
„CREDINŢA ESIE DIN AUZIRE, 
IAR AUZIREA, PRIN 
CUVANIUL LUI HRISTOS” 


(Romani 10, 17) 


n viaţa duhovnicească propovăduirea cuvântului Evangheliei 
are mare importanţă. lar cei ce-l propovăduiesc trebuie să se 
inspire, pe lângă textul Sfintei Scripturi, din lucrări bune care 
sunt scrise de autori buni care L-au iubit pe Mântuitorul Hristos. 
Un asemenea autor este arhimandritul Serafim Papacostas care, pe 
lângă alte lucrări, a scris două care se referă direct la Domnul Hristos: 
Parabolele Domnului şi Minunile Domnului. Cu ani in urmă, la Alba 
Iulia fiind, mi-a parvenit manuscrisul cu Minunile Domnului tradus 
fiind de Maica 'Teodosia Laţcu şi Arhimandritul Serafim Popescu. 
L-am şi tipărit oferindu-l doritorilor şi cred că a făcut misiune bună. 
Acum, mitropolit fiind la Cluj, tipărim atât Parabolele Domnului, 
cât şi Minunile Domnului. Cu toate că au trecut ani de la prima 
apariţie, considerăm că nu şi-au pierdut din profunzime şi le vor oferi 
cititotilor momente de bucurie duhovnicească. 
Arhimandritul Serafim Papacostas a trăit demult, intre anii 1892 
şi 1954, făcând parte din frăţia Zo:, asociaţie care era foarte preocupată 
de viaţa duhovnicească şi de educarea tinerilor în spirit creştin. 


+ ANDREI, ARHIEPISCOP) ŞI MITROPOLIT 


Trei dintre cărțule sale, Pzrzbolele Domnului, Minunile Domnului 
şi Predica de pe munte, au devenit clasice pentru ortodocşii din Grecia. 
Lucrările sale liturgice, Botezul şi Manualul Dumnezeieştii Liturghii, au 
avut de asemenea o mare importanţă. 

În scrierile lui s-a ocupat atât de viaţa duhovnicească, cât şi de 
problemele sociale moderne. În problema parentală, a controlului 
naşterilor, a moralității şi a sănătăţii şi despre ceasurile durerii, el a 
incercat să ofere sfaturi pentru dificultăţile timpurilor noastre. Toate 
aceste cărţi au avut o circulaţie largă în Grecia, ediţii succesive fiind 
publicate şi primite cu căldură. Dintre toate cărțile sale, Pocăinţa a 
avut cel mai mare tiraj, fiind publicată în numeroase ediţii. 

Spuneam că lecturarea cărţilor lui le va fi de folos celor preocupaţi 
de viaţa duhovnicească, dar, în mod special, preoţilor care caută 
materiale pentru a-şi pregăti predici temeinice şi atractive. Şi, dacă 
suntem sinceri, constatăm nivelul scăzut şi banal al multor predici. 

Părintele Nicolae Steinhardt, în cartea Dăruind vei dobândi, ne 
învaţă totuşi că încercând să le predicăm altora, să-i ajutăm pe alţii, 
ne ajutăm pe noi înşine. „Iată paradoxul creştin în toată plinătatea, 
splendoarea şi virtutea lui. lată şi |ăgăduința uluitoare: Din ceea ce nu ai, 
dobândeşti ce ai ştiut să dai din golul jinţei tale”. 

Lecturarea cărţilor părintelui Serafim Papacostas ne va oferi, pe 
de o parte, mângâiere sufletească dar, pe de altă parte, ne va oferi şi 
un bogat material omiletic. Le punem la îndemână cititorilor, inclusiv 
preoţilor, acest material întemeiat consistent pe Sfânta Scriptură. 


TANDREI 
Arhiepiscopul Vadului, Feleacului şi Clujului 
şi Mitropolitul Clujului, Maramureşului şi Sălajului 


! NICOLAE STEINHARDT, Dăruind vei dobândi, Editura Episcopiei Ortodoxe 
Române a Maramureşului şi Sătmarului, Baia-Mare, 1992, p. 142. 


INTRODUCERE 


uvântul parabolă inseamnă mai întâi alăturarea unui lucru 
de altul, cu scopul de a le asemăna. Apoi înseamnă însăşi 
asemănarea sau analogia. 

În Noul Testament, parabolă prin excelenţă înseamnă povestirea 
unor fapte care se întâmplă sau se pot întâmpla în fire şi în viaţa noastră 
zilnică. Această povestire de fapte „se face nu după cum s-au întâmplat 
ele, ci după cum ar fi cu putinţă să se întâmple”, zice un scriitor bisericesc 
din vechime, Origen. Dar povestirea dă glas întotdeauna unui înţeles 
moral, duhovnicesc, dumnezeiesc. Parabolele din Evanghelie diferă total 
de poveştile cu învăţătură ale scriitorilor greci, precum sunt fabulele lui 
Esop. Căci învăţăturile din parabole sunt sublime şi dumnezeieşti şi nu 
se îndepărtează niciodată de întâmplări care se petrec în natură, nici 
nu înfăţişează lucruri ireale, care nu se pot întâmpla. Ele prezintă şi o 
gravitate, potrivită cu gravitatea dumnezeiescului Învățător. 

Şi inainte de Hristos, proorocii au întrebuințat adesea parabole, 
ca să împărtăşească oamenilor gânduri de învăţătură şi de folos. Dar 
în gura lui Hristos, parabolele, care au fost întrebuințate ca mijloc de 
expresie a adevărurilor dumnezeieşti şi mântuitoare ale Evangheliei, 
au ajuns la culmea desăvârşirii. Precum minunile Domnului pot fi 
considerate parabole, căci prin fapte extraordinare şi nemaivăzute 
ne învaţă Domnul adevărurile cele mari, tot astfel şi parabolele 
Domnului pot fi socotite ca nişte minuni, atât prin frumuseţea şi 
eleganța gândirii, cât şi prin virtutea lor didactică. 

Domnul învaţă în pilde, având în vedere două scopuri; în 
acelaşi timp, dezvăluia şi acoperea adevărurile. Iar adevărurile pe care 
parabolele le învățau erau: „ 7zinele împărăției cerurilor”, precum zice 
însuşi Domnul (Mt 13, 11). Adică planurile hotărârilor lui Dumnezeu 
cu privire la întemeierea pe pământ a unei împărăţii şi societăţi cu 
temelii cereşti şi dumnezeieşti şi cu petrecere dumnezeiască. Iar aceste 
planuri erau tainice şi ascunse, cunoscute doar de Dumnezeu şi de 
acei oameni, cărora Dumnezeu le descoperea. De aceea, parabolele 
dezvăluiau aceste taine ale împărăției cerurilor numai acelora care 
erau vrednici să le primească şi să le afle, dar le ascundeau de ochii 
celor nevrednici. „Parabola arată deosebirea dintre cel vrednic şi cel 
nevrednic”, zice Sfântul loan Gură de Aur. Căci cel vrednic caută 
să afle ce i se spune, dar cei nevrednici trec cu vederea înţelesul. Aşa 
s-a întâmplat şi atunci, pe vremea Mântuitorului. Căci evreii nu s-au 
trezit la învăţătura Domnului şi n-au fost atraşi să o cerceteze; astfel 
nici măcar o singură dată n-au luat seama la spusele Domnului, iar 
ucenicii erau asemenea cu evreii, care au rămas necunoscători, mai 
cu seamă fiindcă nu au cunoscut tâlcul parabolelor. 

Dar faptul că Domnul ascundea adevărurile împărăției lui 
Dumnezeu de ochii celor nevrednici era o dovadă a milostivirii Sale. În 
felul acesta, Domnul slobozea pe ascultătorii nevrednici de marea vină, 
pe care ar fi avut-o ei, dacă ar fi aflat acele adevăruri şi le-ar fi lepădat 
cu dispreţ. Căci Domnul zice că acel rob care aflase voia stăpânului 

său, dar nu s-a îngrijit să o împlinească, va fi supus la o pedeapsă mare; 
pe când robul care nu ştia voinţa stăpânului său a făcut o scăpare din 
vedere vrednică de o pedeapsă mai mică (cf. Lc 12, 47-48). 

De altfel, învăţătura prin pilde slujeşte şi un alt scop: unora le 
oferea un folos imediat, dar în acelaşi timp îi aproviziona pe alţii cu 
O povestire învăţătoare, pe care puteau să şi-o âmintească şi să s-o 
folosească în viitor. Adică ascultătorii cei vrednici, dispuşi să primească 
adevărul, primeau îndată, nemijlocit, adevărul de învăţătură şi câştigau 
nişte idei bune, legate foarte strâns de obiecte şi întâmplări cunoscute, 
aşa că legătura cu aceste întâmplări le aducea în minte învăţătura pe care 
o conţinea parabola, auzită de ei o dată, în trecut. Iar cei neprimitori, 
nu dobândeau nicio învăţătură când ascultau parabola, ci auzeau ceva 
care, depus în memoria lor, putea să le fie de folos dacă vreodată îşi 
schimbau dispoziţiile şi doreau să cunoască adevărul creştin. 

Însă scopul principal, în vederea căruia Domnul a folosit 
parabola, nu avea în vedere numai pe ascultătorii Săi de atunci. Ci 
pe toţi ucenicii Săi din toate vremurile. Iar scopul era următorul: să 
inveţe nişte înţelesuri duhovniceşti şi dumnezeieşti, nu cu teorii seci, 
ci cu asemănări limpezi, care există între lumea fizică şi cea spirituală. 
Căci doar pe amândouă aceste lumi le-a zidit şi le-a format aceeaşi 
inţelepciune dumnezeiască, Hristos, şi de aceea ele se aseamănă în 
multe privinţe. 

Aşadar, Domnul coboară la nivelul intelectual şi lingvistic al 
poporului, numai să-i poată preda adevărurile dumnezeieşti. El imbracă 
inţelesurile şi învăţăturile cereşti cu întâmplări care se petrec pe pământ. 
„EL tâlcuieşte cele ascunse de la zidirea lumii, prin pilde” (Mt 13, 35), 
adică prin asemănări cu lucruri cunoscute şi comune. Oare lumea 
întreagă nu poate fi considerată o parabolă, care ascunde pe Dumnezeu 
dinaintea celor ce nu sunt vrednici să-L vadă şi să-L primească, dar Îl 
descoperă desăvârşit de limpede celor evlavioşi şi vrednici? Unul dintre 
filozofii mai noi spune că natura şi istoria sunt atât de strâns legate 
intre ele, pe cât de strâns este legată parabola de tâlcuirea ei. Hristos 
a unit natura cu istoria lumii într-o singură parabolă, iar tâlcuirea 

acestei parabole este împărăţia cerurilor. Şi astfel zidirea cea smerită, 
pe care o avem în faţa ochilor sub picioarele noastre, slujeşte unui scop 
prea înalt, lămureşte şi tâlcuieşte cele duhovniceşti. Altfel spus, lumea 
întreagă devine, prin parabolele Domnului, o Evanghelie în icoană, 
pentru cei ce sunt vrednici s-o citească. Lucruri care erau obişnuite 
şi cunoscute, nu numai evreilor de atunci din, Palestina, ci şi lumii 
de astăzi, lucruri de uz zilnic, primesc prin mijlocirea parabolelor o 
înfăţişare duhovnicească; aşa că aflăm mereu un prilej să privim şi să 
înţelegem cele sublime şi duhovniceşti, din lucrurile şi întâmplările pe 
care le vedem zilnic în faţa ochilor noştri. 

Adică lucrurile care înlesnesc viaţa noastră pământească, cu care 
se ocupă mintea şi trupul nostru în toată ziua, despre care noi socotim 
îndeobşte că ne sunt piedică pentru viaţa spirituală, devin, prin pildele 
Domnului, mijloc şi prilej să ne înălţăm mintea spre cele cereşti şi să 
vedem legile împărăției duhovniceşti a Ziditorului. Căci firea materială 
exprimă legile împărăției duhovniceşti a lui Dumnezeu. 

Plugarul şi vierul şi stăpânul casei, negustorul, păstorul, 
funcţionarul şi muncitorul, pescarul şi administratorul averii 
altuia, femeia care se ocupă cu treburile casnice, bogatul şi săracul, 
feciorelnicul şi cei căsătoriţi, toţi au în parabole chipuri frumoase ale 
muncii şi ale vieţii lor, care chipuri raportează ocupațiile lor la viaţa 
duhovnicească şi la folosul sufletesc. 

Tot creştinul, fără excepţie, care doreşte să înveţe adevărurile 
Evangheliei şi să afle „Cuvintele vieții veşnice”; tot creştinul care nu 
se mulţumeşte să cunoască numai atât cât îi trebuie pentru satisfacerea 
nevoilor firii şi vrea să cunoască şi cele despre viaţa duhovnicească, să 
se lumineze şi să se formeze după Duhul Tatălui, va afla în parabolele 
Domnului expunerea cea mai frumoasă a adevărurilor evanghelice şi 
cea mai interesantă lectură. 

Binecuvântat fie numele Domnului, fiindcă El, mai înainte 
de a-şi începe lucrarea Sa mântuitoare, s-a îndeletnicit cu lucruri 
comune şi obişnuite celor mai mulţi oameni. S-a îndeletnicit cu 
muncă manuală, ca să arate că viaţa de virtute şi sfinţenie se potriveşte 
cu munca. lar apoi, în calitate de învăţător, din lucrurile zilnice ale 

oamenilor şi din întâmplările fireşti cele mai cunoscute nouă, a luat 
El minunatele asemănări, parabolele Sale cele prea frumoase. Astfel, 
ne-a învăţat virtutea, ne-a învăţat „ainele împărăției cerurilor”, căci 
pentru dobândirea acestei învățături a zidit şi a destinat El pe om. 
Aşadar, câţi dintre ascultătorii Săi caută cele de sus, gândesc cele de 
sus, cât timp trăiesc aici pe pământ, luând învăţătură din parabole, 
pot să întrebuinţeze cele pământeşti ca mijloace de învăţare a minţii 
Şi a inimii lor, către Făcătorul celor de sus şi al celor de jos. 


II. 


Cu o mie de ani mai înainte ca Hristos, singurul învăţător al 
adevărului, să vină în lume, Duhul Sfânt, prin proorocul David, a prezis 
metoda învăţăturii pe care Domnul avea s-o întrebuinţeze în anumite 
împrejurări. A prezis că adevărurile tainice ale Împărăției cerurilor, 
necunoscute şi ascunse de la zidirea lumii, Domnul avea să le predea, 
nu prin definiţii filozofice de neînțeles, ci prin nişte pilde fermecătoare 
şi graţioase, dar în acelaşi timp înțelepte şi pline de învăţătură. Iar 
sfântul evanghelist Matei, care a avut fericirea să vadă împlinită această 
prorocie, deoarece Domnul, în ultima-perioadă a activităţii Sale de 
învăţător, întrebuința mai ales parabolele, a scris în capitolul al 13-lea: 
„Le-a vorbit lor multe în pilde”. Şi iarăşi: „Acestea toate le-a spus Iisus 
în pilde mulțimilor şi fără pilde nu le vorbea nimic; ca să se plinească 
ce s-a zis prin proorocul: deschude-voi în pilde gura mea spune-voi cele 
ascunse de la zidirea lumii” (Mt 13, 34-35; Ps. 76, 2). 

Cu acel prilej, Domnul a spus şapte parabole. Iar numărul de 
şapte, care apare atât de des în Sfânta Scripţură, ca număr tainic şi 
sfânt, are un înţeles tainic şi când este vorba de aceste şapte parabole. 
Fiindcă şi ele sunt parabole profetice şi se referă la împărăţia cerurilor 
cea de pe pământ, adică la Biserica lui Hristos. Toate şapte au multă 
legătură între ele şi formează în chip firesc o serie. Căci în cea dintâi 
parabolă, a Semănătorului, Domnul descrie pricina pentru care 

cuvântul lui Dumnezeu nu rodeşte în sufletul unor ascultători, dar 
rodeşte în sufletele altora. În parabola Neghinei şi a Năvodului, 
Domnul exprimă ideea că aici, pe pământ, oamenii buni şi evlavioşi 
trăiesc amestecați cu cei răi şi vicleni; dar va veni clipa când între ei se 
va face despărţirea definitivă şi desăvârşită. În celelalte două parabole, 
cu Bobul de muştar şi cu Aluatul, Domnul arată că sfânta Sa Biserică, 
care avea să ia fiinţă prin propovăduirea Evangheliei, deşi la început 
a fost mică, are atâta putere, încât va avea o dezvoltare foarte mare 
şi va fi triumfătoare. În sfârşit, în parabola cu Comoara ascunsă şi cu 
mărgăritarul de preţ, lisus ne arată că este neapărată nevoie ca fiecare 
om să-şi câştige împărăţia cerurilor în sufletul său, cu orice jertfe. 

Aceste şapte parabole le vom tâlcui acum, începând cu parabola 
Semănătorului, în nădejdea că vom trezi interesul şi luarea aminte a 
iubitului cititor. 

_ Nădăjduim să trezim interesul cititorului pentru înţeleptele 
pilde ale Domnului, căci, dacă regina din Saba a venit la Ierusalim ca 
să asculte înţelepciunea lui Solomon, care grăia în asemănări şi pilde, 
cu mult mai mult noi, creştinii, trebuie să arătăm interes, când avem 
aici „pe Unul mai mare decât Solomon” (Mt 12, 42). Avem comorile 
înţelepciunii dumnezeieşti pe care ni le-a predat nu un om, ci însuşi 
Dumnezeu lisus Hristos! Şi dacă ne place povestirea evenimentelor din 
vechime, dacă urmărim cu multă curiozitate comunicările chestiunilor 
ştiinţifice, care privesc lucruri necunoscute până acum şi misterioase, 
dar totuşi lucruri ale lumii acesteia provizorii; neasemănat mai mult 
trebuie să ne bucurăm şi să fim curioşi, când este vorba să aflăm tainele 
lui Dumnezeu cele ascunse de la întemeierea lumii. Să aflăm nişte 
adevăruri foarte importante şi de mare folos, care descoperă adevărul 
Bisericii şi viitorului ei, dar şi adevărul şi viitorul veşnic al fiecăruia 
dintre noi, creştinii. Aici se află viitorul nostru întreg şi lămurit, să 
nu încerci, creştine, să-ţi afli viitorul din acele surse în care vicleanul 
varsă cu meşteşug minciuna lui cea otrăvitoare, din ghicit şi din alte 
mijloace false şi idoleşti. Nu căuta să afli adevărul în ideile înţelepciunii 
omeneşti celei zadarnice şi întunecate, căci te vei afla amăgit. Aici, în 
cele şapte parabole, Hristos îşi va înfăţişa la lumină viitorul tău. 

PARABOLA SEMĂÂNĂTORULUI 


(Lc 8, 5-15; Mt 13, 1-23; 4, 1-20) 


Prilejul și expunerea parabolei Semănătorului 


fântul evanghelist Luca notează, în versetul precedent 

expunerii parabolei, prilejul care a determinat pe Domnul să 

rostească această pildă. Iată prilejul: „Adznându-se mult popor şi 
venind la Dânsul de prin cetăţi, le-a vorbit în parabole” (v. 4). Aşadar, 
Evanghelistul zice că deoarece se adunase popor mult, care dorea să 
asculte pe faimosul învăţător - mai cu seamă din curiozitate —, dar 
mai ales fiindcă veniseră la Dânsul şi de prin cetăţi, Domnul le-a 
vorbit în pilde. Cei din cetate erau ascultători, dornici de a învăţa, 
care nu aşteptaseră ca Hristos să vină în localitatea lor pentru a-L 
asculta, ci au venit ei la Hristos. Au crezut că nu este de-ajuns să-L 
asculte într-un singur loc, ci îl urmau din cetate în cetate, cu dorul 
de a-şi îndestula râvna lor de învăţătură. Dar Domnul ştia că ei nu 
aveau intenţia sinceră să primească adevărul, să creadă în Hristos şi 
să afle mântuirea. Aşadar, fiindcă această mulţime se adunase la loc 
şes, Domnul le-a vorbit în pilde. El vedea belşug de peşti cuvântători 

şi a aruncat mreaja cuvântului Său, al unui cuvânt în pilde. Iar pilda 
este următoarea: 

„eşit-a semănătorul să semene sămânţa sa. Şi semănând el, una 
a căzut lângă drum şi a fost călcată cu picioarele şi păsările cerului au 
mâncat-o. Şi alta a căzut pe piatră şi răsărind s-a uscat, pentru că nu 
avea umezeală. Şi alta a căzut în mijlocul spinilor şi, spinii, crescând 
cu ea, au înăbuşit-o. Şi alta a căzut pe pământul cel bun şi, crescând, 
a Jăcut rod însutit. Acestea zicând, striga: cine are urechi de auzit, să 
audă” (v. 5-8). 

Tâlcuirea mai pe scurt este următoarea: a venit un semănător şi 
a intrat în ogorul său ca să semene sămânţa. În timpul semănatului, 
o parte din sămânță a căzut pe drum, care era în ogor. Şi acolo, 
după cum era firesc, trecătorii au călcat-o în picioare, şi au mâncat-o 
păsările, care zboară în văzduh. Altă parte de sămânță a căzut pe un 
loc pietros, unde a răsărit după o vreme. Dar îndată s-a uscat, căci nu 
avea umezeala de neapărată trebuinţă pentru întreţinerea vieţii ei. O 
altă parte de sămânță a căzut într-un loc, unde îşi aveau rădăcina şi 
nişte tufişuri foarte spinoase. De aceea, împreună cu sămânţa pe care 
o semănase lucrătorul de pământ, au crescut şi spinii şi au înăbuşit-o, 
CĂCI erau mai puternici şi creşteau mai repede decât sămânţa cea bună. 
În sfârşit, o altă parte din sămânță a căzut într-un pământ gras, potrivit 
să crească în el sămânţa. De aceea, a răsărit, a crescut, a rodit şi, la 
vremea potrivită, a dat rod însutit. După ce a spus această parabolă, 
Domnul a strigat cu glas mare: cel ce are urechi gata şi doritoare să 
audă cuvintele Mele, să le audă limpede. 

Pilda este concisă, clară şi foarte cunoscută. Sunt foarte puţini oamenii 
care n-au avut prilejul să vadă pe ţăran luându-și desaga cu sămânță pe 
umăr şi răspândind cu mâinile sale sămânță din belşug, Oricât de puţină 
experienţă a vieţii câmpeneşti ar avea cineva, totuşi ştie că nu-i exclus 
să cadă sămânţa pe un pământ călcat în picioare, pietros, sau cu spini. 
Dar dacă învăţătura Domnului ar fi rămas până aici, fără ca să-i fi tâlcuit 
înţelesul ei adânc şi înţelept, nu ar fi fost pusă în Sfânta Evanghelie. Căci 
în cazul acesta, pilda Domnului ar povesti ce se întâmplă cu o sămânță 

pe care oamenii nu numai că o cunosc la perfecţi, dar şi lucrează cu ea. 
Iar acel cuvânt, cu care Domnul şi-a pecettuit parabola, „ce/ ce are urechi 
de auzit să audă”, ar fi o vorbă deşartă, ar rămâne o înştiinţare lipsită de 
sens. „Ce să aud?” ar zice ascultătorul, cu nedumerire... Că agricultorul îşi 
seamănă sămânţa, iar o parte cade pe pământ neroditor şi alta pe pământ 
roditor? Cu ce mă folosesc eu din asta?... 

Dar iată, ucenicii Domnului, când au găsit prilejul să-l vorbească 
deosebi, „L-au întrebat pe El, zicând: ce este pilda aceasta?” (v. 9). 
Adică L-au întrebat despre înţelesul pildei acesteia. Evanghelistul 
Matei scrie că: „Apropiindu-se ucenicii, I-au zis: pentru ce le vorbeşti 
în Pildes”. Şi Domnul, răspunzând la întrebarea aceasta a ucenicilor, a 
răspuns, mai întâi expunând motivul pentru care vorbea în pildă, iar 
apoi a tâlcuit, în chip minunat, şi parabola. 


Motivul vorbirii în pilde, în general 


Domnul afirmă că de aceea le vorbeşte în pilde, pentru că adevărul 
lui Dumnezeu se face mai limpede prin pilde şi mai plăcut pentru cei 
ce vor să le cunoască. În acelaşi timp, adevărurile se fac greu de înţeles 
şi încurcate pentru cei care vor să rămână în neştiinţă şi în păcat. Şi, 
astfel, adevărurile Evangheliei se aseamănă atât cu stâlpul cel de foc, 
cât şi cu norul care facea umbră şi întuneric egiptenilor, dar făcea 
lumină pentru israeliți. Ele se aseamănă şi cu lumina, care luminează 
şi călăuzeşte pe cei cu văzul sănătos, dar ameţeşte şi întunecă pe cei ce 
au ochii bolnavi. 

Domnul zice către ucenicii de atunci şi către toţi robii Săi sinceri 
şi iubitori de adevăr: „WVoză vă este dat să cunoaşteţi tainele împărăției 
lui Dumnezeu, iar celorlalți le vorbesc în pilde” (v. 10). Adică: vouă 
v-a dat Dumnezeu Tatăl darul ca să aflaţi adevărurile cele necunoscute 
şi nespuse, care privesc întemeierea şi dezvoltarea împărăției lui 
Dumnezeu şi inscrierea voastră în ea. Cunoscând aceste adevăruri, să 
vi le faceţi avuţie a sufletelor voastre. Însă celorlalţi nu li s-a dat acest 
har, ci lor le vorbesc în pilde. În aceste cuvinte ale Domnului, pe care 

evanghelistul Matei le-a expus mai pe larg, trebuie să zăbovim puţin, 
fuindcă ele descriu cel mai bine purtarea multor oameni din vremea 
noastră, în ce priveşte Sfânta Evanghelie. 


Ucenicii au privilegiul cunoașterii 


„Vouă vă este dat să cunoaşteţi tainele...” Cu aceste cuvinte, 
Domnul pune accentul pe marele privilegiu, pe marele noroc pe 
care îl aveau ucenicii Săi, de a cunoaşte sfaturile de taină ale Sfintei 
Treimi şi de a intra în strânsă legătură cu acele cunoştinţe sublime 
care îi asigură omului fericirea. Dorinţa de a cunoaşte este un dar prin 
excelenţă al lui Dumnezeu, şi îndeosebi când tindem la cunoaşterea 
înţelepciunii şi a adevărului dumnezeiesc, descoperit omului prin 
Sfânta Scriptură. Aşadar, ucenicii Domnului, ca nişte următori ai Săi 
credincioşi şi statornici, primiseră acest dar sublim. De aceea Domnul 
ii fericeşte zicând: „Fericiţi sunt ochii voştri, fiindcă văd şi urechile 
voastre, fiindcă aud... ” (Mt 13, 16). 

Însă acest dar, mai preţios „decât mii de aur şi de argint” (Ps. 118, 
72), această cunoaştere mai scumpă decât pietrele preţioase, se dă fiecărui 
creştin, dacă se apropie mai mult de Hristos şi îşi strânge legăturile 
cu Dânsul. Darul acesta se dă oricărui rob credincios şi statornic al 
Domnului, pe câtă vreme ceilalţi rămân în întunericul neştiinţei, oricât 
ar poseda ei toate celelalte cunoştinţe şi ştiinţe pământeşti. 

Şi tu, cititorule, poţi să primeşti acest dar sublim şi nepreţuit. 
Pentru aceasta este de-ajuns să vrei să fii rob şi următor credincios şi 
statornic al lui Hristos. Poţi şi tu să afli şi să vezi cele pe care „mulţi 
profeti şi drepți au dorit să le vadă şi nu le-au văzut şi au dorit să le 
audă şi nu le-au auzit” (Mt 13, 17). Este de-ajuns să vrei să fii luminat 
de adevărul Evangheliei; este de-ajuns să vrei să meditezi la legea lui 
Dumnezeu şi să te îngrijeşti ca întotdeauna să trăieşti după legea aceasta 
ŞI să înaintezi în viaţa creştină. 

Adevărurile rămân ascunse celorlalţi 


„lar celorlalți în pilde”. Şi Domnul explică mai clar pentru ce le 
vorbeşte celorlalţi în pilde: „De zceea /e vorbesc în pilde, ca văzând să 
nu vadă şi auzind, să nu audă, nici să nu înțeleagă ” (Mt 13, 13). Zice 
Domnul că de aceea le vorbeşte cu parabole netâlcuite, fiindcă deşi îl 
văd pe Dânsul şi faptele Sale, totuşi nu le privesc cu ochii sufletului 
lor, nu vor să le înţeleagă, deşi aud cuvintele Sale, totuşi nu le dau 
nicio atenţie şi prin urmare nu le înţeleg. 

Din nenorocire, unii oameni rămân în neştiinţă de bunăvoie. 
Cu bună ştiinţă îşi întorc ochii lor de la lumina adevărului creştin şi 
cu bună ştiinţă rămân în întuneric. Ei ascultă bucuros şi cercetează 
chestiunile privitoare la ocupațiile lor din viaţa aceasta, la negoţ la 
întreprinderi, la adunări şi la rezultatele muncii lor. Ei işi află desfătare 
ŞI interes în cercetarea teatrului, a dansului, a modei, ... încă mai 
multă desfătare simt când critică şi iscodesc cu de-amănuntul şi cu 
răutate rănile morale ale altora. Dar dacă se întâmplă şi vreo chestiune 
religioasă, aceşti oameni simt neplăcere şi se întorc cu spatele. Dacă 
le spui să citească vreo carte religioasă, să asculte vreo predică, atunci 
fie că îţi răspund că acestea le ştiu foarte bine şi nu au nevoie să le mai 
audă, pe când în realitate nu ştiu nimic, fie le consideră o îndeletnicire 
nevrednică de personalitatea lor. Ba se întâmplă să te şi ironizeze şi 
să te compătimească, fiindcă te ocupi cu cele religioase. Aşadar, ei 
văzând, nu văd. Sunt orbi sufleteşte! 

Există şi altă categorie de oameni, care, deşi văd persoana lui 
Hristos în Evanghelie şi în istoria creştinismului; deşi văd Biserica lui 
Hristos, această instituţie veşnică, sprijinită de o serie neîntreruptă de 
minuni, totuşi nu vor să vadă slava dumnezeiască a lui Hristos, nici 
dumnezeirea Sa. Nu vor să vadă în Hristos decât un om deosebit, 
nu-şi dau seama de distanţa care Îl desparte pe Iisus de întemeietorii 
altor religii. Cu toate că aud învăţătura Lui, nu li se trezeşte interesul 
pentru ea şi nu vor să priceapă că învăţătura aceasta ţinteşte propria lor 

fericire. Ea le oferă fericirea, dar ei nu vor să creadă şi s-o primească. 
Aşadar, ei „văzând nu văd şi auzind nu aud”. Cât sunt de nefericiţi! 

Această orbire tristă şi vrednică de plâns, pe care o vedem nu 
numai în vremea Mântuitorului, ci şi în zilele noastre, a prezis-o Duhul 
Sfânt prin proorocul Isaia, cu opt sute de ani mai înainte de venirea lui 
Hristos. Şi Hristos afirmă că s-a implinit în vremea Sa proorocia care 
zice: „Cu auzul veţi auzi şi nu veţi înţelege şi văzând veți vedea şi nu 
veţi pricepe” (Mt 13, 14). 

Ce ai zice tu, cititorule, despre un om care are organele vederii 
perfect sănătoase, dar cade într-un puț, ca şi când ar fi orb? Şi ce ai gândi 
despre un altul, care are urechile deplin sănătoase şi aude perfect, dar 
totuşi nu ia aminte la semnalul de alarmă pe care îl scoate un automobil 
sau o locomotivă, ci păşeşte cu bună ştiinţă pe linia ferată, unde îşi află 
o moarte jalnică? Nu ai spune că s-a sinucis? Ceva asemănător, dar cu 
mult mai cutremurător prin consecinţe face omul care rămâne orb şi 
surd sufleteşte, fără interes pentru adevărul Evangheliei şi pentru viaţa 
creştină. 

Dar Duhul Sfânt, prin acelaşi prooroc, explică pricina pentru 
care oamenii aceştia fac o fărădelege atât de mare împotriva lor însăşi. 
Hristos repetă cu această ocazie explicarea dată de Duhul Sfânt: „Căci 
inima acestui popor s-a învârtoşat şi aud greu cu urechile lor şi cu ochii 
lor abia mai văd”. Adică, sufletul lor, mintea lor, s-au făcut grosolane 
Şi nesimţitoare, încât nu mai înţeleg adevărurile şi minunile lu: Hristos. 
Ei aud greu şi îşi închid ochii lor ca să nu vadă şi să nu înţeleagă. Au 
rămas nesimţitori la cuvântul lui Dumnezeu, în aşa măsură, încât nu 
aud nici şoapta Duhului Sfânt, nici chemarea puternică şi tare pe care 
le-o adresează Dumnezeu, prin mijlocirea unor întâmplări minunate, 
ca ei să audă. „Căci au iubit mai mult întunericul decât lumina”. 

Proorocul zice în continuare că rezultatul fărădelegii acesteia, 
pe care poporul a făcut-o împotriva sa însuşi a fost lipsa de pocăință 
şi pieirea lor. Şi-au astupat urechile, şi-au închis ochii „ca 74 cumva 
să vadă cu ochii, să audă cu urechile şi să priceapă cu inima, şi Eu 
să-i vindec” (v. 15). Adică s-au dezinteresat complet de pocăință şi de 

vindecarea lor de boala mortală a păcatului şi nu au vrut mântuirea. 
Dacă ei s-ar fi pocăit, Dumnezeu desigur i-ar fi mântuit. 

Da, omul trupesc nu vrea să audă adevărul. Omul care trăieşte 
în păcat nu vrea să vadă lumina adevărului; se teme să se apropie de 
H.ristos, căci în cazul acesta ar trebui să se lepede de plăcerile păcătoase, 
să-şi jertfească pornirile şi faptele trupeştu, să-şi abandoneze interesele 
necinstite. Aşadar, omul trupesc preferă întunericul păcatului, ca 
să poată face rele, fără frică şi nestingherit; preferă să rămână fără 
pocăință; preferă să păşească spre osândă şi spre pierzanie cu bună 
ştiinţă, decât să se pocăiască. 

Gândeşte-te, cititorule, la un bolnav de o boală gravă, care merge 
spre moarte sigură, dar refuză să primească un medic şi să se supună 
unui regim terapeutic. Şi aceasta o face, ca nu cumva să se vindece şi 
să scape de boală! Cum ai considera pe acest om? Nebun, uşuratic, 
hotărât să se sinucidă. Aceeaşi nebunie o comiteau şi iudeii, care 
nu voiau să înţeleagă învăţătura lui Hristos. Dar nebuni sunt şi acei 
creştini care nu vor să afle adevărul, să se apropie de credinţă, să se 
lepede de păcat, să se întoarcă, şi să se mântuiască. Faţă de purtarea 
unor astfel de oameni, Hristos se poartă foarte drept. Refuză să le 
descopere pe deplin adevărul Evangheliei Sale, întrucât ei şi-au inchis 
ochii la cele dintâi raze ale acestui adevăr, nu l-au crezut şi n-au vrut 
să-l cunoască. Adevărul acesta mântuitor rămâne pentru ei o pildă 
nelămurită, o taină de neînțeles. Oricât ar fi de culţi, oricât ar stăpâni 
ei alte multe cunoştinţe lumeşti, oricât ar avea funcţii inalte, oricât 
ar fi ei nişte personalităţi la nivel mondial, totuşi ei nu ştiu lucrul cel 
mai important din toate: scopul vieţii de aici. Acest lucru îl descoperă 
Dumnezeu prin Evanghelia Sa, numai acelora care doresc să-L cunoască 
Şi să se mântuiască. Foarte bine a caracterizat unul din filozofii mai noi 
pe savanții care se ţin departe de Dumnezeu. A zis: ei descoperă foarte 
multe lucruri de prisos, dar nu cunosc esenţialul: scopul vieţii noastre 
prezente. Dumnezeu refuză harul Său celor care s-au împotrivit adesea 
şi îndelung. Acest lucru îl facem şi noi, zice sfântul loan Gură de Aur: 
când vedem pe cineva că ne ascultă cu indiferenţă şi nu se lasă convins, 

deşi l-am interpelat în repetate rânduri, atunci tăcem şi noi, căci dacă 
continuăm, sporim numai lipsa de interes şi disprețul acelei persoane 
pentru cele ce îi spuneam. 

Iată îndeobşte, pricina pentru care Hristos vorbeşte în parabole 
greu de tâlcuit. Tot din această pricină, Evanghelia rămâne şi astăzi 
de neinţeles pentru mulţi. Trebuie să ne temem, iubite cititor, ca nu 
cumva şi noi, închizându-ne ochii şi astupându-ne urechile la glasul 
lui Dumnezeu şi la adevărul Evangheliei, să pierdem mântuirea. Să 
ne temem ca nu cumva lipsa de interes pe care am arătat-o, poate, 
cu privire la harul pe care ni-l oferă Dumnezeu, ca să ne mântuim, 
să ne ducă primejdie, din care să nu mai putem scăpa: să ne ducă la 
nefericirea veşnică. 


Ințelesul parabolei 


După ce Hristos a expus motivul pentru care vorbea poporului 
în pilde, a tâlcuit înţelesul mai adânc al parabolei semănătorului. 
Adresându-Se ucenicilor Săi de atunci, dar şi oricărui creştin doritor 
de învăţătură, din toate veacurile, care doreşte să audă şi să înţeleagă 
adevărurile Evangheliei, Domnul zice: „Jar înțelesul pilde: este 
acesta”. Adică înţelesul parabolei este aşa cum îl voi tâlcui. Iar sfântul 
evanghelist Matei scrie: „Deci ascultați acum pilda Semănătorului ” 
(v. 8). Voi care credeţi şi ascultați cele pe care le-am spus mai sus 
despre cei ce văd şi cei ce nu văd, ascultați acum cu de-amănuntul 
ce înseamnă parabola Semănătorului. Căci este mai folositor şi mai 
eficace să audă cineva din nou şi să citească iarăşi cele ce le auziţi 
sau le-aţi citit odată. În chipul acesta va înţelege mai adânc adevărul 
dumnezeiesc şi va avea un folos mai imbelşugat din el. Din ascultare 
sau din citire amănunţită va afla întotdeauna bucurie şi folos, chiar 
dacă nu citeşte şi nu ascultă probleme personale, înţelegerea unui 
adevăr şi folosul pe care omul îl trage din ea depinde de dispoziţia 
sufletului său. Se întâmplă adesea ca ceea ce nu ai înţeles bine într-o 

împrejurare oarecare sau nu ţi-a făcut atunci impresia cuvenită poţi 
să înţelegi foarte bine cu altă împrejurare. Acel lucru ţi se va părea 
aşa de important, încât ţi se va părea că nu l-ai mai auzit niciodată 
până atunci. De altfel, cuvântul lui Dumnezeu şi adevărurile 
creştine sunt un material inepuizabil. Cu cât cineva scoate din ele 
mai mult, scormonind mai adânc, va găsi comoara mereu sporită 
în preţ. Aşadar, Hristos începe tâlcuirea parabolei în felul următor: 
„Sămânţa este cuvântul lui Dumnezeu” (v. 11). 


A 


Asemănările dintre cuvânt și sămânță 


Ce asemănări înțelepte şi de cugete adânci oferă cititorului 
această mică frază: „Sămânţa este cuvântul lui Dumnezeu”! Nu 
vom cerceta celelalte calităţi ale asemănării, concizii, frumuseţea, 
claritatea ei. Dar trebuie să medităm la exactitatea, care formează 
toată importanţa el. 

„Sămânţa este cuvântul lui Dumnezeu” Mai întâi semănatul 
presupune că există un semănător. De altfel, am văzut la inceputul 
parabolei că „a ieşit semănătorul să semene sămânţa sa”. Nu se poate 
semăna sistematic, cu nădejdi de rodire şi de adunat în grânare, fără un 
semănător, care să se silească din zori de zi pe ogor, să-şi ia pe umeri 
desaga cu sămânță, să sufere toate răutăţile, frigul, zăduful şi să semene 
din belşug pe pământ, insă şi cuvântul lui Dumnezeu presupune un 
semănător, un propovăduitor. Căci fără acesta nu putem nădăjdui 
transmiterea adevărului evanghelic şi schimbarea acestei lumi, care 
umblă în stricăciune şi în pierzanie. „Cm vor crede în Cel de care 
n-au auzit şi cum vor auzi fără propovăduitor?” (Rm 10, 14). Primul 
şi cel mai mare semănător al cuvântului lui Dumnezeu, primul săditor 
şi impodobitor al cuvântului în suflet, primul propovăduitor şi 
invăţător al cuvântului dumnezeiesc, pe care L-a scos ca pe o sămânță, 
din comorile înţelepciunii dumnezeieşti, L-a semănat din belşug în 
inimile omeneşti, este Domnul nostru Iisus Hristos. 

Da, Fiul şi Cuvântul lui Dumnezeu a lăsat îmbrăcămintea slavei 
dumnezeieşti, pe care o purta în lerusalimul ceresc, S-a pogorât în 
Ierusalimul pământesc, a purtat haina smerită şi săracă a lucrătorului 
de pământ, ca să semene adevărul. Sfântul loan Gură de Aur zice: 
„Ieşirea nu a fost în spaţiu, ci a întemeiat legătura cu noi prin economia 
cea pentru mântuirea noastră; S-a apropiat mai mult de noi, purtând 
trup omenesc, în scopul de a semăna cuvântul evlaviei”. Hristos a 
venit ca să semene cunoştinţa de Dumnezeu în biata omenire care, 
de când pierduse concepţia despre adevăratul Dumnezeu, de când 
rătăcise veacuri de-a rândul în labirintul întunericului şi al minciunii, 
nu lăsase la o parte niciun obiect, animal sau făptură, pe care să nu şi-o 
facă dumnezeu, încât la sfârşit ridicase un altar zeului necunoscut. 

Agricultorul desigur suferă, când seamănă ogorul. Dar cine 
ar putea să asemene aceste suferinţe cu acelea pe care le-a suferit 
Hristos, când a semănat în lume cuvântul adevărului? Trei ani de 
zile nu a încetat de a se osteni, de a se chinui, asudând şi fiind veşnic 
pe drumuri, propovăduind în Iudeea şi în Galileea. Timp de trei ani 
impotrivirile, mâniile, pârâturile, prigoanele din partea Fariseilor şi 
a Cărturarilor n-au mai încetat. Sămânţa semănată avea vrăjmaşi. 
Niciun agricultor n-a ajuns la atâta suferinţă, încât să-Şi jertfească 
Şi viaţa pentru semănătura Sa. Dar marele Semănător al adevărului, 
Hristos, n-a pregetat să-Şi jertfească şi viaţa, pentru ca adevărul pe care 
il semănase să rodească. Aşadar, Hristos este primul şi cel mai mare 
semănător al adevărului. 

Este un mare noroc că Hristos, nu numai că a semănat cuvântul 
adevărului prin gura Sa, cât timp a fost pe pământ ca om, ci prin 
apostolii Săi a pus în Evanghelia Sa, ca o comoară, o cantitate de 
sămânță fără sfârşit, pentru ca semănatul să fie continuat până la 
sfârşitul veacurilor. După înălţarea Sa la cer, a trimis un al doilea rând 
de semănători şi de reprezentanţi ai Săi, care au continuat lucrarea de 
semănare a adevărului. A trimis pe apostoli, pe Părinţii Bisericii, pe 
propovăduitori şi pe învăţători. El continuă să trimită pe toţi cei ce 
lucrează în această sfântă slujbă, în Biserica Sa, într-un fel potrivit cu 


24 


Parabolele Domnului 


o lucrare atât de sublimă şi de importantă. Dumnezeiescul Pavel zice 
despre Hristos: „E/ z dat pe unii ca să fe apostoli, pe alții prooroci, 
pe alții bine-vestitori, pe alții păstori şi învăţători, spre desăvârşirea 
sfinților la lucrul slujirii, la zidirea trupului lui Hristos” (Ef 4, 11-12). 
Domnul, când avea să Se înalțe a cer, a dat ucenicilor Săi o poruncă, 
anume: să meargă în toată lumea şi să vestească Evanghelia la toată 
zidirea, învăţându-i să păzească şi să împlinească toată legea Evangheliei 
(cf. Me 16, 15; Mt 28, 20). 

S-ar putea ca unii oameni să creadă că ei ar fi primit bucuros 
Evanghelia şi ar fi împlinit-o, dacă ar fi auzit-o din gura celui dintâi 
semănător, din gura lui Hristos, nicidecum dintr-al doilea rând de 
semănători, adică de la propovăduitorii cuvântului. Ei nu au dreptate. 
Căci Domnul a aprovizionat pe propovăduitorii trimişi de Dânsul cu 
aceeaşi putere pe care a avut-o El, pentru ca cei ce aveau să primească 
Evanghelia să aibă parte de acelaşi har, pe care l-ar fi primit, dacă 
ar fi auzit învăţătura din gura lui Hristos Însuşi. Iar cei ce leapădă 
învăţătura trimişilor lui Hristos să aibă aceeaşi vină, ca şi cum L-ar fi 
lepădat pe El Însuşi: „Cel ce vă ascultă pe voi, pe Mine Mă ascultă; şi cel 
ce se leapădă de voi, de Mine se leapădă. lar cel ce se leapădă de Mine, 
se leapădă de Cel ce M-a trimis pe Mine”, zice Hristos către ucenicii 
Săi (Lc 10, 16). Nu ascultă de Hristos şi se leapădă de EI, cei care nu 
ascultă glasul vestitorului Evangheliei şi arată indiferenţă faţă de ea. 
De aceea creştinul nu trebuie să ia aminte la neputinţa omenească sau 
la slăbiciunile propovăduitorului, rânduit de Biserică, ci la conţinutul 
cuvântării, la cuvintele Evangheliei, pe care i le vesteşte acesta. Numai 
intr-un Singur caz creştinul trebuie să-şi închidă urechile la glasul 
propovăduitorului: când el propovăduieşte impotriva Bisericii sau se 
arată pe faţă eretic şi rău credincios, învățând cele potrivnice adevărului 
credinţei ortodoxe. În toate celelalte împrejurări, creştinul să nu cumva 
să lepede cuvântul dumnezeiesc, pe care i-l oferă propovăduitorul, sub 
pretextul că şi acesta este om, cu lipsuri şi cu greşeli, ca toţi oamenii. 
Căci cel insetat primeşte apa care să-i stingă setea, nu numai dintr- 
un pahar de aur, ci şi dintr-un pahar de lut. Şi acela care primeşte o 

scrisoare de la o persoană iubită, plecată prin străinătăţi, nu se uită la 
faţa poştaşului, ci primeşte cu bucurie scrisoarea, oricum ar fi poştaşul. 
lar cuvintele dumnezeieşti sunt daruri de cea mai înaltă vrednicie; 
daruri şi scrisori pe care Părintele ceresc ni le trimite nouă, fuii Săi 
cei înstrăinaţi. Propovăduitorii cuvântului sunt soli ai lui Dumnezeu, 
trimişi din partea Sa, ca să aducă oamenilor bunavestire a mântuirii. De 
aceea zice dumnezeiescul Pavel: „Propovăduim în numele lui Hristos, 
ca şi cum Dumnezeu v-ar îndemna prin noi” (2 Co 5, 20). Desigur ar 
fi o fericire fără seamăn dacă şi semănătorii de astăzi, propovăduitorii 
cuvântului dumnezeiesc, ar fi nişte pilde vii pentru creştini, ar trăi 
in confonnitate cu legea dumnezeiască. Dar dacă, vai, ei nu sunt aşa, 
vina este a lor şi este cu mult mai mare. Însă tu, creştine, primeşte cu 
bucurie darurile dumnezeieşti, primeşte cuvântul cel de mult preţ, pe 
care ei îl seamănă în auzul tău, ca să afli lumina şi mântuirea. Aceasta 
am spus-o cu privire a cea dintâi asemănare. 

„Sămânţa este cuvântul”: Comparaţia cuvântului cu sămânţa 
arată, în al doilea rând, că este nevoie absolută ca să fie semănat 
cuvântul lui Dumnezeu. Desigur, la prima vedere, această nevoie nu 
pare a fi atât de stringentă, nici rezultatele lipsei nu par nemijlocite. 
Totuşi sunt neasemănat mai triste. Acest lucm îl afirmă jeluirea pe 
care Dumnezeu o adresează oamenilor prin proorocul Amos: „lată 
vin rele, zice Domnul, în care voi trimite foamete pe pământ, dar 
nu foamete de pâine, nici sete de apă, ci foame de auzirea cuvântului 
Domnului” (Am 8, 11). Această jeluire a lui Dumnezeu arată limpede 
că dumnezeiescul cuvânt este mai înalt şi mai de lipsă chiar decât hrana 
şi decât apa. Iar lipsirea cuvântului lui Dumnezeu este o pedeapsă mai 
de temut decât foametea şi seceta. De altfel, şi experienţa ne arată că, 
de câte ori încetează vestirea cuvântului lui Dumnezeu, de câte ori 
sfântul amvon tace şi rămâne lipsit de vestitori, tot de atâtea ori viaţa 
duhovnicească moare. Atunci religia lui Hristos se preface într-un 
cult tipic, uscat şi neroditor, sfânta Biserică işi pierde una din aripi, 
o unealtă foarte importantă de mântuire, iar poporul rămâne în 
întunericul adânc al neştiinţei şi al păcatului. 

Necesitatea semănării este dublă, fiindcă trebuie neapărat să 
semănăm, pe de o parte pentru ca omul să se hrănească din roadele 
seminţei, pe de altă parte, pentru ca să se perpetueze şi să se inmulţească 
sămânţa, şi astfel să se păstreze specia plantei. Tot aşa, îndoită este 
necesitatea de a semăna cuvântul lui Dumnezeu. Este nevoie să fie 
semănat cuvântul prin predică vie şi prin scris, pe de o parte, ca să 
impărtăşească poporului viaţa duhovnicească, să hrănească şi să 
crească sufletul creştinilor în virtute şi în desăvârşire creştinească. 
Acest lucru îl afirmă Duhul Sfânt scriind prin apostolul Pavel că 
creştinii cei adevăraţi sunt „născuți a doua oară, nu din sămânță 
stricăcioasă, ci din nestricăciune, prin cuvântul lui Dumnezeu celui 
viu, care rămâne în veac” (1 Ptr 1, 23). Pe de altă parte, cuvântul 
lui Dumnezeu trebuie să fie semănat ca să se înmulțească creştinii cei 
luminaţi şi să împărtăşească adevărurile Evangheliei în tot locul, în 
cercuri de oameni cât mai largi cu putinţă. 

Aşadar, cititorule, să nu socoteşti că auzirea şi citirea şi 
impărtăşirea cuvântului dumnezeiesc ar fi un lucru fără importanţă, 
o nevoie secundară, nedemnă de luare aminte. Fără aceasta, nu poate 
fi nicio viaţă creştinească. Fără aceasta un om nu poate fi educat în aşa 
fel, încât să fie cinstit, virtuos şi evlavios. Fără semănarea cuvântului 
lui Dumnezeu niciodată nu vei putea să-ţi atingi ţinta pentru care 
trăieşti aici pe pământ, niciodată nu vei putea să afli fericirea, nici aici, 
nici în viaţa cealaltă. Când lipseşte cuvântul lui Dumnezeu, când el 
nu-i semănat în suflet, atunci omul va odrăsli spinii năravurilor rele, 
spinii faptelor păcătoase şi ai tuturor abaterilor. Atunci omul păşeşte 
spre moarte şi spre nesimţire veşnică. Aşadar, foarte mare şi absolută 
este nevoia semănării cuvântului dumnezeiesc. 

„Sămânţa este cuvântul lui Dumnezeu”. Compararea cuvântului 
cu sămânţa arată în al treilea rând forţa cuvântului dumnezeiesc. 

Sămânţa de grâu, şi în general sămânţa oricărei plante, este un bob 
mititel. Un lucru foarte mic, pe care omul, trecând, îl calcă în picioare 
cu dispreţ. Şi totuşi, ce putere tainică şi minunată a ascuns preainţeleptul 
Creator în acest lucru, sub înfăţişarea seminţei de plantă, care pare uscată 

şi lipsită de viaţă! Este de-ajuns ca ea să fie pusă în pământ, este de-ajuns 
să afle condiţii favorabile şi vei vedea că răsare din sămânță vlăstare 
pline de viaţă, vlăstare care apoi, în câţiva ani, ajung copac mare, plin de 
roade, cu umbră deasă sub care omul se adăposteşte în zilele de arşiţă. 
Nu mai trebuie să descriem vigoarea acestui copac, fiindcă cititorul ştie 
că vânturi puternice nu pot să-l smulgă, iar rădăcina şi tulpina unui 
copac sunt în stare să străpungă ziduri tari. Dar trebuie să amintim că şi 
puterea unei mlădiţe noi, care de-abia a răsărit din pământ, este la fel de 
importantă. Este de necrezut câtă putere are o mlădiţă pe care ai putea 
s-o zdrobeşti şi cu degetul cel mic. 

Însă cuvântul lui Dumnezeu este o forță misterioasă şi cu mult mai 
puternică. Un sunet simplu, care face văzduhul să vibreze, punând în 
activitate simţul auzului, asta pare la prima vedere cuvântul dumnezeiesc. 
Sunt nişte cuvinte slabe, dar atotputernice şi preatari. Dumnezeu, 
ca să arate că avea să învieze morţii, însă şi ca să dovedească puterea 
minunată a cuvântului Său, care este capabil să învieze sufletele celor 
morţi prin păcate şi să le aducă înapoi la viaţa desăvârşirii, a descoperit 
proorocului lezechiel o vedenie minunată. L-a dus într-un câmp plin cu 
oseminte omeneşti, uscate şi albe de vechime, şi i-a poruncit Dumnezeu 
proorocului să vestească acelor oseminte şi să le zică: „Oase uscate, 
ascultați cuvântul Domnului”. Proorocul a împlinit porunca aceasta 
Şi a văzut o minune mare: căci osemintele au format schelete şi 
trupuri omeneşti, s-au umplut de viaţă, au înviat şi s-au făcut oameni 
intregi, „0 adunare foarte mare” (lez 37, 1-10). 

Este foarte firesc să aibă cuvântul lui Dumnezeu o astfel de 
putere. Căci el exprimă voinţa atotputernicului Dumnezeu, şi de 
aceea poartă în sine şi impărtăşeşte şi altora puterea cea mare a lui 
Dumnezeu. Această putere priveşte mântuirea şi sfinţirea oamenilor, 
a oricărui suflet, care primeşte cuvântul acesta cu îndrăzneală şi i 
se supune cu statornicie. Asta înţelege şi dumnezeiescul Pavel când 
scrie că: „Evanghelia lui Hristos este puterea lui Dumnezeu, spre 

mântuire” (Rm 1, 16). lar Domnul afirmă acelaşi lucru, zicând: „Dacă 
veţi rămâne în cuvântul Meu... veţi cunoaşte adevărul şi adevărul vă 
va slobozi pe voi” (In 8, 32). Adică, adevărul Evangheliei are puterea 
de a slobozi pe omul care crede, din robia cea tiranică şi puternică 
a patimilor păcatului. Are puterea de a ridica sufletele cufundate 
în noroiul faptelor ruşinoase şi aflate pe ultima treaptă a decăderii 
morale şi de a le schimba în curăţia sfinţeniei şi a vieţii de evlavie. Are 
puterea să schimbe pe omul mâniat, barbar, răufăcător, într-un fiu al 
lui Dumnezeu, paşnic, ales şi bine-făcător. 

Aşadar, cuvântul lui Dumnezeu are o atotputernicie 
care deschide şi luminează mintea omenească, spre înţelegerea 
problemelor celor mai înalte şi mai importante ale vieţii. Luminează 
mintea omului în probleme pe care ea singură, fără această lumină 
dumnezeiască, nicicând nu ar putea să le înţeleagă şi să le rezolve. 
Aceste probleme sunt: despre originea noastră, cum de ne aflăm 
pe pământ, cine ne-a făcut pe noi. La acestea, numai cuvântul lui 
Dumnezeu ne dă un răspuns clar. Ce este Dumnezeu? Acest adevăr, 
spiritul omului care rătăceşte în labirintul filozofiei omeneşti celei 
intunecate niciodată nu va putea să-l înţeleagă. Numai cuvântul 
Domnului ne dă un răspuns clar, când zice: „Dub este Dumnezeu” 
(In 5, 24). Ce fel de relaţii există între Dumnezeu şi om, ne descoperă 
numai cuvântul dumnezeiesc, care le defineşte ca fiind nişte relaţii 
tată şi fii. Tot aşa, toate următoarele probleme mari, de însemnătate 
veşnică, le rezolvă limpede, într-un mod unic, încât să le înţeleagă şi 
să le aplice şi omul cel mai simplu, numai cuvântul dumnezeiesc, pe 
care Hristos îl împărtăşeşte, prin predicarea sfintei Sale Evanghelii. 
Ce vrednicie are omul? Cu ce scop trăieşte în lumea aceasta? În ce 
fel are să ajungă la scopul său? Cum trebuie să trăiască în lumea 
aceasta? Ce raporturi morale trebuie să-l lege de ceilalţi oameni? 
Care va fi starea omului după moarte? Cum cuvântul dumnezeiesc 
al Evangheliei este singura legiuire, pe baza căreia poate fi guvernat, 

atât individual, cât şi familia, societatea, popoarele, într-un fel atât 
de magistral, încât şi aici pe pământ să aibă toată fericirea posibilă, şi 
după moarte să ajungă la deplina fericire. 

Aşadar, deoarece cuvântul lui Dumnezeu are astfel de 
proprietăţi minunate, oricine s-ar aştepta, ca urmare firească, să 
preschimbe pe toţi oamenii care l-au auzit sau l-au întâlnit, fără nicio 
excepţie. În orice suflet ar fi semănat, el ar trebui să aducă roade, 
să înflorească şi să rodească din belşug, rodul cel dulce şi frumos 
al virtuţii, al dragostei, al sfinţeniei. Dar, din nefericire, semănarea 
cuvântului lui Dumnezeu nu este întotdeauna urmată de rezultatele 
potrivite cu puterea şi cu vrednicia cuvântului, ci este adesea urmată 
de lipsa roadelor! Acest lucru ni-l arată parabola noastră în cele ce 
urmează. În ce priveşte lipsa de roade a cuvântului dumnezeiesc 
în vremea noastră, poate greşim şi noi, care suntem consideraţi 
vestitori şi semănători ai cuvântului. Pot greşi nu numai cei care ar 
avea posibilitatea să semene cuvântul, dar n-o fac din lipsă de grijă şi 
de interes (ei au desigur o vină foarte mare) ci şi cei care 1şi împlinesc 
lucrarea, dar o fac într-un mod nepotrivit. Cu toate acestea parabola 
semănătorului ne arată că şi atunci când cei mai buni semănători 
au semănat din belşug cuvântul, adică atunci când însuşi Hristos şi 
apostolii Săi au propovăduit, rezultatele nu au fost întotdeauna pe 
măsura semănării şi a puterii cuvântului. Şi iată dovada: 


Rezultatele semănatului 


Pământul în care s-a semănat cuvântul lui Dumnezeu este desigur 
sufletul. Acestea sunt ogorul lui Dumnezeu, după cum spune apostolul 
(1 Co 3, 9). Însă sufletele se deosebesc în privinţa dispoziţiilor lor. 
Prin urmare, rodnicia lor, după ce au primit sămânţa, este deosebită. 
Precum pe pământ sunt locuri cu însuşiri felurite, adică unele sunt 
grase şi roditoare, altele sărace, uscate şi neroditoare, tot astfel sunt 
Şi creştinii care aud cuvântul lui Dumnezeu. Dispoziţiile diferite 
ale acestor creştini sunt redate în parabola semănătorului în chip de 

patru feluri de pământ. Trei sunt neroditoare şi numai unul singur e 
semănat şi roditor. Cât de mare este disproporţia! Din patru oameni, 
care aud cuvântul dumnezeiesc, trei să rămână neroditori şi numai 
unul să aducă roadele virtuţii?! 

Din nefericire, aşa stau lucrurile. Parabola ne prezintă acest trist 
raport al rezultatelor însămânţării. „Mulţi sunt chemaţi, dar puțini 
aleşi”, zice Domnul cu alt prilej (Mt 20, 16). Domnul descrie fiecare din 
aceste caractere diferite în parabola Sa, ca să arate că drumul pierzării 
nu este unul singur, ci sunt deosebite şi la distanță mare unul de altul, 
zice Sfântul loan Gură de Aur. 


Pământul călcat în picioare 


O parte din ascultătorii cuvântului dumnezeiesc ne este prezentată 
de Domnul sub înfăţişarea de pământ călcat în picioare. Iată ce zice El: 
„Pe când semăna, a căzut o parte pe cale şi a fost călcată în picioare, 
şi păsările cerului au mâncat-o” (v. 5). lată acum în ce fel tâlcuieşte 
tot Domnul. „Cei de pe cale sunt cei care aud, apoi vine diavolul şi ia 
cuvântul din inima lor, ca nu cumva crezând să se mântuiască ” (v. 
12), iar sfântul Evanghelist Matei zice: „De /a oricine aude cuvântul 
împărăției şi nu-l înţelege, vine cel viclean şi răpeşte ce s-a semănat în 
inima lui; aceasta este sămânţa semănată lângă drum” (Mt 13, 19). 
Adică ascultătorii de acest fel se aseamănă cu o cale călcată în picioare. 
Ei aud cuvântul lui Dumnezeu, dar nu iau aminte ca să-l înţeleagă, 
nu vor să-l înţeleagă. De aceea vine diavolul şi-l ia din sufletul lor. 
Din aceste cuvinte ale Mântuitorului vedem că aceşti ascultători devin 
definitiv neroditori. — 

Din două motive, ei nu se folosesc de auzirea cuvântului. 

1. Primul este nesimţirea morală cu care ascultă cuvântul 
lui Dumnezeu. Precum acea parte de ogor care este străbătută de 
trecători, animale şi păsări, devine un drum bătut şi uscat, pierzându- 
şi orice rodnicie, care ar fi putut să dea viaţă seminţei, iar sămânţa 
rămâne toată la suprafaţă, tot aşa şi sufletele ascultătorilor din această 

categorie. Au fost călcaţi în picioare, au fost secătuiţi din pricina 
păcatelor, au devenit nesimţitori moralmente, şi de aceea cuvântul lui 
Dumnezeu nu-şi află locul în ei. Îl aud, dar nu le face nicio impresie. 
Îl aud, dar nu vor să-l înţeleagă, nu vor să vadă că-i priveşte pe ei 
personal, că dumnezeiescul cuvânt are în vedere propriul lor interes. 
Ei nu vor să facă din cuvântul lui Dumnezeu o avuţie a sufletelor lor, 
nu vor să-l apuce prin credinţă şi prin meditaţie, nici prin practică, ci 
pur şi simplu primesc o cunoaştere superficială, ca şi când ar fi vorba 
despre un lucru neimportant şi secundar. Ei aud despre păcat, despre 
mântuire, despre naşterea creştinească, despre sfinţenie, despre virtute 
in general, dar nu le dau nici cea mai mică atenţie. Nu se mâhnesc 
pentru păcat, nu se tem de osândă, nu simt nevoia de mântuire. Fiindcă 
păcatul şi influenţa cea vicleană a lumii a făcut sufletul lor neroditor, 
uscat, incapabil să intre în relaţii cu Evanghelia şi cu viaţa. Şi deoarece 
cuvântul nu-şi află intrare în asemenea suflete, urmează în chip firesc 
a doua cauză. 

2. Al doilea este necredinţa, pe care o vâră în sufletele lor diavolul, 
acest vrăjmaş priceput şi neimpăcat al mântuirii noastre, şi care are ca 
principală ocupaţie să impiedice înrâurirea cuvântului dumnezeiesc 
şi să zădărnicească mântuirea omului. Aşadar, când diavolul află un 
teren prielnic, nişte ascultători nesimţitori ai cuvântului, se sileşte să 
vâre în mintea lor acele gânduri primejdioase de necredinţă, care se 
aseamănă cu păsările cerului, când vin şi mănâncă sămânţa de pe drum. 
Gândurile acestea sunt uşor primite de categoria de ascultători despre 
care vorbim. Fiindcă ei trăiesc conform cu inspiraţiile păcătoase şi 
călăuzirea diavolului, au multă apropiere cu vicleanul şi îi deschid cu 
uşurinţă intrarea în sufletele lor. Cine a văzut acestea? Desigur, popa a 
spus, şi, desigur, cartea scrie, dar oare sunt adevărate? Sunt doar atâţia 
oameni care nu cred în Dumnezeu. Nu ştii ce scrie Renan, Nietzsche, 
Tolstoi? Acestea sunt gândurile necredinţei şi altele asemenea lor, pe 
care le vâră satana în suflete. Şi rezultatul este că dumnezeiescul cuvânt 
va fi răpit din sufletele lor. Ei pierd cu desăvârşire cuvintele, ca şi când 
nici nu le-ar fi auzit sau nu le-ar fi parcurs defel. Diavolul, ucigaşul de 

oameni, tot el fură cuvântul lui Dumnezeu din sufletele acelora care 
nu vor să-l înţeleagă „ca n4 cumva crezând, să se mântuiască” 

Dar cineva ar putea să mă întrebe: dacă creştinii din această 
categorie sunt de aşa fel, de ce se mai duc la biserică şi de ce mai ascultă 
Evanghelia şi predica? Sunt motive diferite pentru care aceşti oameni 
se duc la biserică. Poate socotesc că trebuie să cerceteze biserica, măcar 
din obicei. Poate fiindcă aşa cere datina, de unele sărbători ale anului, 
când s-ar putea ca predicatorul să vorbească pe placul lor. Alţii se duc 
la biserică poate fiindcă au motive să vrea să pară creştini. Alţii din 
curiozitate, alţii siliţi de poziţia şi situaţia lor. Totuşi niciunul din 
aceştia nu merge la biserică în scopul de a asculta cuvântul evanghelic 
şi predica, de a primi poruncile şi recomandările Părintelui ceresc. 
Dar, fiindcă ei ascultă cuvântul dumnezeiesc cu atâta nesimţire, se 
întâmplă şi un alt lucru foarte trist. Şi acest lucru trist este exprimat 
in cuvântul „z fost călcat în picioare”, pe care Domnul îl spune despre 
sămânţa căzută pe cale. Precum acea sămânță a fost călcată în picioare, 
tot astfel este călcat în picioare şi disprețuit cuvântul lui Dumnezeu, 
când el cade în auzul unor astfel de oameni. Ei, nu numai că lasă pe 
satana să fure tot folosul din cuvânt, prin gândurile necredinţei, ci îl 
întrebuinţează ca un prilej binevenit de ironii, batjocură şi glumă. Ei 
aud despre păcat şi despre pocăință şi le batjocoresc. Ei aud despre 
judecata viitoare, despre osânda păcătoşilor, despre viaţa ce va să fie, şi 
râd de buna credinţă a acelora care cred în ele. Au râs şi au batjocorit şi 
ginerii lui Lot, când acesta i-a informat că Dumnezeu avea să distrugă 
Sodoma şi pe sodomiţi fiindcă păcatele lor întreceau orice măsură. 
Dar râsetele lor s-au preschimbat în vaiete şi în gemete îngrozitoare, 
in ziua nenorocirii. Râd mulţi şi astăzi, glumesc şi întrebuinţează 
cuvintele Evangheliei ca să facă din ele spirite şi glume în convorbiri şi 
in ziare. Dar nu pricep că bătaia lor de joc este atât de grea, încât se fac 
mădulare ale diavolului, prefac lumina în întuneric şi cuvintele de cea 
mai sublimă seriozitate în glume nebune şi deşănţate. 

Aşadar aceştia sunt ascultătorii din prima categorie, şi să ne 
rugăm ca niciunul din cititorii lucrării de faţă să nu se afle printre ei. 

Pământul pietros 


În parabolă, Domnul ne prezintă şi a doua categorie de ascultători 
ai cuvântului dumnezeiesc, pe care îi aseamănă cu pământul pietros: 
„Şi cealaltă a căzut pe piatră, şi răsărind soarele, s-a uscat, fiindcă 
nu avea umezeală” (v. 6). Tot Domnul tâlcuieşte: „Cea de pe piatră 
sunt oamenii care dacă şi cred o vreme, în clipa ispitei se leapădă” 
(v. 13). Precum scrie evanghelistul Matei: „Când vine necazul sau 
prigoana pentru cuvânt, îndată se smintesc” (v. 21). Ascultătorii din 
această ceată prezintă o deosebire evidentă faţă de primii ascultători. 
Nu primesc cuvântul lui Dumnezeu cu indiferenţă şi cu lipsă de grijă, 
precum faceau aceia; cred în câte aud, dar nu sunt creştini statornici. 
Sunt spirite uşoare, deşi au inimi înflăcărate, însă nu este de-ajuns să 
fie cineva mai bun decât vecinul său, când este el însuşi departe de 
impărăţia lui Dumnezeu. Dar să cercetăm cu de-amănuntul situaţia 
acestor ascultători. 

Creştinii de felul acesta aud cuvântul lui Dumnezeu, nu socotesc 
lucru secundar şi lipsit de interes să asculte cuvinte de mântuire. 
Dimpotrivă, primesc îndată cuvântul, fără impotrivire lăuntrică. 
Ba mai mult, „primesc cu bucurie cuvântul”. Învățăturile frumoase 
şi sublime ale Evangheliei, frumuseţea dumnezeiască a Domnului, 
care se desprinde din cuvintele acestea, podoaba virtuţii lui Hristos, 
care sălăşluieşte în ele, făgăduinţele, primirea ca fii, prevestirile, toate 
acestea vrăjesc şi desfată inima lor, îi mişcă până la lacrimi. Oricine ar 
putea invidia râvna lor. Dar din nefericire, nu foloseşte la nimic. 

Căci dacă cineva ar asculta pe rând şi cu atenţie sau ar parcurge 
citind cuvântul dumnezeiesc, dar s-ar opri numai la atât, n-ar ajunge 
niciodată în cer. Dacă ar sorbi învăţăturile dumnezeieşti cu multă sete, 
nu s-ar folosi nicidecum, fiindcă nu le sădeşte în pământul sufletului 
său, ca să-i schimbe caracterul. Precum şi o mâncare, pe care o mâncăm 
cu multă lăcomie, dar rămâne nedigerată, nu ne aduce niciun folos 
pentru trup. Aşadar, mulţi „gustă cuvântul cel bun al lui Dumnezeu” 

(Ewr. 1, 5), dar îl gustă numai pentru dulceaţa lui, pe care o are la 
prima gustare, iar apoi îl scuipă din gură. Fiindcă: „Cred pentru o 
vreme”, zice Domnul, în parabolă. Emoţia lor, în urma celor auzite, 
este provizorie, după cum provizorie este şi credinţa lor, provenită 
din această emoție, precum şi hotărârea luată. De îndată, însă, ce a 
trecut prima impresie, hotărârile sunt uitate. Se întâmplă cu ei ca şi cu 
sămânţa căzută pe un pământ care este pietros, sub un strat subţire de 
ţărână moale; şi, deoarece nu are adâncime şi umezeală destulă acest 
strat, rădăcinile seminţei se zdrobesc de piatră, iar lăstarele care au 
răsărit se usucă la fierbinţeala soarelui. Tot astfel şi creştinii de acest fel 
nu au rădăcină, nu au început statornic, sunt oameni schimbători, care 
işi modifică uşor convingerile, după vreme şi după vântul care suflă. 
Sunt slabi in voinţă. N-au un caracter stabil, ci astăzi primesc cuvântul 
lui Dumnezeu şi arată vlăstare de mărturisire creştină; iar mâine se 
leapădă de această mărturisire ca şi cum nici n-ar exista. Cu toată 
bunătatea lor, ascund în suflet o uscăciune şi o asprime de neînlăturat, 
ca piatra din ogorul în care sămânţa piere. ar uscăciunea aceasta nu 
este hrănită de smerenia pocăinţei, nici de dorinţa gravă de mântuire. 
Cu toate că la suprafaţă par oameni religioşi, nu le-au crescut rădăcinile 
credinţei, ca să se unească cu Hristos şi să-şi potrivească viaţa după 
viaţa Aceluia. Ei sunt slabi în credinţă. Iar un vlăstar fără rădăcină 
şi un creştin fără o credinţă adâncă putrezesc curând. De alfel, şi 
Domnul arată îndată acest lucru. 

În vremea ispitelor, venind necazurile sau prigoanele pentru 
cuvânt, ei se leapădă. Pentru aceştia necazurile şi încercările vieţii 
sunt pietre de incercare şi de poticnire, de care ei se împiedică şi cad. 
Este cu neputinţă să nu existe necazuri în viaţa omului. Căci precum 
după vreme bună urmează furtună, după primăvară vine şi iarnă, 
tot astfel în viaţa creştinului, după împrejurări favorabile, vor veni 
şi zile de necaz şi încercări. Vor veni pagube, lipsuri, sărăcie, boli, 
morţi, dispreţ, care apasă neamul omenesc. Mai sunt lipsuri, pierderi, 
nenorociri, prigoane, atâtea şi atâtea încercări. Atunci, cei ce nu au 
rădăcină a credinţei, cei ce sunt puţin credincioşi, cei cu caractere slabe 

şi schimbătoare se depărtează de credinţa adevărată a lui Hristos, deşi 
cu câteva clipe înainte arătau atâta curaj. 

Pentru creştini, necazul este proba de foc. Fiindcă, în necazuri, 
cei ce au credinţă, începuturi statornice, o voinţă neclintită, nu numai 
că nu sunt vătămaţi, ci dimpotrivă, au un folos mare şi progresează în 
virtute. Ei dobândesc virtutea mare a răbdării, care este în stare să facă 
pe creştin desăvârşit, întreg şi fără nicio lipsă. Dimpotrivă, cei ce nu au 
credinţă se smintesc de faptul că Dumnezeu a îngăduit ca ei să sufere, 
în necazuri se răzvrătesc şi îşi pierd sufletul. Precum soarele arde acel 
vlăstar care nu are rădăcini, dar creşte şi hrăneşte vlăstarul cu rădăcină 
adâncă, tot aşa şi necazul. Precum focul mistuie lemnele şi piere, dar 
curăţă aurul, tot aşa focul necazurilor arde pe cei cu caracter de paie, 
dar întăreşte pe cei ce au un caracter statornic şi o credinţă neclintită. 

Aşadar, este nevoie de o rădăcină morală, pe care smerenia 
adevăratei pocăinţe o înfige în adâncul inimii. Este nevoie de o 
credinţă statornică, de hotărâri neclintite, pentru ca acel cuvânt a lui 
Dumnezeu, pe care îl auzim, să rodească în sufletele noastre împuţinarea 
credinţei, slăbiciunea voinţei, egoismul, lipsa de statornicie în viaţa 
creştinească sunt pricinile pentru care ajung la răutăţi atât de mari, nu 
numai oamenii străini de religie, ci chiar şi creştinii care zic că cred în 
Hristos şi aud cuvântul lui Dumnezeu. Din pricina acestora sunt atât 
de plecaţi spre minciună, spre lăcomie şi spre nedreptate, ca să scape 
de primejdia sărăciei sau a pagubei, care îi înfricoşează. lată care este a 
doua categorie de ascultători neroditori ai cuvântului dumnezeiesc. 


Pământul cu spini 


Pe a treia categorie de ascultători, o compară Domnul cu 
pământul plin de spini: „Și altă parte a căzut în mijlocul spinilor şi 
crescând spinii au înăbuşit-o” (v. 7). Şi Domnul tâlcuieşte: „Iar partea 
căzută între spini sunt cei care auzind şi apăsaţi de griji şi bogăţie şi 
de plăcerile vieţii, sunt înăbuşiţi şi nu ajung la maturitate” (v. 14). 
sau, precum zice Matei: „şi grija veacului acestuia şi amăgirea bogăției 

înăbuşe cuvântul şi el rămâne jără rod” (v. 22). În această împrejurare, 
ni se spune că, atunci când a fost semănată sămânţa, spinii nu se 
vedeau la suprafaţa ogorului. Ei erau sub pământ şi au odrăslit odată 
cu sămânţa de grâu, iar aceasta a fost îndată înăbuşită de spini, fiindcă 
ei aveau rădăcini mai adânci şi mai vechi. Cu acest pământ spinos 
se aseamănă acei oameni care nu sunt nici uscați, nici indiferenți, ca 
cei din prima categorie, nici schimbăteri şi nehotărâţi, ca cei din a 
doua categorie. Aceştia, din categoria a treia, nu se desfac din orice 
inrâurire a cuvântului lui Dumnezeu, imediat ce dau de vreo piedică, 
nici nu se schimbă atât de repede. Înaintează un timp, ca şi vlăstarul 
care a răsărit, dar din nefericire nu ajung să rodească. Căci treptat, 
treptat, influenţa bună a cuvântului, însuflețirea duhovnicească, eul 
lor cel mai înalt este biruit şi înăbuşit de lucrurile lumii acesteia, care 
au un loc preponderent în inimile lor. Iar lucrurile lumii sunt cu atât 
mai vătămătoare şi mai primejdioase, cu cât ele lucrează o pierzanie 
pe tăcute şi pe nesimţite. Dacă pământul pietros distrugea rădăcina, 
spinii distrug rodul! Oricum, să cercetăm mai amănunţit aceşti spini 
amăgitori şi înşelători, care distrug influenţa cuvântului dumnezeiesc 
in atâtea suflete de creştini. 

Domnul zice că spinii sunt „grijile acestei lumi”. Foarte potrivită 
este asemănarea grijilor lumii cu spinii şi mărăcinii, care sunt urmarea şi 
rodul blestemat al păcatului. Grijile vieţii sunt rodul necredinţei. După 
păcatul primilor oameni, Dumnezeu i-a spus lui Adam: „B/estemat este 
pământul din pricina ta... spini şi pălămidă îţi va răsări ţie” (Fc 3, 18). 
Şi prin dumnezeiescul Pavel zice Domnul: „țarina... dacă rodeşte spini 
şi ciulini se face netrebnică şi blestemul e aproape de ea, iar la urmă 
focul o arde” (Evr 6, 3). lar dacă cititorul a lucrat vreodată un astfel de 
ogor cu spini, un loc cu mărăcini, ştie cât de periculoase şi rele sunt 
aceste locuri. Spinii şi mărăcinii i se agaţă cu uşurinţă de veşminte, 
le rup, iţi rănesc trupul, te supără la muncă, distrug semănăturile. 
Aşadar, spinii şi mărăcinii sunt grijile veacului acestuia. Ale veacului 
acestuia, nu ale celuilalt veac, fiindcă grijile pentru veacul şi lumea 
cealaltă, departe de a vătăma sufletul, îi aduc cel mai mare folos. Dar 

care sunt grijile veacului acestuia? Este grija continuă pentru bunurile 
vieţii acesteia. Este chinul cu care mulţi se luptă în viaţa aceasta şi 
se chinuiesc neincetat cu ideea să-şi mărească avuţia, să-şi extindă 
afacerile, să-şi sporească veniturile, să se simtă bine, să petreacă şi 
să se distreze. Ce să mâncăm? Ce să purtăm? Cum să trăim? Ce vor 
deveni copiii noştri? Sunt probleme pe care multă lume şi le pune cu 
o nelinişte chinuitoare. Încă aceste probleme chinuitoare şi le pun nu 
numai capii de familie săraci, care de-abia au pâine zilnică, ci mai ales 
cei bogaţi. Nu se preocupă atât de mult de îmbrăcămintea lor femeile 
din popor, care au numai un rând de haine simple, cât se preocupă 
acelea care schimbă în fiecare zi două, trei toalete. Nu se preocupă 
de problema alimentaţiei cei ce abia îşi câştigă cele necesare vieţii, cât 
aceia care au în fiecare zi la masă multe feluri de mâncare şi băutură şi 
felurite delicatese. Aceştia trebuie să se îngrijească şi de palate pentru 
primirea oaspeţilor, şi de desfătarea lor. Trebuie să ia seama să dea 
gustări, prânzuri şi cine. Ei au să se îngrijească de atâtea şi atâtea alte 
nevoi vătămătoare şi trecătoare, pe care societatea contemporană cea 
neliniştită le creează şi le înmulţeşte necontenit. Aceste griji produc 
în sufletul creştinului spaime şi chinuri, tulburări şi nelinişti. „E/e, ca 
nişte tufişuri dese, cresc în jurul minţii şi inimii, strică toată liniştea 
şi blândețea sufletului şi împiedică mintea să crească şi să avanseze”, 
zice filozoful Pitagora. Ele nu lasă creştinului vreme nici ziua, nici 
noaptea, să gândească ceva duhovnicesc de folos. Ci, dimpotrivă, 
dezrădăcinează orice dispoziţie bună a sufletului, îl abat de la datorie, 
Il imping la multe nelegiuiri şi păcate. Căci foarte multe nedreptăţi şi 
nelegiuiri sunt urmările acestei griji neliniştite pentru bunurile lumii 
acesteia. Grijile sting orice scânteie duhovnicească şi fac pe om cu 
desăvârşire material, trupesc, încât nu-şi găseşte, nicăieri, nicio alinare 
şi nicio odihnă. Pe drept cuvânt, Domnul, cu altă ocazie, a asemănat 
beţia cu grijile vieţii, deoarece atât beţia, cât şi grijile produc în capul 
omului aceiaşi confuzie. Domnul a zis: „Luaţi aminte la voi înşivă, 
nu Cumva să vi se îngreuneze inimile cu mâncare, beţie şi grijile vieţii, 
şi să vină ziua aceea asupra voastră pe neaşteptate” (Lc 21, 34). Grija 


38 


Parabolele Domnului 


neliniştită pentru bunurile materiale ale lumii acesteia însemnează, în 
primul rând, spinii îngrozitori, care înăbuşe cuvântul lui Dumnezeu 
şi-i fac pe creştini să piară. 

Cu privire la aceasta trebuie să cercetăm şi o indreptăţire, pe care o 
auzim în mod obişnuit: „Cum? Să stăm cu mâinile încrucişate?”, îţi spun 
ei. „Să nu mai lucrăm şi să stăm degeaba?” Noi răspundem că acest lucru 
ar fi o rătăcire şi o răstălmăcire. Sigur, să lucrezi, să te îngrijeşti de serviciul 
tău cel legiuit şi drept, dar să nu te laşi chinuit de el. Să sprijini lucrarea 
ta cea liniştită şi fără de griji pe iconomia prea bunului Dumnezeu. Să 
încredinţezi cu desăvârşire viaţa ta grijii părinteşti a lui Dumnezeu, şi atunci 
vei fi cu totul izbăvit de spinii grijilor. Să lucrezi, dar să nu te chinuieşti, să 
nu te tulburi, să nu se ridice în sufletul tău furtuna gândurilor neliniştite 
cu privire la bani, la pământ, la dobânzi, la încasări. Dacă vei încredința 
lui Dumnezeu propria ta fiinţă, munca ta şi viitorul tău, atunci şi cuvântul 
lui Dumnezeu va găsi în sufletul tău un teren favorabil şi te va conduce de 
la o bucurie la alta, de la o virtute la alta. 


Amăgirea bogăției — 

Acesta este cu adevărat spinul, care distruge rodul cuvântului 
dumnezeiesc, precum zice Domnul. Cei ce sunt preocupaţi de griji şi 
de planuri, care au în vedere sporirea averii lor şi dobândirea bogăției, 
sunt amăgiţi de speranţa că, după ce îşi vor fi agonisit o cantitate de 
bunuri, care să le asigure viitorul, se vor odihni de atunci incolo, 
îndeletnicindu-se în linişte cu împodobirea sufletelor lor. Însă această 
nădejde este mincinoasă şi amăgitoare, este o şoaptă a vicleanului. 
Suntem încredinţaţi că bogăţia produce primejdii atât de mari, leagă 
inima atât de tare, încât bietul om o adoră ca pe un dumnezeu, îşi 
impinge firea la atâtea rele, încât Domnul a zis despre cei bogaţi un 
cuvânt foarte trist: „Cât de greu vor intra în împărăţia lui Dumnezeu 
cei ce au avuţii... Mai uşor va trece cămila prin urechile acului, decât 
bogatul în împărăţia lui Dumnezeu” (Mc 10, 23-25). Dar şi fără 
astfel de primejdii, bogăţia în sine este o înşelătorie, care amăgeşte pe 

om. Căci cu cât dobândeşti mai mult, cu atât doreşti să ai mai mult. 
Bogăția te îndeamnă să lupţi pentru o cantitate de bunuri, care astfel 
par de ajuns ca să poţi trăi bine. Şi dacă dobândeşti acea cantitate, ţi 
se pare că e foarte puţin şi te sileşti să câştigi mai mult. Minciună şi 
amăgire este bogăţia. În loc să-ţi asigure viitorul, după cum îţi închipui 
tu, îţi distruge viitorul, îţi pune o piedică mare şi de netrecut pentru 
viitorul tău veşnic. Bogăția este amăgire şi dintr-o altă pricină, pe care 
o expune Sfântul loan Gură de Aur: „Toate câte ni le dă bogăția sunt 
amăgitoare, adică au numai numirea, nu şi esenţa care dă fericire. 
Plăcerea, slava, frumuseţea şi toate darurile bogăției sunt închipuiri, 
nu sunt adevărate, nici reale” 

Aşadar, amăgirea bogăției convinge pe om să se predea încetul cu 
incetul cu toată încrederea lui banilor; să facă toată existenţa sa dependentă 
de bani, cu falsa nădejde că va putea obţine totul prin mijlocirea lor. Dar 
astfel omul sugrumă şi opreşte orice înrâurire a cuvântului dumnezeiesc 
asupra sufletului său. S-a întâmplat, nu numai în trecut, ci şi în vremea 
noastră, ca oameni care păreau buni, oameni credincioşi şi religioşi, să 
fie batjocoriţi de bani, fără să priceapă că ei s-au predat banilor, şi-au 
predat banilor întregul lor suflet, s-au răcit în credinţă, s-au depărtat 
cu totul de viaţa creştină. Cât de potrivit prezintă dumnezeiescul Pavel 
patima celor care doresc să devină bogaţi! EI zice: „Cad în ispite şi în 
curse şi în tot felul de dorinţe nebune şi vătămătoare, care cufundă pe 
oameni în moarte şi trădare... şi se rătăcesc de la credință şi se supun pe 
ei înşişi la multe chinuri” (1 Tim 6, 9-10). 

„Plăcerile vieţii”, zice Domnul, sunt de asemenea nişte spini şi 
mai îngrozitori, şi cu atât mai primejdioşi, cu cât sunt mai atrăgători. 
Plăcerile vieţii, adică: desfătările, podoabele, distracţiile, fala, dorinţa 
de a fi pe placul altora, viaţa lumească. Atâţia şi atâţia oameni din 
ziua de astăzi, făcând parte atât din tagma negustorilor şi a oamenilor 
avuţi, cât şi din toate celelalte tagme, înăbuşe orice sămânță bună, 
orice vlăstar de credinţă şi de viaţă creştinească. Sămânţa se strică şi 
putrezeşte în mijlocul mulţimii de plăceri, în mijlocul neseriozităţii, a 
nebuniei pentru modă şi a faloşeniei! 

Acum se cuvine să luăm seama la următorul lucru. Aici Domnul 
nu vorbeşte despre nişte oameni cu totul străini de predicarea cuvântului 
dumnezeiesc; despre nişte oameni predaţi cultului simţurilor, predaţi 
neseriozităţii şi neinfrânării. Ci dimpotrivă, vorbeşte despre creştinii 
care aud cuvântul evanghelic, se duc la biserică, primesc cuvinte 
dumnezeieşti şi progresează o vreme în calea vieţii creştine. Dar aceşti 
creştini, chiar dacă n-au fost abătuţi de griji n-au fost amăgiţi de bogăţie, 
sunt totuşi atraşi de robia străină a păcatului, de gustarea otrăvitoare a 
plăcerilor. Oricât de îngăduite ar părea la început plăcerile, oricât ar fi 
ele legiuite şi bine-încuviinţate, ele totuşi otrăvesc cu încetul sufletul. 
Aceşti oameni predau plăcerilor partea cea mai mare din sufletul lor. 
Şi astfel înăbuşesc şi distrug, puţin câte puţin, influenţa cuvântului 
dumnezeiesc; ei se usucă şi rămân fără rod şi fără folos, nefericiţi până 
la capăt. Gură de Aur zice: „Precum spinii, în orice fel i-ai apuca, 
rănesc mâinile care îi apucă, aşa şi plăcerile strică şi distrug mâinile 
şi picioarele, ochii şi capul şi toate mădularele. Plăcerile sunt uscate şi 
newvrednice ca spinii, numai că plăcerile aduc mult mai mult necaz 
şi suferință, decât spinii”. Aşadar, iată care sunt spinii ce înăbuşe 
cuvântul lui Dumnezeu şi nu-l lasă să rodească. Iată acei creştini care 
nu vor să-şi predea inima în întregime lui Dumnezeu, ci o impart în 
două părţi, ca să odrăslească, într-o parte sămânţa virtuţilor creştine, 
iar în cealaltă parte să cultive cu nelegiuire spinii grijilor, ai bogăției, 
ai plăcerilor. Însă, iubite cititor, asta nu este cu putinţă. Noi nu avem 
decât o singură inimă. Ea nu poate să aparţină la doi stăpâni în acelaşi 
timp. Ea aparţine fie lui Dumnezeu, fie spinilor lumii. Iar Dumnezeu 
vrea inima omului în întregime, nu numai fiindcă omul e dator să I-o 
dea, ci şi fiindcă omul nu poate fi fericit dacă nu-şi predă în întregime 
inima lui Dumnezeu. 


Pământul cel bun 


Ar fi desigur foarte tristă urmarea parabolei, dacă ne-ar prezenta 
numai acele feluri de oameni în care cuvântul lui Dumnezeu rămâne 

neroditor, dintr-o pricină sau alta. Dar slavă Domnului! Sunt pe 
pământ şi locuri productive şi roditoare; sunt printre creştini inimi 
roditoare, care aduc lui Hristos, semănătorul cel bun, un seceriş bogat. 
Dumnezeu îşi are partea Sa, printre ascultătorii Evangheliei Sale. 
Categoria aceasta de ascultători o prezintă Domnul acum. 

Domnul zice: „Și alta a căzut pe pământ bun şi răsărind a [ăcut 
rod însutit” (v. 8). Şi tot Domnul tâlcuieşte aşa; „Iar sămânța căzută 
pe pământ bun sunt cei care cu inimă bună, auzind cuvântul, îl primesc 
şi aduc roadă în răbdare” (v. 15). Sau, după Matei: „Iar cea semănată în 
pământ bun este cel ce, auzind cuvântul şi întelegându-L, rodeşte şi aduce 
unul o sută, altul şaizeci şi altul treizeci” (v. 23). 

În cazul nostru, pământul cel bun şi roditor semnifică categoria 
acelor creştini, care, nu numai că primesc cuvântul dumnezeiesc, 
ci au şi toate condiţiile prielnice care conlucrează pentru ca ei să 
rodească virtutea şi să progreseze spre desăvârşire, însă şi cel mai 
bun pământ poate să mai aibă prin el pietre şi spini. Acestea însă nu 
biruie cu numărul în aşa fel încât să înăbuşe sămânţa. Dimpotrivă, 
sămânţa, crescând, anulează acţiunea acestora. Tot astfel şi creştinii 
din această categorie nu sunt desigur cu totul lipsiţi de scăderi, de 
rămăşiţe ale păcatului, dar aceste scăderi nu predomină şi nu stăpânesc 
în sufletele lor. În felul acesta se explică de ce Domnul a zis că ei 
primesc cuvântul „cu inimă bună”. Este sigur că numai cuvântul lui 
Dumnezeu poate să facă inimile bune. Mai înainte de a interveni 
cuvântul lui Dumnezeu, mai înainte ca oamenii să se întoarcă spre 
Dumnezeu şi să se nască a doua oară prin harul Sfântului: Duh, nu este 
cu putinţă ca inimile lor să fie bune, slobode de vinovăția păcatului, de 
răutate şi de scăderi. Inimile pot însă să aibă dispoziţii pentru a primi 
adevărul şi să fie primitoare pentru însuşirea adevărului Evangheliei. 
Sunt unele suflete sincere, gata să creadă şi să se alipească de Hristos 
de îndată ce cuvântul lui Dumnezeu le descoperă pe Domnul. Ele 
urmează cu statornicie şi cu lepădare de sine calea virtuţii de aici 
înainte. Astfel de exemple de oameni, care trăiau în păcat din pricina 

neştiinţei, dar aveau o pregătire bună şi au primit cu râvnă adevărul, 
când l-au auzit, au mers pe calea virtuţii, fără să se mai întoarcă. 
Sfânta Scriptură ne pune înainte multe (Corneliu, Lidia, famenul 
reginei Candachia), dar cele mai multe exemple le dă istoria Bisericii. 
Şi acum să cercetăm mai amănunţit în ce fel caracterizează Domnul 
pe creştinii din această categorie, ca să-i cunoaştem mai bine şi să-i 
urmăm. 


Ascultători înţelepţi 


„Auzind cuvântul îl primesc”, adică îl înţeleg. Ei inţeleg nu 
numai sensul cuvintelor, ci şi interesul pe care îl au ei să asculte 
cuvântul; înţeleg folosul pe care îl pot câştiga din ascultarea cuvântului 
dumnezeiesc, precum un lucrător bun ori un negustor treaz caută să 
afle ce fel de muncă sau ce fel de afacere ar putea să-i aducă un câştig 
sigur. Într-adevăr este un meşteşug adevărat, o ştiinţă, un negoţ 
redutabil rentabil, în faptul că ascultătorul ori cititorul cuvântului 
dumnezeiesc ajunge să înţeleagă clar tot folosul pe care Dumnezeu i-l 
oferă, prin aceste cuvinte. Fiindcă sunt mulţi care nu înţeleg că orice 
cuvânt al lui Dumnezeu a fost spus despre ei şi cu privire a ei. Şi de 
aceea, după ce au ascultat o predică, îi auzi spunând: „Bine le-a mai 
spus-o predicatorul”, in loc să zică: „Bine ne-a spus predicatorul!”. 

Mai cu seamă în aceasta constă adevărata înţelepciune şi trezvie. 
Adică să înţeleagă omul care este lucrul care îl va face cu adevărat 
fericit. Mulţi admiră pe aceia care reuşesc să câştige în întreceri lumeşti 
şi în alergările vieţii. Îţi spun: „Ce or treaz şi cât este de deosebit de 
norocos!” "Totuşi această trezvie, care se aplică numai la obiecte 
pieritoare şi vrednice de dispreţ, cum sunt toate ale lumii acesteia, 
este o trezvie neînţeleaptă. Adevărata înţelepciune şi trezvie este aceea 
care ştie să descopere omului drumul fericirii adevărate şi veşnice. 
Iar această fericire i-o poate da numai cuvântul lui Dumnezeu, care 
lucrează în om evlavia, „având făgăduinţa vieţii de acum şi a celei 
viitoare” (1 Tim 4, 8). 

Ascultători rodnici 


„Auzind cuvântul, îl primesc şi aduc rod”, zice Domnul. Nu 
numai că îl înţeleg, dar îl şi primesc şi îl ţin bine, ca să nu le scape. 
Nu-l lasă să le scape prin neglijenţă. Nu îngăduie Satanei să i-l ia, 
prin gândurile de necredinţă. Necazul nu este în stare să nimicească 
inrâurirea cuvântului. Cuvântul devine hrană dătătoare de viaţă şi 
nelipsită a sufletelor lor. Ca dovadă, în ei cuvântul rodeşte. Ce fel de 
roade aduce? Grâul, când este semănat în pământ bun, ce rod dă, decât 
tot grâu bun? Aşadar, cuvântul lui Dumnezeu, când este semănat în 
sufletele bune, ce va produce altceva, decât numai gânduri dumnezeieşti, 
sentimente dumnezeieşti, cuvinte plăcute lui Dumnezeu şi fapte şi 
virtuţi şi însuşiri, pe măsura acelora, pe care le-a avut semănătorul cel 
bun, Hristos, când trăia pe pământ? Creştinii de acest fel, luminaţi 
de cuvântul lui Dumnezeu, pe care l-au primit şi l-au ţinut în ei cu 
nădejde, întăriţi de harul lui Dumnezeu, care urmează cuvântul Lui, 
rodesc gânduri, convingeri, viaţă, cuvinte şi fapte sfinte. 


Aduc rod în răbdare 


Aşa zice Domnul în continuare. Cuvintele „în răbdare” au un 
înţeles important. Precum pământul care este semănat nu-şi dă rodul 
indată, după o zi sau o săptămână, ci este nevoie de un timp şi de 
osteneală, şi de lucrări de multe feluri, tot astfel, ba încă cu mult 
mai mult, oamenii care primesc cuvântul semănat în inimile lor nu 
pot să se facă virtuoşi şi sfinţi într-o clipită. Cu cât un lucru este 
mai mare şi cu cât se va dovedi mai important, cu atât are nevoie de 
timp mai mult şi de prelucrări mai felurite. Comparaţi zidirea unei 
colibe cu edificarea unui palat, ca să înţelegeţi lucrul acesta. Puneţi 
inainte că, în aceeaşi zi, se naşte un copilaş şi un pui de maimuţă. 
Deoarece este o deosebire mare între om şi maimuţă, va fi deosebire 
şi în evoluţia lor. Atunci când mica maimuţă va fi în stare să umble, 

să-şi găsească hrana şi să-şi îndestuleze toate nevoile, copilaşul va fi 
incă în faşă, incapabil să-şi vadă singur de cea mai mică nevoie a sa. 
El creşte mult mai încet, deoarece este o făptură mai înaltă şi mai 
desăvârşită. Şi acum, fiindcă purificarea şi desăvârşirea sufletului, 
pe care o lucrează cuvântul lui Dumnezeu, este o lucrare mare şi 
înaltă — ce zic, este cea mai înaltă din toate lucrările care se fac pe 
vw A ? v vA v ev A 
pământ - de aceea ea trebuie să se facă întru răbdare. Adică, în vreme 
A Ri B . +. . . d . . 
îndelungată, cu multe piedici, pe care creştinul trebuie să le biruie cu 
O răbdare statornică şi neclintită, prin mijlocirea meditaţiei, a lucrării 
D *. v “A . 3 vw . v . 
Şi a exercitării în virtute. Este adevărat că Dumnezeu ajută pe cei ce 
voiesc să se facă adevăraţi creştini, şi fără ajutorul lui Dumnezeu este 
cu neputinţă să ajungă cineva creştin adevărat. Totuşi, rodnicia lor 
în virtute atârnă de lucrarea lor răbdătoare, de statornicia lor, care 
nu se deznădăjduieşte, ci rabdă. 


Rodesc cantităţi diferite 


Totuşi, cu toate strădaniile lor răbdătoare, nu toţi aduc acelaşi 
rod. „Unul face o sută, altul şaizeci, altul treizeci”. Aşadar sunt trepte 
deosebite de virtute, unii au mai multe şi mai mari fapte de sfinţenie 
şi de virtute, alţii le au mai mici. Însă este evident că toţi se luptă 
să ajungă la treapta cea mai înaltă, însă unii au o fire excepţională şi 
izbutesc, prin grija şi prin hărnicia lor cea neabătută, să se înalțe şi să 
se facă un Pavel, un Atanasie, un Vasile, un Gură de Aur. Dar nici noi 
să nu ne deznădăjduim, iubite cititor. Dacă suntem suflete drepte şi 
sincere, dacă ascultăm şi primim cu bucurie cuvântul lui Dumnezeu, 
nu ca pe o audiție de distracţie, ci ca pe o hrană a sufletului nostru, 
dacă ne silim să aducem rod fie şi treizeci la sută, să fim siguri că harul 
dumnezeiesc ne va mântui. Căci zice Sfântul loan Gură de Aur: „4ici 
se arată marea iubire a lui Dumnezeu. El nu cere de la toți aceeaşi 
măsură de virtute, ci primeşte bucuros pe cei dintâi, nu alungă pe cei 
de al doilea, dar le dă loc şi celor de al treilea. Deci şi tu, dacă nu poți 
să trăieşti în feciorie, căsătoreşte-te, dar nu duce o viaţă desfrânată în 

căsătorie, ci una cinstită şi cumpătată; dacă nu poţi să te desfaci de 
averea ta şi să o împărţi altora, totuşi dă o parte mică din prisos. Dacă 
nu poţi să duci sarcina întreagă a sărăciei, împarte cu Hristos toate 
câte le ai. Hristos te va face moştenitor al cerurilor, iar tu te codeşti 
să-l dai nişte lucruri materiale şi pământeşti?” Aşadar, fericiţi sunt 
ascultătorii rodnici din această ultimă categorie, care aud cuvântul lui 
Dumnezeu şi îl păzesc pe el. 


Preschimbarea pământului neroditor în pământ roditor 


Desigur, noi dorim ca fiecare cititor, în mâinile căruia se va afla 
cartea aceasta, să fie din ceata acelor creştini, care aud cuvântul lui 
Dumnezeu, îl împlinesc pe el şi aduc rod: viaţă îmbunătăţită şi sfântă. 
Dar se poate întâmpla să se afle cartea aceasta şi în mâna cititorilor 
care până acum au auzit cuvântul lui Dumnezeu cu indiferenţă şi au 
lăsat sufletul lor să se usuce şi să fie călcat de păcat. Ori au şchiopătat în 
necazurile şi ispitele vieţii şi s-au îndepărtat de Hristos. Ori au înăbuşit 
orice înrâurire a cuvântului dumnezeiesc, în mijlocul grijilor vieţii, în 
amăgirea bogăției şi în plăceri. Aşadar, ei ce gândesc acum? Să rămână 
in starea aceasta? Să meargă definitiv spre pierzanie? 

Să nu fie! Dar acum ne vor întreba: este vreun mod ca să se poată 
preschimba pământul lor şi să devină pământ bun, să devină creştini 
buni, care să rodească virtutea? Desigur este. Sfântul loan Gură de Aur 
zice: „Printre oameni este cu putință ca piatra să devină pământ gras 
şi roditor; şi calea să nu mai Je călcată de trecători, ci să devină un 
pământ gras; este cu putinţă să piară spinii, aşa încât sămânța să aibă 
deplină libertate să se dezvolte. Oacă acest lucru n-ar fi fost cu putinţă, 
Dumnezeu n-ar fi semănat sămânța cuvântului Său. Dacă nu se schimbă 
toți, acest lucru nu se datorează |aptului că ar fi cu neputinţă schimbarea, 
ci se datorează oamenilor, care nu vor să se schimbe. Aşadar, acum vom 
explica această chestiune, de foarte mare importanţă”. 

Schimbarea pământului călcat în picioare 


Deşi această porţiune de pământ a fost călcată în picioare, de ce 
a devenit un drum uscat, cu totul neprielnic semănăturii şi rodirii? 
Este foarte simplu: fiindcă a fost lăsată neîngrădită şi au putut să treacă 
peste ea cu uşurinţă oameni, animale, poveri. Şi din ce pricină sufletele, 
care se aseamănă cu pământul călcat în picioare, s-au uscat, încât 
aud cuvântul lui Dumnezeu cu indiferenţă, nesimţire şi necredinţă? 
Tot din acelaşi motiv: fiindcă au rămas fără nicio îngrădire în suflet 
şi în simţiri. Limba le-a fost slobodă să vorbească orice zădărnicie, 
murdărie, ocară şi hulă. Ochii lor s-au făcut ca nişte uşi deschise, prin 
care a intrat fără nicio piedică tot valul de pofte nelegiuite. Urechile 
şi toate celelalte simţuri ale trupului, precum şi puterile sufletului, au 
primit în ele tot păcatul şi toată vina. Ba mai mult, sufletul a fost lipsit 
de toată educaţia şi impodobirea creştinească. Şi de aceea s-a uscat şi s-a 
intunecat, cufundându-se în egoism şi păcat, încât nici nu înţelege, nici 
nu preţuieşte cuvântul lui Dumnezeu. 

În ce fel sufletul acesta poate să se preschimbe şi să devină bun 
şi virtuos? Acest lucru ni-l va arăta pământul cu care este asemănat, 
pământul călcat în picioare. Agricultorul, ca să facă dintr-un astfel de loc 
unul bun şi roditor, mai întâi îl sapă adânc, îl răstoarnă, apoi îl îngraşă şi 
il lucrează bine, iar atunci desigur se va face un pământ roditor. 

Şi creştinul de acest fel trebuie mai întâi să-şi pună îngrădire, prin 
pocăință şi mărturisire, să întrerupă orice legătură cu viaţa sa de dinainte, 
cea păcătoasă şi nelegiuită. Să se ingrădească la furt, la nedreptate şi la 
dorinţa de avere. Să-şi pună gardul atenţiei la ochi şi la toate simţurile, 
prin care intră păcatul în suflet. "Trebuie apoi să-şi sape adânc sufletul 
uscat, adică să-şi zdrobească egoismul şi să se smerească. Mai trebuie să-şi 
plugărească bine sufletul. Rugăciunea deasă, participarea la slujbe, Sfânta 
împărtăşanie, ascultarea şi citirea cuvântului dumnezeiesc, toate acestea 

sunt mijloace de prelucrare, cu ajutorul cărora harul lui Dumnezeu va 
preschimba sufletul uscat în pământ bun, care va odrăsli florile pomului 
virtuţii şi al sfâinţeniei cu roade dulci. 


Preschimbarea pământului pietros 


De ce s-a uscat sămânţa în acest pământ, după ce a răsărit? Fiindcă 
sub suprafaţa pământului erau pietre uscate şi de nestrăbătut. Şi de ce 
sufletele asemănătoare cu acest pământ rămân fără rod? Fiindcă ascund 
in ele mase de piatră ale patimilor şi ale scăderilor. Singurul sol în 
care cuvântul lui Dumnezeu se simte bine este credinţa. Dar deoarece 
creştinii aceştia sunt puţini la credinţă şi mici la suflet, ei şchiopătă şi 
mor duhovniceşte la cea dintâi piedică. 

Totuşi, şi ei pot să se preschimbe, ca şi pământul cel pietros. Cei 
ce locuiesc la ţară, într-un mediu agricol, ştiu în ce fel desţeleneşte 
agricultorul locul de şelină sau cel pietros. El sapă adânc şi scoate 
pietrele, pe care le aşază în grămezi mari, în afara ogorului. Lucrează 
bine locul, îl adapă şi astfel îl face roditor. Aşadar, trebuie să înlăturăm 
din suflet stâncile patimilor şi ale scăderilor. Frate creştine, să ştii că 
lucrul acesta este cu putinţă. În agricultură, când locul este foarte 
pietros, câteodată nu se poate lucra. Dar sufletul poate fi schimbat. Este 
suficient ca tu să vrei; atunci marele agricultor al sufletelor, Hristos, 
ia asupră-l să te scape de toate greşelile tale. Şi Lui nimic nu-i este cu 
neputinţă. El te va face creştin credincios, statornic, roditor; este de- 
ajuns să vrei şi să-ţi predai fiinţa toată lui Hristos, să-l incredinţezi 
viaţa ta, să | te supui, ca să te facă „plin de roadele dreptății” (Flp 1, 11). 
Ca pildă atâţia şi atâţia oameni „s/oboziţi de păcat, robi lui Dumnezeu, 
având rodul lor în sfințenie, iar sfârşitul lor viaţă veşnică” (Rm 6, 
22). Ai în faţa ta multe pilde de astfel de oameni, care s-au schimbat. 
Hotărăşte-te şi tu cu îndrăzneală să te predai lui Hristos, ca să te 
slobozească de patimile păcatului şi să te facă pământ bun. 

Schimbarea ogorului plin de spini 


Am spus, mai sus, care sunt spinii care nimicesc influenţa 
cuvântului dumnezeiesc în sufletul creştinilor. Şi se înţelege uşor 
că, dacă spinii sunt înlăturați, pământul acesta devine prielnic şi 
roditor. Aşa este, frate creştine. Trebuie să smulgi din suflet acea 
grijă chinuitoare pentru lucrările vieţii acesteia, care are în vedere 
numai trupul şi viaţa de aici de pe pământ, să te gândeşti că nu eşti 
numai trup. Trupul de altfel este trecător şi mâine va zăcea mort în 
mormânt. Tu ai şi un suflet nemuritor, neasemănat mai înalt şi mai de 
preţ decât trupul. Îngrijeşte-te aşadar de sufletul tău, lăsând în seama 
lui Dumnezeu întreţinerea trupului, şi vei vedea că ai dezrădăcinat 
acum acel spin îngrozitor al grijilor chinuitoare şi ai câştigat linişte şi 
i-ai asigurat viitorul. 

Trebuie să dezrădăcinezi spinul amăgitor al bogăției. Vei reuşi 
s-o faci dacă nu-ţi vei mai pune nădejdea în bogăţia cea stricăcioasă 
şi zadarnică, dacă îşi vei propune să-ţi câştigi un alt fel de bogăţie 
şi comoară: comoara virtuţii, care nu piere niciodată. Ascultă ce îţi 
spune Dumnezeu, prin Sfântul Apostol Pavel. Şi trebuie să ştii că 
Dumnezeu este cel mai bun iconom, care ştie mai bine decât oricare 
iconom înţelept de pe pământ, cum să te facă bogat şi fericit cu o 
bogăţie şi fericire adevărată. Aşadar, prin Pavel, Dumnezeu îţi spune 
să nu te înalţi cu cugetul, să nu nădăjduieşti în bogăţie, care este un 
lucru nestatomic şi nesigur, şi să nădăjduieşti în Dumnezeul cel veşnic, 
care poate să-ţi dea stăpânirea tuturor bunătăţilor. Să te imbogăţeşti 
in fapte bune, să-ţi dai cu uşurinţă banii altora, adunându-ţi pentru 
tine o comoară asigurată în viitor, ca să dobândeşti viaţa veşnică cea 
nepieritoare şi adevărată (1 7im 6, 17-19). 

Trebuie să dezrădăcinezi spinii cei otrăviţi ai plăcerilor. Căci rodul 
acestor spini, deşi pare dulce când îl guşti prima oară, are veninul în el. 
Acest venin îţi va strica avutul, sănătatea şi pacea sufletului. Gândeşte- 
te că sunt alte plăceri şi desfătări neasemănat mai înalte, pe care nu 

le-au experimentat cei ce se bălăcesc în pornirile şi plăcerile trupeşti. 
Râvna către cuvântul lui Dumnezeu, către virtute, către datorie, aduce 
desfătare, bucurie şi pace, pe care cei mai mari bogătaşi şi demnitari 
ai lumii nu le-au cunoscut. Dacă îţi întorci dorul şi dorinţele tale spre 
ele, vei fi un creştin bun, aducând „rod în toată fapta bună şi sporind 
în cunoştinţa de Dumnezeu” (Col 1, 10). În sfârşit, trebuie să adăugăm 
că acele suflete binecuvântate, care se aseamănă cu pământul cel bun, 
nu trebuie să înceteze lucrarea, odihnindu-se în rodul lor de astăzi. 
Este atât de uşor să-ţi pierzi rodul şi să rămâi fără rod! Întrucât şi acest 
fel de oameni trăiesc în lume, întâmpină piedici, trebuie să facă faţă 
primejdulor, să se apere de duşmanii care ar fi în stare să le răpească 
roadele. De aceea, Domnul zice că ei trebuie să aducă roade în răbdare, 
adică să rodească mereu, nu numai o dată. Să nu şchiopăteze nicio clipă 
în faţa primejdiei, de orice fel ar fi, care i s-ar ivi în viaţa lor creştinească; 
să întâmpine cu răbdare şi înfrânare toate împrejurările potrivnice ale 
vieţii. Ba mai mult, să reinnoiască mereu, printr-o cultivare sistematică 
a sufletului lor, râvna şi îndrăzneala, ca să înainteze spre desăvârşirea 
creştină. Aşa încât, acela care astăzi a rodit treizeci la sută, mâine să 
rodească şaizeci, O sută şi aşa mai departe. 

Este sigur că în cele două cazuri din urmă, ca să se schimbe un 
pământ spinos de tot şi uscat, într-unul roditor, e nevoie de osteneli, 
de lupte şi de sudori. Dar dacă un agricultor se osteneşte atât de mult 
până să-şi recolteze grâul, deşi câte-o dată, cu toate ostenelile lui, nu 
recoltează nimic, oare poate fi vreo şovăială pentru nişte osteneli care 
să rodească virtutea şi să-ţi asigure fericirea veşnică? 

Cititorule! După ce Domnul şi-a sfârşit minunata parabolă cu 
semănătorul, „a strigat”, adică a zis cu o voce puternică şi ridicată; 
Căci ceea ce avea să spună în continuare, era atât de important, încât 
vocea Lui trebuia să ajungă până la noi, cei de astăzi, şi până la cei din 
sfârşitul veacurilor. Dar ce a strigat? „Cel ce are urechi de auzit, să 
audă ”. Să audă adică cuvintele Mele. 

Desigur, niciun om care are auzul sănătos nu-şi întrebuinţează 
urechile decât la auzit. Şi de aceea această poruncă a Domnului parcă e 

oarecum de prisos. Şi totuşi este plină de adevăr. Căci, din nefericire, 
mulţi oameni au urechi, dar nu le întrebuinţează la ascultarea glasului 
lui Dumnezeu, căci doar pentru asta ne-a dat Dumnezeu urechile. Ei 
ascultă orice altă voce şi alt sunet de pe pământ, dar nu aud vocile 
din aer. Auzul nu este folositor omului, dacă nu ascultă cuvântul 
lui Dumnezeu. Ascultarea unei melodii, a unei simfonii, a unui 
muzicant artist, ascultarea unui orator vestit, nu poate fi nici cum 
asemănată cu ascultarea armoniei cereşti a cuvântului lui Dumnezeu. 
Ascultarea comunicărilor celor mai importante, ale informaţiilor 
celor mai preţioase, nu poate fi asemănată cu ascultarea cuvântului 
lui Dumnezeu. Căci acest cuvânt ne împărtăşeşte cunoştinţa cea mai 
înaltă cu putinţă. Şi nicio informaţie nu poate să aducă atâta bucurie, 
câtă ne aduce buna vestire a celei mai înalte bucurii, pe care ne-o dau 
cuvintele lui Dumnezeu. 

Vai! Nu sunt potrivite să audă cuvintele lui Dumnezeu nişte 
urechi, care se grăbesc să asculte zgomotele pământului, să audă 
nebunii, glume deşucheate, cuvinte ruşinoase, osândiri, minciuni, 
clevetiri! Şi te întreb eu, cititorule: oamenii aceştia au oare urechi? 
Şi deoarece le întrebuinţează în astfel de scopuri, n-ar fi mai bine să 
nu aibă urechi: de loc? Pentru acest motiv spune Domnul: „Ce/ ce 
are urechi de auzit... ”. El vrea să-i spună omului că urechile lui sunt 
stricate, că le-a făcut rele. Întrucât nu le întrebuinţează, ca să audă 
cu ele cuvântul dumnezeiesc. Întrucât omul nu-şi deschide urechile 
sufletului său ca să intre în ele Cuvântul; întrucât omul nu vrea să-şi 
formeze o minte duhovnicească, spre a primi cuvintele dumnezeieşti, 
ŞI O voinţă tare, care să le împlinească, şi o dragoste către Dumnezeu şi 
către bunătăule Sale, omul nu are urechi. 

Aşadar, trebuie neapărat să dobândim urechile cele lăuntrice şi 
adânci ale sufletului. Căci precum sămânţa de grâu ajunge la seceriş, 
tot astfel şi sămânţa cuvântului va ajunge desigur la un seceriş. Atunci 
Dumnezeu, după cum însuşi afirmă, „va curăţi aria Sa şi îşi va aduna 
grâul în jintiţă, iar pleava, o va arde în focul nestins” (Mt 3, 12). Va 
curăţi, zice, aria Sa. Şi cei ce au întrebuințat urechile lor spre mântuire, 

ca să se facă oameni evlavioşi şi virtuoşi, se vor învrednici să şadă în 
impărăţia lui Dumnezeu. Iar cei ce au rămas surzi la suflet, fără pocăință, 
uscați, neschimbaţi, vor fi aruncaţi în foc, iar focul este nestins! 


$2 


PARABOLA NEGHINEI 
(Mr 13, 24-30, 36-43) 


omnul a spus parabola neghinei îndată după parabola 

Semănătorului. Şi de aceea, evanghelistul începe aşa: 

„Altă pildă le-a pus lor înainte, zicând...”. Adică le-a dat o 
altă învăţătură prin pilde, în felul următor: 

„Asemenea este împărăţia cerurilor omului care a semănat sămânță 
bună în țarina sa; dar pe când oamenii dormeau, a venit vrăjmaşul lui 
şi a semănat neghină printre grâu şi s-a dus. Iar dacă a crescut paiul şi a 
făcut roade, atunci s-a arătat şi neghina. Venind slugile stăpânului casei, 
i-au zis: Doamne, oare n-ai semănat Tu sămânță bună în țarina Ta? De 
unde are dar neghina? Iar El le-a răspuns: un om vrăjmaş a Jăcut aceasta. 
Slugile i-au zis: deci voieşti să ne ducem şi s-o plivim? EI însă a zis: nu, ca 
nu cumva plivind neghina să smulgeți şi grâul odată cu ea. Lăsaţi-le pe 
amândouă să crească împreună, până la seceriş. Şi în vremea secerişului, 
voi zice secerătorilor: pliviţi mai întâi neghina şi legați-o în snopi, ca s-o 
ardem. Iar grâul adunaţi.l în jitnița Mea” (v. 24-30). 

Domnul a spus această parabolă, precum şi cea cu năvodul, cu 
scopul ca să arate de unde vine starea materială şi sufletească a acelor 

oameni, la care cuvântul lui Dumnezeu rămâne fără rod. A vrut să 
arate, de ce astfel de oameni mai rămân în împărăţia cea cerească de pe 
pământ, adică în Biserica lui Hristos, amestecați printre creştini buni 
şi adevăraţi. Şi la sfârşit a vrut să dovedească limpede că în chip sigur 
va veni O vreme în care se va face o despărţire desăvârşită şi veşnică 
intre creştinii cei adevăraţi şi cei falşi; între păstorii şi învățătorii cei 
adevăraţi ai Bisericii, şi cei mincinoşi, eretici şi năimiţi. 


Rugămintea ucenicilor 


După aceea, lăsând mulțimile, lisus a intrat în casă. Şi s-au 
apropiat de El ucenicii Lui zicând: „Lămureşte-ne pilda cu neghina din 
țarină” (v. 36). Mai întâi trebuie să remarcăm că Domnul „a lăsat 
mulțimile”. Mulțimea, după ce ascultase pildele, s-a întors pe la casele 
şi pe la munca fiecăruia, fără să se facă mai înţeleaptă. Oamenii au 
dus cu ei numai sunetul cuvintelor, şi nimic mai mult. Este un lucru 
foarte trist ca ascultătorii cuvântului divin, pe care atunci l-au auzit de 
la Însuşi Domnul, iar de atunci încoace de la propovăduitorii sfinţi, 
să plece ducând cu ei numai sunetul plăcut al cuvintelor harului, nu 
şi lucrarea sufletească a harului. 

Aşadar, după ce Domnul a lăsat mulțimile, S-a dus în casă, nu atât 
ca să Se odihnească de osteneala cuvântării învăţătoare, pe care o făcea 
necontenit, cât spre a afla prilej să tâlcuiască ucenicilor, îndeosebi, 
inţelesul pildei. Fiindcă ucenicii erau sufletele în care cuvântul harului 
trebuia să lucreze lucrul mântuirii pentru ei şi pentru mulţi. Şi iată, 
ucenicii se folosesc imediat de prilej. Ei se apropie de Domnul, zicând: 
„Tâlcuieşte-ne înţelesul pildei cu neghina din țarină”. În aceasta 
constă adevărata fire bună, minunata predispoziţie. Căci admirăm 
trezvia şi predispoziţiile sufletului acelor oameni care îşi dau seama 
de prilejurile bune, folosindu-se îndată de ele, ca să câştige bani, să 
intre în slujbe, să dobândească toate acele lucruri pe care le socotesc 
ei importante. Dar, dragii mei, cei cu adevărat înţelepţi sunt mai cu 
seamă aceia care folosesc orice prilej ca să înveţe de la Hristos modul 

şi metoda cu care pot dobândi adevărata fericire, precum au făcut şi 
ucenicii. Ei vor dobândi slava şi fericirea pe care o au acum în ceruri 
ucenicii Domnului. În special, această întrebare a ucenicilor ne dă şi 

v A v_v v A v . . . DI e 
următoarea învăţătură foarte însemnată. Adeseori noi pierdem prilejul 
de a auzi o predică de învăţătură, de a face o lectură folositoare, de a 
discuta chestiuni de interes sufletesc, dacă, imediat după ce terminăm 
aceste ocupaţii, ne măcinăm în chestiuni zadarnice şi în conversații 
nefolositoare. De aceea, după ce am auzit sau am citit ceva de mare 
folos sufletesc, trebuie să ne îngrijim bine, ca să întipărim cât mai adânc 
A A Y . . A . v “A v vu A . YI 
în suflet lucrul învăţat. Şi ni se va întipări învăţătura în minte, dacă o 
repetăm des în gând şi ne gândim la ea singuri, sau dacă o cercetăm cu 
prieteni de un gând cu noi, ca să ne ajutăm unii pe alţii, să o înţelegem 
cât mai desăvârşit. Aşa au făcut şi ucenicii, căutând să înţeleagă bine 
sensul celor auzite de ei. 


„Taâlcuiește-ne pilda neghinei din țarină” 


lată rugămintea pe care ucenicii o adresează Domnului. Cum să 
nu-i admirăm iarăşi? Prin aceste cuvinte îşi mărturisesc cu sinceritate 
neştiinţa lor. Nu se codesc să mărturisească pe faţă că nu au înţeles cele 
auzite, în opoziţie cu mulţi creştini de astăzi, care cred că ştiu toate şi 
nu mai au nevoie să înveţe nimic. Este foarte trist acest lucru. Dacă 
intrebi pe vreunul din aceştia despre chestiuni de drept, de mecanică, 
de chimie, îţi mărturiseşte neştiinţa şi gata să asculte informaţia pe 
care 1-0 dai, dacă eşti mai competent decât el. Dar când este vorba 
de chestiuni religioase, de învăţătura Evangheliei, cea adâncă în 
înţelepciune, ei zic: „Acestea le ştiu pe toate”, deşi nu le ştiu deloc. 
„Ce să ascultăm la predică? Astea le ştim noi mai bine!” Acesta este 
răspunsul obişnuit, când chemăm pe cineva la o slujbă bisericească 
sau la vreo predică. „Cartea este de religie? Bine, dar astea le ştiu de la 
bunica mea. Ce trebuie să le mai citesc?”, şi totuşi este limpede că nu 
ştiu nimic. Aceasta o fac, nu numai oamenii de jos, ci şi cei culţi, care 
în chestiunile teologice şi religioase sunt la acelaşi nivel cu poporul 

neştiutor de carte. Căci având ei ideea preconcepută că „acestea le 
ştiu ei bine” şi că acestea sunt ocupaţii neserioase, au o indiferenţă 
in privinţa mântuirii. Cu egoismul lor şi cu trufia, care nu-i lasă să 
inveţe de la alţii, n-au vrut niciodată, nici să ducă, nici să citească ceva 
cu privire la mântuire. Este dureros şi trist acest fenomen, printre 
creştinii de acest fel. Dar, dimpotrivă, cei ce îşi recunosc neputinţa 
lor şi caută să înveţe, precum au făcut ucenicii lui Hristos în această 
imprejurare, aceia foarte curând vor fi învăţaţi de Dumnezeu, precum 
au fost şi ucenicii. 


Răspunsul Domnului 


Şi iată, Domnul, căruia îi plac atât de mult astfel de rugăminţi, 
răspunde şi tâlcuieşte parabola. 

Semănătorul cel bun 

„lar El răspunzându-le a zis: cel ce a semănat sămânță bună este 
Fiul Omului” (v. 37). Cine este însă acel fiu al omului, care seamănă 
sămânţa cea bună în ogorul său? Cine altul, decât însuşi Domnul 
nostru lisus Hristos, Fiul şi Cuvântul lui Dumnezeu, cel ce s-a făcut şi 
fiu al omului, unindu-şi dumnezeirea cu firea omenească. El s-a făcut 
Om, ca să semene binecuvântarea sa cea îmbelşugată printre oameni. El 
este şi proprietarul ogorului, şi tot El este şi semănător. El a semănat 
Şi mereu seamănă daruri şi haruri. Toată frumuseţea şi bunătatea din 
lume, El o seamănă, El o face să crească, El o păzeşte. De la El vine 
„Toată darea cea bună şi tot darul cel desăvârşit” (lac 1, 17). El seamănă 
cuvintele adevărului. El împarte harul sufletelor omeneşti, le cheamă 
la mântuire şi tot El povăţuieşte pe cei ce vor să vină spre sfinţenie. El 
inspiră ideile şi gândurile bune, dorurile înalte, tot ceea ce este nobil şi 
bun vine de la E]. El dă oamenilor toate bunurile materiale. „Deschide 
mâna Sa şi umple tot ce-i viu de bunăvoință” şi seamănă din belşug. 
Când vedem că unii oameni sunt binefăcători şi lucrează binele pentru 
noi, când vedem în sfânta biserică păstori buni, care se ostenesc în 

turma lui Hristos sau avem în stat conducători buni sau oameni de 
ştiinţă care fac bine prin descoperirile lor, ei nu sunt altceva decât 
nişte unelte ale lui Hristos, fie că ştiu acest lucru, fie că nu. Poate 
că ei nici nu-şi dau seama de asta. Dar printr-inşii, Hristos seamănă 
binele şi călăuzeşte universul spre scopul ştiut numai de El. Munca 
lor, a tuturor acestora, nu poate să dea rod şi să aibă rezultate bune, 
dacă Hristos nu sporeşte rodnicia lor. Dumnezeiescul Pavel zice: „EH 
am sădit, Apolo a udat, dar Dumnezeu a făcut să crească; astfel încât 
săditorul şi cel ce a udai nu sunt nimic, ci numai Dumnezeu cel ce a 
făcut să crească” (1 Co 3, 6-7). Deci ce este Pavel, ce este Apolo, decât 
numai nişte slujitori al lui Dumnezeu, prin care voi aţi crezut, fiecare 
cum v-a dat Domnul să credeţi? Vom vedea în continuare de ce fel de 
sămânță este vorba în această parabolă. | 


Ogorul și sămânţa cea bună 


„Ogorul este lumea” (v. 38). Lumea, omenirea, este ogorul 
Domnului, dinainte menit să aducă roade bune. Dar este foarte trist 
că de multe ori acest ogor rodeşte spini şi mărăcini. Însă în special 
ogorul Domnului inchipuieşte aici Biserica lui Hristos, care nu se 
mărgineşte la hotarele unui stat sau două, ci se întinde în toată lumea. 
Biserica este ogorul propriu al Domnului şi de aceea El se ingrijeşte 
să semene în ea numai seminţe bune. „Jar sămânţa cea bună sunt fii 
Împărăției”. Sămânţa cea bună sunt următorii cei adevăraţi şi aleşi ai 
lui Hristos. Aceştia nu numai că poartă numele de creştini, ci trăiesc 
şi Viaţă cu adevărat creştinească, mărturisind pe Hristos cu fapta şi 
cu vorba. Cu toate că sunt răspândiţi pretutindeni, aceştia sunt uniţi 
prin dragoste întreolaltă şi s-au făcut un trup prin credinţa lor cea vie: 
trupul cel tainic al lui Hristos. Aşadar, ei sunt sămânţa cea bună de la 
care lumea aşteaptă roadele cele dulci şi bune. Mult bine rodeşte pe 
pământ această categorie de oameni, prin harul lui Hristos. 

Neghinele 


„Iar negbinele sunt fiii celui viclean” (v. 38). Neghinele sunt 
oamenii asemănători cu diavolul. Originea şi proveniența caracterului 
celor răi, a ereticilor, care răstoarnă adevărul, a ipocriţilor, a avarilor, a 
păcătoşilor şi a stricaţilor este de la vicleanul. Ei sunt fiii celui viclean, 
zice Domnul. Desigur ei nu vor să recunoască cum că se pogoară din 
cel viclean, nu le place să fie numiţi fiii diavolului, ci socotesc o ocară 
când sunt numiţi aşa, o ocară pentru care sunt gata să facă orice rău. 
Însă, ce folos? În sufletele lor, ei au intipărit chipul diavolului; doresc 
intotdeauna tot ce e rău, ruşinos, stricat, ca şi tatăl lor; săvârşesc toate 
păcatele, abaterile şi nebuniile, pe care le învaţă de la tatăl lor. Sunt 
„hii neascultării, întru care lucrează dubul vicleniei”, precum spune 
dumnezeiescul Pavel (£f2, 2). Domnul afirmă pe faţă despre farisei: „vo 
sunteţi din tatăl vostru diavolul, şi vreţi să faceți poftele tatălui vostru” 
(În 8, 44). Aşadar, acestea sunt neghinele din ogor, uneltele răutăţii şi 
ale smintelilor din Biserică. Precum neghina este o plantă nefolositoare 
şi netrebnică, care vatămă grâul, a cărui dezvoltare o împiedică şi în 
acelaşi timp este primejdioasă pentru sănătatea omului, dacă o mănâncă 
amestecată în pâine, tot astfel şi fiii diavolului, care sunt în lume. Luaţi 
în sine, sunt nefolositori şi netrebnici pentru alţii, însă sunt şi foarte 
vătămători: adevărate ispite pentru cei buni, prigonitori ai celor aleşi 
şi sfinţi. Cresc în acelaşi ogor neghinele cu grâul, au o formă exterioară 
asemănătoare, dar sunt foarte păgubitoare. Tot aşa şi oamenii răi: trăiesc 
în aceeaşi societate cu cei buni, au înfăţişarea exterioară de om, adesea 
se prefac cu îndemânare că sunt buni, şi totuşi sunt fii şi asemănări ale 
diavolului. În special despre eretici, sfântul Ioan Gură de Aur spune că: 
„Este una din multele metode ale Satanei, să vopsească rătăcirea şi pe 
cei rătăciţi cu aşa culori, ca să pară întocmai la fel cu adevărul; şi astfel 
să amăgească şi apoi să răpească mai uşor pe cei amăgiţi”. lată de ce şi 
Domnul îi numeşte pe aceştia neghine, căci ele la aparenţă seamănă cu 
grâul. 

Semănătorul de neghine 


„Iar vrăjmașul care a semănat neghina este diavolul”. Cine altul 
ar fi putut să semene neghină, fără numai vrăjmaşul cel neimpăcat al 
omului? Din clipa în care el a devenit un duh rău, el şi cei ce i se supun şi 
Ii aparţin nu au avut altă lucrare în lume, decât să semene neghină. Adică 
să împrăştie rătăcirea, răutatea şi păcatul, să se impotrivească lucrării lui 
Hristos şi sfințirii sufletelor omeneşti. Cea dintâi semănătură a vrăjmaşului 
a fost să pomenească la păcat pe cei întâi zidiţi. Şi prima neghină, pe care a 
sădit-o în Biserica formată din Hristos şi ucenicii Săi, a fost Iuda. 


Luaţi aminte acum la parabolă 


1. Mai întâi că „vrăjmaşii Lui (ai lui Hristos) zu venit şi au 
semănat neghină prin grâu, în timp ce oamenii dormeau” (v. 25). 
Unui vor zice că Domnul a spus acest lucru - că Satana a semănat 
neghină în timp ce păzitorii ogorului dormeau - numai aşa, pentru 
frumuseţea pildei. Căci niciun om nu poate să împiedice deplin ca 
neghina să fie semănată, deoarece nimeni nu cunoaşte firea lăuntrică 
a unui alt om. Dar este foarte adevărat că Satana ştie să se folosească 
de toate prilejurile favorabile lui, ca să semene răul. Când cei ce pot 
împiedica lucrarea cea rea a diavolului sunt neglijenţi sau adormiţi, 
atunci el stârneşte ereziile şi smintelile în Biserică. Când fiecare dintre 
noi creştinii suntem fără grijă, trândavi sau nebăgători de seamă, atunci 
diavolul vâră în sufletul nostru păcatul. Când lipseşte cunoaşterea 
lui Dumnezeu şi domneşte întunericul necunoştinţei, atunci vine şi 
Satana, cu ideile lui preconcepute şi cu superstiţia. În timpul nopţii, 
hoţii şi rău-facătorii încearcă să-şi facă treburile lor, căci atunci oamenii 
cinstiţi şi muncitori, osteniţi de lucrul lor, dorm. În timpul nopţii, 
noapte de neştiinţă şi de păcat, în timpul somnului conştiinţei, Satana 
incearcă să afle prilej potrivit pentru lucrarea lui în sufletul omului. 
Avem experienţa acestui fapt, foarte amară, ca popor, şi ca persoană. 

Ca popor, am avut vremuri întunecate, de robie, în timpul cărora era 
oprită cunoaşterea legii lui Dumnezeu pentru creştini. Şi de aceea, 
din nefericire, mai durează până astăzi întunericul neştiinţei. ar din 
experienţă personală ştim bine că orice patimă şi orice păcat în care 
ne-a aruncat Satana l-am săvârşit în clipe de neştiinţă şi în ceasuri de 
nebăgare de seamă. Aşadar, să luăm aminte cu trezvie! Dar, în acelaşi 
timp, să avem grijă de a ne lumina şi de a lumina şi pe alţii cu lumina 
cea dumnezeiască a Evangheliei, ca să izgonim astfel întunericul 
neştiinţei şi să impiedicăm, pe cât e cu putinţă, semănarea neghinei 
celei rele a Satanei. 

2. În al doilea rând, vedem că vrăjmaşul, după ce a semănat 
neghina, „s-2 dus”. După ce a semănat răul, Satana fuge, are grijă 
mare să rămână ascuns şi necunoscut. Căci el reuşeşte cel mai bine în 
lucrarea sa cea rea, dacă rămâne nevăzut. De aceea el lucrează în alui 
cu răbdare ideea şi convingerea că nici nu este niciun drac. Or, astăzi 
această idee circulă în cercuri tot mai largi! Şi dacă le spui de Satana, 
eşti socotit un retrograd, un înapoiat, un om cu concepţii medievale. 
Dar cei care cred că Satana este o sperietoare fără consistenţă şi fără 
existenţă reală ajung prada lui sigură, fiind prinşi cu mare uşurinţă 
în mrejele lui. Observaţi viaţa unor astfel de oameni, şi veţi vedea; 
rezultatele convingerii, pe care le-a format-o dracul despre inexistenţa 
lui. Iar altora li se arată Satana „preschimbat în înger ul luminii”, 
precum zice Pavel (2 Co 11, 14), ca să-i ducă mai uşor în rătăcire. 
Ca atare, rătăceşte şi mână pe atâţia şi atâţia oameni, prin spiritism, 
prin profeţii, prin diferite vrăjitorii şi descântece. Pe câţi n-am auzit 
spunând aşa: „Cum se poate să vorbească duhurile rele în timpul 
şedinţelor de spiritism, pe câtă vreme ne spun cuvinte evlavioase, 
cuvintele sfintei Scripturi, ca şi cum ne-ar vorbi însuşi loan Gură 
de Aur sau Marele Vasile?”. Alţii zic: „Ghicitoarea aceasta când face 
descântecele ei, spune şi rugăciuni”. Aşadar, toţi aceştia nu pricep 
că Satana se ascunde şi sub înfăţişări de înger, numai să poată, în 
felul acesta, să-şi câştige increderea oamenilor şi să arunce apoi pe 
victimele sale în rătăcire şi în închinare de idoli. 

„S-a dus” Satana, după ce a semănat neghină. Dar el face mai 
mult. El predă aceleaşi însuşiri şi uneltelor sale. Le învaţă să-şi ascundă 
faptele, să şteargă orice urmă a purtării lor rele, să se prefacă, să se 
prezinte ca oamenii cei mai buni cu putinţă, schimbându-și mereu 
chipul, după împrejurări. Sfânta Scriptură zice: „O astfel de cale este 
a femeii curve, oricât s-ar spăla, tot zice că nu s-a spălat”. Femeia 
neruşinată şi imorală întrebuinţează adică aceeaşi metodă ca şi Satana. 
Vrea să se înfăţişeze în aşa fel, încât oamenii să creadă că nu a făcut 
niciodată ceva rău. 

3. În al treilea rând, „neghina s-a arătat când grâul a răsărit 
şi a legat rod” (v. 26). Mai inainte, neghina nu se vedea deloc. Era 
asemănătoare cu grâul. Dar când grâul a răsărit şi a legat spic, atunci 
s-a arătat şi neghina. Acelaşi lucru se întâmplă şi cu oamenii răufăcători 
şi prefăcuţi, cu sămânţa Satanei. Ei rămân un timp ascunşi şi duc pe 
mulţi în rătăcire. Dar oricum vine clipa în care vor fi daţi pe fată din 
pricina faptelor lor. Sfântul cu Gură de Aur zice: „Asta fac şi ereticii: 
la început stau ascunşi în umbră. Dar când află prilej şi le dă cineva 
voie să vorbească, atunci îşi revarsă veninul lor”. Este cu neputinţă 
ca neghinele să rămână mereu ascunse. Va veni negreşit ziua, când cei 
cu fire de neghină vor fi dată pe faţă. Aşadar, niciun prefăcut, niciun 
rău-făcător să nu se amăgească, socotind că va inşela pe alţii mereu şi 
că fapta lui cea rea va rămâne mereu ascunsă. 

Însă cuvântul acesta al parabolei are şi o altă aplicare. Se aplică 
şi la neghinele răutăţii, pe care Satana le seamănă în sufletele noastre. 
Adică multe nedreptăţi, răutăţi şi gâlcevi rămân o vreme ascunse 
in sufletele noastre, fără ca noi să bănuim măcar existenţa lor. Dar 
când vine un prilej favorabil, când urmează să facem fapte şi roade de 
virtute, atunci se arată iar la suprafaţă şi răutăţile, îimpiedicându-ne şi 
intunecându-ne într-o măsură primejdioasă. 

4. În al patrulea rând, robii stăpânului, surprinşi de arătarea 
neghinei prin grâu, s-au prezentat la Domnul lor şi l-au întrebat: 
„Doamne, oare n-ai semnat sămânță bună în țarina ta Deci de unde 
are negbină?” (v. 27). Nedumerirea robilor este la fel cu aceea pe care 

o auzim adesea în zilele noastre: „Deoarece bunul Dumnezeu conduce 
lumea, cum de se întâmplă nedreptăţi atât de mari, atâtea nelegiuiri? 
Cum de îngăduie El, ca nişte oameni care ar trebui să fie la ocnă, să se 
înalțe, să se îmbogăţească, ba adesea să conducă şi popoare?...” Iar alţii 
zic: „Cum îngăduie Hristos, în Biserica Sa, eretici şi rătăciţi, făţarnici 
şi aducători de sminteli, nevredniti până şi de numele de creştin?” 
Unii îşi exprimă nedumeririle lor, fiind de acum gata smintiţi, iar alţii 
sunt mâhniţi de starea aceasta. Căci în ogorul în care ar fi trebuit să 
crească numai grâu bun şi curat se arată atâtea neghine, atâtea plante 
parazite şi vătămătoare. Dar să nu credeţi cumva că Dumnezeu nu 
cunoaşte starea de fapt a ogoarelor Sale. Iată ce răspunde Domnul 
robilor: „Un om vrăjmaş a făcut aceasta”, adică diavolul. Domnul 
numeşte pe diavol om, deoarece vorbeşte în pildă, aşa precum prin 
stăpânul casei înţelege pe Dumnezeu. Dumnezeu ştie bine care este 
autorul relelor. Ştie Dumnezeu care oameni s-au predat vicleanului, ca 
să întipărească în sufletul lor chipul răului. Dar Dumnezeu zăboveşte 
şi rabdă îndelung, urmărind un scop preabun şi preainalt. 

Şi robii când au auzit că „vrăjmaşul a făcut aceasta”, au gândit 
omeneşte, căci nu ştiau hotărârea stăpânului lor. De aceea au zis: „Vrei 
deci. ca mergând să smulgem neghina?” (v. 28). Nerăbdători, aşa cum 
suntem de obicei noi oamenii, mânaţi de o râvnă fără judecată pentru 
Hristos, sau chiar de un fanatism, suntem gata nu numai să mustrăm 
pe orice vrăjmaş al adevărului creştin, dar chiar să-i sărim în cap. Ne 
pierdem liniştea, fiindcă Dumnezeu nu nimiceşte pe toţi cei ce nouă 
ni se par neghine. Şi ucenicii Iacob şi loan au făcut ceva asemănător, 
când au cerut de la Domnul să ardă cu foc cetatea din Samaria, care nu 
Îl primise pe ei şi pe Domnul lor. Ucenicii au zis: „Doamne, vrei să 
poruncim să se coboare foc din cer şi să-i nimicească?” Credeau şi ei, ca 
toţi cei ce s-au născut a doua oară din Duhul Sfânt, că au dreptate. De 
aceea Dumnezeu „întorcându-Se i-a certat pe ei şi le-a zis: nu ştiţi ai 
cui dub sunteți voi. Căci Fiul Omului n-a venit ca să piardă sufletele 
oamenilor, ci să le mântuiască” (Lc 9, 52-56). Tot astfel şi în pilda cu 
neghina, stăpânul plin de toată înţelepciunea îi împiedică pe robii săi 

să smulgă neghina, zicând: „Nz, nu cumva smulgând neghina, odată 
cu ea să smulgeți şi grâul” (v. 29). Înţelesul acestui verset al parabolei 
este următorul: în privinţa ereticilor, Domnul interzice războiul şi 
vărsarea de sânge impotriva lor, căci în asemenea cazuri s-ar putea 
să se işte un război crâncen în toată lumea, zice Sfântul cu Gură de 
Aur. Iar în privinţa celorlalţi rău-facători, nouă, oamenilor, ne este 
anevoie să judecăm drept şi neclintit, care sunt răi fără putinţă de 
indreptare, şi care sunt cei cu adevărat drepţi. Şi este foarte posibil 
ca un om să ajungă, din culmea dreptăţii în culmea nedreptăţii; astfel 
să fie dezrădăcinat şi călcat în picioare şi un om drept, impreună cu 
neghina. Vă daţi seama cât de des osândim noi, în conştiinţa noastră, 
sau în faţa altor oameni, nişte persoane nevinovate, luându-ne după 
informaţii mincinoase sau după idei preconcepute! Câţi oameni au 
fost victimele unor astfel de judecăţi nedrepte, emise impotriva lor de 
nişte oameni cu râvnă, dar fără judecată şi plini de fanatism. 

Apoi, să nu uităm că Biserica lui Hristos poate ceea ce nu pot 
să facă oamenii. Desigur, neghina nu se face grâu, dar în Biserica lui 
Hristos şi în omenire în general, „chiar din neghină se poate ca mulți 
să se prejacă în grâu”, zice loan Gură de Aur. Cei cu suflet de neghină 
pot deveni creştini evlavioşi şi sfinţi. Istoria creştinismului prezintă 
nenumărate exemple de acest fel, şi cel mai important dintre toate 
este exemplul lui Pavel, care, dintr-un prigonitor fanatic şi sălbatic, 
a devenit mare apostol. De aceea el însuşi recomandă lui Timotei: 
„Un slujitor al Domnului nu trebuie să se certe, ci să fe blând cu 
toți, destoinic să dea învăţătură, îngăduitor, învățând cu blândeţe pe 
împotrivitor, ca doar le va da Dumnezeu pocăință spre cunoaşterea 
adevărului” (2 Tim. 2, 24-25). Pe lângă acestea toate, va veni negreşit. 


Ceasul secerișului 


Aşadar Domnul zice: „Lăsaţi-le să crească împreună amândouă, 
până la seceriş” (v. 30). Şi tot Domnul tâlcuieşte: „Iar secerişul este 
sfârşitul veacului” (v. 39). Este un adevăr dovedit pe cale ştiinţifică şi 

sigur, că lumea aceasta nu este fără sfârşit. Va veni odată sfârşitul ei; 
va răsări cu siguranţă şi ziua secerişului, înfricoşata zi a celei de a doua 
veniri a lui Hristos. Va veni ziua judecății întregii lumi, şi atunci va fi 
despărţit grâul de neghină. Sfântul Ioan cuvântătorul de Dumnezeu, 
in descoperirea pe care a primit-o din cer, a văzut că „un alt înger a 
ieşit din templu şi a strigat cu glas mare celui ce şedea pe nori: trimite 
secera ta şi seceră, fiindcă s-a copt secerişul pământului. Atunci cel ce 
şedea pe nori a aruncat pe pământ secera lui şi pământul a fost secerat” 
(Ap 14, 15-17). Vine ceasul când fiecare din noi va fi copt, fie în virtute, 
fie în răutate. Şi atunci va fi secerat din viaţa aceasta, „vei merge în 
mormânt, ca grâul copt, la vremea secerişului”, zice Duhul Sfânt prin 
Iov (5, 26). Dar va veni şi ceasul când lumea va fi culeasă şi nu va mai 
rămâne nimeni pe pământ. Atunci fiecare va secera ceea ce a semănat. 
Cei ce au semănat şi au cultivat în sufletul lor cuvântul lui Dumnezeu 
şi au rodit faptele dreptăţii şi ale sfinţeniei se vor bucura şi se vor 
veseli la răsăritul acelei zile „cz se bucură secerătorul la seceriş”, zice 
proorocul Isaia (8, 3). Însă cei ce au semănat în trup pofte nelegiuite şi 
au rodit faptele păcatului, rămânând neghine până la sfârşitul lor, vor 
simţi durere nemângâiată şi nespusă şi se vor chinui grozav la ivirea 
acelei zile. 


Secerătorii și arderea neghinelor 


„Şi în vremea secerişului voi spune secerătorilor (v. 30), iar 
secerătorii sunt îngerii” (v. 39). În ziua aceea înfricoşată, Domnul 
va porunci îngerilor să înceapă o lucrare nouă. Să înceapă o lucrare 
total diferită de aceea pe care o făceau până acum pentru oameni. 
Ca instrumente ale dreptăţii lui Dumnezeu, îngerii vor lua asupra 
lor lucrarea cea infricoşată, de a aduce la indeplinire hotărârile lui 
Dumnezeu cele drepte. „Smulgeţi mai întâi neghina” (v. 30). lată 
cea dintâi poruncă, pe care o dă Dumnezeu secerătorilor. Şi însuşi 
Domnul tâlcuieşte porunca aceasta aşa: „Va trimite Fiul Omului pe 
îngerii Săi şi ei vor smulge din împărăţia Sa toate smintelile şi pe 

cei ce lucrează fărădelegea” (v. 41). Aici, pe pământ, creşte neghina, 
adică făcătorii de sminteală, lucrătorii neghinei, amestecată cu drepţui. 
Neghinele trăiau împreună cu grâul şi erau o neincetată ispită şi un 
bici pentru cei drepţi. Aici pe pământ se îmbogăţeau prin fărădelege, 
se înălţau prin nedreptate, îşi ridicau capul cu îndrăzneală şi cutezau, 
in nebunia lor, să dispreţuiască tot ce este sfânt şi dumnezeiesc. Ba 
mai mult, erau trâmbiţele necredinţei şi ateismului. Ei, nefericiţii, 
credeau că toate sunt ale lor şi că niciodată nu va veni vremea, în care 
să fie judecaţi şi osândiţi. Socoteau că moartea este o nimicire totală, 
că în mormânt trupul şi sufletul lor sunt puse ca să dispară amândouă 
definitiv. Dar iată că acum a venit ceasul lor. Ei vor fi smulşi mai întâi, 
tocmai ca să sufere de la început îngrozitoarea dezamăgire a nădejdilor 
lor celor zadarnice: că adică nu există judecată. De aceea zice: „Smulgeți 
mai întâi neghinele”. Şi implinitorii acestei porunci vor smulge cu 
uşurinţă pe toţi cei ce au smintit conştiinţa altora, fie prin învăţătura 
lor cea deşucheată, fie prin viaţa lor cea stricată, făcându-se curse şi 
prilejuri de păcătuire. Vor smulge pe toţi cei ce au disprețuit legea lui 
Dumnezeu şi au trăit în nelegiuire, pentru ca ei, cei dintâi, să sufere 
dreapta pedeapsă. 

Vrednic de luare aminte este însă şi faptul că stăpânul ogorului, 
când a dat poruncă secerătorilor să smulgă neghinele, a adăugat „şi 
legați-le în mănunchiuri”. Această lucrare, agricultorii nu o cred 
absolut necesară. Căci neghina poate să fie arsă sau zdrobită, fără 
să fi fost legată în mănunchiuri”. Încă Domnul ne explică de ce are 
mare importanţă legarea neghinei în snopi: „precum va fi adunată 
neghina şi va fi arsă în foc, tot aşa va fi la sfârşitul veacului acestuia” 
(v. 40). Adică păcătoşii vinovaţi de acelaşi fel de păcate vor fi adunaţi 
în grupuri, fiecare după vina lor. Va fi un grup al ateilor, vrăjmaşi ai 
creştinismului şi prigonitori ai celor drepţi în general. Alt grup va 
fi al celor necuraţi şi iubitori de trup. Altul al celor făţarnici, care 
în fel şi chip au făcut rău în Biserică, pentru că aveau înfăţişarea 
exterioară a oamenilor Bisericii. Alt grup va fi al ereticilor şi aşa mai 
departe. Pentru că cei ce au luptat şi au lucrat împreună acelaşi fel de 

răutate, trebuie să şi fie pedepsiţi cu acelaşi fel de pedeapsă şi suferință. 
Lucrul acesta va face suferinţa lor şi mai grozavă, după cum şi starea 
impreună şi nedespărţită a celor din slavă va spori bucuria şi fericirea 
lor. De aceea trebuie să ne rugăm Domnului zicând: „Să nu pierzi cu 
cei necredincioşi sufletul meu ” (Ps 25, 9). Şi „Să fie sufletul meu primit 
de Domnul Dumnezeu în legătura vieții” (1 Rg 25, 29). 

Prezicând Domnul pedeapsa păcătoşilor celor neîndreptaţi, 
afirmă: „Și îi vor arunca pe ei în cuptorul focului, acolo va fi plângerea 
şi scrâşnirea dinților” (v. 42). Iată pentru ce lucru vor mai fi potriviţi 
oamenii răi şi netrebnici, neghina: ca să fie aruncaţi în cuptorul cu 
foc, în focul acela duhovnicesc şi veşnic, în care chinul, durerea şi 
deznădejdea vor fi necontenite şi de nedescris. 

Un necredincios sau neprevăzător primeşte cu multă ironie 
aceste fraze ale Evangheliei, în care se prezice pedeapsa răufăcătorilor 
neîndreptaţi. „Cum voi, nişte oameni culți, credeţi că există pedeapsă, 
în care cei păcătoşi să fie arşi?!” Rişti să întâmpini o astfel de întrebare 
ironică când aduci vorba într-un cerc de oameni mai culţi despre 
judecată şi pedeapsă. Dar noi ar trebui să le răspundem: „De ce mă 
intrebi, omule, dacă eu cred în pedeapsă pentru păcătoşii neîndreptaţi? 
Eu cred cu tărie în cuvântul lui Hristos, că pedeapsa păcătoşilor 
nepocăiţi va fi îngrozitoare. Ar fi tare bine dacă pedeapsa s-ar mărgini 
numai la foc. Căci ce este pedeapsa cu focul, faţă de chinul sufletesc 
pe care îl suferi, când ţi se întâmplă vreo nenorocire mare? Ce cuptor 
arde, de pildă, în sufletul unei mame, când copilul ei, pe care atât 
de mult îl iubea, a murit? Sunt chinuri sufleteşti care aduc o durere 
nemângâiată, plângere şi scrâşnirea dinţilor. Deci dacă trupul tău nu 
va mai avea în viaţa veşnică organe de simţ, ca acum, care să simtă 
durere ingrozitoare, pricinuită de arderea focului, totuşi va exista 
sufletul, care va suferi din pricina nefericirii de neindurat. Dar va exista 
şi un trup nestricăcios, care va fi supus unor chinuri fără încetare. Eu 
cred nestrămutat în aceste lucruri. Şi dacă tu nu crezi, cu durere te 
încredinţez că va veni o vreme când nu va mai fi nevoie să crezi, căci vei 

vedea adevărul cu proprii tăi ochi”. Iată ce trebuie să răspundem noi, la 
ironiile unor astfel de persoane. 

Aşa e, cititorule! Este un adevăr neîndoielnic, că moştenirea 
veşnică şi nesfârşită care va reveni celor răi şi stricaţi va fi o suferinţă 
îngrozitoare, un chin nemângăâiat, o mânie neimblânzită şi o supărare 
înfiorătoare. Este cea mai mare nebunie şi nesocotinţă, este uşurătatea 
cea mai dăunătoare să nu creadă cineva în adevărul acesta. Este o 
nebunie fără margini să-şi închipuie cineva că nu va avea de dat socoteală 
pentru viaţa să nimănui, nici nu va fi pedepsit odată şi odată pentru 
viaţa lui cea nelegiuită, necredincioasă şi păcătoasă. Este o nebunie 
să-şi închipuie cineva că este slobod să trăiască după placul sufletului 
său destrăbălat. Unii nebuni şi-au pierdut memoria şi judecata şi nu 
ştiu nici cine sunt, nici de unde vin, niciunde se duc. Sunt oameni 
bolnavi la minte, care işi inchipuie că sunt regi sau împărați, şi pe 
aceştia nimeni nu-i poate detrona. Dar toţi aceştia sunt mai fericiţi 
decât cei ce trăiesc în păcate şi în nelegiuire, decât cei ce nu cred în 
judecată şi răsplată. Aceasta este boala lor cea grozavă şi nevindecabilă, 
dar în care cu bună ştiinţă şi din voinţa lor liberă s-a vârât pe sine. Ei 
nu vor să fie vindecaţi nicidecum. 


Strângerea grâului în jitniță 


Secerişul se face nu numai pentru ca neghina să fie smulsă, ci şi 
pentru ca grâul să fie secerat. Şi iată: „Jar grâul strângeți-l în jitniţa 
Mea” (v. 30), porunceşte Stăpânul lumii. Care este jitniţa? Cerul 
este jitniţa. Acolo va fi strâns grâul bunului semănător. Acolo vor 
fi strânşi creştinii cei evlavioşi, binefăcători şi folositori, ca şi grâul. 
Ei care au fost mai mari decât neghinele lumii acesteia şi au biruit 
influenţa lor cea rea, vor fi adunaţi unul câte unul, până la sfârşitul 
veacurilor. Pentru că azi moare unul, mâine altul. Însă, la sfârşitul 
veacului, toţi cei binecinstitori şi sfinţi vor fi adunaţi împreună. 
Ei, de altfel, erau răspândiţi pe toată suprafaţa pământului, ca şi 


67 


ARHIM. SERAFIM PAPACOSTAS 


grâul cel semănat în locuri diferite pe pământ. Ei au fost expuşi la 
primejdii din partea neghinelor, a necazurilor lumii acesteia, şi din 
partea acelui vrăjmaş, înspăimântător, care se numeşte Satana. Acum 
insă, ei vor fi adunaţi de pe unde erau împrăştiaţi, ca şi cu mâna, şi 
vor fi puşi în siguranţă în jitniţa cea cerească. lubiţii nu vor mai fi 
despărțiți de cei iubiţi ai lor, nici drepţii nu vor mai fi despărțiți de 
Dumnezeu, cum se întâmplă aici pe pământ. Căci aici adesea cei 
ce se iubesc sunt despărțiți, fii ai lui Dumnezeu care nu pot să-L 
vadă faţă către faţă. Atunci, după seceriş, toţi se vor aduna în casa 
Părintelui lor, formând o singură familie, o singură cunoaştere, un 
singur caracter, o singură legătură, care leagă împreună pe toţi în 
unul legătura dragostei. 

Încheind tâlcuirea parabolei, Domnul zice: „Atunci drepţii vor 
străluci ca soarele în împărăţia Părintelui lor” (v. 43). Ce comori de 
bucurie şi fericire conţin aceste cuvinte! Drepţii vor fi invredniciţi de 
cea mai mare fericire şi bucurie, aceea de a trăi impreună cu Dumnezeu 
Tatăl, în împărăţia Sa! 

Ştim de pe acum că suntem fiii Tatălui ceresc. Însuşi Hristos ne-a 
descoperit acest nepreţuit adevăr, când ne-a înfiat prin jertfa Sa. Dar, 
acum noi nu putem înţelege deplin măreţia acestui har: „acm suntem 
fii ai lui Dumnezeu şi astfel ni s-a descoperit ce vom fi în viitor...” (1 
In 3, 2). Însă atunci, la sfârşit, se va arăta desăvârşit cât de fericită este 
această adopţiune. Un exemplu va lămuri întrucâtva această chestiune. 
Închipuiţi-vă un copil mic, care a fost despărțit de tatăl său din vârsta 
cea mai fragedă şi a crescut departe de tatăl său, este în corespondenţă 
cu tatăl său, primeşte dovezi zilnice ale dragostei şi devotamentului 
părintesc al acestuia, îl iubeşte, gândul lui se îndreaptă veşnic către 
tatăl său, însă nu l-a văzut niciodată faţă către faţă, ca să se îmbrăţişeze 
şi să se bucure împreună. După mult timp, copilul se întâlneşte, pe 
neaşteptate, cu tatăl său, în casa imbelşugată a tatălui. Atunci, o ce 
bucurie, ce fericire! Cam acelaşi lucru, dar într-o măsură mult mai 
mare, îl vor simţi şi drepţii, când se vor găsi lângă Dumnezeu, Părintele 
lor. 

Atunci „ei vor străluci ca soarele”, zice Domnul. Acum, în viaţa 
aceasta, ei sunt necunoscuţi. Frumuseţea şi noblețea sufletului lor 
este adesea ascunsă de sărăcia şi de lipsa lor de importanţă, de boli 
şi de necazuri, de piedici şi de calomnii, din partea neghinelor lumii 
acesteia. Dar atunci, în veacul de acolo, vor emite raze strălucitoare 
şi luminoase, ca şi soarele care iese din nori. Trupurile lor se vor face 
„asemenea cu trupul slavei Domnului” (Flp 3, 21). Sfinţenia lor va fi 
descoperită în întregime. Hristos îi va mărturisi înaintea îngerilor, ca 
fraţi ai Săi; iar Tatăl ceresc îi v-a mărturisi ca fii ai Săi. Vor fi povestite 
suferinţele şi răbdarea lor, pentru ca toţi să-i cunoască. Dumnezeu îi 
v-a proslăvi cu o strălucire pe care aici pe pământ o închipuieşte numai 
cel mai strălucit dintre astre, soarele. Pentru că şi ei, în această lume, 
au căutat să proslăvească numele Tatălui prin viaţa lor. Cititorule, 
acestea nu sunt numai nişte cuvinte zadarnice. Nu sunt nici exagerări, 
nici legende. Sunt cele mai sublime şi mai dumnezeieşti realităţi, din 
câte poate omul să afle în lumea aceasta. De aceea, Domnul încheie 
şi această parabolă tot cu aceeaşi poruncă expresă: „Cine are urechi 
de auzit să audă” (v. 34), pe care o întrebuinţează El când e vorba 
să atragă în mod special atenţia asupra unor adevăruri foarte mari şi 
importante. Domnul vrea să spună că realitatea stării viitoare a celor 
ră! şi a celor drepţi este atât de mare şi importantă, încât trebuie 
neapărat să deschidem bine urechile lăuntrice ale sufletului nostru, 
ca să auzim aceste lucruri. Şi astfel, să ne schimbăm viaţa, ca să fim 
nişte creştini bine-cinstitori, virtuoşi şi drepţi, strălucind în împărăţia 
Părintelui nostru! 

(Me 13, 47-50) 


ilda năvodului sau a mrejei, în care Biserica lui Hristos 

este asemănată cu o mreajă, vine ca o completare a pildei 

cu neghina. Căci pilda năvodului are în vedere mai cu 
seamă următorul adevăr: despărţirea viitoare dintre cei drepţi şi 
cei nelegiuiţi, pe când pilda neghinelor are în vedere mai cu seamă 
faptul că în lumea aceasta drepţii sunt amestecați cu nelegiuiţii. 


Expunerea pildei 


„Asemenea este iarăşi împărăţia cerurilor ca un năvod aruncat în 
A v a OP A v v A 

mare, când adună tot felul de peşti; iar când s-a umplut năvodul trăgându-l 
pescarii la mal şi şezând au ales peştii cei buni în vase, iar pe cei răi i-au 
aruncat ajară” (v. 47-48). În pildă, lumea este asemănată cu o mare 
întinsă şi largă, în care toţi oamenii care nu cunosc pe adevăratul 
Dumnezeu trăiesc la voia întâmplării, într-o stare care nu prea 
diferă de starea peştilor necuvântători. „Și socoteşti pe oameni, ca pe 


peştii din mare şi ca pe târâtoare, care nu au călăuză” (Avc 1, 14). 

În această mare a lumii, predicarea Evangheliei este azvârlită, 
precum azvârle pescarii năvodul în adânc. Cel dintâi pescar de acest 
fel este însuşi Domnul, către care Clement Alexandrinul se adresează 
astfel: „Pescar al celor muritori şi peşte necunoscut, pentru cei mântuiţi 
din valuri duşmănoase, pui o momeală de peşti dulci în marea răutăţii”. 
Năvodul este o mreajă de proporţii: mai mari, în care partea de sus are o 
serie de sfori, ca să nu se scufunde în apă, iar în partea de jos are greutăţi 
de plumb, ca să ajungă la adâncimea dorită de pescari. Şi astfel năvodul 
poate să prindă tot ce există în porţiunea de mare, pe care o cuprinde 
el. Aşadar, vestitorii Evangheliei aruncă cuvântul, ca pe o astfel de 
mreajă, ca să prindă în ea toate sufletele oamenilor care aud cuvântul 
lui Dumnezeu. Oamenii pot fi neamuri, stări sociale, vârstă şi dispoziţii 
diferite. Vestitorii Evangheliei nu fac nicio alegere, ca să propovăduiască 
numai unui fel de oameni, cum făceau filosofii din vechime, care primeau 
ca auditori numai anumite persoane. Propovăduitorii Evangheliei oferă 
darul cuvântului dumnezeiesc tuturor, fără nicio excepţie. 

Dar, precum în mreajă se prind nu numai peşti buni de mâncat, 
ci şi diferite alte animale cu totul nefolositoare, tot felul de viermi, ba 
câteodată şi leşuri de animale intrate în putrefacție, tot aşa şi în Biserica 
lui Hristos. Din nefericire, se găsesc şi în Biserică oameni de toate stările 
morale, adeseori putrezi şi stricaţi, care hrănesc stricăciunea morală, fiind 
gata să o împărtăşească la toţi, cei de care ei se apropie. Şi precum pescarii, 
după un anumit timp, trag năvodul din mare pe uscat şi despart peştii buni 
de cei răi, tot aşa va veni vremea, în care şi plasa Bisericii va fi umplută şi 
va fi trasă din marea lumii acesteia, ca să se facă o despărţire definitivă a 
tuturor oamenilor, care aici pe pământ au trăit împreună, şi nu era uşor să 
deosebeşti ce fel era fiecare parte, în realitate. "Tot aşa, este greu ca pescarii 
să ştie ce au prins în năvod, cât timp năvodul este încă în mare. 


Aplicația parabolei 


Dar tâlcuirea şi aplicaţia despărțirii peştilor răi de cei buni o 
face Domnul însuşi în continuarea parabolei: „Aşa va fi la sfârşitul 

veacului; vor ieşi îngerii şi vor despărți pe cei răi din mijlocul celor drepti 
şi îi vor arunca pe ei în cuptorul focului; acolo va fi plângerea şi scrâşnirea 
dinţilor” (v. 49-50). 

Aşadar, la sfârşitul vremii pe care Dumnezeu a acordat-o acestei 
lumi, se va realiza despărţirea definitivă a drepţilor de păcătoşii 
şi stricaţii nepocăiţi. Atunci Domnul va da poruncă îngerilor să 
săvârşească despărţirea aceasta, pe care aici pe pământ nu ar fi putut-o 
face nimeni, căci nimeni nu poate să cunoască inimile oamenilor. 
Ziua aceea va fi o zi a descoperirilor celor mai surprinzătoare şi mai 
zguduitoare. Unii oameni, care au trăit în mijlocul celor bine-cinstitori 
şi drepţi, dar sunt cu totul nedrepţi şi neevlavioşi, neruşinându-se de 
viaţa şi de virtutea drepţilor, vor primi ca moştenire suferinţa veşnică 
— şi ne este dureros s-o spunem. Domnul repetă însă, şi de multe ori 
a spus lucrul acesta, că ei vor fi aruncaţi în cuptorul cu foc şi că acolo 
va fi plângerea şi scrâşnirea dinţilor. Domnul insistă asupra acestui 
adevăr, ca să nu ase nici cea mai mică îndoială în privinţa pedepsei pe 
care o vor suferi cei ce persistă în păcat şi sunt definitiv neindreptaţi. 
Dar o spune şi pentru ca să nu ne iasă din minte această învăţătură, 
care contribuie atât de mult ca noi să urâm păcatul şi să ne facem 
creştini curaţi şi virtuoşi. 

Mai trebuie insă să rămână întipărit în mintea noastră a tuturor, 
ca O învăţătură specială a pildei de faţă, următorul lucru: că nu trebuie 
să ne amăgim şi să rămânem liniştiţi, în ideea că, deoarece am fost 
botezați şi ne aflăm în năvodul Sfintei Biserici, deoarece suntem 
numiţi creştini şi îndeplinim anumite tradiţii religioase, suntem şi 
adevăraţi următori ai lui Hristos. Orice creştin este gata să spună: 
oare nu sunt şi eu creştin? El nu vrea să înţeleagă, când tu îi spui să-şi 
schimbe viaţa şi să devină creştin cu fapta. Desigur, eşti creştin, dar 
singur numele nu iţi este de folos. Şi fariseii, când Hristos îi indemna 
să creadă în cuvântul Său ca să fie sloboziţi de păcat, se lăudau zicând: 
„Noi nu suntem robi, suntem sămânţa Iui Avraam, părintele nostru 
este Avraam”. Dar Hristos le-a răspuns: „Dacă aţi fi fiii lui Avraam, 
ați face faptele lui Avraam” (In 8, 33-39). Acest lucru ar trebui să-l 

audă şi cei ce cred că este deajuns faptul că se numesc creştini. Hristos 
le-ar spune şi lor: dacă ai fi creştin, ar trebui să faci fapte şi să trăieşti o 
viaţă potrivită cu legea Aceluia al cărui nume îl porţi. Pe aceia, Hristos 
ii va recunoaşte că au purtat cu vrednicie numele Său, căci s-au arătat 
bine-cinstitori, virtuoşi, vase de cinste, sfinţite „pregătit pentru orice 
lucru bun” Q Tim 2, 21). 

(Me 13, 31-32; Mc 4, 30-33) 


omnul a învăţat pe ucenicii Săi pilda grăuntelui de muştar, 

ca să arate că împărăţia lui Hristos cea de pe pământ, 

adică Biserica Sa, care avea să fie înfiinţată prin predicarea 
Evangheliei, va fi, la început, mică şi neinsemnată. Dar apoi va 
primi o dezvoltare mare în toată lumea. Sfântul Ioan Gură de Aur 
zice: „Fiindcă Iisus a spus că din toată sămânţa trei părţi pier, şi una se 
mântuieşte, ca să nu zică împotrivitorii: cine şi câţi vor fi cei credincioşi” 
Prin parabola cu sămânţa de muştar, Domnul înlătură teama aceasta, 
numărându-i printre cei credincioşi, arătând că propovăduirea se va 
face pretutindeni, pe toată faţa pământului. 

Sămânța cea mică. „Le-a pus înainte o altă parabolă zicând: 
asemenea este împărăţia cerurilor cu un grăunte de muştar, pe care 
luându-l omul, l-a semănat în ogorul său; iar sămânţa de muştar este 
cea mai mică dintre toate seminţele” (v. 31-32). Domnul aseamănă 
Biserica Sa, care era încă la inceputul ei, cu acel mic grăunte de muştar, 
cunoscut de toţi oamenii. Căci Biserica, în ce priveşte numărul 
persoanelor care o alcătuiau la început, era foarte mică. Adică Hristos 

şi ucenicii Săi au alcătuit cea dintâi Biserică. În privinţa numărului, a 
aparenţei exterioare, părea un mic şi neînsemnat bob de muştar, în 
comparaţie cu instituţiile măreţe şi importante, ctitorite de împărații 
cei mari şi puternici. Hristos însuşi, după firea omenească, avea aparenţa 
unui iudeu sărac, fără avere, fără armată, fără influenţă în cercurile sus 
puse, sau fără influenţa pe care o exercită împărații darnici. lar primii 
Săi ucenici, care trebuiau să extindă împărăţia Lui peste întreg globul 
pământesc, cine erau? Erau doisprezece galileeni săraci, dispreţuiţi 
pentru originea lor umilă şi pentru meseria lor, căci unii erau pescari, 
alţii vameşi, neînsemnaţi şi nerăzboinici, fără nicio calitate deosebită, 
cu care să atragă după ei milioane de oameni. Apostolul Pavel zice 
foarte potrivit: „Și Dumnezeu şi-a ales pe cele nebune ale lumii, ca să 
ruşineze pe cei înţelepţi; Dumnezeu şi-a ales pe cele slabe ale lumii, ca 
să ruşineze pe cele tari” (1 Co 1, 27). 

Este un lucru foarte important că această mică sămânță a 
impărăţiei lui Dumnezeu nu a găsit măcar un loc neted şi potrivit, 
nici împrejurări şi vremuri prielnice, ca să rodească şi să poată să-şi 
întindă mlădiţele. După cea dintâi apariţie a acestui vlăstar al seminţei 
sfinte, această ceată sfântă, în frunte cu Sfântul sfinţilor, Domnul, a 
întâmpinat o împotrivire intensă din partea vrăjmaşilor şi a organelor 
lui Satana. Cărturarii şi Fariseii, prigonitori aspri ai lucrării Domnului, 
timp de trei ani încheiaţi I s-au împotrivit, băgând tot felul de intrigi. 
La urmă l-au gătit şi crucea, ca să-L nimicească pe conducător şi să 
distrugă sămânţa împărăției Sale pe pământ, mai inainte de a odrăsli 
ea. Împărații romani, care aveau cea mai mare putere pe pământ, în 
faţa căreia toată lumea cunoscută pe atunci inclina capul şi se robea, au 
pus în mişcare toate născocirile sufletului lor viclean: cuptoare de foc, 
tigăi înfocate, săbii, gheare de fier, chinuri îngrozitoare de multe feluri, 
ca să zdrobească mlădiţa Bisericii lui Hristos, după ce ea odrăslise. Ba 
mai mult, scriitorii şi filosofii închinători de idoli şi-au muiat pana, 
nu în cerneală, ci în venin, ca să scrie împotriva creştinilor, de curând 

răsăriţi, cele mai sfruntate minciuni şi cele mai neruşinate calomnii şi 
să prezinte noul vlăstar ca stricat şi vătămător. 

Şi apoi, către cine s-au îndreptat Hristos şi apostolii, ca să semene 
sămânţa Împărăției? Oare către nişte popoare crescute într-o morală 
înaltă? Dimpotrivă. Au venit să cheme nişte popoare care se lăfăiau în 
cele mai stricate patimi ale păcatului, în beţii şi în orgăi, în netrebnicie 
şi în lăcomie, în ură sălbatică şi în vrăjmăşie ireductibilă. Au venit să 
semene sămânţa bunătăţii în oameni, care se lăudau cu înţelepciunea 
şi avantajele lor, dar zăceau în stricăciunea păcatelor lor. De aceea 
„cuvântul crucii era pentru ludei sminteală, iar pentru Elini nebunie” 
(1 Co 1, 23). Hristos şi ucenicii Săi au venit ca să vestească „despre un 
oarecare lisus, care a murit, dar despre care Pavel zice că trăieşte” (FA 
25, 19). Aşadar, de acest fel era sămânţa împărăției lui Dumnezeu, 
când a fost aruncată pe pământ, cam cu o mie nouă sute cincizeci 
de ani în urmă, şi acestea erau condiţiile ei de rodire. lată ce putere 
minunată şi atotputernică era ascunsă în mijlocul acestei seminţe! Să 
vedem ce zice despre aceasta Domnul, în urmarea parabolei. 


Sporul cel mare al seminţei 


„Jar când crește, este mai mare decât ierburile şi se face pom, încât 
păsările cerului vin şi își fac cuib în ramurile lui” (v. 32). 

Mica sămânță de muştar, după ce a răsărit şi a ajuns la maturitate, 
se face un copăcel. Iar acel copăcel este folositor, nu numai oamenilor, 
căci are proprietăţi terapeutice, ci şi păsărilor. Să urmărim aceste 
cuvinte din parabolă, adaptându-le Bisericii lui Hristos, ca să ne dăm 
seama de înţelepciunea comparaţiei. 

Biserica primară (adică Hristos şi cei doisprezece ucenici ai 
Să), cu toată micimea ei în ce priveşte numărul, aparenţa exterioară 
lumească, conţinea o putere minunată, nebiruită şi dumnezeiască. 
Avea puterea cuvântului lui Dumnezeu cel atotputernic, care a creat 
toate puterile din cer şi de pe pământ. Şi iată ce scrie dumnezeiescul 

Pavel: „Pentru că nebunia Iui Dumnezeu este mai înţeleaptă decât 
înțelepciunea oamenilor şi slăbiciunea lui Dumnezeu este mai puternică 
decât tăria lor” (1 Co 1, 25). De îndată ce Hristos, sămânţa Bisericii, a 
căzut pe pământ şi a încolţit prin învierea şi înălţarea Sa, împărăţia lui 
Dumnezeu cea de pe pământ a început să crească, preschimbându-se 
intr-un copac mare; a început să se dezvolte şi să sporească pe pământ 
într-un moduluitor. În ziua Cincizecimii, cele câteva zeci de următori 
ai Domnului au sporit la trei mii, prin cea dintâi predică a lui Petru, 
insuflată de Duhul Sfânt. Cu a doua predică, au sporit la cinci mii. 
Apostolii au continuat predica lor, în mijlocul potrivniciilor, venite 
din partea cărturarilor şi a fariseilor. „Și se înmulţea foarte numărul 
ucenicilor în Ierusalim şi mulțimea de preoţi se supuneau credinţei” (FA 
6, 7). Mucenicia lui Ştefan îi sileşte pe creştini să fugă din Ierusalim. 
Dar iată, în locurile lor de refugiu, creştinii se înmulţesc din belşug 
şi împărăţia lui Hristos se extinde. În numărul apostolilor se adaugă 
acel vultur cu zborul iute şi înalt, care împărtăşeşte împărăţia lui 
Dumnezeu în atâtea ţări ale Asiei Mici, apoi în Macedonia, Grecia, 
Creta, Italia, Sicilia, Roma, până în Spania. La sfârşitul veacului întâi, 
impărăţia lui Hristos era împărtăşită pretutindeni, „ajungea până 
la cei ce trăiesc în care şi corturi”, scrie lustin Filosoful şi Martirul. 
După primul veac, urmează al doilea şi al treilea, iar copacul Bisericii 
creşte repede şi minunat, în mijlocul vânturilor ingrozitoare şi al 
furtunilor, pe care le stârnea stăpânitorul întunericului. Căci el 
vedea cum împărăţia lui trece şi se ofileşte. „Suntem de-abia de ieri 
şi totuşi am umplut universul”, zice, cu bucurie, Tertulian, în veacul 
al treilea, către prigonitorii închinători de idoli. Şi adaugă: „Cetățile 
voastre, insulele voastre, fortărețele voastre, toate sunt acum ale noastre: 
numai idolii vi i-am lăsat vouă”. Anii trec, dezvoltarea Bisericii 
continuă. Grigorie şi Narcis propovăduiesc in Armenia, Frumenţian 
în Abisinia, Cosma în India, Ulfila la goți, Augustin şi Teodor la 
Anglo-Saxoni, Bonifatie la germani, Chiril şi Metodiu la slavi. Trec 
veacurile şi Biserica lui Hristos continuă să crească, e drept, mai lent, 
dar statornic. 

Însă sămânţa aceea a Bisericii nu conţinea numai puterea de a 
spori şi de a se dezvolta, ci şi puterea de vindecare minunată, vindecare 
pe care au primit-o desăvârşit popoarele care erau până atunci fără 
credinţă şi trăiau în ultimul grad de decădere morală. Aceste popoare 
au ajuns la o moralitate înaltă, la iubire de fraţi, la virtute şi sfinţenie. 
Cu putere întreită, putere dumnezeiască, s-a zdrobit închinarea la 
idoli împreună cu feluritele răutăţi: beţia, lăcomia, ura, jocurile de 
circ şi luptele gladiatorilor. Acest lucru îl aminteşte dumnezeiescul 
Pavel corintenilor şi efesenilor (vezi 1 Co 6, 9-10; Ef2, 1-3). Şi sfântul 
Atanasie cel Mare afirmă acelaşi lucru despre goți. Mica sămânță a 
Bisericii a adus pe pământ iubirea de oameni şi dragostea, până atunci 
necunoscută, a înnobilat doririle şi înclinările fireşti ale oamenilor, a 
dat creştinilor puterea de a se asemăna cu chipul preasfânt al virtuţii 
şi al sfinţeniei, cu lisus Hristos. A transformat pornirea prigonitoare a 
lui Saul şi l-a făcut marele apostol al noii împărăţii. A întors pe lustin 
de la închinarea de idoli şi l-a făcut un susţinător nobil al adevărului 
creştin pentru care şi-a vărsat şi sângele. A insuflat tânărului Antonie 
lepădarea de sine şi l-a făcut să părăsească averea şi lumea şi să fie cetăţean 
al pustiului şi mare prin virtute. L-a întors pe Augustin de la viaţa de 
risipă şi l-a făcut sfânt. De atunci, în cursul veacurilor şi până astăzi, 
sămânţa de muştar continuă să repete aceste minunate schimbări, din 
oameni păcătoşi, beţivi, stăpâniţi de patimile păcatului, în oameni 
cumpătaţi, înfrânaţi şi virtuoşi. Şi se pare că Biserica lui Hristos, în 
ultimele decenii, şi-a întrerupt oarecum puterea ei de acţiune, ceea ce 
dă prilej vrăjmaşilor Bisericii să prezică în chip mincinos că ea se va 
veşteji şi va pieri. Dar ei nu cunosc realităţile şi se înşeală amarnic. 
Căci Biserica este trupul lui Hristos, trupul lui Dumnezeu. Şi dacă 
astăzi nu-şi dovedeşte întreaga forţă a capului ei, mâine desigur o va 
dovedi, „ca în numele lui Iisus tot genunchiul să se plece, al celor cereşti şi 
al celor pământeşti şi al celor de dedesubt şi toată limba să mărturisească 
că Iisus Hristos este Domn, întru slava lui Dumnezeu Tatăl” (Flp 2, 10- 
11). Acest lucru l-a spus Duhul lui Dumnezeu, iar El nu poate rămâne 
de minciună. Va birui la sfârşit virtutea Hristosului atotputernic, nu 

răutatea lui Satan. Va domni „de /a o mare la alta şi de la râu până la 
marginile lumii... şi se va umplea de slavă tot pământul”, după cum 
a proorocit Duhul Sfânt prin psalmist. 

Nu staţi la îndoială, iubiţi cititori, ci să luăm aminte, nu cumva 
să dăm înapoi şi să ne arătăm neprimitori faţă de acţiunea minunată 
a Bisericii asupra sufletelor noastre. Căci este foarte cu putinţă să 
crească un pom şi să ajungă înalt, dar unele ramuri să se usuce şi 
să fie tăiate de pe trunchi şi lepădate. Biserica lui Hristos va domni 
peste toată lumea, până la sfârşitul veacurilor. Dar este cu putinţă 
ca unii creştini să se usuce duhovniceşte şi să fie tăiaţi şi lepădaţi din 
Biserică. De aceea, să ne îngrijim cu toată luarea aminte, ca să fim 
mădulare vii ale Bisericii, al cărei cap este Hristos, şi să creştem în 
virtute şi în credinţă, ca să strângem legătura nedezlegată şi veşnică 
cu Capul nostru. 

(Me 13, 33) 


omnul a prezentat şi o altă asemănare care, împreună cu 
parabola bobului de muştar, alcătuieşte a doua pereche 
de parabole, care au ca obiect Biserica creştină. Este pilda 
cu aluatul. Sfântul loan Gură de Aur zice: „Domnul ia lucrurile 
din natură, ca să arate că, precum acelea, în chip sigur şi necesar, se 
dezvoltă după legile lor, tot aşa se dezvoltă şi lucrurile din Biserica 
Sa” Domnul vrea să arate şi prin această parabolă acelaşi lucru, 
pe care l-a arătat în parabola de mai înainte, adică dezvoltarea şi 
extinderea Bisericii. În special, însă, în această parabolă a aluatului, 
accentul cade mai mult pe lucrarea şi puterea Bisericii asupra 
omenirii, lucrare care se împlineşte în adâncime, pe tăcute, paşnic, 
fără tulburare şi fără răsturnări violente. Iată acum şi parabola. 
„Altă pildă le-a spus lor: asemenea este împărăţia cerurilor 
aluatului, pe care luându-l o femeie l-a ascuns în trei măsuri de Jăină 


v» 


până ce s-a dospit toată” (v. 33). 

Aluatul și dospitura 


Care este aluatul, cu care compară Domnul împărăţia 
cerurilor cea de pe pământ? Nu este prea greu să înţelegem. 
Aluatul este harul lui Hristos, pe care Biserica îl dă şi îl 
impărtăşeşte prin Tainele Sale. Aluatul este cuvântul lui Hristos, 
depus în Evanghelia Sa ca comoară. Sfântul Ignatie Purtătorul 
de Dumnezeu aseamănă pe însuşi Hristos cu acest aluat. El zice: 
„Lepădaţi aluatul cel învechit şi borşit, şi schimbaţi-l cu aluatul cel 
nou, care este Iisus Hristos” (Epistola către Magnezieni, 10). La fel 
face şi Grigorie Cuvântătorul de Dumnezeu (Vezi omilia 36-a, 
90). În parabola aceasta se menţionează că o femeie a luat aluatul 
şi l-a pus în făină. Acest lucru este foarte conform cu realitatea, 
deoarece în Palestina, de atunci şi până astăzi, fabricarea pâinii 
este o treabă a femeilor casei. Dar acest lucru se potriveşte şi 
in înţeles alegoric, căci unealtă a dospirii sufletelor este Biserica, 
simbolizată în textele scripturistice printr-o femeie. Aşadar, 
Biserica, în calitate de organism dumnezeiesc, având putere 
dumnezeiască, are chemarea şi lucrarea să facă lumea să dospească, 
prin harul lui Hristos şi prin adevărul Evangheliei. 

Aluatul trebuie să fie amestecat cu făină. Precum femeia a luat 
aluatul şi l-a ascuns în trei măsuri de făină, ca să o dospească, tot 
astfel şi apostolii, vestitorii Evangheliei, liturghisitorii Bisericii şi 
Biserica îndeobşte răspândesc puterea renaşterii duhovniceşti în 
inimile oamenilor. Şi sunt unele inimi moi şi uşor de plămădit, 
precum făina este moale şi uşor de plămădit. Harul şi adevărul 
dospesc şi preschimbă cu uşurinţă aceste inimi. Dar sunt şi alte 
inimi, uscate ca grâul nemăcinat, care au nevoie de prelucrare 
multă, ca să primească aluatul. Căci dacă aluatul este pus în grâu 
nemăcinat, nu are niciun efect, decât numai atunci când grâul este 
măcinat, zdrobit şi prelucrat de piatra de moară cea grea. Tot astfel 
şi inimile acestui fel de oameni, uscate de egoism şi de păcate, cum 

sunt în starea lor naturală, nu sunt proprii să primească cuvântul 
lui Dumnezeu şi să dospească cu harul dumnezeiesc. Trebuie deci 
să fie zdrobite şi măcinate, adică să se smerească. Însă, fie numele 
Domnului binecuvântat! Prin necazurile vieţii, prin diferite 
întâmplări, El îşi exercită lucrarea Sa asupra acestor inimi, cum 
face piatra de moară cea grea cu grâul. Le smereşte, le inmoaie, 
le face potrivite pentru primirea harului şi pentru dospire. Şi aşa, 
oamenii de acest fel se prefac în creştini adevăraţi şi buni. 

Femeia a ascuns acel aluat mititel în trei măsuri de făină. 
Adică cantitate mare de făină, deoarece fiecare măsură avea şase 
ocale. Şi totuşi „aluatul cel mic dospeşte toată frământătura” (Ga 5, 
9). Micuța Biserică a lui Hristos, care era la început formată din 
câteva persoane, a dospit şi va dospi toată frământătura omenirii. 
Iar cuvântul din parabolă „z ascuns” arată că numai atunci se face 
de fapt dospirea, când aluatul se amestecă cu toată făina, când micul 
aluat umezeşte pe încetul făina şi aşa se face o pastă uniformă. În 
acelaşi fel, şi cuvântul lui Dumnezeu trebuie să se facă una cu 
întregul organism sufletesc al omului. Trebuie să fie ascuns în 
adâncurile existenţei noastre, să dospească inima noastră, precum 
zice David: „în inima mea am ascuns cuvintele Tale, ca să nu greşesc 
Tie” (Ps 118, 11). 

Adică dumnezeiescul cuvânt nu trebuie să rămână o simplă 
teorie, o simplă cunoaştere, cu care doar mintea să se îndeletnicească. 
Nu trebuie să rămână o podoabă exterioară, ci să devină un element 
indispensabil al existenţei noastre duhovniceşti. Noi nu ne apropiem 
de mâncare numai cu mâna, nu ne mărginim doar să privim la masa 
impodobită cu bucate, ci socotim necesar să introducem bucatele în 
stomac, din care, printr-o serie de transformări chimice, alimentele 
devin sânge, care este trimis de inimă în tot organismul, ca să-l 
ţină în viaţă şi să-l hrănească. Tot astfel, cuvântul lui Dumnezeu, 
adevărul creştin, harul, noi trebuie să-l primim în adâncul fiinţei 
noastre, să dospim cu el întregul nostru suflet, să trăim duhovniceşte 
ŞI să ajungem la măsura de „bărbat desăvârşit”. Este adevărat că o 

astfel de lucrare cere osteneli necontestate. Ca să dospească pâinea 
e nevoie de osteneli şi sudori, şi astăzi, şi mâine, şi în toată viaţa 
noastră. "Totuşi gospodina se supune mereu acestor osteneli, fiindcă 
este neapărată nevoie de pâine, ca să trăiască şi ea, şi familia ei. Dar 
putem să mai vorbim de osteneli şi de sudori şi de lupte când este 
vorba să dospească sufletul cu har dumnezeiesc şi să formeze în om 
caracterul lui Hristos, pentru ca el să se învrednicească să trăiască 
impreună cu Hristos o viaţă de fericire veşnică? Nu poate fi vorba 
de osteneală, jertfă şi luptăz-eare să precumpănească un scop atât de 
mare şi înalt. 


Acţiunea aluatului 


În parabola aluatului, accentul cade în mod special pe faptul 
că „a dospit toată făina”. Toată frământătura primeşte calitatea şi 
gustul aluatului, deşi nimeni nu vede cum se face lucrarea aceasta. 
Acelaşi lucru se întâmplă şi în sufletele, care primesc aluatul 
dumnezeiesc şi menţin căldura credinţei potrivită pentru dospit. 
În acele suflete, se petrece o dospire duhovnicească tainică, o 
dospire gradată, tăcută, nevăzută, care schimbă fiinţa lăuntrică a 
omului, iar apoi, după ce s-a terminat dospirea, iese la iveală în 
viaţa lui din afară. Noi putem să ne dăm seama care este pâinea 
dospită, privind-o doar pe dinafară, şi cu atât mai mult când o 
gustăm. Tot astfel putem cunoaşte şi pe creştinul, care a fost 
dospit cu adevărul creştinesc şi cu harul lui Dumnezeu. Când 
îl vezi pe un astfel de creştin, când îl întovărăşeşti, când stai în 
preajma lui, observi foarte uşor transformarea pe care a produs-o 
această dospire în om. 

Clement Alexandrinul zice: „Puterea cuvântului, find 
cuprinzătoare şi mare, schimbându-l pe om şi zidindu-l înlăuntrul 
Iui pe ascuns şi pe nevăzute, îl atrage spre dânsa şi se uneşte strâns cu 
toate cele ale omului”. 

Acest fel de dospire, despre care vorbeşte pilda aceasta, se 
aplică mai întâi lumii nedospite, lumii care era pe atunci dospită 
cu „aluatul cel vechi al răutăţii şi al vicleniei” (1 Co 5, 8). Prin 
predicarea cuvântului dumnezeiesc, apostolii au introdus aluatul 
cel nou şi mititel în frământătura mare a lumii vechi, închinătoare 
de idoli. Şi iată lucrarea cea mare şi minunată: lumea dospeşte şi 
se transformă. „Buna mireasmă a cunoştinței lui Hristos se arată în 
tot locul” (2 Co 2, 14), spune Apostolul. Nicio putere potrivită, 
din câte s-au luptat cu creştinismul, cu arme întunecate, nu a 
putut să împiedice dospirea aluatului. Închinătorii de idoli, 
care până atunci erau lipsiţi de evlavie şi neînfrânaţi, după ce au 
fost dospiţi cu aluatul lui Hristos, s-au transformat în oameni 
binecinstitori şi sfinţi. Dospirea se continuă şi se va continua, 
până când „toată frământătura va fi dospită”, până când omenirea 
întreagă din toate veacurile va fi dospită. Fiindcă oamenii care au 
fost dospiţi în epoca apostolică nu erau decât o infimă parte din 
omenirea care de atunci s-a perindat pe pământ. 

Dospirea se aplică însă şi fiecărui suflet în parte. Din clipa în 
care un suflet primeşte cuvântul lui Dumnezeu şi harul, dospirea 
începe. Întregul caracter se schimbă, în aşa măsură încât se vede 
limpede că omul incepe să gândească şi să vorbească, să lucreze 
şi să se poarte într-un mod cu totul deosebit. Unul avea mai 
inainte un caracter amar şi colţos, care îşi muşca gingiile când 
mânca. Era un om care răspândea putoarea păcatului din vorbele 
şi faptele şi din toată viaţa lui. După ce a dospit cu harul lui 
Hristos, s-a făcut blând mulţumitor, răspândind buna mireasmă 
a vieţii duhovniceşti. S-a schimbat în felul şi după caracterul lui 
Hristos, cu harul şi cu puterea Aceluia s-a dospit. Altul era un 
caracter moale şi nestatornic, fără nicio voinţă de a face bine. 
După dospirea cu harul lui Hristos, un astfel de caracter devine 
tare şi neclintit, încât e gata de orice jertfă pentru a face binele. 
Toate aceste prefaceri, Domnul le adevereşte în parabolă şi le 

mărturisesc exemplele sfinţilor din douăzeci de veacuri. Prin 
urmare, să nu se îndoiască nimeni căci şi noi, în mod absolut 
sigur, vom dospi şi ne vom forma după caracterul lui Hristos, 
dacă vom primi cuvântul şi harul lui Dumnezeu şi îl vom ţine în 
adâncul inimilor noastre. Mai mult, vom putea să dospim şi pe 
alţii, fiindcă „aluatul dospit devine aluat pentru altă făină nedospită” 
zice Gură de Aur. De aceea, ca încheiere, să repetăm acum 
rugăciunea sfântului Ambrozie: „Fie ca sfânta Biserică, pe care o 
închipuie femeia, şi a cărei făină suntem noi, să ascundă pe Domnul 
Iisus în adâncul inimilor noastre, până când căldura dumnezeieştii 
înțelepciuni se va revărsa în adâncul sufletelor noastre”. 

ceastă parabolă este prima dintr-o serie de pilde scurte, 
dar care conţin o comoară de înţelepciune dumnezeiască. 
Domnul a spus şi aceste parabole tot cu aceeaşi ocazie. 

Deoarece religia creştină, la inceputurile ei, părea o ideologie 
a unui mic grup de oameni neinsemnaţi în faţa lumii; deoarece 
Şi astăzi, pentru oamenii care nu au cunoscut bogăţia interioară 
a credinţei creştine, religia lui Hristos nu pare vrednică să atragă 
interesul şi prețuirea, tocmai de aceea Domnul a asemănat religia 
Sa, în cele două parabole dinainte, cu bobul de muştar şi cu aluatul, 
cu lucruri mici şi de mică importanţă. 

Dar ce comoară de nepreţuit, necunoscută de cei mai mulţi 
oameni, conţine credinţa creştină cea nginsemnată şi neatrăgătoare 
în aparenţă. Ce fericire adevărată şi de neînchipuit produce ea în 
sufletele care o îmbrăţişează şi îşi pun în minte s-o aplice cu orice 
jertfă, ca să nu fie lipsite de binefacerile ei! Este un bun de foarte 

mult preţ pentru fiecare om. Sfântul loan Gură de Aur zice: „Este 
scumpă ca un mărgăritar şi are bună mireasmă şi înfăţişare frumoasă 
şi este ca o comoară”. Acest lucru urmează să-l arate acum Domnul: 
„Şi iarăşi, împărăția cerurilor este asemenea cu o comoară ascunsă în 
țarină, pe care aflând-o omul a ţinut-o ascunsă; şi de bucurie, s-a dus şi 
a vândut toate câte le-a avut şi a cumpărat țarina aceea”, 

Cel ce a ascuns comoara. Cine altul decât Hristos ar fi putut 
ascunde comoara cea nepreţuită? Hristos are belşug mare şi 
comoară nesecată de fericire. El se bucură şi este nespus de fericit, 
când poate să ne facă şi pe noi părtaşi la această bogăţie a Sa. „În EI 
a binevoit Dumnezeu să sălăşluiască toată plinirea. În EL sunt ascunse 
toate visteriile înţelepciunii şi ale cunoaşterii” (Col 1, 19, 23). În El 
sunt visteriile Harului şi ale dreptăţii, ale păcii şi ale dragostei. 
Îndeosebi însă, de când a venit pe lume şi S-a făcut om, Cap şi 
Conducător al Bisericii. 

Hristos ţine aceste visterii la îndemâna noastră, ca un păzitor 
de comori credincios şi ca o bancă sigură. Şi fiecare dintre noi 
poate să primească din aceste comori o parte îmbelşugată şi mai 
mult decât suficientă pentru fericirea lui veşnică. 


Țarina care cuprinde comoara 


Dacă ai înştiinţa astăzi pe vreun prieten al tău că în cutare 
țarină se află ascunsă o avere mare, o întreagă comoară, şi că şi el, 
dacă vrea, poate să-şi ia o parte din comoară, prietenul te-ar întreba 
îndată, uimit, cu ochii strălucitorii: „Dragul meu, binefăcătorul 
meu, spune-mi unde este averea aceea. Nu-mi ascunde nimic şi nu 
mă chinui!” O astfel de întrebare s-ar cuveni să punem şi noi toţi, 
în clipa în care însăşi gura adevărului, Hristos, ne încredinţează 
că există o comoară ascunsă. Comoara, alcătuită nu din bani 
stricăcioşi şi trecători, pe care astăzi îi ai în mână şi mâine fac aripi, 
ca să te lase sărac şi necăjit; nu din banii, care niciodată nu-ţi vor 
da fericire, ci o comoară adevărată, comoară de fericire, de fericire 

veşnică. Unde este această comoară? Asta ar trebui să întrebăm 
noi. Şi Domnul răspunde „în țarină”. Dar care este acea țarină 
nepreţuită? Este Evanghelia Sa, este credinţa creştină, sunt sfintele 
Taine, este Biserica, este Hristos însuşi. În Hristos, în Biserica Sa, 
este ascunsă comoara adevărului şi a harului, care face pe om cu 
adevărat fericit. 

Precum laptele, care este un element vital pentru copilul mic, 
se află ascuns în sânul mamei, din care pruncul trebuie să-l sugă, 
lipindu-se de sân, tot aşa şi comoara adevărului şi a harului. Este 
în sânul lui Hristos, în sânul Bisericii. Iar creştinul, „ca n prunc 
de curând născut, trebuie să sugă bunul lapte înţelegător”, lipit de 
Biserică, „ca să crească prin el”, zice dumnezeiescul Pavel. David 
şi Solomon, care au avut bogății foarte mari, au prețuit mai mult 
cealaltă bogăţie, adevărul dumnezeiesc, pe care David îl socoteşte 
„mai presus de mii de comori de aur şi de argint” (Ps 118, 72), în ump 
ce pentru Solomon el este „mai scump decât pietrele preţioase, şi 
orice lucru scump nu valorează pe cât adevărul” (Prov 3, 15). 


Descoperirea comorii 


În parabola Domnului ni se spune că omul, care a aflat 
comoara ascunsă în țarină, nu a căutat-o dinadins, ca să o afle, ci a 
descoperit-o din întâmplare şi pe neaşteptate. 

Asemenea descoperiri întâmplătoare de comori pe câmp ori 
in locuri pustii aveau loc nu numai în vremea Mântuitorului, ci 
şi astăzi. Atunci se găseau comori îngropate, fiindcă în Asia, din 
pricina răsturnărilor dese şi a împrejurărilor vrăjmaşe, oamenii 
bogaţi erau siliţi să-şi împartă avuţia în trei părţi. Una o foloseau 
pentru nevoile lor curente, cu alta cumpărau pietre preţioase, pe 
care puteau să le ia uşor cu ei în timp de restrişte. A treia parte o 
îngropau în pământ, casă nu le-o fure tâlharii. În timpurile moderne, 
şi la noi, din pricina robiei turceşti şi din pricina nenorocirilor 
intâmplate, oamenii îşi ascundeau banii în pământ. Ba şi tâlharii de 

multe ori au luat această măsură, ca să-şi pună în siguranţă prăzile 
lor. Dar se întâmpla adesea ca cel ce ascunsese comoara să moară, 
fără să indice nimănui unde îşi îngropase averea. Şi astfel, ţăranii, 
când lucrau pământul, descopereau asemenea comori ascunse, 
avuşii fără stăpân. 

Aşadar, prin descoperirea întâmplătoare a comorii, Domnul 
vrea să arate că sunt oameni care niciodată nu au simţit nevoia 
să afle adevărul, dar, printr-o oarecare întâmplare, pe care pronia 
dumnezeiască le-a scos-o în cale, adevărul li s-a descoperit. Cu 
vreo recunoaştere de la prima vedere, cu vreo predică pe care au 
auzit-o, fiindcă s-au întâmplat de au intrat în biserică la vremea 
predicii, cu vreo carte potrivită, care le-a căzut în mână la vremea 
potrivită, Dumnezeu îi face să găsească comoara ascunsă. Cea mai 
bună pildă de astfel de împrejurări favorabile este viaţa sfântului 
Iustin Filosoful şi Martirul. El, care rătăcea în labirintul filosofiei 
greceşti, a întâlnit pe neaşteptate un bătrân care i-a dat să citească 
sfânta Evanghelie. Acolo Iustin a descoperit comoara adevărului, 
a mântuirii, a fericirii. 

Pentru omul din parabolă, descoperirea comorii în țarină 
a fost un eveniment foarte mare. Din clipa în care descoperise 
comoara, el a înţeles că țarina are un preţ foarte mare. În această 
imprejurare a parabolei, aflăm pricina pentru care mulţi oameni se 
dezinteresează de adevărul Evangheliei, rămân străini de biserica 
lui Hristos şi nu arată nici cel mai mic interes, ca să se apropie 
de ea. Ei fac acest lucru, fiindcă nu ştiu ce comoară scumpă se 
află ascunsă în credinţă. De aceea, o parte din oameni nu cunosc 
de fel învăţătura lui Hristos. Altă parte vede numai biserica şi se 
mărgineşte la un tipic exterter, fără să cunoască conţinutul de mare 
preţ, pe care creştinismul îl ascunde în adâncurile sale. Iar alţii, care 
zic că sunt culţi, dar lipsiţi de o educaţie aleasă şi adâncă, respectă 
numai forma şi aparenţa exterioară a vieţii creştine. De aceea, ei 
consideră Biserica lui Hristos ca pe o organizaţie omenească, nu ca 

pe o instituţie dumnezeiască, în care omul trebuie să afle adevărul şi 
fericirea. În sfârşit, alţii, care sunt lipiţi de ogorul lumii obişnuite, 
de grijile vieţii, de bani şi de materie, de plăceri şi desfătări, pe care 
li le oferă ogorul lumii, nu pot nici cu mintea să-şi inchipuie măcar 
că ogorul duhovnicesc al religiei creştine poate avea vreun preţ. 
Dimpotrivă, ei găsesc că ogorul lui Hristos este pietros, obositor, 
plictisitor, urât şi trist. Dar inginerii de mine ştiu că cele mai bogate 
vine de metal se găsesc pe locurile zgrunţuroase, greu de străbătut şi 
uscate, care la suprafaţă par netrebnice. În astfel de terenuri găsesc 
adesea un filon de aur. Credinţa în Hristos este un ogor cu un filon 
nesecat de aur. Cei ce au săpat mai adânc, cei ce au aflat adevărul 
Evangheliei şi au gustat bucuria lui Hristos au descoperit că întru 
el este viaţa veşnică (cf. In 5, 39). S-au convins cu desăvârşire că acel 
ogor este de un preţ, care nu se poate nici calcula, nici plăti. 


Dobândirea cu bucurie a comorii 


După ce omul din parabolă a descoperit că în ogor este o 
comoară, a ţinut-o „ascunsă”, adică a aşezat în acel loc tot felul 
de obiecte, care ar putea să şteargă din mintea oricărui om ideea 
comorii. „Și cu bucurie se duce şi vinde câte le are, şi cumpără acea 
țarină”. 

Înţelesul acestor cuvinte ale parabolei este următorul: 
creştinul care a înţeles ce bogăţie de mult preţ şi ce fericire 
de nespus este ascunsă în Biserica lui Hristos, simte nevoia să 
dobândească țarina şi comoara. Cu luare aminte şi cu multă grijă, 
se supraveghează pe sine, temându-se ca nu cumva vraja zadarnică 
a lumii acesteia sau hoţul cel mare al comorilor sufleteşti, adică 
Satana, să-i fure bucuria şi adevărul, pe care vrea să şi le facă avuţie 
a sa proprie şi permanentă. Omul se bucură că este vorba să aibă 
o astfel de comoară de fericire. Bucurie de acest fel nu simt cei ce 
au aflat comori materiale. Simţirea aceasta de bucurie o cunosc 


9I 


ARHIM. SERAFIM PAPACOSTAS 


din experienţă creştinii care au fost mai întâi în neştiinţă şi apoi, 
dintr-odară, Dumnezeu i-a luminat, ca să cunoască adevărul şi să 
trăiască O viaţă cu adevărat creştinească. 


Omul se bucură 


Dar bucuria celui ce a aflat comoara ar fi un lucru provizoriu, 
dacă el nu s-ar hotări să vândă toate câte le are, toată averea lui, ca să 
cumpere țarina. Acelaşi lucru se întâmplă şi cu cei ce au descoperit 
comoara conținută de credinţa creştină. Ei vor vedea că bucuria 
lor se stinge dacă nu vând, dacă nu leapădă şi nu părăsesc acele 
lucruri pe care până atunci le socoteau avuţiile lor, oricât ar fi fost 
de potrivnice legii lui Dumnezeu. Dacă obişnuinţa îndelungată şi 
alipirea de lucrurile zadarnice ale lumii acesteia îi împiedică să le 
părăsească atunci bucuria lor se va duce şi ei vor rămâne iarăşi 
legaţi, lucrând zadarnic în ogorul lumii. Dar cei ce se apropie de 
Hristos prin mărturisire şi pocăință adevărată, cei ce au gustat 
din viaţa creştină şi au înţeles care este nădejdea chemării şi care 
este „bogăția slavei moştenirii” (Ef 1, 18); cei ce au prețuit valoarea 
comorii de virtute şi de sfinţenie, şi au părăsit definitiv orice alipiri 
păcătoase de cele ale lumii şi consideră, împreună cu dumnezeiescul 
Pavel, „că toate sunt gunoaie, ca pe Hristos să-L dobândească” (Flp 3, 
8), aceia au o bucurie care sporeşte neincetat. Iubitorul de bani şi 
lacomul se leapădă de lăcomia lui, fiindcă s-a convins că adevăratele 
comori nu constau în aur, ci în Hristos... lubitorul de slavă îşi 
părăseşte relaţiile lui cu oamenii care i-ar putea aduce laude, fiindcă 
s-a convins că Hristos îi va da adevărata slavă... Cel ce umbla cu 
patimă după plăcerile şi desfătările lumii, leapădă aceste izvoare de 
nenorociri, fiindcă a descoperit că Hristos este izvorul bucuriei şi 
al fericirii reale şi adevărate... 

Sfântul Augustin povesteşte el însuşi cât de uşor a părăsit 
desfătările şi plăcerile păcătoase, pe care până atunci nimic nu 
putuse să-l facă să le lase; le-a părăsit când a cunoscut adevărul 

creştin, când se bucura şi se desfăta mai mult de descoperirea 
acestui adevăr. 

lată înţelesul parabolei scurte a comorii ascunse în țarină. 
Dar această comoară ţi se arată şi ţie, iubite cititor. Citirea 
acestor cuvinte ale Domnului, pe care le ai în faţa ta, nu este oare 
descoperirea comorii adevărului creştin? Fii cu luare aminte, ca 
să înţelegi valoarea comorii. Nu cumva să o dispreţuieşti, ori să o 
pierzi. Obiceiul zilei nu trebuie să te impresioneze, nici să nu ţii 
seama de spusele lumii. Credinţa şi adevărul creştin nu au nimic, 
in aparenţă, care să te atragă de la prima vedere. Dar au un preţ 
de o valoare neasemănat de mare. Şi dacă te arăţi indiferent de 
creştinism, sub cuvânt că el nu are aparenţă strălucită, vei păţi ce 
păţesc şi acei ţărani care găsesc monede vechi şi preţioase în ogorul 
lor, dar fiindcă nu sunt monede pe care ei le cunosc, nu sunt monede 
ale vremii lor, le duc la oraş şi le dau unor speculanţi, care le plătesc 
câţiva bănuţi, în schimbul acelor bani vechi şi preţioşi. Aşadar, 
apropie-te de Hristos, ca să afli comoara cea ascunsă. Începe să-L 
cunoşti prin citirea Evangheliei Lui şi prin meditarea adevărului 
Lui, pe care îl învaţă sfânta Biserică. Apropie-te de sfintele 'Taine, 
prin care se impărtăşeşte harul lui Hristos şi prin care ţi se va da o 
parte din comoară. Apoi să te îngrijeşti, să pui în siguranţă această 
comoară. Şi atunci vei vedea ce bucurie va domni în sufletul tău şi 
ce călătorie, din ce în ce mai strălucită, spre fericirea veşnică, se va 
deschide înaintea ta. 

PARABOLA CU MĂRGĂRITARUL 
(Me 13, 45-46) Hi 


i parabola de faţă exprimă acelaşi adevăr. Diferenţa constă în 
aceasta: căci aici neguţătorul cercetează, caută mărgăritarul 


de preţ, nu dă peste el din întâmplare. Vrea adică Domnul să 
spună că unii oameni nu cunosc adevărul, nu cunosc adevăratul 
scop în vederea căruia există ei pe lumea aceasta, dar ei simt că 
adevărul este undeva, că omul nu a fost creat numai ca să trăiască 
viaţa aceasta provizorie, grea şi chinuitoare, ci a fost creat pentru un 
scop mult mai înalt şi mai sublim. În aceşti oameni se naşte dorinţa 
fierbinte de a cunoaşte adevărul; ei se pun necontenit în mişcare şi 
nu se liniştesc, decât numai atunci când au aflat adevărul. Exemplul 
cel mai bun de astfel de oameni este tot Sfântul Augustin, al cărui 
suflet, căutând zadarnic fericirea în lume, nu şi-a aflat odihna, până 
când n-a cunoscut adevărul creştin, până când nu s-a botezat şi nu 
a urmat calea virtuţii şi a sfinţeniei creştineşti. Dar iată şi cuvintele 
acestei parabole foarte concise: „ară şi asemenea este împărăţia 
cerurilor cu un neguţător, care caută mărgăritare frumoase; aflând 

un mărgăritar de mult preţ, ducându-se a vândut toate câte le-a avut, 
şi l-a cumpărat” (v. 45-46) 

Căutarea mărgăritarelor frumoase. Observăm mai întâi 
că neguţătorul din parabolă nu ştia că nu există decât unicul 
mărgăritar de preţ, unul singur. De aceea, el umbla prin lume, 
căutând „mărgăritare frumoase”. El nu căuta acel singur mărgăritar 
frumos şi de mult preţ, întrucât nu ştia că este singurul. Totuşi 
are mare importanţă faptul că, deşi există multe mărgăritare, 
considerate de lume frumoase şi de preţ, negustorul nostru nu s-a 
lăsat, până nu a găsit pe acel unul, cel cu adevărat de mult preţ. 
De pildă, neguţătorul nostru a aflat averea, pe care mulţimea o 
socoteşte un mărgăritar scump. Dar el a observat că bogăţia nu 
poate satisface sufletul omului. Apoi, pe rând, neguţătorul a aflat 
poate alte mărgăritare: slava lumească, ştiinţa omenească, plăcerile 
trupului..., toate acestea sunt lucruri pe care cei mulţi le socotesc 
mărgăritare. Totuşi niciunul din ele nu dă odihnă sufletului 
omenesc, Nici aici, în viaţa aceasta, şi cu atât mai puţin nu au vreo 
importanţă pentru viaţa cealaltă. 


Aflarea mărgăritarului de mult preț 


Însă la sfârşit neguţătorul din parabolă a aflat mărgăritarul 
acela unic, de mult preţ. Care este mărgăritarul acesta? Este 
Hristos, adevărul şi harul lui Hristos. Cel care află pe Hristos şi 
îmbrăţişează adevărul Său, crede în EI cu tot sufletul şi primeşte 
harul Său, a aflat mărgăritarul cel de mult preţ. Acela îşi satisface 
toate dorurile sufletului său. Acela stăpâneşte comoara cunoaşterii 
Şi a înţelepciunii, comoara bucuriei şi a păcii, comoara vieţii celei 
veşnice. larăşi trebuie să accentuăm că, precum neguţătorul care a 
aflat mărgăritarul, s-a dus şi a vândut toate câte le avea, ca să poată 
cumpăra mărgăritarul acela unic tot astfel şi creştinul care vrea 
să dobândească adevărata fericire, al cărei începător este Hristos, 

trebuie neapărat să jertfească toate celelalte lucrurile, care par bune, 
dar care îl împiedică de la dobândirea virtuţii creştine. 


Creștinul este un neguțător 


Parabola aceasta se aplică nu numai la anumite persoane, ci 
la fiecare om, la fiecare creştin în parte. Fiecare dintre noi suntem 
sau, mai bine zis, ar trebui să fim neguţători de mărgăritare 
duhovniceşti. Noi n-ar trebui să ne aflăm odihna niciodată, în 
nicio altă persoană sau în niciun alt lucru al lumii, oricât de scump 
ar fi el, dacă n-am dobândi pe Hristos, dacă nu L-am înscăunat pe 
EI în sufletul nostru, prin sfânta împărtăşanie, dacă nu L-am pus pe 
E] cârmaci al vieţii noastre, dacă nu am devenit adevărate mădulare 
ale împărăției Sale. Când toate acestea se vor realiza, atunci vom 
inţelege odată pentru totdeauna că Hristos este unicul mărgăritar, 
cel mai de preţ, mai presus de orice bogăţie şi de orice altă piatră 
prețioasă. Vom înţelege atunci că Hristos ne dă şi în viaţa aceasta 
bucurie şi pace, iar în viaţa viitoare fericire desăvârşită. Hristos „S-a 
născut pentru noi, înţelepciune de la Dumnezeu, dreptate şi sfințenie 
şi răscumpărare” (1 Co 1, 30). Hristos este cel mai mare bun şi cea 
mai mare comoară. Dacă Îl vom dobândi, vom avea totul. Dacă 
Îl vom dobândi, nu cumva, ferească Dumnezeu, să-L dăm în 
schimbul vreunui alt lucru oarecare sau în schimbul unei persoane 
din lumea aceasta! Căci am face o faptă de cea mai cutremurătoare 
nebunie şi uşurătate. În Hristos avem totul. Departe de Hristos, 
nu avem niciun lucru care să ne fie propriu. Departe de Hristos nu 
este decât pustietate, nefericire, pierzanie! 


Întrebarea pusă de Domnul după sfârșitul acestor parabole 


După ce Domnul a isprăvit de spus aceste parabole despre 
impărăţia Sa, a adresat ucenicilor Să: următoarea întrebare: 

„înțeles-aţi toate acestea?” Adică, aţi înţeles toate cele ce vi le-am 
spus vouă? Şi ei au răspuns: „Da, Doamne” (v. 51). 

Nu ar fi fost nevoie de o întrebare ca aceasta dacă Domnul 
ar fi voit să se intereseze numai de faptul că ucenicii săi au înţeles 
parabola. Căci Domnul, ştiutorul inimilor, ştia bine în ce măsură 
puteau ucenicii să-L înţeleagă. Această întrebare avea însă un înţeles 
mai adânc. Era ca şi cum Domnul le-ar fi zis ucenicilor: vă daţi 
bine seama de valoarea adevărurilor celor mari, pe care vi le-am 
predat prin cele şapte parabole? Sunteţi voi gata să părăsiţi toate, 
ca să dobândiţi comoara şi mărgăritarul cel de mult preţ? Sunteţi 
gata să aruncaţi năvodul şi să ascundeţi aluatul în făină? Sunteţi 
gata să semănaţi impreună cu Mine cuvântul Meu? Sunteţi gata să 
smulgeţi neghinele din țarină şi să le ardeţi? Iar fericiţii ucenici au 
răspuns, cu conştiinţa împăcată: „Da, Doamne”. Căci, de fapt, ei 
lăsaseră toate, ca să câştige şi să urmeze pe Hristos. 

Dar întrebarea aceasta a fost scrisă în Sfânta Evanghelie cu 
scopul ca ea să fie adresată oricărui ucenic al lui Hristos, oricărui 
creştin, din orice vreme. Întrebarea aşadar îmi este adresată şi 
mie, şi ţie, iubite cititor. Domnul mă întreabă şi te întreabă: aţi 
prețuit, după cuviinţă, aceste adevăruri inalte care au fost scrise 
până aici? Aţi hotărât voi să vă smeriţi şi să lăsaţi sufletul vostru să 
dospească cu harul Meu? Aşi hotărât cu statomicie să dezrădăcinaţi 
din sufletele voastre toată neghina? 

Sunteţi hotărâți să părăsiţi orice lucru care vă împiedică de la 
virtute şi să dobândiţi cu orice preţ comoara ascunsă şi mărgăritarul 
cel scump? Dacă noi suntem gata să răspundem cu un dz la aceste 
întrebări, suntem fericiţi şi aici, şi în viaţa viitoare. Dacă însă 
conştiinţa noastră stă mărturie pentru faptul că farmece amăgitoare 
Şi comori mincinoase şi înşelătoare duc inima noastră încă la 
rătăcire - atunci, pentru numele lui Dumnezeu, să nu rămânem 
în această amăgire şi rătăcire catastrofală, ci să ne străduim ca să ne 
schimbăm viaţa. 

PARABOLA CU OAIA PIERDUTĂ 
PARABOLA CU DRAHMA PIERDUTĂ 


(Le 15, 1-10; Me 18, 12-14) 


Prilejul cu care Domnul a spus cele două parabole 


omnul nu lăsa nefolosită nicio împrejurare favorabilă, 

ci întotdeauna, când avea prilejul, îi învăţa pe oameni 

adevărul şi le arăta calea mântuirii. Nu numai când 
noroadele, „imite de învățătura Lui”, stăteau cu ochii ţintă la EL, ci 
Şi atunci când cărturarii şi fariseii cei invidioşi şi rău-voitori voiau 
cu orice chip să impiedice şi să răstoarne lucrarea Sa, Hristos scotea 
din toate prilejuri de învățături şi de minuni. Căci Domnul ştia 
să scoată dulceaţă din amărăciune, folos din supărare şi învățături 
mântuitoare din judecăţile strâmbe ale fariseilor. Astfel a fost 
prilejul celor trei parabole nepreţuite: cu oaia pierdută, cu drahma 
pierdută şi cu fiul risipitor. Aceste trei parabole au fost numite 

„parabolele harului”. Cine a dat prilejul acestor minunate pilde? 
Fariseii, cei cu prejudecăţi şi cu privirea chiorâşă. Iată cum expune 
sfântul Evanghelist prilejul cu care au fost spuse parabolele: „Se 
apropiau de El toţi vameşii şi păcătoşii, ca să-L asculte” (v. 1). 

Ei se apropiaseră cu teamă şi cutremur, căci până atunci ei 
cunoscuseră numai sfinţenia aceea prefăcută a fariseilor, care nu 
avea nicio legătură cu pogorământul şi cu milostivirea Domnului. 
Dar tocmai prin acestea voia Dumnezeul dragostei să-i atragă şi 
să-i încurajeze. Fiindcă ei nu se apropiaseră de Hristos din simplă 
curiozitate, ca să vadă minunile Lui, ci „se apropiaseră ca să-L 
asculte”. Se apropiaseră de Domnul, ca să asculte învăţătura Sa. 
Nefericiţii erau cufundaţi în noroiul păcatului, în acea miasmă a 
păcatului; de acolo au zărit dintr-odată frumuseţea cea preacurată 
şi preasfântă a Domnului, ca să audă cuvintele Sale, în lumina 
cărora ei să vadă limpede teate suferinţele lor. Dar în acelaşi timp 
să vadă şi calea curăţirii şi a mântuirii lor. O, ce perioadă fericită se 
deschide acum în faţa păcătoşilor, în clipa în care ei se apropie cu 
curaj, ca să asculte cuvântul lui Dumnezeu! Dar Domnul voia să-i 
atragă la bine şi dintr-o altă pricină serioasă, din pricină că „fariseii 
şi cărturarii cârteau, zicând: că acesta primeşte pe păcătoşi şi stă la 
masă cu ei” (N. 2). 

Cărturarii şi fariseii, suflete negre şi stricate de lăudăroşenie, de 
trufie, nu voiau să vadă că un altul ar putea să se bucure de vreun 
lucru bun. În loc ca ei, nişte oameni culţi şi cu cunoştinţă de legea lui 
Dumnezeu, să încurajeze spre pocăință pe păcătoşi, ei, dimpotrivă, 
cârtesc. Ei osândesc pe Hristos, fiindcă primeşte pe păcătoşi şi cheamă 
la pocăință pe vameşi, dând nădejde celor răi, că vor dobândi harul 
mare pe care fariseii şi cărturarii îl socoteau mai presus de vrednicia 
lor, şi de aceea ei se sminteau. Vedeţi bine, fariseii şi cărturarii se 
amestecă şi în felul cum este împărţit harul dumnezeiesc. Căci 
trufaşul vrea să se amestece în toate, ca să le conducă pe toate, să le 
stăpânească pe toate, profitând de toate. Fariseii şi cărturarii osândesc 
pe Hristos că mănâncă la masă cu astfel de păcătoşi, înjosindu-Şi 

demnitatea, primind să stea de vorbă cu astfel de oameni. Ei Îl 
osândesc încă şi fiindcă încalcă datina bătrânilor, care hotărâseră ca 
iudeul credincios nici măcar să nu mănânce la masă cu cei de alt 
neam, păcătoşi şi idolatri. Dacă astfel de oameni se apropiau din 
întâmplare de un fariseu sau de un cărturar, acesta trebuia să se spele, 
supunându-se ritului de curăţire, ca să poată să fie în rând cu cei din 
poporul ales. Însă parabolele vor dovedi cât de mult greşeau fariseii 
Şi cărturarii, precum şi cât de mult greşeşte oricine cade în păcatul 
greu al osândirii. Din materialul cel putred şi stricat al cârtirii şi al 
osândirii cărturarilor şi fariseilor, Domnul a luat prilejul să spună o 
învăţătură mare şi mângâietoare, prin nişte parabole foarte fireşti şi 
foarte convingătoare. lar mângâierea acestor parabole este şi pentru 
drepţii şi pentru păcătoşii din toate veacurile, care au fost şi care vor 
mai fi. 

Prin aceste parabole, Domnul va dovedi că, dacă propovăduirea 
Lui stârneşte dorinţa de mântuire în sufletele păcătoşilor care 
erau pe calea pierzării, dacă Domnul încurajează şi întăreşte pe 
păcătoşi ca să se întoarcă la Dumnezeu cu convingerea că vor afla 
în El un părinte milostiv, nu un judecător aspru, acest lucru nu 
numai că micşorează demnitatea lui Hristos, nu numai că nu este 
O faţă criticabilă, ci, dimpotrivă, contribuie foarte mult la slava lui 
Dumnezeu şi aduce bucurie mare în cer. Căci Dumnezeu nu vrea 
moartea şi pierirea păcătoşilor, ci Se bucură şi Îi place pocăinţa 
celui ce a greşit. 

Iată, cititorule, o problemă de foarte mare interes. Iată un 
adevăr mai de preţ decât o comoară întreagă. Acest adevăr sună 
aşa: că Dumnezeu primeşte bucuros pe păcătoşii care se pocăiesc! 
Cine poate rămâne indiferent faţă de acest adevăr de mult preţ 
Cine poate să se laude că nu este păcătos şi vinovat faţă de dreptatea 
lui Dumnezeu? „Dacă zicem că nu suntem păcătoşi, ne rătăcim şi 
adevărul nu este întru noi”, zice evanghelistul loan, cel de Dumnezeu 
insuflat (1 /n 1, 8). Prin urmare, cine nu are nevoie să asculte această 
bună vestire de bucurie, acest adevăr foarte îmbucurător? Adică, 

cel ce se pocăieşte, nu numai că nu va suferi pedeapsa cu moartea, 
care este consecinţa firească a păcatului, ci va găsi deschise braţele 
Tatălui milostiv şi va primi sărutarea dragostei dumnezeieşti. Dar 
să urmăm firul celor două parabole, care exprimă atât de clar şi de 
minunat acest mare şi sublim adevăr. 


|. Pilda cu oaia cea pierdută 


Această pildă are o formă de întrebare, pe care Domnul o 
adresează cărturarilor şi fariseilor, a căror mărturie o invocă. Căci, 
dacă ei admiteau că omul trebuie să încerce să salveze un dobitoc al 
său, care s-a pierdut, era foarte firesc ca ei să admită că şi Dumnezeu 
trebuie să încerce să mântuiască, cu orice preţ, pe om, făptura Lui 
cea căzută. 

„Le-a spus lor pilda aceasta, zicând: care om dintre voi, având o 
sută de oi şi pierzând una dintre ele, nu lasă pe cele nouăzeci şi nouă 
în pustie şi nu pleacă după cea pierdută, până ce o găseşte? Și găsind-o, 
o pune pe umerii săi, bucurându-se” (v. 3-5). 

Situaţia păcătosului. Oaia este un animal care nu poate trăi 
decât în turmă şi nu poate exista fără un păstor care să o călăuzească, 
să o hrănească şi să o apere de primejdii. De aceea, este foarte tristă 
şi deznădăjduită situaţia unei oi, din clipa în care, dintr-un motiv 
sau altul, s-a despărțit de păstorul ei şi rătăceşte de una singură. 
Căci oaia nu are instinct prea viu, cu care să-şi găsească drumul 
singură, nici puterea, ca să-şi apere viaţa însă, în aceeaşi situaţie se 
află şi omul din momentul în care s-a despărțit de Dumnezeu şi 
rătăceşte pe cărările ateismului şi ale păcatului. Este şi el pierdut 
pentru Dumnezeu, fiindcă trăieşte în lume „nenorocitul, ca ateu” 
(Ef 2, 12), adorând materia şi răutăţile ei. Este pierdut din turma 
lui Dumnezeu, adică pentru oamenii evlavioşi şi sfinţi, fiindcă 
întrerupe orice comuniune sufletească cu aceştia. Acest lucru îl 

va înţelege bine oricine, când va observa pe cei ce astăzi trăiesc 
în păcat. Ei nu vor să aibă nicio legătură spirituală cu oamenii 
evlavioşi şi virtuoşi. Păcătosul este pierdut şi pentru sine însuşi. 
Nu ştie de unde vine şi încotro se îndreaptă. Nu ştie să-şi apere 
sufletul. Rătăceşte mereu. Rătăceşte şi cu ideile şi gândurile sale, 
căci gândeşte şi cugetă minciuni şi nebunii de ale lumii. Rătăceşte 
şi cu cugetele sale, cu faptele şi cu modul său de viaţă, căci trăieşte 
într-un mod care îl pierde şi îl osândeşte. 

Se poate întâmpla ca oaia, după ce s-a depărtat de păstorul 
ei, să găsească o hrană bună şi o libertate plăcută, până lao 
vreme. Dar oaia va afla aceste daruri fie într-un ogor străin, în 
care va fi prinsă că a păscut fără să aibă dreptul, fie într-un loc 
pustiu, unde va avea să fie expusă la primejdii mari: tâlhari, fiare 
sălbatice, prăpăstii, moarte, într-un fe] asemănător, şi păcătosul, 
după ce s-a îndepărtat de Dumnezeu, se desfătează la început cu 
plăcerea trecătoare şi cu bucuria păcatului. Dar tocmai în asta 
constă amăgirea şi cursa. De aici înainte, păcătosul este expus la 
mari primejdii: trăieşte întotdeauna cu frica în sân, căci multe 
păcate sunt pedepsite încă în viaţa aceasta, şi ele expun pe cel ce 
le săvârşeşte la ruşine şi la ocară. Ziua de mâine îl îngrozeşte, el 
nu vrea să se gândească defel la viitorul lui, fiindcă este uşuratic 
şi nechibzuit. Păcătosul este în primejdie să devină jucăria fiarei 
sălbatice, adică jucăria lui Satana, care „4mblă ca un leu răcnind, 
căutând pe cine să înghită” (1 Ptr 5, 8). Propriile lui patimi 
păcătoase, la care s-a dedat, se fac nişte fiare nesăţioase, care îi 
sfâşie cărnurile, ajungând să-i arunce sufletul în pierzanie veşnică. 
Câtă stricăciune provoacă într-un organism omenesc beţia, 
petrecerile de toată noaptea, neinfrânarea, imoralitatea! Mai de 
plâns este însă că cel păcătos nu mai poate să se întoarcă singur la 
Dumnezeu, de voia sa, după cum nici oaia cea pierdută nu poate 
să-şi regăsească singură păstorul şi ţarcul. 

Grija lui Dumnezeu pentru cel păcătos 


Cititorii care au o idee cât de vagă despre viaţa păstorească 
ştiu că între turmă şi păstor, între păstor şi fiecare oaie a lui în 
parte este o legătură specială şi reciprocă. Din pricina acestei 
legături strânse, ciobanul, când îşi pierde vreo oaie, este neliniştit şi 
ingrijorat, precum desigur şi oaia este îngrijorată când îşi dă seama 
că s-a rătăcit de la păstorul ei. 

Aşadar, ciobanul lasă celelalte oi la păşune în siguranţă şi pleacă 
să o găsească pe aceea una. Ciobanul are un număr însemnat de oi, o 
sută, prin urmare ar fi putut să rămână indiferent, neexpunându-se 
la atâtea osteneli pentru una singură. Dar nicidecum. Ciobanul 
nu vrea să piardă nici pe una. La ce osteneli şi griji se supune el 
pentru acea una! Aleargă, întreabă pe trecători. Cercetează cu grijă 
urmele, se coboară în prăpăstii, strigă şi cheamă, căci glasul lui este 
cunoscut de oile sale. 

La sfârşit, după zile întregi de căutare, o găseşte. Dar nici 
acum ostenelile ciobanului nu încetează. Luaţi seama la cuvintele 
parabolei, în care Domnul a zugrăvit atât de artistic moravurile 
păstoreşti. De îndată ce ciobanul a găsit oaia pierdută, o ia pe 
umerii săi, ca s-o ducă înapoi, într-un loc sigur. Oricât ar fi de 
obosit, de căutările şi de rătăcirile prin care a trecut, totuşi după ce 
a găsit oaia, se expune la o osteneală dublă: să se întoarcă la turmă, 
dar să ducă şi oaia pe umeri. O duce pe umeri, căci ea, obosită de 
lungile rătăciri, ar pieri pe drum. Cu multă duioşie şi dragoste, 
păstorul o pune pe umerii lui, ca oaia cea pierdută să se întoarcă la 
turmă fără nicio osteneală. 

Cât de minunat se aseamănă aceste griji ale ciobanului cu 
grija neîncetată şi duioasă pe care o are Hristos, păstorul cel bun, 
ca să întoarcă la mântuire o oaie cuvântătoare pierdută. Domnul 
zice acele cuvinte, grele de multe înţelesuri: „7ată/ Meu până acum 

lucrează, şi Eu lucrez” (In 5, 17) şi: „Mâncarea Mea este să fac voia 
Celui ce M-a trimis pe Mine şi să îndeplinesc lucrarea Lui” (În 4, 35). 
Adică: hrana Mea este să fac voia Tatălui Meu şi să implinesc lucrul 
mântuirii oamenilor, în vederea căruia M-a trimis El în lume. În 
aceste cuvinte, Domnul ne dă o idee despre lucrarea şi despre grija 
lui Dumnezeu, pentru mântuirea păcătosului. 

Omenirea întreagă, care „rătăceşte ca o oaie” (Is 63, 6), are 
pentru Dumnezeu un preţ cel puţin tot atât de mare ca cel pe 
care îl are o oaie pentru păstorul celor o sută de oi. Dumnezeu 
are turmă mare: cete şi oştiri nenumărate de îngeri şi de puteri. 
Ar fi putut foarte bine să se arate indiferent faţă de omul care 
s-a pierdut din pricina neascultării. Totuşi, câtă duioşie, câtă 
grijă şi dragoste pune Dumnezeu pentru întoarcerea păcătosului! 
Dragostea lui Dumnezeu pentru om este neasemuit mai mare 
decât cea a păstorului pentru oaia lui. Să ne gândim că Dumnezeu 
a trimis pe Fiul Său cel Unul Născut „ca să caute şi să mântuiască 
pe cel pierdut” (In 19, 10). Dumnezeu a primit să-L vadă pe Fiul 
Său sub înfăţişarea smerită de om, care se osteneşte şi suferă, asudă 
şi este prigonit în Galileia şi in Iudeea pentru oile cele pierdute. 
Tatăl a primit să-L vadă pe Fiul Său spânzurat pe lemnul crucii, 
jertfindu-Şi viaţa şi suferind moartea cea mai îngrozitoare şi 
necinstită, ca să mântuiască pe omul cel păcătos. Acest lucru este 
cel mai mare, mai neasemănat şi mai negrăit din toate câte le-a 
făcut Dumnezeu, în cer şi pe pământ. „Căci aşa a iubit Dumnezeu 
lumea încât pe însuşi Fiul Său cel Unul Născut l-a dat, ca tot cel 
ce crede în El să nu piară, ci să aibă viaţă veşnică” (In 3, 16), zice 
Hristos. 

Dar cum să descriem grijile pe care Dumnezeu le are, în chip 
văzut, prin Biserica Sa, iar în chip nevăzut şi tainic, prin multe 
mijloace ştiute numai de EI, ca să întoarcă spre calea mântuirii pe 

orice om păcătos şi pierdut? Dacă toţi creştinii care s-au întors 
de la păcat ar cerceta cu de-amănuntul tot păcatul lor şi povestea 
vieţii lor, ar fi izbiţi şi uimiţi de mijloacele minunate pe care 
Dumnezeu le-a pus în lucrare ca să-i întoarcă de la pierzanie. 
Fiecare dintre noi are o poveste care ar putea servi de învăţătură 
multora. Însă multe capitole ale acestei poveşti a vieţii noastre ne 
rămân necunoscute acum, dar ni se vor lămuri în viaţa viitoare. 
Atunci ne vom minuna şi vom slăvi mai mult pe Dumnezeu, 
Părintele nostru cel bun. 

Dragostea lui Dumnezeu este atât de mare şi atât sunt de 
înțelepte mijloacele folosite pentru întoarcerea păcătoşilor, încât 
niciun păcătos n-ar trebui să rămână în rătăcire. Veţi obiecta: şi 
totuşi vedem pe atâţia şi atâţia în calea păcatului şi a pierzării. Da, 
desigur, dar întrucât ei mai trăiesc încă în viaţa aceasta, nu poţi să 
afirmi despre ei că sunt definitiv pierduţi. Este foarte probabil să se 
întoarcă chiar mâine. Dacă unii rămân definitiv în pierzare, rămân 
aşa fiindcă aşa au vrut ei. Dar de aici înainte, ei nu mai sunt nişte oi 
rătăcite ale lui Dumnezeu. Au ieşit din turma lui Dumnezeu şi au 
căzut o mulţime de altfel de făpturi. Precum oaia, pe care ciobanul 
a aflat-o şi pentru care întrebuinţează orice mijloc, ca să se apropie 
de ea, dacă însă ea se sălbăticeşte şi se depărtează necontenit, a ieşit 
din ceata oilor şi ciobanul o părăseşte ca să fie hrană lupilor; tot aşa 
şi oamenii care cu bună ştiinţă rămân departe de Dumnezeu şi se 
usucă în păcat, încât nu mai vor să se întoarcă deloc, s-au înstrăinat 


cu totul de Dumnezeu şi nu mai sunt oi ale Sale. 
Bucuria produsă de întoarcerea oii 


Însă pe oaia care aude glasul păstorului şi aleargă să-l întâmpine, 
păstorul o primeşte, o pune pe umerii săi „bucurându-se”. Ba mai mult: 

„Venind acasă, cheamă pe prieteni şi pe vecini spunându-le: bucuraţi-vă 
împreună cu mine, căci am găsit oaia pe care o pierdusem” (v. 6). 

Această imagine este de asemenea foarte firească, copiată 
după realitate. Când se pierde o oaie dintr-o turmă oarecare, toţi 
păstorii iau la cunoştinţă pierderea şi participă la necazul şi la grija 
păgubaşului, îl întreabă adesea: nu cumva ai găsit-o? Ciobanul se 
bucură, când o găseşte, pentru că nu şi-a pierdut osteneala, dar şi 
fiindcă oaia lui a fost salvată. Dar ca să sporească bucuria produsă 
de această întâmplare, ciobanul o face cunoscută prietenilor şi 
vecinilor, pe care îi invită să se bucure impreună cu el. Se pare că 
şi o tragedie pastorală din epoca Mântuitorului conţinea aceeaşi 
frază: „Bucuraţi-vă împreună cu Mine, căci am găsit oaia pe care 
o pierdusem”. Dar această scenă redată în parabolă, zugrăveşte 
interesul plin de duioşie cu care lumea cerească urmăreşte drama 
pocăinţei şi a întoarcerii păcătosului pierdut. 

Când vreun creştin se îndepărtează de turma lui Hristos şi 
rătăceşte în pustiul păcatului, îngerii, vecinii lui Dumnezeu, află 
indată despre această tristă întâmplare. Ei se smeresc de rătăcirea 
acelui om. Şi iarăşi, când grijile bunului Părinte pentru mântuirea 
omului la care slujesc cu mult sârg ingerii întorc pe vreun păcătos 
la pocăință, îngerii află îndată de întâmplare şi se bucură, după 
cum vom vedea mai jos: trebuie să luăm aminte la un cuvânt foarte 
mic, o simplă particulă, dar de o mare însemnătate. Mântuitorul 
zice: Mi-am găsit oaia pe care-o pierdusem. Cu toate că oaia era 
pierdută din vina ei, cu toate că ea se despărţise de păstorul ei, 
niciodată păstorul n-a încetat s-o considere a sa. 

Câtă mângâiere aduce acest cuvânt mic miilor de păcătoşi, 
care, când vin la simţământul păcătoşeniei lor, tind să se scufunde 
in adâncul deznădejdii. Le vine în cap ideea că ei au încălcat atât 
de mult legea lui Dumnezeu, încât acum nu mai pot fi primiţi de 

Dumnezeu! Dar nu-i adevărat. Hristos şi atunci când tu rătăceşti 
in păcat, cititorule, nu încetează să te privească ca pe o oaie a Sa 
proprie. Cu atât mai mult te priveşte aşa, din clipa când te întorci 
la El. Aşadar, nu şovăi să te apropii de Hristos. Vei vedea că nu 
numai te primeşte, dar te şi ridică pe umerii Săi cei puternici. Te 
sprijină prin dreapta lui cea atotfăcătoare şi te aduce înapoi în 
turmă ca să urmezi de aici înainte, fără abatere, calea mântuirii. 


II. Parabola cu drahma cea pierdută 


Domnul ne pune înainte încă o pildă, tot în formă de întrebare, 
ca să arate şi mai limpede cât este de drept ca El să primească pe 
păcătoşii care se pocăiesc. „Sau care femeie, având zece drabme, dacă 
pierde una, nu aprinde opaițul şi mătură casa şi caută cu griță, până 
ce o găseşte?” (v. 8). 


Cine pierde drahma 


În această parabolă a Domnului, persoana care a pierdut 
drahma este o femeie. Faptul acesta are un motiv special. Deoarece 
femeia, având parte de mai puţine bucurii decât bărbatul şi nefiind 
obişnuită să cheltuiască banul fără socoteală, simte mult mai 
mult necaz când pierde un bănuţ şi mult mai multă bucurie când 
îl găseşte. Prin urmare, femeia era mai potrivită, ca personaj al 
parabolei, să arate bucuria ce se face prin pocăință a unui păcătos. 

Deci: femeia din parabolă avea zece drahme şi a pierdut una din 
ele. Deşi cu acest număr Domnul vrea să arate mai cu seamă interesul 
pe care El îl poartă pentru cel păcătos, totuşi se poate înţelege şi în 
felul următor: că numărul celor care rămân definitiv pierduţi este 
foarte mic, în comparaţie cu fiinţele înţelegătoare, cu oamenii buni, 
cu îngerii şi cu sfinţii, care se află în apropiere de Dumnezeu. De 

aceea, nu se cuvine să credem că toată lumea merge în pierzanie 
fiindcă vedem pe mulţi trăind în păcat. Rătăcesc jalnic acele persoane 
care cu atâta uşurătate zic: dacă cei mai mulţi se pierd, de ce să nu 
mă pierd şi eu? Nicidecum, omule! Nu sunt cei mai mulţi cei ce se 
pierd. Cei pierduţi sunt puţini în comparaţie cu nenumăratele oşti 
ale îngerilor şi ale celorlalte fiinţe cereşti, ale oamenilor buni şi ale 
sfinţilor, care nu s-au depărtat de Dumnezeu. Aşadar, tu nu trebuie 
să urmezi soarta celor puţini, ci a celor mulţi. 


Ce înseamnă drahma pierdută 


Drahma pe care femeia a pierdut-o avea valoare nu numai 
fiindcă era de argint. S-ar fi putut întâmpla să fie de hârtie, cum 
sunt banii noştri de astăzi, care nu au valoare ca hârtie. Drahma 
femeii avea valoare mare, fiindcă era rodul unei îndelungate 
osteneli, căci salariul unui muncitor pe o zi era mai mic decât 
o drahmă, era abia de un dinar, după cum vedem la Matei (20, 
2). Cititorul înţelege, deci, câtă osteneală a depus femeia ca să 
câştige cele zece drahme. Drahma avea valoare, fiindcă avea pe 
ea inscripţia şi pecetea statului, sau chipul regelui, prin care 
banul avea valoare de schimb. 'Tot astfel, sufletul nostru are o 
mare şi nepreţuită valoare, mai cu seamă fiindcă este chipul lui 
Dumnezeu. Sufletul are valoare şi preţuieşte mai mult decât toată 
lumea. Acest lucru îl afirmă însuşi Domnul, când zice: „Ce va 
folosi omul, dacă va câştiga lumea toată şi îşi va pierde sufletul? 
Sau ce va da omul în schimb pentru sufletul său?” (Mc 8, 36-37). 
Deoarece sufletul nostru este chipul lui Dumnezeu, dacă el 
este curăţit şi sfinţit în aşa fel încât Dumnezeu să-şi recunoască 
asemănarea în suflet, atunci acesta va avea dreptul să trăiască cu 
Dumnezeu în fericire veşnică. Dar dacă păcatul distruge, strică şi 
şterge chipul lui Dumnezeu din sufletul nostru, atunci sufletul îşi 
pierde dreptul la fericire, ca şi bancnota de hârtie, de pe care s-a 
şters pecetea statului. 

Din nefericire, omul lasă chipul lui Dumnezeu cel sfânt, lasă 
sufletul său nepreţuit să piară în gunoi. Da, în gunoi! Acest lucru îi 
arată parabola, când zice că femeia mătură casa şi îşi caută drahma 
pierdută în gunoi. Sufletul care s-a predat lumii păcatului şi s-a lipit 
de plăcerile nelegiuite se aseamănă cu aurul, care se pierde în noroi 
şi în gunoaie. Cititorule, ce ai zice tu despre un om care ar lăsa 
diamantele şi giuvaericalele lu: de mult preţ să se piardă în noroi 
sau în gunoi? Însă creştinul care îşi pierde sufletul în noroiul şi în 
gunoiul păcatelor face acelaşi lucru, ba unul cu mult mai trist şi 
mal pierzător. 

Grijile pentru găsirea drahmei. Femeia din parabolă îşi face 
multe griji, ca să găsească drahma: aprinde opaițul, ca să vadă până şi 
in colţurile cele mai întunecate, mută mobilele, cercetează cu grijă, 
dă cu mătura, prin toate colţurile, într-un cuvânt, nu-şi încetează 
grija, până nu-şi găseşte drahma. Acestea toate închipuiesc grija 
continuă şi iubitoare a lui Dumnezeu, ca să atragă pe păcătosul 
care s-a pierdut în gunoaiele lumii. 

Dumnezeu aprinde lumina Evangheliei, ca să lumineze 
adâncurile cele întunecate ale sufletului acelui păcătos şi trimite 
razele cele luminoase şi înviorătoare ale harului Duhului Sfânt. Şi 
astfel se îngrijeşte să facă sufletul păcătosului să simtă starea în care se 
găseşte. Apoi mătură sufletul, ca să înlăture necurăţiile şi murdăriile 
care îl acoperă, îl inăbuşe şi nu-l lasă să răsufle. Dumnezeu mătură 
ideile false şi zadarnice, obişnuinţele şi năravurile în care sufletul 
este îngropat. Şi nu încetează grija Lui cea înţeleaptă, până când 
nu aduce şi sufletul păcătosului inapoi, la acea comoară de fericire 
întru care se odihnesc sufletele sfinţilor. 


Bucuria pentru găsirea drahmei 


„Și aflând drabma, cheamă pe prietene şi vecine, zicând: 
bucuraţi-vă împreună cu mine, căci am găsit drabma pe care o 

pierdusem ” (v. 9). Şi această faptă a femeii este de o naturaleţe şi de 
un firesc rar. Se supărase atât de mult, când a constatat pierderea 
banului, iar acum se bucură atât de mult că l-a găsit, încât vrea să 
facă şi pe alţii părtaşi ai bucuriei ei. De aceea îşi cheamă prietenele 
. . A Ey v v IS, 
şi vecinele, le împărtăşeşte lor vestea cea bună. Se osteneşte să le 
informeze, le face parte la bucuria ei, ca astfel această bucurie să 
sporească şi întâmplarea să capete proporţii mai mari. 


Aplicarea celor două parabole 


Şi acum, însuşi Domnul prezintă foarte explicit nemărginita 
bogăţie a bunătăţii lui Dumnezeu şi marea însemnătate pe care o 
are pocăinţa şi mântuirea unui păcătos. El zice: „Vă spun vouă că 
tot astfel se face bucurie înaintea îngerilor lui Dumnezeu, pentru un 
păcătos care se pocăieşte” (v. 10). 

Este ca şi cum Domnul ne-ar zice: să înţelegeţi bine bogăţia 
cea nemărginită a dragostei lui Dumnezeu şi marea importanţă pe 
care o are pocăinţa şi mântuirea voastră. Lucrul acesta îl puteţi 
vedea nu numai din multele griji, pe care le pune înţelepciunea 
lui Dumnezeu pentru întoarcerea voastră, dar şi din faptul că 
Dumnezeu şi află plăcere şi bucurie în pocăință, fie şi a unui singur 
păcătos, în prezenţa a o mulţime de ingeri, care iau parte la această 
bucurie. Dumnezeu nu se bucură numai de celelalte lucruri ale 
Sale, care sunt foarte bune. Nu se bucură numai pentru cele ce 
se întâmplă în cer, unde nu este decât desfătare şi frumuseţe. Ci 
se bucură şi pentru întoarcerea păcătosului. Acest lucru este cu 
totul minunat. Dumnezeu cel mare şi nemărginit se bucură, nu 
numai de întoarcerea unor popoare întregi, care părăsesc rătăcirea 
inchinării de idoli şi a păcatului, precum se întâmpla în vremurile 
apostolilor, ci Se bucură şi atunci când un singur păcătos, un singur 
călcător de lege, spre care noi privim cu silă, se pocăieşte. 

Ce lucru aducător de bucurie şi plin de învăţăminte este bucuria 
ingerilor, pentru pocăinţa noastră a păcătoşilor! Aceste făpturi 

preabune, care se silesc cu-mult curaj să ne ajute şi să conlucreze 
la mântuirea noastră, sunt duhuri slujitoare, pe care Dumnezeu le 
trimite ca să slujească oamenilor, care vor fi moştenitori ai mântuirii 
(cf. Evr 1, 14). Sfinţii îngeri urmăresc cu un interes foarte mare şi 
viu toate întâmplările din istoria neamului omenesc. Ei se bucură 
şi atunci când un singur păcătos se întoarce la calea mântuirii. 
Pentru ce simt ei o bucurie atât de mare, pentru o cauză care le 
este străină? Îngerii se bucură fiindcă ei sunt formaţi în armonie cu 
caracterul cel sfânt al lui Dumnezeu. Îngerii au dobândit bunătatea 
şi dragostea lui Dumnezeu. La fel şi tot creştinul, care îşi formează 
un caracter nevinovat şi bun, va fi un înger, va avea bucuria şi 
fericirea pe care o au îngerii în apropierea lui Dumnezeu. 

Sunt însă şi mai minunate cuvintele Domnului, care conţin 
aplicarea pildei cu oaia cea pierdută. lată ce zice Domnul: „Zic 
vouă că se va Jace bucurie în cer pentru un păcătos care se pocăieşte, 
mai mare decât pentru nouăzeci şi nouă de drepți, care nu au nevoie 
de pocăință” (v. 7). 

Adică: vă încredinţez că în cer este mai mare bucuria pentru 
un singur păcătos, care se pocăieşte, decât cea pentru mulţi drepţi. 
Dumnezeu Se bucură mai mult pentru mântuirea omului, care era 
căzut, decât pentru îngerii care nu pot să cadă şi nu au trebuinţă 
de pocăință. Căci bunătatea lui Dumnezeu şi puterea harului Său 
apar cu mult mai mari, în întoarcerea şi în mântuirea unui păcătos 
notoriu, decât în purtarea mereu bună a unui om drept. Ci este 
foarte firească acea concluzie, că este mai mare bucuria în cer 
pentru acei vameşi şi păcătoşi mari, care se apropiau de Hristos 
cu pocăință şi cu zdrobire de inimă, decât cea pentru farisei 
şi cărturari. Căci aceştia îşi inchipuiau că sunt drepţi şi nu mai 
au nicio nevoie de pocăință, precum aveau ceilalți oameni. Dar 
din pricina acestei idei nesocotite şi trufaşe, cărturarii şi fariseii 
nu numai că nu dădeau Domnului nicio bucurie, ci murmurau, 
nefericiţii, osândind o faptă pentru care lumea cerească se bucură 
şi se emoţionează! Cât de jos decade omul, când se împotriveşte şi 

se supără pentru nişte lucruri, pentru care Dumnezeu şi ingerii Săi 
Se bucură, şi dimpotrivă se bucură pentru acelea care întristează pe 
locuitorii cereşti! 

Deci, este mai mare bucuria pentru păcătoşi, care se pocălesc, 
căci ei, ale căror multe păcate au fost iertate, vor iubi mult mai 
mult pe Dumnezeu (Lc 7, 47). Ei se dedică mai mult lui Dumnezeu, 
precum a făcut Pavel, şi devin unelte la întoarcerea altor păcătoşi, 
prin cuvintele şi exemplele lor. Ei se fac, prin aceasta, unelte ale 
slavei lui Dumnezeu. Acest lucru l-a spus şi David când, după cele 
două mari păcate ale sale, se pocăia şi cerea iertare: „Învăţa-voi pe 
cei fără de lege căile Tale şi cei necredincioşi la Tine se vor întoarce” 
(Ps 50, 14). Iar Pavel, cel mai mare păcătos convertit, spune despre 
sine că, atunci când apostolii din Ierusalim au aflat „Că ce/ ce ne 
prigonise odinioară, acum binevesteşte credinţa, pe care odinioară 
o prigonea, au proslăvit pe Dumnezeu împreună cu mine” (Ga 1, 
23-24). Da, iubite cititor, este un mare eveniment chiar şi pocăinţa 
unuia dintre noi, păcătoşii cei mai mărunți. Este un eveniment cu 
răsunet mondial! Mulţi doresc să ajungă personalităţi de seamă în 
naţiunile lor şi să atragă atenţia lumii întregi, cu toate că pământul 
este numai o parte infimă a lumii celei mari. Aceştia fie că străbat 
văzduhul ca să obţină un record provizoriu, fie că se supun la mari 
nenorociri şi întreprind experienţe primejdioase, ca să facă vâlvă 
în tot pământul, în jurul numelui lor. Cu toate acestea, puţini sunt 
cei ce reuşesc în planurile lor; iar faima lor este scurtă, piere ca 
fumul în vânt şi nu se mai află. Însă pocăinţa păcătosului, un lucru 
la aparenţă neinsemnat, este un mijloc şi un prilej pentru fiecare 
dintre noi, ce provoacă dragostea cerului întreg, cu nenumăratele 
cete de îngeri şi de sfinţi, deschide braţele Părintelui ceresc şi ne 
conduce la fericirea şi la strălucirea sfinţilor din cer. 

PARABOLA FIULUI RISIPI TOR 


(Le 15, 11-32) 


ornind de la acelaşi prilej, Domnul a prezentat şi o a treia 

parabolă, ca o completare şi o incununare a celor două 

dinainte. Dacă în cele două parabole dinainte Domnul a 
arătat ce sentimente umplu inima lui Dumnezeu pentru păcătoşii 
care se pocăiesc, în aceasta de acum va prezenta drama interioară 
întreagă a pocăinţei păcătosului. Iar această a treia parabolă este 
numită „parabola fiului risipitor”, fiind o podoabă de preţ a comorii 
evanghelice şi o lumină a parabolelor. În toată literatura omenirii, 
in toate maximele înţelepciunii omeneşti, nu poţi afla o comoară 
atât de nepreţuită de înţelepciune, milostivire, iubire, duioşie, 
câtă este depusă în puţinele rânduri ale parabolei fiului risipitor. 
Fiecare cuvânt al ei este de o profunzifhe uimitoare şi fiecare literă 
a ei este o gamă de culori foarte artistice şi minunate, care exprimă 
frumuseţea cea mai strălucitoare şi face din această parabolă o 
capodoperă fără pereche, pe care nu putea să o compună decât 
numai Dumnezeul înţelepciunii şi al dragostei. 

Care păcătos plin de căinţă nu este mişcat şi zguduit adânc 
de un sentiment viu şi dulce, când citeşte pilda fiului risipitor? Ce 
mulţime de păcătoşi şi deznădăjduiţi nu au aflat şi nu află încă şi 
acum în pilda aceasta cel mai bun mijloc de a-şi salva sufletul de 
naufragiu şi nu s-au grăbit, plini de nădejde în mila dumnezeiască, 
să afle iertare, pace sufletească, uşă de mântuire? Pe drept cuvânt 
această pildă este numită Evanghelia Evangheliilor. Şi, pe drept 
cuvânt, un scriitor bisericesc din vremurile modeme a spus că, 
dacă Hristos n-ar fi adus pe lume nicio altă învăţătură, în afară de 
această unică pildă, EI ar fi reuşit numai prin această pildă singură 
să ne încredinţeze că El este cu adevărat Dumnezeul dragostei şi al 
mântuirii fără margini. 


Păcatul fiului mai tânăr 


.» 


Parabola începe cu următoarele cuvinte: „Un om avea doi fui 
(v. 11). Însă cine oare este acest om, tatăl celor doi fii, pe care Hristos 
ni-l va prezenta ca pe un minunat şi vrednic de urmat exemplu de 
părinte bun? Am mai spus şi în altă parte că, sub fiecare cuvânt al 
parabolelor, se ascunde un înţeles sublim şi dumnezeiesc. Aşadar, 
tatăl celor doi fii, pe care parabola ni-l prezintă, nu este altul decât 
însuşi Dumnezeu, Tatăl nostru cel din ceruri, Părintele intregii 
familii omeneşti. El ne-a zidit; cu toţii suntem copii ai acestui tată. 
„Oare nu eşti Tată al nostru al tuturor? Oare nu un singur Dumnezeu 
ne-a Jăcut pe noit”, zice Duhul Sfânt prin proorocul Maleahi (2, 10). 
EI Se îngrijeşte şi economiseşte, mai mult decât orice tată iubitor, 
atât cele pentru viaţa noastră trupească, cât şi cele pentru creşterea 
vieţii noastre duhovniceşti, pentru mântuirea şi fericirea noastră 
veşnică. Dumnezeu este Tată al tuturor oamenilor şi îi iubeşte pe 
toţi, ca pe copiii Săl. 

Dar, deşi Dumnezeul dragostei ne iubeşte pe toţi în chip 
nemărginit, din nefericire, noi oamenii, nu Îl iubim toţi în aceeaşi 
măsură. Unii dintre oameni - cei evlavioşi, drepţi şi sfinţi - îl 

iubesc din tot sufletul şi din toată inima lor. Ei şi-au supus voia 
lor voinţei Părintelui ceresc, doresc să trăiască mereu cu El în gând 
şi în realitate. Dar alţii — cei păcătoşi, necredincioşi şi lipsiţi de 
evlavie - vor cu orice chip să se îndepărteze de Dumnezeu Părintele 
şi să trăiască după poftele şi după voinţele lor cele nelegiuite. Şi 
astfel, deşi toţi suntem de o fire, deşi toţi suntem copii ai aceluiaşi 
Părinte, totuşi suntem despărțiți în două cete, fiecare cu caracterul 
ei deosebit. De aceea şi Domnul, în parabola Sa, prezintă omenirea, 
care este una şi singură, ca împărţită în două şi personificată prin 
cei doi fii cu caractere diametral opuse. Căci, pe când fiul cel mai 
mare era serios, păstrător, ascultător şi înfrânat, cel mai tânăr este 
nestatornic, vioi, nerăbdător şi nesupus. El se grăbeşte să-şi pună 
soarta la încercare, urmând, nu sfaturile tatălui său celui înţelept şi 
incercat, ci fantezia şi pornirea lui cea lipsită de prevedere. Acest 
fiu mai tânăr personifică pe toţi păcătoşii; el ne simbolizează pe 
fiecare dintre noi, aşa cum ne aflăm, în starea firească, mai înainte 
de a ne naşte din nou. Cea mai mare parte a parabolei se învârte în 
jurul fiului mai tânăr. Este nevoie să cercetăm mai atent şi mai cu 
amănuntul purtarea acestuia, căci prin ea Domnul exprimă, ca un 
mare Psiholog şi zugrăveşte ca cel mai bun Pictor, viaţa şi purtarea 
oricărui om păcătos de pe pământ. 

Cererea îndrăzneață a fiului mai tânăr. La inceputul parabolei, 
fiul mai tânăr se prezintă în faţa tatălui său şi ii expune o cerere 
care i se rostogolea în minte de multă vreme. „Și a zis cel mai tânăr 
dintre ei tatălui său: Tată, dă-mi partea de avuţie care mi se cuvine”, 
S-ar fi cuvenit ca fiul mai tânăr, dintr-un elementar respect către 
Părintele cel bun, să se poarte puţin mai blând şi mai cuviincios şi 
să-i spună: tată, te rog, fa-mi o plăcere, Dă-mi - dacă vrei — câţiva 
bani, de care am nevoie. 

Ar fi putut să zică şi altfel: Dă-mi o oarecare sumă de bani acum, 
pune-mă la incercare, să vezi cum îi voi neguţători; iar după aceea, 
dacă vrei, încredinţează-mi şi o sumă mai mare. Dai nicidecum n-a 
întrebuințat fiul mai tânăr astfel de cuvinte. Dimpotrivă, el, care 

era poate cel mai iubit, căci părinţii au oarecare slăbiciune pentru 
copilul lor cel mai mic, se poartă cu îndrăzneală, cu trufie, cu 
pretenţii. „Dă-mi partea ce mi se cuvine”, zice el. El nu cere tatălui 
să-i dea atâta avere, câtă socoteşte tatăl că este bine să-i dea, ci-i zice 
să-i dea partea de avere care i se cuvine ca fiu. El zice: vreau să am 
de pe acum averea mea; nu pot să aştept viitorul; vreau să mă bucur 
de pe acum de bunătăţile pe care le caută sufletul meu. Iată felul de 
vorbire al tânărului nesocotit. 

Dar, tinere nesocotit, în ce fel ţi se cuvine ţie o parte din 
avere? Nu este ea proprietatea tatălui tău? Unde ai aflat că ai şi 
tu dreptul la avere? Nu cumva tatăl tău te-a lipsit până acum de 
cele trebuincioase? Nu cumva este un tată urâcios, uscat la suflet, 
zgârcit, care îşi tiranizează familia? Ba dimpotrivă! Parabola va 
arăta că este un părinte foarte iubitor şi un stăpân bun, în casa 
căruia şi slugile au belşug de bunătăţi. Cu atât mai mult fiii săi 
sunt îndestulaţi şi se bucură de toate. Aşadar, fiului mai tânăr nu-i 
lipsea nimic, însă toate se dădeau cu măsură. Tatăl, ca un pedagog 
înţelept, având în vedere adevăratul interes al copiilor săi, ţinea 
toate în bună rânduială. El lua măsurile necesare pentru copiii săi 
să nu devină nişte neînfrânaţi şi nişte destrăbălaţi. Dar fiul cel mai 
tânăr nu suporta nicio îngrădire, şi avea o înclinare firească spre 
nesaţ. Mediul familiei îl apăsa, prezenţa tatălui său i se părea o 
piedică grea la realizarea poftelor sale. Fiul mai tânăr nu voia să 
ducă jugul pedagogiei părinteşti. Supravegherea iubitoare a tatălui 
1 se pare o robie de nesuportat. El însetează după o libertate fără 
frâu. De aceea se prezintă înaintea părintelui său cu o obrăznicie, 
pe care o au mulţi tineri din epoca actuală, îşi exprimă pretenţia sa: 
„Tată, dă-mi partea de avere ce mi se cuvine”. 

Dar, iubite cititor, nu credeţi că în această purtare a fiului 
mai tânăr din parabolă este zugrăvită aidoma purtarea oricărui om 
păcătos faţă de Dumnezeu? Ba da, este o copie desăvârşită. Şi iată 

dovada: omul, care vrea să trăiască în păcat, îşi inchipuie că toate 
darurile pe care i le dă bunătatea lui Dumnezeu sunt datorate, 
că Dumnezeu îi este dator şi că, prin urmare, aceste daruri sunt 
proprietatea omului. Sănătatea, aerul, soarele, apa, pâinea, banii, 
pe toate le socoteşte lucruri fireşti, care i se cuvin pe drept, ca şi 
cum le-ar fi creat omul însuşi, ca şi cum ar fi „partea de avere ce î se 
cuvine”, cu care Dumnezeu îi este dator, şi trebuie să i-o dea. De 
aceea omul păcătos nu simte nicio recunoştinţă faţă de Dumnezeu 
pentru aceste daruri. Iată cea dintâi greşeală a omului, cea de temelie. 
Dar cea dintâi greşeală devine mai întotdeauna un început pentru 
alte greşeli mai mari şi mai dese. Mai cu seamă nerecunoştinţa şi 
nemulţumirea sunt urmate de neruşinare, precum au zis bătrânii. 
Tocmai din această pricină, un astfel de om se poartă cu neruşinare 
cu lipsă totală de respect şi cu independenţă faţă de Dumnezeu. 
El nu simte nici respect, nici evlavie pentru Părintele ceresc, ci 
Îl jigneşte cu purtarea lui nemulţumitoare şi nerespectuoasă. 
Prin faptele lui, el huleşte pe Dumnezeu. Adesea auzim pe astfel 
de nemulţumitori, vorbind despre Dumnezeu ca despre un om 
obişnuit, ba chiar mai prejos de ei. Ei îndrăznesc să judece şi să 
osândească faptele lui Dumnezeu, găsesc că multe din acestea sunt, 
chipurile, nelalocul lor, ba încă hulesc urât şi sfântul nume al lui 
Dumnezeu, încât te apucă groaza când îi auzi vorbind. 

Ba mai vin şi cu pretenţii, ca fiul mai tânăr din parabolă. Ei 
socotesc viaţa de evlavie ca pe un jug foarte greu de dus. Ei vor să 
trăiască departe de casa Părintelui lor, departe de sfânta Biserică, 
căci ea este casa lui Dumnezeu. Ei vor să trăiască în locuri bogate 
şi împestriţate, în locuri populate, în marile oraşe cu palate de 
marmoră, unde mulţimea de distracţii îi atrage, unde femeile 
stricate îşi vând trupurile pe bani acestor apostaţi neprevăzători. 
Păcătoşii vor să trăiască fără să ia aminte la vestirea Evangheliei. Ei 
îşi fac de râs şi de glumă din toate cele sfinte şi dispreţuiesc pe aceia 

care rămân credincioşi Părintelui, evlavioşi, înţelepţi şi păstrători. 
Cei răi urmăresc să aibă numai bani şi independenţă, ca să trăiască 
departe de Dumnezeu. Pe un astfel de păcătos îl prezintă lov, când 
zice către Dumnezeu: „Depărtează-Te de mine, căci nu vreau să 
cunosc căile Tale”. 

Cei răi, ca şi fiul mai tânăr din parabolă, caută partea de bunuri 
ale lumii de aici şi sunt cu totul indiferenți faţă de partea de bunuri 
cereşti ale vieţii viitoare. Ei vor să se bucure acum, aici, în lumea 
aceasta, de avere, de plăcere, de slavă. Vreau să-mi trăiesc viaţa, zic ei. 
Vreau să mă bucur de lume: dacă nu mă distrez acum, să mă distrez 
când voi îmbătrâni? Aşadar, dă-mi mie partea cuvenită din bunurile 
acestei lumi. Dă-mi ce doreşte inima mea, care este stricată şi care 
caută cele trecătoare în loc de cele veşnice, cele stricăcioase în loc de 
cele nestricăcioase, cele ieftine şi vătămătoare în locul celor de mult 
preţ şi folositoare. 'Toţi păcătoşii acestea le doresc şi le caută. 

Observaţi iarăşi şi veţi vedea plini de trufie şi de încredere 
în sine, ca şi fiul mai tânăr, întruchiparea lor, care credea că este 
în Stare să-şi chivernisească viaţa foarte bine şi fără intervenţia 
şi supravegherea părintească. Păcătosul, fie el cel mai neinstruit 
Şi mai needucat om, este convins că se va descurca mai bine în 
viaţă, mergând pe calea pe care şi-a ales-o el, decât mergând pe acea 
cale, pe care i-a arătat-o Dumnezeu. Păcătosul nu are incredere în 
purtarea de grijă a lui Dumnezeu, precum nici fiul mai tânăr din 
parabolă nu avea încredere că tatăl său poate să administreze bine 
averea. Păcătosul îşi cere partea din bunurile lumii de aici, ca să le 
administreze el, după capul lui cel înţelept, şi să ajungă mai curând 
la fericire! „Dacă aş avea eu bani, ai vedea cum trăieşte un om”, 
îţi zic ei. Un altul se vaită: „Ce să faci? Dumnezeu a dat bani unui 
om care nu ştie să trăiască. Dacă aş pune eu mâna pe bani, apoi să 
vezi ce trai aş mai duce!” Noi, răspundem: „Dacă ai pune mâna 
pe bani, ai săpa o prăpastie, în care ai pieri, cum au pierit atâţia 
păcătoşi bogaţi”. Această încredere în sine, cu care cei păcătoşi îşi 
inchipuie că s-ar putea chivernisi minunat fără Dumnezeu, este 

pricina de căpetenie a căderii atâtor şi atâtor oameni. Neincrederea 
în judecata, înţelepciunea şi bunătatea lui Dumnezeu, precum şi 
increderea desăvârşită în propria capacitate — adică egoismul şi 
trufia - sunt pricinile de căpetenie ale tuturor primejdiilor, sunt 
pricinile pierzaniei. Strămoşii noştri, Adam şi Eva, au impins tot 
neamul lor la moarte, tocmai din pricina acelei nebune doriri de 
slavă, a egoismului lor prostesc, în care i-a atras Satana. Şarpele 
le-a spus că vor fi mai fericiţi, dacă vor fi independenţa, ieşind din 
ascultarea şi din purtarea de grijă a bunului lor Părinte. 

Iată, cititorule, primul pas spre păcat al fiului mai tânăr din 
parabolă, primul pas spre păcat al oricărui om, care apoi, dacă nu 
se întoarce, se face un mare păcătos. 

Bunătatea tatălui. Dar care a fost răspunsul tatălui la cererea 
plină de îndrăzneală a fiului mai tânăr? Nu cumva l-a certat cu 
asprime? Nu cumva n-a primit deloc o cerere atât de lipsită de bun 
simţ? Nicidecum. Ci: „Le-a împărțit lor averea”, zice Domnul în 
parabolă (v. 12). 

S-a înduplecat la cererea fiului său mai tânăr, nu din slăbiciune, 
nici dintr-o dragoste oarbă pentru un fiu nesupus, (cum se pleacă 
mulţi părinţi la cererile oricât de nebune ale copiilor lor), nu din 
lipsă de autoritate părintească, ci cu un scop de mare însemnătate, 
pe care îl vom vedea mai jos. Aşadar, tatăl a împărţit averea şi a 
dat fiului mai tânăr cele cerute de el, ca să nu poată să-i bage tatălui 
vina că l-ar fi nedreptăţit. 

Prin purtarea sa, înțeleptul tată a dat fiului mai tânăr de înţeles 
că nu-i un părinte despotic, tiran, fără interes pentru fericirea 
copiilor săi, aşa cum işi închipuia fiul mai tânăr; ci că este plin de 
bunătate şi bunăvoință. I-a mai dat să înţeleagă că nu doreşte să ţină 
lângă el cu forţa pe fiul său, deşi îl iubea mult şi voia să-l aibă mereu 
in preajma lui, ca amândoi să fie întotdeauna fericiţi. Desigur, tatăl 
a încercat să-l convingă cu cuvântul şi cu sfatul părintesc înţelept, 
prin rugăminţi şi prin înştiinţări despre pericolele, la care se supune 
un fiu, îndepărtându-se de casa părintească. Dar, când tatăl a văzut 

că niciun mijloc n-a putut schimba hotărârea fiului mai tânăr, l-a 
lăsat liber să-şi pună planurile în aplicare. Căci tatăl înţelesese că 
numai experienţa amară va descoperi tânărului neascultător cât a 
fost de nebun şi nesocotit, când şi-a închipuit că va trăi mai fericit 
departe de tatăl său, avându-şi averea în mână şi administrând-o 
după capul său. | 

Purtarea tatălui faţă de fiul mai tânăr din parabolă este un chip 
foarte exact al purtării lui Dumnezeu faţă de oameni, şi libertatea 
omului, purtându-Se cu o deosebită bunătate părintească. 

Dumnezeu nu refuză să dea avere, — adică daruri materiale şi 
spirituale - chiar şi acelora care vor să trăiască departe de El şi să 
intrebuinţeze aceste daruri spre scopuri păcătoase. Când Dumnezeu 
vede că oamenii nu pot înţelege bunătatea Sa şi nu I se supun, când 
vede că nu poate să dezrădăcineze din sufletul oamenilor gândul de 
inălţare şi egoismul, cu care ei îşi închipuie că pot să trăiască fericiţi, 
fără Dumnezeu, atunci El le dă ce cer, ca să experieze ei înşişi, prin 
suferinţele lor, relele pornite din trufie. Ca să înţeleagă nebunia lor 
Şi să se cunoască pe ei înşişi, în urma relelor şi a primejdiilor la care îi 
expune desfătarea cu bunătăţile lumii acesteia, departe de Dumnezeu, 
în viaţa de păcat. Vine o vreme, în care Dumnezeu încetează de a Se 
mai impotrivi păcătoşilor şi „îi lasă pe ei în voia poftelor inimii lor”, 
zice dumnezeiescul Pavel (Rm 1, 24). Şi, când vor lua cunoştinţă, 
prin experienţă proprie, de urmările conduitei lor rele, atunci se vor 
convinge că nu numai nu au aflat fericirea, departe de Dumnezeu, ci, 
dimpotrivă, au dat numai peste amărăciune, necaz, viaţă tulburată 
şi neliniştită, nevoi mari şi neîndestulate. Dar despre acestea va fi 
vorba mai pe larg în restul parabolei. 


Urmările păcatului făcut de fiul mai tânăr 


Ce a făcut fiul mai tânăr, după ce şi-a primit partea de avere? 
Nu cumva a rămas în oraşul în care trăia tatăl său? Nicidecum. S-a 
grăbit să plece. Ba chiar a fugit pe ascuns. Nu a adresat nici măcar 

un cuvânt de rămas bun bătrânului său părinte. „Și după puține 
zile, strângându-şi toate, fiul mai tânăr s-a dus ţară îndepărtată”, zice 
Domnul în parabolă. 


„După puţine zile” 


Fiecare cuvânt şi fiecare expresie a parabolei are un înţeles 
adânc şi prea însemnat, cititorule. Ia seama la expresia: „După 
puţine zile”. Pentru ce Domnul ni-l înfăţişează pe fiul mai tânăr 
fugind din casa părintelui său, din locul său de naştere, după puţine 
zile de la împărţirea averii? Fiindcă fiul mai tânăr reprezintă pe 
omul care vrea să trăiască viaţa lumii acesteia. Reprezintă pe omul 
căruia nu-i place să trăiască sub supravegherea lui Dumnezeu şi 
sub puterea legii divine, vrea să aibă neatârnare, să se folosească 
de bunurile vieţii prezente. Aşadar, de îndată ce un astfel de om 
a hotărât să trăiască în neatârnare, în depărtare de Dumnezeu, de 
indată ce s-a văzut stăpân pe bani, pe o funcţie sau pe alte bunuri 
lumeşti, pe care le doreşte, el leapădă frâul harului dumnezeiesc, 
se scutură şi zvârle de pe el jugul bun al Domnului şi fuge departe 
de Dumnezeu. Nu vrea să mai meargă la sfânta biserică, pentru 
că acolo ar auzi pe Dumnezeu, care, prin Evanghelia Sa, i-ar 
porunci să facă o bună întrebuințare a bogăției pe care i-a dat-o. 
La fel procedează omul păcătos cu sănătatea, arta, capacitatea, 
funcţia, harul oratoric, pe care ar trebui să le facă unelte de 
folos şi pentru alţi oameni, iar nu unelte ale slavei deşarte şi ale 
desfătării personale. Omul care vrea să trăiască lumeşte, nu vrea 
să mai audă că banii şi funcţia să sunt mijloace prin care e dator 
să slujească altora. El nu primeşte să-l înveţi să nu se lase dominat 
de patimile şi de poftele sale. El fuge departe, ca nu cumva să fie 
vădit vinovat faţă de aceste învățături şi mărturii, fuge fiindcă i 
s-a înstăpânit în suflet un duh cu totul opus lui Dumnezeu. El nu 
simte nicio mulţumire să trăiască în adevăr şi în virtute, aproape 
de Dumnezeu. | 

Dar unde s-a dus şi cum a trăit fiul mai tânăr, după ce a fugit 
de la părintele său? Ţara în care a plecat şi starea tristă în care a 
ajuns el sunt arătate foarte bine în parabolă şi dezvăluie cu mult 
adevăr starea în care ajunge omul păcătos. Arată urmările păcatului 
şi pedepsele pedagogice date de Dumnezeu păcătoşilor pe pământ. 
Iată care sunt urmările păcatului: 


O viață de apostazie fără frâu 


Observaţi mai întâi că fiul mai tânăr n-a ales să plece într-o 
ţară vecină, ca să fie totuşi la o mică depărtare de tatăl său, ci el „a 
plecat într-o ţară depărtată”, ca să întrerupă orice legătură cu tatăl 
său. Tocmai această depărtare de casa tatălui arată că păcătosul 
se leapădă de Dumnezeu, întrerupe orice legătură cu Hristos şi 
cu Biserica sa. Această întrerupere a legăturii cu Dumnezeu şi cu 
învăţătura Sa este esenţa păcatului. Dar care este ţara îndepărtată în 
care se refugiază omul după ce s-a depărtat de Dumnezeu? "Ţara este 
„lumea”. Prin „lume” nu înţelegem pământul, cu cele ce Dumnezeu 
a făcut pe pământ, căci acestea nu sunt vătămătoare, nici nu sunt 
zidiri străine de Dumnezeu, ci când Domnul zice „lume”, înţelege 
prin ea viaţa păcătoasă a apostaţilor. Dacă omul se aruncă într-o 
astfel de viaţă, ea se face o ţară cu totul, depărtată de Dumnezeu, 
O ţară în care niciodată Dumnezeu nu-Şi află plăcerea, o ţară care 
vatămă şi distruge pe om. 

Sărmane om, fugi de Dumnezeu, fugi de izvorul oricărui bine, 
Şi scapi într-o ţară cu care Dumnezeu nu are niciun fel de legătură! 
Rupi legăturile cu Dumnezeu, izvorul vieţii, şi fugi în ţara morţii! 
Nu înţelegi că în locul de unde Dumnezeu S-a îndepărtat nu există 
viaţă? Nu ştii că eşti de pe acum în pământul pedepsirii? 

Şi iată, fiul risipitor, plecând într-o ţară îndepărtată „şi-a risipit 
acolo avuţia, trăind în desfrânare” (v. 13). Câte adevăruri se ascund 
în aceste puţine cuvinte! Aceste cuvinte formează oarecum o haină 
cernită, sub care sunt ascunse atâtea fapte ale întunericului şi un 

atât de adânc noroi de fapte ruşinoase. Dar să analizăm această 
frază, ca să vedem mai bine ce este aceea stare de păcat. 


„Și-a risipit acolo averea lui” 


Desigur, nu era mică acea parte a averii pe care bunul părinte i-o 
dăduse fiului mai tânăr, dar el totuşi a cheltuit-o repede. La inceput, 
i s-a părut că are la sine o comoară fără fund, că banii nu se vor 
sfârşi niciodată. Credea că este tot în casa părintească, unde niciodată 
fondurile nu lipseau. Aşadar, a început cheltuielile mari şi călătoriile. 
A locuit în casă mare şi mobilată frumos, s-a îmbrăcat în lux, şi-a 
cumpărat robi; invita la masă prieteni şi prietene din acea mulţime 
de persoane, care sunt întotdeauna uşor de găsit în împrejurări 
favorabile, dar când se termină banii pier îndată fără urmă, fără să 
se întoarcă măcar cu gândul înapoi. Fiul mai tânăr întindea zilnic 
mese, cu multe feluri de bucate, cheltuia şi cu luminatul şi încălzitul 
casei... Dar faptul că el a cheltuit repede averea părintească, Domnul 
ni-l prezintă prin două alte cuvinte foarte vii: 


„Trăind în desfătări” 


Ce banchete, ce serate, ce orgii, în acele centre, care atrag pe 
iubitorii de plăceri şi pe desfrânaţi cu luxul de lumină şi cu reclame 
luminoase, precum lumânarea atrage fluturii de noapte, care se 
apropie, până ce îşi ard aripile. Câte patimi costisitoare acoperite 
cu foiţa de aur a prefăcătoriei. Ce prăpăstii îmbrăcate la suprafaţă 
in flori se ascund în aceste două cuvinte! Ce fapte de ruşine, ce 
desfătări fără nume. A căror putoare grea este învelită în mirodenii 
de multe feluri. Acel tânăr, tip reprezentativ al atâtor semeni ai 
lui din epoca noastră, cu setea lui de măreție şi pornirea vârstei lui 
tinere, care până acum au fost reţinute de frâul părintesc, a fost 
atunci liber să-şi îndestuleze toate pornirile lui fără măsură şi fără 
frâu. 

Să mai zăbovim încă la analizarea acestor două cuvinte, căci 
viaţa fiului mai tânăr din parabolă nu este o excepţie, ci are şi 
astăzi mii de urmaşi. Viaţa desfrânată nu aparţine numai trecutului 
indepărtat, ci este la ordinea zilei. Este un fenomen care, din 
nefericire, se repetă pe o scară foarte largă în societăţile noastre 
moderne. Oricând, în orice moment ai citi cele scrise aici, este 
sigur că în acel ceas pe suprafaţa pământului se practică faptele 
desfrânate de care vorbeşte parabola noastră. Atât de mult s-a dedat 
bietul om la faptele fiului risipitor, încât nici nu le mai socoteşte 
păcate. lar Dumnezeu, din pricina îndelungii răbdări şi a bunătăţii 
Sale nemărginite, îngăduie pe pământ un fenomen atât de trist. 
Altfel, ar fi trebuit de mult să ne şteargă de pe lume! 


„Și-a risipit averea trăind în desfrânări” 


Să mai zăbovim a aceste cuvinte ale parabolei, fiindcă ele au 
. A . A . Lă . Lă L] 

şi un înţeles mai adânc. Nu este vorba numai de risipirea banilor 
A A [V] . L] * . 
în desfrânare; căci omul nu primeşte de la Dumnezeu Tatăl numai 
bani, averi sau bogăţie materială, pe care s-o cheltuiască, şi nici nu 
au toţi oamenii averi mari; cei mai mulţi sunt mai degrabă săraci. 
Aşadar, nu este vorba de o singură categorie de oameni, care să 
corespundă cu viaţa fiului risipitor, numai în privinţa cheltuielilor 
materiale fără frâu. Mai sunt mulţi alţii care urmează neînfrânarea 
fiului risipitor, în multe alte privinţe. Să luăm aminte, cititorule, 
dacă nu cumva vom descoperi şi înăuntrul nostru vreun fel de 
neinfrânare. Ci iată pe larg pricina: 

Omul primeşte ca moştenire de la Dumnezeu diferite daruri, 
harisme şi talanţi. Durata vieţii noastre, sănătatea, forţa trupească, 
diferite capacităţi, buna creştere, cunoştinţele, chemarea, arta, 
ştiinţa, judecata, libertatea, sufletul nostru însuşi, toate acestea 
formează o avere, ba chiar una de mare preţ, pe care ne-o dă 
preabunul Părinte. Fiecare om are multe din aceste daruri. Ele 
formează esenţa noastră, persoana noastră, omul în sine. Acum 

fiecare să cerceteze unde îi umblă gândurile, cu ce îşi cheltuieşte 
vremea, la ce-şi întrebuinţează sănătatea şi puterile lui trupeşti, 
cum îşi dispune arta şi ştiinţa lui, ce întrebuințare îi dă minţii, 
libertăţii şi sufletului său spiritual şi nemuritor. Şi atunci, işi va 
da seama dacă îşi întrebuinţează moştenirea aceasta părintească 
şi duhovnicească spre fericirea sa şi spre slava Părintelui său şi-o 
risipeşte în desfrânări. 

Din nefericire, realitatea ne arată că de cele mai multe ori 
această avuţie nepreţuită este cheltuită spre pierzanie. Este cheltuită 
spre pierzanie, în paguba atât a celui ce are averea, cât şi a multor 
alţi oameni. Căci nu încape îndoială că multe capacităţi omeneşti 
sunt întrebuințate spre scopuri pierzătoare, nicidecum spre 
folosul oamenilor. Este de ajuns să se gândească cineva la felul cum 
întrebuinţează omul ştiinţele şi invențiile, pe care le-a realizat cu 
mintea, care este un dar al lui Dumnezeu. De pildă, chimia nu este 
aplicată numai pentru lucrări şi preparate folositoare vieţii. Nici 
mecanica nu este întrebuințată numai pentru edificii meşteşugite 
şi alte lucrări de folos obştesc, ci ele slujesc mai cu seamă ca mijloc 
de distrugere. Chimia se întrebuinţează pentru fabricarea gazelor 
asfixiante, lacrimogene şi a altor gaze toxice, pe care le pregătesc în 
ascuns industriile de război ale statelor. Se întrebuinţează chimia 
şi mecanica pentru arme automate şi aruncătoare de mine, pentru 
cuirasate şi submarine, pentru bombe şi avioane de război, care 
toate sunt lucruri rele. Ele slujesc la vărsări de sânge, la distrugeri 
şi la minări reciproce între popoare. În timpul marelui război 
mondial s-au vărsat râuri de sânge; sute de mii de cadavre au 
rămas în palisadele frontului; încă mai mulţi oameni au murit 
in dosul frontului, în oraşe, din pricina bombelor şi a lipsurilor 
“create de război. Câte văduve nenorocite, câţi orfani fără sprijin, 
câţi tuberculoşi şi invalizi, câtă nefericire de tot felul'a avut loc în 
Europa în timpul războiului şi în perioada postbelică! Şi totuşi, 
atâtea şi atâtea talente, atâtea capacităţi, cei mai de seamă oameni de 
ştiinţă, se ocupă şi astăzi cu noi invenţii războinice, cu noi mijloace 

de distrugere, neasemănat mai îngrozitoare şi mai distrugătoare 
decât cele de până acum. Ei, nu e aceasta o întrebuinţare rea a celei 
mai bune avuţii a omului? 

Ce să mai spunem acum şi despre alte capacităţi şi posibilităţi 
de primul rang, care sunt întrebuințate numai pentru tulburarea 
păcii sufletelor şi a trupurilor? Oamenii de valoarea unui Renan, 
unui Nietzsche, unui Tolstoi, a atâtor scriitori ai necredinţei 
Şi ai tăgadei, îşi întrebuinţează talentul lor la scris, nu ca să 
mântuiască, ci ca să ducă la pierzare sufletele contemporanilor 
lor. Ei întrebuinţează arta cea plăcută a penei lor ca să prezinte 
adevărul Evangheliei drept minciună şi să schimbe lumina în 
intuneric. Multe suflete, lipsite de sprijin, sunt duse în rătăcire 
de farmecele scrisului lor şi ajung la necredinţă şi la pierzanie. 
Şi câţi alţii, care prin cunoştinţele, buna lor creştere şi darul lor 
personal, ar fi putut să atragă atâtea suflete spre adevăr, spre cinste 
şi spre morala adevăratei societăţi, îşi risipesc şi îşi pierd cu totul 
această avere a lor. Căci ei scriu romane şi piese de teatru prin 
care trezesc pofta de plăceri şi de fapte ruşinoase. Ei scriu felurite 
cărți şi publicaţii vătămătoare şi stricăcioase prin care răspândesc 
în sufletele tinere veninul şi noroiul imoralităţii, al stricăciunii, 
al căderii. Prin talentul lor fermecător izbutesc să facă pe alţii 
curvari, abuzivi, înşelători, negustori necinstiţi, cu câştiguri de 
ruşine, păcătoşi de tot felul. Câţi alţii îşi întrebuinţează talentul, 
trecerea, îndemânarea, forţele lor, împrejurările favorabile 
numai Ca să strângă averi, numai ca să îşi întindă lăcomia lor, 
nedreptăţind, răpind, tiranizând pe muncitori, fără ca vreodată 
să întrebuinţeze roadele educaţiei şi ale culturii lor spre folosul 
propriului suflet sau spre folosul material şi spiritual al altor 
oameni. Câşi dintre noi nu cheltuim cu neîinfrânare timpul nostru, 
de care adesea depinde un mare folos? Îl cheltuim spre pierzare, 
osândind pe alţii, făcând sminteli, băgând intrigi, flecărind şi 
vorbind de rău. În sfârşit, câţi dintre noi preţuim atât de puţin 
libertatea şi sufletul nostru nepreţuit, încât suntem în stare să-l 

predăm diavolului, în schimbul unui mic câştig sau pentru o fală 
şi plăceri trecătoare. "Toate acestea constituie modul de risipire 
a averii de mult preţ, pe care am primit-o ca parte de moştenire 
de la Dumnezeu. Iar risipirea este spre pierzanie; aceasta este 
urmarea păcatului: cheltuiala fără frâu a averii. 

O viaţă de lipsuri mari. Altă urmare a păcatului este o lipsă mare. 
Căci zice parabola: „După ce şi-a cheltuit toată averea, s-a făcut foamete 
mare în țara aceea, şi el a început să ducă lipsă” (v. 14). În mod firesc, 
viaţa de risipă nu durează mult. Chiar cea mai mare bogăţie se duce 
repede în vânt, când încape pe mâna risipitorilor, aşa că ei ajung foarte 
curând să nu aibă nici măcar o bucăţică de pâine. Aşadar, aveau un 
fund sacii fiului mai tânăr din parabolă. Şi a sosit ziua în care în acei 
saci, altădată plini de bani de aur şi de argint, n-a mai fost niciun bănuţ. 
Au fost vândute pe rând mobila, robii, hainele scumpe, giuvaericalele. 
Pe deasupra, pe lângă această sărăcie fără leac, au venit peste ţara aceea 
o foamete grozavă. Iar fiul risipitor era lipsit şi flămând, în mijlocul 
unei lumi înfometate. E], care trăise până atunci în atâta desfătare şi 
risipă, el care se plimba cu trăsuri aurite şi se aşeza la o masă încărcată 
cu bucatele cele mai alese, acum era lipsit şi flămând. Altă dată avea 
de băut vinuri reci şi de mult preţ. Iată-l acum lipsit de toate, până şi 
de o bucăţică de pâine! Unde sunt atâţia prieteni care îl înconjurau, 
voioşi şi dornici de distracţie? „Când îmi merge bine, toţi sunt lângă 
mine; când îmi merge rău, rămân numai eu”, zice proverbul. Mulţi 
admiră răsăritul soarelui, dar întorc spatele către apus. Realitatea 
dovedeşte de mii de ori că oamenii care leapădă prietenia cu Hristos 
şi se fac vrăjmaşi lui Dumnezeu, pentru ca astfel să-şi câştige prietenii 
ŞI tovarăşii pentru păcat, nu găsesc niciodată măcar un singur prieten 
adevărat, dimpotrivă, prietenii păcatului se preschimbă adesea în 
vrăjmaşi şi în călăi. | 

lată unde ajung cei tineri - fie copii, fie flăcăi şi fete mai mari, 
- când se leapădă de tatăl lor şi de familie, ca să trăiască o viaţă de 
risipă. Din nefericire, sunt şi astăzi mulţi tineri de acest fel. Mulţi 
aleargă pe calea cealaltă a păcatului şi îşi petrec nopţile în centre de 

stricăciune, departe de casa lor părintească. Mulţi părinţi îşi jelesc 
fiii, plecaţi departe, cum a făcut şi tatăl risipitorului din parabolă! 

Însă starea de lipsă şi de nevoie mare în care a ajuns fiul 
risipitor din parabolă reprezintă starea nefericită în care ajunge 
omul în general. Din clipa în care omul încalcă legea dumnezeiască, 
dispreţuieşte glasul conştiinţei şi rămâne indiferent la dragostea 
lui Dumnezeu, risipind harurile cereşti, este firesc ca el să ajungă 
in nevoie chinuitoare, îl ajung din urmă feluri de pedepse şi bice: 
foamete, adică lipsă de pâine, boli, nenorociri, primejdii, care 
ii ating trupul, producându-i o suferinţă fizică. Pe de altă parte, 
biciuiri morale îl lovesc cu mult mai greu. Adică răutate, decădere, 
bătaie; imoralitatea pe care o săvârşeşte îi fură cinstea şi influenţa; 
impreună cu beţiile şi cu petrecerile nocturne, îi va distruge 
sănătatea şi îi va face trupul un cuib de boli. Viaţa neinfrânată îi 
va întuneca mintea. Căci trebuie să ştii bine, cititorule, că patimile 
ruşinoase strică limpezimea minţii şi moleşesc pe om, luându-i 
sfiala şi simurea binelui din urmă. Ele îl fac neruşinat, mânios, 
gelos şi nedrept, încât este o unealtă bună a oricărei patimi. 
Faptele ruşinoase robesc voinţa omului, încât el nu mai poate să se 
conducă, ci se lasă târât de patima sa. Şi astfel, păcătosul va ajunge 
la stare asemănătoare cu cea care era în ţara aceea îndepărtată. Tot 
astfel şi în sufletul păcătosului. Cerul pare că s-a uscat şi în inima 
lui nu mai plouă niciun har, nicio binecuvântare, nicio pace. Iar 
pământul nu mai poate să-i dea o adevărată mângâiere şi uşurare. 
Se răsuceşte în toate părţile, chinuit de foame mare, ca să-şi afle 
alinare, dar dă numai peste izvoare de amărăciune. Duhul vinului, 
morfina, cocaina, cu care omul caută să se uşureze măcar pentru 
o clipă, sunt otrăvuri îngrozitoare, care îi strică sufletul şi trupul. 
Nefericitul de om a ajuns un cadavru neîngropat. 

Dar pentru cei ce se leapădă de Dumnezeu nu ajunge o singură 
pedeapsă. Se pare că ei trebuie să treacă printr-o serie întreagă de 
pedepse, ca doar la sfârşit să-şi recunoască păcatul lor cel mare, că 
s-au îndepărtat de Dumnezeu, şi să se întoarcă la tatăl lor. 

O viaţă de robie jalnică. Robia este o altă urmare a păcatului. 
Căci parabola zice despre fiul mai tânăr: „Mergând s-a lipit de unul 
din locuitorii acelei ţări; şi acela l-a trimis la câmp să pască porcii” (v. 
15). Câtă decădere! De la bogăţie la sărăcie, de la sărăcie la lipsă, de 
la lipsă la robie jalnică! Când risipitorul era acasă, la tatăl său, i se 
părea cu nu are destulă libertate şi voia să fie independent; nu putea 
să creadă că această independenţă îl va duce la cea mai jalnică robie 
şi la umilinţa de a păzi porcii altuia. Tinerelul cel trufaş de altă dată 
a ajuns la această ultimă decădere. Îmbrăcat cu hainele murdare ale 
unui păzitor de porci, fără chip şi fără frumuseţe, păşeşte în urma 
porcilor. | 

Domnul a ales cea mai de jos dintre toate muncile pe care le 
făceau robii în vremea aceea, ca să arate şi mai clar starea omului 
păcătos. Libertatea departe de Dumnezeu nu este neţărmurită, 
cum îşi închipuie omul păcătos, ci ajunge adevărată robie. Omul 
păcătos este rob păcatului. El fuge de viaţa evlavioasă şi de calea 
virtuţii, ca să aibă, chipurile, libertate mai multă. Dar în felul 
acesta devine cel mai umilit rob. Însă al cui rob devine păcătosul? 
Devine rob al păcatului. „Amin zic vouă, că tot cel ce face păcatul, 
esterobal păcatului”, zice Domnul (In 8, 34). Şi realitatea adevereşte 
acest cuvânt, până în cele mai mici amănunte. Aruncaţi o privire 
asupra societăţii, şi veţi vedea că toţi cei ce trăiesc o viaţă de 
păcat, deşi uneori îşi dau seama că viaţa lor este vătămătoare, 
totuşi nu se pot lipsi de ea; căci au fost de acum robiţi patimilor. 
Beţivul îşi dă seama că băutura îl distruge, dar rămâne lipit de 
pahar. Jucătorul de cărţi îşi dă bine seama că jocul îl ruinează, dar 
este robit de el şi jocul de cărţi îl atrage ca un magnet puternic. 
Mâniosul, invidiosul, iubitorul de slavă deşartă, curvarul, toţi 
sunt robi ai patimilor lor. __ 

Aşadar, păcătosul este un rob care trăieşte sub jugul patimilor 
păcatului. Iar frâul şi zăbala acestor patimi le ţine în mână un 
negustor de porci amarnic, un tiran uscat la inimă şi foarte 

rău. Cine este acesta? Este diavolul. În parabolă este înfăţişat ca 
cetăţean al acelei ţări depărtate, în care risipitorul ajunsese lipsit 
şi robit. Căci în ţara îndepărtată a păcatului domneşte diavolul; 
el este „stăpânitorul lumii acesteia”, căruia îi robesc toţi cei ce fac 
faptele întunericului. Ei primesc să fie întrebuinţaţi de diavolul 
ca păstori, nu de oi, ci de porci. Astfel, oamenii care vor să fie 
consideraţi liberi, nobili, slăviţi, ajung robi păzitori de porci. Cei 
ce s-au supus diavolului prin păcat, nu pasc şi nu hrănesc în sufletul 
lor sentimentele nobile şi ideile înalte, ci ei hrănesc poftele rele şi 
nesăţioase, precum şi porcii sunt necuraţi şi nesătui. Şi se ridică 
din mocirla patimilor, plini de necurăţenii ca porcii, dar iarăşi 
cad în aceeaşi mocirlă, ca să-şi caute o nouă mulţumire. 

Vai, unde ajunge omul raţional şi cuvântător. La ce josnicie 
îşi duce el sufletul nemuritor, chipul acesta al lui Dumnezeu! 
Nefericitul de om s-a coborât în rândul animalelor, ba al animalelor 
celor mai josnice, căci s-a asemănat cu porcii. Câtă dreptate are 
proorocul David când zice: „Omul în cinste fiind şi nepricepând, 
alăturatu-s-a dobitoacelor celor fără de minte şi s-a asemănat lor” (Ps 
48, 21). 

Şi totuşi, mai există şi alte puncte de vedere foarte triste ale 
stării omului păcătos. 


O viaţă de lipsă nesfârșită 


Altă consecinţă a păcatului este starea de lipsă, o lipsă pe care 
niciun om şi niciun lucru nu o poate uşura întrucâtva. Căci zice 
parabola că, după ce fiul risipitor a ajuns rob, nu-şi putea afla leac 
pentru foamea şi lipsa lui, încât „dorea să-şi umple pântecele cu roşcovele 
din care mâncau porcii, şi nimeni nu-i dădea” (v. 16). Risipitorului nu 
i-a fost de niciun folos robia cea umilită, căci a rămas tot flămând, lipsit 
nu numai de orice altă hrană omenească, ci până şi de roşcovele, care 
erau merinde pentru porci. Niciunul din robii care se indeletniceau 

cu grija porcilor nu voia să-i dea din roşcove, ca nu cumva porcii 
stăpânului să rămână fără hrană. Iată tristul deznodământ: un fiu, 
menit să se bucure de bunurile tatălui său, ajunge până acolo încât 
să poftească roşcovele, care nici nu sunt un aliment pentru oameni. 
Roşcovele au o oarecare dulceaţă. Dar sunt lemnoase şi tari, cu totul 
nepotrivite ca să fie mâncate de oameni. Ele sunt cel mai bun chip 
al bunurilor lumii acesteia: averea, plăcerile, slava deşartă. Şi acestea 
par la prima vedere atrăgătoare şi bune, dar nu pot să indestuleze şi 
să bucure sufletul omului. Lucrurile stricăcioase şi materiale nu sunt 
în stare să satisfacă sufletul nematerial şi nestricăcios. Prin urmare, 
sufletul păcătosului nu va afla nicicând odihnă în bunătăţile lumii 
acesteia. 

Dacă întrebaţi pe cei despre care ziceţi că sunt foarte fericiţi 
deoarece posedă astfel de bunuri, să vă răspundă sincer, dacă ei 
pot să se bucure, vă vor încredința că ei nu-şi află nicio desfătare 
reală în bunurile lor. Sufletul este de fire duhovnicească, este zidit 
pentru o altă lume şi numai bunătăţile acelei lumi îl satisfac. 

Pe cei ce trăiesc în păcat, nu numai bunurile acestei lumi, ci 
nici vreun alt om nu-l poate uşura. Fiul mai tânăr, oricât se ruga 
şi cerea milă, nimeni nu-i arăta compătimire, căci toţi ştiau că 
este însuşi vinovat de starea în care ajunsese. Cei neînfrânaţi şi 
pierduţi sunt nefericiţi şi nimeni nu-i îngăduie bucuros în preajma 
sa. Oamenii din lumea aceasta, oricât ar vrea ei, nu sunt în stare 
să uşureze pe un altul, cu propriile lor puteri. Căci şi ei sunt 
păcătoşi, plini de scăderi şi nemilostivire, din pricina cărora, de 
cele mai multe ori, provoacă semenilor lor mai multă stricăciune 
şi supărare, în loc să-i uşureze. Aşadar, când omul dispreţuieşte 
bunătăţile, de care se bucură lângă Dumnezeu Părintele, când se 
leapădă de bucuria şi ajutorul oferit de Dumnezeu, niciun alt om 
şi niciun lucru de pe lume nu poate să-l ajute şi să-l uşureze în 
chip real. Notează-ţi bine acest lucru, cititorule! 

O viaţă de nebunie 


Încă o consecinţă gravă a păcatului este că produce o adevărată 
nebunie. Acest lucru se vede dintr-o expresie caracteristică a 
Domnului, când zice despre fiul risipitor: Venindu-şi în sine. Se 
vede de aici că mai înainte îşi ieşise din fire, era stare de nebunie 
şi lipsit de judecată, iar acum şi-a recăpătat judecata sănătoasă, şi-a 
venit în fure. 

Să nu şi se pară ciudat acest lucru, cititorule. Ce ai zice dacă 
ai vedea pe fiul unui multimilionar că fuge de la tatăl lui cel bun, 
ajungând nemâncat, gol, fără adăpost, gata să moară? Nu ai zice că 
acel fiu şi-a ieşit din fire? La fel face şi omul, oricare ar fi el, când fuge 
de preabunul Părinte Dumnezeu; părăseşte izvorul fericirii, ajunge 
un păcătos, gol de orice har şi de orice binecuvântare, suferind şi 
fiind tiranizat de patimile păcatului. Precum oamenii demenţi îşi 
rup hainele, îşi bat propriul trup, refuză hrana, până când ajung 
să se sinucidă, tot aşa fac şi păcătoşii nepocăiţi. În primul rând îşi 
cauzează propria lor nefericire aici pe pământ, îşi distrug sănătatea, 
refuză harul dumnezeiesc, care-i cheamă la mântuire, se sinucid 
sufleteşte, şi ajung în suferinţă şi nefericire veşnică. Precum mulţi 
nebuni au mania de a-şi închipui că sunt regi şi împărați, când de 
fapt ei ţin de ultima treaptă socială, tot aşa fac şi păcătoşii. Ei îşi 
închipuie că prin păcat vor ajunge însemnați, pizmuiţi şi vestiți, 
când de fapt ei se dovedesc a fi nişte oameni de nimic şi josnici. 
Niciodată dementul nu produce atâta nefericire de neindreptat, 
câtă-şi produce păcătosul lui însuşi, prin desfătările şi plăcerile la 
care se dedă în cursul câtorva ani. 

Când oamenii lumii şi ai păcatului văd pe cineva evlavios şi 
virtuos, îl consideră nebun. Când văd că vreun prieten de al lor îşi 
schimbă viaţa, pentru a trăi de acum înainte creştineşte, ei zic că 
acesta şi-a ieşit din fire. Dar nu cumva cei nebuni şi ieşiţi din minţi? 
Când eşti evlavios şi ţii calea bisericii să nu te temi şi să nu te miri 

dacă cei păcătoşi te numesc nebun şi dement. Pentru că tocmai ei 
nu sunt în stare să judece normal. Dumnezeu cel înţelept, cel cu 
judecăţile adevărate, consideră pe păcătoşi că sunt nebuni şi fără 
minte, iar pe cei evlavioşi şi devotați Lui îi consideră înţelepţi şi cu 
mintea întreagă. 

lată în ce stare tristă şi jalnică ajunge fiul risipitor din 
parabolă, adică omul, care fuge de Dumnezeu, ca să-şi trăiască viaţa 
în neinfrânare şi păcat! 

Să zăbovim puţin la acest punct, ca să admirăm înţelepciunea 
dumnezeiască a lui Hristos. Să admirăm amănunţimea psihologică 
şi claritatea cu care a descris El consecinţele păcatului şi starea de 
păcat. E descrie în pilda fiului risipitor, cu expresii care corespund 
pe deplin realităţii, toate treptele păcatului, de la cea dintâi treaptă, 
până în adâncul prăpastiei şi al pierzării, în care cel păcătos este 
gata să se prăbuşească şi să rămână acolo, nefericire veşnică. Dă-ţi 
puţină osteneală, cititorule, să mai citeşti o dată cuvintele care 
arată consecinţele păcatului, în toate formele lor, ca să admiri 
înţelepciunea dumnezeiescului învăţător. Totodată, este mai mult 
decât minunată metoda cu care prezintă Domnul starea omului 
păcătos. Metoda este de aşa natură, încât sileşte pe fiecare păcătos 
care citeşte parabola să exclame: eu sunt fiul risipitor, despre care 
vorbeşte aici Hristos. Aceeaşi metodă a întrebuinţat-o altă dată 
Duhul Sfânt prin proorocul Natan, în parabola cu care a silit pe 
David, după ce greşise, să simtă atât de adânc cine este acel păcătos 
vrednic de moarte. Aşadar, fiecare păcătos, când incepe să-şi vină 
in fire, se va recunoaşte pe sine în fiecare frază a parabolei. Nu are 
NICIO importanţă dacă un păcătos n-a ajuns chiar la ultima treaptă 
a mocirlei păcatului. Singur faptul că s-a îndepărtat de Dumnezeu, 
a trăit o bucată de vreme în păcat, şi-a cheltuit zestrea dată de 
Dumnezeu şi a cunoscut cât de puţin din dulceaţa păcatului, singur 
acest fapt îl pune pe păcătos în aceeaşi situaţie cu fiul risipitor. 

Aşadar, Domnul a zugrăvit magistral starea de păcat în 
persoana fiului mai tânăr. Dar oare a rămas risipitorul în acea 

prăpastie, fără să mai dorească vreodată întoarcerea şi mântuirea? 
S-a ridicat el din acea cădere îngrozitoare, ori a rămas acolo, ca 
un cadavru lepădat? Domnul ne arată acest lucru în continuarea 
parabolei. 


Căinţa, întoarcerea și mărturisirea fiului risipitor 


Fiul cel pierdut s-a trezit din starea aceea nenorocită, în care 
ajunsese şi trăise atâta vreme. În cele din urmă, şi-a venit în fire. 
Bezna în care era cufundat sufletul său a început să se rărească şi 
o zare de lumină duhovnicească a început să-i răsară; „şi-a venit 
în sine”, zice Domnul. Şi-a venit în fire, a dobândit o oarecare 
cunoaştere mai exactă de sine şi de starea morală rea în care se 
găsea. 

Dar cum? Un om ajuns la astfel de cădere poate să-şi vină 
în minţi, să se pocăiască şi să se întoarcă? lată o mare nedumerire 
pentru mulţi cititori. 

Desigur că da! Este cu putinţă să se înţelepţească şi să se 
pocăiască şi cel mai mare rău-facător. De aceea să nu ne pierdem 
nădejdea, nici cu privire la întoarcerea celui mai rău păcătos, 
celui mai rău-facător. Cât timp mai este în viaţă, mai putem 
nădăjdui. Harul lui Dumnezeu poate muia şi inima cea mai 
uscată şi poate aduce o schimbare radicală şi în sufletul cel 
mai stricat. Fiindcă păcatul este o ţară cu totul depărtată de 
Dumnezeu, o ţară pe care Domnul o urăşte şi îi este silă de 
ea, dar şi în acea ţară ochiul lu: Dumnezeu veghează necontenit 
asupra celui păcătos. Desigur, Dumnezeu nu are nicio legătură 
cu păcatul, dar însoţeşte de la distanţă pe păcătos şi de aceea este 
posibilă intoarcerea oricărui păcătos. 

Dar ce mijloc a întrebuințat Dumnezeu, ca să atragă la 
pocăință pe fiul mai tânăr din ţara păcatului? Necazul! Rezultatul 
pe care nu l-au avut nici sfaturile, nici mustrările, nici lacrimile 
tatălui, l-a dat necazul şi nefericirea. După ce risipitorul şi-a pierdut 

toată averea şi a ajuns în starea umilită de rob păzitor de porci, 
când îl chinuiau lipsa şi foamea, atunci „şi-a venit în sine”. O!, 
binecuvântat să fie numele lui Dumnezeu, cel ce întrebuinţează 
mijloace pedagogice atât de înțelepte, ca să ne înţelepţească pe noi. 
Necazurile, care apasă pe atâţia şi atâţia creştini, îi amărăsc şi îi 
lovesc; necazurile sunt cel mai însemnat mijloc, prin care Tatăl 
cheamă la pocăință, la mântuire şi fericire pe cei păcătoşi. Bine 
ştim cu toţii, din proprie experienţă, că nuiaua Domnului deschide 
urechile; că necazurile ne destupă urechile sufleteşti, ca să auzim 
glasul lui Dumnezeu şi să | ne supunem. Necazurile înmoaie inima, 
pentru ca să se întipărească în ea cuvântul lui Dumnezeu. Tot aşa 
focul moaie metalele tari, ca să se întipărească în ele diferite tipare. 
Necazurile ne dezvăluie cel mai limpede zădărnicia şi nestatornicia 
lumii şi ne arată că păcatul este amăgire. Aşadar, tot necazul a fost 
mijlocul prin care risipitorul şi-a venit în sine, ca să-şi schimbe 
ideile, purtarea, viaţa, adică să se pocăiască. 

Căci, când omul se pocăieşte, tocmai asta face: îşi schimbă 
ideile, gândurile şi viaţa. Părăseşte ideile şi hotărârile păcătoase, 
care făceau din trupul lui o unealtă a păcatului, de acum înainte 
urmează ideile şi gândurile pe care i le împărtăşeşte Duhul lui 
Dumnezeu. Prin acest fapt, el regăseşte pe Dumnezeu, de la Care 
se rătăcise. Regretă toate câte le făcuse până atunci, stăpânit fund 
de păcat, de nebunie, de uşurătate, se decide să trăiască de aici 
inainte sub puterea adevărului. Toate acestea le vom vedea cu 
de-amănuntul în urmarea parabolei, în care Domnul zugrăveşte 
minunat pocăinţa risipitorului. 

Ideile păcătosului care se pocăiește. Când fiul risipitor şi-a 
venit în sine din acea îngrozitoare nebunie şi demenţă, a aruncat 
o privire asupra stării sale şi a înţeles cât era de ingrozitoare. „Pier 
de foame”, a strigat el. Altă dată era liber, acum e rob. Odinioară 
era fiul iubit, acum este păzitor de porci. Odinioară era îmbrăcat 
în haine frumoase şi curate, acum este în zdrenţe. Odinioară era 
domn între robii săi, acum este rob în mijlocul turmei de porci. 

Odinioară avea belşug de bucate şi băuturi, acum rămâne flămând. 
Odinioară era în siguranţă, acum este în rătăcire. Acum simte că 
piere, că este gata să moară. Atunci îşi aducea aminte de tatăl său, 
pe care îl părăsise de atâta vreme. | 

Asta este realitatea: când omul este în primejdie să piară, 
atunci abia se gândeşte la poziţia lui cea rea, atunci îşi aduce 
aminte de Hristos. Tocmai de aceea mulţi oameni, care de ani 
de zile nu s-au gândit la Dumnezeu şi la biserică, când ajung în 
necazuri, în boli, în nenorociri, când moartea bate la uşa casei 
lor, atunci se grăbesc la biserică şi la Dumnezeu, cu lacrimi şi cu 
rugăciuni. lar Domnul cel prea milostiv nu Se întoarce de către 
ei şi, cu toate că şi-au adus aminte de El numai în disperare, îi 
primeşte şi nu Se întoarce de către ei. Cu o condiţie: ca pocăinţa 
lor să fie sinceră. 

Când fiul risipitor şi-a venit în sine, l-a apucat dorul de casa 
părintească, din care plecase de bunăvoie. L-a apucat sila de ţara 
cea străină, pe care o căutase. El compară starea să de astăzi, nu 
cu starea de fiu, când era la tatăl său, ci cu starea unui argat din 
casa tatălui său. „Câţi argaţi ai tatălui meu au belşug de pâine, iar 
eu mor de foame” (v. 17). În casa tatălui, nu numai fiii, ci şi ultimii 
slujitori cu plată, ultimul zilier, au belşug de pâine şi mănâncă pe 
săturate. 

Acest lucru este foarte adevărat. În casa lui Dumnezeu Tatăl, 
în Biserică, în viaţa creştinească, pâinea nu lipseşte niciodată, nu 
lipseşte hrana duhovnicească, cea care veseleşte sufletul copiilor 
lui Dumnezeu. Acolo este din belşug pâinea îngerilor, cuvântul lui 
Dumnezeu; acolo sunt sfintele Taine, sfânta împărtăşanie, prin care 
Domnul se dă pe Sine credincioşilor Săi, izvor de viaţă, de putere, 
de sfinţenie. Acolo este toată binecuvântarea, bucuria, pacea... Şi 
hrana sufletească, nu numai că nu lipseşte, dar este din belşug, aşa 
încât cei ce îmbrăţişează viaţa creştinească niciodată nu sunt lipsiţi. 
În casa tatălui este hrană şi viaţă de ajuns, pentru toate zecile de mii 

de oameni, care trăiesc astăzi şi care vor mai trăi până la sfârşitul 
veacurilor. „Masa este plină, mâncaţi cu toții; cu toţii să aveți parte de 
belșugul bunătăţii”, zice sfântul loan Gură de Aur. 

O, de ar şti acest lucru toţi oamenii care mănâncă astăzi 
roşcovele plăcerilor în turma de porci cea păcătoasă a lumii. 
Dacă ar vrea să creadă toţi cât belşug de bucurie, de pace şi linişte 
sufletească este în casa tatălui lor, s-ar hotări îndată să se întoarcă 
la Biserică, să se pocăiască, să trăiască creştineşte şi să păşească spre 
fericirea veşnică din ceruri. 


Hotărârea de a se întoarce 


Aceste gânduri se învârteau atunci în mintea risipitorului. 
Ele arată că fiul mai tânăr simţea acum gravitatea păcatului său. 
Iar simţirea greutăţii păcatului este primul semn al pocăinţei. În 
sufletul risipitorului s-a trezit o vie dorinţă de a se întoarce la tatăl 
său. Dar cum să meargă dezbrăcat şi desculț, schimbat la faţă şi 
slăbit de foame, întinat de atingerea cu porcii cei murdari? Cum să 
se umilească în ochii vecinilor? Cum să se smerească la genunchii 
bătrânului tată, căruia, atunci când a fugit, i-a întors spatele cu 
dispreţ, pe care l-a mâhnit, de care s-a lepădat, părăsindu-l fără să-şi 
ia măcar rămas bun de la el! El, care plecase prinţ, să se întoarcă 
păzitor de porci? Dar toate acestea nu au a face. EI trebuie neapărat 
să se întoarcă la tatăl său. Şi dacă tatăl nu vrea să-l primească ca 
pe un fiu, să-l ia cel puţin ca slugă. Iată hotărârea fiului risipitor, 
pe care o ia, aducându-şi aminte de bunătatea tatălui său. Această 
aducere aminte aruncă în sufletul fiului mai tânăr o rază de lumină. 
Să ascultăm ce zice el: „Sc//ându-mă, mă voi duce la tatăl meu” 
lată hotărârea cea mare. Mă voi ridica din această cădere bolnavă 
şi mortală şi voi merge la tatăl meu. Odată cu hotărârea aceasta, 
el gândeşte şi formulează şi o mărturisire, foarte sinceră, din care 
se vede încă şi mai limpede cât de adânc îşi simţea păcatul şi cât de 
definitiv se hotărâse să se întoarcă. 

„Tată, am greșit la cer” 


Adică va mărturisi povara cea mare a păcatului pe care l-a 
săvârşit. Am greşit la cer, însemnează: Am greşit împotriva Ta, 
Dumnezeul cerului, impotriva Ta, Domnul universului, sub 
stăpânirea Căruia se află toată lumea aceasta. Te-am mâniat şi te-am 
jignit pe Tine, Cel preainalt, decât Care nu este nimic mai înalt. 
Aceasta o simte orice om care se pocăieşte cu adevărat. „ie Unuia 
am greşit”, zice David către Dumnezeu. Deşi cu fapta sa, David 
greşise împotriva lui Urie şi a Betşebei, împotriva poporului al 
cărui rege era, împotriva lui însuşi, el simte totuşi că, mai mult decât 
impotriva tuturor acestora, a păcătuit împotriva lui Dumnezeu. 
Tot păcatul este răzvrătire împotriva lui Dumnezeu Însuşi şi jignire 
adusă măreției dumnezeieşti; dacă păcatul are în vedere dorinţa de 
slavă deşartă a lumii acesteia, atunci păcătosul falsifică şi răstoarnă 
slava cea adevărată pe care Dumnezeu a hotărât-o pentru om. Dacă 
păcatul este făcut pentru lăcomie în vederea desfătării cu plăcerile 
lumii acesteia, atunci păcătosul se împotriveşte planului de fericire, 
pe care Dumnezeu l-a hotărât în folosul omului şi dispreţuieşte 
bunătăţile lui Dumnezeu. Păcatul, în general, prin care omul 
calcă legea lui Duirmezeu, este răzvrătire împotriva dătătorului 
de lege. De obicei noi, când vedem pe cineva stăpânit de vreuna 
din patimile păcatului, zicem că se vatămă pe sine, fiindcă luăm în 
considerare numai pagubele pe care i le aduce patima păcatului în 
viaţa de aici. Asta încă nu ar fi nimic! Însă omul, mânie şi jigneşte 
prin păcat pe Dumnezeul cel preainalt. Acest lucru este culmea 
răutăţii păcatului, care va aduce celui nepocăit vătămare veşnică şi 
chinuire. 

De aceea, risipitorul, când şi-a venit în fire, n-a văzut numai 
starea nenorocită la care l-a dus păcatul, ci a avut conştiinţa limpede 
că a greşit înaintea lui Dumnezeu din ceruri. 


142 


Pavrabolele Domnului 


„Și înaintea ta” (v. 18) 


Adică risipitorul mărturiseşte că a greşit impotriva tatălui 
său. Dar, fiindcă în parabolă tatăl este însuşi Dumnezeu, această 
frază are înţelesul următor: Doamne, am disprețuit prezenţa 
Ta! Aşa este, cititorule. Dumnezeu, fiind Duh nemărginit, este 
pretutindeni de faţă, ştie tot ce se întâmplă în toată lumea, vede 
toate, nu numai pe cele ce se pot vedea şi auzi, ci şi pe cele mai 
ascunse şi nevăzute, chiar şi gândurile din mintea noastră, dorinţele 
din inimile noastre; planurile pe care le punem la cale în sufletul 
nostru. Nu este nicio făptură ascunsă înaintea Lui, „ci toate sunt 
goale şi descoperite înaintea ochilor Lui” (Evr 4, 13). lată ce simte 
păcătosul care se căieşte. La fel zice şi David: „Țte Unuia am greşit 
şi rău înaintea Ta am făcut”, 

Un astfel de simţământ zdrobeşte şi mâhneşte inima 
păcătosului. Iar mâhnirea şi zdrobirea sunt şi ele semne esenţiale ale 
pocăinţei. Aşadar, fiul risipitor se mâhneşte acum, nu numai pentru 
că a ajuns un nenorocit păzitor de porci, un muritor de foame, nu 
numai fiindcă a fost umilit în faţa prietenilor şi a cunoscuţilor şi 
a căzut din părerea înaltă pe care o avea despre sine, că adică era 
in stare să trăiască fericit, de unul singur, fără amestecul tatălui; 
acum se mâhneşte însă şi mai mult, fiindcă a disprețuit autoritatea 
şi atotprezenţa lui Dumnezeu. Tocmai acest lucru anume l-a făcut 
şi pe vameş să nu-şi ridice nici ochii către cer de sfială. Toţi, fără 
excepţie, câţi s-au pocăit cu adevărat şi au simţit că au greşit inaintea 
lui Dumnezeu, au fost mâhniţi şi zdrobiţi. David a zis; „Spăla-voi 
în toate nopțile cu lacrimi aşternutul meu”. Femeia cea păcătoasă, 
care s-a apropiat cu pocăință de Hristos în casa lui Simon Fariseul, 
„stând lângă picioarele lui, dinapoi, a început să ude picioarele Lui cu 
lacrimi” (Lc 7, 38). Petru, când s-a căit pentru lepădarea lui „ieşind 
afară, a plâns cu amar” (Mt 26, 75). 

Iar dovada că risipitorul din parabolă se mâhnea şi se zdrobea 
acum, este faptul că se aşază pe sine în altă tagmă de oameni. Se 

consideră pe sine cu totul nevrednic de a fi şi de a se numi fiu al 
tatălui său. De aceea, când avea să se prezinte în faţa tatălui, avea 
să mărturisească: „Nu mai sunt vrednic să mă numesc fin al tău”, 
întrucât prin faptul că se lepădase de tatăl său, jignindu-i bunul 
nume, şi tatăl avea dreptul să refuze orice legătură cu un astfel de 
fiu, să-l dezmoştenească, să-l şteargă din lista membrilor familiei 
sale. Risipitorul înţelege acest lucru, îl acceptă şi îl mărturiseşte el 
însuşi. 

Dar, creştine, acest cuvânt pe care Domnul îl pune în gura 
risipitorului nu este întâmplător: „N mai sunt vrednic să mă 
numesc fiu al tău”. Acest cuvânt are un înţeles foarte adânc. Şi iată 
care este înţelesul: când primeşte botezul creştin, omul este adoptat 
ca fiu, devine fiu al lui Dumnezeu după har. Devine membru 
de cinste al acelei mari, slăvite şi dumnezeieşti familii, care se 
numeşte Biserică, al cărui tată este însuşi Dumnezeu, iar frate mai 
mare este Domnul Hristos. Prin botez, omul devine mădular al 
trupului lui Hristos. Acest lucru îl afirmă Duhul Sfânt, în multe 
locuri ale Noului Testament. Deci, când un creştin păcătuieşte 
fără teamă şi fără oprelişte, aduce jignire întregii familii creştineşti, 
jigneşte creştinismul întreg, expunându-l ochilor batjocoritori ai 
celor necredincioşi. Trebuie să înţelegem că cea mai grea jignire 
pe care o putem aduce credinţei noastre este o viaţă păcătoasă a 
noastră, a creştinilor. Pentru că este firesc ca omul necredincios 
sau închinător de idoli să nu respecte o religie, ai cărei credincioşi 
nu ţin legea ei, ci o dispreţuiesc şi o calcă cu deplină indiferenţă. 
Desigur, ai râde ironic, dacă ai vedea o instituţie care pe dinafară 
poartă o inscripţie mare că acolo se ţine o curăţenie şi o rânduială 
desăvârşită; dar intrând în instituţie ai vedea că membrii ei cauzează 
murdărie şi neorânduială. Cititorule, când oamenii care trăiesc în 
neştiinţă şi în întuneric observă la creştini o viaţă rea şi păcătoasă, 
ei iau îndrăzneală şi curaj să-şi continue viaţa lor în neştiinţă şi în 
întuneric. Mai cu seamă când pilda rea vine de la creştinii care, prin 

poziţia şi prin cunoştinţele lor, ar trebui să fie lumină şi pildă de 
virtute. 

Odată, un teolog stând de vorbă cu un necredincios, şi-a arătat 
nedumerirea cum poate necredinciosul să-şi liniştească conştiinţa, 
trăind în necredinţă. Necredinciosul l-a amuţit pe teolog cu 
următorul răspuns: „Eu mă mir încă mai mult cum dumneata, care 
crezi, izbuteşti să ai o conştiinţă liniştită, când trăieşti o viaţă cu totul 
în contrazicere cu credinţa ta!”. Aşadar, orice păcătos care stăruie 
in păcate este nevrednic să fie fiul lui Dumnezeu Tatăl, nevrednic 
să fie numit creştin. Acest lucru l-a simţit profund risipitorul când 
s-a pocăit. De aceea s-a gândit ca de acum înainte să ţină locul unui 
muncitor străin în casa în care trăise ca fiu al stăpânului. 

„Fă-mă ca pe unul din argaţii tăi”, avea să spună el tatălui 
său. Căci şi ca argat în casa tatălui, avea să fie într-o stare cu mult 
mai bună decât cea în care ajunsese el în ţara păcatului. Cei ce se 
pocăiesc cu adevărat socotesc ca o mare fericire să obţină locul cel 
de pe urmă în împărăţia lui Dumnezeu. „A4/es-am a fi lepădat în 
casa lui Dumnezeu mai vârtos decât a locui în locaşurile păcătoşilor”, 
zice David (Ps 83, 11). Cel ce cu adevărat se pocăieşte, doreşte să 
slujească lui Dumnezeu, în orice poziţie ar fi el pus, ca să-l arate că 
acum ÎL iubeşte, pe cât de tare îl dispreţuia altă dată. 

lată cuvintele cu care risipitorul avea să-şi mărturisească 
vinovăția sa. El exprimă mâhnirea şi zdrobirea lui adâncă. Dar 
trebuie să luăm bine aminte că, deşi risipitorul simte atât de 
puternic vinovăția sa, totuşi nu se deznădăjduieşte, nu se sinucide. 
Dimpotrivă, îşi întoarce privirile către tatăl său. Ştie că un tată 
este mereu tată. „Sculându-mă, mă voi duce la tatăl meu şi îi voi 
spune: tată...” Risipitorul recunoaşte că este un fiu nevrednic, dar 
are conştiinţa limpede că tatăl nu s-a schimbat, că a rămas tatăl 
său, de aceea îl şi numeşte tată. Cei care se căiesc cu adevărat, 
nu deznădăjduiesc, deşi simt ce prăpastie mare îi desparte de 
Dumnezeu. 

Nu se deznădăjduiesc, deşi sunt mâhniţi şi zdrobiţi, fiindcă 

A L] L] e. . A L] L] L] L Li 
au mâniat şi au jignit pe Dumnezeu sfântul şi au disprețuit iubirea 
Lui. Ei îşi ridică privirile spre Dumnezeu, ca spre un tată. Iar acest 
fapt nu numai că îi încurajează la pocăință şi întoarcere, ci le face 

mâhnirea lor însăşi subtilă şi sublimă, îi face să se mâhnească nu 
de frică, ci din pricina dragostei. Ei nu se mâhnesc că au jignit un 
judecător, de la care aşteaptă pedeapsă, ci se mâhnesc că au jignit pe 

v vw Di Di EV e . A . . 
tatăl lor, un tată iubitor şi nemărginit în iubire. 

Mâhnirea aceasta le dă puteri să ia hotărâri statornice. Căci 
nu atât frica ţine pe om lângă Dumnezeu, cât dragostea. Mâhnirea 
aceasta le formează convingerea că vor afla nelipsit iertare şi lăsare 
pentru păcatele lor. Căci Dumnezeu îşi află plăcerea în numele de 
tată al celor ce se pocăiesc şi nu se leapădă de acest nume. Aşa a fost 
hotărârea risipitorului de a se pocăi şi de a se mărturisi. 


Împlinirea hotărârii 

Câte gânduri înțelepte, câte hotărâri importante rămân fără 
folos şi fără aplicare, fiindcă nu sunt puse în aplicare la momentul 
oportun, ci sunt amânate într-un viitor nehotărât! Un proverb 
zice: „Bate fierul până-i cald”. Adică, un anume rezultat se obţine 
numai făcând lucrul într-un anumit ceas. Poate că şi cititorul a 
avut în viaţa să împrejurări care l-au făcut să se mâhnească şi să 
se supere că a amânat realizarea unui gând bun sau a unei ocazii 
potrivite. Dar dacă amânarea aduce pagube mari în lucrurile 
lumeşti, cu cât mai mult aduce pagube în împlinirea hotărârii 
de pocăință! Nu există nenorocire mai mare, decât cea pe care 
o suferă cei ce au pierdut prilejul de pocăință, aflându-se pe 
neaşteptate în viaţa cealaltă, cu strigătul de spaimă: „Vai de mine, 
am pierdut prilejul de pocăință ”. 

Dar fiul risipitor din parabolă nu a pierdut prilejul, n-a 
amânat pentru viitor împlinirea hotărârii. A pus imediat în 

lucrare hotărârea cea bună. „Și, sculându-se, s-a dus la tatăl său”, 
zice parabola. După ce a predat stăpânului său porcii, a început 
călătoria cea lungă către patria sa. A cerut milostenie de la 
locuitorii din părţile acelea, a mâncat pâinea cerşită, amestecată cu 
lacrimi, la umbra pomilor de pe marginea drumului; a mers zeci 
de kilometri, cu frică şi osteneală; căci mădularele lui slăbite de 
foame şi picioarele rănite de mers mult nu puteau să străbată uşor 
atâta cale. Adesea îl cuprindea teama, nu cumva să moară pe drum, 
inainte de a-şi vedea casa şi de a apuca să mărturisească tatălui său 
cele ce işi pusese în gând. Totuşi convingerea că avea să primească 
iertarea tatălui său l-a dus pas cu pas până acasă. Şi cu toate piedicile 
întâmpinate pe drum, ar fi preferat să moară pe calea de întoarcere 
către tatăl său, decât să mai rămână în ţara robiei şi a păcatului. 
Aşadar, după o călătorie lungă, obositoare şi tristă, a ajuns în ţara 
tatălui, ducându-şi povara nefericirii şi ascunzându-se, ca nu cumva 
să i se vadă pe faţă roşeaţa ruşinii şi a sfielii. 


Mărturisirea sinceră a risipitorului 


Acum este locul să admirăm pe risipitor, nu numai fiindcă 
şi-a realizat hotărârea de a se întoarce la tatăl său, ci şi fiindcă se 
mărturiseşte cu toată sinceritatea. Să-l admirăm fiindcă prezintă şi 
acest semn de seamă al adevăratei pocăinţe, mărturisirea sinceră. 
Sfântul loan Gură de Aur zice că „sunt trei lucruri de nelipsită 
trebuinţă pentru ca pocăinţa să fie adevărată: în inimă, zdrobire; în 
gură, mărturisire; în viață, îndreptare”. Risipitorul ar fi putut, după 
cum vom vedea în urmarea parabolei, să găsească pretexte, ca să 
evite acea smerire care îl stăpânea, când şi-a mărturisit vinovăția. 
Dar nicidecum! Risipitorul este acum alt fel de om. De când s-a 
pocăit, a izgonit din sufletul său minciuna, pretextele, prefăcătoria, 
egoismul, care nu îngăduie smerirea. Acum, în tot lăuntrul său, 
domneşte un duh nou, iar în lucrările sale din afară, domneşte o 

schimbare desăvârşită. Şi iată, de îndată ce l-a zărit pe tatăl său, din 
gura fiului mai tânăr a ieşit cea mai sinceră mărturisire: 

„Tată, am greşit la cer şi înaintea ta şi nu mai sunt vrednic să 
mă numesc fiul tău” (v. 21). Deşi tatăl îl primise din toată inima, 
mai înainte ca risipitorul să spună vreo vorbă de pocăință; cu toate 
că tatăl îi iertase şi pecetluise iertarea cu o sărutare de dragoste, 
totuşi fiul nu-şi închide gura, ci mărturiseşte cu toată sinceritatea 
şi recunoaşte cu toată zdrobirea că este nevrednic de dragostea 
tatălui, nevrednic să fie numit fiu al unui astfel de părinte. 
Risipitorul, când a văzut neaşteptata bună-primire din partea 
tatălui, ar fi putut să-şi schimbe planul mărturisirii, să spună că el 
a fost nenorocos, că prieteni şi sfătuitori răi l-au înşelat, în timp 
ce el avea inimă bună. Ar fi putut să invoce un şir de pretexte şi 
indreptăţiri, ca să arunce vina pe alţii, nu pe sine însuşi. Sau, în 
sfârşit, ar fi putut acuza tinereţea fără judecată, cum se arată la 
atâţia tineri. Dar nicidecum! Risipitorul se mărturiseşte sincer, se 
umileşte şi se învinuieşte pe sine, cu toate că era sigur că fusese 
iertat. Risipitorul de acum nu mai era tânărul cel egoist, ci un 
om nou, care fusese smerit în urma păţaniilor sale. Experienţa 
amară a păţaniilor îi dăduse acea învăţătură înţeleaptă a smereniei 
şi a supunerii faţă de tatăl său, pe care nu o putuse câştiga din 
sfaturile, mustrările şi rugăminţile părinteşti în vremea de dinainte 
de plecarea de la tatăl său. Aşadar, risipitorul se mărturiseşte cu 
toată smerenia şi sinceritatea. 

Însă acest fapt Domnul nu l-a pus în parabolă fără un mare 
motiv. Risipitorul este chip şi pildă a creştinului care se pocăieşte 
cu adevărat. Şi, prin urmare, Domnul a vrut să ne înveţe că nu 
este de-ajuns să se pocăiască creştinul, părându-i rău de păcatele 
făcute. Nu este de-ajuns să meargă la duhovnic, ca să capete iertare, 
ci trebuie neapărat să facă mărturisirea cu o reală simţire a stării 
sale păcătoase; să mărturisească starea sa, faptele şi trecutul său, 
cu toată sinceritatea. Domnul a vrut să ne înveţe că pretextele şi 
îndreptăţirile nu au niciun loc în taina mărturisirii, căci prin ele 

creştinul adaugă încă un păcat mare, la cele făcute până atunci. Şi 
păcatul este că şi în clipa mărturisirii, clipă atât de sfântă, el caută 
pretexte, se preface, minte şi astfel dovedeşte că pocăinţa lui nu 
este adevărată. 

Da, era cu adevărat nevoie ca Domnul să ne dea învăţătura 
mare a sincerităţii în mărturisire. Fiindcă este trist că de obicei 
noi ne îndreptăţim. Pe bună dreptate s-a spus că omul mai curând 
se uşurează păcătuind, decât se uşurează găsind îndreptăţire, prin 
care el crede că i s-au şters păcatele. Din vremea în care diavolul 
a introdus în lume păcatul, el a semănat şi sămânţa îndreptăţrii. 
Primul cuvânt pe care protopărinţii noştri, după ce au păcătuit, 
l-au rostit, a fost un cuvânt de pretext şi îndreptăţire. Când a 
fost chemat de Dumnezeu, Adam s-a îndreptăţit, el a pus vina 
propriului său păcat asupra tovarăşei, pe care Dumnezeu 1-o 
dăduse; „Femeia, pe care mi-ai dat-o ca să fie cu mine, mi-a dat din 
pom şi am mâncat”. S-a îndreptăţit la rândul ei şi Eva: „şarpele m-a 
amăgit şi am mâncat” (Fac 3, 12-13). Şi, de atunci, îndreptăţirile se 
urmează una pe alta, printre urmaşii lui Adam şi ai Evei. Adesea 
auzim nişte îndreptăţiri fără rost, cu care omul îndrăzneşte să 
arunce vina faptelor lui rele asupra lui Dumnezeu însuşi: dacă 
Dumnezeu nu m-ar fi făcut aşa; dacă nu mi-ar fi dat un astfel de 
caracter; dacă n-ar fi îngăduit El această ispită... nu aş fi ajuns 
până la acest pas. Astfel de indreptăţiri a avut în vedere Domnul 
Şi atunci, când a prezentat pe robul cel rău şi leneş din parabolă. 
Care zice stăpânului său: „Doamne, am ştiut că ești om aspru şi 
rău, seceri de unde n-ai semănat şi aduni de unde n-ai risipit; şi 
temându-mă m-am dus şi am ascuns talantul tău în pământ” (Mt 24, 
23-24). Bătrânii şi tinerii se îndreptăţesc; omul simplu şi incult, 
omul învăţat şi cult se îndreptăţesc; tatăl de familie sărac şi cel 
bogat, bărbaţii şi femeile, cu toţii se îndreptăţesc. Avem cu toţii 
o comoară nesecată de îndreptăţiri şi pretexte, cu care întinăm 
fără sfială până şi sfânta taină a mărturisirii, când pocăinţa nu este 
adevărată. Înclinarea spre îndreptăţire este atât de puternică în 

sufletul omului, încât David se roagă lui Dumnezeu să-l păzească 
de această răutate; „Să nu abaţi inima mea spre cuvinte de vicleşug, 
ca să mă îndreptăţesc pentru păcatele mele” (Ps 140, 4). De aceea, 
când a căzut şi David în două păcate mari, el nu s-a îndreptăţit, 
deşi ar fi putut să găsească un pretext sau altul. Ci s-a mărturisit 
cu toată sinceritatea; şi-a mărturisit păcatul, nu numai în faţa 
proorocului Natan, ci l-a spus tuturor neamurilor de oameni 
prin vestitul psalm 50. 

De altfel, Domnul, ca să ne apere şi să ne ferească de această 
răutate a pretextelor şi a îndreptăţirilor, prezintă pe risipitor 
mărturisindu-se înaintea părintelui său, cu deplină sinceritate. 
Fiindcă orice vom spune noi, pentru a ne îndreptăţi păcatul, oricât 
de mare ar fi forţa care ne-a îndemnat spre păcat, totuşi cel din 
urmă cuvânt îl are în această chestiune voinţa noastră. 

Dacă omul nu vrea şi nu se hotărăşte până la sfârşit să comită 
păcatul, nicio altă forţă nu poate să-l constrângă să păcătuiască. 
Prin urmare, niciun pretext şi nicio justificare nu sunt în stare să 
scape pe om de vinovăţie. Singură adevărata pocăință şi mărturisire 
sinceră au puterea să atragă harul lui Dumnezeu şi să ne libereze, 
fie şi de cea mai mare nelegiuire. Gură de Aur zice: „Nimic nu 
face pe Dumnezeu într-atât de milostiv, pe cât îl face mărturisirea 
propriilor noastre păcate”. Tot astfel îndreptăţirea, pretextul, face şi 
din păcatele cele mai uşoare o fărădelege grea. 

Iubite cititor, iată în ce chip a zugrăvit neîntrecutul maestru, 
Domnul, pocăinţa şi mărturisirea risipitorului. A zugrăvit-o, ca să 
slujească de pildă pentru toţi creştinii din toate neamurile, pildă la 
care trebuie să privim, ca să vedem dacă propria noastră pocăință 
este adevărată sau nu. 


Milostivirea tatălui 


După ce Domnul a zugrăvit păcatul, pocăinţa şi mărturisirea 
fiului risipitor, în continuare expune primirea din inimă pe 

care tatăl cel bun a făcut-o risipitorului când s-a întors. Domnul 
înfăţişează astfel bogăţia cea nesecată a milostivirii lui Dumnezeu 
Tatăl. Căci Tatăl nu numai că nu leapădă pe păcătosul care se 
pocăieşte, ci îşi deschide comorile bunătăţii, ale milostivirii şi ale 
dragostei Sale fără de margini, ca cel rătăcit să afle o fericire, pe care 
nu o nădăjduia şi nu o aştepta. 

Tatăl primeşte pe fiul risipitor din toată inima. „Pe când el 
era încă departe, l-a văzut tatăl său şi s-a milostivit”. În acest stih 
se revarsă inima lui Dumnezeu. Fiecare cuvânt al acestui verset 
mărturiseşte o emoție duioasă şi sfântă. Avem de admirat aici 
următoarele trăsături: 

Mai întâi, dispoziţia lui Dumnezeu faţă de păcătoşi. Tatăl din 
parabolă a zărit pe fiul său, cu toate că era încă departe. L-a zărit 
mai Înainte de a-l fi văzut orice alt membru al familiei. Înţelegem 
că tatăl aştepta cu hotărâre pe fiul, pe când toţi ceilalți îl socoteau 
definitiv pierdut. "Toate acestea sunt spuse în parabolă ca să ne arate 
dorul cel mare pe care îl are Dumnezeu, de a vedea pe cei păcătoşi 
pocăindu-se şi întorcându-se. Dumnezeu urmăreşte cu grijă toate 
mişcările inimii lor, iar de îndată ce ei fac o cât de mică mişcare 
spre pocăință, Dumnezeu o vede mai înainte de oricine; de îndată 
ce pieptul păcătosului tresare la cel dintâi suspin de pocăință, 
Dumnezeu îl aude. Dumnezeu uită atunci că păcătosul s-a răzvrătit 
impotriva sfinţeniei Sale, trece cu vedere vina cea grea a acestuia şi 
se lasă dominat numai de marea şi nesfârşita Sa milostivire. 

lată însă altceva şi mai mişcător şi minunat. Domnul spune 
în parabolă că tatăl, nu numai că l-a zărit de departe pe risipitor, 
ci s-a milostivit spre el, şi „a/ergând a căzut pe grumazul său şi l-a 
sărutat” (v. 20). Tatăl a dat uitării vârsta înaintată şi autoritatea 
părintească; el aleargă în calea risipitorului. Căci fiul mai tânăr, 
sub povara vinovăţiei şi a ruşinii, zăbovea pe drum, nehotărât şi 
indoindu-se de primirea de care avea să aibă parte. Dar tatăl său 
s-a grăbit să-l încurajeze. Deşi era murdar şi plin de necurăţenii şi 
la suflet şi la trup, ca un păzitor de porci, totuşi tatăl cel curat şi 

demn îl îmbrăţişează cu toată dragostea şi îl sărută. Ce comoară de 
dragoste este în aceste puţine cuvinte! 

Cititorule, să ştii că în ochii lui Dumnezeu păcatul este cu 
mult mai scârbos şi mai urât decât ar fi în ochii noştri cea mai 
murdară şi mai stricată necurăţenie şi priveliştea cea mai urâtă şi 
mai deşucheată. Dar când noi facem un singur pas de întoarcere, 
Dumnezeu ne întâmpină, făcând zece paşi spre noi, El fiind 
Dumnezeul dragostei. Părintele nostru cel milostiv, se grăbeşte să 
ne îmbrăţişeze şi să ne sărute, deşi noi purtăm încă necurăţia cea mai 
urâtă a păcatului. Cine dintre noi ar strânge în braţele sale un porc, 
care abia a ieşit din mlaştina lui? Dumnezeul dragostei primeşte cu 
toată inima pe păcătosul asemenea porcilor, dacă se hotărăşte să se 
ridice din mlaştina păcatului şi se grăbeşte spre Dumnezeu, vrând 
să fie curăţit de toată necurăţenia. Câte mii de milioane de păcătoşi 
au câştigat îndrăzneală din nespusa milostivire a lui Dumnezeu şi 
s-au grăbit spre pocăință şi mărturisire, fiind convinşi că vor afla 
un tată gata să le dea sărutarea de iertare şi să-i primească în braţele 
sale deschise. 

Al doilea, îndreptăţirea desăvârşită a celor ce se pocăiesc. În 
clipa în care cel ce fusese risipitor, acum tulburat, emoţionat, găseşte 
cuvintele mărturisirii sincere şi luminate şi se smereşte atât de mult, 
încât refuză numirea de fiu, bătrânul tată, cu lacrimi în ochi şi cu 
o voce clară, dă robilor săi următoarea poruncă surprinzătoare: 
„Aduceţi haina cea mai bună şi îmbrăcaţi-l”. 

Ce lucru paradoxal! Niciun cuvânt de dojană şi de mustrare 
către risipitor! Oricare dintre noi, chiar dacă l-ar fi primit din nou, 
nu s-ar fi putut stăpâni să nu-i spună şi nişte vorbe usturătoare: 
de ce nu ai rămas la porci? Te-a pătruns foamea şi de aceea ai 
venit... dar tatăl din parabolă, adică Dumnezeu, nu spune nimic 
de acest fel. „Nicio nelegiuire din câte a făcut nu va fi pomenită”, ne 
încredinţează Dumnezeu prin proorocul lezechiel (Jez 18, 28). Nu 
numai că nu-l dojeneşte, ci îi dă toată cinstirea cuvenită unui fiu. 
Risipitorul ar fi fost foarte mulţumit, dacă tatăl său i-ar fi arătat 

o cât de puţină atenţie, şi i-ar fi trimis la bucătărie să mănânce cu 
slugile. Dar tatăl i-a pregătit o haină frumoasă şi îl pune iarăşi în 
poziţia lui înaltă. Fiindcă Dumnezeu dă celor ce se pocăiesc „cu 
mult mai presus decât cer sau pricep ei (£f 3, 20). Aşadar, tatăl 
a poruncit să se aducă, nu oricare haină curată, ci haina cea mai 
bună. Este ca şi când le-ar zice robilor: inţelegeţi ce haină vreau? 
Pe cea mai bună, cea pe care o purta ca fiu şi domn al vostru, în 
zilele de sărbătoare, mai înainte de a pleca. Şi imbrăcaţi-l cu haina 
aceasta. Risipitorul se sfia de atâta cinste. Se ruşina şi să lepede 
zdrenţele murdare de păzitor de porci, şi să îmbrace haina cea de 
cinste şi domnească. Fiindcă cei păcătoşi, când încep să simtă la 
câtă cinste îi ridică Dumnezeu, când ei se pocăiesc, se sfiesc şi se 
smeresc şi mai mult. Însă tatăl mai porunceşte: 

„Și puneţi inel în mâna lui și încălțăminte în picioare” (v. 22). 
Inelul cu pecete şi iîncălţămintea erau semnele oamenilor liberi, 
pe care robii nu aveau voie să le poarte. Cu aceasta tatăl vrea să 
adeverească, limpede, că risipitorul nu mai este rob, ci membru al 
familiei lui celei cinstite. 

Dar toate aceste cuvinte figurative au un înţeles adânc şi 
minunat. Restaurarea omului păcătos se face pe deplin, precum 
deplină a fost şi pocăinţa şi adâncă a fost credinţa, când el s-a 
pocăit. Haina cea bună, pe care robii au adus-o la porunca tatălui, 
este curățirea, naşterea din nou, pe care a primit-o creştinul, 
când a ieşit din sfântul botez. Creştinul a pierdut această curăţie, 
această haină, dacă după aceea s-a depărtat de Dumnezeu Tatăl 
şi a trăit în păcat. Când însă se pocăieşte şi se intoarce, atunci, 
in ceasul sfânt al mărturisirii, robii lui Dumnezeu, preoţii, 
care săvârşesc taina aceasta îl spală de păcat, îi dau iertarea, îl 
aduc din nou la starea de curăţie dinainte, la slava de fiu, prin 
jertfa lui Hristos. Iar inelul este arvuna Duhului Sfânt, prin 
care sufletul creştinului se uneşte din nou cu Hristos, printr-o 
legătură dumnezeiască şi sfântă. Cel ce mai înainte era păcătos, 
după pocăință şi mărturisire este iarăşi recunoscut ca un membru 

cinstit al Bisericii. Încălţămintea semnifică puterea de hotărâre, 
pe care o dă Dumnezeu celor ce se pocăiesc, ca să meargă de aici 
inainte neabătut pe calea virtuţii şi să calce „peste şerpi şi peste 
scorpii şi peste toată puterea vrăjmaşului” (Lc 10, 19), zdrobind 
puterea diavolului şi a păcatului. Încălţămintea mai închipuie şi 
„vestirea Evangheliei păcii”, despre care vorbeşte dumnezeiescul 
Pavel (£/6, 15). Aceasta înseamnă râvna cu care păcătosul împăcat 
cu Dumnezeu, va învăţa şi va chema şi pe alţi păcătoşi la pocăință, 
pentru ca şi aceştia să se împace cu Dumnezeu. Fiindcă păcătosul 
care se pocăieşte cu adevărat, este întrebuințat de Dumnezeu 
ca pildă. El trebuie să mişte şi să pornească spre pocăință şi pe 
alți păcătoşi. Astfel David, după ce s-a pocăit şi a primit iertarea 
păcatelor, s-a făcut cea mai bună pildă de pocăință, pentru toate 
neamurile, după cum zice el însuşi în psalmul pocăinţei: „învăţa- 
voi pe cei fărădelege căile Tale şi cei necredincioşi la Tine se vor 
întoarce” (Ps 50, 15). 

Tatăl risipitorului mai dă robilor săi o poruncă: „Și aduceți 
vițelul cel îngrăşat, înjungbiaţi-l şi să mâncăm şi să ne veselim ” (v. 23). 
Le porunceşte să pregătească o masă, dar nu cu bucate obişnuite, 
de care aveau pregătite în ziua întoarcerii fiului. Trebuia să fie 
pregătită o masă cu totul deosebită şi bogată, să fie tăiat viţeluşul pe 
care îl ingrăşaseră şi îl păstrau pentru vreo ocazie însemnată. O! ce 
taină mare, ce fapt unic şi nemaiauzit, de o importanţă mondială, 
ne-a destăinuit prin aceste cuvinte despre tăierea viţelului îngrăşat 
Domnul, învățătorul învăţătorilor. "Tăierea viţelului îngrăşat a 
fost un lucru prin care risipitorul întors acasă să se bucure şi să fie 
recunoscut ca membru al familiei tatălui. Această tăiere a viţelului 
închipuie însăşi jertfa „Viţelului nevinovat, care nu a primit jugul 
păcatului”, adică jertfa Domnului nostru lisus Hristos. El a fost 
jertfit pe cruce, ca noi să fim primiţi în familia dumnezeiască. 
Hristos a jertfit viaţa Sa pe cruce, ca reprezentant al oricărui om 
păcătos, care recunoaşte că prin păcatele sale s-a făcut nevrednic 
să fie numit fiul Părintelui ceresc. Hristos s-a jertfit pentru cel ce 

simte că păcatele l-au făcut vrednic de osândă şi pedeapsă, insă crede 
că Fiul lui Dumnezeu a fost pedepsit în locul păcătoşilor, şi prin 
urmare Hristos îi ţine locul. Iar cu această credinţă omul păcătos se 
apropie de Părintele ceresc şi Îl roagă să primească, în locul jertfei 
păcătosului, jertfa preacurată a lui Hristos şi să-l mântuiască. 

Domnul Însuşi a afirmat că a venit „să-şi dea sufletul 
răscumpărare pentru mulţi” (Mt 20, 28), adică Hristos a venit să-şi 
dea viaţa ca răscumpărare, prin care mulţi să fie răscumpăraţi din 
osândă. Şi iarăşi Domnul zice că „aşa a iubit Dumnezeu lumea, 
încât pe Fiul Său cel Unul-Născut L-a dat, ca tot cel ce crede în EI 
să nu piară, ci să aibă viaţă veşnică” (In 3, 16). Iar această jertfă 
nespusă a Domnului Hristos, pe care El a adus-o pe crucea de pe 
Golgota, se continuă până la sfârşitul veacurilor, prin taina sfintei 
Cuminecături, care se săvârşeşte în fiecare dumnezeiască Liturghie. 
Sunt chemaţi să ia parte la această sfântă cină şi să se bucure nu 
numai casnicii, care slujesc în casa lui Dumnezeu, adică preoţii, ci 
şi toţi fiii lui Dumnezeu şi toţi cei ce mai înainte au fost risipitori 
şi păcătoşi, dar acum se pocăiesc. 

Da, toţi cei ce se pocăiesc cu adevărat şi se mărturisesc cu 
sinceritate, ca şi fiul risipitor, sunt chemaţi să ia parte la masa sfântă 
şi duhovnicească a sfintei împărtăşanii, pentru ca iertarea şi lăsarea 
păcatelor lor din partea lui Dumnezeu, pe care au primit-o, să fie 
şi mai asigurată şi pecetluită. Ei sunt chemaţi să se împărtăşească, 
ca să se bucure şi să se veselească, să guste din harul dumnezeiesc, 
care dă putere sufletului. Aşa încât sufletul urmează de aici înainte 
cu statornicie şi fără greutate calea virtuţii. El se uneşte cu însuşi 
Hristos şi intră în calea vieţii veşnice. Iată ce taină mare ne descoperă 
acele puţine cuvinte ale parabolei: „Aduceți vițelul cel gras şi tăiaţi-l, 
ca să mâncăm şi se ne veselim”. 

În cele ce urmează, tatăl explică motivul pentru care se 
cuvenea să facă o astfel de jertfă specială, la întoarcerea fiului mai 
tânăr. Fiindcă zice: „Acest fiu al meu mort a fost şi a înviat; şi pierdut 
a fost şi s-a aflat”, Tatăl zice: este astăzi o zi de mare bucurie pentru 

casa mea. Să sărbătorim evenimentul cel important, căci acest 
fiu al meu, pe care l-am socotit mort, iată trăieşte! El, pe care îl 
consideram pierdut, iată că a fost aflat. 

Însă ia aminte, cititorule, cum numeşte Domnul pe păcătoşi, 
ii numeşte „morţi şi pierduţi”. Fiindcă păcătoşii sunt morţi în ceea 
ce priveşte virtutea, iar din punct de vedere al binelui, nici nu 
există. Ei sunt morţi duhovniceşte şi trăiesc numai ca să lucreze 
păcatul şi să adauge greutate şi vinovăţie în sufletele lor. Trăiesc ca 
să călătorească spre osândă şi pierzanie. Dintr-o astfel de moarte 
învie păcătoşii prin pocăință şi se întorc la viaţă. Tocmai acest 
lucru îl afirmă şi Duhul Sfânt prin dumnezeiescul Pavel: „Dar 
Dumnezeu, bogat fiind în milă, pentru multa Sa iubire cu care ne-a 
iubit, pe noi cei ce eram morți prin greşelile noastre, ne-a făcut vii 
împreună cu Hristos... şi ne-a înviat... ”(Ef 2, 4-6). Adică Dumnezeu 
având bogăţie îmbelşugată de milă, pentru multa iubire cu care 
ne-a iubit, deşi eram morţi duhovniceşte prin păcatele noastre, ne-a 
dat viaţă şi înviere din morţi împreună cu Hristos cel ce a înviat. 
Aşa încât tot cel ce se pocăieşte şi se întoarce de la păcat la Hristos, 
invie din morţi. Adică se petrece cu el o taină mare, o minune, o 
adevărată înviere din morţi, neasemănat mai înaltă decât învierea 
din morţi a trupurilor. De această minune şi fericire poate avea 
parte orice om, şi tu, cititorule, dacă intri prin pocăință, în viaţa 
nouă, duhovnicească şi sfântă. 

Dar cititorul poate observa şi altceva în cuvintele: „Mort a fost 
şi a înviat...” Şi anume că nu trebuie niciodată să socotim pe un 
păcătos definitiv pierdut, nici să nu deznădăjduim pentru vreun 
risipitor, căci mai este cu putinţă o înviere din morţi. Mâine s-ar 
putea să-l vezi pe acela pe care astăzi îl credeai mort şi pierdut că se 
pocăieşte, se întoarce la Dumnezeu şi învie duhovniceşte. 

Să ne întoarcem la fiul parabolei. După poruncile date de 
tatăl, toţi s-au pus în cale şi în câteva clipe toate erau gata pentru 
ospăț. Toţi se aflau în jurul acelei mese sărbătoreşti şi minunate 
„şi au început să se veselească” (v. 24). Totuşi, întrucât acea masă nu 

era printre cele cu bucate cunoscute şi felurite, pe care le pregătesc 
Oamenii, ci era masa duhovnicească a sfintei Cuminecături; şi 
întrucât cei ce se bucură şi se veselesc de întoarcerea unui om 
păcătos nu sunt numai copiii lui Dumnezeu de pe pământ, ci sunt 
Şi îngerii şi sfinţii din cer, ce minte omenească va putea să înţeleagă 
şi ce limbă va putea să zugrăvească acea bucurie şi veselie! În pildele 
cu oaia şi cu drahma pierdută am văzut că: „Bucurie se face înaintea 
îngerilor lui Dumnezeu, pentru un păcătos care se pocăieşte”. Dar 
bucuria şi veselia îngerilor, la care ia parte şi Sfânta Treime, nu 
se poate descrie. Noi, oamenii, nici nu ne putem închipui măcar 
armonia muzicală a lirelor îngereşti, care veseleşte pe cei din cer, 
când unul dintre noi, păcătoşii, se pocăieşte cu adevărat. Dar la 
câtă bucurie şi veselie va lua parte însuşi cel ce se pocăieşte! 

Aşadar, cititorule, dă-ţi seama cât de mare eveniment este 
pocăinţa noastră, dacă îngerii prăznuiesc pentru ea! Şi să gândeşti 
tu că nu este un eveniment mai fericit în viaţa omului, nici faptă 
omenească mai înţeleaptă, decât adevărata pocăință. Ea ne va muta 
în cer, printre îngeri, ca să luăm veşnic parte la acea bucurie şi 
veselie. Da, sunt cu adevărat înţelepţi cei ce au înţeles această taină 
şi o pun în aplicare. 

Purtarea fiului mai mare. Ar fi fost foarte plăcut pentru ochii 
noştri omeneşti, dacă parabola s-ar fi sfârşit aici, şi cititorii Sfintei 
Evanghelii ar fi rămas cu impresia bucuriei care se întâmplă în cer 
la pocăinţa noastră sinceră. Dar, din nefericire, pe câtă vreme în cer 
este bucurie şi fericire, pentru păcătoşii care se pocăiesc, pe pământ 
purtarea celorlalţi oameni este neagră şi rea. Căci pe pământ nu toţi 
oamenii aparţin acelei grupări pe care o reprezintă fiul mai tânăr. 
Există şi alte categorii de oameni, pe care îi reprezintă foarte bine 
fiul mai mare din parabolă. Purtarea acestor oameni este cu totul 
contrară purtării preabunului Tată, căci tatăl este foarte milostiv 
şi iubitor. Purtarea celor pe care îi reprezintă fiul cel mare este 
lipsită de iubire de frate, plină de micime, de gelozie, de invidie, 
este egoistă şi cu totul străină de iubire. Pe aceasta urmează să 

ne-o arate Domnul în restul parabolei. Fragmentul acesta este de 
asemenea plin de învățături, căci mulţi pot să-şi regăsească propria 
lor fire oglindită în purtarea fiului vârstnic din parabolă. 


Trăsăturile de caracter ale fiului mai mare 


Fiul mai mare, din vârsta cea mai fragedă, părea grav, serios, 
rânduit, avea înfăţişarea unui om hotărât, era o personificare a 
fariseului, care păstrează datina. Respecta pe tatăl său, cu manifestări 
servile, dar fără niciun sentiment de dragoste şi devotament lăuntric. 
Îşi îndeplinea toate îndatoririle sale. Nu greşea nici prin risipă, nici 
prin lăcomie. "Totuşi, era mereu pornit, amar, fără simţul dreptăţii, 
fără iubire de fraţi şi de străini. Căci el arăta şi faţă de fratele lui mai 
MIC, mai înainte ca acesta să plece din casa tatălui lor, o dragoste 
superficială, dar în inima lui era îngrămădită multă invidie. 

Din nefericire, aşa se întâmplă adesea. Vrăjmaşul omului, 
diavolul, izbuteşte să vâre până şi între fraţi, în inimile cărora curge 
acelaşi sânge, dihonia, despărţirea, ura, în aşa grad încât de multe ori 
cuvintele „se iubesc ca fraţii”, înseamnă tocmai contrariul: se urăsc 
ca fraţii! Este ceva foarte trist, dar trebuie să spunem adevărul: că 
o dragoste reală între fraţi nu este defel un lucru obişnuit. Gelozia 
şi invidia, interesele materiale şi neînţelegerea duc adesea pe fraţi 
până la crimă. Istoria fraţilor criminali începe de la Cain, care a ucis 
pe fratele său Abel, prezintă apoi ura lui Isav împotriva lui Iacob; 
apoi conţine şi jalnica întovărăşire a fiilor lui Iacov împotriva 
fratelui lor Iosif, pe care la sfârşit l-au vândut ca rob; urmează apoi 
fapta lui Avesalom, care a omorât pe fratele său, pentru cinste... 
Exemplele de acest fel se pot înmulţi. Ele se găsesc oriunde, şi în 
societăţile actuale, în care atât de des se aud veşti despre omoruri 
şi crime familiale. 

Aşadar, caracterul fiului mai mare din parabolă se poate vedea 
cel mai bine din purtarea să faţă de fratele său, când acesta s-a întors 
acasă. Să ascultăm pe Domnul, cum descrie această purtare: 

„Iar fiul cel mai mare era la câmp. Şi când, venind acasă, s-a 
apropiat, a auzit cântece şi jocuri” (v. 25). Când fiul cel mai tânăr 
se întorsese acasă, şi avusese loc acea mişcătoare scenă, în urma 
pocăinţei lui sincere; când a fost îmbrăcat cu haina cea mai bună, 
când au început să mănânce şi să se veselească, fiul cel mai mare se 
afla la câmp şi muncea. Vedem că fiul cel mare oferea aici un chip 
al fariseului, care era veşnic preocupat de împlinirea poruncilor 
aspre rabinice, în vremea ce inima păcătoşilor se indulcea la razele 
strălucitoare ale harului dumnezeiesc. 

Când fiul cel mare se întoarse acasă seara, a auzit fără veste glas 
de muzică şi pas de dans; era un ospăț cu totul extraordinar. Nu 
ştia cum să-şi explice acest lucru. (v. 29-30). În aceste câteva cuvinte, 
fiul mai mare îşi arată lipsa totală de nobleţe sufletească, care până 
atunci era acoperită cu mantia virtuţii exterioare. Să examinăm 
aceste cuvinte cu amănuntul, fiindcă sunt foarte importante. 

Mai întâi, fiul mai mare se laudăcu virtuțile sale. Se laudă nu 
numai cu faptul că nu a părăsit casa părintească, cum făcuse cel 
MIC, Ci şi fiindcă într-un fel oarecare a ajuns rob în casa părintească. 
De aceea cu mult egoism îi spune tatălui său că îi slujeşte de 
atâţia ani şi n-a călcat nicio poruncă a tatălui. Dar această laudă 
este un semn caracteristic al fariseismului din orice vreme. Căci 
fariseul se laudă şi se trufeşte şi se judecă pe sine în comparaţie 
cu cunoscuţii săi, cu alţi oameni, iar nu referindu-se la legea lui 
Dumnezeu. Suntem înclinați să ne bazăm superioritatea pe aceea 
că nu suntem atât de păcătoşi ca alţii. Ne bazăm pe superioritate, 
pe faptul că nu suntem risipitori, neînfrânaţi, ucigaşi, călcători 
de lege..., precum sunt alţi oameni. Dar nu înţelegem că, dacă 
cineva de fapt a fost ferit de pierzanie şi nelegiuire, dacă este 
cineva evlavios şi râvnitor, apoi nu-i meritul omului, ci meritul 
harului dumnezeiesc. Căci din clipa în care Dumnezeu şi-ar ridica 
harul Său, chiar cel mai mare sfânt, precum David, este în stare 
să săvârşească nelegiuiri oricât de mari. De altfel, pretenţia fiului 
mai mare că nu a călcat vreodată vreo poruncă a părintelui său 

nu este întemeiată defel; şi dovada o avem în refuzul îndărătnic 
cu care întâmpină acum rugămintea tatălui. Egoistul consideră 
insă ca virtuţi şi fapte mari, chiar şi îndatoririle cele mai mici; el 
este gata mereu să ceară şi altora să recunoască şi să-i răsplătească 
chiar faptele cele mai mici şi de nimic. 

În al doilea rând, fiul mai' vârstnic acuză pe tatăl său de 
părtinire. Îşi arată nemulţumirea, zicând: „ţi-am slujit atâţia ani”. 
Prin aceste cuvinte fiul distruge legăturile cu tatăl său ca tată, şi se 
aşază pe sine în rândul robilor, făcând din tatăl său un stăpân, care 
poate deveni tiran. Şi tot în consecinţă, tatăl, care era aşa zicând 
părtinitor, n-a vrut să-i dea nici măcar un ieduţ, ca să se bucure cu 
prietenii lui. 

Nu mai încape îndoială că, dacă fiul mai mare ar fi cerut de la 
tatăl său nu un ieduş, ci orice i-ar fi trebuit, ar fi primit numaidecât 
acel lucru. Dar acum fiul este supărat, fiindcă ştie că tatăl junghiase 
viţelul îngrăşat pentru cel mai mic. 

Şi gelozia îl face pe fiul mai mare să fie nemulţumit şi supărat. 
Căci gelozia zăpăceşte mintea omului, aşa cum toate patimile 
zăpăcesc şi întunecă mintea până într-atât, încât omul nu mai poate 
să cugete drept. Fiul mai mare trăise mereu cu tatăl său, mânca la 
masa tatălui, se desfăta de toate bunătăţile pe care le avea tatăl său. 
Aşadar, la ce-i trebuia iedul? Dar la mijloc nu era iedul. Era trufia, 
care venea din gândul că el, fiul mai mare, a adus mari servicii 
tatălui său; fiindcă a rămas acasă, fiindcă nu a fost un risipitor. 
Prin urmare avea dreptul, nu numai la toate bunurile tatălui său, ci 
mai ales a viţelul cel îngrăşat, care era de drept al fiului mai mare. 
Cu toate acestea viţelul cel îngrăşat nu fusese tăiat ca să-l mănânce 
numai fiul risipitor, când s-a întors acasă, ci fusese tăiat ca să se 
bucure toată familia, prin urmare, şi fiul mai mare, insă acesta voia 
să aibă toate la îndemâna sa. 

Se întâmplă adesea în familii cu mai mulţi copii, ca cei 
care rămân credincioşi tatălui să vrea să aibă monopol asupra 
bunăvoinţei părinteşti şi se arată cu multă asprime faţă de fraţii 

lor, care au greşit şi nu au fost mereu supuşi părinţilor. E: se opun 
când părinţii arată oarecare milostivire şi bunătate şi celorlalţi 
copii, se supără şi acuză pe părinţi de părtinire. În general, cei 
ce se poartă ca fariseii, având o părere înaltă despre credinţa lor, 
despre religiozitatea şi virtuțile lor; cei ce nu înţeleg că oamenii, 
în general, sunt nevrednici de bunurile şi de bunătatea pe care 
le-o arată lor Dumnezeu; că Dumnezeu nu le datorează nimic, ci 
ni le dă pe toate prin dar şi har, aceia vor să le aibă pe toate, ca şi 
cum ar avea dreptul la ele. Ei se supără şi cârtesc când sunt lipsiţi 
de ceva. Cârtesc mai ales când văd că alţii, care, după părerea 
lor, sunt nevrednici şi păcătoşi, primesc de la Dumnezeu daruri. 
Însă fiul mai mare nu personifică ceata celor asemenea cu el, a 
fariseilor, numai prin această trăsătură. Ci iată şi altele. 

În al treilea rând, fiul mai mare manifestă cele mai proaste 
dispoziţii faţă de fratele său. Fiindcă: 

1) Nu vrea să intre în casă, decât numai dacă fratele lui 
ar dispărea iarăşi. După părerea lui, una şi aceeaşi casă nu-i poate 
adăposti pe amândoi, oricât ar fi ea casa părintească a lor. Gândul 
că el, fiul mai mare, a fost tot timpul înfrânat şi ascultător, îi dă o 
atât de înaltă părere de sine, încât nu poate să primească în inima 
lui cugetul că va trebui să locuiască împreună cu un frate care are 
nume rău. Chiar dacă acesta s-a pocăit acum, şi a fost reprimit în 
casa tatălui lor, fiul mai mare nu vrea nici măcar să-l vadă. Este 
adevărat, că trebuie să ne temem de tovărăşia păcătoşilor care 
rămân în păcat, căci ei ne pun în primejdia de a aluneca şi noi la 
răutăţi. Dar niciodată să nu evităm pe păcătoşii care se pocăiesc, 
căci de la aceştia nu vom avea nicio-pagubă, ci vom câştiga un 
folos sufletesc mare. De altfel, pe acei păcătoşi, pe care însuşi 
Dumnezeu i-a primit, şi i-a făcut iarăşi fii ai Săi şi le-a dat un loc 
in dragostea Sa, este o nebunie să nu-i primim şi noi, ca nişte 
fraţi, şi să nu le dăm un loc în inima noastră. 

2) Refuză să-l numească frate. Căci el îi zice tatălui: „acest 
fiu al tău”. Adică: acesta care s-a pierdut şi tu totuşi continui să-l 

socoteşti fiul tău, pe acesta eu nu-l vreau ca frate. Prin această 
expresie, fiul mai mare vrea să-i reproşeze tatălui tot părtinirea faţă 
de fiul mai mic şi vrea să pună în evidenţă distanţa dintre cei doi 
fraţi. Din nefericire, şi acest lucru se întâmplă adesea. Pe cei de care 
Hristos nu Se ruşinează să-i numească fraţi ai Săi, un drept prefăcut 
crede că nu se cuvine să-i numească fraţi, nu cumva să decadă din 
aşa zisa Lui sfinţenie. Un bogat socoteşte că îi cade nasul dacă îi 
numeşte fraţi pe cei săraci şi umiliţi şi se întâlneşte cu ei. 

3) Exagerează păcatele fratelui său, ca să predispună şi pe 
tatăl impotriva risipitorului. Iată cum îi spune tatălui despre risipa 
fiului: „Fiul tău acesta, care ţi-a mâncat averea cu desfrânatele”. Este 
adevărat că fiul mai mic a cheltuit, ca un risipitor, dar a cheltuit 
partea lui de avere. Că a mâncat „averea tatălui său”, era o exagerare 
mincinoasă. Fiindcă tatăl mai avea destulă avere. Însă şi aceasta este 
o greşeală comună multor oameni: exagerează întotdeauna păcatele 
altora. Adesea suntem gata să facem dintr-un nimic, un lucru mare, 
să facem din ţânţar armăsar, cum zice poporul. Suntem gata să-l 
scriem pe fratele nostru pe tabla neagră şi să-i aruncăm în cap 
piatra anatemei definitive, pe câtă vreme Dumnezeu îl primeşte şi 
Il şterge toate păcatele! Aceasta este o mare nedreptate, pe care o 
facem noi, cei mai mulţi. 

A)Este gelos şi invidios, pentru dragostea pe care o 
arată tatăl, celui ce fusese risipitor. „Ai tăiat pentru el viţelul cel 
ingrăşat”, zice fiul mai mare. Ai făcut o jertfă. Ai jertfit chiar viţelul 
îngrăşat, pe care n-ar fi trebuit să-l tai pentru nimeni altul, decât 
pentru mine! Pentru un egoist şi un invidios, orice entuziasm, 
care duce la jertfirea unui lucru în folosul altora, este de nesuferit. 
lar invidia, această otrăvire rea a sufletului, răstoarnă mintea şi 
strică inima, oricând are prilejul. Prilejul îl ia fie din averile, fie 
din capacitatea, din arta, din trecerea sau din slava altora. Dar mai 
cu seamă prilejul de invidie este luat din faptul că Dumnezeu dă 
harul lui unui păcătos. Cel ce se pocăieşte, se face virtuos şi vrednic 


162 


Parabolele Domnului 


de bunăvoința lui Dumnezeu. Chiar dacă ar fi fost cel mai mare 
păcătos, mai înainte de a se pocăi, nu îţi este îngăduit să-l pizmuieşti, 
când a primit binefacerile lui Dumnezeu. Pavel, înainte de a deveni 
apostol, era prigonitor grozav al creştinismului; prigonitor al 
apostolilor, Ci totuşi, când Pavel s-a pocăit, s-a făcut apostol, a fost 
înălțat de Dumnezeu şi numit vas al alegerii Sale, şi a fost răpit la 
rai, adică a fost cinstit cu o cinste mai mare decât toţi apostolii, — 
ceilalţi nu l-au pizmuit, ci s-au bucurat nespus de mult şi au slăvit 
pe Dumnezeu pentru aceasta. Iată că Petru, care nu numai că nu 
a prigonit pe Hristos, ci a fost de la început un apostol devotat, 
numeşte pe fostul prigonitor Pavel: „Frate iubit” 2 Ptr 3, 15). Fiul 
mai mare din parabolă şi cei asemenea cu el invidiază şi nu vor nici 
să vadă şi nici să numească fraţi ai lor pe foştii păcătoşi. 

Aceasta a fost purtarea, aceasta a fost caracterul fiului mai 
mare, şi al tuturor, care hrănesc în sufletul lor aceleaşi răutăţi. 
Caracterul acesta este cu totul străin de caracterul creştin. Este 
copia desăvârşită a caracterului fariseilor. lar Domnul, spunând 
această parabolă în auzul fariseilor, le-a dat acestora prilejul 
să cunoască atât propriul lor caracter, cât şi milostivirea şi 
pogorământul Domnului însuşi. Dar, lăsând la o parte pe Fariseii 
din vremea Mântuitorului, noi creştinii de astăzi avem nevoie să 
medităm iarăşi asupra caracterului fiului mai mare din parabolă. 
Fiindcă mulţi creştini rătăcesc în privinţa gravităţii patimilor şi a 
păcatelor. Adică mulţi îl socotesc pe risipitor cu mult mai rău decât 
pe fratele său mai mare. Mai bine zis, considerăm păcatele trupeşti 
ale risipitorului îngrozitoare şi grele, în timp ce îşi închipuie că fiul 
mai mare nu avea patimi şi păcate grave. 

Dar adevărul este că păcatele cu duhul, ca cele pe care le 
făcuse fiul mai mare, adică trufia pentru virtuţi, supărarea şi 
cârtirea împotriva Tatălui, mânia, osândirea, gelozia, ura, invidia, 
uscăciunea, — toate acestea sunt păcate la fel de îngrozitoare şi urâte, 
ca cele trupeşti, pe care le făcuse fiul mai mic. Sunt şi ele la fel de 

pierzătoare, ca şi păcatele trupeşti, şi ele sunt tiranice pentru cel 
care le face şi pentru cei din jurul lui. Este o mare nefericire pentru 
familie să aibă în sânul ei persoane care să cadă în risipă, în furt şi 
în nelegiuire. Dar este o nenorocire şi mai mare pentru familie, să 
conţină în ea persoane stăpânite de egoism, de trufie, de invidie 
şi de ură. Căci se poate întâmpla ca din aceste păcate sufleteşti să 
cadă omul în nelegiuiri şi mai mari. Aşa a fost Cain cel pizmaş, 
care a ucis pe fratele său. Aşa au fost fariseii cei trufaşi şi plini de 
pizmă, care au răstignit pe Hristos. Dimpotrivă ei erau consideraţi 
implinitori zeloşi ai Legii. Dar atâţia vameşi şi curvari s-au pocăit 
şi au venit la Hristos, pe când fariseii L-au răstignit. Din aceasta 
se arată limpede că egoismul şi invidia strică şi usucă sufletul mai 
mult decât celelalte păcate. 

Dar faptul că Domnul nu spune precis în parabolă dacă până 
la sfârşit fiul cel mare a intrat în casă, dacă a luat parte la bucuria 
şi veselia din acea casă fericită, dovedeşte că astfel de oameni nu au 
loc în împărăţia cerurilor. Desigur, că fiul mai mare nu a intrat la 
ospăț, întrucât era stăpânit de acea stare de pizmă, de ură şi egoism. 
Chiar şi în cer astfel de suflete, cu mândria, cu pizma, cu ura, cu 
pretenţiile lor geloase, ca să aibă ei singuri toată dragostea şi toate 
bunătăţile lui Dumnezeu, ar tulbura fericirea altora şi ar distruge 
liniştea şi pacea cerească. Aşadar, este cu neputinţă să intre acest fel 
de oameni în Împărăţia Cerurilor, dacă nu se nasc din nou, dacă nu- 
şi schimbă din rădăcină caracterul, dacă nu-şi agonisesc dragostea. 
Manifestările de frunte ale dragostei sunt smerenia, compătimirea 
faţă de toţi, dorinţa ca toţi să se bucure din belşug de darurile şi 
bunătăţile lui Dumnezeu. Particularismul şi egoismul pe care îl 
dovedesc mulţi oameni, urmaşi ai fiului mai mare din parabolă, cu 
toate că nu sunt risipitori, dezordonaţi, cheltuitori, — egoismul lor, 
pizma lor, ascunsă sub haina evlaviei, sunt momeli lăuntrice ale 
inimii lor stricate. De aceea, nu e cu putinţă să-i mântuiască evlavia 
lor arătată în afară şi tipică, dacă inima lor nu se vindecă, dacă ei nu 

se fac făptură nouă. Dacă smerenia şi dragostea nu prind rădăcini 
în inima lor, ei vor rămâne uscați şi vor arde mai uşor în focul cel 
veşnic. lată ce învățături minunate şi mântuitoare ne-a dat nouă 
Domnul, prin descrierea artistică a purtării şi a caracterului fiului 
mai mare din parabolă. 


Răspunsul tatălui 


Acum, în cea din urmă parte a parabolei, rămâne să vedem 
care a fost răspunsul şi purtarea tatălui, la egoismul şi invidia fiului 
său mai mare. Surprinzător de drăgăstoasă şi mişcătoare a fost 
purtarea tatălui faţă de fiul risipitor, când s-a întors acasă. Dar la 
fel de nobilă şi iubitoare este purtarea să faţă de fiul mai mare. 
Mila, harul, pogorământul marelui Dumnezeu, care strălucesc atât 
de viu în comportamentul Său faţă de risipitorii care se pocăiesc, 
strălucesc de asemenea şi în purtarea fină şi delicată, prin care caută 
să atragă la Sine pe cei asemenea fiului mai mare. Aşadar, iată mai 
întâi pogorământul tatălui. 

Fiindcă fiul mai mare nu voia nici să intre în casă, tatăl cel 
bătrân, care, cu câteva ceasuri mai înainte, alergase să-l primească 
cu bucurie pe fiul risipitor, acum iarăşi se duce, ca să-l roage pe 
fiul mai mare să-şi îndulcească amărăciunea. Bătrânul ar fi putut 
să rămână liniştit în sufragerie şi să se arate indiferent. Ar fi putut 
să-i trimită vorbă acelui fiu mai mare şi egoist: dacă vrea, să intre; 
dacă nu, să rămână afară. Dar tatăl nu face aşa. „leşind afară, îl 
ruga pe el”. N-a trimis pe vreun rob ca să-l roage, ci face el însuşi 
pogorământ, şi cu multă blândeţe se micşorează până la măsura 
unuia care se roagă şi cere un dar. 

Repetăm că părintele cel atât de blând şi bun, care face atâta 
pogorământ şi are o purtare atât de atrăgătoare nu este altul decât 
Dumnezeu însuşi. Căci El caută să atragă şi pe cei mai prost dispuşi 
şi mai egoişti. „Vreme de patruzeci de ani i-a hrănit pe ei în pustie”, 


16$ 


i 


ARHIM. SERAFIM PAPACOSIAS 
pe israeliţii cei nemulţumitori şi cârtitori. Vreme îndelungată, cu 
blândeţe şi răbdare, cheamă pe toţi creştinii dificili şi egoişti, să-şi 
lase aceste scăderi jalnice şi să intre în împărăţia bucuriei. Astfel 
caută Dumnezeu să atragă pe oamenii egoişti, ca să-i înveţe pe 
părinţi şi pe cei mai mari, care au şi ei pe alţii în subordinea lor, că se 
cuvine să întrebuinţeze orice mijloc legiuit, prin blândeţe, nobleţe 
şi delicateţe, mai înainte de a îndepărta pe fiii lor, dacă greşesc. Să 
intrebuinţeze mult pogorământ faţă de lipsurile şi de greşelile celor 
mai mici decât ei, mai înainte de a-i pedepsi şi de a-i izgoni. 

În al doilea rând trebuie să observăm că tatăl dă fiului mai 
mare asigurarea moştenirii celei mari, pe care i-o pregăteşte. 
Căci zice cu dragoste şi duioşie: „Fiple, tot timpul eşti cu mine şi 
toate ale mele sunt ale tale” (v. 31). Adică: tu, fiul meu, eşti toată 
vremea împreună cu mine. Prin urmare toate bunurile mele sunt 
proprietatea ta. Dacă am primit pe fratele tău, aceasta nu înseamnă 
că m-am înstrăinat de tine. De ce doreşti iedul, pe câtă vreme tu 
mănânci zilnic cu tatăl tău la masa lui cea îmbelşugată? De ce eşti 
nemulţumit? De ce nu ai tu o inimă de fiu şi de frate, precum am 
eu o inimă de tată? 

Cei cu caracterul fiului mai mare nu înţeleg că părintele 
Dumnezeu a pregătit pentru fiii Săi bunătăţi imbelşugate şi veşnice, 
că fiii vor trăi veşnic împreună cu Tatăl. Ci cred că iedul lumii 
acesteia, desfătările păcătoase impreună cu prietenii, care sunt în 
afară de împărăţia lui Dumnezeu, formează o fericire de care au 
fost lipsiţi prin credinţa în Dumnezeu. Ei mai susţin că păcatul este 
o mare desfătare, iar viaţa virtuoasă este o viaţă de robie, o viaţă 
lipsită. Află, aşadar, creştine, că dacă vrem să fim cu adevăraţi fii ai 
lui Dumnezeu, dacă ştergem din sufletul nostru patimile păcatului, 
fie că am avut patimile fiului risipitor, fie că le-am avut pe cele ale 
fiului mai mare, atunci orice bunătate a lui Dumnezeu va fi şi a 
noastră. Fericirea lui Dumnezeu va fi fericirea noastră; veşnicia 
Lui va fi veşnicia noastră. Să nu crezi că numărul oamenilor pe 

care îi primeşte Dumnezeu poate să micşoreze aceste bunuri prin 
împărţire, şi ţie ţi se va micşora în felul acesta partea ta. Chiar 
dacă zecile de milioane de oameni, care vor mai fi până la sfârşitul 
veacurilor, ar intra cu toţii în împărăţia lui Dumnezeu, bunătăţile 
de dincolo ar fi la fel de mari, ca şi dacă un singur om le-ar primi pe 
toate. Precum toţi pot să se bucure de lumina şi căldura soarelui, 
fără ca acesta să se micşoreze, din pricină că şi alţii se luminează 
şi se încălzesc, tot astfel sunt şi bunătăţile cereşti. Dumnezeu dă 
această asigurare tuturor invidioşilor, care nu vor să ştie că şi alţii 
primesc bunătăţi, şi se supără şi se mânie, de bucuria şi fericirea 
altora. 

În al treilea rând, tatăl exprimă limpede pricina bucuriei mari, 
care era în casă, dar şi datoria fiului mai mare. „ Trebuia să ne veselim 
şi să ne bucurăm, că acest frate al tău mort a fost şi a înviat; pierdut a 
fost şi s-a aflat” (v. 32), Nu trebuie să te mânii — îi spune tatăl - când 
vezi în casă ospăț mare. Dimpotrivă, trebuie să te bucuri şi să te 
veseleşti şi tu. Iar pricina pentru care s-a făcut ospăţul şi pentru 
care tu trebuie să te veseleşti este că fratele tău (observați că tatăl 
nu zice numai fiul meu, ci zice fratele tău, propriul tău frate) era 
mort, din punct de vedere sufletesc şi moral, şi iată acum a înviat. 
Era în pierzanie şi, iată, acum a fost aflat. 

Aceste cuvinte sunt atât de convingătoare încât ar fi trebuit 
să închidă definitiv gura fiului mai mare. Există oare cuvinte mai 
raţionale? 'Tatăl a dat fiului celui amar şi otrăvit de pizmă şi egoism 
prilejul să înţeleagă destul de limpede că bucuria din casă este 
prisosul unei inimi pline de dragoste. Tatăl chema şi pe fiul mai 
mare să înveţe dragostea, să dobândească şi el o inimă iubitoare şi 
să se bucure. 

Cât este de bun Dumnezeu! La fiecare cuvânt, care iese din 
gura Lui, descoperim o nouă comoară de bunătate. Iată şi în ultimul 
verset al parabolei, o nouă bogăţie de bunătăţi. Deşi poate să facă 
orice vrea, fără să dea socoteală nimănui de faptele sale (fiindcă este 

Stăpân absolut şi toate lucrurile Sale sunt înțelepte, drepte şi sfinte), 
totuşi Domnul face pogorământ din pricina bunătăţii Sale celei 
multe şi dă socoteală de faptele Sale robilor Săi, celor supărăcioşi 
şi prost dispuşi. În felul acesta caută să-i convingă cât sunt ei de 
nebuni şi cât ar fi de fericiţi dacă ar.primi cu toată încrederea toate 
câte le face Dumnezeu Tatăl. Sfânta Scriptură este din acest punct 
de vedere un mare convingător şi preainţelept răspuns, din care 
să înţelegem felul excelent de comportare a lui Dumnezeu faţă de 
om. 

Dar ce învăţătură minunată dă răspunsul tatălui din parabolă 
atât capilor de familie, cât şi tuturor creştinilor! Ne învaţă că 
părinţii nu trebuie să aibă prilej de bucurie numai în faptul că 
un copil al lor a scăpat de la o moarte sigură, sau s-a vindecat în 
chip neaşteptat de o boală gravă. Ci se cuvine să se bucure şi să se 
veselească, ei şi toată casa lor, când un membru al familiei a înviat 
din moartea păcatului, când s-a mântuit de moartea pricinuită de 
păcat. Se cuvine să se veselească şi să se bucure când un păcătos 
se întoarce la viaţă duhovnicească, la viaţă de pocăință. Căci dacă 
cineva a scăpat dintr-o boală gravă, după ce medicii şi-au pierdut 
orice nădejde, lucrul acesta nu este de o importanţă veşnică; 
moartea, de la care astăzi a scăpat, va veni în chip sigur într-una 
din zile. Dar când cineva se pocăieşte şi se întoarce definitiv la viaţa 
creştinească, acesta este cel mai mare eveniment din viaţa sa, căci 
acest eveniment ne asigură viaţa viitoare. Pentru acest eveniment 
- şi numai pentru acesta -— se face bucurie şi veselie în cer, în 
familia cea mare a îngerilor şi a sfinţilor lui Dumnezeu. Acesta este 
evenimentul cel mai însemnat şi cel mai îmbucurător. 

Desigur, cititorul se aşteaptă să afle acum dacă fiul mai mare, 
după cuvintele atât de convingătoare ale tatălui, a înţeles până la sfârşit 
greşala sa şi dacă a intrat în casă. Dar Domnul îşi sfârşeşte aici parabola 
Şi trece în tăcere purtarea pe mai departe a fiului mai mare. Se poate că 
el va fi fost mişcat de purtarea iubitoare a tatălui său. Poate a recunoscut 

urâţenia patimilor sale, a căutat să se imprietenească cu fratele său, şi 
a început să se bucure împreună. Dar se poate şi să fi rămas în pizma 
lui, în starea de egoism şi invidie, şi prin urmare să fi fost de tot exclus 
de la bucuria familiei şi de la locul pe care îl avea lângă părintele său. 
Acest lucru li s-a întâmplat cărturarilor şi fariseilor care, egoişti şi 
invidioşi, au rămas în afara împărăției lui Dumnezeu. Pe câtă vreme 
foştii risipitor, foştii închinători de idoli s-au pocăit la propovăduirea 
Domnului şi apostolilor Săi, s-au făcut creştini sfinţi şi s-au desfătat cu 
bucuria şi veselia din ceruri. Acelaşi lucru se întâmplă de atunci şi până 
acum, mereu, până la sfârşitul veacurilor. Egoiştii şi invidioşii, dacă 
nu se schimbă, vor rămâne în afara împărăției lui Hristos, chiar dacă 
nu sunt risipitori şi neînfrânaţi. Şi invers, risipitorii care se pocăiesc 
vor avea parte de bucurie şi de fericire, în preajma lui Hristos. Iată ce 
învățături sublime şi mântuitoare ne oferă această luminată parabolă 
a risipitorului. Înainte de a încheia tâlcuirea ei, am dori să atragem 
luarea aminte a iubitului cititor asupra a două adevăruri de seamă ale 
parabolei, pentru ca ele să se întipărească cât mai adânc în inima lui. 
Mai întâi, marea nesocotinţă şi nebunie a păcătoşilor de la ambele 
extreme, a risipitorilor şi a egoiştilor. Iar apoi, marea milostivire a 
lui Dumnezeu pentru toate felurile de păcătoşi. Înțelegerea adâncă a 
acestor adevăruri va atrage, va povăţui şi va mişca pe orice păcătos 
la tronul harului şi al milei preabunului Părinte. Şi acolo va afla în 
chip sigur pe Tatăl cu braţele deschise, ca să-i dea sărutarea de iertare, 
să-i îmbrace sufletul în haina nevinovăţiei şi să-l împodobească cu 
podoabele harului sfinţilor. "Tatăl este gata să-l aşeze iarăşi în starea de 
fiu şi moştenitor, să-l facă părtaş la sfânta cuminecătură şi la fericirea 
veşnică şi cerească. 

Noi ne rugăm ca cititorul să nu aparţină niciuneia din cele 
două categorii de păcătoşi. Ne rugăm ca el să-şi fi petrecut toate 
zilele vieţii lui ca fiu smerit şi ascultător al lui Dumnezeu, ca bun 
creştin. Dar dacă s-a făcut vreodată părtaş la păcat, fie într-o parte, 
fie în cealaltă, ne rugăm ca parabola risipitorului, cu puterea ei cea 

dulce, să-l atragă definitiv la Hristos. Şi atunci, ce fericire! Se va face 
şi pentru el bucurie în cer, la care bucurie va lua parte mai întâi el 
însuşi. Şi atunci, din adâncul sufletului, va slăvi pe Dumnezeu şi 
Îi va mulțumi, repetând cuvintele: „vedeţi ce fel de iubire ne-a dat 
nouă Tatăl, ca să ne numim fii ai lui Dumnezeu” (1 In 3, 1). 

PARABOLA CELOR 
DOI DATORNICI 


(Lc7, 36-50) 


emeia păcătoasă unge pe Domnul cu mir. lot ceea ce 
Domnul învățase despre pocăință prin pilde, mai cu seamă 
prin neasemuita pildă a fiului risipitor, a aplicat de mii de 
ori. Căci El a primit intotdeauna pe toţi păcătoşii care se pocăiau. 
În sfânta Evanghelie de la Luca este păstrată, ca comoară, o 
întâmplare mişcătoare, unită cu o frumoasă pildă. Întâmplarea este 
ungerea Domnului cu mir de către femeia cea păcătoasă. Şi deoarece 
pilda nu poate fi înţeleasă fără să fie povestită toată întâmplarea, o 
vom tâlcui şi pe ea, pentru ca cititorul să-şi facă o idee desăvârşită 
şi despre parabolă. Dar mai avem un motiv: pentru ca cititorul 
să se convingă, prin mijlocirea unei întâmplări reale, de marea 
milostivire a lui Dumnezeu faţă de păcătoşii care se pocăiesc. 
Ungerea cu mir s-a întâmplat în Galileia, în casa fariseului 
Simon. S-a întâmplat în vremea în care fariseii ÎL acuzau pe Domnul 

că este „prieten al vameşilor şi al păcătoşilor”. Domnul a arătat, cu 
această ocazie, amarnicilor săi acuzatori că primea pe vameşi şi pe 
păcătoşi stând de vorbă cu ei, numai şi numai ca să-i povăţuiască la 
calea pocăinţei, ca să-i preschimbe desăvârşit, făcându-i din păcătoşi 
ŞI risipitori, înţelepţi, virtuoşi. şi sfinţi. 

lată în ce fel îşi începe Evanghelistul povestirea acestei 
întâmplări: „L-a rugat pe El unul dintre farisei să mănânce cu el; şi 
intrând în casa Jariseului, s-a aşezat la masă” (v. 36). Fariseul care 
Îl invitase pe Hristos în casa lui ca să ospăteze era unul dintre 
fruntaşii ludeilor şi se numea Simon. Încă nu se manifestase 
desăvârşit vrăjmăşia fariseilor împotriva Domnului. De aceea 
Simon a putut să-L cheme la masă. Dar se vede din urmarea 
intâmplării că nu L-a chemat din respect şi preţuire pentru 
persoana Domnului. Ci mai degrabă din curiozitate, ca să-L vadă 
de aproape şi să stea de vorbă cu acela care avea faimă de mare 
invăţător. Poate L-a chemat şi din dorinţa de a face paradă, ca să 
arate că ospătează în casa sa, fără nicio sfială, pe Acela, de care 
toţi se apropiau cu cel mai adânc respect. Tocmai de aceea Simon 
a lăsat la o parte toate semnele şi drepturile obişnuite de ospeţie 
prietenească şi grijulie. Se hotărâse să-L primească pe Domnul cu 
răceală, într-un loc rămas gol la masa sa, în aşa fel încât cel invitat 
să înţeleagă că gazda nu se simte onorată de prezenţa Domnului, 
ci mai mult invitatul este onorat prin faptul că fariseul L-a 
chemat la masă. Cu toate acestea, Domnul n-a refuzat invitaţia 
Şi „intrând în casa fariseului s-a aşezat la masă”. Pentru că ştia, 
ca un cunoscător al celor viitoare, ce scenă mişcătoare avea să 
se desfăşoare în faţa Sa şi ce învăţătură mare avea să dea El atât 
fariseului Simon, cât şi tuturor oamenilor. 


Căinţa adâncă a femeii păcătoase 


In vremea veche, la ospeţe nu lua niciodată parte un anumit 
număr de persoane, ci erau invitaţi toţi cei ce erau mai însemnați şi 

fruntaşi, pentru a se da stăpânului casei prilejul să-şi arate bogăţia 
şi bunătatea. 

Aşadar, şi acum, în ceasul când toţi invitaţii erau culca pe 
paturile lor în jurul mesei, iar picioarele erau întinse în direcţia 
privitorului care ar fi stat în afara cercului mesenilor, atunci a 
avut loc o întâmplare foarte mişcătoare: „Ci iată că era în cetate o 
femeie păcătoasă şi aflând că şedea la masă în casa fariseului, a adus 
un alabastru cu mir. Şi stând la spate, lângă picioarele lui, plângând 
a început să ude cu lacrimi picioarele Lui şi cu părul capului ei le 
ştergea. Și săruta picioarele lui şi le ungea cu mir” (v. 37-38). 

Aşadar, o femeie a cărei viaţă era foarte nenorocită, o femeie 
pângărită şi imorală, cunoscută de toată cetatea pentru traiul ei 
păcătos, a aflat că Hristos stătea la masă în casa fariseului. În sufletul 
Şi în viaţa acestei femei se petrecuse în vremea aceea o schimbare 
foarte mare, dar necunoscută tuturor celorlalu. 

Această femeie păcătoasă auzise de propovăduirea lui Hristos. 
Cuvintele Lui pătrunseseră adânc în sufletul ei cu chemarea lor la 
pocăință. Ea a fost zguduită şi mişcată adânc când a văzut că Domnul 
se arată a fi şi un învăţător milostiv, care primea să vorbească şi să 
se întâlnească cu păcătoşii, cei dispreţuiţi de farisei şi cărturari. S-a 
pocăit cu adevărat. Şi acum se foloseşte de un prilej, preţios pentru 
dânsa, ca să-şi dovedească în mod public căinţa ei. Vrea să vină în 
faţa lui Hristos, cel singur milostiv, care îi iartă pe păcătoşii ce se 
pocăiesc. Căuta de mult prilejul să se apropie de Hristos şi acum i 
s-a dat acest prilej. Era în Răsărit un obicei răspândit: cel care dădea 
o masă lăsa uşile casei sale deschise, ca să poată intra şi alţii, pentru 
a lua parte la bucuria şi la primirea oaspeţilor. Acest obicei vechi 
i-a oferit femeii celei necurate prilejul să se apropie, când a aflat 
că Hristos avea să fie la ospăţul din casa fariseului. A îndrăznit, — 
cu toată primejdia de a fi respinsă de fariseul care n-ar fi suportat 
atingerea ei pângărită, — să intre cu sila, a reuşit să ajungă în spatele 
lui Hristos, şi a adus sub haină un vas de alabastru plin cu mir de 
mult preţ. De îndată ce a zărit din spate pe Domnul, de îndată ce a 

auzit glasul Lui, de îndată ce a comparat marea înălţime morală în 
care se afla El cu prăpastia îngrozitoare de necinste şi ruşine în care 
căzuse ea însăşi, a început să plângă. Nu numai că a plâns, dar a 
vărsat potop de lacrimi. Ochii ei, din care până ieri ieşeau flăcările 
unei patimi nestăpânite, acum sunt izvor de lacrimi de regret şi de 
căinţă. Pentru că ea s-a apropiat de picioarele Domnului, lacrimile 
ei cădeau acum pe picioarele sfinte. Ea le lăsa să curgă, atât de 
teamă să nu atragă atenţia, cât şi de ruşine. Câtă smerenie avea 
acum această femeie, care altă dată îşi ridica capul fără sfială, cu 
multă silnicie, în faţa tuturor bărbaţilor! 

Fariseul s-ar fi îndepărtat cu groază dacă o astfel de femeie 
pângărită s-ar fi apropiat măcar de el în public. Iar apoi s-ar fi supus 
ritualului de curăţire, dacă ar fi căzut pe el măcar o singură lacrimă a 
unei astfel de femei. Dar, cu lumina şi convingerea pe care o inspiră 
Duhul Sfânt celor ce se pocăiesc, păcătoasa simţea că Hristos nu avea 
să se întoarcă de la ea. Simţea păcătoasa că Cel cu totul nepăcătos şi 
sfânt era în acelaşi timp compătimitor şi milostiv. Poate că auzise şi 
ea nepreţuitele cuvinte aducătoare de har ale Domnului: „veniţi Ja 
Mine toţi cei osteniţi şi împovăraţi şi Eu vă voi odihni pe voi şi veți găsi 
odibnă sufletelor voastre” (Mt 11, 28-29). Într-adevăr, ea nu s-a înşelat 
în aşteptările ei şi Hristos n-a izgonit-o, dar încă nu i-a arătat niciun 
semn de încurajare. De aceea păcătoasa arată şi mai multă zdrobire 
de inimă. Ea crede că niciun prosop curat, nicio altă țesătură, oricât 
de fină, nu sunt de-ajuns de bune, ca să şteargă picioarele Domnului, 
şi atunci ea crede că numai părul ei, pe care l-a despletit, trebuie 
să fie întrebuințat la şters. Pentru ca fapta acestei femei să poată fi 
preţuită după cuviinţă, trebuie să remarcăm că la iudei faptul că o 
femeie apărea în public cu părul despletit era socotit ca cea mai mare 
smerire şi umilire din partea ei. Aşadar, dacă ochii ei se făcuseră 
izvor de apă, cu care spăla picioarele Domnului, părul ei cel frumos 
a devenit prosopul cu care ea a şters acele sfinte picioare. Ce faptă 
mai smerită şi mai umilitoare ar fi putut face ea, ca să dovedească că 
de aici înainte nu mai este femeie neruşinată şi dezordonată, roabă a 

necinstei, ci un suflet smerit şi supus prin pocăință, care a fost atras 
la libertate de harul lui Dumnezeu! 

Dar mai era nevoie şi de altă dovadă a dragostei, a respectului 
suprem şi a cultului ei către Acela despre care era încredinţată că 
este Mântuitorul ei. lată acea faptă: ea sărută picioarele Domnului. 
Nu numai că le sărută odată, dar nu încetează a le săruta, cu gura şi 
cu buzele acelea, care până ieri erau mădulare ale noroiului ruşinos 
din inima ei. Dar acum buzele şi gura ei curăţite prin pocăință 
dădeau la iveală comoara dragostei celei sfinte şi adânci, pe care o 
avea către Mântuitorul ei. Ba mai mult, femeia a spart gâtul vasului 
de alabastru, care era foarte scump, şi a golit tot conţinutul de 
mireasmă scumpă pe picioarele Domnului. Fiindcă ea simţea foarte 
profund cuvintele, pe care Duhul Sfânt le spusese cu o mie de ani 
inainte: „Mirosul mirurilor Tale este mai presus de toate aromatele; 
numele Tău este mireasmă revărsată” (Cânt 1, 3). Ea a simţit intuitiv 
că lisus este mirul cel viu, care înmiresmează lumea cu parfumul 
cel nespus şi nedeşertat al bunei miresme duhovniceşti. 

Priveliştea acelei femei, cu buclele revărsate, atât de smerită şi 
umilită, care îşi manifesta atât de frumos căinţa ei, chinul părerii de 
rău întipărit pe faţa ei, lacrimile iîmbelşugate care curgeau din ochii 
ei, revărsarea mirului de mult preţ ar fi putut trezi compătimirea 
chiar şi a unor inimi de piatră. Însă Simon Fariseul nu este mişcat. 
Nu se întreabă cum de Hristos o lasă atâta vreme pe acea nenorocită 
să sufere, fără să-i spună niciun cuvânt de mângâiere şi încurajare în 
durerea ei cea adâncă. Dimpotrivă, inima lui cea uscată se sminteşte 
şi gândeşte în sinea sa despre Hristos. „Acesta, dacă ar fi prooroc, ar 
şti cine şi ce fel de femeie se atinge de El. Că este o păcătoasă” (v. 39). 
Fariseul se gândea cu privire la Hristos: dacă ar fi prooroc, precum 
il cred unii, atunci ar şti îndată ce nume rău şi ce purtări urâte are 
femeia, care s-a atins de El; ar şti că este o femeie păcătoasă, imorală 
şi desfrânată şi, prin urmare, ar respinge-o cu mânie şi s-ar supune la 
curățirea pe care o cere legea. Gândurile acestea ale Fariseului, iubite 
cititor, nu sunt atât de ciudate, pe cât par. Fiindcă şi astăzi, dacă iei 

seama, vei vedea că cei trufaşi şi uscați la inimă întotdeauna se pun pe 
sine ca unitate de măsură, ei au pretenţia ca toţi să arate acelaşi dispreţ 
trufaş şi aceeaşi indiferenţă totală faţă de cei nefericiţi, pe care o arată 
ei înşişi. Simon avea felul acela de gândire, pe care îl arată proorocul 
Isaia când vorbeşte despre astfel de oameni prefăcuţi; „Oamenii care 
veneau înapoia păcatelor lor... care ziceau: dă-te înapoi, nu te apropia 
de mine, fiindcă eu sunt curat” (Is 65, 3-5). Adică cei prefăcuţi, care se 
ţin drepţi şi curaţi zic celorlalţi oameni, pe care îi socotesc păcătoşi, 
stai departe de mine, nu te apropia, căci eu sunt curat. 


Parabola însăși 


Dar iată că Acela, despre care Simon gândea că nu este 
prooroc, fiindcă nu respingea pe biata păcătoasă, care se apropiase 
de El, se dovedeşte a fi mai presus de prooroc, se dovedeşte a fi 
„ştiutorul inimilor”. Căci a ştiut să pătrundă desăvârşit în mintea 
lui Simon şi în gândurile lui. Aşadar, Domnul, adresându-se lui 
Simon, îi zice: „Simone, am să-ţi spun ceva”. lar Simon răspunde, cu 
un ton dispreţuitor: „Spune, învățătorule” (v. 40). 

Şi Domnul povesteşte o parabolă, prin care i-a dovedit lui 
Simon că Dânsul, despre care Simon se îndoia că ar fi măcar 
prooroc, are puterea de a ierta păcatele şi că prin urmare, cu cât era 
femeia aceea păcătoasă mai mare, cu atâta trebuia să-şi manifeste 
dragostea şi recunoştinţa faţă de Domnul, care îi iertase toate 
păcatele. Iată acum şi parabola. 

„Un cămătar avea doi datornici” Aceşti doi datornici nu-şi 
plătiseră datoriile lor. Însă „unul era dator cu cinci sute de dinari, 
iar celălalt cu cincizeci” (v. 41). Adică primul era dator cu o sumă 
de zece ori mai mare decât datoria celui de al doilea. „Și neavând 
ei cu ce să plătească, i-a iertat pe amândoi”. Mărinimosul cămătar, 
nu numai că nu a prigonit pe datornicii, care nu aveau cu ce să- 
şi plătească datoriile. Nu numai că n-a făcut uz de dreptul de a-i 


176 


Parabolele Domnului 


vinde pe ei şi familiile lor ca să îşi plătească datoruile, ci dimpotrivă 
cu multă mărinimie a iertat amândurora datoriile. Desigur că cei 
doi au simţit foarte profund această binefacere a cămătarului. Însă 
„spune-Mi, care dintre ei îl va iubi mai mult?” (4, 42). Care dintre cei 
doi datornici va iubi mai mult pe cămătarul iertător? Aceasta este 
intrebarea Domnului. 

Simon n-a priceput defel că pilda aceasta se referea la sine 
însuşi, precum nici David n-a înţeles pilda lu: Natan. Şi de aceea 
a răspuns în grabă: „cred că acela căruia i-a iertat mai mult”. Este 
firesc să-l iubească pe cămătarul binefăcător mai mult acela, care 
îi datora o sumă mai mare de bani, sumă pe care cămătarul i-o 
iertase. De aceea Hristos, întărind răspunsul drept al lui Simon, i-a 
zis acestuia: „Drept ai judecat” (v. 43). 

Însă înainte de a înainta la aplicarea foarte artistică a pildei, pe 
care Domnul o face în versetele următoare, trebuie să luăm aminte 
la mai multe învățături pe care le conţine această pildă. 

Toţi oamenii, în calitate de zidiri ale lui Dumnezeu, 
datorăm supunere faţă de legile Lui şi, când nu implinim aceste 
legi, suntem datornici, vinovaţi şi vrednici de pedeapsă. Dar unii 
Oameni sunt mai vinovaţi înaintea lui Dumnezeu decât alţii. Unii 
datorează cinci sute de dinari, alţii doar cincizeci. Fariseul care era 
ospătătorul Domnului era mai puţin dator, era mai puţin păcătos, 
în comparaţie cu femeia, care păcătuise pe faţă şi adusese sminteală 
multă la mulţi bărbaţi. Dar păcătos era şi fariseul. 

Oricât de mare ori mică ar fi datoria noastră, totuşi ea este mai 
presus de puterile noastre, noi nu o putem plăti. Dar, cititorule, 
şi cel mai mititel păcat te face dator lui Dumnezeu cu o datorie 
pe care tu nu o poţi plăti. Fiindcă datoria pe care o contractăm 
prin păcate nu o poate plăti niciunul din lucrurile lumii acesteia: 
NICI argint, nici aur, nici bogăţiile şi comorile lumii întregi, ba nici 
chiar viaţa noastră, dacă noi am jertfi-o. 

Căci Dumnezeu Cel nemărginit, pe care L-am jignit prin 
păcat, este gata să ne ierte, oricât ar fi de mari păcatele noastre. El 

iartă, atât cei cinci sute de dinari, cât şi cei cincizeci. Numai noi să 
păzim legile pe care le hotărăşte Evanghelia: adică să ne căim, să 
credem în Hristos, să sărutăm harul şi mila Părintelui celui bun, cu 
durere şi zdrobire de inimă. 

Cei ce au primit iertarea, trebuie să fie recunoscători şi să 
iubească pe Dumnezeu, care i-a iertat. Şi cu cât au fost mai mari 
păcatele, cu atât devotamentul şi dragostea faţă de Dumnezeu 
trebuie să fie mai adâncă, cu atât oamenii iertaţi trebuie să se arate 
mai sfinţi şi să se ostenească pentru alţii. Saul, marele prigonitor al 
creştinismului, a devenit apostolul Pavel, cel devotat cu tot sufletul 
tuturor şi ostenindu-se pentru toţi. 


Aplicarea pildei 


„Drept ai judecat”, a spus Domnul lui Simon fariseul. El 
mărturisise că acel datornic, căruia îi va fi iertat o datorie mai mare, 
va iubi mai mult pe cămătar. Domnul aplică îndată pilda, precum 
şi răspunsul lui Simon la împrejurarea de atunci, prin paralelisme 
şi asemănările pe care El le întrebuința de obicei în cele mai multe 
învățături. 

„Și întorcându-se către femeie, îi zisese lui Simon: vezi pe 
această femeie”? Cu greu s-ar putea spune cât de mişcată va fi fost 
acea nenorocită femeie, când Hristos, care până în clipa aceea nu 
dădea niciun semn că ar fi luat aminte la lacrimile şi la pocăinţa 
ei cea dureroasă, Se întoarce către ea dintr-odată şi atrage luarea 
aminte a lui Simon şi a tuturor celor de faţă spre dispreţuita ei 
persoană. Cum şedea cu faţa ascunsă în mâini, despletită, tulburată, 
plângând în hohote, aude acum întrebarea lui Hristos: „vez: pe 
această femeie?” Pe femeia, pe care tu o dispreţuieşti atât de mult! 
Ea se va dovedi în curând mai presus de tine, în dragostea ei faţă 
de Mine. Deoarece: „Am intrat în casa ta, apă pe picioarele Mele nu 
ai dat”. Rânduiala şi obiceiul recomanda să se dea apă de spălat, 
pentru picioarele pline de praf ale oaspelui venit de departe, căci 

încălţămintea de atunci era uşoară şi lăsa praful să se depună pe 
picioare. Astfel, i se dădea oaspelui cea dintâi uşurare şi plăcere, 
după ostenelile călătoriei. 

Împotriva acestora, tu, Simone, ai trecut cu vederea această 
datorie esenţială. „Ea însă cu lacrimi Mi-a udat picioarele şi le-a 
şters cu părul ei” (v. 44). Dimpotrivă, ea mi-a spălat picioarele cu 
lacrimile durerii pentru păcatele ei, lacrimile dragostei pentru 
cămătarul ei, dragoste pe care a dovedit-o ştergând picioarele Mele 
cu părul ei. Apoi tu „sărutare nu mi-ai dat”. Sărutarea era o dovadă 
exterioară a primirii din inimă, pe care o dădeai unui oaspe. „Ea 
însă de când a intrat nu a încetat să-Mi sărute picioarele” (v. 45). 
Această femeie, de când am intrat în casa ta, n-a încetat să-Mi sărute 
picioarele, ca dovadă a smereniei şi a dragostei ei adânci. Ba încă 
tu „cu untdelemn capul Meu nu l-ai uns”. Nu te-ai îngrijit să-Mi dai 
puţin untdelemn mirositor, ca să-Mi ung capul Meu, după obiceiul 
ospeţiei. Iar această femeie, nu cu ulei simplu, ci „cu mir Mi-a uns 
picioarele” (v. 46). Le-a uns cu mir de mult preţ. 

Ce antiteză între privirea rece şi trufaşă a fariseului şi dovezile 
de dragoste evlavioase ale femeii dispreţuite. În casa bogatului 
fruntaş Simon, comorile datorate ospeţiei le face o femeie săracă 
şi străină, iar nu stăpânul casei! Este-adevărat că acea femeie era 
o păcătoasă, cunoscută în toată cetatea pentru viaţa ei desfrânată. 
Dar iată că ea îşi arată amarnica ei pocăință în faţa tuturor. Acum 
ea nu mai este o păcătoasă, ci o pocăită. Şi tot ce a făcut ea acum 
aici, faptele pentru care tu, Simone, ai osândit-o în sinea ta şi te-ai 
mâniat, ba M-ai osândit şi pe Mine, au fost manifestările fierbinţi de 
pocăință, de zdrobire de inimă, de smerenie. Fiindcă Eu i-am iertat 
datoria cea mare şi grea a păcatelor ei. Este foarte firesc să manifeste 
faţă de Mine o dragoste mai mare decât tine, care nici nu te-ai căit, 
dar nici nu ai iubit. Deci, cum să resping Eu dragostea ei cea mare 
şi cum să preţuiesc indiferența rece a ta? Nu cumva în sufletul tău 
s-a petrecut ceea ce s-a petrecut în sufletul acestei femei? Tu nu 
simţi dragoste faţă de Dumnezeu şi râvnă pentru religie? Oamenii 

ca tine sunt gata să osândească şi să acuze călduroasele manifestări 
de căinţă, de smerenie şi de dragoste ale altora. Aceşti oameni sunt 
gata să osândească râvna care supune pe om la cheltuieli şi la jertfe, 
fiindcă ei nu au nici cea mai mică râvnă. Ei se mărginesc la un fel 
de religiozitate rece şi uscată, cu câteva vizite la biserică, în timpul 
marilor sărbători ale anului. 

„De aceea îţi zic ţie: iertate îi sunt păcatele ei cele multe, căci 
mult a iubit”. Simone, îţi zic ţie că păcatele ei cele multe şi mari au 
fost iertate; şi de aceea nu este de fel necuviincios şi nepotrivit să 
o primesc şi să O las să-şi arate recunoştinţa şi dragostea ei. Căci, 
după cum ai spus tu însuţi, acel datornic va iubi mai mult, căruia 
1 S-a iertat o datorie mai mare. Aşadar, dragostea ei cea mare este 
urmarea iertării păcatelor ei. Deoarece „cui i se iartă puţin, iubeşte 
puțin” (v. 46). Acesta eşti tu, Simone. Prin aceste din urmă cuvinte 
Domnul îi arată lui Simon fariseul că are motive să se îndoiască de 
dragostea acestuia, fie cât de mică. Prin urmare, păcatele fariseului, 
cât ar fi ele de mici, în comparaţie cu păcatele femeii păcătoase, 
n-avem siguranţa că i-ar fi fost iertate. Deci şi noi, în loc să osândim 
pe marii păcătoşi, pentru pocăinţa lor şi pentru manifestările lor 
fierbinţi către Hristos şi către viaţa evlavioasă, este de neapărată 
trebuinţă să ne cercetăm mai întâi pe noi înşine. Să vedem dacă 
ne-am pocăit cu adevărat şi dacă ne-au fost iertate păcatele, fie ele 
cât de mici. lar iertarea o vom afla uşor, după gradul de iubire 
la care a ajuns faţă de Hristos sufletul nostru. Am fost iertaţi cu 
adevărat, dacă constatăm că Îl iubim din inimă pe Domnul. 

Aceste cuvinte, pe care Hristos le-a spus către Simon despre 
femeie, au făcut-o să nu-i mai fie frică, să nu mai stea în acea 
aşteptare chinuitoare, în acea confuzie de ruşine, care îi stăpânea 
sufletul. Un soare dulce de mângâiere şi de nădejde a început să-şi 
arunce razele cele calde în sufletul ei cel întunecat şi tulburat. 
Ea însă nu auzise încă de-a dreptul glasul Domnului, nu auzise 
că El ar fi dezlegat-o de vinovăţie şi ar fi împăcat-o pe deplin cu 
Dumnezeu. Dar Domnul îi dă acum şi acel dar mare, nepreţuit şi 

unic, în privinţa importanţei: „I-a zis ei: iertate îţi sunt păcatele” (v. 
48). Aceste cuvinte au fost spuse atunci de Hristos, dar ele se spun 
şi astăzi prin gura preoţilor, cărora Hristos le-a dat dreptul să le 
spună în numele Său, în taina sfintei mărturisiri. Ele sunt cea mai 
mare comoară sufletească, pe care ne-a lăsat-o Domnul. Această 
comoară este la îndemâna omului care se căieşte, în viaţa aceasta, 
şi îi asigură fericirea celeilalte vieţi. Această iertare este un fapt 
sigur, real, atunci când căinţa, mâhnirea, smerenia şi mărturisirea 
păcatelor sunt realităţi adânci, precum au fost cele ale femeii 
păcătoase. 

Iată însă din nou osândiri ascunse, neincredere lăuntrică: „ce: 
ce erau de Jaţă, au început să zică în sinea lor: cine este acesta, de iartă 
şi păcatele?” (v. 49). Întrucât ei nu voiau să înţeleagă că Hristos 
este Dumnezeu, că are puterea de a ierta păcatele, deşi văzuseră că 
avea putere să vindece pe slăbănogi, în aceeaşi măsură, cei care nu 
cred fac şi acum la fel. De aceea Hristos nu le-a dat niciun răspuns. 
Însă „pacea care covârşeşte toată mintea”, pacea cea de mult preţ, a 
oferit-o unui suflet care căuta pacea. S-a întors către femeie şi a zis: 
„credinţa ta te-a mântuit, mergi in pace” (v. 50). 

Aceasta este întâmplarea, iubite cititorule. Întâmplarea care 
adevereşte toate pildele despre pocăință, pe care le-am tâlcuit mai 
inainte. Sfântul Grigorie a zis: „ori decâteori citesc această întâmplare, 
îmi vine mai degrabă să plâng, decât să propovăduiesc despre ea. 
Atât de adânc mă mişcă dragostea şi milostivirea Domnului celui cu 
totul fără de păcat, către noi, marii păcătoşi”. De atunci au trecut 
aproape douăzeci de veacuri. În cursul acestor veacuri s-au petrecut 
atâtea şi atâtea schimbări şi prefaceri. Două lucruri totuşi rămân 
statornice şi neschimbate. Unul este că prea adesea nenorocitul de 
om urmează calea păcatului şi imită, prin viaţa lui de pierzanie, 
pe femeia păcătoasă din capitolul de faţă. Al doilea lucru este că 
milostivirea lui Hristos pentru păcătoşii, care se pocăiesc, rămâne 
intotdeauna aceeaşi, ca atunci când primea, în casa lui Simon din 
Galileea, pocăinţa femeii păcătoase. Tu să nu cercetezi, cititorule, 

dacă ai ajuns la acel punct de decădere morală, în care ajunsese 
păcătoasa. Fapt este că şi acela care datorează mai puţin are nevoie 
să 1 se ierte datoria păcatului. Nu există nimeni care să nu fie dator 
lui Dumnezeu, măcar cât de cât. Căci „dacă zicem că nu avem păcat, 
rătăcim şi adevărul nu este în noi” (1 In 1, 8). Deci, deoarece este 
întru totul adevărat, că toţi suntem păcătoşi, nu aflăm altă cale spre 
mântuire, decât cea pe care ne-a arătat-o femeia păcătoasă. Această 
cale este pocăinţa. Ea ne călăuzeşte la picioarele Mântuitorului. Ea 
ne face să venim la Dânsul cu lacrimi de zdrobire şi de smerenie, 
pocăinţa este şi hotărârea de a începe o viaţă nouă, despărţindu-ne 
definitiv de păcat. Noi punem o hotărâre statornică pentru o viaţă 
de virtute şi sfinţenie. Pe acestea să le aducem ca pe nişte miresme 
duhovniceşti cu bună mireasmă din inimile noastre, lui Hristos. Şi 
atunci, cu siguranţă vom simţi Duhul Sfânt şoptindu-ne la ureche, 
prin gura duhovnicului, aceste cuvinte nepreţuite: „Jertate îţi sunt 
păcatele; credinţa ta te-a mântuit, mergi tn pace”. 

(Lc 18, 2-8) 


unt unele ocupaţii şi activităţi omeneşti considerate mai 
nobile şi mai de cinste decât altele, care sunt comune şi ne 
procură cele necesare vieţii materiale. Omul de ştiinţă, de 
exemplu, care se îndeletniceşte cu cercetarea diferitelor ramuri ale 
ştiinţei ori artistul, care creează opere frumoase, sunt consideraţi că 
exercită o activitate mai înaltă decât cea a muncitorului de rând. 
Există utluri şi funcţii distinse despre care se presupune că 
ridică pe om la un nivel mai înalt decât ceilalți. Dar nu toţi au 
avantajul şi mijloacele spirituale şi materiale să ajungă oameni de 
ştiinţă sau să ocupe funcţii înalte şi importante. Dar, pe de altă 
parte, aceste funcţii şi ocupaţii nu sunt nici pe departe cele mai 
nobile şi mai înalte pe care le-ar putea face un om pe pământ. 
Căci există o altă activitate şi o altă îndeletnicire sfântă, cea mai 
nobilă dintre toate, cu care putem şi chiar trebuie să ne îndeletnicim 
toţi, fără excepţie. Această activitate şi îndeletnicire este rugăciunea. 
Sfântul loan Gură de Aur zice: „Lucrarea îngerilor este rugăciunea. 

Ea întrece în vrednicie chiar şi pe îngeri. Este o demnitate şi o întâietate 
mai sublimă şi mai cinstită decât toate cele de pe pământ, la care putem 
ajunge toți” Despre rugăciune Sfântul Grigorie Cuvântătorul de 
Dumnezeu zice: „Rugăciunea este o ierurgie şi o desăvârşire, prin care 
omul se împreună cu cele dumnezeieşti şi se înalță până la ele”, 

Şi, fiindcă rugăciunea are o importanţă capitală, Dumnezeu 
cel întrupat, Domnul nostru Iisus Hristos, de multe ori a învăţat 
şi a accentuat cât de mare datorie avem de a ne ruga, ba ne-a dat 
şi o rugăciune specială, vestita rugăciune domnească, adică Tatăl 
nostru. A arătat şi printr-o pildă minunată trebuinţa rugăciunii, 
a rugăciunii răbdătoare. Este parabola numită a „Judecătorului 
nedrept”, sau a „Văduvei răbdătoare”. Noi vom tâlcui-o acum 
aici, căci tot creştinul trebuie să înţeleagă importanţa rugăciunii, 
a rugăciunii răbdătoare şi stăruitoare. Din nenorocire mulţi nu 
cunoaştem şi nu preţuim stăruința şi răbdarea în rugăciune. 


Trebuinţa rugăciunii 


Cuvintele prin care sfântul Evanghelist ne introduce în 
expunerea parabolei sunt foarte importante. Ele exprimă, foarte 
concis, un mare adevăr. Că avem o datorie foarte folositoare şi de 
neapărată trebuinţă, să ne rugăm cu răbdare. lată acele cuvinte: 
„Le-a spus şi o pildă, că trebuie să se roage mereu şi să nu se descurajeze” 
(v. 1). Adică Domnul a atras atenţia ucenicilor, printr-o parabolă 
specială, că trebuie să se roage fără intrerupere şi cu răbdare. Să nu 
înceteze a se ruga, să nu piardă îndrăzneala şi nădejdea lor când vor 
vedea că n-au primit încă cele ce doresc şi le cer de la Dumnezeu. 


„Că trebuie să se roage mereu“ 


Este nevoie de rugăciune neîntreruptă. Cu adevărat există această 
nevoie. Despre această nevoie mărturiseşte, mai întâi, istoria omului, 
istoria tuturor popoarelor, care prezintă aceste popoare, chiar şi pe cele 

sălbatice rugându-se unei oarecare dumnezeiri. Istoria arată că un om 
care a încetat să se roage este scos din rândul oamenilor, şi-a pierdut 
orice element omenesc şi s-a schimbat în ceva inexistent şi sălbatic. 

Să ne ducem cu mintea la rădăcinile neamului omenesc, la cei 
întâi zidiţi, şi vom observa că, deşi căzuseră din starea fericită de 
rai, care însemna rugăciune neintreruptă, comuniune şi dependenţă 
neîntreruptă către Făcătorul, totuşi ei simțeau o neapărată nevoie 
de rugăciune. Prin rugăciune, ei păstrau o oarecare comuniune cu 
Dumnezeu. Chiar pe pragul raiului a fost înălţat un altar pe care 
primii fii ai oamenilor, Abel cel drept şi Cain cel pizmaş, îşi aduceau 
jertfele lor şi se rugau. Ca să nu mai lungim vorba, luând pilde de 
rugăciune de la popoarele închinătorilor de idoli care şi ei se rugau, 
să aruncăm o privire de ansamblu la închinătorii adevăratului 
Dumnezeu. Popoarele idolatre nu se rugau către Dumnezeul 
cel adevărat, dar aveau temple foarte înalte pe care săpăturile 
arheologilor le aduc acum la lumină. Să ne ocupăm acum numai de 
inchinătorii adevăratului Dumnezeu. Vedem pe marii patriarhi, pe 
Avraam, pe Isac şi pe Iacov, nu numai rugându-se şi rezolvând prin 
găciune toate chestiunile vieţii lor. Vedem pe înțeleptul Moise, cel 
cult, cel crescut în palatul împărătesc al unui faraon, ca un prinţ, că 
nu se roagă numai el, ci sprijină şi poporul şi se impotriveşte ca el 
să fie impiedicat de la rugăciune şi îl duce în pustie, unde îi găseşte 
un loc de cult. De aceea a construit acel cort al mărturiei, biserică 
mişcătoare şi împodobită, pentru ca poporul, pribeag, să aibă unde 
se închina lui Dumnezeu. Căci, dacă mana pe care Dumnezeu o 
trimitea la rugăciunea lui Moise era de neapărată trebuinţă poporului 
ca să se hrănească şi să trăiască, era de asemenea nevoie de rugăciune, 
care uneşte sufletul omului cu Dumnezeu, izvorul vieţii. 

Vom vedea apoi pe David, acel împărat slăvit al lui Israel, că 
se ruga cu multă râvnă şi devotament, cu căldură şi entuziasm, pe 
care le exprimă în acei psalmi ai săi, rugăciuni lirice minunate şi 
de Dumnezeu insuflate. Aceşti psalmi îi auzim adesea la biserică 
în textul diferitelor slujbe, dar nu luăm amiite la importanţa lor. 

Cuvinte ca cele următoare exprimă dorul, bucuria şi desfătarea 
lui David când se ruga: „Doreşte şi se sfârşeşte sufletul meu după 
curțile Domnului” (Ps 121, 1). „Veselitu-s-a sufletul meu de cei ce 
mi-au zis mie: în calea Domnului vom merge” (Ps 93, 3). Vom vedea 
pe Solomon că zideşte minunatul templu, minune de artă, care 
aproape trei mii de ani a impodobit Ierusalimul şi a fost legătura 
dintre Dumnezeu şi om. Vom vedea viaţa tuturor oamenilor sfinţi, 
fără excepţie, întreţinută cu rugăciunea, precum urzeala cu băteala 
țesătură, Îl vom vedea rugându-Se pe însuşi Fiul lui Dumnezeu. 

Ce zic? Nu numai că se ruga, dar adesea petrecea toată noaptea 
în rugăciune către Dumnezeu Tatăl Său şi înălța rugăciuni şi cereri 
către părintele ceresc pentru noi, cei vinovaţi şi pierduţi, pentru 
care a venit în lume, ca să ne mântuiască (cf. Evr 5, 7). 


„Că trebuie să se roage mereu” 


Domnul zice că este nevoie să ne rugăm, să ne rugăm mereu. 
Unii care vor să pară înţelepţi, dar sunt otrăviţi cu necredinţă, zic: 
ba nu, nu e nevoie de rugăciune necontenită. Numai oamenii de jos, 
fără însemnătate şi inculți, cred că trebuie să se mai roage. Şi, totuşi, 
realitatea dovedeşte că ei se înşeală foarte tare şi rătăcesc de la adevăr. 
Fiindcă nimeni, niciun om de pe lume, nu este de sine stătător şi nu 
poate să-şi îndestuleze toate cerinţele vieţii sale, nici să se elibereze de 
necesităţi de unul singur. Niciun om, nici chiar îngerii din cer — deşi 
ei sunt neasemănat mai presus de oameni — nu sunt neatârnaţi, nu 
au independenţă deplină. De aceea şi îngerii înalţă necontenit şi fără 
incetare cântarea cea întreit sfântă către Dumnezeu cel preainalt, 
strigând: Sfânt, sfânt. „Sfânt, Sfânt, Sfânt, Domnul Savaot”. lar cei 
ce nu înţeleg că rugăciunea este o nemijlocită nevoie a sufletului 
omenesc şi îşi bat joc de cei ce se roagă, chiar şi aceştia, chiar ei 
se roagă la anumite ocazii. Aceasta este un lucru paradoxal. Ei 
se roagă nu atunci când viaţa le este netedă, când au sănătate şi 
bogăţie şi trecere şi desfătări. Fiindcă nu au întâmpinat încă nicio 

furtună în călătoria vieţii lor şi sunt în atmosfera cea impâclită a 
egoismului, ei simt nevoia de a se ruga numai propriului lor eu şi 
adoră, ca pe un dumnezeu, numai propria lor persoană. Dar când, 
pe neaşteptate, după zilele fericite şi senine, răsar şi zile de necazuri 
şi de lacrimi — şi este cu neputinţă să nu vină şi astfel de zile, - când ei 
se găsesc în împrejurări potrivnice, în timpul cărora nici propria lor 
personalitate, nici vreun alt om, nici vreo altă putere pământească 
nu sunt în stare să-i vindece şi să-i mântuiască, — atunci ei îşi zdrobesc 
propriul lor eu, se smeresc, aleargă la Acela pe care până mai ieri Îl 
tăgăduiau. Atunci ei simt, în adâncimea lor, că depind de Dumnezeul 
cel preainalt şi apelează la ajutorul Său. 

Cititorul să aibă acum răbdare ca să citească următoarele, în 
care vom expune două evenimente istorice, din care se dovedeşte 
că până şi necredincioşii simt, în anumite împrejurări, nevoia 
rugăciunii. Woliney, un necredincios care era destul de cunoscut 
pentru scrierile sale ateiste răspândite în cercuri largi, nu numai 
că nu se ruga, dar afirma chiar într-o scriere a sa că rugăciunea 
este pierdere de vreme. A venit totuşi o împrejurare care l-a silit 
pe el însuşi să recunoască puterea şi însemnătatea rugăciunii. 
Odată, el călătorea de la Havre către New York. Într-un moment 
al călătoriei sale s-a stârnit o furtună care ameninţa să cufunde în 
adâncul oceanului vasul şi pe cei de pe el. Cu frica în oase, bărbaţi 
şi femei au căzut în genunchi şi cu lacrimi cereau mântuire de la 
Dumnezeu. Nici Woliney nu s-a lăsat mai prejos. Plin de teamă 
şi chinuit, mustrat de cuget, a ingenunchiat şi el într-un colţ al 
vasului şi s-a rugat. După o vreme, furtuna s-a potolit şi călătorii 
şi-au venit în fire. Cunoscuţii lui Woliney s-au apropiat de el şi îşi 
băteau joc de el, întrebându-l de ce şi-a pierdut vreme de un ceas cu 
rugăciunea şi cum îşi îndreptăţeşte această abatere de la concepţiile 
sale. De ce şi-a pierdut firea şi a îngenunchiat, dacă rugăciunea nu 
are nicio importanţă şi nicio valoare reală? Woliney le răspunse: 
„Prieteni, oricine poate propovădui necredinţa, când şade liniştit în 
casa lui, dar nu atunci când are în faţă o moarte sigură”, 

Un alt mare necredincios, grec de neam şi cu o situaţie socială 
foarte înaltă, într-o împrejurare asemănătoare, adică într-o călătorie 
pe mare, adesea îşi dezvolta ideile sale ateiste în faţa pasagerilor care 
călătoreau cu el. El susţinea că materia şi forţa conduc lumea. Dar 
fiindcă Dumnezeu voia să-i arate că nici el nu ştie ce susţine, a iscat 
dintr-odată o furtună grozavă. În marea primejdie, glasul acelui 
păcătos şi necredincios se înălța zicând: „Maica Domnului, Maica 
Domnului!” El se ruga către Preasfânta să-l scape. Unul dintre pasageri 
îi spusese: nu există decât forţă şi materie. Cheamă-le pe ele să te scape 
din această furtună. Furtuna a trecut, dar necredinciosul, smerindu- 
se, şi-a recunoscut rătăcirea. Faptul că şi cei necredincioşi recurg la 
rugăciune în împrejurări extreme, este o dovadă convingătoare că 
rugăciunea este o necesitate sufletească a omului. 

„Să ne rugăm mereu”, a afirmat Domnul. Căci omul este 
mai presus de animal, ca o fiinţă cuvântătoare şi liberă, însă are şi 
necesităţi mai multe şi mai mari decât animalele. Omul este plin 
de necesităţi: necesităţile trupului sunt multe şi nenumărate, dar 
ale sufletului sunt mai mari. Afirmăm că necesităţile sufletului sunt 
cele mai mari. Fiindcă nevoile trupului omul şi le indestulează, cel 
puţin în oarecare măsură, chiar şi fără rugăciune. Fiindcă Dumnezeu 
dă bunuri materiale atât celor drepţi, cât şi celor nedrepţi. Însă 
necesităţile sufleteşti ale omului nu şi le poate indestula fără să 
recurgă la Dumnezeu, prin rugăciune fierbinte şi din inimă. Cum va 
fi cu putinţă să ne slobozim din vina păcatului, dacă nu cerem prin 
rugăciune mântuirea? Care om a fost de la naşterea sa sfânt, cine 
Şi-a petrecut întreaga viaţă fără să păcătuiască, — afară de H.ristos, 
unul singur - şi, prin urmare, cine nu are nevoie de rugăciune, 
pentru a obţine iertarea păcatelor sale? Cine are putere atât de 
mare încât să se poată mântui singur „de trupul morţii acesteia?” 
(Rm 7, 24). Cine poate să scape nevătămat de potrivnicul diavol 
„care umblă răcnind, ca un leu, căutând pe cine să îngbită?” (1 Ptr 
5, 8). Nu cumva este vreun om atât de puternic încât să vindece şi 
să îndestuleze toate necesităţile sufleteşti? Nu este nimeni, nu este 

niciunul. Căci toţi oamenii sunt la fel de neputincioşi şi au aceleaşi 
nevoi sufleteşti. lar în necazurile vieţii, în acele zile întunecate 
care îngrămădesc atâţia nori negrii pe orizontul sufletului nostru 
şi provoacă atâtea naufragii şi cufundări, în acele împrejurări, în 
care niciun ajutor omenesc nu mai are efect, nici părinţi, nici fraţi, 
NICI soţie, nici medici, nici medicamente, nici bani, nici funcţie, 
unde să mai scape cel suferind şi chinuit, dacă nu la Dumnezeul cel 
atotputernic, Mântuitorul sufletelor şi al trupurilor noastre? 

Dar credem că nu trebuie să mai insistăm mult pentru ca 
cititorul să înţeleagă ce semnificaţie adâncă are această frază a 
Evanghelistului: „Că trebuie să se roage mereu”. Căci pâinea care dă 
viaţă trupului, iertarea care dă viaţă sufletului, pacea cea de mult 
preţ, răbdarea cea cinstită, belşugul de bunătăţi, într-un cuvânt, 
harul lui Dumnezeu, toate acestea ne sunt date de Dumnezeu în 
măsura în care Îl rugăm să ni le dea. Un medic distins, serenisimul 
Adreias Clark, preşedintele colegiului regal din Londra, cunoştea 
bine faptul că omul este îndoit din fire, adică are trup şi suflet. În 
urmă cu mai mulţi ani, el a scris următoarele: „Ziceţi că rugăciunea 
nu are importanţă? Rugăciunea este mai puternică decât medicina. 
Rugăciunea este temelia şi piatra unghiulară a dragostei şi de aceea 
rugăciunea este atotputernică. În rezumat: după cum trupul nu poate 
trăi Jără vespirație, tot astfel sufletul nu poate trăi Jără rugăciune”. 

Parabola despre rugăciunea răbdătoare. Dar nu-i destul ca 
creştinul să se roage numai o dată, cerând de la Dumnezeu un 
lucru de trebuinţă. Mai este necesar să nu-şi piardă răbdarea dacă 
nu primeşte îndată cele cerute. Să nu înceteze să se roage, să nu se 
lase de a cere, să stăruiască, până când primeşte acel lucru. Căci 
rugăciunea făcută cu răbdare are o forţă mare. Mare putere are 
stăruința în rugăciune. Şi, ca să arate câtă putere are rugăciunea 
răbdătoare. Domnul a dat o învăţătură prin următoarea parabolă, 
care dovedeşte că rugăciunea răbdătoare biruieşte şi pe oamenii 
cei mai uscați, care nu au în sufletul lor nicio dispoziţie spre bine, 
necum pe Dumnezeul cel preabun şi iubitor. 

Caracterul judecătorului 


Domnul începe pilda caracterizând, în câteva cuvinte, tocmai 
pe omul uscat pe care rugăciunea cea răbdătoare l-a biruit până la 
sfârşit. „Era în cetate un judecător, care de Dumnezeu nu se temea şi de 
oameni nu se ruşina” (v. 2). Era în cetate un fruntaş, un judecător fără 
nicio conştiinţă şi fără nicio iubire de oameni, care nici nu se temea de 
pedeapsa lui Dumnezeu, nici nu se interesa ca să aibă vază la oameni. 
Judecătorul nu lua în considerare acuzele şi osândirile oamenilor, ca să 
scape de ele şi să se conformeze moralei curente. Aşadar, judecătorul 
acela era şi lipsit de cucernicie şi neomenos. Este un lucru foarte 
obişnuit şi des întâlnit că omul lipsit de evlavie pierde, până la urmă, 
orice reţinere şi sfială şi în faţa oamenilor. Prin urmare să nu aştepţi 
vreodată vreun bine de la omul lipsit de evlavie. Dacă este câteodată 
silit să prezinte şi unele probe de bunătate, el face în schimb atâtea 
rele şi nedreptăţi, încât bunătatea lui cea de silă se pierde din vedere. 
Un asemenea caracter este desigur primejdios pentru orice poziţie ar 
ocupa persoana respectivă, dar este o adevărată pacoste când persoana 
ocupă locul de judecător. Căci judecătorul are putere de stăpânire, 
prin care poate săvârşi abateri şi rele ingrozitoare dacă nu este reţinut 
de conştiinţa sa, de simţământul dreptăţii, de frica lui Dumnezeu şi de 
evlavie. Una dintre relele pe care înțeleptul Solomon le-a văzut sub 
soare şi despre care vorbeşte în cartea Ecleziastului este faptul că a 
văzut pe cel necredincios în funcţia de judecător (Ec/ 3, 16). 


Situația disperată a văduvei 


Şi, iată, în mâinile unui astfel de judecător fără evlavie şi fără 
conştiinţă se afla dreptatea unei fiinţe nefericite, o văduvă săracă şi 
lipsită de orice sprijin, „iar o văduvă era în acea cetate şi venea la el zilnic, 
zicând: izbăveşte-mă de pârâşul meu” (v. 3). Dreptatea văduvei nu avea 
nevoie nici de martori, nici de vreo judecată mare, ca să fie vădită. Era 

limpede şi sărea în ochii oricui. Judecătorul nici nu avea vreo îndoială 
in privinţa dreptăţii văduvei. Şi nefericita, convinsă că nedreptatea pe 
care o suferea era limpede, se ducea în fiecare zi la judecător, îl ruga şi îl 
implora: „Izbăveşte-mă de pârâşul meu”. Izbăvirea ei nu presupunea nici 
măcar pedepsirea pârâşului, ci numai restituirea drepturilor ei. Văduva 
cerea să-i fie înapoiaţi banii sau vreun alt lucru pe care potrivnicul ei 
i-l răpise. Ori poate cerea ca potrivnicul rău-făcător să fie constrâns de 
lege, să nu-i mai facă în viitor alte nedreptăţi. Căci acolo unde nu sunt 
judecători buni care să stabilească adevărata dreptate, acolo oamenii cei 
nedrepţi şi răpitori îşi iau avânt, devenind şi plăgi pentru cei liniştiţi şi 
drepţi, dar mai cu seamă pentru fiinţe slabe şi lipsite de sprijin, precum 
sunt văduvele, orfanii, bătrânii şi bolnavii. Averea unor astfel de fiinţe 
nenorocite devine prea adesea o pradă uşoară şi sigură pentru fiarele 
răpitoare cu chip de om, când judecătorii sunt nedrepţi şi părtinitori. 


Judecătorul amână să-i facă dreptate văduvei 


Este de la sine înţeles că un asemenea judecător „un timp nu 
a voit” să dea atenţie şi urmare rugăminţilor văduvei nefericite. 
Ba, mai mult, de câte ori venea ea la judecător, întâmpina un nou 
refuz. Întrucât judecătorul nu se temea de Dumnezeu, ce l-ar fi 
putut îmboldi să-şi facă datoria? Întrucât sărmana văduvă nu avea 
de partea ei nici inima, nici conştiinţa judecătorului, întrucât ea 
nu avea nici bani să-i dea - căci cu bani se pot cumpăra adesea 
conştiinţele unor astfel de judecători - întrucât văduva nu avea 
niciun sprijinitor puternic care să intervină şi să sperie pe judecător, 
era foarte firesc ca rugăminţile ei zilnice şi neîncetate să nu poată 
inmuia pe judecătorul cel uscat şi lipsit de conştiinţă. 

Ar fi fost firesc ca, întâmpinând atâta indiferenţă, dispreţ, 
amânări şi mustrări, după ce de atâtea ori a fost izgonită de la 
uşa judecătorului, văduva cea nevinovată să deznădăjduiască 
şi să înceteze de a mai cere dreptate. Dar dânsa, constrânsă de 
nevoie, aparţine acelor caractere care nu se lasă abătute şi nu îşi 

pierd firea prea uşor. Deci a continuat să stăruiască în rugăciune, 
venind iarăşi şi iarăşi la judecătorul. Şi acum s-a întâmplat un lucru 
foarte asemănător cu acea luptă tainică despre care scrie în Sfânta 
Scriptură în cartea Facerii, că a avut loc între Iacov şi înger. O 
noapte întreagă s-a luptat Iacov cu îngerul, până când Iacov cel 
neputincios a biruit pe îngerul cel puternic, la fel şi acea văduvă 
neputincioasă a învins pe puternicul judecător, folosind drept 
singur mijloc puterea răbdării ei. Iată şi adeverirea acestui lucru. 


Judecătorul își mută gândul 


„După acestea a zis întru sine: deşi de Dumnezeu nu mă tem şi de om 
nu mă ruşinez, dar pentru că îmi Jace supărare această văduvă, îi voi Jace 
dreptate, ca nu până în sfârşit venind să mă supere” (v. 4-5). Judecătorul 
s-a gândit că trebuie, în sfârşit, să-i facă dreptate acelei văduve sărmane, 
nu că i-ar fi fost frică lui, ca nu cumva rugăciunile ei să atragă asupra lui 
mânia dumnezeiască, nici că strigătele ei i-ar putea strica vaza în faţa 
oamenilor. Îi face dreptate numai şi numai ca să se libereze de stăruința 
ei, ca să se descarce de ea. Deoarece văduva hotărâse să nu-i dea pace 
judecătorului, ci să-l sâcâie cu cererile şi cu lacrimile ei, acesta se hotărăşte 
să scape de ea. Şi astfel, după ce văduva l-a implorat multă vreme din uşa 
casei lui, după ce l-a întâmpinat pe drum şi l-a rugat de atâtea ori şi în 
sala de judecăţi, la sfârşit a obţinut ce a dorit ea. Răbdarea ei, care părea 
atât de neputincioasă — căci ce putere aveau cuvintele ei jalnice? — s-a 
dovedit atât de puternică, încât a biruit împotrivirea unui om fără nicio 
conştiinţă şi plin de uscăciune. Aceasta este parabola, cu care Domnul 
ne-a învăţat că trebuie să ne rugăm mereu şi să nu descurajăm. 


Aplicarea parabolei 


Şi acum Domnul ajunge la scopul cu care a povestit parabola. 
Ajunge să ne înveţe nu numai că nu trebuie să ne descurajăm când 
cerem de la Dumnezeu, prin rugăciuni, toate câte sunt necesare 

sufletului şi trupului, fără a le primi, ci, dimpotrivă, trebuie să 
avem răbdare şi credinţă, cu căldură şi cu stăruinţă neabătută. 

Domnul afirmă că Dumnezeu ne va asculta, dacă stăruim. 

Domnul mai zice: „Auziţi ce zice judecătorul nedreptăţii?” (v. 
6). Aşadar, adresându-se ucenicilor Săi, Domnul incepe să aplice 
parabola şi le zice: auziţi îndreptăţirea judecătorului nedrept prin 
care recunoaşte că a fost biruit, că a fost silit să-şi schimbe purtarea 
şi să se conformeze dreptăţii? Şi dacă acel om nedrept, prin stăruința 
văduvei a fost silit să-i dea dreptatea schimbându-şi purtările faţă 
de ea, „dar Dumnezeu, oare, nu va Jace dreptate aleşilor Săi, care 
strigă către El ziua şi noaptea, şi pentru care El rabdă îndelung” (v. 
7). Adică: este oare cu putinţă ca Dumnezeu cel drept să nu dea 
indreptăţire aleşilor Săi şi să nu le hărăzească tot ce este plăcut 
inaintea Sa şi slujeşte intereselor lor? Dar cui va da Dumnezeu 
bunurile acestea, pe care oamenii le cer cu stăruinţă? 


„Aleșilor Săi” 


Adică acelor care aparţin poporului de predilecție ai lui Dumnezeu, 
pe care l-a ales din lumea păcatului şi l-a îndrăgit, fiindcă este al Său şi 
fiindcă a chemat asupra lor sfântul Său nume. Va da bunurile Sale celor 
care sunt străini de răutatea lumii pentru că sunt devotați lui Dumnezeu, 
deşi trăiesc în mijlocul lumii. Aceştia întâmpină foarte adesea mii de 
piedici şi împotriviri, stârnesc împotriva lor mulţi duşmani cu care au 
a se lupta, de aceea au mare nevoie de ajutor, întărire, mântuire. Satana, 
lumea cu viclenuile ei, păcatul cu amăgirea lui sunt potrivnici îngrozitori 
de care ei trebuie să fie mântuiţi ca să-şi afle odihnă. Pe deasupra, aleşii hui 
Dumnezeu au nevoie de mare sprijin şi de multe binecuvântări ca să-şi 
ducă la bun sfârşit intenţiile bune, faptele virtuoase şi întreaga lor viaţă. 
De aceea ei cer, şi trebuie să şi ceară, prin rugăciune, de la Dumnezeu 
cel bun şi atotputernic, atât izbăvire de duşmanii şi potrivnicii lor, cât şi 
sprijinul, binecuvântarea şi ajutorul lui Dumnezeu. 

„Care strigă către El ziua și noaptea” 


Acelora le va da indreptăţirea şi sprijinul, zice Domnul. 
Nu va da nimic celor care pur şi simplu au cerut intervenţia lui 
Dumnezeu odată sau de două ori, ci numai acelora care zi şi noapte 
înalţă rugăciunile şi cererile lor. Nu va da nimic celor care se roagă 
distrat şi fără tărie, cu sufletul îndoit, ci numai acelora care, ca şi 
Hristos când era pe pământ, bat la uşa milei lui Dumnezeu cu 
strigăte puternice şi cu lacrimi. Dumnezeu va da darurile Sale 
acelora care, cu tărie, fără îndoială, cu credinţă statornică şi cu 
răbdare, se roagă pentru orice nevoie şi necaz trupesc ori sufletesc, 
în particular sau în public, pentru tot binele particular ori public. 

Este foarte adevărat că Dumnezeu „rabdă îndelung pentru 
ei”, amânând mereu clipa în care va pedepsi pe vrăjmaşii aleşilor 
Săi, ca doar, doar şi aceştia să se pocăiască. Dumnezeu amână 
mereu intervenţia Sa cea dreaptă şi lasă o vreme pe cel ce se roagă 
în puterea răutăţii vrăjmaşilor lui. Este foarte adevărat, dragă 
cititorule, că Dumnezeu de multe ori tace la cererile şi la lacrimile 
tale. Dar să nu te temi, să nu dai înapoi. Dumnezeu a tăcut la 
cererea lui Zaharia şi a Elisabetei, care ani de zile au cerut un fiu, 
un fiu obişnuit, aşa cum sunt cu miile. Dar, la sfârşit, Dumnezeu 
le-a dat nu un fiu obişnuit, ci pe cel mai mare dintre prooroci, 
pe loan Botezătorul, „ce/ mai mare dintre cei născuţi din femeie”. 
A tăcut Dumnezeu mult timp la rugăciunile şi la lacrimile sfintei 
Monica, mama fericitului Augustin, care nu cerea altceva, decât ca 
Dumnezeu să cheme pe fiul ei la calea înţelepciunii. Dar, la sfârşit, 
Dumnezeu i-a dat un fiu care a fost un om sfânt. A tăcut Dumnezeu 
timp de trei veacuri la rugăciunile fierbinţi ale Bisericii, care cerea 
să fie izbăvită de prigoanele cele îngrozitoare. Dar la sfârşit, i-a dat 
pace, aşezând în fruntea statului pe un împărat creştin. 

Dumnezeu nu răspunde îndată, la moment, la rugăciunile 
credincioşilor Săi. Amână şi lungeşte vremea în care îşi va împlini 
dorinţa ta. 'Totuşi, între timp, îţi va hărăzi multe daruri, mai presus 

chiar de cele pe care le ceri tu. Căci răbdarea cu care îţi continui cererea 
ta îţi sporeşte credinţa, îţi împodobeşte nădejdea, îţi exercită răbdarea. 
Nu cumva socoteşti că credinţa, nădejdea şi răbdarea sunt nişte virtuţi 
de nimic? Pentru aceste virtuţi a făgăduit- Dumnezeu să-ţi dea ție însăţi 
impărăţia Sa. „Dacă vom răbda, vom şi împărăţi ”, afirmă Duhul Sfânt (2 
Tim 2, 12). Vezi, deci, că, pe când tu ceri de la Dumnezeu să te vindece 
de o boală îndelungată, până să-ţi vie vindecarea, prin răbdarea în care te 
exerciţi, te pocăieşti, pregătindu-te pentru fericirea veşnică. Cu adevărat 
nepătrunse sunt căile lui Dumnezeu, prin care El aduce folos şi dă bine 
credincioşilor Săi. Aşadar, creştine, cere cu stăruinţă şi răbdare, prin 
rugăciuni, de la Părintele cel bun, tot ceea ce este de folos. Şi vei vedea 
că, în loc de o micuță drahmă, pe care o aşteptai, vei primi o comoară 
întreagă. Şi iată dovada confirmată chiar de Domnul. 

„Zic vouă că le va face dreptate curând” (v. 8). Vă încredinţez, zice 
Domnul, că în curând le va da dreptul lor, pe care îl cer. Domnul 
prezintă această afirmaţie ca pe o concluzie logică a parabolei. Adică: 
dacă văduva, prin răbdarea ei, a biruit împotrivirea judecătorului 
nedrept, cu atât mai mult, cei ce se roagă cu răbdare, vor birui 
indelunga răbdare a lui Dumnezeu. Şi o vor birui cu mult mai uşor 
şi mai repede fiindcă: 

Mai întâi, văduva era străină şi nu avea niciun grad de rudenie şi 
de împrietenire cu judecătorul. Însă credincioşii creştini care se roagă 
cu stăruinţă sunt aleşii lui Dumnezeu, pe care El îi cunoaşte, îi iubeşte 
şi îi sprijină. În al doilea rând, văduva era singură, nu avea pe nimeni 
care să se roage şi să intervină pentru ea. Dar credincioşii, când se 
roagă, sunt mulţumiţi. Fie când se roagă cu toţii împreună în Biserică, 
fie când se roagă deosebi, credincioşii sunt mereu uniţi sufleteşte şi 
fiecare se roagă şi pentru ceilalţi. Precum sfinţii din cer se roagă uniţi în 
jurul tronului lui Dumnezeu, tot astfel aleşii de pe pământ, cu ochiul 
sufletului înălţat spre scaunul milei dumnezeieşti, sunt uniţi sufleteşte. 
În al treilea rând, văduva din parabolă se adresa unui judecător nedrept 
care o ţinea la distanţă. Noi, creştinii, ne adresăm lui Dumnezeu cel 
drept, care, nu numai că ne lasă să ne apropiem sufleteşte de EI, dar, 

mai mult, prin Duhul Său locuieşte în inimile credincioşilor, dându-ne 
dreptul să Îl numim Tată. Ne face fii ai Săi, ne sprijineşte cu iubire, 
fiind în mod special sprijiniterul şi Părintele văduvelor şi al orfanilor. 
Căci zice: „Pe orfani şi pe văduve va sprijini” (Ps 145, 9). În al patrulea 
rând, văduva din parabolă nu avea niciun mijlocitor, niciun avocat 
care să intervină la judecător ca să-i facă dreptate. Noi, însă, „ave 
mijlocitor către Tatăl pe lisus Hristos Cel drept” (1 In 2, 1). 

Avem mijlocitor şi arhiereu veşnic pe Hristos care, fiind 
mijlocitorul nostru veşnic, se roagă neîncetat pentru noi. „Trăieşte 
veşnic, ca să mijlocească pentru noi” (Evr 7, 25). În al cincilea rând, 
văduva din parabolă nu avea, sărmana, nicio încurajare din partea 
nimănui, ca să stăruiască. Nu avea nicio făgăduială că judecătorul va 
primi, în sfârşit, să-i facă dreptate, după cum îl ruga ea mereu. Noi însă 
avem o făgăduială şi o garanţie sigură că vom fi ascultați. Nu numai 
în parabola de faţă, Hristos recomandă şi porunceşte să ne rugăm 
cu răbdare şi cu nădejdea că vom dobândi cererea, ci şi în multe alte 
imprejurări şi cu multe alte cuvinte ale Sale. Parabola cu prietenul, pe 
care Sfântul Evanghelist Luca o redă la capitolul 11, versetul 5 până la 
8, conţine aceeaşi afirmaţie. Dar mai avem recomandările decisive ale 
Domnului, cu care El pecetluieşte aceeaşi parabolă: „Cereţi şi vi se va 
da; căutați şi veţi ajla; bateţi şi 'vi se va deschide. Căci celui ce cere î se dă, 
cel ce caută află şi celui ce bate se va deschide” (Lc 11, 9-10). În sfârşit, era 
de crezut că văduva, prin răbdarea şi stăruința ei, va irita şi va mânia 
pe judecător şi el, ca să se răzbune, o va păgubi mai mult. Însă răbdarea 
credincioşilor creştini este foarte plăcută lui Dumnezeu. Este atât de 
plăcută lui Dumnezeu, incât, dacă citeşti Sfânta Scriptură, nu se poate 
să nu rămâi uimit de puterea de atracţie nebiruită a rugăciunii, atracţie 
pe care ea o exercită asupra milei dumnezeieşti. Nu se poate să nu te 
mire adâncul pogorământ şi dărnicia fără margini a lui Dumnezeu 
către cel ce se roagă. Şi înţelegi, atunci, pentru ce toţi sfinţii lui 
Dumnezeu au practicat rugăciunea ca pe o lucrare principală a lor şi 
nelipsită. De aceea şi marele Apostol Pavel, prin pildă şi prin cuvânt, 
nu Lasă să-i scape prilejul de a impune rugăciunea ca datorie, ba chiar 

să poruncească creştinilor: „Neîncetat vă rugați” (1 Tes 5, 17). Aşadar, 
mari sunt importanţa, puterea şi nevoia rugăciunii. Iar cinstea la care 
se ridică cel ce se roagă este şi mai mare. 

Domnul însă completează parabola cu câteva cuvinte prin 
care prezice ceva trist. 


Aluzia la împuţinarea credinţei 


Iată cu ce cuvinte încheie Domnul parabola: „Când va veni 
Fiul omului, va mai găsi oare credinţă pe pământ?” (v. 8) Pilda 
cu judecătorul nedrept şi văduva a fost spusă de Domnul, ca 
urmare la învăţătura Sa despre a doua venire, de aceea El încheie 
cu întrebarea aceasta. Este un adevăr foarte sigur că Dumnezeu 
va face dreptate aleşilor Săi care stăruie în rugăciune cu credinţă 
statornică. Dar, când va veni Hristos, la a doua Sa venire, ca să facă 
dreptate tuturor celor prigoniţi, nedreptăţiţi şi lipsiţi, din toate 
vremurile, atunci oare va mai găsi credinţă pe pământ? Va mai 
găsi oare credincioşi şi aleşi ai lui Dumnezeu, care să se roage cu 
răbdare? Va mai găsi vreo credinţă ca cea a văduvei, care, cu toată 
aparenta indiferenţă a judecătorului din cer, stăruie în rugăciune? 
Ori nu cumva impuţinarea credinţei şi duhul lumii va birui şi va 
stinge căldura din sufletul credincioşilor? Iată intrebarea cea mare. 

Prin aceste cuvinte ale Sale, Domnul arată mai întâi că credinţa 
este o condiţie de nelipsit şi o merinde cu care creştinul trebuie să 
se apuce de rugăciune. El trebuie să aibă convingerea fermă că va 
primi cu siguranţă ceea ce cere de la Dumnezeu, numai acel lucru să 
nu-i fie vătămător. „ Toate câte le veţi cere în rugăciune, le veţi primi, 
dacă credeți”, zice Domnul (Mt 21, 32). Însă Domnul mai zice, de 
asemenea, că atunci când El vine să împlinească cererile rugăciunii 
noastre, află adesea prea puţină credinţă în comparaţie cu câtă ar 
trebui să avem. Domnul ne cere credinţă, ca să sprijine pe ea ajutorul 
Său şi darurile Sale. Dar vai! Adeseori n-o află. Şi acest lucru poate să 
fie şi mai grav în preajma celei de a doua veniri a Sa. 

Da, cititorule! Este foarte trist acest lucru care se observă nu 
numai printre cei ce nu au nicio legătură cu creştinismul, deşi poarta 
numele de creştini, ci se observă şi printre aceia care nu s-au depărtat 
de credinţă şi de religie. Când se află oamenii într-un necaz, nevoie, 
boală, desigur caută scăpare la Dumnezeu, fac rugăciuni şi cereri. 
Dacă însă văd că Dumnezeu nu se grăbeşte să le dea imediat cele ce 
au cerut ei, oamenii puţini la credinţă nu şovăiesc să ceară şi ajutorul 
lui Satana prin sorţi, farmece, descântece şi alte născociri, pe care 
le-a predat diavolul oamenilor. Nu este asta necredinţă şi închinare 
la idoli? Apar şi alţii, care nu ajung la astfel de mijloace sataniceşti, 
după ce au cerut odată, de două sau de trei ori, şi nu au primit ce 
au cerut, ajung la o astfel de istovire şi deznădejde. Ei zic: am cerut 
lucrul acesta de la Dumnezeu. L-am rugat pe Dumnezeu pentru acest 
lucru, dar n-am izbutit nimic. Deci totul este o zădărnicie, totul este 
în zadar. Această concluzie nu este pricinuită decât de împuţinarea 
credinţei tale. Repetă în mintea ta afirmaţia Domnului: „Zic vouă 
că le va face dreptate curând”. Căci „cine cere primeşte, cine caută află 
şi celui ce bate i se deschide”, să fi tu pe deplin încredinţat că este cu 
neputinţă să nu dobândeşti ceea ce ceri, numai lucrul pe care îl ceri 
să nu fie vătămător, nici pentru tine, nici pentru aproapele tău. 

Aşadar, rugăciuni! Rugăciune cu credinţă statornică şi neclintită. 
Rugăciune fierbinte, răbdătoare, smerită. Iată arma cea mai bună, cu care 
creştinul cel mai neputincios este în stare să biruiască lumea întreagă, 
toate forţele fizice, toate puterile întunericului, pe toţi vrăjmaşii văzuţi 
şi nevăzuţi. Rugăciune! Iată frumuseţea sufletului, care atrage comorile 
harului dumnezeiesc.:Rugăciune! Iată aripile sufletului, cu care va ajunge 
până la scaunul slavei lui Dumnezeu. Prin rugăciune omul va ajunge 
să slăvească neîncetat pe Dumnezeu, strigând împreună cu puterile 
îngereşti: sfânt, sfânt, sfânt, Domnul Savaot!. 

PARABOLA VAMEŞULUI 
ŞI A FARISEULUI 


(Lc 18, 10-14) 


erioada "Triodului este vremea în care Sfânta Biserică 

aminteşte creştinilor, cu mai multă insistenţă şi cu mai 

multă tărie, îndatorirea lor de a se pocăi şi de a se ruga. 
Această perioadă incepe cu Duminica vameşului şi a fariseului, în 
care se citeşte Evanghelia pe care o vom tâlcui acum. 

Această parabolă, atât de concisă, dar şi atât de încărcată 
de sens şi de învățături, este descrierea adânc psihologică a două 
caractere diametral opuse, caractere la fel cu acelea pe care le putem 
întâlni în orice vremuri: caracterul unui om trufaş, pe de o parte, şi 
caracterul unui om smerit, pe de alta— 

Ce lucru anume sau ce persoane au dat prilejul acestei preţioase 
parabole? Fariseii cei trufaşi. De aceea, Sfântul Evanghelist, mai 
inainte de a intra în expunerea parabolei, notează: „Le-a spus 
acelora care erau încredinţaţi întru sine că sunt drepți şi disprețuiau 
pe ceilalţi, această parabolă” (v. 9). Adică, de la unii oameni care 
aveau o părere înaltă despre dânşii, despre dreptatea şi virtutea lor, 

care îşi închipuiau că sunt model de virtute şi sfinţenie. Domnul a 
luat prilejul să spună această parabolă ucenicilor şi celor care erau 
în jurul Său. Falsa părere de sine pe care o aveau despre virtutea 
lor le dădea atâta mândrie şi înălţare, încât şi atunci când se adresau 
către Dumnezeu prin rugăciune, socoteau că Dumnezeu este 
îndatorat să le asculte orice pretenţie a lor. Ba mai mult, această 
falsă părere de sine îi înălța la atâta trufie, încât îi dispreţuiau pe 
ceilalţi oameni şi îi socoteau cu totul nevrednici de a se asemăna 
cu dânşii. Aşadar Domnul, ca să arate acestor oameni cât de mult 
reprobează Dumnezeu pe astfel de oameni trufaşi, cât de mult se 
intoarce de la ei, ba îi şi pedepseşte, iar pe de altă parte, cât de 
mult primeşte şi încununează Dumnezeu pe cei smeriţi, a spus 
parabola care ne interesează acum. Să nu-şi închipuie iubitul cititor 
că această parabolă este potrivită numai pentru fariseii şi vameşii 
de atunci, din vremea când Mântuitorul era pe pământ. Din nicio 
epocă a istoriei nu au lipsit astfel de caractere. Nu există om care să 
nu aibă nevoie să se cerceteze pe sine, dacă nu cumva s-a format în 
sufletul său un caracter oarecum fariseic. Nu există om care să nu 
aibă nevoie să audă cum descrie însuşi Domnul, gura adevărului, 
caracterul celui smerit, pe care toţi trebuie să ni-l formăm în sufletul 
nostru. Prin urmare, iubitul cititor să urmărească cu foarte multă 
atenţie tâlcuirea acestei parabole. 

Caracterul fariseului. Înainte de a da această învăţătură atât de 
însemnată şi interesantă, Domnul a descris, pentru toate veacurile, 
două tipuri de oameni. Tipuri foarte cunoscute şi răspândite. El 
pune pe aceşti oameni în împrejurarea în care ei îndeplineau o 
datorie sublimă şi foarte cunoscută şi ea. Iată cum începe Domnul 
expunerea parabolei: „Do: oameni s-au suit la templu să se roage: 
unul faviseu şi altul vameş” (v. 10). 

Aşadar, Domnul urmează să ne prezinte caracterul omului 
trufaş şi al celui smerit, în clipa în care ei îşi îndeplinesc datoria lor 
faţă de Dumnezeu, în clipa în care ei se roagă. Căci dispoziţia şi 
modul cu care se roagă omul, fie singur, în particular, fie împreună 

cu ceilalţi, în public, dezvăluie cel mai bine caracterul omului. 
Rugăciunea este nu numai măsura virtuţii şi a duhovniciei, ci şi 
cel mai bun barometru, care arată cu de-amănuntul cum este omul 
lăuntric în întregime. Şi dacă rugăciunea, această lucrare, care este 
cea mai nobilă din toată viaţa omului, este întinată cu trufia şi cu 
păcatul; dacă ceasul acela preasfânt, în care făptură stă de vorbă cu 
însuşi Făcătorul ei, arată nebunia pretenţiei şi fumurile mândriei, 
o! atunci întreaga viaţă a unui astfel de om este o viaţă plină de 
trufie şi de păcat. Iată pentru ce Domnul are ceasul de rugăciune ca 
pricină pentru zugrăvirea celor două caractere. 

Acei doi oameni, fariseul şi vameşul, s-au suit la aceeaşi vreme, 
pe colina pe care era zidit templul lui Solomon, ca să se roage. Nu era 
un ceas de rugăciune obştească, de slujbă. Se suiseră acolo amândoi 
pentru rugăciuni particulare. Căci Iudeii credeau cu fermitate că 
rugăciunile lor ar fi mai bine primite în templul lui Solomon şi că 
mai cu seamă acolo, în templu, cel evlavios trebuie să adreseze lui 
Dumnezeu celui sfânt, rugăciunile şi mulţumirile sale. 


Caracterul Fariseului 


Fariseii erau acea ceată de ludei, care se arătau mai devotați 
Legii şi predaniilor poporului. Izbutiseră să insufle mulţimii deea 
că ei erau cea mai înaltă dintre toate cetele, cea mai corectă şi mai 
păstrătoare de datini, şi de aceea poporul îi cinstea foarte mult. Dar 
întrucât majoritatea dintre farisei erau nişte ipocriţi, pe dinăuntru 
nedrepţi şi nemilostivi, păzind numai semnele exterioare ale 
evlaviei, cercetând adesea templul, având pururea pe buzele lor 
cuvintele Sfintei Scripturi, când stăteau de vorbă cu alţii; arătându- 
se în orice împrejurare cu fapte religioase şi „Făcând toate faptele lor 
ca să fie văzuți de oameni”, cum zice despre ei Domnul (Mt. 23, 5), 
ei erau chipul omului prefăcut. Aşa era şi fariseul din parabola de 
faţă, care s-a suit ca să se roage la templu, deoarece templul era un 
loc public şi el voia să se arate oamenilor că se roagă. Ba mai mult, 

obişnuiau fariseii să se roage pe drumuri şi în pieţe, ca să-i vadă 
poporul şi să-i laude pentru evlavia lor şi să-i cinstească. Fariseul 
din parabolă ştia bine că în templu îl vor vedea mulţi ochi şi vor fi 
inmărmuriţi de evlavia pe care o va arăta. El era tipul reprezentativ 
al celor ipocriţi, care sunt gata să se înfăţişeze cu o evlavie prefăcută 
cu mult meşteşug, când văd că în felul acesta vor ieşi ei în evidenţă 
sau vor dobândi vreun alt avantaj, fie el material sau sufletesc. 

Dar acum ar trebui să amintim şi purtarea unor creştini care 
urmăresc să-şi atragă lauda oamenilor, dar într-un fel cu totul opus 
fariseului. Fariseii, în adevăr, se rugau cu prefăcătorie, arătând şi 
manifestând semnele exterioare ale chipului evlaviei şi ale religiozităţii, 
fiindcă pe atunci evlavia şi religiozitateă erau cinstite şi admirate de 
popor. Astăzi, dimpotrivă. Deoarece evlavia nu aduce după sine nicio 
laudă — căci un duh de necredinţă stăpâneşte în toata lumea şi mulţi 
ironizează şi batjocoresc pe creştinii cei evlavioşi — de aceea mulţi fug şi 
evită cu grijă să arate că sunt credincioşi, evită să împlinească datoriile 
religiei, împlinire care le-ar aduce scăderea trecerii lor în faţa lumii. 
Şi aceasta ei o fac, ca să obţină vază în faţa lumii! Câţi evită să facă 
semnul sfintei cruci înainte de masă, ca să nu pară evlavioşi! Câţi evită 
să meargă duminica la Biserică, chipurile, ca să nu pară nişte oameni 
inapoiaţi şi retrograzi Ci să se arate nişte oameni progresişti şi avansați. 
Aşadar, ei ajung pe alte căi la acelaşi rezultat, la care a ajuns şi fariseul. 
Rezultatul şi scopul lor estE să vâneze vaza lumii. Însă Hristos afirmă 
cu hotărâre că El nu va socoti în numărul credincioşilor pe acela care 
se leapădă de EI în acest fel, ca să fie lăudat de oameni. „Cine se va 
lepăda de Mine înaintea oamenilor, Mă voi lepăda şi Eu de el înaintea 
Tatălui Meu din ceruri” (Mt. 10, 33). Deci, cu asemenea dispoziţii 
sufleteşti şi cu acest scop s-a dus la templu fariseul din parabolă, să se 
roage. Să vedem acum şi rugăciunea lui, ca să ne încredinţăm şi mai 
mult ce dispoziţii sufleteşti avea. 

Referințele la propria sfințenie. Ziceam, să vedem acum 
rugăciunea fariseului. Dar mai bine ar fi fost să fi zis: să vedem 
raportul pe care i-l dă lui Dumnezeu despre propria lui sfinţenie. 


202 


Parabolele Domnului 


Căci ceea ce face fariseul nu este rugăciune şi nu putem numi 
rugăciune. Observaţi mai întâi poziţia lui. Cu toate că se găseşte 
în biserica lui Dumnezeu, fariseul nu este pătruns nici de sfinţenia 
locului, nici de prezenţa lui Dumnezeu, căruia I se adresează. 
„Fariseul stând, aşa se ruga întru sine”, zice Domnul. Adică, stătea 
nepăsător şi neplecat, fără să-şi încline măcar capul în faţa măreției 
şi atotputerniciei lui Dumnezeu. Stătea într-o poziţie, care dovedea 
că e plin de pretenţii, fără niciun pic de simţire a evlaviei, şi se ruga. 
lată unul din semnele firii trufaşe şi egoiste. Nu recunoaşte că ar 
fi cineva mai presus de el, ca să stea în faţa aceluia cu respect şi 
smerenie. Stă peste tot neplecat, cu capul sus. Vrea să fie el singur 
văzut, singur cinstit; vrea să-şi impună peste tot părerea lui, chiar şi 
în faţa lui Dumnezeu, să-şi impună părerea şi persoana proprie. 

Fariseul din parabolă se ruga întru sine. Adică, despărțit de 
ceilalţi oameni, care se rugau în biserică în acelaşi timp cu el. El 
stă într-un loc de vază, loc de cinste, căci nici în biserică nu vrea să 
stea împreună cu oamenii din popor şi să fie socotit la fel cu ei. Nu 
catadicseşte să se apropie de ei şi să-şi unească rugăciunile cu ale lor. 
EI se roagă întru sine. 

Dar fariseul din parabolă, iubite cititor, are şi astăzi o mulţime 
de pui asemenea cu el; şi astăzi sunt mulţi care, chiar şi când se 
hotărăsc să intre în biserică, nu uită de înalta lor poziţie socială. 
Caută şi în sfânta biserică să stea într-un loc mai distins. Nu vor 
să se amestece cu tot poporul, ca să se roage împreună cu toţi 
credincioşii. 

Însă Dumnezeu, care vede „ascunzişurile inimii omului” (| 
Petru 3, 4) socoteşte mult mai de preţ sufletul unui sărac, evlavios şi 
smerit, decât pe cei mai mari demnitari şi bogătaşi, trufaşi şi lipsiţi 
de evlavie. Ar trebui cu toţii să credem că stăm mai presus de alții, 
când mergem la Biserica lui Dumnezeu, ca să ne nivelăm şi să ne 
unim cu oamenii din popor, fraţii noştri întru Domnul. Se poate 
ca în mijlocul acestui sărman şi disprețuit popor să se afle suflete 
cu adevărat creştineşti şi sfinte, de la care cei mari şi trufaşi au 

nevoie să ceară rugăciune. „Mult poate rugăciunea dreptului”, zice - 
Dumnezeu prin Apostolul Iacov (Jzc 5, 16). 

Aşadar, fariseul se ruga întru sine. Nu se ruga lui Dumnezeu, 
ci mai mult vorbea în sine. El are un idol, pe eul său, în faţa sa, 
şi îl tămâiază. De aceea rugăciunea lui nu ajunge la Dumnezeu. 
Să vedem acum şi cuvintele: rugăciunii lui. Primele cuvinte ale 
rugăciunii fariseului sunt acestea: „Dumnezeule, îți mulțumesc” 
Dacă am fi rămas la acestea, sau dacă am fi spus că Îi mulţumeşte lui 
Dumnezeu pentru că i-a făcut bine în mii de feluri, că l-a ţinut în 
viaţă, că i-a dat mijloace de existenţă, că l-a luminat ca să creadă în 
adevăratul Dumnezeu ... rugăciunea fariseului ar fi fără greş. Căci 
este o datorie de nelipsit să înălţăm, prin rugăciune din adâncul 
inimii, cuvinte de recunoştinţă şi de mulţumire către Dumnezeu, 
Tatăl, Binefăcătorul şi Chivernisitorul vieţii noastre. Ce avem 
noi bun, pe care să nu ni-l fi dat Dumnezeu? Viaţa, sănătatea, 
aerul, lumina, stihiile acestea trebuitoare vieţii noastre, tot darul, 
toată virtutea, toate capacităţile, „toată darea cea bună şi tot dorul 
desăvârşit de sus este, pogorând de la Tine, Părintele luminilor” (lac 1, 
17). Aşadar, deoarece fariseul a început să se roage, era o obligaţie a 
lui să-l mulţumească lui Dumnezeu pentru toate acestea. 

Dar deloc. Rugăciunea fariseului nu este o mulţumire adresată 
lui Dumnezeu, ci o autofelicitare, pe care şi-o adresează lui înşişi. 
Nu este o mulţumire; căci mulţumirea porneşte întotdeauna dintr- 
un sentiment de smerenie. Mulţumirea fariseului nu este decât 
prilejul de a se compara pe sine cu ceilalţi oameni, prilejul de a se 
lăuda pe sine, văzându-şi superioritatea. Fariseul nu mulţumeşte 
lui Dumnezeu, ci îşi exprimă convingerea că el este drept. Nu 
mulţumeşte ci defaimă în faţa lui Dumnezeu. Fariseul osândeşte, 
ca un ponegritor, care nu află la alţii nimic, fără numai răutăţi 
şi scăderi. O, cât de adesea mulţi dintre noi căutăm prilejuri, 
îintreprindem cercetări şi ne ostenim, ca să prezentăm pe alţii 
încărcaţi de rele şi de scăderi, cu scopul de a ne înălța şi a ne afirma 
propria noastră personalitate. 

Dumnezeule, Îţi mulţumesc că nu sunt ca ceilalţi oameni, 
răpitor, nedrept, curvar, sau ca şi acest vameş (v. 11). Iată prima 
parte a rugăciunii fariseului. Observaţi în aceste cuvinte mai 
intâi convingerea despre dreptatea şi virtutea sa. El se laudă că 
nu este răpitor, că nu este aspru şi neinduplecat cu datornicii sau 
cu arendaşii bunurilor sale, nici nu comite niciun lucru josnic şi 
nedrept, nu răpeşte bunul altuia, nu râvneşte soţia altuia. Se laudă 
că nu este nedrept în strângerea arendelor sale, în negoţul şi în 
slujba sa. Se laudă, că nu a pătat cinstea casei altuia, că nu a necinstut 
pe soţia altuia, că nu a căzut în fapte de ruşine şi imoralitate, că nu 
şi-a trădat familia. 

Dar, deoarece dreptatea nu se mărgineşte numai la virtuțile 
negative, fariseul are şi un alt capitol de virtuţi, pentru care crede 
de cuviinţă să se laude înaintea lui Dumnezeu. Este capitolul păzirii 
cu străşnicie a poruncilor Legii. De aceea adaugă: „Postesc de două 
ori pe săptămână, dau zeciuială din toate câte le am” (v. 12). 

Fariseii, ca nişte împlinitori severi ai legii, obişnuiau să 
postească de două ori pe săptămână, marţi şi vineri; dar posteau 
mai cu seamă ca să fie văzuţi. Şi de aceea, Domnul în predica de 
pe munte le spune ucenicilor Săi: „Când postiţi, nu fiţi trişti ca 
fățarnicii. Ei îşi smolesc fețele, ca să arate oamenilor cât postesc” (Mt 
6, 16). Aşadar, fariseul se laudă pentru postul său. Se mai laudă şi 
fiindcă duceau la templu a zecea parte din averea sa. Şi nu numai 
dintr-un singur fel de avuţie, după cum hotărâse legea lui Moise, 
ci din tot felul de roade, adică şi din cele mai neînsemnate, „din 
cimbru şi din mărar”. Şi astfel fariseul pare a fi în rânduială cu 
legea lui Moise, atât în ce priveşte moralitatea, cât şi în îndeplinirea 
tipicului. 

Să admitem, pentru o clipă, că tot ce a zis fariseul este adevărat 
şi că are un capital mare de dreptate şi virtute. Dar „toată dreptatea 
noastră este ca un veșmânt întinat”, zice proorocul Isaia, cel de 
Dumnezeu insuflat (Js. 64, 6), adică toată dreptatea şi toată virtutea 
omului este ca o haină stricată înaintea lui Dumnezeu. Că şi virtutea 

fariseului era de acest fel, dovada o avem în următoarele realităţi de 
netăgăduit. Mai întâi, el atribuie dobândirea virtuţilor sale exclusiv 
propriului său eu, lucru care este cu totul fals. Căci omul singur 
de sine nu poate înfăptui nimic, singur de sine dacă Dumnezeu 
nu-i dă putere şi mijloace de acţiune. De vreme ce vedem pe Pavel, 
vasul ales al lui Dumnezeu, încăperea înţelepciunii cereşti, cel mai 
activ şi zelos păzitor al legii lui Dumnezeu, fariseu şi el, că zice: 
„Mulțumită lui Dumnezeu sunt ce sunt” (| Co 15, 10), atunci ce să 
mai zică oricare alt om obişnuit şi oricare sărman fariseu, precum 
cel din parabolă? În al doilea rând, fariseul din parabolă persistă cu 
stăruinţă, cu mare mulţumire de sine, în raportul despre virtuțile 
sale către Dumnezeu, ca şi cum tot motivul, pentru care a venit la 
templu, ar fi fost să raporteze lui Dumnezeu, cel ce pretutindeni 
este de faţă şi toate le cunoaşte, cât de drept şi de virtuos este el, 
fariseul. Parcă ar vrea să invite pe Dumnezeu, să vină şi să admire 
virtutea lui cea fariseică. El afirmă cu multă amănunţime că a făcut 
toate acele fapte, despre care şi proorocul Isaia vorbeşte că le făceau 
fariseii din vremea sa: „Ei doresc să se apropie de Dumnezeu: de ce să 
postim, dacă Tu nu vezi? De ce să ne smerim sufletele noastre, dacă 
Tu nu iei aminte?” (Is 38, 3). Adică fariseul îşi prezintă propriul eu 
inaintea lui Dumnezeu. El afirmă că a păzit legea dumnezeiască 
cu cea mai mare străşnicie, că a făcut faptele cele mai înalte cu 
putinţă şi că, prin urmare, Dumnezeu îi este dator. Fariseul îşi 
vede sufletul atât de plin de virtuţi şi bunătăţi, încât simte nevoia să 
mai ceară ceva de la Dumnezeu, nu simte că ar avea o lipsă, pentru 
care să roage pe Dumnezeul... 

Dar mai este un motiv important, pentru care virtutea 
fariseului nu este în realitate decât o autoadmirare neintemeiată 
şi zadarnică. El Îi spune lui Dumnezeu că nu este nedrept şi 
curvar. Dar ar fi putut oare să dovedească el, cu probe, că nu a 
poftit niciodată vreun lucru străin? Legea lui Moise oprea poftirea 
lucrurilor străine în chip hotărât, zicând: „Să nu pofteşti femeia 
aproapelui tău, nici casa, nici ogorul, nici boul, nici animalele de 

jug, nici orice avere a sa, nici nimic ce este al aproapelui tău” (Deut. 
5, 21). Fariseul zice că posteşte de două ori pe săptămână şi dă 
zeciuială la templu din câştigul său. E foarte frumos şi bun lucru să 
posteşti şi să dai o ofrandă la biserică. Dar trebuie să ai şi dragoste 
către aproapele, pe care să ţi-o manifeşti prin milostenie şi acte 
de filantropie. Şi apoi, postul şi orice faptă bună trebuie să fie 
impreunate cu smerenia adevărată. Dumnezeu a zis către Israeliţi, 
prin gura proorocului Isaia: „în zi de post, voi vă vedeți de treburile 
voastre şi asupriţi pe toți lucrătorii voştri. Voi postiţi ca să vă certaţi, 
să vă sfădiți şi să vă bateți furioși cu pumnul; nu postiți după cum se 
cuvine zilei acelea, ca glasul vostru să se audă sus. Este oare acesta un 
post care îmi place, o zi în care omul îşi smereşte sufletul său? Să-şi 
plece capul ca o trestie, să se culce pe sac şi în cenuşă, oare aceasta se 
cheamă post, zi plăcută Domnului? Nu ştiţi voi postul care-Mi place 
Mie? Rupeţi lanţurile nedreptăţii, dezlegaţi legăturile jugului, dați 
drumul celor asupriţi şi sfărâmaţi jugul lor. Împarte pâinea ta cu cel 
flămând, adăposteşte în casă pe cel sărman, pe cel gol îmbracă-l şi nu 
te ascunde de cei de un neam cu tine. Atunci lumina ta te va răsări 
ca zorile şi tămăduirea ta va veni degrabă. Dreptatea ta va merge 
înaintea ta, iar în urma ta va merge slava lui Dumnezeu. Atunci vei 
striga şi Domnul te va auzi. La strigarea ta, El va zice: iată-Mă” (Is 
58, 3-13). Însă fariseul din parabolă nu gustase nici măcar odată din 
dreptatea şi din postul pe care le cere Dumnezeu prin Isaia. 


Osândirea și înjosirea altora 


Însă fariseul nu s-a mărginit la înşirarea cu fală a propriilor 
virtuţi. A găsit, nefericitul, şi prilejul să osândească, să clevetească, 
să umilească pe ceilalţi oameni: „Dumnezeule, îți mulțumesc că 
nu sunt ca ceilalți oameni, răpitori, nedrepți, curvari, sau ca şi acest 
vameş”. Aşadar, după părerea fariseului, toţi ceilalţi sunt răpitori, 
în afară de el unul. 'Toţa ceilalţi sunt curvari, neruşinaţi şi imorali, 
numai el singur este lumină în mijlocul întunericului general; 

numai el singur este moral, în mijlocul imoralităţii generale, bună 
mireasmă de cuviinţă în mijlocul putorii generale, nevinovăție albă 
în mijlocul stricăciunii! în această bârfeală, în care a căzut limba lui 
cea plină de defăimare, fariseul cuprinde şi pe bietul vameş, care se 
ruga într-un colţ, cu multă sfâşiere de inimă. 

„Eu nu sunt ca ceilalți oameni... sau ca şi acest vameş”. Ce avea a 
face fariseul cu acel sărman vameş? Pentru ce îl umileşte? Pentru ce 
nu-l lasă în necazurile lui, ci îl loveşte şi mai mult? De ce se bucură 
el că vede în templu şi pe vameş, fapt care arată că acel Vameş 
pusese hotărârea de a se pocăi? De ce nu se grăbeşte fariseul să-i 
ridice moralul şi să-l încurajeze, să se roage împreună cu vameşul, 
ca să-l întărească în calea pocăinţei? De ce îl loveşte şi îl umileşte 
cât mai mult? Dar să nu rămâi nelămurit creştine. 

Aşa fac toţi cei trufaşi, care au o înaltă părere de sine. Să nu 
aştepţi de la el milostivire ori compătimire, când ai căzut în păcat 
sau când ai vreun necaz mare. Trufaşii osândesc cu asprime pe alţii, 
fără a-şi da osteneala să le cunoască adâncul inimii. Trufaşul nu 
vrea să ia în considerare că un om s-a pocăit şi a fost primit de 
Dumnezeu, osândeşte-l fără nicio milă, pentru cele mai mici greşeli. 
Puținele şi săracele trăsături ale virtuţii lui îi apar înainte ca nişte 
nestemate şi mărgăritare de mult preţ. Şi, admirându-se pe sine 
insuşi, se pierde în propria lui virtute, ca şi Narcis din mitologie, 
din pricina închipuitei sale frumuseți. Cu cât este mai mic şi mai 
strâmt cercul, în care trăieşte închis omul, cu atât şi lumina ochilor 
săi se mărgineşte, strâmtorându-se, încât, după o vreme, ajunge 
să nu mai vadă nimic, în acelaşi fel şi trufaşul, cu cât îşi întoarce 
admiraţia numai asupra să însuşi, asupra frumuseţii sale materiale 
şi morale, asupra avantajelor sale sufleteşti şi trupeşti, asupra 
virtuţii Şi a vredniciei sale, cu atât mintea i se întunecă de bezna, 
în judecarea celorlalți; toţi ceilalţi îi apar urâţi şi neimpodobiţi atât 
la trup, cât şi la suflet. Cutare om trufaş nu vede virtute, cinste, 
sinceritate, dreptate, sfinţenie nicăieri şi la nimeni pe acest pământ. 
Toţi sunt răi, zice el, în afară de el singur. Şi când mai vede pe 

alţii pocăindu-se şi când aude că Dumnezeu nu urgiseşte inima 
smerită şi zdrobită, îi înjoseşte şi îi umileşte el, trufaşul. Ca şi fiul 
mai mare din parabolă, trufaşul se mânie şi vrea ca şi Dumnezeu 
să-l dispreţuiască pe păcătosul pocăit, aşa precum l-a disprețuit şi 
fariseul, în marea lui trufie şi autoadmirare. 

Aceasta este rugăciunea fariseului, din care se desprinde, 
atât de limpede, caracterul lui. Ce a făcut el în templu n-a fost 
rugăciune, ci bârfeală, osândire, laudă de sine şi hulă impotriva 
lui Dumnezeu. Numai rugăciune n-a fost. Însă omul mândru în 
toate manifestările sale se poartă exact ca fariseul. Este uşuratic, 
vânător de slavă deşartă, lipsit de orice adevărată virtute, bârfitor 
şi pârâtor, osândind foarte uşor pe alţii. 

Înainte de a încheia paragraful acesta, în care am descris 
caracterul fariseului, trebuie să-i amintim iubitului cititor că: 
toate câte s-au scris mai înainte „spre învățătura noastră S-au 
scris” (Rom 15, 4), adică s-au scris ca să ne învăţăm noi minte, 
zice dumnezeiescul Pavel. Pilda fariseului a fost scrisă în sfânta 
Evanghelie, ca să dea fiecăruia dintre noi prilejul de a se cerceta 
pe sine însuşi, nu cumva este în purtarea lui ceva asemănător cu 
purtarea fariseului. Să ne cercetăm, nu cumva s-a format şi în 
sufletul nostru un caracter egoist şi trufaş: Nu cumva ne sprijinim 
vrednicia şi virtutea noastră pe faptul că n-am furat, n-am ucis, 
n-am făcut nicio abatere gravă, pe când în sufletul nostru este o 
mulţime de păcate şi scăderi, poate mai rele, prin faptul că nu le 
recunoaştem? Oare nu ştim că: „Toţi am păcătuit şi am fost lipsiţi 
de slava lui Dumnezeu ” (Rom. 3, 23), după cum zice marele Pavel? 
Adică suntem cu toţii păcătoşi, numai gradul de păcătoşenie diferă. 
Iar dacă unii au fost scutiţi de nişte abateri mai mari în care alţii 
au căzut, acest lucru nu se datorează nicidecum capacităţii omului, 
ci harului lui Dumnezeu. Căci harul, pe care toţi l-am primit la 
botez, nu a îngăduit să odrăslească şi să crească seminţele rele, ca să 
dea roade rele, precum au dat roade rele în sufletul altor oameni. 
Aşadar, să ne cercetăm pe noi înşine; nu cumva credem că am 

indeplinit toate îndatoririle către Dumnezeu şi că am ajuns la 
scopul nostru? Datoriile către Dumnezeu nu se împlinesc numai 
cu mersul la biserică şi cu unele acte exterioare de iubire, dacă nu 
ne îngrijim de naşterea din nou şi de sfinţirea sufletului. Sunt mulţi 
oameni care cred că scapă foarte uşor de îndatoririle religiei. Câte 
suflete sărmane, din pricina neştiinţei lor, se simt bine cu fărâma 
lor de virtute şi nu se silesc să-şi curețe sufletele şi să se smerească 
înaintea lui Dumnezeu, ca să-şi afle mântuirea! 


Caracterul vameșului 


În puţine cuvinte, Domnul zugrăveşte şi caracterul celui 
smerit, în persoana vameşului, care se ruga şi arăta, prin rugăciunea 
lui smerită, o stare a sufletului său foarte importantă; adică 
pocăinţa, prin care şi-a dobândit îndreptarea şi mântuirea. Pocăinţa 
vameşului pentru păcatele sale, rugăciunea vameşului, dorinţa şi 
dorul lui de a afla mila lui Dumnezeu, se arată a fi diametral opusă 
increderii fariseului în dreptatea sa, încredere care îi dă ideea că 
nici nu are nevoie de mila lui Dumnezeu. Deci să vedem cum îl 
prezintă Domnul pe vameş în această parabolă. 

Cum a stat vameșul în biserică. „Și vameşul stând departe, nu voia 
nici ochii să-i ridice către cer; ci îşi bătea pieptul zicând: Dumnezeule, 
milostiv fi mie păcătosului” (v. 13). 

Vameşii din vremea aceea erau nişte funcţionari ai statului 
roman, însărcinaţi cu strângerea dărilor. Ei erau arendaşi ai dărilor, 
cu care Romanii impuneau pe popoarele supuse lor. Luând cu 
arendă dările, vameşii, în mod abuziv, strângeau de la contribuabili 
mult mai mulţi bani decât era drept, ca să se îmbogăţească. Iudeii, 
naţionalişti fanatici, care sufereau cu greu jugul roman, considerau 
aceste dări o silă insuportabilă, şi din pricina aceasta urau pe 
vameşi, care strângeau aceste dări. Ba se şi izolau de ei, pentru că 
adesea vameşii se arătau asupritori, răpitori, nedrepţi, aşa că până 
în sfârşit numele de vameş ajunsese să fie echivalent cu păcătos 

mare. Aşadar, vameşul din parabolă era un astfel de păcătos. Era 
însă un păcătos, pe care Domnul l-a prins în momentul când se 
pocăia şi se ruga. Duhul lui Dumnezeu îi cercetase inima, o umilise 
şi o zdrobise. Acum el era cel „sărac cu duhul”, cel care îşi plânge 
păcatele sale. Iar pe unii ca aceştia Domnul Hristos îi fericeşte 
(cf. Mt 5, 3-4). Căci iată, buzele sale şi faptele sale exprimă tocmai 
pocăinţa, zdrobirea inimii şi smerenia lui, îmbinându-se minunat 
cu cuvintele rugăciunii lui. Fiindcă Domnul zice despre vameş că 
„Stătea departe”, adică stătea la o mare distanţă de altar. Poate se 
temea că, dacă s-ar fi apropiat el, un mare păcătos, ar fi jignit şi 
întinat pe fariseul cel drept, ale cărui priviri dispreţuitoare poate 
că le şi observase. Dar stătea departe, mai cu seamă fiindcă simţea, 
adânc şi dureros, că este nevrednic să se apropie de locul acela, în 
care se găsea Dumnezeu. E simţea că trăise departe de Dumnezeu, 
trăise o viaţă de păcat şi lenevie. Aşadar, cum să se apropie el, 
nedreptul, de Dumnezeu cel drept? Ca să stea el, necuratul, lângă 
Dumnezeu cel preacurat şi preasfânt? Cum să stea el, cel atât de 
păcătos, lângă Dumnezeu cel fără de păcat? Vameşul este convins 
să i se potriveşte mai mult să stea acolo, departe de sfântul altar. 
Precum cei leproşi trebuie să rămână despărțiți de cei păcătoşi, tot 
aşa şi vameşul recunoaşte că este cu dreptate să rămână la distanţă 
mare de Dumnezeu cel sfânt având conştiinţa stării sale păcătoase. 
lar dacă Dumnezeu, din marea lui milostivire, Se va apropia de 
vameş, acest lucru se va datora numai milei Sale celei mari şi 
bunătăţii Sale celei nemărginite. 

Aşadar, vameşul, stând departe, „nu voia nici ochii să-i ridice 
către cer”. Nu îndrăznea nici măcar să-şi ridice ochii către cer, ci 
îşi ţinea privirile plecate către pământ. El simţea că nu i se cuvine 
să-şi ridice ochii şi mâinile către cer, căci în cer este scaunul lui 
Dumnezeu. Acolo locuieşte Sfântul sfinţilor, Cel atotputernic şi 
a toate ţiitor, pe care Îl înconjoară zeci de mii de sfinţi, îngeri şi 
arhangheli. Spre cer privesc numai sufletele nevinovate şi frânte. 
Deci, cum ar putea vameşul să-şi ridice privirile spre o astfel de 

sfântă însoţire? El ştie că toţi locuitorii cereşti, duhurile sfinţilor 
ingeri, Duhul lui Dumnezeu însuşi, fuseseră martori ai faptelor lui 
păcătoase; nedreptăţi, hule, viclenii, pe care vameşul le făcuse ca 
reprezentant al puterii romane. Da, Dumnezeu îl văzuse atunci, 
precum vede şi acum pe tot omul păcătos, cu toate că păcătosul, 
orbit de păcat, crede că Dumnezeu nu-l vede şi ia măsuri de pază 
numai în privinţa ochilor omeneşti. "Toate acestea treceau prin 
sufletul şi mintea vameşului, în acel moment. De aceea, socotea că 
nu i se cuvine să ridice către cer ochii săi, care până atunci fuseseră 
aţintiţi numai asupra banilor, a câştigului nedrept, a păcatului. 
Acest simţământ i se zugrăvea pe faţă şi faţa lui devenise oglinda 
mâhnirii şi a zdrobirii lui lăuntrice. 

Dar un astfel de simţământ este un mare dar, pe care smerenia îl 
face omului. Simţământul adânc al păcătoşeniei noastre, cunoaşterea 
desăvârşită de sine însuşi este temelia progresului moral. Dar ele 
vin în suflet numai atunci când s-a trezit smerenia. Chiar şi cel mai 
mare sfânt, recunoscându-şi micimea şi nevrednicia prin smerenie, 
recunoscând că tot ce are bun a primit de la Dumnezeu, iar de la 
sine nu are decât păcatul, cere să rămână departe de Dumnezeu, 
în smerenia sa. Dar tocmai-când omul a ajuns la această măsură, 
Dumnezeu îşi revarsă mai îmbelşugat mila Sa. Smerenia devine 
astfel cel mai puternic magnet, care atrage pe omul cel smerit către 
preaînaltul Dumnezeu. Amintim aici pilda lui Petru (Lc 5, 8-10), 
pilda sutaşului (Mt 8, 8). Tot aşa şi vameşul, care nici nu îndrăznea 
să-şi ridice ochii către cer, a atras asupra lui ochiul binevoitor şi 
preamilostiv al lui Dumnezeu. Vameşul nu şi-a ridicat ochii, dar şi-a 
deschis inima. Înaintea lui Dumnezeu, omul nu trebuie să prezinte 
o frumuseţe, care să fie mai plăcută şi mai bine primită de Domnul, 
acea roşeaţă pricinuită de răsuflarea tăiată, pe care o zugrăveşte pe 
faţa omului smerenia adâncă şi simţirea vinovăţiei. Iar de faptul că 
această frumuseţe este foarte plăcută lui Dumnezeu, stă mărturie 
Isaia proorocul, care zice: „Spre cine voi privi, dacă nu spre cel smerit 
şi liniştit, care se teme de cuvintele Mele.” 

Vameşul nu numai că nu-şi ridica nici măcar ochii spre cer, 
dar „își bătea pieptul”. Ce rost avea faptul că îşi bătea pieptul? Îşi 
bătea pieptul, ca să dovedească durerea, din pricina propriei lui 
păcătoşenii. Bătându-se peste piept, vameşul işi bătea sediul vieţii 
lui celei păcătoase, adică inima, acel izvor otrăvit, din care izvorăsc, 
după cum ne încredinţează Domnul: „Gândurile rele, necurăţeniile, 
curviile, bulele, trufa, nechibzuința ” (Mc 7, 22). Şi de aceea, Hristos 
cere credincioşilor curăţia inimii şi fericeşte pe cei curaţi cu inima, 
„căci ei vor vedea pe Dumnezeu” (Mt 5, 8). Aşadar, vameşul îşi bătea 
pieptul, ca să dea mărturie împotriva omului său celui vechi, ca 
să-şi zdrobească acea inimă, care se uscase din pricina păcatelor. 
În acest chip voia să ofere lui Dumnezeu „o inimă zdrobită şi 
umilită”, o inimă plină de pocăință. Şi pe aceasta Dumnezeu o 
primeşte întotdeauna cu mare milostivire. 


Cuvintele rugăciunii vameșului 


Dar şi cuvintele rugăciunii vameşului îi arată pocăinţa fierbinte, 
adânca smerenie. Ce zicea el în rugăciunea lui? Să nu ne aşteptăm la 
o rugăciune lungă, cu multe cuvinte. Teama, ruşinea, simţămintele 
vii de pocăință covârşeau sufletul vameşului. Aducerea aminte de 
păcatele pe care le săvârşise sub ochii lui Dumnezeu; simţământul 
că prin păcatele sale, a jignit sfinţenia lui Dumnezeu şi s-a arătat 
nemulţumitor către marele Binefăcător, simţământul că trăise în 
apostazie şi în răzvrătire; toate acestea se învolburau în sufletul 
său, ca valurile unei mări furtunoase. În aşa măsură era tulburat, 
încât limba lui era legată, nu găsea şirul cuvintelor, ce să spună 
mai întâi şi ce pe urmă. Aşadar, vameşul se mărginea la această 
rugăciune, atât de concisă, însă atât de importantă şi expresivă: 
„Dumnezeule, milostiv fi mie păcătosului!” 

Puținele cuvinte ale acestei rugăciuni bine cunoscute de toți. 
Şi desigur toţi le rostim adesea, căci „Doamne miluieşte” este o 
rugăciune de uz zilnic. Dar oare o rostim noi întotdeauna, cu acel 

dor mare, care a ieşit din gura vameşului? Căci din gura păcătoşilor, 
care apoi devin sfinţi, aceste cuvinte izvorăsc calde, ba fierbinţi, cu 
zdrobire de inimă. Acum să ia aminte cititorul la înţelesul adânc 
ale acestor puţine cuvinte. 

Mai întâi, prin această rugăciune, vameşul mărturiseşte că 
este păcătos. Şi nu numai păcătos, ci vameşul este „păcătosul”, 
adică prin excelenţă păcătos, păcătosul cel vestit, cel dintâi dintre 
păcătoşi, după cum s-a numit pe sine Pavel. Fariseul nu se socotea 
pe sine păcătos, deşi citiseîn Lege că: „Niciun om nu este curat şi 
neîntinat, chiar dacă ar fi trăit numai o singură zi”. Însă vameşul 
nu-şi găsea caracterizare pentru sine, decât cea de păcătos. El se 
prezintă ca un călcător de lege în faţa judecătorului său. Este 
ca şi cum ar zice: eu nu am ce să-ţi prezint nimic, în afară de 
păcat. N-am lucrat nicio virtute, care să fie curată, şi slobodă de 
întinăciunea păcatului. Fiecare ceas al vieţii mele arată şi un păcat 
inaintea ochilor 'Tăi. Când eram în pat, plănuiam păcatul; când 
m-am sculat, mintea mea a alergat numai decât spre păcat. În toată 
vremea zilelor mele, m-am îndeletnicit cu păcatul. Păcatul mi-a 
făurit legături şi lanţuri şi mi-a țintuit sufletul şi existenţa întreagă, 
incât gândul, dorinţele, preferinţele sufletului meu, scopurile mele 
lăuntrice, privirile, mâinile, sistemul meu nervos, întreaga mea 
persoană trupească şi sufletească slujeşte păcatului! Păcătos din 
naştere, păcătos prin propria mea alegere, păcătos prin lucrurile 
vieţii mele, om nenorocit ce sunt! „Cine mă va izbăvi de trupul 
morţii acesteia?” (Rom 7, 24). 

Însă prin cuvântul „păcătos” „ cu care se recomandă vameşul 
pe sine, fiecare trebuie să-şi oglindească firea să lăuntrică. Cuvântul 
acesta este un fel de barometru. Să-şi aducă fiecare aminte, din anii 
copilăriei sale, faptele, vorbele, dorinţele, purtările lui. Să continue 
cu cercetarea celorlalți ani ai vieţii lui, până astăzi. E] se va convinge 
că numirea de păcătos i se potriveşte cel mai bine. Căci nu numai 
faptele lui cele rele, ci şi cea mai bună faptă a vieţii sale nu este cu 
totul curată, ca să poată privi la ea cu plăcere deplină Dumnezeul 

cel preacurat şi preasfânt. Rătăceşte, grozav acela care îşi inchipuie 
că nu-i păcătos, „dacă zicem că nu avem păcat, minţim şi adevărul 
nu este în noi” (1 In 1, 8). Acela care s-a căit cu sinceritate şi a 
câştigat adevărata smerenie, nu găseşte cuvinte îndestulătoare ca 
să vorbească despre păcătoşenia sa. Acela care cunoaşte înţelesul 
legii evanghelice şi pe Făcătorul legii va zice, la orice cuvânt al legii 
dumnezeieşti: Dumnezeule milostiv fi mie, păcătosul! 

Auzim adesea pe mulţi, care nu au făcut nelegiuiri mari, 
zicând că nu sunt păcătoşi. Însă omul cu adevărat luminat nu zice 
aşa. Fiindcă Domnul a arătat limpede că dacă cineva dezleagă o 
poruncă foarte mică... „se va chema mic în împărăţia cerurilor, 
adică va fi exclus din împărăţia cerurilor” (Mt 5, 19). Numai o 
singură persoană nu poate fi numită păcătos. O persoană care s-ar 
fi născut fără păcat şi ar fi rămas în tot cursul vieţii sale fără păcat. 
Dar o astfel de persoană este numai Hristos. Noi toţi ceilalţi, „toți 
am greşit şi ne-am lipsit de slava lui Dumnezeu” (Rom 3, 23). 

Prin urmare, toţi avem nevoie să ne smerim şi să cerem 
mila lui Dumnezeu. Căci esenţa smereniei este să simtă omul, 
in adâncime şi în deplinătate, starea să păcătoasă şi să scape 
la Dumnezeu. Însă, recunoscându-se păcătos şi mărturisindu- 
şi firea lăuntrică cea păcătoasă, vameşul recurge la Dumnezeu 
prin rugăciune. Simţământul stării lui păcătoase şi simţământul 
primejdiei îngrozitoare, la care se expune din pricina păcatului, 
ii dau ghes vameşului să alerge la Dumnezeu, îi dau ghes să-şi 
pună întreaga fiinţă lăuntrică la bunul plac al lui Dumnezeu. Din 
nenorocire, mulţi trăiesc fără rugăciune. Sunt mulți cei care nu 
simt nevoia să scape la Dumnezeu, nici să meargă la biserică, unde 
Dumnezeu primeşte rugăciunile noastre mai uşor, prin mijlocirea 
jertfei euharistice, care se aduce în sfânta Liturghie. Sunt mulţi care 
consideră chestiunea rugăciunii ca ceva cu totul indiferent, pentru 
că ei nu simt starea lor păcătoasă, nici nu înţeleg în ce prăpastie 
şi în ce primejdie îngrozitoare îi duce păcatul. Ştim bine cu câtă 
smerenie şi zdrobire de inimă un om lipsit şi flămând cere sprijin 

şi milostenie, mai ales dacă este un tată de familie nenorocit, 
care vede pe copiii săi aproape morţi de foame. Dar de ce cere 
cu atâta tărie şi zdrobire? Tocmai fiindcă simte şi vede că este în 
primejdie să moară de foame cu toţi ai săi. La fel şi un păcătos, care 
a simţit adânc primejdia îngrozitoare a păcatului, care grăbeşte 
spre rugăciune şi cere mântuire. Tocmai de aceea sunt strâns legate 
şi de nedespărţit următoarele virtuţi: simţământul păcătoşeniei, 
smerenia şi rugăciunea. Dimpotrivă, nu există rugăciune acolo 
unde este trufie, nesimţire, indiferenţă în faţa păcatului. 

Aşadar, vameşul cel păcătos şi smerit se roagă şi strigă cu 
voce tare către Dumnezeu. Căci, către cine altul, dacă nu către 
Dumnezeu, poate să zboare sufletul, ca să afle ajutor, milă, 
mântuire? El este Făcătorul nostru, ocârmuitorul vieţii noastre, 
Părintele nostru; dar este şi Judecătorul nostru. La El este puterea 
să ne mântuiască sau să ne osândească. Pe El singur îl jignim prin 
păcat şi de aceea Lui singur trebuie să-l dăm satisfacţie. Şi totuşi, 
E| este atât de indurător, atât de plecat, atât de milostiv, încât ne 
mântuieşte fără zăbavă, dacă ne întoarcem spre El. Nu există clipă 
mai sfântă, cea mai de preţ, decât aceea în care creştinul păcătos, 
smerindu-se, işi pleacă genunchii în rugăciune. Atunci îngerii se 
bucură şi primesc cu veselie acel suflet nou născut, care a ieşit ca 
din pântecele mamei, din pocăință şi din sfânta mărturisire, înnoit 
Şi curăţit. Atunci îngerii îşi şoptesc unul altuia: uită-l cum se roagă! 
Sunt foarte raţionali, întregi la minte şi înţelepţi păcătoşii care 
recurg la Dumnezeu prin rugăciune. Sunt nebuni, neinţelegători şi 
vrednici de osândă când nu primesc mântuirea pe care Dumnezeu, 
in marea Lui bunătate şi milostivire, le-o oferă mereu, şi azi şi 
mâine. Aceştia păşesc spre pierzanie şi osândă. 

Smerindu-se, vameşul scapă la Dumnezeu prin rugăciune şi 
strigă: „milostiv fii mie”. Adică, miluieşte-mă, dă-mi mila Ta. Dar 
ce este această milă? Ştim cu toţii din experienţă proprie. Când 
vedem pe vreun om nenorocit, bolnav, lovit de soartă, care suferă 

şi îndură în tot felul, simţim milă, compătimire. Inima noastră se 
mâhneşte pentru acel om. Şi cu cât suntem mai milostivi şi mai 
compătimitori, cu atât cunoaştem mai bine durerile şi nenorocirea 
altora, cu atât mai mult îl iubim pe cel ce suferă şi simţământul 
compătimirii noastre creşte. Deci Dumnezeu, care are nemăsurată 
mare compătimire, milostivire şi iubire, cunoaşte deplin atât starea 
noastră păcătoasă, cât şi primejdia în care suntem de a ajunge în 
osânda veşnică, din pricina păcatului. Dumnezeu, mai mult decât 
oricine, este compătimitor şi milostiv faţă de păcătosul care se 
pocăieşte şi care, prin rugăciune, îi cere compătimire şi milostivire. 
Această compătimire o cere şi vameşul. Dar compătimirea lui 
Dumnezeu nu este o milostivire ineficace şi nelucrătoare, ci 
una foarte eficace şi lucrătoare. Căci noi, multe ori, chiar dacă 
compătimim pe cel nenorocit, nu avem putere, mijloace şi cădere 
ca să-l ajutăm sau să-l scăpăm din nefericirea lui. Dumnezeu însă 
are şi putere nemărginită şi cădere deplină şi mijloacele cele mai 
eficace de mântuire. Iar mijloacele prin care Dumnezeu mântuieşte 
pe păcătoşi sunt jertfa lui Hristos şi sfânta Liturghie. 

Dar la acest punct recomandăm iarăşi iubitului cititor să 
stăruiască puţin, ca să admirăm impfeună bunătatea cea fără de 
margini, milostivirea şi înţelepciunea lui Dumnezeu, care ne-a 
hotărât un mijloc atât de minunat de mântuire, prin care atrage la 
sine pe cei păcătoşi. Adică a trimis în lume pe însuşi Fiul Său cel 
Unul Născut şi preaiubit şi L-a jertfit, pentru ca noi cei păcătoşi 
şi lepădaţi să aflăm şi calea de mântuire. Aşadar, prin jertfa lui 
Hristos - şi numai prin ea - ca mijloc preainţelept şi minunat, 
se mântuieşte păcătosul, dacă se pocăieşte şi scapă la Dumnezeu. 
„Întru nimeni altul nu este mântuire, căci nu este sub cer niciun 
nume, dat între oameni, în care trebuie să ne mântuim ” (FA 4, 12), 
zice Duhul Sfânt prin apostolul Petru. Şi de aceea, când cerem 
milă şi iertare pentru păcatele noastre, trebuie să le cerem prin 
mijlocirea jertfei lui Hristos. 

Aşa s-a rugat vameşul cel smerit. Rugăciunea lui a fost foarte 
scurtă, dar izvorâtă din inimă, plină de înţeles şi eficace. Şi acesta 
este caracterul celui smerit, care se dezvăluie cel mai bine în ceasul 
rugăciunii. 


Cum judecă Domnul cele două caractere 


După ce Domnul zugrăvise atât de real caracterul trufaşului 
şi al celui smerit, exprimă limpede şi judecata Sa asupra celor două 
caractere. Judecata aceasta nu este o judecată omenească. Căci noi, 
oamenii, putem să ne amăgim şi să greşim. Judecata aceasta, — să 
ia aminte bine cititorul, — este o judecată a lui Dumnezeu, cel care 
nu poate greşi, cel prea adevărat. Iată acum judecata şi hotărârea 
Domnului: „Zic vouă că s-a coborât acesta mai îndreptat la casa sa 
decât acela ”. Adică vameşul cel smerit s-a întors de la templu la casa 
sa mai îndreptat şi uşurat de păcatele sale decât fariseul. 

Poporul, când a văzut pe fariseu rugându-se, când cei ce erau 
in preajma lui au auzit virtuțile cu care se lăuda el, l-au admirat. 
De altfel, fariseul tocmai de aceea se dusese la templu să se roage, 
ca să fie văzut şi admirat. Oamenii din popor dispreţuiau pe 
vameşul cel zdrobit de smerenie. După judecata obişnuită, acesta 
se zdrobea tocmai fiindcă făcuse mult rău. Dar Domnul, care 
nu judecă după aparenţe şi după exterior, ci pătrunde în adâncul 
inimii omul afirmă că vameşul se îndreptase. Cu toate păcatele 
sale, vameşul n-a fost osândit de Domnul, ci a trecut din moarte la 
viaţă. Mila lui Dumnezeu, pe care el o ceruse cu atâta zdrobire de 
inimă, l-a cercetat şi l-a declarat nevinovat. Fariseul îşi închipuia 
că el nu poate fi nici măcar asemănat cu dispreţuitul de vameş. 
Dar Hristos, dimpotrivă, afirmă, cu autoritatea Lui dumnezeiască 
şi sfântă, că vameşul s-a întors acasă îndreptat, nicidecum fariseul. 
Fariseul este înlăturat şi osândit, tocmai fiindcă, în trufia lui, se 
încredea în virtutea lui, dispreţuind şi bârfind pe ceilalţi oameni. 

Mulţumirile lui, pe care le trimitea către Dumnezeu, nu au fost 
primite, căci erau păcătoase şi necurate, fiind întinate de trufie. 
Aşadar, fariseul rămâne până la urmă păcătos şi osândit, pe când 
vameşul, căruia fariseul nu i-ar fi dat loc nici printre câinii lui, a fost 
pus de Dumnezeu în rândul fiilor familiei Sale. Cât de departe sunt 
judecăţile lui Dumnezeu de judecăţile noastre ale oamenilor! Câr 
suntem noi de nesocotiţi, când ne îngrijim ca să atragem laudele 
oamenilor şi să ne judece ei cu bunăvoință sprijinindu-ne vrednicia 
pe judecăţile lumii, pe câtă vreme Dumnezeu o judecă diametral 
opusă în privinţa noastră! Te judecă, te osândeşte, te dispreţuieşte 
lumea, pe câtă vreme Dumnezeu te primeşte te înalţă; bucură-te 
atunci, fii fericit şi mulţumit! Dimpotrivă, te admiră, te laudă şi te 
slăveşte lumea, pe câtă vreme Dumnezeu te dezaprobă şi osândeşte 
purtarea ta; atunci vai de tine! Laudele acestea vor trece ca fumul, 
va rămâne apoi judecata lui Dumnezeu, care, dacă nu te pocăieşti, 
iţi va aduce apoi osânda veşnică. 

În continuare, Domnul exprimă şi motivul pentru care 
vameşul a fost îndreptat, iar fariseul osândit: „Căci tot cel ce se înalță 
pe sine, se va smeri, şi cel ce se smereşte pe sine, va fi înălţat” (v. 14). 

Dacă noi, oamenii, ne întoarcem dinspre cei trufaşi şi nu ne 
place trufia, egoismul, lauda de sine a altora, cu atât mai mult nu-i 
place lui Dumnezeu cel sfânt. Căci Dumnezeu este numai adevăr. 
Iar trufaşul trăieşte în minciună, într-o stare de nebunie de bunăvoie; 
iar în nebunia lui este atât de mare, încât se împotriveşte chiar voii 
lui Dumnezeu şi caută s-o combată. Întrucât trufaşul nu se supune 
legii Dumnezeu, ci face ce îi place lui şi ceea ce îi atrage lauda lumii; 
intrucât trufaşul nu-şi recunoaşte păcătoşenia şi nu simte nevoia să 
ceară mila lui Dumnezeu; întrucât îndrăzneşte să-şi arate pretinsele 
merite Chiar înaintea majestăţii lui Dumnezeu şi să-L combată 
pe Dumnezeu, nu este trufaşul nebun? Însă Dumnezeu este un 
potrivnic de temut. Din clipa în care El a zdrobit pe cel dintâi 
trufaş, care a apărut în zidire, adică pe Lucifer, care a căzut apoi din 
strălucirea îngerească şi s-a prefăcut în satan, îngerul întunericului, 

al răutăţii şi al păcatului, din acea vreme, Dumnezeu zdrobeşte pe 
tot omul trufaş, uscat şi nepocăit. 

Dimpotrivă, Dumnezeu înalţă pe cel smerit la slava cerească. 
L-a înălţat pe Pavel, cel care cu adâncă smerenie mărturiseşte: 
„Hristos Iisus a venit în lume ca să mântuiască pe cei păcătoşi, dintre 
care cel dintâi sunt eu” (| Tim 1, 15). A înălţat-o pe Fecioara Maria, 
cea săracă şi smerită, făcând-o Maică a Cuvântului lui Dumnezeu. 
Căci Maria, cu cea mai adâncă smerenie, a mărturisit despre sine 
că este „roaba Domnului”. A înălţat Dumnezeu pe vameşi şi pe 
alţi diferiţi păcătoşi, care cu smerenie, cu pocăință, şi cu simţirea 
păcătoşeniei lor, au căzut în faţa Sa şi l-au cerut milă. I-a înălţat şi 
aici pe pământ, în ochii oamenilor celor cuminţi, întregi la minte, 
înţelepţi, dar îi va înălța într-o neasemănată mare slavă când va 
veni, şezând pe scaunul slavei „ca să proslăvească pe sfinții Săi” (Tes 
1, 10). 

Aşadar, iubite cititor, ca de foc să ne păzim de fariseism, de 
trufie şi de fală. Să ne luptăm pentru a şterge din sufletul nostru 
putoarea şi microbul fariseismului. Pentru că fiecare dintre noi 
suntem, din născare, câte un mic fariseu. Întreabă pe un copil, cât 
de mic, dacă vrea să mai fie lăudat şi alt copil, pentru cuminţenia 
lui. Şi îţi va răspunde: nu, că eu sunt copil cuminte, nu sunt cum 
e copilul din vecini!... Şi noi, copiii cei mari, avem cam aceeaşi 
părere. Dar să nu rămânem la această minciună a îndreptăţirii de 
sine, să nu urmăm drumul, atât de bătut, al falei nebuneşti, al slavei 
deşarte, al nesupunerii faţă de voia lui Dumnezeu. 

Fiindcă oricine se înalţă pe sine, va fi smerit de Dumnezeu. 
Adică va fi zdrobit, până ce va fi adus în situaţia de a recunoaşte 
măreţia lui Dumnezeu şi nimicnicia sa proprie. Deci, să ne smenin 
cât se poate de adânc, să ne batem piepturile cele păcătoase şi strigăm 
şi noi către Dumnezeu: „Dumnezeule, milostiv fii păcătosului! 

ȘI 
PARABOLA ÎMPĂRA TULUI CARE 
PLEACĂ LA RĂZBOI 


(Lc 14, 28-32) 


n învăţătura lui Hristos picura în sufletele însetate ale poporului 

ca o rouă din zorii dimineţii; fizionomia Lui aleasă şi faima 

care alerga înaintea persoanei Sale, aduceau peste tot mulţime 
mare de popor în jurul Domnului. „Se adunau la Dânsul noroade 
multe” (Lc. 14, 25), notează sfântul Evanghelist. Orice învăţător sau 
întemeietor de religie care vrea să-şi atragă bunăvoința mulţimii, 
priveşte această aglomerare de oameni ca un prilej bine venit, 
pentru realizarea scopului pe care îl urmăreşte. Orice învăţător de 
religie ar fi început învăţătura sa, prin a prezenta punctul de vedere 
cel mai plăcut şi mai uşor, pentru ca popoarele să-l urmeze bucuros. 
Dar Hristos nu voia ucenici care să aibă un nivel provizoriu şi să 
se răcească uşor, ci ucenici statornici şi siguri. Hristos nu voia ca 
ucenicii Săi să pretindă şi să viseze lucruri imposibile şi irealizabile. 
Ci voia să formeze nişte ucenici plini de bun simţ, care să cunoască 
până în cele mai mari adâncimi scopurile învățătorului lor. De 

aceea, Domnul nu putea să lase în amăgire acele mulţimi, care 
veneau la El. Nu putea să le lase să-şi închipuie cum că în împărăţia, 
pe care El atunci o întemeia în lume, El va asigura ucenicilor Săi 
slava pământească, bogății şi desfătări. Dimpotrivă, mulţimea 
trebuia să ia cunoştinţă cu de-amănuntul, de la început, care sunt 
condiţiile de primire în Biserica lui Hristos, pentru tot cel ce se 
pocăieşte şi vrea să trăiască cu adevărat creştineşte, ca un mădular 
viu al împărăției lui Hristos. 

De aceea, Domnul întorcându-se către ucenici, a propovăduit legea 
cea mare a împărăției Sale, în care a arătat acele condiţii nemuritoare 
şi veşnice de primire în împărăţia sa. Cu alt prilej, lisus a vestit aceste 
condiţii în felul următor: „Oricine vrea să vină după să se lepede de sine, 
să-şi ia crucea să şi să-Mi urmeze Mie” (Mc 8, 3-4). Adică: oricine vrea să 
se facă ucenic al Meu, oricine doreşte să devină adevărat creştin, trebuie 
să se lepede de tot ceea ce el iubeşte astăzi mai mult, viaţa să de astăzi, şi 
să primească ceea ce consideră el acum lucrul cel mai îngrozitor, crucea 
de mucenic. Acum însă Domnul exprimă condiţiile legii Sale în chip 
negativ: „cel ce nu duce crucea sa şi nu vine după mine, nu poate să-Mi fie 
Mie ucenic” (Lc 14, 27). Domnul a adăugat apoi şi două parabole scurte, 
în care expune această lege de temelie a împărăției Sale. 

Nu mă îndoiesc, cititorule, că şi tu şi eu avem un loc în împărăţia 
lui Hristos. Din ziua în care am fost botezați şi am mărturisit, prin 
gura naşului, că ne împreunăm cu Hristos, de atunci noi ţinem de 
împărăţia pământească a Domnului, adică de Biserica Sa. Aşadar, 
trebuie să cercetăm cu amănuntul ce condiţii ni se pretind nouă să 
îndeplinim neapărat, şi căror reguli trebuie să ne conformăm, ca să 
urmăm pe Hristos slobozi şi mulţumiţi şi să fim primiţi în rândul 
creştinilor adevăraţi, vrednici de acest nume. 

Condiţiile la care Hristos ne cere să ne conformăm sunt 
cuprinse în următoarele cuvinte ale Sale; „Oricine nu-şi ia crucea să 
şi nu vine după Mine, nu poate să fie ucenic al meu” (v. 27). 

Luarea crucii. Mai întâi să vedem ce înţeles are cea dintâi 
condiţie, adică ce înseamnă să-şi ducă cineva crucea sa. Pentru 

noi creştinii, care credem în Hristoscel răstignit, crucea este cel 
mai cinstit şi sfânt simbol al credinţei noastre. Este trofeul pe care 
l-a înălţat Domnul Hristos după ce, prin moartea Sa pe cruce, a 
omorât moartea şi a zdrobit pe vrăjmaşul diavol. 

Crucea este semnul sfintei mucenicii. Crucea este semnul 
care se va arăta pe cer, la a doua venire a Domnului, „mult mai 
strălucitoare decât razele soarelui”, zice sfântul loan Gură de Aur. 
Dar, înainte ca Hristos să fi fost răstignit, crucea era unealta de 
pedepsire cea mai umilitoare şi mai dureroasă, pe care stăpânirea 
romană o adusese în Israel. Crucea era unealta execuțiilor capitale 
şi pe ea mureau, în chip îngrozitor şi ruşinos, robii fugari, 
tâlharii şi rău-făcătorii. O astfel de moarte a suferit şi începătorul 
mântuirii noastre, Dumnezeul cel întrupat, Domnul Hristos. Ba 
mai mult: legea romană, care stabilise acest fel de pedeapsă, cerea 
ca: „cel care avea să fie țintuit pe cruce să-şi ducă el însuşi crucea 
la locul execuţiei”. Adică condamnatul trebuia să-şi ducă însuşi 
crucea pe umeri, până la locul în care urma să fie răstignit. De 
aceea şi Domnul, după ce L-au bătut cu acele bice ruşinoase, care 
se numeau „franghel”, a trebuit să-şi ducă Crucea, pe umerii Săi, 
până la Golgota, ca să fie răstignit acolo şi să moară pe cruce. 
Dar oare această îndatorire ne-o impune Domnul şi nouă, mă 
va întreba cititorul. Ne porunceşte să ridicăm şi noi vreo cruce 
pe umeri şi să fim răstigniţi? Este întru totul sigur că, din pricina 
păcatelor, omul îndeobşte este vrednic de această osândă. Însă 
Hristos n-a venit pe pământ ca să ne judece şi să ne osândească la 
moarte (In 12, 47). Nu! Ci, dimpotrivă, El singur a plătit datoria 
noastră, a fost răstignit şi a murit, pentru ca noi să nu mai fim 
supuşi pedepsei. Este de asemenea adevărat că, în primele veacuri 
ale creştinismului, păgânii porniseră prigoane atât de aspre 
impotriva creştinilor, încât cei mai aleşi ucenici ai lui Hristos 
erau nevoiţi să treacă şi prin această încercare: să-şi verse sângele 
şi să moară muceniceşte, în chinurile cele mai groaznice, ca să-şi 
dovedească, astfel, supunerea, dragostea şi devotamentul lor către 

Mântuitorul Hristos. Însă nu toţi creştinii sunt chemaţi să sufere 
o astfel de moarte. 

Aşadar, ce însemnează să-şi ducă cineva crucea? Înţelesul 
acestor cuvinte este alegoric. Este o imagine luată din executarea 
celor condamnaţi la moarte pe cruce. De aceea, ducerea crucii 
înseamnă că i se cuvine-creştinului să se supună deplin, din 
proprie voie şi bucuros, voii lui Dumnezeu, rămânând statornic 
la împlinirea datoriei sale, chiar dacă acest lucru i-ar impune jertfe, 
până şi jertfa vieţii. Precum condamnatul se supune de nevoie 
hotărârii judecătoreşti, tot aşa creştinul trebuie să se supună de 
bună voie hotărârilor lui Dumnezeu. Ba creştinul mai trebuie 
să-şi omoare şi să-şi răstignească trupul împreună cu „patimile 
şi cu poftele” (Gal 5, 24). Adică să şteargă şi să omoare patimile 
păcatului, care lucrează prin mădularele trupului omenesc. Mai 
trebuie să sufere necazurile şi încercările pe care creştinul, în mod 
sigur şi hotărât, le are de întâmpinat în viaţa aceasta. 

Ca să se înţeleagă mai bine sensul acestei condiţii foarte 
importante, a luării crucii, să ne slujim de pilda lui Hristos. 
Precum Hristos s-a supus desăvârşit voinţei Tatălui, atât în celelalte 
imprejurări ale vieţii Sale pe pământ, cât şi atunci când voia lui 
Dumnezeu I-a cerut să moară pe cruce, şi a spus, cu câteva ceasuri 
inainte de moartea Sa, în grădina Gheţimani: „Facă-se voia Ta” (26, 
42); precum Hristos S-a supus hotărârii răstignitorilor Săi, care 
L-au osândit la moarte, tot astfel şi creştinul trebuie să se supună 
voii lui Dumnezeu, oricare ar fi această voie. Precum Hristos, fiind 
fără de păcat şi sfânt, a luat asupra Lui toate păcatele noastre, a 
murit pe cruce şi, prin această moarte, a pierdut, a omorât şi a şters 
acele păcate, tot astfel şi creştinul trebuie să lupte cu hotărâre, ca să 
omoare şi să şteargă patimile păcatului, pe care le-a sădit în sufletul 
său egoismul, adică: trufia, slava deşartă, lăcomia, iubirea de argint, 
furtul, uciderea, ura, imoralitatea şi toată plăcerea păcătoasă, toată 
dorinţa nelegiuită, pentru a se face sfânt şi curat, cum a fost sfânt şi 
curat Hristos, când a înviat din morţi. 

Ca şi Hristos, care a rămas statornic şi neclintit la datorie, 
nu numai în celelalte împrejurări ale vieţii Sale, ci chiar şi atunci 
când datoria i-a cerut să moară — şi încă de o moarte dezonorantă 
Şi îngrozitoare — aşa şi creştinul trebuie să rămână statornic în 
virtute, să nu păcătuiască, să nu-şi încalce datoria, să nu facă nicio 
fărădelege, chiar dacă ar fi să câştige averi, avantaje, desfătări, dacă 
ar face un păcat mic. Să nu-şi trădeze credinţa, să nu se îndepărteze 
de Dumnezeu, chiar dacă ar fi să ajungă în slujbe mari şi să fie 
chiar stăpânul lumii întregi. Şi invers, să nu-şi lase neimplinită 
datoria creştinească, nici chiar atunci, când ar urma să fie osândit, 
batjocorit, prigonit; nici chiar atunci când ar putea să-şi piardă 
averea, serviciul, ba chiar şi viaţa. Nici chiar atunci când l-ar 
răstigni şi l-ar arunca în chinurile cele mai grozave, creştinul să 
nu-şi lase neimplinită datoria creştinească. 

În sfârşit, precum Hristos a rămas în tot timpul vieţii Sale 
pregătit să sufere necazuri, prigoane şi încercări, mai cu seamă 
când L-au prins, L-au chinuit şi L-au răstignit; precum Hristos 
a dovedit o răbdare desăvârşită până în ultima clipă a vieţii sale, 
tot astfel şi creştinul trebuie să se poarte cu răbdare cât se poate 
de mare în necazuri, încercări, boli, lipsuri şi moarte, ba chiar în 
prigoane, nedreptăţi şi diferite nenorociri. Necazurile vieţii sunt 
desigur o cruce, o mucenicie lentă şi continuă. Dar tot creştinul 
este chemat să devină cu adevărat mucenic şi să primească cununa 
muceniciei, prin răbdarea necazurilor, aşa cum au primit-o cei ce 
şi-au vărsat sângele pentru a rămâne credincioşi lui Hristos. Pe 
aceştia sfânta Biserica îi cinsteşte şi îi preaslăveşte ca pe nişte sfinţi. 
Tot astfel, creştinul care rabdă ispitele pentru a se putea supune 
legii lu: Hristos, se face un sfânt mucenic. 

lată ce înseamnă luarea crucii. Aşadar, nu toţi creştinii trebuie 
să sufere moartea pe cruce şi mucenicia, cum au suferit-o apostolii şi 
sfinţii mucenici. Totuşi fiecare din noi trebuie să punem hotărârea de 
a fi ascultători până la moarte voii lui Dumnezeu. 'Toţi creştinii care 

sunt cu adevărat credincioşi şi ucenici aleşi ai Domnului, vrednici de 
starea înaltă de creştin, sunt chemaţi să ducă această cruce. 


A merge după Hristos 


Creştinul care s-a hotărât să-şi ducă crucea, după cum am 
explicat mai sus, trebuie să împlinească şi o a doua condiţie: trebuie 
să meargă după Hristos. Ce înseamnă „a merge după Hristos?” 

Şi în cuvintele acestea avem de a face cu o imagine, luată din 
viaţa militară, în care armata urmează cu credinţă şi cu convingere 
pe general. Imaginea a mai putut fi luată şi din viaţa păstorească, 
căci oile urmează cu credinţă pe păstor, oriunde le-ar călăuzi el. 
Aşadar, creştinul, care s-a hotărât să se supună voii lui Dumnezeu, 
să lupte împotriva păcatului şi să-l omoare, să aibă răbdare în 
necazuri şi să rămână statornic în implinirea datoriei, unul ca 
acesta are nevoie de un conducător. El trebuie să-şi ia conducător 
şi povăţuitor pe Hristos, pe care să-L urmeze în calea virtuţii şi a 
datoriei. Hristos să-i fie conducător. În Hristos să-şi poată sprijini 
creştinul nădejdile de biruinţă şi de la El să primească îndrăzneală, 
putere şi har sfinţitor. Hristos să fie conducătorul, de la El să 
primească neincetat învățături şi directive de lucru. Acesta trebuie 
să o facă creştinul, nu numai o perioadă oarecare a vieţii sale, ci 
neîncetat, până la sfârşit, trăind mereu cu nădejdea biruinţei finale 
şi a răsplătirii bogate, pe care a pregătit-o Dumnezeu celor care Îl 
urmează cu credinţă şi devotament pe iubitul Său Fiu. 

Aşadar, creştinul trebuie să-L urmeze pe Hristos în tot timpul 
vieţii. Să-L urmeze atât în viaţa de nepăcătuire pe care a dus-o 
Hristos, cât şi în calea iubirii, căreia Hristos i s-a conformat în cel 
mai înalt grad. Cu alte cuvinte, creştinul să lupte împotriva răului 
şi a păcatului din el însuşi, până când se va naşte a doua oară, de 
sfinţenia şi de nepăcătuirea lui Hristos. În acelaşi timp, trebuie să 
trăiască pentru dragoste, punând în practică dragostea de Dumnezeu 
şi de aproapele. Precum Hristos a păzit ca om pe pământ neştirbită 

legătura de nedescris a dragostei, care leagă în cer pe cele trei persoane 
ale Sfintei Treimi, aşa şi creştinul trebuie să-şi dea silinţa să iubească 
pe Hristos din tot sufletul şi din toată inima şi din toată puterea 
minţii lui. Precum Hristos şi-a petrecut viaţa pe pământ făcând bine 
şi revărsând cu îmbelşugare darurile bogate ale dragostei sale asupra 
oamenilor, aşa şi creştinul este dator să facă bine, să cheltuiască 
bucuros şi fără cârtire din averea sa, pentru fapte de binefacere, după 
puterile lui materiale şi spirituale. Hristos n-a trecut cu vederea 
nevoile materiale ale poporului, ci a făcut minuni, ca să sature pe 
flămânzi, să dea lumină orbilor, să îndrepte pe şchiopi şi să întărească 
pe slăbănogi, să tămăduiască pe leproşi şi pe toţi suferinzii. Dar mai 
ales şi-a petrecut toată vremea vieţii Sale publice, şi-a cheltuit puterile 
trupului Său şi şi-a jertfit viaţa ca să sature sufletele omenirii întregi 
de boala păcatului, adică să mântuiască lumea. Aceasta este cea mai 
înaltă faptă a iubirii Sale de oameni. În această îndoită lucrare de 
iubire de oameni şi de dragoste, trebuie să-L urmeze pe Hristos orice 
creştin adevărat. Să dea năvală acolo unde poate să facă aproapelui 
un bine material, dar şi mai mult să se zorească acolo unde poate să 
ajute pe cineva sufleteşte, îndreptându-l pe calea mântuirii. 

Ba mai mult, creştinul trebuie să-L urmeze pe Hristos nu 
numai ca să facă bine prietenilor, ci şi când e vorba de duşmani. 
Mai ales în acesta constă virtutea dragostei creştine, că nu exclude 
nici pe duşmani din cercul ei. Precum Hristos a iubit în cel mai 
inalt grad pe vrăjmaşii Săi, pe cărturari şi farisei şi S-a jertfit şi 
pentru ei şi S-a rugat chiar şi pentru aceia care Îl răstigneau, la fel 
trebuie să facă şi creştinul: să iubească şi pe duşmanul său, să se 
roage pentru cel care îl urmăreşte şi îl păgubeşte. Să se poarte cu 
blândeţe şi nerăutate şi cu vorbe bune faţă de cei care îl ocărăsc, îl 
vorbesc de rău şi îl pârăsc pe nedrept. Să facă bine şi acelora care 
il vatămă, îl păgubesc şi caută să-l nimicească. Iată în ce fel merge 
după Hristos creştinul adevărat. Iată condiţiile pe care trebuie să le 
îndeplinească tot omul, care vrea să fie creştin adevărat, vrednic de 
acest nume mare şi de cinstea cuvenită unui adevărat creştin. 

Hristos ne porunceşte nouă, tuturor creştinilor, să medităm 
cu amănunţime aceste condiţii şi să le înţelegem cât putem de 
adânc. 

Niciun lucru important şi serios nu poate fi dus la bun sfârşit, 
dacă omul nu s-a gândit mai înainte amănunţit şi n-a cercetat 
indelung toate împrejurările acelei lucrări. Cu atât mai puţin poate 
cineva să ducă la bun sfârşit lucrul cel mai mare cu putinţă, adică 
să se facă creştin adevărat, fără să cunoască de mai înainte greutăţile 
pe care le va întâmpina şi îndatoririle pe care le are de îndeplinit în 
viaţa creştinească. Şi de aceea Hristos vesteşte dinainte condiţiile, 
ca să nu zică nimeni că a fost amăgit. 

Satana, marele amăgitor, care face tot ce poate ca să atragă pe 
cât mai mulţi la pierzare, înfăţişează întotdeauna partea plăcută 
şi frumoasă la vedere a păcatului, spre care ne impinge. Şi, fie că 
ne-a prezentat o plăcere reală, fie una închipuită, Satana contraface 
cu multă artă realitatea, aşa încât să ne poată prezenta păcatul cel 
mai pierzător, ca pe cea mai desfătătoare plăcere. El ne înfăţişează 
chinul cel mai ucigător, ca pe cea mai bună şi plăcută băutură. 
Satana îşi ascunde minciuna sub trandafiri mirositori. Căci scopul 
lui nu este să mântuiască pe oameni, ci să-i piardă. Aşadar, ţinta lui 
principală este să-şi ascundă vicleşugul şi grozăvia, arătând numai 
partea atrăgătoare şi plăcută a păcatului. Hristos face tocmai pe 
dos. Deoarece nu vrea altceva decât să ne mântuiască, să ne facă 
fericiţi, ne prezintă la început toate greutăţile pe care le avem de 
intâmpinat, dacă ne facem următori credincioşi ai Săi. El ascunde la 
început bucuriile şi fericirea cea mare pe care o are în vedere. Însă 
cel care Îl urmează pe Hristos cu lepădare de sine află întotdeauna 
la fundul virtuţilor creştine, care se câştigă cu multă nevoinţă şi cu 
mari greutăţi, bucurii şi desfătări, care îi umplu sufletul de pace şi 
îi dau o înainte gustare a bucuriei şi a fericirii veşnice. 

Ca să ne prezinte şi mai limpede şi mai pe înţeles acest adevăr, 
Domnul a spus două mici parabole. În prima ne vorbeşte despre 

cheltuielile, ostenelile, jertfele şi greutăţile pe care le pretinde viaţa 
creştinească. În cea de a doua, ne înfăţişează primejdule pe care 
adevăratul creştin ar putea să le întâmpine. 


I. Parabola cu zidirea turnului 


Parabola este cuprinsă în următoarele cuvinte; „Cine dintre 
? A v . v “A A: A A. 
voi, vrând să zidească un turn, mai întâi așezându-se nu îşi face 
socoteala cheltuielii, dacă are îndeajuns pentru a termina zidirea? Ca 
nu cumva, punând temelia şi neavând cu ce să termine Lucrarea, toți 
cei care vor vedea aceasta, să înceapă să-şi bată joc de el zicând că acesta 
a început să zidească şi n-a putut să sfârşească zidirea” (v. 28-30). 


Casa sufletului 


Un turn esteo locuinţă mai măreaţă, zidită cu o tehnică specială, 
cu o circumferință destul de mare şi cu ziduri înconjurătoare; prin 
urmare, turnul nu este o casă obişnuită, ci una care atrage privirile 
trecătorilor, prin proporţiile ei. Un astfel de turn duhovnicesc se 
apucă să zidească omul, care vrea să fie creştin adevărat: o casă a 
virtuţilor, care ţin de viaţa creştinească. Viaţă, care în chip sigur 
atrage luarea aminte a oamenilor, fiindcă, ca şi turnul între clădiri, 
nu este o viaţă obişnuită şi comună, ci una plină de măreție şi 
potrivită cu majestatea lui Dumnezeu, căruia îi este închinată. Dar 
O asemenea casă este evident că trebuie să fie începută bine şi să 
ajungă până la acoperiş, până la acoperirea desăvârşită. Aşadar, 
mai întâi trebuie să fie pusă o temelie bună. Iar lucrătorii cei buni, 
care zidesc turnul, încep zidirea din adâncul pământului. Acolo ei 
sapă şi aşază o temelie adâncă şi bine întărită, sprijinită pe stâncă. 
Tot aşa creştinul trebuie să se coboare în adâncul sufletului său, 

ca să aşeze acolo o temelie, căci altfel nu poate fi pusă. Cu alte 
cuvinte, creştinul trebuie să înceapă cu smerenie, care îi pretinde 
omului să se coboare, să se supună şi să gândească, nu cele înalte, ci 
cele de jos, cele umile, să se facă pentru un timp nevăzut, precum 
nevăzut este şi muncitorul care aşază temelia unei case. Creştinul 
trebuie să se supună lui Hristos, arhitectul clădirii a acestui turn. 
Aşadar, smerenia şi supunerea formează temelia, de la care va 
incepe creştinul zidirea vieţii sale creştineşti; pe această temelie 
el va zidi celelalte virtuţi, până va ajunge la acoperiş, care este 
cerul. Căci turnul acesta, avându-şi temelia pe pământ, se zideşte 
în viaţa aceasta pământească, dar se ridică şi se înalţă până la cer, 
până la împărăţia cerească a lui Hristos. Acolo sufletul va locui 
veşnic. După potop, oamenii au vrut să zidească un tum, care să 
ajungă până la cer, vestitul turn Babel, ca să se împotrivească voii 
lui Dumnezeu. Dar fiindcă oamenii aceia au pus ca temelie trufia 
şi nesupunerea, niciodată nu au ajuns până la cer. Dimpotrivă, au 
fost distruşi şi împrăştiaţi. Însă, când smerenia şi ascultarea către 
Începătorul zidirii sunt puse ca temelie, atunci zidirea va ajunge cu 
siguranţă până la cer. 


Cheltuielile și jertfele 


Dar turnurile se zidesc din multe materiale. Când însă se 
incepe zidirea, materialele trebuie să ajungă, ca să se ducă zidirea 
până la sfârşit. Căci stăpânul turnului, care nu a ştiut să calculeze 
bine cantitatea de materiale-necesară, este expus batjocorii sociale. 
Şi de aceea „așezându-se, socotește cheltuielile, dacă are cu ce să termine 
zidirea”, zice Domnul, Adică socoteşte de ce cheltuială este nevoie 
pentru ca turnul să fie terminat. Apoi pune să se înlăture toate 
vechile ruine, care erau în locul unde are să zidească turnul cel 
nou, nivelează terenul, pregăteşte toate şi abia după aceea începe să 
zidească. Într-un chip asemănător, cel ce vrea să fie creştin adevărat, 
trebuie să se socotească bine întru sine; căci viaţa lui cea nouă îi cere 

cheltuială multă, un întreg capital, pe care va trebui să-l investească 
în zidire. Capitalul este viaţa lui de până atunci, care trebuie să fie 
cheltuită şi jertfită în întregime, ca să poată fi zidită viaţa cea nouă 
creştinească şi sfântă. Omul mai întâi trebuie să se socotească şi să se 
cerceteze, ca să înlăture acele vechi mine, pe care păcatul, patimile 
şi răutăţile le-au lăsat în sufletul său. Trebuie să dărâme acea casă, 
în care îşi făcuse cuibul Satana, balaurul ucigător de suflete şi tiran. 
Trebuie să distrugă şi să omoare plăcerile şi desfătările trupului, pe 
care până atunci le îndrăgise atât de mult, şi să se lepede de acele 
obiceiuri şi porniri păcătoase, care formau până atunci capitalul 
vieţii sale. 'Trebuie să se dezlipească cu inima de avere, de slava 
lumească, de distracţiile păcătoase, de toată patima, care împiedică 
zidirea virtuţii. Să ia asupra să ostenelile şi jertfele pe care le cere 
înlăturarea mândriei, a mâniei, a urii, a invidiei şi a oricărei astfel 
de patimi. Ba ceva mai mult: trebuie să-şi ia asupră-şi cheltuiala 
neîntreruptă, pe care o cere o viaţă de lepădare de sine, închinată 
lucrărilor virtuţii şi datoriei. Poate că omul îşi va pierde aprecierea 
din partea oamenilor, va fi disprețuit, va fi prigonit. Poate omul 
işi va pierde averea, funcţia, tot ceea ce lumea consideră ca avantaj, 
poate să-şi piardă şi viaţa. Câţi sfinţi şi mucenici în timpul celor 
douăzeci de veacuri de creştinism s-au supus la cele mai mari 
cheltuieli, ba şi-au cheltuit şi viaţa, pe care şi-au dat-o muceniceşte, 
în chinurile cele mai înfricoşătoare! 

Poate că cititorul va considera că aceste jertfe sunt prea mari. 
Dar, iubite frate, aceste jertfe, deşi ne pregătesc o fericire veşnică, 
sunt nule faţă de cheltuielile şi jertfele, pe care le face omul păcătos 
in săvârşirea relelor. Nu cumva păcătosul nu face cheltuieli? Câţi nu 
cheltuiesc ca beţivi, cât nu cheltuieşte jucătorul de cărţi, curvarul, 
lacomul, iubitorul de slavă, fălosul cel robit gătelii, fiecare păcătos 
in parte! Cheltuieşte bani, averi întregi, cheltuieşte sănătatea şi 
puteri fizice, îşi cheltuieşte viaţa, pe care o distruge prin felurite 
boli, produse de patimile păcatului, 

În sfârşit, îşi cheltuieşte şi sufletul nepreţuit şi nemuritor, 
îi pregăteşte sufletului său necaz şi chin şi nefericire, şi în viaţa 
aceasta şi în cealaltă. „Necaz şi strâmtorare, peste tot sufletul omului 
care a lucrat răul” (Rm 2, 9), zice Domnul prin sfântul apostol 
Pavel. Dar în sfârşit, ce sunt cheltuielile şi jertfele la care ne 
cheamă Hristos, faţă de cele pe care le-a suferit Domnul însuşi? 
Da, Domnul deşi este Dumnezeu, puternic, veşnic şi preafericit, 
a primit să Se coboare la atâta adâncime de smerenie, încât să ia 
trup omenesc. S-a smerit şi mai mult, când EI, cel fără de păcat şi 
mai sfânt decât toţi sfinţii, S-a jertfit pe înfricoşătoarea cruce. Dar 
această jertfă Hristos n-a suferit-o ca să zidească un turn pentru 
Sine. Ah! Hristos are cel mai măreş şi mai minunat palat, veşnic, 
nemărginit, a cărui strălucire întrece strălucirea tuturor aştrilor. 
El este din fire sfânt şi preafericit. Domnul însă S-a cheltuit şi 
S-a jertfit, ca să asigure mijloacele, cu care noi să putem zidi mai 
uşor turnul virtuţilor şi al fericirii, noi cei ce vrem să fim creştini 
adevăraţi. 

Ar trebui să atragem iarăşi atenţia iubitului cititor asupra 
cuvintelor: „Aşezându-se, socoteşte”. Aceste cuvinte, referindu- 
se la zidirea unei case măreţe, arată îndelungata gândire, grijă, 
măsurători, prevederi şi consideraţii de planuri, cât se poate mai 
amănunţit şi mai des repetate, până ce zidirea ajunge la sfârşit. Dar 
tocmai de aceea Domnul a pus cuvintele acestea în parabolă, ca să 
arate creştinilor porunca, mereu repetată, a unei mari îndatoriri, 
care trebuie să fie mereu reluată, în tot timpul vieţii pământeşti a 
creştinilor. Această îndatorire, foarte importantă, este cercetarea 
sufletului şi meditarea asupra propriului eu; retragerea în 
singurătate, pentru câte un ceas de vreme, şi cercetarea cugetului cu 
seriozitate şi cu judecată asupra propriului eu; cugetarea la viitorul 
şi la trecutul vieţii noastre, care va arăta cât am zidit din turnul 
sufletului nostru, ce cheltuieli am făcut şi câţi bani mai avem de 
cheltuit, ce rele am dezrădăcinat şi ce jertfe mai trebuie să facem 
în folosul virtuţii. Nu poate nimeni ajunge până la acoperişul 

vieţii creştine, fără să îndeplinească necontenit această indatorire 
de autocercetare. Se întâmplă foarte adesea că, după cei dintâi ani 
de călătorie entuziastă în viaţa creştinească, intervine răceala şi o 
îndepărtare treptată de Domnul, din pricina urmărilor mărturisiri 
şi a jertfelor cerute de virtute. Aşadar, dacă trecem cu vederea 
indatorirea cercetării de sine şi a rugăciunii, care singure pot să 
aducă hotărâri înfocate, este foarte posibil ca omul că rămână la 
temelie, adică să părăsească viaţa creştinească. 


Ce ne pretinde buna înţelegere 


Însă să luăm aminte: casa virtuţii, turnul sufletului, se cuvine 
să fie zidit până la capăt. Noi, desigur, socotim că este un lucru 
nebun şi fără rost, ca un om care începe să zidească o casă, să 
ajungă cu zidirea până la un punct, să aibă bani destui pentru 
toată zidirea, dar să o lase cu zidurile neterminate şi cu încăperile 
netencuite, pentru care încăperi şi zidiri el a adunat atâţia bani. 
Zidurile se vor strica şi vor umple de dărâmături locul, în care ar fi 
trebuit să strălucească palatul cel măreț de marmoră. Dar cu mult 
mai nebun este creştinul, care începe să zidească turnul virtuţilor 
creştine, trăieşte o perioadă oarecare din viaţa sa în chip creştinesc 
şi apoi părăseşte acest fel de viaţă, se lasă de zidirea virtuţilor, ca 
să se tăvălească în păcate. El părăseşte de cele mai multe ori viaţa 
creştinească, fiindcă nu are curajul şi statornicia de a rămâne tare 
in hotărârea lui. Nu are destulă voinţă şi fermitate, pentru a se 
impotrivi piedicilor şi vicleniilor pe care i le înfăţişează păcatul. 
Nu are nici răbdarea, cu care să întâmpine necazurile care vin 
asupra lui. Nu a pus smerenia ca o temelie tare, nici nu a zidit 
pe gânduri curate şi pe convingeri statorniceşti şi de neschimbat. 
Astfel de exemple jalnice de creştini, care au trădat credinţa şi 
viaţa creştinească, istoria Bisericii ne poate arăta, vai!, o mulţime. 
Mai întâi pe Iuda, pe Nicolae, unul din cei şapte diaconi, pe 

Dismas şi pe toţi câţi au dat înapoi în vremea prigoanelor, dar 
avem mai multe pilde de acestea în viaţa contemporană. 

„Toţi cei ce-l văd vor începe să-l batjocorească” Aşa zice Domnul 
în parabolă. Şi acest cuvânt al Său este adeverit de realitate. Căci 
chiar şi acei oameni care trăiesc în păcate au la mare cinste pe acela 
care este un creştin convins. Căci cel cu adevărat creştin nu numai 
că nu amăgeşte pe alţii, prin viaţa sa, ci păzeşte cu de-amănuntul 
toată legea creştinească. Nu mi-e ruşine cu tine, căci eşti temător 
de Dumnezeu şi nu faci un astfel de lucru, aşa zic oamenii lumii 
despre cel credincios. Şi când văd pe cineva că părăseşte cu totul 
viaţa creştinească, atunci îl fac obiect al ironiilor şi al batjocorii 
lor. Căci ei în persoana aceluia care se depărtase de ei cu aparenţă 
de viaţă religioasă slabă şi falsă nu pot să nu râdă. Apostolul Pavel, 
când scrie Galatenilor, care alunecau cu uşurinţă în învăţăturile 
greşite ale ereticilor, a vrut s-o ia înaintea unei astfel de căderi 
tristă şi pentru viaţa aceasta, şi pentru cea viitoare. Dumnezeiescul 
apostol arată că ei, pierzând adevărata credinţă, sunt nebuni: „Atât 
de nebuni sunteţi? Cu dub trupesc v-aţi desăvârşit în trupe” (Gal 3, 3). 
Sfântul evanghelist loan recomandă cu foarte multă căldură: „/zați 
seama la voi înşivă, ca să nu pierdem ce am lucrat, ci să ne bucurăm 
de plata întreagă” (| In 8). Adică: luaţi seama bine cum trăiţi şi ce 
lucraţi, ca să nu pierdeţi ostenelile lucrării voastre, ci să luaţi plata 
intreagă. 

Aceste două recomandări ale marilor apostoli ni se adresează 
şi nouă, creştinilor de astăzi, iubite cititor. Am început şi noi să 
facem o clădire mare. Din ziua în care am fost botezați, sau mai 
bine, din ziua în care ne-am căit pentru păcate şi ne-am arătat 
pe faţă că suntem creştini, am început să zidim turnul cel mare. 
Pentru numele lui Dumnezeu! Să nu lăsăm lucrul la mijlocul lui, 
să nu ne fie teamă de cheltuielile mari, care se cer şi de jertfe. Cel 
ce zideşte o casă, dacă nu izbuteşte să o termine cu capitalul său 
propriu va continua ziditul cu toată bucuria şi curajul, dacă află 

un binefăcător, care îi împrumută un capital şi îl ajută să ducă 
clădirea la bun sfârşit. Noi toţi avem un astfel de binefăcător. E 
Domnul Hristos. El ne dă şi capital şi toate mijloacele de trebuinţă, 
ca să ne facă în stare să suportăm ostenelile şi jertfele care se cer 
la zidirea turnului. Noi, prin rugăciuni fierbinţi, să cerem de la 
Domnul aceste mijloace. Să ne apropiem de Domnul cu smerenie 
şi cu pocăință, prin Tainele harului. Atunci, neputinţa noastră se 
va preschimba în putere de necombătut, prin care vom termina 
de zidit în sufletul nostru turnul bunătăţilor şi vom ajunge până 
la cer. 


II. Parabola împăratului care pleacă la război 


A doua parabolă înfăţişează punctul de vedere al lepădării de 
sine în viaţa creştinească, prezentată ca un război plin de primejdii. 
lată parabola: „Saz care împărat, plecând să se bată în război cu alt 
împărat, nu stă întâi să se sfătuiască dacă va putea să întâmpine Cu 
zece mii, pe cel care vine împotriva ui cu douăzeci de mii? lar de nu, 
încă fiind el departe, îi trimite solie şi să roagă de pace” (v. 31-32). 

În această parabolă Domnul afirmă că omul, care a hotărât să 
se facă creştin adevărat, se aseamănă cu un împărat care pleacă la 
război. Prin urmare, trebuie să mediteze la greutăţile şi la primejdiile, 
cărora va trebui să le facă faţă. Precum şi un împărat ori un stat, 
care declară război impotriva altui stat, cercetează mai întâi, cu 
grijă, dacă are destui soldaţi pregătiţi şi puteri îndestulătoare, ca 
să asigure biruinţa. Dacă nu are puteri destule, atunci părăseşte 
intenţia de război şi se grăbeşte să încheie pace cu statul potrivnic. 
Nu vedem astăzi ce înarmări îngrozitoare fac statele, ca să nu fie 
aflate dintr-odată nepregătite? Milioane de planuri şi de consilii 
de război se ţin pentru a procura cele mai desăvârşite şi modeme 


235 


ARHIM. SERAFIM PAPACOSTAS 


mijloace de război şi cele mai bune şi eficace arme. Din nefericire, 
când este vorba despre războaie catastrofale, omul pune grija cea 
mai amănunţită şi se supune la cele mai mari cheltuieli de bani, de 
linişte şi de sânge. Dar atunci când este vorba să lucreze pentru 
pacea adevărată a sufletului şi a lumii întregi, pentru formarea 
în duh creştinesc a generaţiilor, formare care ar aduce la singura 
pace şi fericire adevărată, atunci omul se dovedeşte a fi neglijent, 
indiferent, nepregătit prin excelenţă, chiar şi pentru cele mai mici 
cheltuieli. 
Să cercetăm acum parabola mai cu amănuntul. 


Expediția războinică a creștinului 


Starea creştinului în lumea aceasta este o stare de război. Viaţa 
creştinului pe pământ este o expediţie războinică. Iar războiul este 
impotriva unor vrăjmaşi înfricoşători, care nu vor să ne răpească 
numai ţara şi bunurile, ci chiar şi sufletul nostru, viitorul nostru 
veşnic. Este un război împotriva unor vrăjmaşi care caută să ne 
robească sufletul, aşa încât să ne producă mare suferinţă şi aici, în 
lumea aceasta, şi încă mai multă în viaţa viitoare. Multe neamuri au 
fost în trecut robite altor neamuri. Dar robia unui om, oricât ar fi 
el de tiran, nu poate fi asemănată cu nefericirea şi durerea robiei pe 
care o aduce Satana prin patimile păcatului. De aceea dumnezeiescul 
Pavel ne recomandă: „Îmbrăcaţi-vă cu toată armătura lui Dumnezeu, 
ca să puteţi sta împotriva uneltirilor diavolului; căci lupta noastră nu 
este împotriva trupului şi a sângelui, ci împotriva domniilor, stăpânilor, 
împotriva stăpânitorilor întunericului veacului acestuia, împotriva 
răutăţii, răspândite în văzduburi” (Ef 6, 11-12). Adică: imbrăcaţi- 
vă cu toate armele duhovniceşti ale lui Dumnezeu, cu armătura 
întreagă, ca să puteţi să rezistaţi şi să vă războiţi cu uneltirile cele 
viclene ale diavolului; căci noi nu ne războim cu un om, care are 
sânge şi trup şi de aceea pe unul ca acesta este uşor să-l biruim; ci 
ducem războiul împotriva conducătorilor şi a stăpânitorilor, care 

stăpânesc lumea aceasta, adică diavolii. Ei stăpânesc sufletele celor 
care trăiesc în întunericul păcatului lumii acesteia. Noi ne războim 
impotriva duhurilor rele, care se luptă cu noi, ca să ne lipsească pe 
noi de binele ceresc. 

Cu dușmanul nu putem face pace. Parabola, prin ultimele 
cuvinte ale Domnului, arată că, precum se întâmplă între state, în 
anumite condiţii, se poate încheia pace cu duşmanul. Însă războiul 
real, la care se referă parabola, exclude încheierea unei păci între 
părţile beligerante. Adică: este cu totul imposibil pentru om, dacă 
vrea să trăiască creştineşte, să evite războiul împotriva lui Satan şi 
impotriva păcatului, să încheie pace şi să trăiască o viaţă paşnică. 
Fiindcă, în mod hotărât şi de necontestat, în acest caz va fi robit 
de Satan, va ajunge un rob nefericit, suferind strâmtorări şi rele 
ŞI aici şi în viaţa viitoare. Prin urmare, trebuie neapărat să ne 
îinrolăm sub steagul Domnului Iisus şi să luptăm de partea Lui, 
cu desăvârşită convingere, ca să biruim, însă mai întâi trebuie 
neapărat să ne gândim şi să cugetăm, ca să avem o cunoaştere cât 
mai desăvârşită a condiţiilor luptei, a cheltuielilor, a greutăților şi 
a primejdiilor pe care le vom întâmpina în acest război cu Satana. 
Tocmai acest lucru vrea Domnul să-l accentueze, prin parabola 
de faţă. Omul trebuie să se hotărască, cu bună ştiinţă şi slobod să 
intre în luptă; dar odată intrat, să rămână neclintit pe poziţie. El 
trebuie să studieze de la început condiţiile luptei, ca să nu se afle 
dintr-odată în faţa unor greutăţi neprevăzute şi necunoscute. Să nu 
şchiopăteze din rânduiala creştinească şi să nu se întoarcă la păcat. 
Căci atunci poziţia lui ar fi foarte rea-Ar ajunge în robia lui Satan, 
care ar fi cea mai îngrozitoare. Un astfel de om ar fi asemenea cu 
sarea care s-a stricat, care nu este bună decât să fie aruncată afară. 
Prin urmare, Domnul vrea să ne facă să înţelegem bine că lupta sub 
conducerea Sa este singurul mijloc de mântuire, de biruinţă asupra 
vrăjmaşului, de fericire. Însă lupta sub conducerea Domnului 
pretinde o desăvârşită lepădare de sine. 

Concluzia 


De aceea şi zice Domnul în ultimul verset, ca o concluzie a 
amânduror acestor parabole: „Oricine dintre voi, care nu se leapădă de 
tot ce are, nu poate să fe ucenicul Men” (v. 33). Adică: cine vrea să fie un 
bun ucenic al Meu, trebuie să pună hotărâre tare şi să se pregătească de 
a se lepăda de toate şi a le părăsi. "Toate, adică: averea, părinţii, rudele, 
copiii, interesele, atunci când acestea se fac piedică la viaţa creştinească. 
Trebuie să fie gata să sufere orice jertfă şi să întâmpine cu curaj orice 
greutate şi suferinţă. Altfel, nimeni nu poate fi ucenicul lui Hristos. 

Iată concluzia pe care o trage Domnul din cele două parabole. Dar 
poate ar trebui să notăm iarăşi că biruinţa într-o luptă atât de mare, care 
cere atâta curaj şi lepădare de sine, nu depinde numai şi numai de puterea 
şi hotărârea omului. Şi, prin urmare, nimeni să nu se înspăimânte, la 
gândul că nu va putea câştiga o astfel de biruinţă. Să nu se înspăimânte, 
nici să nu se teamă. Dacă creştinul are hotărârea statornică şi este pregătit 
să lupte împotriva păcatului, nu va fi lăsat singur. Este adevărat că nu 
va fi lăsat singur, ci va fi ajutat pe măsura curajului său. Cel ce va fi 
mai curajos, va primi mai mult curaj şi va birui. Slavă lui Dumnezeu, 
avem un general puternic. Nu suntem o armată fără nicio conducere, 
lar Ostaşii, în legătură neintreruptă cu generalul nostru Hristos, intră 
cu îndrăzneală în luptă. Căci în faţa generalului nostru dracii cei 
vicleni, neimpăcaţii vrăjmaşi ai noştri fug cutremuraţi. Este un lucru 
cu desăvârşire sigur că oricine se rânduieşte sub conducerea lui Hristos, 
având lepădarea de sine ca merinde, va birui păcatul şi toate puterile 
intunericului. Aşadar, tot creştinul care s-a hotărât să trăiască creştineşte 
să nu-şi piardă niciodată curajul şi nădejdea. Ci, punând hotărârea de a 
pierde, la nevoie, tot ce are în lumea aceasta, numai să nu se despartă de 
conducătorul Său, să continue lupta şi va câştiga fără greş biruinţa. Iar 
celui care iese biruitor. Domnul zice că: „Vă vo: da să stea împreună Cu 
Mine pe scaunul meu, precum şi Eu am biruit şi am şezut cu Tatăl Meu pe 
scaunul Lui” (Apc 3, 21). 

PARABOLA CU LOCURILE 
DE FRUNIE 


(Lc 14, 7-14) 


ristos a venit pe lume cu scopul cel mare de a mântui pe 
om, de a-l aduce înapoi la destinaţia lui, pentru care a fost 
zidit şi de la care căzuse. Domnul vrea să facă din om iarăşi 
un fiu al lui Dumnezeu, vrednic să trăiască impreună cu Tatăl cel din 
cer. 'Tocmai de aceea, Domnul n-a trecut cu vederea nici nevoile, nici 
raporturile vieţii de pe pământ a omului. În legea Evangheliei, a dat şi 
porunci care pot fi considerate ca un excelent îndreptar de conduită 
şi de modul în care să se comporte cineva în legăturile şi raporturile 
comune dintre noi. Astfel încât adevăratul ucenic al lui Hristos, 
intotdeauna şi pretutindeni, să fie un exemplu de nobleţe şi să se facă 
iubit de toţi. Parabola despre locurile de frunte poate fi considerată un 
asemenea indreptar. Această parabolă o povesteşte sfântul evanghelist 
Luca, cel mai bun culegător şi păstrător al parabolelor Domnului. 
Prilejul cu care Domnul a spus această parabolă i l-a dar 
participarea Sa la o cină, la care îl-invitase unul dintre fariseii de 

frunte (v. 1). Domnul nu evita să se întâlnească cu vameşii şi cu 
păcătoşii, căci în felul acesta le dădea îndrăzneală pentru mântuire. 
Tot aşa a primit şi invitaţia la ospăț a fariseului, deşi cunoştea 
scopurile subversive ale acestora. Şi fariseii chiar că aveau un astfel 
de scop, căci „ei luau seama la Dânsul”. Adică ÎL invitaseră şi acum 
Îl observau şi Îl spionau cu toată atenţia, ca doar, doar, să găsească 
în purtarea Domnului pricini de judecată şi de osândă. Aşadar, 
Domnul primea invitaţiile fariseilor, însă întrebuința conversaţia 
din timpul mesei, ca să înveţe şi să folosească pe ceilalți, chiar şi 
atunci când stătea la masă cu prigonitorii Lui cei mai înrăiţi. Cu 
prilejul vorbelor din timpul mesei, ne-a dat Domnul, şi nouă, 
celor de astăzi, o învăţătură-de mare însemnătate: că adică în toate 
împrejurările vieţii noastre zilnice, trebuie să presărăm şi probleme 
folositoare din punct de vedere sufletesc. Şi mai cu seamă în timpul 
meselor, când primim de la Dumnezeu, ca pe o binefacere mare, 
hrana pentru întreţinerea vieţii noastre. Aceste ceasuri, pe care 
mulţi le întrebuinţează, vorbind cuvinte neinţelepte şi uşuratice, 
creştinii trebuie să le sfinţească, prin convorbiri potrivite cu 
seriozitatea creştină. Felul nostru de a ne ţine la masă este 
manifestarea recunoştinţei noastre către preabunul Părinte, cel 
ce ne dă bunătăţile Sale cele materiale, ca să le intrebuinţăm ca 
mijloace şi instrumentele, care să ne conducă la bunurile cereşti şi 
duhovniceşti. 


Râvna pentru locurile de frunte 


Cei invitaţi la masă impreună cu Domnul erau cu toţii 
persoane de vază la iudei. Dar Domnul, care „4 privea la faţa 
omului” (Mt 22, 16), şi nu făcea niciun hatâr nimănui ci spunea 
adevărul în faţă, fie unei persoane sus puse, fie unei persoane de jos, 

. . Di A . A v_v v v 
a dat acelor iudei de neam mare şi mândri o învăţătură foarte bună 
de purtare smerită: „4 spus celor invitaţi o parabolă, luând seama 
cum îşi alegeau locurile de frunte, zicând către ei” (v. 7). 

Oricare altă patimă sufletească a omului se manifestă numai în 
împrejurări care îi sunt favorabile patimii. Trufia însă este o patimă 
care se manifestă în aproape toate împrejurările şi momentele vieţii 
noastre. Nu numai atunci, când urmăreşte poziţiile cele mai inalte 
şi slujbele cele mai însemnate, ci şi atunci când umblă, munceşte se 
odihneşte, se distrează, trufaşul va găsi-prilej să-şi etaleze propriul 
eu, părându-i-se că este mai presus de ceilalți şi mai vrednic de 
cinste, în tot ce face. Dar chiar şi când este cu desăvârşire singur, 
cel trufaş găseşte motiv să se mândrească şi să-şi etaleze propriul 
eu în propriii săi ochi. Ba mai mult: se laudă singur pe sine şi 
află prilej să lege raporturi măreţe în închipuire, să-şi imagineze 
că au succese extraordinare, că zidesc un turn de cristal, că văd 
mulţimi de oameni care îl admiră şi îl aplaudă. Ce nebunie şi ce 
neînţelepciune ascundem în noi, cititorule! 

Prin urmare, trufaşul când este chemat la ospăț, la adunare sau 
la sindrofie, caută să ocupe primul loc, locul cel mai de frunte, ca 
să se poarte cu ostentaţie, şi în privinţa locului pe care îl ocupă. 
Tocmai acest lucru îl observase şi Domnul, la cina aceea, la care 
fusese invitat de fruntaşul fariseu. A văzut că fiecare dintre cei 
invitaţi arată îndată că este un fariseu trufaş, fiindcă îşi alege „/ocz] 
de frunte”, adică îşi alege locul cel mai bun. De îndată ce intra în 
sala de mese, fiecare cerceta cu luare aminte locurile, ca să afle pe cel 
mai bun şi se grăbea să-l ocupe, ca prin această faptă să dea tuturor 
celorlalţi de înţeles: să nu credeţi că sunt un om de rând, asemenea 
vouă, sunt o personalitate şi ca dovadă... iată locul pe care îl ocup! 
Dar să nu presupună iubitul cititor că trufia de acest fel era o nebunie 
numai a fariseilor şi că nu este şi un fenomen contemporan. Din 
nefericire, şi astăzi astfel de caractere caută primele locuri, locul cel 
mai la vedere, în adunările populare, la conferinţe, la concerte, în 
orice loc, încă şi în biserică. În biserică, acolo unde este adorat însuşi 
Dumnezeu şi unde omul se duce cu multă plecăciune, ca să ceară 
milă de la Dumnezeu. De pe locurile acestea înalte şi la vedere, ei îşi 
vor arăta nu numai închipuita lor vrednicie, ci şi îmbrăcămintea lor 

felurită, podoabele, tot ce ţine de ostentaţie. Cât de mare este lupta 
şi gelozia, neînţelegeri şi neplăceri se întâmplă pentru locul pe care 
il ocupă cineva la masă! Se întâmplă adesea ca relaţii prieteneşti să 
fie întrerupte, neghinele vrăjmăşiei să fie semănate, prin faptul că 
în casă de prieteni nu s-a dat cinstire unui caracter trufaş şi nu i s-a 
dat locul corespunzător cu ideea pe care şi-o face acesta despre sine 
însuşi, însă, repet, cel mai supărător lucru este că locaşurile închinate 
pocăinţei, rugăciunii, zdrobirii de inimă, smereniei, adică sfintele 
biserici, devin şi ele locuri în care oamenii, în loc să se smerească şi 
să se roage, se arată unii altora cu cât mai multă fală. 

Aşadar, Domnul, cel ce cu atâta străşnicie a numit nefericită 
nebunia aceasta, prin acele cuvinte caustice: „Vai vouă fariseilor, că 
iubiți locurile cele dintâi în sinagogi şi vă place să vă salute lumea în 
piețe” (Lc 11, 43), aplică acum mustrarea aceasta comesenilor Săi. 
Căci intrând în sala de mese, S-a oprit într-un colţ şi lua seama cum 
îşi alegeau invitaţii locurile cele mai bune 

Adică, observa cu atenţie cum se îngrijea fiecare să-şi asigure 
Jocul cel mai de frunte. 


„Luaţi seama” 


Ar trebui să atragem în chip special luarea aminte a cititorului 
la cuvântul acesta cu care Evanghelistul vorbeşte despre observarea 
atentă a Domnului. Vrea să spună nu numai că Domnul observa, 
dar îşi şi nota purtarea invitaţilor. Mulţi cred că Dumnezeu 
urmăreşte şi dă importanţă numai acelor fapte ale noastre, care sunt 
făcute într-un mod şi într-un moment excepţional, iar celorlalte 
fapte ale noastre smerite nu le dă nicio importanţă. Dumnezeu, 
zic ei, ne urmăreşte numai când ne aflăm în biserică, de pildă, sau 
când împlinim o îndatorire însemnată. Însă este un lucru prea 
vădit, că Dumnezeu ne urmăreşte cu atenţie şi în cele mai comune 
şi zilnice fapte şi împrejurări ale vieţii noastre. Tot aşa Hristos 
observa atunci purtarea invitaţilor, în timpul mesei, cum stăteau şi 

cum veneau ei la masă, care este un fapt atât de obişnuit şi comun 
al vieţii noastre de toate zilele. Aşadar, fie că eşti cu alţii, fie că 
eşti singur, Dumnezeu te urmăreşte, cum stai, cum vorbeşti, cum 
gândeşti, ce doreşti. Căci în toate acestea, tu arăţi ce fel de om 
eşti, ce virtuţi sau ce vicii îţi stăpânesc sufletul. Cei vechi ziceau 
aşa: „Caracterul omului se cunoaşte după vorbă”. Cu atât mai mult 
se cunoaşte caracterul în împrejurarea în care se îinmănunchează 
vorba cu purtarea, cu starea, cu mişcarea şi cu lucrarea omului. lar 
Dumnezeu, nu numai că urmăreşte, dar „iq sezma” şi notează toate 
manifestările omului nostru lăuntric. 

Aşadar, ne înşelăm amarnic, când credem că avem a face 
numai cu propriul eu ori numai cu ceilalţi oameni. Şi că, după ce 
ii vom fi convins sau îi vom fi înşelat pe aceştia, ne vom fi atins 
scopul; sau că, dacă vom fi evitat privirea lor, vom fi scăpat de 
orice primejdii. Vai de noi! Căci există un ochi neadormit, atent, 
fără somn, care vede toate şi pătrunde în cel mai adânc ascuns al 
inimii noastre. Pe acesta nu îl poţi evita nici amăgi, nici mitui. Este 
ochiul lui Hristos, care este pretutindenea de faţă. Ar fi de o mie 
de ori mai bine să te vadă toate milioanele de oameni care sunt pe 
faţa pământului, decât să te vadă Acela înaintea căruia vom avea de 
dat socoteală despre temelia faptelor, a cuvintelor şi a dorințelor 
noastre, la care El ia seama şi le notează în nemuritoarele cărţi ale 
memoriei lumii (cf. Apc 20, 12). 


Nebunia celor trufași și înțelepciunea celor smeriți 


Prostia şi nebunia celor trufaşi, care îşi aleg locurile cele mai 
de frunte, este arătată prin cuvintele pe care Domnul le spune în 
parabolă. Iată ce zice EI: „Când eşti chemat de cineva la nuntă, să nu 
te aşezi în locul cel mai de frunte; nu cumva un alt invitat să te cheme 
pe tine şi pe el şi să-ţi zică: dă acestuia locul; şi atunci, cu ruşine, te vei 
muta pe locul cel din urmă” (v. 8-9). 

Omul trufaş, căutând mereu cele mai presus de meritele sale, 
află adesea cele mai prejos. În loc să fie înălţat şi slăvit de oameni, 
este înjosit şi umilit. Dacă fumul trufiei şi al părerii de sine nu 
l-ar întuneca, s-ar cuveni ca, îndată ce intră în sufragerie, să ia în 
considerare că este posibil ca stăpânul casei să fi chemat şi pe un 
altul, cu rang mai mare decât el. Este posibil să fi chemat şi pe altul, 
care întrece, nu numai în consideraţia gazdelor, ci şi prin reala lui 
demnitate şi trecere. Şi fireşte, când soseşte un astfel de invitat, 
gazda, când vede că acel musafir însemnat nu-şi află locul potrivit 
cu demnitatea lui, se va apropia de acel trufaş, care a îndrăznit 
să ocupe locul de frunte şi îi va spune: „Dă acestuia locul”, îţi 
recomand să dai locul tău domnului cutare, fiindcă acest loc i se 
cuvine lui, nu ţie. 

Acum să-şi închipuie oricine câtă înjosire şi ruşine îi aduce 
acelui trufaş nebunia şi trufia lui, el, care voia să-l vadă toţi. Când 
s-a aşezat pe primul loc, el care de pe acel loc îşi ridica capul şi îşi 
făcea ochii roată şi îşi îndreptăţea locul prin podoabele sale, îşi 
ridica vocea în conversații, ca să nu mai rămână niciun ochi care 
să nu-l vadă şi nicio ureche care să nu-l audă şi să-i admire; tot el 
este acum umilit în faţa acelora de la care se aştepta să fie văzut. „Și 
atunci cu ruşine te vei duce să ocupi locul cel de pe urmă” şi, ..., plin 
de umilinţă, te vei aşeza pe locul cel din urmă, zice Domnul. Iată ce 
păţesc toţi cei ce au o înaltă părere de sine şi nu vor să priceapă că 
sunt şi alţii mai presus de el. Cât chin le aduce lor această patimă! 
Câtă tulburare şi nelinişte le aduce apoi amintirea cursei în care au 
căzut! Dar şi câte idei de ură, antipatie şi răzbunare le sădeşte în 
inimă patima lor nesatisfacută şi jignită! 

Şi măcar de ar fi numai atâta pedeapsa nebunei lor faloşenii! 
[storia şi experienţa dovedesc că cei iubitori de slavă, care se ingrijesc 
mai cu seamă cum să se arate altora, cum să asculte linguşeli şi 
admiraţii false, acei iubitori de slavă deşartă, care au ca scop al vieţii 
lor să se înalțe cât mai mult, ca să aibă în jurul lor o mulţime de 
oameni supuşi şi gata să i se închine şi să-i adore; toţi aceştia, nu 

numai că sunt până la urmă daţi de ruşine şi umiliţi, ci cad într-o 
stare josnică, ei sunt zdrobiţi cu desăvârşire. Sfânta Scriptură ne 
spune despre acel rege al Babilonului, Nabucodonosor, care ajunsese 
la aşa grad de înălţare şi mândrie lăuntrică, încât cerea ca întreg 
poporul să i se închine lui şi chipului său. Şi totuşi, până la urmă, a 
căzut în atâta nenorocire, încât a ajuns să mănânce iarba de pe câmp, 
ca animalele (cf. Danii] 4, 30). Câţi împărați s-au făcut pe sine zei, 
dar au căzut apoi de sabia primului venit! Şi în istoria vremurilor 
mai noi, ba chiar în zilele noastre, vedem pe ducii şi baronii şi regii 
şi împărații, care băgaseră groaza în toată lumea, că au ajuns apoi 
în stare umilită de om particular obişnuit. Aceasta este soarta celor 
mai mulţi trufaşi. Dar soarta lor este neasemănat mai grea şi mai 
tristă în viaţa cealaltă. Căci trufia prin sine însăşi este răzvrătire 
impotriva lui Dumnezeu, este un cult pe care cel trufaş şi-l aduce lui 
insuşi. Iar trufia se împreună întotdeauna cu mai multe alte patimi 
şi păcate. Ba mai degrabă, trufia este rădăcina şi cauza oricărui păcat 
şi a oricărei nelegiuire. 'Trufaşul, când se dă prilejul, vicleneşte cu 
limbă pârâtoare pe oricare alt om, care îi dispută slava şi se face astfel 
piedică la scopurile cele iubitoare de slavă ale trufaşului. Când are 
posibilitatea, trufaşul distruge pe oricine este rival al său în privinţa 
slavei. Câte crime şi vicleşuguri şi răzvrătiri şi lucruri nelegiuite şi 
războaie nu s-au făcut, pentru ca cei nesătui de slavă deşartă să se 
sature odată de slavă! Cei care au ajuns la nebunia iubirii de slavă şi 
au hrănit-o în sufletele lor, cum să nu fie pedepsiţi de Dumnezeu, 
când fac asemenea nelegiuire mare! 

Dimpotrivă, cumpătarea şi înţelepciunea celor smeriţi este 
arătată prin ceea ce Domnul expune în stihul următor al parabolei. 
[ată ce zice Domnul: „Că t, când vei sta ia masă, intrând aşează-te pe 
locul cel din urmă; pentru că dacă va veni cel ce te-a invitat, să-ţi zică: 
prietene ia loc mai sus; şi atunci vei avea cinste înaintea celor care sunt 
invitați împreună cu tine” (v. 10). Adică: când te vor chema la un 
ospăț, tu să iei la masă locul cel din urmă, nu cu scopul ca să te cheme 
apoi mai sus, într-un loc mai bun, ci cu gândul că demnitatea ta nu 

va fi nicidecum micşorată, dacă vei şedea într-un loc smerit. Poate 
prietenul tău să fi invitat şi pe alţii, mai presus de tine în demnitate. 
Şi faptul că tu ai ales locul cel din urmă, se va dovedi îndată foarte 
inţelept. Căci smerenia adevărată şi cumpătarea creştinească nu se 
simt niciodată înjosite, chiar dacă li se dă locul cel mai de jos. Dar 
această smerenie îţi va aduce până la urmă şi cinste. Căci stăpânul 
casei, văzând smerenia ta, care înseamnă că vrei să mulţumeşti şi să 
indatorezi pe toţi, se va grăbi să-ţi dea loc mai de frunte. Şi atunci, 
ceilalţi invitaţi te vor cinsti mai mult, fiindcă vor vedea în persoana 
ta un om mai important, decât crezuseră ei la început. Vor vedea în 
persoana ta un caracter smerit şi demn de toată dragostea. 

Este adevărat că cel smerit nu se smereşte ca apoi să fie onorat 
şi slăvit de oameni. O astfel de smerenie ar înceta de a fi o virtute şi 
ar ajunge o imitație copilărească a virtuţii. Căci cei smerit, având în 
inima lui un cuget smerit, din convingere „prin smerenie socoteşte 
pe alții mai presus de sine” (Fil 2, 3). Cu cât se smereşte mai mult, cu 
atât şi câştigul lui sufletesc este mai mare. Avem dovada cu faptele, 
că cea mai bună cale a înălţării cuiva este smerirea. Cu cât cineva 
are o idee mai umilită despre sine însuşi, cu cât se socoteşte pe 
sine nimic, cu atât Dumnezeu îl înalţă. Căci Dumnezeu judecă în 
neatârnare desăvârşită de ideea pe care ne-o facem fiecare despre 
noi înşine. Cu cât mai puţin vrea să iasă cineva în evidenţă, cu 
atât îl face Dumnezeu mai strălucitor, şi aici pe pământ, în ochii 
oamenilor, dacă nu ai contemporanilor, desigur în ochii urmaşilor. 
Cei mai mari sfinţi, pe care îi cinstim şi îi admirăm, erau cei mai 
smeriţi dintre oameni. Cei mai fericiţi din lumea aceasta au fost 
cei smeriţi. Căci ei şi-au păstrat neatinsă acea comoară de linişte şi 
pace, pe care o dă smerenia, atât între oamenii cei mai mari de pe 
lume, cât şi printre oamenii cei dispreţuiţi şi nesocotiţi. 

Însă slava pe care cel smerit o câştigă aici pe pământ este ca o 
picătură, este ca o frunză mică de laur, faţă de coroana şi de comoara 
de slavă nestricăcioasă, pecare a pregătit-o Dumnezeu pentru cel 
slăvit în cealaltă viaţă. Precum Dumnezeu a preainălţat pe Hristos, 

şi ca om, tocmai fiindcă S-a smerit pe Sine într-un adânc nemăsurat 
de smerenie (Fi/ 2, 6-9), tot astfel va înălța Dumnezeu pe orice 
creştin care imită pe Hristos în toate, dar mai ales în smerenie. 
De altfel, acest lucru îl arată Domnul însuşi în ultimul verset al 
parabolei: „Căci oricine se înalță pe sine, va fi smerit şi oricine se 
smereşte pe sine, va fi înălțat” (v. 11). 


Invățătura generală scoasă din parabolă 


Împrejurarea în care Domnul a rostit această parabolă i-a dat 
prilejul să ne prezinte încă o învăţătură foarte folositoare, atât pentru 
acel stăpân de casă de atunci, cât şi pentru mulţi creştini din zilele 
noastre. După ce Domnul a dat invitaţilor celor trufaşi acea nepreţuită 
lecţie de smerenie, nu trebuia să lase nici pe stăpânul casei fără o 
învăţătură duhovnicească. Şi aceea: „A zis către cel ce îl invitase: când 
faci un prânz sau o cină, nu chema pe prietenii tăi, nici pe fraţii tăi, nici 
pe rude sau pe vecinii tăi bogaţi; nu cumva să te invite şi ei la rândul lor 
şi aceasta să-ţi fie tie răsplata. Ci când Jaci un ospăț, cheamă pe săraci, pe 
neputincioşi, pe şchiopi şi pe orbi, şi vei fi fericit; căci ei nu au cu ce să-ți 
răsplătească, dar vei fu răsplătit la învierea drepţilor” (v 12-14). 

Înţelesul mai general al acestor cuvinte ale Domnului este 
următorul: neasemănat mai bine şi mai de folos este să-şi întrebuinţeze 
omul banii şi mijloacele materiale în acţiuni de binefacere şi milostenie, 
in loc să-şi cheltuiască averile dând mese strălucite, primiri felurite şi 
făcând o etalare a avuţiilor şi a rangului său. Însă, în special, în aceste 
cuvinte ale Domnului putem vedea următoarele: 


Care este primirea de străini cea nefolositoare 
și vătămătoare 


Zice Domnul: când faci un prânz sau cină, să nu chemi pe 
prietenii tăl... etc. Cu aceste cuvinte, Domnul nu ne interzice, 

desigur, să primim pe prietenii şi pe rudele noastre. Sunt unele 
împrejurări în care bunele relaţii de familie, de rudenie şi de 
prietenie mai strânse pretind şi utilizarea unor astfel de mijloace. 
Numai să le întrebuinţăm cu simplitate şi cu sinceritate, pentru a 
ne dovedi şi, prin fapte bune, bunele dispoziţii faţă de familia şi de 
prietenii noştri. În continuare, Domnul ne învaţă că nu se cuvine să 
te simţi îndatorat să cheltuieşti fără măsură, numai pentru acest fel 
de mese. Şi astfel, să-ţi vină greu când trebuie să dai un ban, pentru 
scopuri mai înalte, pentru facere de bine. Căci dacă tu cheltuieşti 
numai pentru prietenii tăi, care se poate să fie bogaţi, ba chiar mai 
bogaţi decât tine, vei cheltui sume mari ca să le faci plăcere. Se ştie 
că primirea unor oaspeţi bogaţi cere cheltuială mare. Ospeţe ca cele 
ale lui Lucullus se fac şi astăzi; cunoaştem întâmplări contemporane, 
când, la astfel de mese îmbelşugate, au fost cheltuite sute de mii de 
lei. Pe lângă cheltuială, vei face şi în casa ta multă tulburare, nelinişte 
şi dezordine, când primeşti oaspeţi bogaţi. Căci pregătirile pe care le 
faci şi grijile să nu lipsească nimic, să târguieşti ceva neobişnuit, vreo 
trufanda, care să uimească pe invitaţi, istovirea tuturor membrilor 
familiei, sunt urmările acestui fel de ospeţe. Peste toate acestea, 
eşti neliniştit, nu cumva să nemulţumeşti pe invitaţi, nu cumva să 
critice apoi mâncarea, purtarea stăpânei casei, a fiului şi a fiicei lor. 
În ciuda tuturor măsurilor de prevedere, nu lipsesc comentariile şi 
criticile. În timpul mesei, invitaţii nu mai contenesc cu linguşirile; 
dar când pleacă, o, atunci! câte au de bârfit şi de comentat! Cea mai 
obişnuită urmare a ospeţelor acelora cu serate, care se anunţă prin 
ziare, sunt comentariile şi bârfelile. Cu toate că şi cei care invită şi 
cheltuiesc, ştiu acest lucru; cu toate că se amărăsc din pricina lor, 
totuşi se simt îndatoraţi să se supună moravurilor şi pretențiilor 
vieţii lumeşti, adică să cheme pe prietenii lor mereu la alte ospeţe şi 
să se supună mereu la alte cheltuieli tot mai mari. Vedeţi că ei s-au 
făcut robii unei vieţi de societate foarte prefăcute şi ipocrite, din care 
nu au putere să se smulgă. Adeseori se întâmplă să se îndatoreze, să 
lipsească pe membrii familulor lor de strictul necesar, să provoace 

adevărate drame familiale, numai ca să corespundă la acest fel de fală 
Şi ostentaţie. 

Dar prin aceste cuvinte Domnul ne învaţă că primitorul de 
oaspeţi bogat nu are de tras niciun folos esenţial din astfel de cheltuieli 
nebuneşti. Fiindcă, chiar şi în cazul când nu se întâmplă nimic din 
cele spuse mai sus, se va statornici totuşi următorul obicei: cei pe care 
i-al invitat astăzi la tine, vor considera ca o datorie a lor, să-ţi întoarcă 
mâine invitaţia în acelaşi fel. Aşadar, astăzi ospăţul este în casa ta, 
mâine vei fi ospătat în casa cutăruia, poimâine în casa altuia. Şi astfel 
se repetă jertfele făcute pentru săturarea stomacului, îndestularea 
simţurilor, pentru mâncare şi băutură din belşug, prin care nu aştepţi 
şi nu nădăjduieşti niciun câştig mai înalt, decât săturarea pântecelui! 

În al doilea rând, Domnul ne învaţă care este ospeţia cea 
folositoare: „Când dai un ospăț, cheamă pe săraci, pe neputincioşi... ”. 
Când dai un ospăț, să chemi pe săraci, pe cei lipsiţi, pe oamenii 
suferinzi şi incapabili să-şi agonisească cele pentru trai. Lor nu le 
trebuie nicio osteneală multă, nici bucate alese şi scumpe. Le sunt prea 
de-ajuns bucate puţine şi sărăcăcioase, numai să le dai ceva. Pentru ei 
nu este nevoie de cheltuială mai presus de puterile tale. Poţi să hrăneşti 
o mulţime de săraci, cu jumătate sau cu o treime din cheltuiala pe 
care ai face-o pentru o masă de oameni avuţi. Săracii nu au din ce să-ţi 
intoarcă invitaţia, nu te vor invita la ospeţe şi mese, aşa că nu vei avea 
niciun folos material. Ei însă te vor răsplăti, rugându-se pentru tine şi 
recomandându-te lui Dumnezeu, ca El să te binecuvinteze din belşug. 
Săracii îţi vor mulţumi cu sinceritate şi din toată inima, pentru acele 
mai simple bucate, pe care, dacă le-ai pune în faţa unor invitaţi mai 
avuţi, aceştia te-ar pomeni cu ironii şi învinuiri multe. Căci bogaţi ar 
socoti că i-ai jignit dacă le-ai pus înainte nişte feluri de mâncare simple. 
Aşadar, în timp ce oaspele bogat va critica şi cele mai bune bucate, cel 
sărac va mulţumi lui Dumnezeu şi va propovădui peste tot bunătatea 
ta, chiar pentru felurile de mâncare cele mai simple. Iată un folos. 
Dar folosul nu se mărgineşte numai la atât. Căci Domnul zice: „Vei fi 

fericit, că ţi se va răsplăti la învierea mortilor” 

Viaţa noastră nu se mărgineşte la cei câţiva ani ai vieţii prezen- 
te; se întinde veşnic, dincolo de mormânt, din care trupurile noastre 
vor învia. Şi, în timp ce toate celelalte lucruri pentru care te-ai silit 
ŞI te-ai ostenit pe pământ se vor dovedi cu totul zadarnice şi vor 
pieri, câte ai făcut pentru săraci, prin fapte de milostenie, de iubire 
de oameni şi de mântuirea sufletească, toate vor rămâne, ca un Capl- 
tal asigurat. Acest capital îţi va da absolută fericire şi îţi va aduce ca 
dobândă comori de bucurie şi fericire veşnică. lată care este înţelesul 
cuvintelor cu care Domnul îşi încheie această parabolă. 

Iubitul cititor a auzit şi aude adeseori că acei bogaţi economi- 
COŞ, Care ştiu să-şi plaseze capitalul lor într-un mod profitabil şi sigur, 
sunt socotiți în societate ca nişte oameni vigilenţi şi cu multă luare 
de aminte. Societatea răspândeşte pretutindeni numele acestor bogaţi, 
care au întreprinderi şi un spirit întreprinzător, şi izbutesc să adune 
avuţii de multe milioane. Dar şi aceşti bogaţi, şi cei ce admiră simţul 
lor de afacerişti rătăcesc jalnic. Căci vor muri cu toţii mâine. Milioa- 
nele adunate de ei, cu mii de osteneli, vor fi risipite de moştenitori, 
într-un chip atât de nefericit, încât nu va putea să spună nimeni cine 
este mai de plâns: testatorul sau moştenitorii! Să nu ne înşelăm: Cu 
adevărat înţelept este acela care supunându-se legii lui Hristos trăieşte 
ca bun creştin. Acela îşi cheltuieşte banii pe care întâmplător i-a dat 
Dumnezeu, ca să uşureze pe săraci şi pe lipsiţi, pe suferinzi şi pe necă- 
jiţi. Îşi cheltuieşte averea, colaborând la acţiuni înalte, spre luminarea 
şi mântuirea sufletelor. Hristos însuşi, adevăratul Dumnezeu, pe unul 
ca acesta îl socoteşte „fericit” şi îi va o fericire netrecătoare. 

(M4 20, 1-16) 


e obicei omul dă o importanţă mai mare decât se cuvine, 

bunului pe care şi l-a câştigat, chiar dacă acel bun a fost 

câştigat cu mijloace şi cu capacitate pe care altcineva i le-a 
pus la îndemână. Iar omul are pretenţia ca şi alţii să dea faptelor lui 
importanţa pe care le-o dă el însuşi. Ba pretinde ca însuşi Dumnezeu 
să socotească faptele omului pline de importanţă! Iar dacă nu toţi 
sunt de acord cu el, omul se supără şi le reproşează acest lucru. Un 
astfel de om prinde ură pe colaboratorii lui, când vede că ei ajung la 
părerea că îi sunt egali. Un astfel de duh al plăcerii de sine, o astfel 
de judecată greşită şi nebună, privitoare la osteneli, la merite şi la 
răsplata faptelor se poate forma chiar şi în aceia care au hotărât să 
urmeze pe Hristos şi să devină ucenici ai Săi. De aceea, Domnul a 
spus parabola cu lucrătorii viei. 

Domnul a luat prilejul să spună această parabolă, de la o 
intrebare a lui Petru. Petru L-a întrebat ce răsplată vor primi 
ucenicii, care au lăsat toate şi au urmat pe Domnul. Această 
intrebare dovedea că s-ar fi pumt naşte, şi în sufletul lui Petru şi 

al celorlalți ucenici, o oarecare lăudăroşenie şi plăcere de sine, o 
oarecare tendinţă de a se compara cu alţii, care nu L-au urmat 
pe Hristos. Ba încă mai exista şi primejdia ca lepădarea de sine 
şi supunerea creştinească să se prefacă într-un fel de schimb 
negustoresc; am făcut atâtea osteneli, am robit atâta vreme; trebuie 
să-mi dai atâtea şi atâtea. 

Aşadar, prin această parabolă, Domnul ne învaţă că răsplata, 
salariul, pe care o va da-o El următorilor Săi credincioşi nu depinde 
de vremea şi de osteneala, pe care creştinul a pus-o la mijloc, ci 
de adevărata pocăință, de conformarea deplină la legea smereniei 
şi a dragostei. Important este nu cât ai lucrat, ci ce fel eşti tu, ce 
caracter ţi-ai format în urma lucrării tale. lată măsura cu care vom 
fi judecaţi. Tocmai din pricina aceasta, mulţi creştini, care au venit 
la adevăr mai pe urmă, şi despre care nimeni n-ar fi putut nădăjdui 
prea multe, tocmai ei, prin harul lui Dumnezeu, înaintează mai 
mult decât alţii care cunoscuseră de mult adevărul creştin şi de 
la care noi nădăjduiam multe. Pavel a fost chemat în urmă cu 
destulă vreme de la chemarea celorlalţi ucenici; şi totuşi „n a fost 
cu nimic mai prejos decât cei mai de frunte dintre apostoli” (II Co 11, 
5). Hristos a făgăduit apostolilor, care l-au urmat cu lepădare de 
sine, că vor pnmi o slavă mare; vor şedea pe douăsprezece tronuri 
şi vor judeca seminţiile lui Israel. Însă şi cei ce, în vremurile din 
urmă ale împărăției pământeşti a lui Hristos, se vor arăta tot atât 
de credincioşi şi plini de lepădare de sine, ca şi apostolii, vor primi 
aceeaşi răsplată: „Biruitorului îi voi da să şadă împreună cu Mine pe 
tronul Meu” (Apc 3, 21). Toţi câţi au trăit în dragoste creştinească 
şi au suferit pentru numele lui Hristos, atât în vremea de faţă, cât 
şi în orice vreme, vor primi aceeaşi plată, pe care au primit-o şi 
cei dintâi mucenici şi mărturisitori ai creştinismului, pe care noi 
îi cinstim şi îi slăvim. Cei ce astfel sunt credincioşi şi devotați 
lui Hristos, vor primi în cer aceeaşi stare, pe care o au sfinţii din 
primele veacuri. Aşadar, Domnul ca să ne ferească de plăcerea de 
sine şi de încrederea în propria importanţă, care aduc atâta invidie 

faţă de alţii, cât şi nemulţumire faţă de Dumnezeu, pe care am 
începe să-L socotim datornicul nostru, ne-a învăţat prin parabola 
pe care urmează s-o tâlcuim. 


Făgăduinţa lui Dumnezeu 


Dumnezeu făgăduieşte cea mai mare răsplată, fericire de 
nedescris, oricărui om, care crede în Hristos şi lucrează cu smerenie 
faptele virtuţii şi ale dragostei creştineşti. Această fagăduială este 
prezentată în pilda de faţă, ca o învoială, o tocmeală. Tocmeală 
asemănătoare cu cea pe care o fac cu oamenii muncitori, cei ce 
pot să le dea de lucru. De aceea Domnul începe parabola precum 
urmează: 

„Împărăţia cerurilor este asemenea cu un stăpân de casă, care 
ieşit dis de dimineaţă, să tocmească lucrătorii la via sa” (v. 1). Adică: 
modul şi metoda pe care le întrebuinţează Dumnezeu pentru 
impărăţia cerului (iar împărăţia cerurilor este aici Biserica lui 
Hristos) este asemenea cu felul în care un gospodar, stăpân de casă, 
dus foarte de dimineaţă în piaţă, ca să găsească lucrători cu ziua 
pentru via lui. — 


Stăpânul viei și munca 


Stăpânul viei, care vrea să angajeze ucrători, nu este altul decât 
însuşi Dumnezeu, Stăpânul cerului şi al pământului „2 cărui casă 
suntem noi” (Evr 3, 16). Este un stăpân de casă, care îşi chiverniseşte 
toată casa Lui, numită de noi lume, şi o îndreaptă spre cel mai bun 
scop, în vederea căruia a şi zidit-o. Este un împărţitor de sarcini, 
care are de făcut un lucru important şi mare dar are şi lucrători, 
care sunt chemaţi să-i facă acel lucru. 

Oamenii, care impart sarcini, angajează de obicei lucrători, 
ca să aibă câştig din munca lor; căci fără lucrători, nu ar putea să-şi 
ducă munca lor la bun sfârşit. Dumnezeu însă nu are nicio nevoie 

de munca şi de serviciile noastre, nici nu aşteaptă vreun câştig de la 
noi. Ce câştig putem să aducem noi, cei umiliţi şi neputincioşi, lui 
Dumnezeu celui nemărginit în slavă şi putere? El totuşi ne cheamă 
la munca Lui, aşa cum fac unii filantropi, care cheamă la lucru 
oameni săraci şi nenorociţi şi fac cu ei o muncă foarte productivă, 
dându-le salarii mari, aşa că cei care dau de lucru nu au niciun 
câştig, de pe urma muncitorilor. Căci ei vor astfel să miluiască pe 
acei nefericiţi şi să le facă bine, dar în acelaşi timp să-i îndepărteze 
de pierderea de vreme şi de lenevie, care sunt nişte vicii pierzătoare 
de suflet. 


Lumea 


lar munca spre care ne cheamă Dumnezeu, ca să o facem, 
este în via Lui, zice Domnul. Aşadar, lucrul la vie; aceasta este 
partea noastră, în îndatorirea noastră, destinaţia noastră. lar via 
aceasta este Biserica lui Hristos în general şi sufletul fiecăruia 
dintre noi, în special. Sufletul nostru este o vie, pe care urmează să 
o tundem, să o săpăm şi să o legăm, ca s-o împodobim cu tot felul 
de îmbunătăţiri, care cer grijă şi strădanie multă. Căci chiar locul 
cel mai roditor, via cea mai frumoasă, nu poate rodi, ci devine în 
curând un loc neîngrijit şi plin de spini, dacă nu este bine lucrată. 
Cu atât mai mult, când locul este pietros şi plin de spini de la 
natură. Într-un fel asemănător, sufletul celui mai bun om nu poate 
să progreseze în bine dacă nu este bine lucrat. Cu atât mai vârtos 
nu progresează un suflet, care are mulţime de rele şi de scăderi, 
din pricina cărora odrăsleşte tot felul de răutate şi — doar arareori 
— câte o virtute, amestecată şi aceea cu răutate, care o mânjeşte şi 
o întinează. De aceea, este nevoie de o lucrare în adâncime. Este 
nevoie să-şi lucreze creştinul cu măiestrie sufletul său; să nu fie un 
lucrător leneş, neglijent, zăbavnic, ci să fie un muncitor activ şi 
harnic „lucrându-şi mântuirea proprie cu frică şi cutremur” (Fil 2, 
12). Trebuie necontenite osteneli şi multe sudori, aşa cum revarsă 


256 


Parabolele Domnului 


lucrătorul care lucrează în vie. Trebuie să sapi cu multă osteneală, 
ca să dezrădăcinezi relele şi patimile. Să tai greşelile şi obiceiurile 
rele, chiar dacă îţi sunt dragi, dar vătămătoare; să sapi sufletul cu 
adevărul Evangheliei. Să iei asupră-ţi felurite alte lucrări. Căci 
munca aceasta este de o însemnătate vitală. Este munca cea mai 
mare, cea mai de cinste, cea mai slăvită şi mai aducătoare de câştig, 
dintre toate muncile câte se fac pe pământ. Nicio lucrare de artă, 
dintre acelea care cer ani lungi, ca să dea naştere la o capodoperă, nu 
poate fi măcar comparată cu această lucrare, care va face din suflet 
o mare şi unică capodoperă vrednică să fie admirată de oameni, de 
îngeri şi de Însuşi Dumnezeu! Nicio îndeletnicire nobilă nu poate 
fi asemănată cu lucrarea de educare a sufletului în spirit creştin. 
Căci această lucrare, când este dusă la bun sfârşit, înalţă pe creştin 
la o înălţime atât de mare şi sublimă, încât el devine lumină, care 
luminează lumea. ar în cer el se face „părtaş firii dumnezeieşti” (II 
Petru 1, 4). Dar mulţi oameni socotesc această lucrare ca o lucrare 
secundară şi nevrednică de luare aminte, — este trist, dar adevărat. 
Această lucrare, care este cea mai mare şi mai grea dintre toate, 
este considerată de mulu ca un lucru secundar, ciudat şi fără rost, 
incât stârneşte ironii, osândiri şi dispreţ. Atât de lipsit de minte se 
dovedeşte omul în această privinţă! 


Ințelegerea cu privire la plata pe o zi și situația lucrătorilor 


„Învoindu-se cu lucrătorii să le dea un dinar pe zi, i-a trimis în via 
sa” (v. 2). Acest salariu pe o zi, pe care stăpânul viei s-a învoit să li-l dea 
lucrătorilor, era de un dinar în monedă romană. lar mai jos spune: 
„Ce vi se va cuveni pe drept, vă voi da”. Prin aceste cuvinte Domnul 
vrea să ne înveţe că omul care se supune chemării lui Dumnezeu şi îşi 
propune să lucreze acest lucru foarte însemnat, va primi cu siguranţă 
o plată. Va primi plată, nu fiindcă omul, prin lucrul lui, ÎL face pe 
Dumnezeu datornic. Dimpotrivă, omul trebuie să lucreze pentru 
mântuirea lui, fiindcă aceasta este de datoria lui. Domnul zice: „Când 

veți face toate câte vi s-au poruncit vouă, ziceţi că slugi netrebnice suntem, 
că cele ce ni s-au poruncit să le jacem, n-am făcut” (Lc 17, 10). Aşadar, 
Dumnezeu nu ne datorează nimic, deoarece tot ce ne dă, ne dă în 
dar şi după harul Său. Dar este cu desăvârşire arătat că preabunul 
Dumnezeu va da o plată îndestulată, tot în viaţa aceasta, adică ne va 
da din belşug cele de trebuinţă pentru susţinere, ne va da pace şi linişte 
sufletească, iar în ziua aceea a judecăţii ne va da „cununa dreptăţii” (UI 
Tim 4, 8), slavă şi fericire veşnică, în cealaltă viaţă. 

Omul lucrează şi se osteneşte în munca vieţii, ca să-şi câştige 
cele materiale, dar adeseori nu câştigă nimic. Se trudeşte şi asudă, 
cu nădejdea că va primi plata zilei, dar supraveghetorul cel nedrept 
îi reţine adesea plata ce i se cuvine. Însă cel care lucrează lucrul cel 
dumnezeiesc, cel care se osteneşte să-şi formeze în suflet caracterul 
creştinesc, acela va primi în mod sigur câştig de la Dumnezeu „cz 
mult mai presus decât cere sau pricepe el” (Ef 3, 20). 

Vremea de lucru de o zi, zice parabola. „Vremea de lucru este 
viața aceasta”, zice sfântul loan Gură de Aur. Şi vremea aceasta 
este atât de puţină! O singură zi! Cititorule, să nu rămâi nedumerit 
de faptul că toată viaţa noastră este prezentată ca o singură zi. 
Căci, dacă asemeni viaţa aceasta cu veacul următor, ea este ca o 
picătură de apă faţă de ocean. Întoarce-ţi ochii tăi spre trecutul tău 
Şi atunci vei zice: când au trecut atâţia ani? Parcă a fost ieri cutare 
întâmplare! Acelaşi lucru îl spune şi Duhul Sfânt, prin apostolul 
Iacob. „Ce este viaţa noastră? Căci este abur care se arată o clipă, apoi 
piere” (lac 4, 14). Adică viaţa noastră este un abur, o suflare, care se 
arată acum şi după câteva clipe abia, piere. Dar pentru o lucrare de 
O durată atât de scurtă. Dumnezeu ne-a pregătit o răsplată veşnică. 
O! cât este de mare bunătatea lui Dumnezeu! 

Dar, tocmai fiindcă_avem puţină vreme pentru formarea 
sufletului nostru, iar plata este mare, trebuie să facem acest lucru 
cu tot zelul şi grija şi osârdia, ca să nu ne apuce întunericul nopţii 
„când nimeni nu mai poate să lucreze” (In 9, 4). Vine noaptea, 
când nu mai putem face niciun lucru de mântuire; căci sufletul se 

desparte de trup, ziua a trecut fără să lucrăm, zi pentru care am 
fost tocmiţi cu plată; şi, prin urmare, nu e cu dreptate să fim plătiţi 
pentru un lucru pe care nu l-am prestat. 


Vremea vieţii noastre este foarte scurtă 


Acest lucru trebuie să ne încurajeze şi să ne aducă mulţumire 
şi mai multă. Fiindcă ostenelile, greutăţile şi chinurile muncii se 
vor sfârşi în curând. Precum munca vierului îşi are greutăţile ei, 
ostenelile muncii, vremea neprielnică, ploi şi zăpezi şi vânturi şi 
arşiţă aduc vierului strâmtorări şi necazuri, tot aşa este şi în lucrarea 
acea sfântă, care se face prin formarea creştinească. Câteodată sunt 
greutăţi şi osteneli în exercitarea virtuţii, altă dată necazurile şi 
chinurile acestei vieţi aduc multă tulburare. Însă gândul că lucrarea 
este de scurtă durată ne va da răbdare, îndrăzneală, pace şi bucurie. 
După aceea va veni noaptea. 

Va mângâia gândul că în curând vom pleca din lumea aceasta 
ŞI că acest scurt necaz „ne va aduce nouă mai presus de orice măsură, 
slavă veşnică şi covârșitoare” (II Cor 4, 17). Da, lipsa de îndrăzneală, 
descurajarea în lucrarea virtuţilor şi în lupta împotriva păcatului; 
nerăbdarea în necazuri şi încercări, acestea au şi următoarea 
pricină: că noi credem că viaţa aceasta este fără de sfârşit, se întinde 
la infinit, pe când ea este doar o zi! Noi credem că durerile noastre, 
pe care le simţim aici, în viaţa aceasta, vor fi necontenite şi nu vom 
vedea niciodată ce bucurie, fericire şi slavă îi aşteaptă la sfârşitul 
acestor încercări, pe cei care rabdă fără cârtire. 

Domnul mai vorbeşte şi despre locul din care stăpânul a 
chemat pe lucrători, şi despre situaţia în care se găseau ei când au 
fost chemaţi: „Și ieşind la ceasul al treilea, a văzut pe alții în piată, 
fără lucru” (v. 3). Şi mai jos: „A găsit pe alţii stând fără lucru şi le-a 
zis: de ce staţi aici toată ziua fără lucru” (v. 6). Aşadar, i-a chemat 
din piaţă, unde stăteau fără lucru. Ce înţeles important au aceste 
cuvinte alegorice! | 

Omul, ca şi toate celelalte zidiri, a fost făcut ca să lucreze. 
Munca este atât de întreţesută cu viaţa omului, încât lipsa de lucru 
sau şomajul îl strică. Lipsa de lucru şi tembelismul au cele mai 
vătămătoare urmări pentru trupul şi sufletul omului. Precum o 
unealtă, care rămâne neintrebuinţată, rugineşte şi se strică şi decade, 
tot aşa şi omul. Realitatea dovedeşte adevărul vechiului proverb: 
„lipsa de lucru este maica tuturor răutăţilor”. Dar acea nelucrare, 
de la care ne cheamă Dumnezeu, ca să lucrăm la lucrarea Lui cea 
dumnezeiască, nu este de fapt o nelucrare, o lipsă de activitate, în 
care noi nu facem nimic, nici în bine, nici în rău. Ci este o lucrare în 
folosul unui tiran rău, o lucrare în folosul lucrurilor lui Satan, care 
trimite pe robii săi să pască porcii păcatelor. Dar, fiindcă rezultatul 
acestei munci nu au niciun rod folositor, nici câştig potrivit cu scopul 
vieţii omului, de aceea această stare este numită în parabolă „lipsă 
de lucru”. Precum o maşină, care nu prestează munca potrivită cu 
scopul pentru care a fost fabricată, este considerată nefolositoare şi 
este redusă la inactivitate sau distrusă, la fel, orice muncă a omului, 
care nu este făcută după voia-făcătorului, şi nu aduce folos sufletului, 
este considerată ca o lipsă totală de lucru, ca o lucrare nefolositoare 
şi o inactivitate păgubitoare. Domnul zice mai departe că stăpânul 
a Chemat pe oamenii din „piaţă”. Piaţa este locul feluritelor 
distracţii, al jocurilor, al neguţătoriilor, al zgomotului, al grijilor 
şi al îngrijorărilor lumeşti. Din acest loc ne cheamă Domnul. Ne 
cheamă de la ocupațiile zilnice, de la faptele neserioase şi copilăreşti, 
de la zgomot şi de la învălmăşeală, de la grijile neliniştitoare şi 
tulburătoare. Ne cheamă de la zădărnicie la seriozitate, de la lucruri 
umilitoare şi nefolositoare, ba chiar pierzătoare, la lucrul cel mare 
şi preaînalt, la lucrul creştinesc, care, pe de o parte ajută şi sfinţeşte 
orice lucrare legiuită, pentru întreţinerea vieţii, iar pe de alta înalţă 
pe om la marea înălţime a destinaţiei sale. Când vreun filantrop, 
lipsit de copii, ia un copil de la o muncă manuală grea, îl ingrijeşte, 
îl educă şi îl înalţă la o situaţie materială şi morală excelentă, noi 
socotim aceasta o binefacere de seamă. Dar ce comparaţie se poate 

face intre această binefacere şi între cinstea şi binefacerea pe care 
ne-o hărăzeşte Dumnezeu, când ne ia de la muncile noastre cele 
zadarnice, păcătoase şi pierzătoare, ca să ne educe creştineşte şi să ne 
inalţe la cinstea şi la slava îngerilor şi a sfinţilor? 

Ceasurile diferite ale chemării. Domnul spune în parabolă că nu 
toţi lucrătorii au fost chemaţi din zorii zilei. Ci unii în adevăr au 
fost chemaţi dis de dimineaţă; alţii au fost chemaţi în jurul ceasului 
al treilea. Acestora, stăpânul viei le-a zis: „Deceţi-vă şi voi şi vă voi 
da ce este drept”. Şi iarăşi, ieşind la ceasul al şaselea şi al nouălea, a 
făcut la fel. Ba chiar la ceasul al unsprezecelea a găsit pe unii stând 
degeaba şi le-a spus: „pentru ce staţi aici toată ziua degeaba? lar ei au 
răspuns: «Fiindcă nimeni nu ne-a tocmit. lar EI le-a spus: duceţi-vă şi 
voi în vie şi veţi primi ce vi se cuvine» ” (v. 4-7). 

Diferitele ceasuri, la care au fost chemaţi lucrătorii să lucreze 
in vie, nu sunt o simplă figură de stil, care să impodobească 
parabola, ci au un înţeles foarte important. Ceasurile acestea arată 
diferitele vârste, la care Domnul cheamă pe oameni la pocăință şi 
mântuire. Domnul îl cheamă pe fiecare om, tocmai la acea vârstă şi 
in acea împrejurare a vieţii sale, care este cea mai potrivită pentru 
el, ca să primească cu dragoste şi bucuros chemarea şi să înceapă să 
lucreze pentru mântuirea sa, cu cele mai bune rezultate. 

Unii sunt chemaţi să lucreze în via stăpânului dis de dimineaţă, 
adică sunt chemaţi pe calea vieţii creştineşti din vârsta fragedă a 
copilăriei. Ei se obişnuiesc de mici cu lucrul cei dumnezeiesc şi 
îşi lucrează caracterul cu multă seriozitate. Viaţa abia răsărită şi-o 
plănuiesc cu harul lui Dumnezeu. De aceea unii ca aceştia ajung 
flori binemirositoare, fiinţe neintinate, care răspândesc în jurul 
lor mirosul bunei miresme duhovniceşti şi poartă, din vârsta 
copilăriei, podoaba sfinţeniei. Astfel sfântul Ioan Botezătorul „s-z 
umplut de Dub Sfânt din pântecele maicii sale” (Lc 1, 15); iar Timotei 
„din copilărie ştia scrierile sfinte” (2 Tim 3, 15). Şi fără îndoială, 
este o mare fericire ca cineva să-şi înceapă călătoria acestei vieţi, 
devotându-se de la început lucrării virtuţilor creştine. Nu există 

viaţă mai fericită, decât cea care este sfinţită din copilărie. Cititorii 
mei mai tineri, care au avut fericirea de a trăi, din copilăria lor, 
O viaţă de virtute şi sfinţenie, trebuie să privească acest fapt ca o 
hărăzire mare de la Dumnezeu şi să-l mulţumească din toată inima. 
Ei sunt datori să continue neabătut această lucrare dumnezeiască, 
până la bătrâneţe şi până la moarte. 

Alui însă sunt chemaţi la lucrul viei în ceasul al treilea, al 
şaselea, al nouălea. Iar aceste ore vechi corespund orelor 9, 12 şi 
15 de astăzi, după felul nostru de măsurare a vremii. Ele arată în 

parabolă vârsta bărbăţiei, vârsta mijlocie şi vârsta înaintată, în care 
vârste mulţi oameni sunt chemaţi la mântuire. 

Este desigur o mare fericire, cum am spus mai sus, când cineva 
urmează viaţa virtuţilor creştine din copilărie. Pentru Dumnezeu 
incă nicio vreme nu este nepotrivită. El are de lucru pentru toate 
vârstele omului, lucru la care pot să lucreze şi cei ce au trecut de anii 
copilăriei. Puterea harului dumnezeiesc se arată şi mai minunată, 
când ea slobozeşte din păcat omul, care sunt bărbaţi în toată firea 

Şi şi-au petrecut ani preţioşi din viaţă în neorânduială şi au jertfit 
viaţa de hărnicie, în plăcerile şi patimile păcatului. Dumnezeu l-a 
chemat pe sfântul Ioan Botezătorul din pântecele maicii sale şi l-a 
făcut mare; tot aşa a chemat şi a făcut mare apostol şi vas al alegerii 
Sale pe Pavel, care îşi plămădise vremea tinereţii sale în ură şi în 
3 

fanatism neimpăcat împotriva creştinismului şi îşi muiase mâinile 
A A . . . . A . . 

in sânge de mucenici creştini. A chemat Dumnezeu, în iubirea Sa, 
pe Augustin, pe Ciprian, pe Maria Egipteanca, pe atâţia şi atâtea 
alți păcătoşi mari, în vârstă de bărbaţi desăvârşiţi, făcându-i sfinţi 
mari ai Săi. Dumnezeu nu respinge pe nimeni, numai să vrea acela 
să lucreze şi să se mântuiască. Când cel chemat este de o anumită 
vârstă, lui Dumnezeu îi este de-ajuns ca el să înceapă o nouă viaţă 

şi să urmeze lucrarea virtuţii, până la sfârşitul vieţii sale. Harul 
dumnezeiesc îi va da desigur putere şi va contribui la educarea 
unui astfel de creştin în aşa măsură, încât va primi plata cuvenită, 
precum vom vedea îndată. 

În sfârşit, alţii sunt chemaţi să lucreze via Domnului la 
ceasul al 11-lea, adică la orele 17, după orarul nostru, când soarele 
se apropie de asfinţit; iar după asfinţitul soarelui, nimeni nu mai 
poate să lucreze în vie. Ceasul al 11-lea semnifică acea epocă a vieţii 
omului, când îl mai desparte de moarte doar puţin timp, înseamnă 
mai întâi, vârsta bătrâneţii, precum şi orice altă vreme din viaţa 
omului, care se învecinează cu sfârşitul lui. Căci nu numai bătrânul 
poate să se apropie de moarte, ci orice om, de orice vârstă ar fi. 

Prin aceste chemări, Domnul vrea să arate bunătatea cea fără 
de margini. Vrea să arate că El este atât de bun, încât nu încetează 
să cheme pe om la pocăință şi mântuire, în nicio vreme şi în nicio 
vârstă a vieţii omeneşti. Ci cât durează viaţa aceasta, durează şi 
nădejdea că omul va fi mântuit. Acest adevăr este foarte întăritor şi 
dătător de nădejde pentru cei ce au rămas în păcat până la o vârstă 
înaintată. Chiar şi atunci, li se dă şi lor prilejul să se întoarcă, să 
lucreze cu sârg şi cu sinceritate, măcar până la ora a douăsprezecea; 
să lucreze în aşa fel, încât în puţinul timp ce le mai rămâne să se 
schimbe şi să-şi încredinţeze sufletele milostivirii lui Dumnezeu. 
Dar acest gând ne mai întăreşte şi pe noi, toţi ceilalți. Ne face să 
nu ne pierdem niciodată nădejdea pentru vreunul din aceia, care 
trăiesc acum în necunoştinţă şi în păcat; să nu încetăm rugăciunile 
noastre către Dumnezeu, ca EI să-l cheme pe unul ca acesta măcar 
Şi în ceasul al unsprezecelea. 

Aşadar, Dumnezeu poate chema pe cineva la pocăință, chiar şi 
la sfârşitul vieţii lui. 'Totuşi în această chestiune, trebuie o deosebit 
de mare luare aminte: căci foarte uşor poate intra în joc o tâlcuire 
vătămătoare, o greşeală pierzătoare, că adică, dacă este cu putinţă 
ca omul să se pocăiască şi la sfârşitul vieţii sale şi să fie mântuit, 
atunci am putea amâna, oricât am vrea, pocăinţa şi lucrarea de 
mântuire. Şi sunt destui oameni, care socotesc că acum trebuie să 
se bucure de lume şi de toate ale ei, iar când vor îmbătrâni, atunci 
se vor pocăi ei. Fiindcă Dumnezeu primeşte în iubire şi pe cei din 
ceasul al unsprezecelea. | 

Această idee este o greşeală şi o nesocotinţă sfruntată. Şi dovada 
o avem chiar în parabola Domnului. Când stăpânul de casă s-a dus 
în piaţă la ceasul al unsprezecelea, şi a găsit acolo nişte lucrători 
stând degeaba, i-a întrebat de ce au rămas toată ziua fără lucru. 
lar ei au răspuns că nu îi tocmise nimeni. Nimeni nu-i chemase 
să lucreze. Până în acea clipă, ei n-au ştiut că este o vie, în care se 
poate lucra. Dacă stăpânul viei i-ar fi chemat din zorii zilei, sau la 
ceasurile al treilea sau al şaselea, şi ei n-ar fi vrut să lucreze, atunci 
lucrătorii n-ar fi putut spune de dreptate, că nu-i tocmise nimeni. 
Iar stăpânul viei, nici el nu i-ar fi chemat în ceasul al unsprezecelea, 
dacă, după ce-i chemase mai înainte, ei n-ar fi vrut să lucreze, ci ar 
fi preferat să stea degeaba în piaţă. 

Iudeii au fost cei dintâi chemaţi să primească mântuirea prin 
Hristos. Dar fiindcă ei nu au primit chemarea, au rămas în afara 
mântuirii. Neamurile au fost chemate în ceasul al unsprezecelea, şi, 
deoarece au primit chemarea, ele au alcătuit Biserica lui Hristos. 

Aşadar, este o înşelăciune şi o amăgire pierzătoare de suflet, 
să amâni pocăinţa şi întoarcerea a viaţa creştinească, sprijinindu-te 
pe ideea fundamental greşită că te vei putea pocăi şi vei putea 
fi mântuit la sfârşitul vieţii tale. Acesta este înţelesul diferitelor 
ceasuri ale chemării lucrătorilor la lucrul viei. 

Tot cu privire la ceasul chemării, mai trebuie să adăugăm şi 
următoarele: noi nu ştim şi nu cunoaştem motivul pentru care 
Dumnezeu îl cheamă pe unul din vârsta copilăriei, iar pe altul mai 
târziu, însă oricum, Dumnezeu pe toate le lucrează cu înţelepciune. 
Judecând după rezultate, ne dăm seama limpede că vremea în care 
Dumnezeu a chemat pe cutare a fost cea mai potrivită vreme pentru 
mântuirea acelui om. Sfântul Ioan Gură de Aur spune că Dumnezeu 
ar fi binevoit să cheme pe oarecare din copilăria lui la mântuire. Dar 
fiindcă acela nu a vrut să asculte ori nu ar fi ascultat, Dumnezeu 
l-a chemat în vremea în care omul urma să asculte şi să primească 
definitiv chemarea. Dar, oricum ar sta lucrurile, atât eu, cel ce scriu 
aceasta, cât şi cititorul meu, am fost chemaţi la lucrarea dumnezeiască. 

Şi chiar dacă nu ar mai fi alt lucru, care să dovedească limpede că 
Dumnezeu ne-a chemat, citirea acestei cărţi este ea însăşi destulă 
chemare la pocăință, la lucrarea cu grijă şi plată îmbelşugată. „În 
numele lui Hristos propovăduim, ca şi cum Dumnezeu v-ar îndemna 
prin noi, în numele lui Hristos vă rugăm împăcaţi-vă cu Dumnezeul!” 
(2 Co 5, 20) Adică: noi, vestitorii cuvântului lui Dumnezeu, 
suntem solii şi trimişi ai lui Dumnezeu, ca să vă rugăm din partea 
lui Dumnezeu să vă mântuiţi. Deci vă rugăm în numele lui Iisus 
Hristos să vă împrieteniţi cu Dumnezeu. Ar fi o mare fericire, dacă 
iubitul cititor, la orice vârstă şi în orice împrejurare s-ar afla, ar 
primi chemarea de a lucra la vie şi ar munci cu râvnă, ca să ia plata 
cuvenită de la bunătatea cea darnică a lui Dumnezeu. "Tocmai: despre 
împărţirea plăţilor acestora ne va vorbi Domnul acum in parabolă. 


Plătirea salariului 


„Făcându-se târziu, stăpânul viei zise către administratorul 
său: cheamă pe lucrători şi le plăteşte salariul, începând de la cei din 
urmă, până la cei dintâi” (v. 8). Spre seară, după apusul soarelui, la 
ceasul obişnuit, în care lucrătorii sunt plătiţi, stăpânul viei a dat 
reprezentantului său poruncă să cheme lucrătorii şi să le dea lor 
plata cuvenită. Însă plata s-o înceapă cu cei din urmă, ajungând apoi 
la cei dintâi. Căci se cuvenea ca cei dintâi să vadă ce plată aveau să 
primească cei din urmă. Aceste cuvinte simbolice ale Domnului au 
următorul înţeles. Când apune viaţa noastră, când lucrul încetează 
şi nu mai sunt prilejuri de a lucra, iar moartea pune capăt vieţii 
noastre, atunci vom fi cu toţii chemaţi de Dumnezeu ca să primim 
plata ce ni se cuvine. Prin mijlocirea Bisericii, şi a diferitelor unelte 
ale sale, precum şi prin mijlocirea împrejurărilor acestei vieţi, 
Domnul ne chemase la lucrul mântuirii. lar moartea ne cheamă 
acum la răsplătire. Aşadar, fericiţi sunt cei ce au lucrat cu râvnă şi 
s-au ostenit cu sinceritate şi au obţinut rezultate bune, căci ei vor 
lua o răsplată, vor fi răsplătiți cu o plată mare şi de nedescris. 

O parte din plată o vor primi numaidecât după moartea lor, 
căci sufletele oamenilor drepţi şi virtuoşi, îndată după moarte, zboară 
din lumea aceasta şi află odihnă şi bucurie. Dumnezeiescul Pavel 
zice că el „având această încredințare, doresc să mă despart trup”, căci 
e] ştia că îndată după moarte va fi împreună cu Hristos (Fi 1, 23). 
El dorea aşadar să ajungă, plecând din cele ale vieţii de aici, lângă 
Hristos. Acelaşi lucru îl doresc toţi cei ce au luptat după cu dreptate 
şi răbdare, după rânduiala lui Hristos, şi au murit ca nişte creştini 
adevăraţi. Pe unii ca aceştia îi fericeşte Duhul lui Dumnezeu, prin 
evanghelistul Ioan, care zice: „Fericiţi cei morţi, cei ce vor mai muri 
de acum întru Domnul, da, zice Duhul, pentru că ei se vor odibni de 
ostenelile lor şi faptele lor îi urmează” (Apc 14, 13). 

Dar plata deplină şi definitivă vor lua-o cei drepţi în seara 
lumii acesteia, când se va sfârşi lucrul tuturor credincioşilor, când 
va suna ceasul al doisprezecelea, nu al vieţii fiecăruia dintre noi, ci 
ceasul al doisprezecelea al întregii lumi de aici. Atunci se va arăta 
administratorul Stăpânului, adică atunci va fi a doua venire a lui 
Hristos. Atunci lucrătorii credincioşi ai Domnului, care vor trăi 
în preajma ceasului al doisprezecelea al lumii, vor fi „răpiți pe nor, 
în întâmpinarea Domnului în văzduh” (| Tes 4, 16-17), şi cu toţii 
impreună şi cu alţii, care au murit în această vreme şi vor învia 
atunci, vor primi răsplata deplin, capitalul întreg şi fără sfârşit de 
bucurie şi fericire. 


Modul înmânării salariului 


„Și venind cei din ceasul al unsprezecelea, au primit câte un 
dinar, venind cei dintâi au socotit că vor primi mai mult, dar şi aceştia 
au primit tot un dinar” (v. 9-10). Prin aceste cuvinte ale parabolei 
ne dăm seama, mai întâi, că toţi lucrătorii primesc plata pe o zi 
întreagă; nimeni ne este lăsat cu vreo lipsă faţă de altul, care a venit 
mai înainte la lucru. Noi ştim însă că în cer sunt diferite grade de 
slavă. Aceasta ar însemna că nu primesc cu toţii acelaşi salariu. 

Adevărul însă este că toţi primesc fericire deplină. Toţi câţi, de la 
Răsărit până la Apus, de pe drumuri şi de pe locuri îngrădite din 
trândăvia pieţelor publice sau din robia străină au fost chemaţi la 
mântuire, dacă au primit chemarea cu râvnă şi au lucrat sincer, 
până la sfârşitul lor, toţi aceştia se vor odihni în sânul lui Avraam, 
al lui Isaac şi al lui Iacob (cf. Mt 8, 11). 

Toţi aceştia, bărbaţi, femei, bătrâni, copii, se vor face ca nişte 
vase pline până la gură cu slavă, bucurie şi fericire. Şi, precum s-a 
întâmplat cu evreii, când mâncau mana în pustie, că niciunul nu 
avea de prisos, chiar dacă le rămânea din mană, fiindcă ea se strica, 
dar nici cei ce culegeau mai puţină mană nu duceau foame, tot aşa 
fi şi în împărăţia cea cerească a lui Hristos. Nu va fi nici prisos 
pentru unii, nici lipsă pentru alţii; ci toţi, în orice stare se vor afla, 
vor simţi slava şi fericirea, de care vor fi cuprinşi, pe săturate. 

Vedem apoi în parabolă că şi cei ce au lucrat un singur ceas 
au primit plata ca pentru o zi întreagă de lucru, la fel cu cei ce 
veniseră la lucru din zorii zilei. Această plată, la prima vedere, nu 
pare dreaptă. Ea pare nedreaptă numai acelora, care nu ştiu cu de- 
amănuntul modul în care omul este mântuit şi învrednicit să intre 
în împărăţia lui Dumnezeu. Aceştia nu ştiu că este absolut imposibil 
ca omul să fie mântuit prin puterile, prin ostenelile şi jertfele 
proprii, oricât de mari ar fi ele. Omul singur, lăsat la puterile lui, 
nu poate scăpa de osânda păcatului. Însă în dar şi prin har, omul 
poate scăpa de vinovăţie şi poate fi slobozit de osânda, la care toţi 
oamenii, fără excepţie, au fost supuşi. Mântuirea ne vine în dar, 
prin harul lui Dumnezeu, prin jertfa pe care Hristos a adus-o pe 
cruce. „Noi toţi am păcătuit şi am fost lipsiţi de slava Iui Dumnezeu. 
Dar am fost îndreptaţi în dar, cu barul Lui, prin răscumpărarea cea 
în Hristos Iisus” (Rom 3, 23-24). Dar de când am fost mântuiţi din 
această osândă, din ceasul sfântului botez, am păcătuit din nou 
Şi în repetate rânduri. Aşadar iarăşi am căzut sub osândă şi am 
pierdut slava. Nimeni nu a reuşit să recâştige acea slavă şi fericire, 
pe care Dumnezeu o va da celor care au lucrat via pentru virtute 

numai prin ostenelile sale. Căci toate ostenelile vieţii acesteia nu 
sunt nimic în comparaţie cu fericirea dintr-un singur ceas, petrecut 
in împărăţia cea cerească a lui Hristos. Şi faptele, chiar şi cele ale 
celui mai mare sfânt, nu sunt vrednice de plata pe care o vor primi 
cei ce vor putea să intre în împărăţia lui Dumnezeu. De aceea şi 
Dumnezeiescul Pavel zice că: „Suferințele vremii de acum nu sunt 
vrednice de slava viitoare, care şi se va descoperi” (Rom 3, 18). Adică: 
toate oboselile, suferinţele şi necazurile, pe care le întâmpinăm în 
viaţa aceasta, oricât de mari ar părea ele, nu pot fi puse în cumpănă 
cu mărimea slavei şi a fericirii, pe care Dumnezeu ne va da-o în 
viaţa viitoare. Prin urmare, nici chiar celui mai mare sfânt nu i-ar 
fi convenit să primească răsplată numai după ostenelile sale. 

Preabunul Dumnezeu însă va da o răsplată îmbelşugată, va 
da toate bunătăţile Sale numai acelora, care aici au lucrat cu râvnă 
şi au îndeplinit scopul vieţii lor cu credinţă deplină, cu dragoste 
şi devotament către Hristos. La acest lucru trebuie să luăm bine 
aminte. 

Căci oricine ar putea să rătăcească uşor, socotind că, deoarece 
Dumnezeu mântuieşte pe om în dar şi prin har, ce nevoie mai 
avem să facem faptele virtuţii? Ba nu, dimpotrivă. Dumnezeu va 
răsplăti cu slavă şi cu fericirea veşnică numai pe aceia, care, din 
clipa în care au fost chemaţi la lucrul mântuirii, s-au străduit cu 
râvnă şi au lucrat cu zel până la capătul zilei vieţii lor. Dacă însă, 
după ce au fost chemaţi la lucru, nu au vrut să lucreze nimic, nu 
vor lua plată de fel. 

Aşadar, cei care au lucrat în viaţa aceasta cu râvnă faptele 
virtuţii creştineşti, vor primi de la Dumnezeu în împărăţia cerească 
o plată îmbelşugară de nespus, mai presus cu mult de faptele lor. 
Cei ce în clipele acelea, simțind că nu sunt vrednici să aibă atâta 
slavă, se vor mira şi se vor uimi de mărimea fericirii de care s-au 
invrednicit, vor slăvi din tot sufletul pe Dumnezeu, că a arătat 
spre dânşii o bunătate şi o dragoste atât de mare. Acolo nu se vor 
auzi niciodată reclamaţii care ar putea stârni neplăcere şi lipsă de 

armonie. Dar, cât timp ne aflăm în viaţa aceasta, nedesăvârşirea 
omenească ar putea să umbrească până şi cel mai bun caracter. 
Creştinul cel bun ar putea să dea faptelor sale o importanţă mai 
mare decât li se cuvine şi să se lase biruit de egoism şi pizmă. De 
aceea, Domnul vorbind despre plata pe care o vor primi lucrătorii 
virtuţii, a aflat prilejul bun de a aplica la purtarea unor creştini 
ca aceştia reclamaţiile lucrătorilor din ceasul dintâi, precum şi 
răspunsul stăpânului la reclamaţiile lor. Acest lucru Domnul l-a 
făcut ca să pună accent şi greutate pe ideea că creştinul trebuie să 
ia seama să nu dezvolte în sufletul său egoism şi pizmă, prin care 
poate să-şi piardă toată plata muncii pe o zi. 


Cei ce cârtesc 


Şi iată: cei care lucraseră în vie de dimineaţă au uitat că ar fi 
rămas fără lucru şi flămânzi, dacă stăpânul viei nu i-ar fi chemat la 
lucrul său. Au uitat învoiala, s-au lăsat stăpâniţi de idei egoiste şi de 
simţuri pizmătăreţe. De aceea au cârtit amarnic. 

„Primindu-şi plata, au cârtit împotriva stăpânului casei, zicând: 
că aceştia din urmă au |ăcut numai un ceas şi tu i-ai răsplătit ca şi pe noi, 
cei ce am purtat greutatea şi zăduful zilei” (v. 11-12). Cartirea aceasta, 
pe care ne-a prezentat-o parabola, şi-a avut începutul în cârtirea 
creştinilor de origine iudaică, nemulţumiţi şi răzvrătiți fiindcă 
fuseseră primiţi la creştinism şi închinătorii de idoli. Neamurile 
trăiseră din veac departe de Dumnezeu, iar acum primiseră arvuna, 
intraseră în împărăţia lui Mesia, pe care evreii o aşteptau de atâta 
veacuri, lucrând în via Vechiului Testament. Din pricina acestor 
cârtiri şi împotriviri, a fost nevoie să se adune sinodul Apostolilor, 
care a dezlegat problema. Însă şi de atunci încoace, cei ce nu s-au 
depărtat de Dumnezeu şi au lucrat în via Lui, fără să se îngrijească 
să-şi curețe sufletele de egoism şi de pizmă, nu înţeleg că credinţa 
lor în Dumnezeu este o lucrare a harului dumnezeiesc, care i-a păzit 
de nelegiuiri mari. Dar dacă Dumnezeu i-ar fi părăsit o singură 

oră, ei ar fi putut face cele mai mari păcate. Unii ca aceştia dau o 
însemnătate mult prea mare propriei lor religiozităţi, purtându-se 
ca fariseii şi dispreţuind pe ceilalţi. 

Această atitudine Domnul a zugrăvit-o excelent în persoana 
fiului mai mare din parabola risipitorului. Dar având prilejul, 
Domnul prezintă această atitudine şi în parabola de faţă. Căci 
zice: lucrătorii, care munciseră din zorii zilei, au cârtit împotriva 
stăpânului casei, fiindcă a dat şi celorlalţi lucrători, care lucraseră 
O singură oră, în răcoarea serii, aceeaşi plată pe care au primit-o 
cei dintâi. Ca îndreptăţire, ei spun că au purtat greutatea zilei 
şi zăduful, prin urmare ei nu pot fi coborâţi la acelaşi nivel cu 
ceilalţi. 

Trebuie să luăm aminte la purtarea acestor lucrători cârcotaşi, 
căci s-ar putea să descoperim şi în noi trăsături asemănătoare cu 
ale lor. Fiindcă adeseori, mulţi dintre noi - creştinii de astăzi, 
considerăm prea mici darurile pe care ni le-a dat Dumnezeu, dar 
credem că darurile pe care EI le-a dat altora sunt foarte mari. Adesea 
noi prezentăm apoi faptele noastre ca foarte mari şi însemnate, iar 
faptele altora le considerăm mici, nevrednice de răsplată şi nule. 
Suntem gata să subevaluăm şi să micşorăm vrednicia celorlalți dar 
supraevaluăm întotdeauna propria noastră importanţă. Însă, când 
astfel de idei şi griji intră în sufletul unui om, îl paşte primejdia, 
oricât ar fi el de credincios, să păţească precum a păţit fiul mai mare 
din parabola risipitorului. Căci fiul mai mare dădea o importanţă 
cu totul exagerată a serviciilor pe care i le aducea părintelui său, 
dar osândea cu nemilostivire pocăinţa risipitorului. Deoarece, în 
parabola de faţă, Domnul repetă această învăţătură de foarte mare 
importanţă, repetăm şi noi, iubite cititor, că este nevoie de toată 
luarea aminte în această chestiune. Poate că noi n-am ajuns total 
necredincioşi, nici n-am greşit, nici nu ne-am întunecat cu totul, 
nici n-am mărturisit minciuni, nici n-am căzut în imoralitate. Dar 
dacă virtuțile noastre şi faptele de evlavie s-au mărginit numai la 
atâta, dacă nu ne-am curăţit sufletul de pizmă şi de egoism, suntem 

în mare primejdie de a pierde totul. Un creştin care are pretenţii 
egoiste, ca ceilalţi să recunoască aşa zisa lui importanţă şi să-i dea 
lui, mai ales, cea mai mare parte de cinste şi răsplată; un creştin care, 
când vede că alţii fără nicio importanţă personală, după cum crede 
el, sunt cinstiţi şi răsplătiți, se încumetă şi să se supere, socotind că 
ei nu merită cinstea ce Îi se dă; acesta se aseamănă cu lucrătorii din 
parabolă, care cârteau şi aveau necaz împotriva stăpânului casei. 
Acesta uită că toată capacitatea şi posibilităţile care l-au impins 
la viaţă evlavioasă, l-au ridicat la oarecare vrednicie, îi vin de la 
Dumnezeu. Aşadar, el fură şi socoteşte ca al său propriu orice dar 
al lui Dumnezeu şi de aceea se mândreşte cu faptele şi cu vredniciile 
sale. Ba mai pretinde că însuşi Dumnezeu îi este dator! Dar cât de 
binecuvântaţi şi de zeloşi sunt aceia care au pus smerenia la temelia 
vieţii lor religioase şi gândesc ca şi Pavel! Marele Pavel, oricât era 
el de virtuos şi de bine văzut, totuşi a scris că nu-şi închipuie să 
aibă vreun bun de la sine însuşi, ci tot ce are vine de la Dumnezeu 
(cf. II Co 3, 15). Cu toate că nu era cu nimic mai prejos de ceilalţi 
apostoli, (cf. II Co 11, 5), totuşi se considera pe sine cel mai mic 
dintre creştini şi cel dintâi păcătos (cf. £f 3, 8; 1 Tim 1, 15). Prin 
urmare, smerenia este temelia virtuţii, iar dragostea este acoperişul 
şi capitalul ei necheltuit. 


Inlăturarea cârtelilor 


Ce a răspuns stăpânul viei la cârtelile acestea ale lucrătorilor 
care ascundeau în ele răutate şi învinuirea vicleană că, chipurile, 
el i-ar fi nedreptăţit? Stăpânul le-a dat aceeaşi plată ca celor veniţi 
la urmă. Pe cârtitori stăpânul viei i-a redus la tăcere, prin trei 
argumente foarte logice. 

Mai întâi, le arată cu nu i-a nedreptăţit. Le dovedeşte că plata 
este bazată pe dreptatea desăvârşită: „Iar el răspunzând, le-a zis: 
prietene, nu-ți fac nedreptate. Oare nu te-ai învoit cu un dinar? la ce 
ste al tău şi pleacă. Oare nu pot eu să dau acestuia din urmă, ce îţi dau 

pie?” (v. 13-14). Din acest răspuns, ne impresionează în chip deosebit 
modul în care Dumnezeu, stăpânul viei, se poartă cu noi oamenii. 
Purtarea lui Dumnezeu faţă de noi este cel mai bun îndreptar de 
purtare cu adevărat nobilă„după care şi noi trebuie să ne purtăm 
unii faţă de alţii, care sunt semeni ai noştri. Deci, observați, cum 
numeşte stăpânul pe acel lucrător rău, egoist şi pizmaş, îi zice 
„prietene”. Deşi stăpânul are de partea sa toată dreptatea, deşi este 
nemărginitul Dumnezeu, împotriva căruia omul - adică una din 
făpturile Sale - îndrăzneşte acum să se răzvrătească; cu toate că dă 
răspuns unui rob nelegiuit, nesuferit şi viclean, totuşi stăpânul nu 
se înfurie şi nu se mânie. Ci cu un ton scăzut şi iubitor, cu dovezi 
de nezdruncinat şi de neclintit, îi arată lucrătorului cât de fără de 
rost sunt cârtelile lui. Iată, acesta este modul în care trebuie să ne 
purtăm întotdeauna şi noi. Chiar dacă ne provoacă şi ne învinuiesc 
unii pe nedrept, chiar şi atunci când acuzatorii ne sunt inferiori, 
noi să ne purtăm fără mânie, fără furie, fără strigăte şi fără gesturi 
violente, fără acuzaţii şi fără jurăminte. Ci cu toată blândeţea şi 
noblețea, cu dovezi puternice şi serioase să ne îndreptăţim, aşa 
incât cel ce ne-a nedreptăţit să se convingă, cât de mult a greşit. 

„Prietene, nu te nedreptăţesc”, zice stăpânul către lucrător, care 
se află în nemijlocită apropiere de el. Este ca şi cum i-ar fi zis: cum 
ţi-a putut trece prin minte că Eu, Dumnezeul dreptăţii, pot să te 
nedreptăţesc? Ai văzut vreo nedreptate pe care să fi făcut-o Eu, ca 
să-ţi închipui că şi pe tine te-am nedreptăţit? 

Dumnezeiescul Pavel, ca să dovedească un adevăr de mare 
importanţă, scriind către Romani, face un silogism în care 
întrebuinţează şi următoarea întrebare: „N4 cumva Dumnezeu este 
nedrepte”. Dar numaidecât, apostolul se grăbeşte să adauge: „Să nu 
fie!” (Rom 3, 5-6). Apostolul preintâmpină, în felul acesta, bănuiala 
că Dumnezeu ar fi fost nedrept, ceea ce este o mare hulă. El afirmă 
că dreptatea lui Dumnezeu este în afară de orice bănuială. Din 
clipa în care omul primeşte în sufletul său ideea că Dumnezeu ar fi 
nedrept, omul a şi hulit pe Dumnezeu. Aşadar, Stăpânul îi aduce 

aminte lucrătorului cârtitor tocmai acest adevăr, ca să-i dea de 
înţeles, cât de nebune şi hulitoare sunt cârtirile lui. Să ne amintim 
şi noi de acest lucru în acele împrejurări ale vieţii noastre în care 
cârtim din pricina gândului hulitor, că Dumnezeu nu le face 
toate cu dreptate! Adesea auzim pe oameni zicând: de ce cutare 
şi cutare să aibă avere, haruri, capacităţi, şi de ce nu-mi sunt date 
mie? Răspunsul Domnului este: Omule, Dumnezeu nu poate fi 
nedrept. Dacă dă altuia un dar, pe care nu ţi l-a dat ţie, bunătatea 
Dumnezeu îţi va da altceva. Nu este nedreptate impotriva ta. 
Fiindcă Dumnezeu nu a luat de la tine, ceea ce i-a dat altuia. El 
dă tuturora, fără să te nedreptăţească nici pe tine, în niciun fel. 
Aşadar, cum îndrăzneşti să învinuieşti pe Dumnezeu de o răutate 
aşa de mare? 

„Nu te-ai învoit cu un dinar?” Pentru ca lucrătorul cârtitor să 
se convingă că nu este nicidecum nedreptăţit, Stăpânul îi aminteşte 
invoiala făcută cu el. „Oare nu ne-am învoit să primeşti un dinar, 
ca plată pe o zi de lucru? De vreme ce ţi-ai primit dinarul, pe ce 
bază cârteşti că te-aş fi nedreptăţit? Ia-ţi dinarul şi du-te”. Cu toate 
că Dumnezeu nu are nicio nevoie să se coboare şi să facă contracte 
băgându-Se dator, totuşi, din pricina bunătăţii şi a milostuvirii Sale, 
binevoieşte să devină dator prin făgăduinţele pe care le dă celor ce 
cred în Hristos şi vor să lucreze faptele virtuţii şi ale dragostei. Iar 
prin aceste făgăduinţe, credincioşii lui Hristos sunt înălţaţi la acea 
treaptă înaltă, care presupune posibilitatea de a încheia o învoială 
cu însuşi Dumnezeu! Însă tocmai de aceea se cuvine să fim foarte 
atenţi şi să luăm bine aminte: Dumnezeu rămâne credincios în 
invoielile şi în făgăduinţele Sale. Dar când? Când şi noi lucrăm 
cu multă grijă şi credinţă în via Lui. Când nu cârtim şi nu avem 
pretenţii egoiste şi pline de pizmă. Aşadar, este în interesul 
nostru să cugetăm adesea şi să ne aducem aminte învoielile, adică 
făgăduinţele lui Dumnezeu şi făgăduinţele noastre, ca nu cumva 
să pierdem plata. Este în interesul nostru să ne amintim adesea 
învoielile, ca să nu dăm înapoi nici să nu cârtim, când lucrarea 

virtuţilor este anevoioasă, când întâlnim în calea vieţii noastre 
dureri şi necazuri şi strâmtorări. 

Vreau să dau şi acestuia din urmă aceeaşi sumă ca şi ţie. Pe 
deasupra, pentru ca cel cârtitor să se convingă nu numai că n-a fost 
nedreptăţit, că este o nebunie să-şi inchipuie că Dumnezeu trebuie 
să-şi rânduiască purtarea după părerile omului, îi zice: întrucât Eu nu 
te-am nedreptăţit, pentru ce cârteşti? Vrei să Mă port după dorinţa 
ta, adică să-ţi dau ţie din belşug, iar altuia mai nimic? Nu voi face 
nicidecum acest lucru. Dimpotrivă, vreau să dau şi acestuia din urmă 
tot Cât ţi-am dat şi ţie, care eşti primul intrat în via Mea. lată cel 
dintâi argument, care dovedeşte că Dumnezeu nu este nedrept. 

În al doilea rând, stăpânul viei arată muncitorului cârtitor că a 
dispus numai de propriile sale bunuri. Adică al doilea argument se 
bazează pe stăpânirea absolută pe care Dumnezeu are dreptul să o 
exercite asupra universului. De aceea zice: „Ori nu Mi se cuvine Mie 
fac ce vreau cu lucrurile Mele?” Oare nu am Eu dreptul să împart 
cui şi cum vreau Eu darurile şi bunurile Mele. Ba da! Dumnezeu 
este Stăpân absolut al tuturor bunătăţilor Sale şi de aceea dă sau ia 
aceste bunătăţi, când, cum şi cui vrea El. El le chiverniseşte pe toate, 
după bunul Lui: plac, contrar nouă, care nici nu posedăm nimic ca 
bun propriu, nici nu avem dreptul să dispunem de vreun lucru 
după voinţa noastră. Fiindcă orice bun, pe care îl avem noi, nu 
este proprietatea noastră, ci este bunul lui Dumnezeu. El ni l-a dat 
nouă, şi aici nu vorbesc numai despre bunurile materiale: ca bani, 
moşii, funcţii publice, case, către care ne cheamă să le fim iconomi 
şi împărţitori, ci vorbeşte şi despre sufletul nostru. Dumnezeu 
ne-a dat sufletul, tot El ne-a răscumpărat când noi ne-am vândut 
păcatului şi diavolului. Deci suntem în mâinile lui Dumnezeu, ca 
un bun răscumpărat. Suntem în mâinile lui Dumnezeu, cum este 
lutul în mâna olarului. Dumnezeu poate să ne întrebuinţeze după 
cum vrea El; prin urmare, este o nebunie să măsurăm dreptatea 
lui Dumnezeu cu creierul nostru mic şi să îndrăznim să judecăm 
lucrările Lui. Dar această necuviincioasă îndrăzneală a noastră şi 

nesăbuitele noastre cârteli duc la al treilea argument, pe care îl vom 
tâlcui acum. 

Al treilea argument, invocat de stăpânul viei, este că motivul 
supărărilor şi al cârtelilor lucrătorului este pizma. Cârtelile provin 
din sufletul viclean al oamenilor stăpâniţi de pizmă, care pizmuiesc 
până şi bunătatea lui Dumnezeu! De aceea Dumnezeu zice către 
robul Său: „Sau ochiul tău este rău, fiindcă Eu sunt bun?” (v. 15). „Deşi 
primii lucrători munciseră foarte bine şi i-au plăcut lui Dumnezeu şi 
au primit plată pentru ostenelile zilei întregi, totuşi sunt stăpâniți de 
patima cea mai rea, de invidie şi gelozie”, zice sfântul loan Gură de 
Aur. „Ei pizmuiesc, deşi nu urma să aibă vreo pagubă, deşi plata lor 
nu urma Să fie micşorată cu nimic; se mâbnesc şi se supără numai şi 
numai fiindcă şi ceilalţi au primit salariul întreg, iar aceasta cârteală 
este urmare a pizmet". 


Observaţi acum în ce fel caracterizează Domnul pizma 


O numeşte „ochi rău”. Fiindcă îndeobşte ochiul este uşa prin 
care intră şi iasă această patimă, precum tot prin ochi intră patima 
lăcomiei şi a imoralităţii. lar pizma este o viclenie şi o răutate, din 
pricina căreia pizmaşul se răzvrăteşte, se mâhneşte şi se topeşte, 
când vede că şi altul are ceva bun, frumos şi de dorit. Pizma este o 
viclenie şi o răutate care niciodată nu produce nicio mulţumire, aşa 
cum la inceput celelalte păcate. Pizma aduce totdeauna suferinţă, 
dispoziţie rea, cârteală, duşmănie, ură, nelegiuiri. Pizma este numai 
viclenie şi răutate, de la un capăt la altul. 

Ba mai mult, pizma se întoarce chiar şi impotriva lui 
Dumnezeu! Dumnezeu spune celui cârtitor: „Ochiul tău este rău, 
fiindcă Eu sunt bun”. Pe când Dumnezeu este bun, face întotdeauna 
bine şi imparte numai bunătăţi, omul pizmaş, în loc să mulţumească 
pentru darurile lui Dumnezeu, el, tocmai pe dos, se mâhneşte şi 
este nefericit. Prin pizmă, îndrăzneşte să se răzvrătească împotriva 
lui Dumnezeu.. În acest fel pizmaşul dezrădăcinează din sufletul 

său orice sentiment de dragoste de aproapele, ba chiar şi dragostea 
şi recunoştinţa către Dumnezeu, a Cărui bunătate o pizmuieşte. 
Fără îndoială, este o patimă urâtă pizma, cititorule! Şi de aceea 
trebuie să fim cu o atenţie neadormită spre sufletul nostru. 

Căci se poate să fie în el rădăcina pizmei, care astăzi este mică 
şi nevăzută, dar poate creşte mare până mâine, dacă nu o smulgem 
din rădăcină. Trebuie să ne temem ca nu cumva pizma să facă 
roade otrăvite, nenorociri înspăimântătoare şi inevitabile, precum 
a rodit la fariseii şi cărturarii cei pizmaşi. De aceea pizma trebuie 
să fie stârpită, că, de nu, va fi un izvor de nefericire în viaţa aceasta 
şi ne va otrăvi toate zilele. Dar va aduce răutăţi şi mai mari în 
cealaltă viaţă. Căci va veni seara acestei lumi, va veni Judecătorul 
şi ne vom înfăţişa în faţa Lui, pentru a primi plata. Atunci celor 
pizmaşi le este rezervată o surpriză neplăcută pe care o vesteşte 
dinainte Domnul în ultimul verset al parabolei, pe care îl vom 
tâlcui acum. 


Aplicarea parabolei 


„Și astfel vor fi cei de pe urma întâi şi cei dintâi pe urmă; 
căci mulți sunt chemaţi, dar puţini aleşi” (v. 16). În versetul al 
patrusprezecelea, prin cuvintele: „Ja-ţi ce este al tău”, se dă de 
înţeles că şi acelor robi pizmaşi şi cârtitori, Dumnezeu le-a dat o 
plată. Dar înţelesul duhovnicesc al parabolei este că muncitorii de 
acest fel nu vor primi nicio plată. Căci aceşti lucrători reprezintă 
caracterele pizmaşe şi egoiste, care vor fi pedepsite dacă rămân în 
starea aceasta, oricât s-ar apropia ei de Dumnezeu cu o aparenţă de 
râvnă şi religiozitate. Dar această plată li se dă pizmaşilor conform 
cu dreptatea omenească, căci dreptatea omenească pretinde ca ei 
să nu fie lipsiţi de o plată pentru râvna şi osteneala lor, multă, 
puţină, câtă este. Totuşi, în ultimul verset, al 16-lea, lucrurile se 
limpezesc bine. Căci în cuvintele acestui verset, Domnul arată 
că astfel de oameni, care au lucrat şi au trăit aici pe pământ, ca 

oameni evlavioşi şi credincioşi lui Dumnezeu, dar nu s-au dezbărat 
de pizmă şi egoism, chiar dacă îşi vor primi plata, chiar dacă aici pe 
pământ se vor bucura de cinste şi bunăvoință, aceasta nu le va fi de 
niciun folos, câtă vreme nu îşi vor fi slobozit sufletele de cele două 
patimi şi nu vor fi dobândit smerenia şi dragostea. 

Căci judecata dreptului Judecător ne rezervă următoarea 
mare surpriză: „Cei dintâi vor fi cei de pe urmă, iar cei de pe urmă 
vor fi cei dintâi”. Pentru că mulţi au fost chemaţi de Dumnezeu 
la lucrarea cea mare a mântuirii, dar puţini s-au dovedit a fi aleşi. 
Aceste cuvinte ale Domnului se aplicau mai întâi ludeilor. Căci 
pe ei, dintre toate popoarele, Dumnezeu i-a chemat mai întâi la 
adevărata religie. Ei erau consideraţi primul şi singurul popor al 
lui Dumnezeu. Dar s-au arătat codaşi, au rămas în afara Bisericii 
lui Hristos. Pentru că aveau obiceiul să cugete despre cele inalte, 
că ei au întâietatea absolută, ca fii ai lui Avraam, şi ca popor al lui 
Dumnezeu, pe care L-a adorat timp de atâtea veacuri, au drepturi 
mai mari. De aceea n-au vrut să se smerească şi să primească 
mântuirea, care le-a fost oferită prin Hristos. Pe când, dimpotrivă, 
neamurile închinătoare de idoli, care au fost chemate cele din urmă 
şi au primit mântuirea prin Hristos, s-au dovedit a fi mai întâi în 
impărăţia cea nouă, adică în Biserica creştină. Mulţi dintre noi, 
creştinii, am fost chemaţi la viaţa religioasă din fragedă copilărie şi 
am trăit un şir de ani, părând plini de evlavie şi virtuoşi. Dar dacă 
nu ne-am format în sufletul nostru hotărârea să ne naştem din nou, 
dacă mărginim evlavia la aplicarea - fie şi în amănunt - a datoriilor 
exterioare ale religiei şi la tipic, dacă nu ne slobozim sufletele de 
egoism şi de pizmă, atunci vom fi cei din urmă şi nevrednici de a 
trăi impreună cu Dumnezeul dragostei, în veac. Iar alţii, care au 
trăit departe de Dumnezeu, dar de îndată ce au cunoscut adevărul, 
s-au pocăit din inimă şi şi-au lucrat cu smerenie mântuirea, vor fi 
primiţi în împărăţia cerurilor. Vor răsări acolo ca nişte stele de 
primă mărime, ca nişte oameni care au fost aici neinsemnaţi şi 
necunoscuţi, dar au fost nişte creştini adevăraţi. Iar aceştia vor face 

de ruşine pe alţii, care, prin aparenţa exterioară de religiozitate, au 
reuşit să-i înşele pe oameni şi să apară ca cei dintâi. 

Domnul însuşi explică motivul pentru care va fi aşa. Căci 
„Mulţi sunt chemaţi, dar puţini aleşi”. Dumnezeu a chemat la viaţa 
creştină şi la mântuire o mulţime fără număr de oameni. Şi mulţi au 
primit chemarea aceasta, s-au botezat şi au mers o bucată de vreme 
pe calea virtuţii creştine. Dar apoi, amestecul cu păcatele inimii pe 
care le-au săvârşit, au hrănit în sufletul lor egoismul şi pizma. De 
aceea, zice Domnul, că puţini se vor dovedi aleşi, creştini adevăraţi, 
vrednici de plata cea mare şi de acea fericire unică, de a trăi veşnic 
cu Dumnezeu. 

Având în vedere aceste ultime cuvinte ale Domnului, Sfântul 
loan cel cu gura aurită zice: „De aceea vă rog şi vă implor, să luăm 
asupra noastră râvna şi pornirea de a fi statornici în credinţa cea 
dreaptă, şi să trăim 0 viaţă plăcută |ui Dumnezeu. Căci dacă nu 
reuşim să avem 0 viaţă vrednică de credinţa noastră, vom primi cea 
mai mare pedeapsă”. Nu ne este de niciun folos numai faptul că 
ne-am botezat, că ne numim creştini, că mergem, din obişnuinţă, 
să primim Sfintele Taine, nici faptul că părem a fi evlavioşi, 
dacă întreaga noastră viaţă nu s-a adăpat cu virtutea şi dacă toate 
gândurile, simţirile şi faptele noastre nu izvorăsc din dragoste. Nu 
ne va fi de folos păzirea credinţei creştine până la sfârşitul vieţii, 
dacă nu dobândim şi nu păzim până la sfârşit smerita cugetare, 
supunerea absolută faţă de-voia lui Dumnezeu şi nu ne lepădăm 
de orice pretenţie, încredinţându-ne cu toată simplitatea sufletului 
lui Dumnezeu. Căci numai El singur poate să rânduiască lucrul şi 
locul de muncă pentru fiecare, după sfânta Lui dreptate. 

(Mz 18, 23-35) 


na dintre cele mai mari virtuţi ale adevăratului creştin, 
unul dintre semnele exterioare ale caracterului creştin 
este resemnarea. Nu putem să ne inchipuim un creştin 
care să nu fie gata să ierte orice greşeală, orice răzvrătire, orice 
nedreptate, pe care i-ar fi făcut-o aproapele său. Nu putem avea 
raporturi paşnice cu aproapele nostru, fie el membru al familiei 
noastre şi al societăţii - dacă nu ne vom lăsa stăpâniţi de resemnare, 
adică dacă nu vom ierta din inimă pe altul. 
Domnul a dat acestei virtuţi o mare importanţă. Şi, de aceea, 
a vorbit despre aceasta în renumita Sa Predică de pe Munte, dar 
a învăţat despre această virtute şi în chip personal, parabola cu 
datornicul cel milostiv, care datora zece mii de talanţi. 
O întrebare a lui Petru a dat Domnului prilejul să rostească 
această parabolă. Petru a întrebat: „Doamne de câte ori voi ierta pe 

fratele meu, când îmi greşeşte. Până de şapte ori?” (v. 21). Petru nu 
uitase predica Domnului despre iertare, pe care o ţinuse pe Muntele 
Galileii. Se pare chiar că i-a făcut o impresie deosebită faptul că 
în rugăciunea aceea atât de scurtă, care se numeşte „Rugăciune 
Domnească”, Domnul a pus o măsură stabilă şi limpede, de care 
depinde iertarea păcatelor noastre. A hotărât, să zicem: „Și ne iartă 
nouă, greşelile noastre, precum iertăm şi noi greşiţilor noştri”. Este ca 
şi cum ar fi atras atenţia oricărui creştin, mai întâi de toate, asupra 
făgăduinţei pe care o dă el lui Dumnezeu, că va ierta şi el fraţilor 
săi. Fiindcă la sfârşitul rugăciunii Domnul repetă că „dacă veți ierta 
oamenilor greşelile lor, şi Tatăl cel ceresc vă va ierta vouă greşelile 
voastre; dar dacă nu veţi ierta voi pe alţii, nici Tatăl vostru cel ceresc 
nu vă va ierta” (Mt 6, 12, 14-15). Aşadar Petru a primit cu tot 
sufletul învăţătura că nu trebuie să aibă ură împotriva aproapelui, 
nici să caute răzbunare pentru nedreptatea pe care i-a făcut-o acela, 
Ci să uite toate şi să-l considere pe aproapele ca pe un prieten. 

Totuşi Petru îşi închipuia că şi în iertare este o limită. Şi de 
aceea întreabă: „Doamne, de câte ori se cuvine să iert pe fratele meu, 
aproapele meu, care mi-a greşit sau m-a nedreptăţit”; este de-ajuns 
să-l iert până de şapte ori. Iar când a zis „de şapte ori”, Petru nu se 
gândea să ierte de şapte ori pe zi, ci de şapte ori în toată viaţa lui. 
Căci Petru, care încă nu se născuse din nou, de la Duhul Sfânt, îşi 
închipuia că, iertând de şapte ori, face o faptă măreaţă, arată un 
suflet nobil. El avea de altfel sub ochi pe grecii care considerau o 
virtute binefacerile către prieteni şi răzbunarea către duşmani. lar 
compatrioţii lui Petru, iudeii, aveau ca lege răzbunarea şi rabinii 
înşişi învățau poporul să ierte numai de trei ori. Aşadar, Petru 
socotea că este mai presus de greci şi de iudei, dacă iartă până de 
şapte ori. 

Domnul însă, ca să-l înveţe şi pe Petru şi toată lumea nouă 
morală cerească şi dumnezeiască, pe care a adus-o pe pământ, 
i-a răspuns lui Petru; „N zic să ierți până de şapte ori, ci până de 
şaptezeci de ori câte şapte” (v. 22). Răspunsul acesta era ca şi cum 

i-ar fi zis: Să nu ţii socoteli, să nu te mărgineşti la un număr anumit 
pentru iertare, gândind că, dacă treci de acel număr, ai dreptul la 
răzbunare de aici înainte. Ci iartă intotdeauna, fără hotar. Dacă 
ierţi întotdeauna, nu-ţi pierzi dreptul tău, ci îţi implineşti datoria, 
iţi slujeşti propriul interes şi imiţi pe însuşi Dumnezeu. 

Sfântul loan Gură de Aur zice: „pentru ca nu cumva Petru să 
creadă că Domnul i-a pus 0 sarcină prea mare, cu iertarea continuă, a 
adăugat parabola în care arată că iertarea nu este 0 îndatorire grea, nu 
este greu de împlinit, ci foarte uşoară; de aceea Domnul pune la mijloc 
propria Sa iubire de oameni, ca tu să înveți, că dacă ierţi mereu toate 
greşelile, fără excepție, ale aproapelui, eşti ca o picătură de apă, în faţa 
mării nemărginite. Atât de mică este iubirea ta de oameni, în comparație 
cu iubirea de oameni a lui Dumnezeu”. 

Milostivirea minunată a împăratului către robul dator. Parabola 
arată că Împărăţia Cerurilor, adică Biserica lui Hristos, pe care o 
alcătuim noi, creştinii, se aseamănă cu un împărat. Domnul zice: 
„De aceea Împărăţia Cerurilor este asemenea unui împărat” 

De ce? 'Tocmai ca să aflaţi voi că trebuie să iertaţi întotdeauna şi 
fără umăr pe fratele vostru. lar blândeţea şi nerăutatea împăratului 
este tratată tocmai în clipa când „a vrut să facă socoteală cu robii săi” 
(v. 23). Când a vrut adică să ceară robilor săi socoteală de felul cum 
erau administrate averile sale. 


Socoteala și datoria 


Cititorul înţelege cu uşurinţă că împăratul cel iubitor de oameni 
din parabolă este Dumnezeu Însuşi iar robii, care administrează 
bunurile Lui, şi sunt îndatoraţi să se supună poruncilor Lui, suntem 
NOi Oamenii, noi creştinii, care vom da socoteală de felul cum am 
chivernisit averea Stăpânului. Dumnezeu ne va cere socoteală şi 
ne cere socoteală de felul cum am chivernisit darurile sale, ori de 
câte ori conştiinţa mărturiseşte împotriva noastră ori ne mustră, 
pentru toată fapta noastră potrivnică voinţei lui Dumnezeu. Ne cere 

Dumnezeu socoteală, când nu luăm în seamă glasul conştiinţei, acest 
crainic al Lui, prin care ne cheamă la judecată. Dacă nu ascultăm 
de conştiinţă, atunci Dumnezeu trimite alţi crainici, trimite bolile, 
primejdia de moarte, necazurile, încercările din viaţa noastră, atâtea 
Şi atâtea alte mijloace, prin care ne forţează să ne înfăţişăm înaintea 
Sa, pentru a da socoteală. Ne cere Dumnezeu socoteală ori de câte 
ori ascultăm în Biserică Sfânta Evanghelie sau predicarea cuvântului 
lui Dumnezeu, care ne pun în faţă păcatele noastre. 'Tot aşa, a cerut 
Dumnezeu socoteală regelui David, care păcătuise, prin procurorul 
Natan, Ninivitenilor prin Iona şi ludeilor prin loan Botezătorul. 

Şi iată: „Începând el socoteala, i-au adus lui pe un datornic, care 
datora zece mii de talanţi” (v. 24). Când împăratul a început să ceară 
socoteală robilor săi, i-au adus pe unul care era dator cu zece mii 
de talanţi. L-au adus cu sila, căci de bunăvoie n-ar fi venit. De ce 
era această datorie? 

Orice încălcare a legii lui Dumnezeu, orice păcat al omului 
este o datorie, pe care o contractează el faţă de Dumnezeu. Această 
datorie nu se aseamănă cu cea pe care o face omul când imprumuţi 
bani sau lucruri de la un alt om, pe care el o poate plăti, stingând 
datoria prin plata sumei împrumutate, ori prin înapoierea lucrurilor 
împrumutate. Datoria către Dumnezeu este nelimitată, preaînaltă, 
mare şi incalculabilă. Este o datorie pe care omul nu o poate 
nicidecum plăti. Observaţi că în parabolă primul orb pe care l-au 
adus înaintea împăratului era dator cu zece mii de talanţi, o sumă 
colosală. Zece mii de talanţi valorează două milioane trei sute zece mii 
lire sterline. Şi am spus că datoria aceasta sunt păcatele noastre. Dar 
sunt ele atât de multe şi de mari? Desigur că da. Fiindcă Dumnezeu 
Se îngreţoşează şi are silă de păcat, chiar şi de cel mai mititel. Şi dacă 
robul acela care nu a înmulţit talantul, dar nici nu l-a întrebuințat la 
rele, a fost osândit, închipuiţi-vă cât este de mare datoria şi sarcina 
aceluia care întrebuinţează rău talantul, făcând păcate. 

Datoria este apoi mare şi din pricina mulţimii păcatelor pe 
care le facem. Creştinul care cunoaşte legea lui Dumnezeu şi îşi 

cercetează cu amănunţime cugetul, se poate convinge câtă este 
mulţimea păcatelor sale, când îşi numără păcatele, fie şi dintr-o 
singură zi, dar cu atât mai mult, când cercetează păcatele dintr-o 
săptămână, dintr-o lună, dintr-un an, din vârsta copilăriei, până 
în vremea de acum. Este de-ajuns să se gândească omul că veninul 
păcatului a inundat în întregime fiinţa lui. Din clipa în care se 
deşteaptă dimineaţa şi până când adoarme seara, el îşi îndreaptă orice 
mădular al trupului şi orice putere a sufletului nu atât spre lucrul 
lui Dumnezeu, ci mai mult în scopuri nelegiuite. Limba mai mult 
vorbeşte de rău, minte, osândeşte, pârăşte, cleveteşte, dar foarte 
puţin se roagă şi foarte rar sfătuieşte şi învaţă pe aproapele. Ochiul 
priveşte mai mult din curiozitate şi spre lucruri imorale, privind ca 
să furăm şi să lăcomim, dar prea puţin observăm cu ochii lucrul lui 
Dumnezeu, prea puţin citim legea Lui, prea puţin căutăm adevărul. 
Cu mintea şi cu trezvia şi cu celelalte capacităţi ale noastre urmăm 
mai mult viclenia, căutând să ne fie nouă uşor şi bine, decât să ne 
desfatăm cu adevărul şi cu virtutea, cunoştinţele ştiinţei şi ştiinţifice 
la întrebuinţarea mai mult spre paguba oamenilor, poziţia noastră 
socială şi funcţia, mai mult pentru satisfacerea vanităţii. Aşadar, 
dacă creştinul cercetează toate până la cel mai mic cuvinţel - fiindcă 
pentru orice cuvânt grăit în deşert va da socoteală la ziua judecății 
(Mt 12, 36), — atunci va zice impreună cu David: „înconjuratu-m-au 
dureri fără de număr şi Jărădelegile mele s-au înmulţit mai mult decât 
perii capului meu” (Ps 39, 16-17). 

Şi datornicii cu o datorie atât de mare de păcate nu sunt unul 
doi. „Toţi au greşit şi au fost lipsiţi de slava lui Dumnezeu” (Rom 3, 
23). Toţi suntem indatoraţi în persoana datornicului din parabolă, 
noi toţi suntem cuprinşi în acel datornic. Să nu ni se pară ceva 
extraordinar. Fiecare să-şi arunce ochii împrejur şi să vadă că are 
dreptate proorocul Osea, când zice: „Toţi jură strâmb, mint, ucid fură 
şi desfrânează, săvârşesc Japte silnice şi sângele se amestecă cu sânge”. 

Neputând să plătească, robul roagă pe stăpân de amânare. 
Este natural că o datorie atât de mate nimeni n-o poate plăti. De 

aceea parabola spune despre robul dator: „Nezvând el cu ce plăti 
stăpânul lui a poruncit să-l vândă pe el, şi pe soția lui şi pe copii şi toate 
ale lui a poruncit să-l vândă pe el, şi pe soția lui şi pe copii şi toate câte 
le avea, ca să întoarcă datoria” (v. 25). Deoarece robul nu avea cu 
ce să plătească datoria, stăpânul său a poruncit să fie vândut el şi 
familia sa şi tot ce avea, pentru ca să întoarcă datoria. 

Înţelesul duhovnicesc al versetului acestuia este că omul 
nicidecum nu poate să-şi plătească datoria, nici pentru cel mai 
mic păcat. Căci Dumnezeu, Căruia îi greşeşte omul şi pe Care Îl 
jgneşte prin păcat, are o importanţă nemărginită şi, prin urmare, 
doar o plată de importanţă nemărginită ar putea să-l dea satisfacţie. 
lar această importanţă o are numai Hristos. De aceea nici aurul, 
nici argintul, nici toate metalele preţioase de pe pământ, nici vreo 
altă persoană nu poate să şteargă păcatul făcut de om, fără numai 
sângele jertfei lui Hristos, care se aduce pentru fiecare om credincios 
în Domnul, care se căieşte de păcatele sale (cf. I Petr 1, 18-19). 
Dar pentru ce zice parabola că stăpânul robului a poruncit să-l 
vândă împreună cu familia sa? Înţelesul duhovnicesc este că, oricât 
s-ar jertfi omul şi ar vinde toate ale sale, totuşi nu poate stinge 
datoria păcatelor lui. S-a mai spus acest lucru şi ca să înţeleagă că 
Dumnezeu judecă încălcarea poruncilor Sale cu toată dreptatea, ca 
să înţelegem cât este de tristă şi rea starea în care ne aduce păcatul; 
prin păcat omul se face rob al patimilor, rob al iadului şi al morţii. 
El pierde definitiv orice lucru care ar putea să-i dea mulţumire şi 
odihnă, pierde orice persoane cu care are legături strânse, precum 
datornicii din vremea Domnului pierdeau şi avere şi soţie şi copii, 
din pricina datoriilor. Şi mai înspăimântător este faptul că această 
osândă va dura „până va întoarce toată datoria”, zice parabola. Dar 
fiindcă datoria păcatului este imposibil de plătit, deoarece omul 
nepocăit nu poate satisface dreptatea dumnezeiască, inseamnă că 
osânda este veşnică! 

Abia acum înţelese robul din parabolă, cât de îngrozitoare 
sunt urmările datoriei. Şi iată: „Căzând deci robul, îi s-a închinat lui 

zicând: Doamne, dă-mi o amânare şi îţi voi întoarce toată datoria 
(v. 26). Robul ştia desigur şi înainte că datora o sumă atât de mare, 
încât nici cu amânare nu ar fi putut s-o plătească, dar fiindcă stăpânul 
nu-i ceruse banii până atunci, nu-şi făcuse nici robul nicio grijă, 
dar acum, când a auzit ameninţarea cea îngrozitoare, şi-a plecat 
genunchii cu multă stăruinţă şi supunere şi s-a rugat de domnul său 
săi dea o amânare, fagăduindu-i că-i va plăti toată datoria. 

Cine nu vede în purtarea robului din parabolă purtarea 
oricărui om păcătos? Cei ce au făcut păcate multe şi mari sunt cu 
totul nepăsători şi n-au nici cea mai mică râvnă spre pocăință. Dar 
când Dumnezeu îi cheamă pe nepregătite, să dea socoteală, când 
o boală sau o primejdie vădită ameninţă să-i ducă în faţa Marelui 
Judecător, atunci abia înţeleg, sunt cuprinşi de frică, cad înaintea 
lui Dumnezeu şi Îl roagă să-i mântuiască. Exemplul lui Faraon, 
Ahav, Manase, Simon Magul şi Felix, despre care ne vorbeşte 
Scriptura, dovedeşte acest adevăr. Dar vedem şi astăzi oameni, 
care atunci când urmează să fie dată pe faţă lenevirea lor, când 
boala sau moartea se apropie, se întristează, cuprinşi de acea falsă 
pocăință, plâng şi făgăduiesc lui Dumnezeu câte în lună şi în stele... 
Vine un ceas în care omul, oricât ar fi el de trufaş şi nesupus, îşi 
pleacă privirile cele trufaşe, îşi zdrobeşte egoismul şi cade înaintea 
majestăţii divine, rugându-se jalnic. 

Deci robul din parabolă nu-şi tăgăduieşte datoria şi cere 
o primă amânare, cere stăpânului său să-l aştepte, să-l păsuiască. 
Răbdarea şi marea dragoste a lui Dumnezeu, care ne lasă în viaţa 
aceasta ca să ne pocăim şi să ştergem datoria cea mare a păcatului, 
este cea mai mare binefacere din partea Sa. Ba poate să schimbe tot 
viitorul nostru şi să ne ducă în rai. Dară însă noi n-o întrebuinţăm 
pentru pocăință, o facem nefolositoare şi netrebnică, aşa cum 
nefolositoare este şi amânarea, pentru datornicul care nu vrea să-şi 
plătească datoria nicidecum. Cât sunt de înfricoşătoare cuvintele 
lui Pavel pe care le-a scris despre această problemă romanilor (2, 

Apoi robul făgăduieşte achitarea. Ba mai mult, achitarea 
întregii datorii: „îţi voi plăti totul”, zice el, pe când în realitate: „el nu 
avea cu ce să plătească”, nu avea niciun ban, era dator vândut. Acest 
fenomen se întâlneşte adesea. Oameni, care în nicio împrejurare a 
vieţii lor nu se gândesc să păzească vreo poruncă a lui Dumnezeu, 
nici să-şi schimbe cât de puţin obiceiurile lor păcătoase când se 
iveşte vreo primejdie, dau făgăduinţe în gura mare, iau dispoziţii 
mari, pe care nu vor putea niciodată să le îndeplinească, pentru 
că ei încă nu au înţeles ce este păcatul, care este poziţia lor faţă de 
Dumnezeu, şi nu sunt conştienţi că nu pot satisface pe Dumnezeu 
cu dispoziţiile luate şi cu vorbe goale. 


Mila cea mare 


Dar ce comoară de bunătăţi şi milă ne descoperă acum 
parabola! Robul a cerut o amânare „dar stăpânul robului aceluia, 
milostivindu-se, l-a slobozit şi l-a iertat” (v. 27). Adică i-a dat, nu 
numai o amânare, ci - lucru paradoxal şi neaşteptat - a rupt 
inscrisul datoriei şi a slobozit pe rob! Ce dărnicie şi ce nobleţe 
sufletească! la aminte acum, cititorule. Fiindcă fiecare cuvânt al 
acestui verset are un înţeles foarte important. Stăpânul cel inimos, 
care iartă datoria, este preabunul Dumnezeu, care stă gata să-şi 
reverse mila lui imbelşugată atunci când creştinul recunoaşte şi 
îşi mărturiseşte păcatele lui, când dovedeşte pornirea de a-şi plăti 
datoria. Dumnezeu face această lucrare nobilă, iartă datoria cea 
mare a: păcatelor noastre, prin milostivirea Lui cea mare. Acest 
lucru îl exprimă parabola prin cuvintele „m:/ostivindu-se stăpânul 
acelui rob”. Dar, din marea milostivire, din marea Lui nerăutate a 
trimis Dumnezeu pe Fiul său Unul-Născut „cz să dea poporului Său 
cunoştinţa mântuirii, prin iertarea păcatelor lor, cu milă mare” (Lc 1, 
77-78). Dumnezeu s-a milostivit spre omenirea întreagă şi a trimis 
pe Fiul Său, ca s-o mântuiască din osânda cea veşnică. lar acum se 
milostiveşte în parte de fiecare păcătos, care crede în Hristos şi 

simte povara păcatelor sale, căutând să afle milă, prin Hristos. 

Deşi era mare datoria acelui om, totuşi i-a iertat-o şi l-a 
A . 4 A . . . » . 
încredinţat că „toată datoria ţi-am iertat-o” (v. 32). Te-am absolvit 
de toată acea mare datorie. Şi iarăşi, după cuvintele acestei parabole, 
aflăm că oricât de mari şi felurite ne-ar fi păcatele, Domnul cel 
milostiv le iartă şi le şterge pe toate. El face tocmai invers decât 
noi oamenii, care întindem mâna când avem de primit, pe când 
Dumnezeu se bucură numai atunci, când poate să dăruiască din 
belşug mila Sa. 

Dar deoarece este atât de milostiv, încât ne dă cu mult mai 
Ş A . .. ue . A 
jnult decât cerem noi, robii Săi, atunci pentru ce este prezentat în 

9] . w A . CE 3) RI 
parabolă, poruncind să fie vândut robul şi familia sa? Oare această 
hotărâre nu dovedeşte uscăciune de suflet? Iată o nedumerire care 
cere să fie lămurită. 

Amenințarea cu vinderea nu provine din răutate, ci cu 
totul dimpotrivă, provine din multă bunătate şi iubire. Căci acea 
ameninţare a arătat robului cât de mare îi era datoria pe care o 
avea. Ameninţările legii dumnezeieşti şi necazurile provizorii, pe 
care Dumnezeu le trimite în viaţa aceasta, îi arată omului păcătos 

A A . . Se i 
cât de îngrozitoare şi rea este starea de păcat, din care Dumnezeu 
caută, cu bunătatea Lui, să-L scape. Un medic, când îl iubeşte pe 
pacient şi îl salvează de la moarte? Atunci când îi ascunde boala şi 
il lasă fără grijă, necunoscându-şi starea, până ce boala progresează 
şi-i aduce moartea? Sau atunci când îi expune toate consecinţele 
bolii şi se foloseşte de cauterizare şi pregăteşte bisturiul, ca să 
convingă pe bolnavul cel neglijent şi prost dispus de gravitatea 
bolii? Şi astfel să-l silească să ia măsuri în vederea tratamentului? 
Desigur că medicul salvează bolnavul în al doilea fel. Insă şi 
Dumnezeu face acelaşi lucru: adesea ne informează dinainte prin 
Evanghelia Sa, despre pedeapsa cea veşnică şi focul cel nestins şi 
viermele neadormit. Aceste cuvinte par multora îngrozitoare aşa 
zicând contrare bunătăţii lui Dumnezeu, dar tocmai ele dovedesc 
multa Lui bunătate. Ne dă de veste dinainte şi prin ameninţări 

cu fapta, nenorociri şi cataclisme, ne face să nu ajungem la acea 
pedeapsă îngrozitoare şi nesfârşită, ci să înţelegem ce răutate mare 
este păcatul, pe care mulţi îl socotesc o glumă. Când Dumnezeu 
însă îi cercetează, cu boli şi necazuri, atunci îşi revizuiesc părerile, 
se grăbesc să se pocăiască şi se întorc spre mila lui Dumnezeu, ca să 
afle mântuire. Iată ce scop are ameninţarea din parabolă. 

În sfârşit, prin cuvântul: „L-a slobozit pe el”, noi înţelegem 
că păcatul este o robie, o întemniţare. O sclavie, din care numai 
Dumnezeu poate să elibereze pe omul păcătos. „Ce/ ce face păcatul 
este rob păcatului”, ne încredinţează, cu altă împrejurare, Domnul. 
Şi adaugă că: „dacă Fiul lui Dumnezeu ne va elibera, vom fi liberi” 
(In 8, 34-36). Iar acest adevăr, că păcatul este o robie jalnică, îl 
dovedeşte şi realitatea. Iar cei ce au avut fericirea să scape, prin 
pocăință, la Hristos şi să fie eliberaţi de păcat, aceia cunosc adevărata 
libertate şi îşi dau seama de minunata milostivire, de marea milă a 
lui Dumnezeu. 


Nemilostivirea datornicului 


După acea minunată milostivire a împăratului, după acea 
mare nerăutate atât de plăcută şi de mângâietoare, pe care Domnul 
a zugrăvit-o până la acest punct al parabolei, ce jalnică ţinere de 
minte a răului, ce inimă nemilostivă uscată şi neagră de ură, ne arată 
Domnul în urmarea parabolei! Urmăreşte, cititorule, zugrăvirea 
din această parte a parabolei, atât de tristă, dar atât de deplină de 
învăţăminte. 

Întâlnirea cu tovarășul de robie şi scena răutăţii. 

„leşind robul acela, a aflat pe un tovarăș al său de robie, care îi 
datora o sută de dinari. Şi apucându-l, îl sugruma, spunând: restituie-mi 
ceea ce îmi datorezi” (v. 28). Primul cuvânt cu care Domnul începe 
să descrie purtarea datornicului milostiv, care are un înţeles special. 
Un rob smerit şi credincios, niciodată nu uită binefacerile stăpânului 
său, oricât timp ar trece la mijloc, dar aici, nu au trecut decât câteva 

clipe, de când a fost săvârşită această faptă mişcătoare de milostivire 
din partea stăpânului. Şi iată o scenă cu totul contrară, o scenă de 
milostivire începe să se petreacă: de îndată ce robul a părăsit pragul 
uşii stăpânului, de îndată ce a fost eliberat de marea datorie şi de 
lanţurile robiei, în loc să mediteze în mintea lui hotărârea atât de 
binefăcătoare a stăpânului său, — zice Sfântul loan Gură de Aur, - 
el schimbă darul într-o răutate jalnică. Dumnezeu îi trimite, îndată 
după neaşteptata binefacere, pe un confrate al său, ca să-şi arate către 
acest confrate primul semn al recunoştinţei, pe care ar fi trebuit s-o 
aibă datornicul liberat faţă de stăpânul care l-a iertat. Dar vai! În loc 
să se poarte cu confratele său binevoitor, el îl prinde de gât şi îi cere 
mica datorie cu care acesta îi era dator. Aşadar, cât de curând a uitat 
el marea binefacere de care avusese parte! 

Cât era însă de mare datoria pe care o avea confratele său? 
Dacă ar fi fost o sumă importantă, fie ea chiar mai mică decât suma 
de care fusese el iertat, s-ar părea că acest rob ar fi avut o oarecare 
îndreptăţire. Dar ce nimic? O sută de dinari era, faţă de cei zece 
mii de talanţi, o sumă de nimic şi ridicolă, încât el însuşi se sfieşte 
să spună, cât e de mică, de aceea şi zice: „Dă-mi înapoi ceea ce îmi 
datorezi”, vrând să dea impresia că datoria era mai mare, decât era 
de fapt. 

Dar oare robul acesta nemilostiv nu procedează cel puţin cu 
nobleţe şi blândeţe? Din nefericire, nici vorbă de aşa ceva. Cum 
l-a întâlnit pe confratele său „/-a apucat pe el sugrumându-l”, l-a 
prins şi l-a strâns într-un fel de nesuferit, cerându-i să-i plătească 
pe loc datoria. Dacă stăpânul lui l-ar fi aruncat în închisoare, dacă 
ar fi suferit chinuri pentru datoria cu care era dator domnului 
său, poate ar fi avut oarecare scuză pentru asprimea purtării lui. 
Acum însă, cum să se îndreptăţească? Nicidecum nu-i putem găsi 
scuză. Suferințele şi nevoile nu-l fac pe om violent şi rău. Ele mai 
curând îl înmoaie. Violent îl face pe om trufia, pomenirea răului, 
indreptăţirea. Un om, mai cu seamă când crede că este în dreptul 
său, consideră faptă bărbătească să-şi ceară dreptul cu violenţă şi cu 


289 


ARHIM. SERAFIM PAPACOSTAS 


asprime; el nu înţelege că purtându-se în felul acesta, nu dă dovadă 
de bărbăţie, ci de înrobire la patimi şi de lipsă de curaj. 

Poate cititorul crede că acel confrate dator s-a purtat 
necuviincios cu cel căruia îi datora, când acesta i-a cerut achitarea 
datoriei; şi de aceea cel căruia îi datora a recurs la violenţă, dar 
parabola dezleagă şi âceastă nedumerire. Iată ce zice mai departe: 
„Deci căzând tovarășul de robie la picioarele sale, îl ruga pe el zicând: 
îngăduie-mi şi îți voi plăti tot” (v. 29). Cu toate că datornicul, ca 
şi cel căruia îi datora, era orb, ei erau deci confraţi în robie şi nu 
ii despărţea rangul, totuşi-acest lucru nu a impiedicat pe datornic 
să cadă la picioarele confratelui său şi să-l roage fierbinte să-i dea 
o păsuire pentru plata datoriei. Ba mai mult: foloseşte, pentru o 
datorie neînsemnată aceleaşi cuvinte pe care le foloseşte mai înainte 
cel căruia îi datora sau, pentru acea datorie imensă. Se smereşte, nu 
neagă datoria, nu cere să-i fie ştearsă. Cere numai o amânare. Dar în 
zadar. Nu simte vreun liman de scăpare, zice Sf. loan Gură de Aur, 
Şi nici poziţia rugătoare nu-i aminteşte celui căruia îi datora iubirea 
de oameni a stăpânului lor comun. Iubirea aceasta a fost biruită de 
lăcomie, pomenirea răului şi viclenie. Ele l-au făcut mai rău decât 
o fiară, pentru că nu a vrut, ci l-a aruncat pe el în temniţă, până 
ce va plăti (v. 30). Ce răutate! L-a târât pe confratele său înaintea 
puterii de stat şi l-a aruncat în temniţă. A făcut aceasta cu toate că 
il ruga atât de umilit, de parcă ar fi făcut cine ştie ce nelegiuire! Dar 
oare în închisoare fiind, putea să-şi plătească datoria? Nu. Putea 
să şi-o plătească numai dacă ar fi obţinut amânare. Atunci, pentru 
ce cel căruia îi datora l-a băgat în închisoare pe datornic? Ca să fie 
indreptățit, ca să-şi sature patima pomenirii de rău. 


30202 


Unora li se va părea de necrezut o purtare atât de 
nemulţumitoare. Dacă cineva ne-ar chema să judecăm o astfel 
de nemilostivire, pe un astfel de om nemulţumitor l-am osândi 

cu toată severitatea. Când proorocul Natan a povestit lui David 
nedreptatea pe care o făcuse bogatul, care avea mii de oi şi totuşi a 
luat mica oiţă a vecinului său, ca să ospăteze pe un prieten, David 
s-a mâniat de această nedreptate şi a zis: „Viu este Domnul, că 
bărbatul care a făcut aceasta este vrednic de moarte” (II Reg: 16, 5). 
Dar această hotărâre avea să cadă pe capul lui David, fiindcă el însuşi 
era cel ce săvârşise nedreptatea. Adică o răpise pe soţia lui Urie. 
Acelaşi lucru se petrece însă şi cu noi Trebuie să aflăm că robul 
din parabolă, care s-a arătat atât de nerecunoscător, pomenitor de 
rău, uscat şi pretenţios, nu este altcineva, decât noi toţi. Trebuie să 
înţelegem că fiecare dintre noi de îndată ce pierde conştiinţa milei 
şi a milostivirii lui Dumnezeu, care ne iartă cu atâta bunăvoință, 
devine uscat şi nemilostiv către ceilalţi oameni. Cât de ingăduitori 
suntem cu propriile noastre păcate, dar cât de aspri, neingăduitori 
şi pomenitori de rău, faţă de păcatele altora! 

Se întâmplă adeseori ca, în rugăciunea de dimineaţă, să 
făgăduim lui Dumnezeu „şi ne iartă nouă greşelile noastre, precum 
şi noi iertăm greşiţilor noştri”. Dar după vreun ceas abia, dacă soţia, 
fratele, slujitorul, aproapele, omul cel asemenea nouă ne greşeşte, 
imediat ne mâniem, ţipăm, ne înveninăm şi nu uităm greşeala lui. 
Ba mai mult, mergem şi la alţii ca să ne întărâte şi aceia, pentru 
ca patima să crească în noi, să ne robească şi să ne stăpânească. 
Se mai întâmplă încă ceva. S-a dus creştinul la duhovnic şi a fost 
dezlegat de povara păcatelor a primit iertarea şi s-a învrednicit să 
ia preacinstitele daruri, dumnezeiasca Cuminecătură. Dar poate 
o clipă a şi uitat toate acestea. Îşi uită interesul, îşi uită datoria 
de recunoştinţă, uită toate şi nu înţelege să ierte greşeala sau 
nedreptatea altuia. Noi am primit un ocean de milă, dar nu dăm 
aproape nicio picătură din el. Ne-am învrednicit să ne împrietenim 
cu Dumnezeu cel Preainalt şi să primim iertarea de osânda cea 
infricoşată, în care ne aruncase păcatul. Dar nu înţelegem să iertăm 
şi să întindem o mână prietenească şi paşnică aproapelui nostru, 
care ne-a greşit, ne-a nedreptăţit, ne-a ocărât. Aşadar, iată că nu 

numai acel rob dintr-un ţinut îndepărtat a arătat atâta nemilostivire 
şi pomenire de rău, ci şi noi suntem la fel, iubite cititor. 

Important lucru este însă că pricina vrăjmăşiei şi a pomenirii 
de rău faţă de alţii este un lucru de nimic, o bagatelă. Numai 
inchipuirea noastră îi dă proporţii uriaşe. Preţuirea falsă, pe care 
o acordăm lumii prezente, este una dintre pricinile duşmăniei. 
De obicei urâm fiindcă dăm o importanţă mult prea mare averii 
şi intereselor materiale. Adeseori se întâmplă ca pentru avere să 
urâm pe fratele nostru. Nu numai să-l urâm, ci ajungem chiar 
să-l omorâm. Nu este aceasta nebunie şi prostie? Lucrul meu şi 
lucrul tău, aceste cuvinte blestemate, pe care satana le-a semănat, 
devin de obicei pricină de duşmănie, zice Sfântul loan Gură de 
Aur. Urâm şi duşmănim, fiindcă ne-a impus egoismul. Pentru că 
ceilalți nu ne-au lăudat, după cum ne aşteptam noi, sau poate că 
nu ne-au dat cinstea care credem noi că ni se cuvine, sau oamenii 
nu s-au grăbit să se plece pretențiilor noastre, nu s-au grăbit să ni 
se supună, şi să se unească cu părerea noastră atotinţeleaptă. Ci au 
avut îndrăzneala să ne contrazică: Auzi aici, ce îndrăzneală să aibă 
el ...! Nu ne convine şi ne cuprinde ura, când altul nu-i gata să se 
asocieze îndreptăţirii noastre, să ne lase câştig de cauză, să luăm noi 
vrednicia şi importanţa care i se cuveneau altuia, să ne ridicăm în 
stima altora! Şi, ce este mai rău, adeseori urâm din pricina ochiului 
nostru rău, prin care vedem un duşman în persoana celui mai bun 
prieten, răstălmăcind cele mai nevinovate vorbe şi fapte şi mişcări 
ale lui. lată omule, de ce urăşti de obicei şi eşti pomenitor de rău, 
socotind cei o sută de dinari ai altuia ca mii şi zeci de mii. Pe când 
sutele de milioane pe care tu le datorezi lui Dumnezeu le treci cu 
vederea şi le dai uitării! 

Se întâmplă adesea că, chiar dacă altul recunoaşte şi 
mărturiseşte că a greşit faţă de noi, se smereşte şi îşi cere iertare, 
noi rămânem aspri, neînduplecaţi şi nemilostivi. Noi duhovnicii 
auzim adesea acest cuvânt vast: Dar i-am cerut iertare şi i-am 
propus să-i dau satisfacţie şi n-a vrut deloc să mă primească. După 


292 


Parabolele Domnului 


acestea toate, te mai îndoieşti, frate, că robul cel milostiv, din 
parabolă, ne reprezintă pe noi toţi? Există totuşi şi oameni care 
socotesc că parabola nu li se potriveşte, fiindcă la ei duşmănia 
este foarte îndreptăţită şi are temeiuri foarte bune şi fireşti. Au 
suferit o mare nedreptate, o bârfă îngrozitoare, au pierdut averea, 
şi-au pierdut casele, sprijinul, fratele. Au căzut, au rămas cu totul 
orfani, din pricina răutăţii altuia. Aceştia iţi spun: Cum să-l iert, 
când m-a lovit în inimă? Inima mea este de acum distrusă. Sărăcia 
l-a care m-a adus, lipsa soţiei, a părinţilor, îmi strigă la fiecare pas 
nenorocirea pe care mi-a pricinuit-o, şi îmi cer răzbunare. Aşadar, 
cum să-l iert? 

Şi totuşi, creştine, rătăceşti când crezi că nedreptăţile pe care 
ţi le-a făcut altul, alcătuiesc o datorie de naştere, o datorie mare şi 
de neiertat. Greşeşti, fiindcă trebuie să înţelegi că tot ce ţi-a făcut 
altul, în asemănare cu cele cu care eşti tu dator lui Dumnezeu, 
sunt cei o sută de dinari faţă de cei zece mii de talanţi. la aminte 
la aceasta, cititorule. Fiindcă cei ce cred că datoria păcatelor este 
MICĂ, nu ştiu încă ce se numeşte „păcat”. Ei socotesc că încălcarea, 
chiar şi a celei mai mici porunci dumaezeieşti, nu este o datorie de 
nerezolvat. Ei nu înţeleg că „plata păcatului este moartea” (Rom 6, 
23) Urmarea păcatului este moarte veşnică. Pe când paguba pe care 
ţi-a făcut-o altul, oricât ar fi ea de mare, nu îţi vatămă fiinţa umană, 
chiar dacă îţi pierzi fiul sau tatăl sau ţi s-a făcut un rău oricât de 
mare de orice natură, pe care tu îl socoteşti mare şi de nesuferit. 

Nu, frate, inima ta nu este rănită atât de nedreptatea, pe care 
ţi-a făcut-o altul, cât de ura ta. Ura şi duşmănia te-au zgâriat şi 
ţi-au rănit inima, încât nu mai găseşti nicio linişte şi crezi că nu 
poţi ierta. Dar rana aceasta a inimii tale nu o poate vindeca nimic, 
in afară de iertare. Desigur leacurile niciodată nu sunt plăcute şi 
uşoare pentru bolnavi. Sunt insă absolut necesare pentru cel ce 
vrea să-şi recâştige sănătatea. Şi în ciuda greutăţii şi a neplăcerii 
pe care o are bolnavul, el trebuie să înghită leacurile. Şi iertarea 
este un leac neplăcut, pentru cel ce suferă de boala vrăjmăşiei şi 

a urii. lertarea nu-ţi este plăcută, nu că sufletul omului ar fi creat 
ca să urască, dimpotrivă este creat ca să iubească, dar păcatul în 
general, şi în special duşmănia, îndepărtează sufletul de la starea 
lui naturală fiziologică, îi zdruncină sănătatea, îi pricinuieşte atâta 
tulburare, încât îl face să pară sălbatic şi neimblânzit. Ca să te 
convingi de aceste lucru, priveşte pe omul care ţine ura şi vrăjmăşia 
în sufletul său, cât suferă, cât îndură, cât se tulbură. Privirea lui 
este urâtă şi amenințătoare. Înfăţişarea lui este îngrozitoare. Faţa 
ii este galbenă, gemete necunoscute îi apasă pieptul. Şerpi veninoşi 
îi înveninează sufletul. Dracii urâţi, care au intrat în nefericitul 
său suflet, nu-i lasă linişte, nici ziua, nici noaptea, nici în timpul 
lucrului, nici în timpul odihnei. Îl înrobesc şi îl aprind spre patima 
mâniei, cu gânduri mereu noi şi cu planuri de răzbunare, care îi 
tiranizează necontenit simţirea. Şi dracilor nu le ajunge necazul, 
nedreptatea şi paguba, pe care i le pricinuise omului. La acest 
necaz ei adaugă un altul, de nesuferit, neîmblânzit şi distrugător, 
necazul urii. Dimpotrivă, cât de liniştit, de odihnit şi de paşnic este 
sufletul şi viaţa celui nepomenitor de rău, care primeşte leacul greu 
al iertării, iertând mereu din inimă pe cei ce îi greşesc. Cu totul 
nepătimaş, Domnul cel nepomenitor de rău, a ascultat acuzaţia 
adusă de duşmanii Săi. Şi, lucru mai mare şi mai important, când 
era țintuit pe cruce şi răbda dureri înfricoşate, nici chiar atunci 
nu şi-a găsit loc în sfântul său suflet, nici cea mai mică lipsă de 
dragoste. Şi El, de pe cruce, se ruga pentru răstignitorii Săi. Ce 
nedreptate mai mare şi ce durere mai îngrozitoare ar putea să existe, 
decât acelea, pe care oamenii i le-au făcut lui Hristos? Şi totuşi 
El n-a lăsat ura să-i rănească inima, ci dragostea a învins definitiv. 
Pentru ca cititorul să nu creadă că numai Hristos, ca Dumnezeu, 
a ştiut să ierte atâta, să afle că niciun creştin, vrednic de numele 
acesta, n-a existat vreodată, care să nu-şi fi impodobit sufletul cu 
nepomenirea de rău şi să nu-şi fi dovedit dragostea către vrăjmaşii 
săi. Pavel a fost prigonit necontenit, până la moarte, de iudeii cei 
de un neam cu el; şi totuşi se ruga lui Dumnezeu să fie pedepsit 

el, pentru ca iudeii să poată fi mântuiţi. Întâiul mucenic Ştefan 
a fost lapidat şi ucis de iudei: şi totuşi s-a rugat lui Dumnezeu să 
le ierte lor păcatul acesta. Episcopul Amidei, Acachie, a vândut 
până şi vasele sfinte ca să răscumpere pe duşmanii creştinismului, 
când aceştia căzuseră în robie la străini. Creştinii din Alexandria 
au îngrijit pe prigonitorii lor bolnavi de holeră, mulţi aflându-şi 
moartea în această faptă, ca să-i mântuiască pe cei care, până mai 
ieri, căutau să chinuiască pe creştini. Sfântul Dionisie a ascuns şi 
a tăinuit pe ucigaşul fratelui său. Şi toţi adevărații creştini, care au 
trăsăturile lui Hristos întipărite în sufletul lor, au arătat o minunată 
nepomenire de rău şi o dragoste către vrăjmaşii lor. Ba mai mult, 
creştinii consideră pe duşmanii lor ca binefăcători, fiindcă aceştia 
le dau prilejul să-şi exercite virtutea nepomenirii de rău. Aşadar, 
creştine, vei mai zăbovi încă închipuindu-ţi că nu poţi ierta, pe 
câtă vreme iertând, nu numai că nu vei fi păgubit, ci îţi vei vindeca 
sufletul şi vei afla iertarea propriilor tale păcate? Cât suntem de 
nebuni, şi de nesocotiţi şi nefericiţi, când urâm şi nu putem vedea 
in ochi pe altul; pe când cu iertarea şi cu nepomenirea răului avem 
numai de câştigat. Câtă dreptate are Evanghelistul Ioan, care scrie 
că „Cel ce urăşte pe fratele său este în întuneric şi umblă în întuneric 
şi nu vede unde merge, fiindcă întunericul a orbit ochii lui” (În. 2, 
11). Dar partea cea mai rea a neiertării este că ura şi duşmănia ne 
pregătesc şi pentru viaţa cealaltă chinuri şi durere. Acest lucru îl 
vom vedea acum, în restul parabolei. 


Osânda pomenitorului de rău 


Purtarea reaşi nemilostivăa robului faţă de confratele său a făcut 
desigur o foarte tristă impresie celorlalţi robi, care urmăriseră atât 
purtarea unuia cât şi a celuilalt dintre cei doi. „ Văzând ceilalți robi 
cele întâmplate, s-au mâbnit foarte tare; şi mergând au spus domnului 
lor toate cele întâmplate” (v. 31). În această împrejurare, observați 
cum s-au purtat ceilalţi robi. Când au văzut cele întâmplate, în loc 

să osândească pe robul cel rău, să-l vorbească de rău şi să se mânie pe 
el, precum facem mulţi dintre noi, când vedem un lucru care nu-i 
la locul lui, cu totul dimpotrivă, robii ceilalţi s-au mâhnit foarte 
tare, din pricina purtării rele a unuia dintre ei. Da, când vei vedea 
greşind şi păcătuind pe un altul, se cuvine să te mâhneşti pentru 
el, nu să-l judeci, nici să discuţi cu alţii, nici să mârâi împotriva lui. 
Noi nu avem niciun drept să osândim pe ceilalţi oameni, care sunt 
robi ai lui Dumnezeu, ca şi noi. Acest drept îl are numai Stăpânul 
nostru, al robilor, adică Dumnezeu. De aceea şi ceilalți robi din 
parabolă au raportat cele întâmplate stăpânului lor. I-au raportat 
domnului lor, nu numai fiindcă el trebuia să fie înştiinţat despre 
fapta acelui rob nemilostiv, ci şi fiindcă acel nefericit tovaraş al 
lor trebuia să capete un oarecare ajutor din partea lor. Aşadar, 
să ştim că ori de câte ori alţii ne nedreptăţesc, ne strâmtorează 
şi ne prigonesc, Dumnezeu află îndată acest lucru, fiindcă este 
pretutindeni de faţă şi fiindcă rugăciunile sfinţilor şi ale îngerilor Îl 
înştiinţează. lar acum, să ascultăm judecata Domnului, care nu s-a 
mai purtat acum ca un creditor cu debitorul lui, ci ca un judecător 
care judecă o fărădelege. 


Mustrarea și osânda 


„Atunci stăpânul lui chemându-l i-a zis: rob rău şi viclean, eu 
ţi-am iertat toată acea datorie, fiindcă m-ai rugat” (N. 32). ÎL numeşte 
rob viclean, fiindcă nemilostivirea, pomenirea de rău şi vrăjmăşia 
sunt viclenie şi răutate, vrednice de milă. Îl mustră amintindu-i 
câtă milă a avut stăpânul faţă de rob iertându-i acea datorie atât 
de mare. Şi totuşi robul n-a arătat niciun strop de milă faţă de 
tovarăşul său. Aşadar, stăpânul zice: ai primit o binefacere atât de 
mare de la mine. Acum eare „nu se cuvenea să miluieşti şi tu pe 
tovarășul tău, precum te-am miluit eu?” (v. 33) Nu trebuia să urmezi 
şi tu iubirea mea de oameni şi nepomenirea mea de rău? Stăpânul 
zice: tu pe propria ta piele ei încercat cât este de tristă starea omului 

când urmează să fie aruncat în temniţă pentru datorii. Ai încercat 
şi bucuria pe care ţi-a produs-o binefacerea mea neaşteptată, când 
ţi-am iertat datoria. Ai văzut pilda propriei mele nepomeniri de 
rău şi a nobleţei mele sufleteşti. Toate acestea ar fi trebuit să-ţi 
facă o impresie puternică şi neştearsă, ar fi trebuit să-ţi schimbe în 
întregime inima, să te facă milostiv, blând şi gata de iertare. În cele 
din urmă, cel mai elementar simţ al dreptăţii trebuia să te îndemne 
să nu faci altuia, ceea ce n-ai vrea să ţi se facă ţie. 

La această mustrare atât de logică şi de dreaptă, robul cel rău 
nu a răspuns nimic. Amuţise. Nici nu-şi mărturiseşte greşeala, nici 
nu făgăduieşte să-şi îndrepte fapta cea nedreaptă. Nimic bun, ţine 
minte răul şi este stăpânit de patima urii. Şi de aceea „mâniindu-se 
stăpânul lui, l-a dat călăilor, până îşi va plăti toată datoria” (v. 34) 
Adică stăpânul îşi anulează şi îşi retractează prima hotărâre, prin 
care i iertase datoria. Acum îl osândeşte şi îl dă chinuitorilor. Însă 
ia seama cititorule, ca să înţelegi ce învățături importante conţine 
parabola în aceste cuvinte, prin care stăpânul osândeşte pe rob. 

Este foarte adevărat şi dovedit că noi dobândim iertare şi 
slobozire desăvârşită de povara cea grea a păcatelor noastre, când 
cădem cu pocăință şi cu mărturisire la mila lui Dumnezeu, precum 
a făcut robul care datora zece mii de talanţi. A căzut la picioarele 
stăpânului său şi l-a rugat să-i fie milă. Dar această iertare numai 
atunci rămâne în fiinţă şi neschimbată, dacă după aceea, în toată 
viaţa noastră, noi rămânem credincioşi lui Dumnezeu şi supuşi 
voinţei Sale. Dacă ne facem blânzi, nepomenitori de rău, iubitori de 
vrăjmaşi, atunci iertarea rămâne în vigoare. Dacă, dimpotrivă, după 
ce am primit iertare de la Dumnezeu noi lăsăm să se sălăşluiască în 
sufletul nostru ura şi vrăjmăşia şi astfel lăsăm să învie omul cel vechi 
al păcatului, atunci şi Dumnezeu anulează şi întoarce hotărârea de 
iertare, pe care o dăduse. Aşadar, în cazul acesta, ne întoarcem 
iarăşi la starea de vinovăţie şi de osândă şi mânia lui Dumnezeu 
vine asupra noastră, şi mai îngrozitoare. Creştinul care are ură şi 
duşmănie este total despărţit de Dumnezeu, fiindcă Dumnezeu 

este numai dragoste şi nu are nicio legătură cu ura şi cu vrăjmăşia. 
Aşadar, dacă astăzi te-ai pocăit şi te-ai mărturisit şi te-ai împărtăşit 
cu Sfântul Trup şi sângele Domnului Hristos, iar mâine urăşti şi 
prinzi vrăjmăşie, neiertând din inimă, toate sunt zadarnice. Vei 
fi iarăşi pasibil de osânda veşnică, dacă nu-ţi schimbi purtarea, 
chiar dacă în celelalte privinţe eşti silitor, râvnitor, evlavios şi 
credincios, mărturisind pe Hristos cu îndrăzneală, dar dacă nu-ţi 
ierţi duşmanul, ci prinzi ură pe el, Hristos nu te primeşte. Nu ierţi, 
deci nu vei fi iertat. Te răzbuni pe aproapele tău; şi Dumnezeu se 
va răzbuna pe răutatea ta. 

Prin Sfântul Evanghelist loan, Dumnezeu zice în chip lămurit: 
oricine urăşte pe fratele său este ucigaş de oameni; şi ştiţi că ucigaşii 
„nu au viaţă veşnică” (In 3, 15). Şi mai jos, chiar în această parabolă 
zice că un astfel de om va fi dat chinuitorilor, adică îngerilor care 
implinesc hotărârile Domnului. Acolo sărmanul om va fi chinuit, 
până când va întoarce întreaga lui datorie mare. 

Dar oare va putea omul vreodată să-şi plătească datoria? Vai, 
este o datorie de neachitat, precum am mai spus. Cum ar putea un 
biet rob să plătească o datorie de zeci şi sute şi mii de talanţi? Dar 
este mult mai posibil ca omul să se slobozească de marea greutate a 
păcatelor, mai cu seamă dacă viaţa îi e pe sfârşite. Datoria păcatelor 
nu se poate plăti decât cu jertfa lui Hristos. Dar omul care urăşte, 
calcă în picioare şi se leapădă de jertfa lu: Hristos, având o purtare 
potrivnică legii şi purtării lui Hristos, cum va putea să se slobozească 
de datorie? 

Care este scopul parabolei? Domnul pecetluieşte parabola 
prin următoarele cuvinte, care îi arată mai bine scopul: „Tot aşa 
vă va face Tatăl Meu cel din ceruri, dacă nu iertați fuecare din inimă 
fraților voştri greşelile lor” (v. 35). Aici este toată esenţa parabolei şi 
de aceea apelăm acum în mod deosebit la atenţia cititorului. 

Aşa vă va face Tatăl Meu, zice Domnul. Dacă purtarea lui 
Dumnezeu faţă de noi oamenii, cât trăim în viaţa aceasta, este 
părintească, blândă şi iubitoare, ca şi purtarea părinţilor faţă de 

copiii lor, să nu credeţi că Dumnezeu îşi zădărniceşte dreptatea şi 
nu-şi arată puterea faţă de cei ce s-au arătat nevrednici să fie copiii 
Săi şi străini faţă de bunătatea şi iubirea Sa părintească. Pentru că 
Dumnezeu se arată aici atât de iubitor părinte, să nu credeţi că 
nu va face dreptate. Ci temeţi-vă mai bine de dreptatea Lui şi vă 
înfricoşaţi de mânia Lui. Precum aţi fost învăţaţi că se cuvine să-l 
spuneţi Tată şi simţiţi că sunteţi fiii Săi, tot aşa trebuie să învăţaţi a 
ierta greşelile fraţilor voştri, pentru ca Dumnezeu, Tatăl vostru, să 
vă ierte păcatele voastre, căci Îi sunteţi toţii fii. 

Aşa se va purta Dumnezeu cu noi, cum s-a purtat stăpânul 
din parabolă cu robul cel rău şi viclean. Aceeaşi osândă îl aşteaptă 
pe creştinul care nu iartă. Dumnezeu, cel ce iartă desăvârşit şi 
şterge cu totul păcatele noastre, ne cere şi nouă iertare totală şi 
din inimă, faţă de ceilalți oameni. Nu o iertare trasă de mânecă, 
silită, nu cu buzele. Ci o iertare din inimă. Căci mulţi, constrânşi, 
din silă, zic un pardon, dar Dumnezeu nu primeşte această iertare, 
deoarece inima nu a primit, nu s-a milostivit, şi n-a lăsat la o parte 
sentimentul urii, ca să pună în loc milostivirea şi dragostea. Aceasta 
este ideea fundamentală a religiei creştine. Creştinismul nu cere o 
schimbare exterioară, o pace exterioară, ci o schimbare lăuntrică 
desăvârşită şi o înnoire totală. Creştinismul nu vrea să schimbe 
numai purtarea din afară şi să statornicească o stare de neagresiune, 
faţă de aproapele. El vrea o schimbare desăvârşită a dispoziţiilor 
omului, o schimbare totală a inimii lui, pentru ca dintr-un izvor de 
ură, inima să devină izvor de dragoste, de blândeţe, de milă, chiar 
şi faţă de duşmani. 

Dacă această schimbare nu se petrece, atunci „aşa va face şi 
Tatăl cel ceresc”, va da aceeaşi osândă. „Judecata este nemilostivă 
pentru cel ce nu Jace milă” (lac 2, 13). Cititorule, ce-ţi alegi tu? 

Vrei să rămâi lângă Dumnezeu, iertând, cu nădejdea sigură 
şi cu bucuria că vei trăi veşnic fericit, împreună cu Stăpânul tău? 
Atunci trebuie să ierţi şi să-l iubeşti şi tu pe aproapele tău; dacă 
dimpotrivă nu înţelegi că trebuie să ierţi ceva aproapelui, să nu te 

aştepţi ca Dumnezeu să te ierte pe tine. Presupunem că eşti destul 
de treaz, ca să înţelegi care îţi este interesul. Interesul tău, atât pe 
pământ, Cât şi în viaţa veşnică, iţi cere să ierţi pe fratele tău, ca să 
fi şi tu iertat, dacă ierţi, vei dobândi, aici o pace dulce, iar acolo, o 
fericire veşnică. Aşadar, iartă din inimă şi vei fi primit de îngeri cu 
inima deschisă şi vei afla deschise pentru tine braţele 'Tatălui tău 
celui din ceruri. 


300 


PARABOLA SAMARINEANULUI 
MILOSIIV _ 


(Lc 10, 25-37) 


A A E v . A . . 
u cât vremea înaintează şi cu cât lumea din jurul nostru se 
schimbă, cu atât adevărurile evanghelice, care au fost spuse 
cu mult mai mult de 20 veacuri în urmă, se dovedesc a fi 


tot noi, de tot împodobite cu strălucire atrăgătoare, într-atât incât 
ceea ce altă dată ne-a impresionat, acum răspândeşte raze. Acelaşi 
lucru se întâmplă şi cu pilda Samarineanului milostiv. Creştinul 
care o citeşte cu seriozitate va afla fără îndoială o lumină mereu 
nouă, o putere nouă, o influenţă nouă asupra sufletului său, deşi 
adevărul central al povestirii rămâne mereu acelaşi. 

Pilda Samarineanului milostiv, oricât de simplă ar fi ea, - căci 
o poate înţelege şi un copil, - conţine adevăruri atât de importante, 
încât ea este fără pereche. În mica ei povestire Domnul a cuprins, 
pe de o parte, cea mai bună legiuire cu privire la raporturile dintre 
om şi aproapele său, pe de altă parte, marea taină a iconomiei Celui 
intrupat. A cuprins iubirea fără de margini a lui Hristos, cel ce a 
coborât din ceruri, ca să ne mântuiască şi să ne povăţuiască spre 

viaţa veşnică. Oare pot să existe pe lume chestiuni mai importante 
Şi de un interes mai susţinut, decât aceste chestiuni? 

Prima întrebare a învățătorului de lege și răspunsul lui Hristos. 

Prilej ca să spună pilda Samarineanului a dat Domnului două 
întrebări ale unui învăţător de lege. Dintre aceste două întrebări, pe 
prima învățătorul de lege a pus-o ca să ispitească pe Domnul. Pe a 
doua a pus-o fiindcă a fost silit să o pună. Iată prima întrebare: „Un 
învăţător de lege s-a sculat ca să-L ispitească, spunând: Învăţătorule ce 
să Jac ca să moştenesc viaţa veşnică?” (v. 25) Pe vremea Domnului 
învățătorul de lege nu era ceea ce numim noi astăzi avocat, dar 
nici nu se deosebea prea mult de un avocat. Învăţătorii de lege se 
numeau atunci cei ce se specializau în interpretarea legii lui Moise 
şi mai ales în tradiţiile iudaice, cărora le dădeau o mare importanţă. 
Deoarece legea lui Moise era o legiuire religioasă, şi totodată una 
politică, de aceea legiuitorul era totodată ceea ce este astăzi un 
teolog şi un avocat. Aceşti învăţători de lege, care se numeau şi 
cărturari, aparţineau mai cu seamă tagmei fariseilor. Aşadar un 
astfel de legiuitor, chip al ipocritului şi al pedantului, s-a apropiat 
de Domnul şi I-a pus o întrebare. A pus întrebarea, desigur nu 
că ar fi fost instruit, el care pretindea că ştie legea ca pe apă! - 
ci ca să vadă ce ştie Acela, pe Care poporul Îl socotea un mare 
învăţător. Ca să pună pe Hristos într-o situaţie de strâmtorare, 
prin întrebarea lui, sau ca să-L incurce, cum am spune noi astăzi. Şi 
astfel să-L umilească pe Hristos în faţa poporului şi să arate cu acest 
prilej cât de grozav este el în ştiinţa legii. A vrut să facă un lucru, 
asemănător cu ceea ce fac astăzi aşa numiții avansați, care ispitesc 
pe cei evlavioşi şi virtuoşi, ca să arate cât de superiori sunt ei, cei 
avansați. Aşa fac şi unii care au parcurs Evanghelia, ca să găsească 
motive de combatere a religiei creştine în chiar textul evanghelic, 
dar se prind ei înşişi în mrejele Evangheliei, precum s-a întâmplat 
cu filosoful şi apologetul creştinismului Atenagoras. Înainte de 
a crede în Hristos, a citit Evanghelia, ca să găsească motiv de 
combatere a religiei creştine. Dar adevărul evanghelic a făcut o 

impresie atât de adâncă în sufletul său, încât a crezut în Hristos. 
Din duşman al credinţei, a devenit un sprijinitor şi un apologet al 
creştinismului. Nu numai odată s-a întâmplat şi în zilele noastre să 
intre la predică oameni care au vrut să găsească motive de ironii şi 
care, auzind predica, s-au pocăit şi au devenit evlavioşi. 

Fiindcă, dragii mei, Dumnezeu este un potrivnic cu care nu 
se poate lupta. El nu îngăduie ca adevărul Său să fie batjocorit; 
iar acel ce crede că poate să-şi bată joc de adevărul creştin este un 
nebun şi un nesocotit, precum nebun este şi cel ce crede că poate 
să înnegrească şi să murdărească soarele. Împotriva sabiei Duhului, 
care este „cuvântul Iui Dumnezeu” (Ef 6, 17), chiar şi creierul 
omenesc cel mai subtil şi spiritul cel mai ascuţit, care ne pare nouă 
o lamă foarte ascuţită, este ca un pai subţire, fragil. Şi în această 
imprejurare învățătorul de lege, cu duh amar şi ispititor, a venit 
desigur să biruiască; dar a fost umilit şi s-a convins în sufletul său 
că erau adevărate toate câte auzise din gura lui Hristos. 


Ce să fac ca să moștenesc viaţa cea veșnică? 


Iată întrebarea cea ispititoare a învățătorului de lege. Aceeaşi 
intrebare a pus-o cu seriozitate şi tânărul bogat, dar el şi-a pierdut 
viaţa veşnică, din pricina iubirii de avuţie. Învățătorul de lege şi-a 
pierdut-o din pricina lăudăroşeniei, a părerii înalte, pe care şi-o 
făcea despre înţelepciunea şi ştiinţa proprie. Întrebarea aceasta este 
foarte mare şi importantă. Întrebarea trebuie să fie centrul unor 
cercetări serioase şi al dorințelor şi activităţii omului. Chestiunea 
vieţii veşnice învătătorul de lege o pune într-o dispoziţie sufletească 
de plâns şi într-un scop viclean şi subversiv. Este dureros să 
vezi şi astăzi oameni care se pretind culți, vorbind cu uşurătate 
şi în batjocură despre chestiuni înalte şi dumnezeieşti. La fel de 
dureroasă este şi starea acelor creştini, care ascultă probleme de 
importanţă capitală cu multă indiferenţă şi răceală, cum ar fi 

chestiunea vieţii veşnice. Mulţi ascultă cu plăcere şi cu viu interes 
poveşti, romane, povestiri fantastice şi ciudate, minciuni şi prostii, 
pe care le inventează fantezia bolnăvicioasă. Câţi bani cheltuiţi şi 
cât timp pierdut şi câte catastrofe morale pricinuite zilnic de astfel 
de audiții şi vizionări la care lumea aleargă cu mic cu mare! Dar 
când este vorba să asculte nişte adevăruri importante, care duc la 
fericirea cea adevărată, le evită sistematic sau le ascultă cu uşurinţă 
şi indiferenţă. Observaţi cât de puţini oameni merg în mod obişnuit 
la sfânta biserică şi ce mulţimi aleargă la cinematografe şi teatre. 
Deci una dintre chestiunile cele mai importante şi preţioase din 
câte interesează pe om, este şi chestiunea vieţii veşnice. Căci dacă 
un creştin îşi îndreptează viaţa ca să meargă spre fericirea veşnică, 
a câştigat totul: şi-a asigurat viitorul veşnic, şi-a împlinit destinaţia 
sa. Dar dacă neglijează această chestiune, a pierdut totul, rămâne o 
fiinţă vrednică de plâns. 

Răspunsul lui Hristos. „Jar £/ i-a zis: în lege ce este scris? Cum 
citeşti?” (v. 26). Acest răspuns al Domnului este cel mai bun chip de 
răspuns, în împrejurări în care cel ce întreabă nu este drept şi sincer. 
Căci Domnul n-a ezitat să răspundă, deşi, ca ştiutor al inimilor, 
cunoştea intenţia cea rea a legiuitorului. Dar nu dă răspunsul pe 
care-l aştepta legiuitorul. Nu se pune El în situaţia unui elev, care este 
intrebat de unul mai presus de el. Ci răspunde conform cu înţelesul 
inteligent al întrebării: Ce scrie legea despre chestiunea vieţii veşnice? 
Ca invăţător de lege ce eşti, ce citeşti acolo în lege? Aşadar, Hristos 
în loc să răspundă, întreabă. În felul acesta pe învățătorul care venise 
să-L ispitească şi să instruiască el pe Hristos, Domnul îl pune în 
situaţia unui ucenic, care trebuie să răspundă, nu să întrebe. Pentru 
invăţător, care se prezentase în faţa Domnului cu atâta superioritate, 
aceasta era cea mai mare umilinţă, dar dacă întrebarea cu care a 
răspuns Domnul era o pedeapsă pentru învățătorul prefăcut şi 
viclean, pentru noi întrebarea este o lumină, care ne arată o datorie 
importantă de implinit. Arată că oricine, pentru a moşteni viaţa 
veşnică, trebuie să citească neapărat legea lui Dumnezeu şi să afle ce 

învaţă Dumnezeu în legea Sa şi în Evanghelie despre viaţa veşnică. 
Căci numai în Evanghelia lui Hristos află creştinul calea care duce 
la cer. Hristos ne-a învăţat Evanghelia Sa şi apostolii au scris-o şi ne- 
au dat-o moştenire, ca să ne fie un învăţător zilnic al adevărului şi o 
călăuză a vieţii noastre. Este foarte trist că mulţi creştini nu au citit-o 
niciodată şi nu ştiu ce să creadă, necunoscând calea vieţii veşnice. De 
aceea şi păcatul se extinde din ce în ce mai mult şi ideile mincinoase 
Şi ateiste sunt primite atât de uşor. 


CAL (ALU 
de 0 2 


Calea către viaţa veșnică 


„lar răspunzând a zis: să iubeşti pe Domnul Dumnezeul tău 
din toată inima ta şi din tot sufletul tău şi din tot cugetul tău. Și pe 
aproapele tău ca pe tine însuţi” (v. 27). Este firesc că legiuitorul a 
putut da răspunsul cuvenit cu privire la legea de temelie, dintre 
care cea dintâi, cea a iubirii de Dumnezeu, era repetată de iudei 
în fiecare zi, dimineaţa şi seara. Cele două porunci, a iubirii de 
Dumnezeu şi a iubirii aproapelui, sunt în realitate principiul 
şi inima legii. Ele sunt „plinirea legii”, zice Pavel (Rom 13, 10). 
Dragostea către Dumnezeu este prima şi marea poruncă, cea a 
iubirii către aproapele este „a doua asemenea cu ea”, zice Domnul, 
cu alt prilej. Şi a adăugat: „în cele două porunci se cuprinde toată 
legea şi proorocii (Mt 22, 38-40). 

Prin cea dintâi mare poruncă, Dumnezeu cere de la om dragoste 
deplină şi desăvârşită. O cere, fiindcă Dumnezeu este fiinţa înaltă, 
excelentă, preabună şi fără margini desăvârşită. Este creatorul nostru, 
Făcătorul de bine şi Părintele nostru. Prin urmare, este firesc ca omul 
să admire ceea ce este bun, frumos, atrăgător şi desăvârşit, este mult 
mai firesc să iubească omul o fiinţă nesfârşit de bună, frumoasă şi 
desăvârşită, adică pe Dumnezeu. Este firesc ca fiul să-şi iubească tatăl 
şi mai firesc este să iubim Izvorul existenţei noastre, pe Dumnezeu, 
cel ce este prin excelenţă Tatăl nostru. Este firesc să fim mândri de 

legăturile noastre cu El, legături ca de la fiu la părinte. Este firesc 
să-l închinăm toată inima noastră, acelui centru de la care pornesc 
razele vieţii noastre etice şi religioase. Să-i închinăm toată grija şi 
dorinţele sufletului nostru, toate puterile active ale voinţei noastre, 
toată activitatea minţii noastre. Este firesc să iubim pe Dumnezeu cu 
o iubire smceră, integrală, puternică şi din inimă. Fiindcă El conduce 
şi cuprinde toată existenţa noastră şi ne hărăzeşte tot ce avem noi, căci 
toate Îi aparţin Lui. Numai prin mijlocirea lui Dumnezeu se cuvine să 
iubim orice alte persoane şi lucruri, orice altceva vrednic de dragostea 
noastră. Să nu iubim făptura decât în măsura în care Dumnezeu o 
consideră vrednică de dragoste. Iar prin a doua poruncă, Dumnezeu 
ne cere să iubim pe aproapele precum ne iubim pe noi înşine. lar 
această poruncă este consecinţa firească a primei. Căci în măsura în 
care iubeşte cineva pe Dumnezeu, în aceeaşi măsură se slobozeşte de 
iubirea de sine cea oarbă şi vede în faţa Părintelui comun pe aproapele, 
în acelaşi mod, în care se vede pe sine. Când cineva iubeşte prototipul, 
şi persoana, atunci dă respectul cuvenit şi chipului acelei persoane. 
În persoana proprie vedem chipul lui Dumnezeu. Şi dacă iubim pe 
Dumnezeu, vom da locul cuvenit în lăcaşul inimii noastre şi chipului 
Său. Dacă iubim pe Dumnezeu, cinstim pe toţi fiii Lui şi le dorim ceea 
ce ne dorim nouă înşine. Atunci trecem cu vederea scăderile lor, ca 
să fie trecute cu vederea şi propriile noastre scăderi. Noi nu încetăm 
să ne iubim pe noi înşine, oricât de păcătoşi am fi. Tot aşa, se cuvine 
să iubim pe aproapele, chiar dacă este un mare păcătos. Acestea sunt 
cele două mari porunci, fără de care nimeni nu poate fi considerat 
creştin, chiar dacă este botezat şi se numeşte creştin, chiar dacă are 
credinţă şi merge la biserică, împlinindu-şi toate celelalte îndatoriri 
religioase. Fără dragoste, creştinul nu poate să ajungă în cer, nu poate 
să moştenească viaţa veşnică. Însă prin dragoste, el află calea vieţii 
veşnice, ba mai bine, află însăşi viaţa veşnică. Căci Dumnezeu este 
dragoste şi totodată este viaţă veşnică. 

În parabolă Domnul întăreşte răspunsul învățătorului de lege: 
„L-a spus: drept ai răspuns, Jă aceasta şi vei fi viu” (v. 28). Cu toate 

că învățătorul de lege venise să-L ispitească pe Domnul, totuşi 
răspunsul lui a fost drept. Dar pentru învățătorul de lege răspunsul 
nu reprezenta nicio greutate, îi lipsea conformarea la răspunsul 
dat, şi acesta era lucrul de căpetenie. Căci fără conformare, cele mai 
drepte răspunsuri şi idei rămân cuvinte goale, spuse în vânt. Toată 
dificultatea celor două mari porunci constă în felul conformării 
noastre la ele. De aceea Hristos trimite pe învățătorul de lege, 
precum şi pe tot omul cunoscător al legii, la conformare: „Fă 
aceasta şi vei fi viu”, zice Domnul. Adică: iubeşte pe Dumnezeu şi 
pe aproapele tău, şi astfel vei moşteni viaţa veşnică. 

Aşa este cititorule. Trebuie neapărat să cunoaştem legea 
lui Dumnezeu. Creştinul este obligat să cunoască voia lui 
Dumnezeu, care se află scrisă în Sfânta Scriptură. Fără această 
cunoştinţă, creştinul umblă în întuneric şi în umbra morţii, dar 
singură cunoaşterea Evangheliei nu-i este de niciun folos. Cea 
mai desăvârşită educaţie teologică, însuşirea cea mai adâncită a 
Sfintei Scripturi, — dacă inima rămâne rece şi viaţa omului este cu 
totul opusă acestei cunoaşteri religioase, — nu numai că este de tot 
nefolositoate şi neroditoare, ci peste toate îi sporeşte osânda. 

Însuşi Domnul zice că acel rob, care cunoştea voinţa stăpânului 
său, dar n-a implinit-o, a fost pedepsit mai greu (vezi Lc 12, 47). Şi 
după ce a învăţat pe ucenicii Săi adevărurile cele mai importante, 
Domnul a adăugat că „dacă ştiţi acestea veţi fi fericiţi când le veţi 
împlini” (In 13, 17). Cu ce s-a folosit învățătorul de lege, care ştia 
legea atât de bine, dar rămăsese cu totul străin de dragoste? De aceea 
Domnul i-a spus că a răspuns drept. Căci ideea era dreaptă, pentru 
că numai prin dragoste către Dumnezeu şi către aproapele poate 
omul să moştenească viaţa veşnică. Dar omul trebuie să dovedească 
prin fapte această dragoste, ca să trăiască veşnic fericit. 

Domnul ne dă şi nouă, creştinilor, aceeaşi poruncă pe care a 
dat-o atunci învățătorul de lege. „Fă aceasta şi vei fi viu”, îmi spune 
şi mie, care scriu acum despre legea Sa, şi ţie, cititorule, care citeşti 
ce am scris eu. Este o mare binefacere şi pentru mine, şi pentru tine, 

că avem scrisă legea Domnului. Dar numai atunci vom fi fericiţi şi 
vom trăi viaţa veşnică, dacă vom călători în toată viaţa noastră, în 
conformitate cu cele ce ştim din legea lui Dumnezeu. Adică dacă 
vom arăta în toată viaţa noastră o dragoste reală şi practică către 
Dumnezeu şi către aproapele. Să nu iasă niciodată din capul nostru 
această poruncă a Domnului: „Fă aceasta şi vei fi viu”. 


A doua întrebare a învățătorului de lege 


„lar el voind să se îndreptăţească, a zis către Iisus: şi cine este 
aproapele meu?” (v. 29) Învățătorul de lege începuse să simtă că este 
biruit. Înţelegea foarte bine că ultimele vorbe ale lui Hristos erau 
pentru el judecată şi osândă, fiindcă până atunci nu se conformase 
legii, nu iubise pe Dumnezeu şi pe aproapele. Dacă el ar fi avut iubire, 
n-ar fi avut nevoie să întrebe, în ce chip va moşteni viaţa veşnică. 
Deoarece atunci ar fi avut această viaţă veşnică ca pe un câştig al 
său şi s-ar fi alipit de Hristos, care este viaţa. Însă învățătorul de lege 
avea doar cunoaşterea legii, dar nu avea dragoste şi, prin urmare, era 
„aramă răsunătoare şi chimval răsunător”. Acum învățătorul de lege 
vede că în loc să-L incurce el pe Hristos şi să-L pună într-o situaţie 
neplăcută în faţa poporului, s-a dovedit pe sine străin de lege, cu 
cunoaşterea căruia se lăuda, ca un fariseu de neam ce era. 

Şi ca să se îndreptăţească, pune o nouă întrebare. Aşa fac, până în 
cele mai mici amănunte, cei ce sunt porniţi de motive asemănătoare 
motivelor învățătorului de lege. Când văd că n-au reuşit cu prima 
intrebare vicleană, întreabă iarăşi, transpunând chestiunea pe alt plan, nu 
Că ar vrea să se informeze mai bine, ci vor să-şi indreptăţească poziţia lor 
Şi să-şi întărească nereuşita lor. Nu ca să afle adevărul cu cuget smerit, ci 
ca să pară biruitori şi avansați. Dar trufaşul, care nu vrea să se smerească 
la inceput, va fi smerit şi umilit la sfârşit cu mult mai urât. Aşa a păţit şi 
învățătorul de lege, după cum vom vedea în urmarea parabolei. 

Aşadar, ca să-şi îndreptăţească propria putere, legiuitorul 
încearcă să prezinte ca neclară legea. Întreabă pe Hristos: Cine este 

aproapele meu? Pe cine îl numeşte a doua poruncă „aproapele” pe 
care eu trebuie să-l iubesc ca pe mine însumi? Această problemă o 
cercetau rabinii mereu, fără să-i găsească dezlegare satisfăcătoare. 
Pentru că iudeii, răstălmăcind legea, întorseseră pe dos şi sensul 
poruncii de dragoste. Ei mărgineau ideea de aproapele numai la 
acei oameni, care erau de un neam şi de o religie cu ei. Orice alt om 
nu reprezenta pentru evreu un aproape. Un inchinător de idoli, 
gândea iudeul, că nu trebuie să-l omoare, când nu erau cu ei în 
stare de război, dar nu avea evreul nicio îndatorire să-l salveze, 
dacă închinătorul de idoli ar fi fost în primejdie, dacă ar fi fost gata 
să moară şi evreul ar fi putut să-l scape şi să-l ajute. 

Domnul a avut atunci un foarte important prilej ca, răspunzând 
la întrebarea învățătorului de lege, să ne dea nepreţuita Sa învăţătură 
despre aproapele, cum nu mai fusese auzită niciodată până atunci. 
Domnul răspunde învățătorului de lege într-un fel minunat. Căci 
nu-i spune de-a dreptul: aproapele tău este orice om, care are nevoie 
de tine; căci un astfel de răspuns, învățătorul de lege l-ar fi putut 
respinge cu argumente tari, invocând predanile bătrânilor, pe care 
poporul le socotea că au valoare de lege. Aşadar, Domnul răspunde 
cu o preafrumoasă parabolă, în care arată cu argumente foarte 
convingătoare şi de necombătut, pe cine trebuie învățătorul de lege 
să-l considere aproape. Prin acest răspuns, Domnul indreptează, pe 
de o parte, ideea greşită pe care o aveau iudeii în această problemă, iar 
pe de alta, învaţă toate neamurile de oameni ce fel de relaţii trebuie 
să-i unească între ei şi care este piatra de temelie a fericirii sociale. 
Învățătura o dă într-un mod fermecător şi atrăgător. Urmăreşte 
parabola, cititorule, ca să afli în ea sociologia cea mai sănătoasă. 


Răspunsul Mântuitorului printr-o parabolă 


Calea de la Ierusalim la Ierihon, îngustă, frecventată şi scurtă, 
era pe atunci foarte cutreierată de tâlhari. Domnul anume a făcut-o 
scena acestei povestiri minunate şi a înfrumuseţat-o în aşa măsură, 

incât de atunci toţi trecătorii care parcurg această cale îşi aduc 
aminte de învăţătura atât de plină de înţeles, sunt mişcaţi la suflet 
şi aduc Domnului mulţumiri. Căci povestirea este neîntrecută prin 
firescul ei şi prin zugrăvirea caracterelor, atât al virtuţii, cât şi al 
patimilor, pe care le au personajele parabolei. Deci „răspunzând 
Iisus a zis: un om oarecare se cobora din Ierusalim la lerihon şi căzut 
între tâlhari, care dezbrăcându-l s-au dus, lăsându-l aproape mort”, 


Răutatea tâlharilor 


Parabola prezintă pe un om, desigur iudeu, care călătorea de 
la Ierusalim la Ierihon. Pe când acel călător parcurgea drumul acela 
primejdios, a căzut în mijlocul unei cete de tâlhari. Aceştia nu s-au 
mărginit numai să-l jefuiască, să-i fure banii şi orice lucru pe care-l 
avea asupra sa, Ci şi-au arătat toată răutatea lor. Căci l-au dezbrăcat 
de tot, ca să-şi satisfacă setea de sânge, l-au bătut şi l-au lăsat într-o 
stare încât avea numai câteva ore de trăit. 

Acei tâlhari răi din parabolă ne amintesc de confrații lor din 
vremea noastră. Pe confrații lor, care trăiesc în munţi, despre ale 
căror isprăvi auzim adesea, dar şi pe confrații din oraşe, borfaşii, 
spărgătorii, geambaşii, ale căror tâlhării şi crime, cu mijloacele noastre 
actuale, nu se mai aseamănă cu ale tâlharilor din vechime. Sunt şi 
mai mulți confraţi de-ai tâlharilor, care tâlhăresc pe neobservate, în 
munca şi în funcţia lor de obicei o muncă legală, din care ei fac o 
tâlhărie. Căci întrebuinţează atât meşteşuguri cât şi viclenii, ca să fure, 
ca să nedreptăţească, să răpească averile şi să sugă sângele săracului, 
încât nu se deosebesc în esenţă de tâlharii de drumul mare. Aceste 
întâmplări, multe şi zilnice, dau mărturie, la ce punct de răzvrătire şi 
voluptate ajunge omul. Noi numim sălbatice şi crude acele animale, 
care trăiesc în păduri şi sunt mânate de instinctul foamei să sfâşie pe 
cei de un neam cu ele, dar este cu mult mai sălbatic şi mai de temut 
omul cuvântător care trăieşte în societate. Acesta nu tâlhăreşte ca să-şi 
astâmpere foamea, — de obicei nu cei înfometați fac tâlhării, — ci ca să-şi 

adune comori, să devină multimilionari! Bietul om se face mai sălbatic 
şi mai rău-facător chiar şi decât fiarele, se face chip şi reprezentant ale 
acelor tâlhari, pe care îi presupune parabola, adică chip al viclenilor 
draci. Într-o asemenea stare de plâns l-au lăsat tâlharii pe sărmanul 
trecător, încât avea neapărată nevoie de un aproape milostiv şi iubitor 
de oameni, care nu numai să-i ajute ci să-l mântuiască din situaţia aceea 
critică. Dar, din nefericire, aproapele încă nu se arăta. Cum de nu 
se arăta? lată că parabola ne prezintă două persoane, care în chipul 
cel mai firesc îi erau aproape celui căzut între tâlhari. Căci erau de 
un neam el, vorbeau aceeaşi limbă, aveau aceeaşi religie, nişte poziţii 
sociale, care ar fi trebuit să-i facă îndoit aproapele celui căzut între 
tâlhari. Dar vai! Nu aceştia erau aproapele. Şi iată dovada. 


Purtarea celor apropiați după fire 


„Din întâmplare, un preot mergea pe calea aceea şi văzându-l a 
trecut pe alături. La fel şi un levit ajungând în locul acela, venind şi 
văzându-l a trecut pe alături” (v. 31-32). Nemilostivirea acestor două 
persoane, care după fire erau aproapele celui căzut între tâlhari, n-a 
fost deloc mai mică decât nemilostivirea tâlharilor, căci tâlharii, 
fie din pricina educaţiei lor defectuoase, fie din pricina mediului 
vicios în care trăiesc, ajung la crime şi nemilostivire. Dar preotul? 
Dar levitul? Şi cunoşteau aprofundat legea dragostei, aveau o slujbă 
dumnezeiască, care îi învăţa să fie intotdeauna exemple de milă şi 
milostivire. În ce alt loc trebuie mai multă simpatie şi milă, decât 
în inima unui preot al lui Dumnezeu cel Preamilostiv? Preotul 
„este pus pentru oameni înaintea lui Dumnezeu, ca să aducă daruri 
şi jertfe pentru păcat” (Evr 5, 1). Este mijlocitor între Dumnezeu 
şi oameni, ca să împărtăşească oamenilor mila lui Dumnezeu. 
La fel şi leviţii. Căci leviţii erau consacraţi slujbei templului lui 
Dumnezeu, işi trăiau toată viaţa în templu şi erau hrăniţi pe 
socoteala templului. Prin urmare, leviţii şi preoţii erau despărțiți 
de lume, pentru lucrările dumnezeieşti ale cultului, ale milei, 

ale bunătăţii. Dar ce vedem aici? Aceste două personaje, care, în 
conformitate cu educaţia slujbelor, prin fire şi poziţie, trebuiau să 
se facă organe ale milei, se arată ochiuri ale nemilostivirii. Preotul 
a ajuns la locul nemilostivirii, a văzut pe omul aproape mort şi şi-a 
văzut de drum, fără măcar să se apropie de el. Să nu-şi închipuie 
cineva că nu l-a observat. Domnul anume spune că văzându-l, a 
trecut pe alături, ca să ne scape de orice nedumerire. Levitul, ajuns 
la locul crimei, a văzut şi el pe cel bătut, s-a apropiat de el, i-a văzut 
starea nefericită, dar a plecat mai departe indiferent, lăsându-l în 
voia sorții aproape mort. lată răutatea celor două persoane, care 
erau în chip firesc aproapele rănitului. Dar trebuie să cercetăm 
mai amănunţit fenomenul acesta al nemilostivirii lor. De unde ştii 
cititorule, dacă nu cumva în purtarea acestor doua persoane, nu vei 
afla zugrăvită şi propria noastră purtare? 

Mai întâi trebuie să semnalăm că adesea se întâmplă ca nişte 
oameni care se ocupă de afaceri bisericeşti, de cultul lui Dumnezeu, 
să nu aibă nicio legătură interioară şi reală cu Dumnezeu. Din ce 
pricini se întâmplă acest paradox? Pentru că aceste persoane au numai 
raporturi exterioare cu religia şi nu au niciun raport interior. Ele se 
apropie de sfântul altar şi de cele sfinte fără luare aminte şi fără evlavia 
cuvenită, numai ritual şi pentru că au funcţia de preot. Iar dacă preotul, 
cântăreţul sau epitropul bisericii sau un creştin oarecare, se apropie de 
cele sfinte fără teamă şi respect; dacă păşeşte spre Sfânta Împărtăşanie 
fără pregătire prealabilă, fără căinţă reală, fără mărturisire sinceră, 
atunci urmează toate relele. Nu-i mai face nicio impresie, nici chiar 
cea mai mare şi mai înfricoşată sfinţenie. Lucrul cel mai ingrozitor 
este că un astfel de om îşi desparte viaţa de datoriile religioase, nu-şi 
mai vede de viaţa în biserică, păcătuind fără nicio frică, în rând cu cei 
care sunt înstrăinaţi de religie şi de biserică. Tocmai acest lucru îl arată 
şi fapta preotului şi levitului din parabolă. 

În al doilea rând, trebuie să mai spunem că preotul şi levitul, 
care au trecut nepăsători, aparţineau de clasa socială cea mai înaltă 
a evreilor. Pe vremea aceea, preoţii evrei nu erau recrutaţi din 

popor, precum se întâmplă astăzi. Ei erau boieri, aristocrați, aveau 
de aceea avere, şi educaţie, şi slavă; mai mult, prin prefăcătoria 
aceea, pe care Domnul a mustrat-o de atâtea ori, izbuteau să pară 
evlavioşi şi sfinţi şi să fie admiraţi şi tămâiaţi de popor. Aşadar, un 
astfel de aristocrat preot credea că este necuviincios pentru situaţia 
lui să se coboare, făcând servicii de infirmier unui biet rănit, dar 
nu cumva, iubite cititor, nu tot aşa se poartă şi azi unii oameni, 
care vor să i se zică aristocrați, vor să fie numiţi oameni din lumea 
bună, educați şi avansați din punct de vedere social? Da, aceşti ari- 
stocraţi bogaţi nu se interesează de sărac, de orfan, de suferind, de 
rănile aproapelui. Se tem nu cumva să le cadă nasul, dacă aduc un 
serviciu cât de mic celor care sunt mai jos decât ei pe scara socială. 
Un asemenea om cu nasul pe sus se grăbeşte să ridice cu servilitate 
mănuşa unei doamne din aristocrație, care, aşa zicând, i-a căzut, şi 
i-o oferă cu multe fasoane, dar ne întrebăm dacă a ridica şi ar pune 
pe picioare un biet bătrân, care a căzut şi este în primejdie să fie 
călcat de vreun vehicul. Aşadar, preotul şi levitul din parabolă au 
Şi astăzi mulţi semeni. 

Observaţi acum cât de iubitori de sine sunt cei doi din 
parabolă. Au văzut pe cel rănit, şi desigur le-a trecut prin cap să-l 
ajute, dar îndată ce-au gândit că locul era periculos, că era „casa 
sângelui”, cum se numea drumul acela pe atunci; un loc plin de 
sânge vărsat de tâlhari. Prin urmare, dacă ei ar întârzia pe acolo, 
ca să asiste pe cel rănit, le era frică să nu cadă şi ei în mâinile 
tâlharilor. Să ne izbăvim aşadar, pe noi şi banii noştri, au zis ei. 
Ce ne priveşte pe noi situaţia altora? Apoi, ca să ducă pe rănit la 
Ierusalim, să se îngrijească de el, să-l asiste, toate acestea cer bani 
şi timp. Să zăbovească ei în călătoria lor şi să dezlege pungile?! 
Acestea sunt jertfe, pe care un egoist şi iubitor de sine nu înţelege 
să le facă vreodată. Îi lipseşte simţământul compătimirii şi al 
bunătăţii. Oare nu vedem acelaşi lucru şi astăzi? Cei fericiui nu 
dau atenţie nefericirii altora. întreprind diferite lucruri pentru 
distracţie şi pentru pretenţiozitate şi nu le rămâne vreme pentru 

alţii. Se duc să-şi petreacă vremea în locuri de unde pot fi văzuţi 
sau în locuri cu totul ucigătoare, unde îşi tocesc timpul, ca să nu 
le rămână la dispoziţie niciun moment pentru binefacerea şi grija 
altora, pe mulţi dintre ei nu-i lasă teama de a sărăci şi ei, dacă 
ajută pe cei săraci, sau teama de molipsire, dacă îngrijesc pe cei 
bolnavi. Şi consideră propriul lor timp atât de preţios, încât nu vor 
să-şi micşoreze nici cu un bănuţ cheltuielile pentru mulţumirea 
trupului lor, nici nu se gândesc măcar prin vis că ar putea să se 
imbolnăvească şi să sufere şi ei. Cu aceste temeri ale iubirii de sine, 
şi ale egoismiului, omul îşi închide inima în portofelul său şi o face 
nesimţitoare şi. nemilostivă. Însă, dragul meu, iubirea de oameni 
nu poate fi înţeleasă fără jertfă. Iar când nu există duh de dragoste 
creştinească, nu vor lipsi nicicând îndreptăţirile, cu care unii scuză 
lipsa lor de dragoste şi nemilostivirea lor. 

Preotul şi levitul mai sunt stăpâniţi de o altă patimă fără 
rost. Am. văzut în drum un rănit gol şi aproape mort. Această 
privelişte a: pus la grea încercare nervii lor simţitori. Sângele 
scăldase trupul rănitului, pulberea din drum era muiată de sânge, 
gemetele nenorocitului se auzeau adânci şi sfâşietoare. Toate 
acestea împreună îngrozeau pe cei ce ar fi privit şi auzit. Cum 
puteau aristocrații aceştia să se coboare, să-şi murdărească mâinile 
şi hainele elegante, cu un lucru atât de neplăcut? Aşadar ei fug, 
nu se apropie'să vadă ce lasă în urma lor. Încearcă să şteargă până 
şi din memorie toate câte le-au văzut, ca nu cumva amintirea 
acestora să-i învinovăţească. însă iarăşi trebuie să mărturisim că 
Şi astăzi există mulţi oameni asemenea cu preotul şi levitul, aşa 
zişii oameni delicaţi, care se poartă cu nemilostivire faţă de cei 
suferinzi, fiindcă sunt cică din cale afară de sensibili. Ei nu vor 
să fie mişcaţi, cu simţământul acela, pe care îl provoacă intrarea 
sub acoperişul unei familii sărace şi numeroase. Nu vor să se 
aşeze la căpătâiul prăfuit al unui bolnav sărac şi să respire, niăcar 
câteva clipe, aerul greu al casei aceluia şi să privească înfăţişarea 
palidă şi scheletică a bolnavului. Mai cu seamă atâţia şi atâţia 

sunt obişnuiţi cu saloanele pline de fotolii tapiţate şi flori de tot 
felul şi cu aerul moale şi răcoros, neputând suferi nici măcar în 
închipuire, asemenea nefericiri. Aşadar, iată pe câţi oameni îi 
reprezintă preotul şi levitul din parabolă! 

În al treilea rând mai este un motiv de seamă, pentru care 
preotul şi levitul au trecut cu indiferenţă pe lângă rănit. Acest motiv 
urmează să-l explicăm acum. Drumul acela era pustiu, depărtat de 
orice ochi omenesc. Cine avea să-i vadă, ca să admire milostivirea 
lor? Dacă rănitul ar fi zăcut pe o stradă din Ierusalim, ei, atunci 
lucrul ar fi fost cu totul altul. S-ar fi prefăcut că întâmplarea le 
provoacă multă suferinţă, şi-ar fi bătut pieptul, şi-ar fi întins 
mâinile ca să se roage pentru rănit, în realitate însă, pentru a stârni 
admiraţia poporului, ce ar fi privit cu admiraţie nişte oameni atât 
de sfinţi! Dar aşa, cine să-i vadă, prin urmare de ce să se ostenească. 
Preotul se depărtează în chip firesc, la fel face şi levitul. Căci, leviţii, 
asistând pe preoţi necontenit în templu, şi crescuţi după modelul 
lor, îşi formează un caracter asemănător cu al preoţilor. Cât este 
de obişnuită şi în societăţile contemporane această purtare! Câţi 
oameni de bine nemilostivi şi fără inimă, când e vorba să ajute în 
ascuns pe cei bolnavi sau săraci! Când însă se face o contribuţie 
publică, când numele lor va fi dat la gazetă sau va fi gravat pe stâlpul 
de marmură al binefăcătorilor, sau va figura cu litere de aur pe 
frontonul unei clădiri, atunci, desigur, nemilostivirea şi zgârcenia 
cedează pasul slavei deşarte. Aşadar, vezi cititorule, că este mult 
fariseism în fapte, în viaţă, în purtarea faţă de aproapele a multora 
dintre noi, care ne numim creştini. 

Fără inimă este purtarea preotului şi a levitului şi a oricărui 
se aseamănă lor în ziua de azi. Dar oare, în sfârşit, nu vine şi vreo 
persoană milostivă, din purtarea căruia să învăţăm noi, adevărata, 
nobila, mângâietoarea dragoste către aproapele? Ba da, este, slavă lui 
Dumnezeu! Este bunul Samarinean. Urmează să ne arate parabola 
minunata Lui iubire. 

lubirea Samarineanului milostiv 


„lar un samarinean, călătorind, a sosit la locul acela şi văzăndu-l 
i s-a făcut milă de el; şi apropiindu-se i-a legat rănile turnând deasupra 
untdelemn şi vin. Ridicându-l pe dobitocul său, l-a dus într-un ban 
şi a avut grijă de el. Ci a doua zi, la plecare, scoțând doi dinari, i-a 
dat bangiului şi i-a spus: ai grijă de el; şi orice vei cheltui pe deasupra, 
eu îţi voi înapoia, când mă voi întoarce” (v. 33-35). Aici Domnul 
descrie purtarea Samarineanului milostiv, cu alte amănunte. De 
aceea binecuvântat să fie numele lui, fiindcă în descrierea aceasta, a 
strâns, ca într-o comoară, o nepreţuită bogăţie de adevăruri sublime 
şi mântuitoare. Are mare însemnătate faptul că după preot şi după 
levit, Domnul prezintă tocmai pe un samarinean, sosind la locul 
tâlhăriei, pentru că samaritieanul acela nu avea nicio legătură cu 
iudeul cel rănit. Acea cunoscută frază că „nu se amestecă Iudeii cu 
Samarinenii”, pe care femeia samarineancă o spusese Mântuitorului, 
arată vechea prăpastie etnică şi religioasă care despărţea aceste două 
popoare. ludeii urau şi dispreţuiau atât de mult pe samarineni, încât 
un iudeu care se apropiase de un samarinean trebuia să se supună la 
aceleaşi acte de curăţire, ca şi când s-ar fi apropiat de un închinător 
de idoli. Deoarece iudeii aveau atâta ură faţă de samarineni şi 
căpeteniile iudeilor Îl numeau pe Hristos, cu dispreţ, samarinean, 
ca să arate cât de mult Îl urau pe Domnul. „Nz zicem noi bine, că 
eşti samarinean şi că ai drac?” îi ziceau ei (In 8, 48) dar tocmai aici 
este măreţia dragostei: samarineanul acesta, care era considerat un 
apostat, un răzvrătit şi un înstrăinat de Dumnezeu, samarineanul 
care nu avea vreo vrednicie preoțească, nici vreo slujbă religioasă, 
ci era din mulţimea oamenilor comuni, tocmai el când a ajuns la 
locul crimei şi a văzut pe cel rănit, s-a apropiat de el. Fireşte şi-a dat 
seama că era evreu. Dar în loc să se bucure că un astfel de vrăjmaş al 
lui se găsea într-o stare atât de jalnică, în loc să se grăbească să fugă 
de acolo, tocmai, dimpotrivă, „s-a milostivit de cel rănit”. În vreme 
ce preotul şi levitul, consângeni ai rănitului, îşi închiseseră inima 

lor, samarineanul cel urât şi înstrăinat de evrei şi-a deschis inima. 
Samarineanul nu pune la socoteală ura de rasă, nici deosebirea de 
credinţă, ci vede numai pe un om, care are nevoie de ajutorul său. 
Vede pe semenul său, care se află la marginea mormântului. La 
rândul său, se pune pe sine în situaţia rănitului aproape mort, şi 
vede că fiind în aceeaşi stare, el ar socoti pe omul milostiv, care s-ar 
grăbi să-l ajute, drept cel mai mare binefăcător al său. 

Da, simţământul iubirii de oameni se trezeşte în chip firesc 
prin următoarele gânduri. Când pe de o parte noi punem drept 
criteriu al sentimentelor şi faptelor noastre consideraţia următoare: 
ce am vrea să ne facă nouă aproapele, într-o situaţie asemănătoare 
cu cea în care suntem chemaţi să dăm ajutorul. Pe de altă parte, 
când ne zugrăvim în minte nenorocirea şi nefericirea în care se 
află mulţi semeni ai noştri: sau mai cu seamă când cercetăm acele 
locuri, în care nefericirea este mai vie, adică spitalele, ospiciile şi 
alte aşezăminte asemănătoare. Când vede cineva un copil orfan 
şi fără sprijin, o biată fată săracă şi bolnavă de plămâni în urma 
muncii pentru cheltuielile familiei, când vede o familie întreagă 
naufragiată din punct de vedere economic şi lipsită până şi de pâine 
şi expusă la boli şi deznădăjduită, mult mai uşor acel om poate 
să fie profund mişcat. Creştinul nu trebuie să ocolească astfel de 
privelişti. Fiindcă astfel de privelişti înmoaie şi înnobilează pe om, 
trezindu-i sentimentele nobile şi dumnezeieşti, de milostivire şi 
iubire către aproapele. Ele ţin prezentă în mintea omului icoana 
zădărniciei omeneşti, ferindu-l astfel de slava deşartă şi de alipirea 
la plăcerile păcătoase ale lumii. 

De acest fel era şi priveliştea pe care o oferea acel rănit, aproape 
mort, pe care l-a văzut samarineanul şi s-a milostivit spre el. Iar 
sentimentul acesta al milostivirii n-a fost unul neroditor şi nefolositor. 
Nu a fost ca aceste sentimente moarte şi uşuratice, care se mărginesc 
la câteva cuvinte. Zice dumnezeiescul Iacob: „Dacă o soră sau un 
frate sunt goi şi lipsiţi până şi de hrana zilnică, iar unul dintre voi le 
zice: mergi în pace, încălzeşte-te şi satură-te, dar nu le dă cele necesare 

trupului, la ce foloseşte?” (Iac 2, 15-15). După cum frunzele cele late şi 
dese nu ajung să dea bunătate unui pom, când nu face şi roade, tot 
aşa şi sentimentele neroditoare. Dar iată, samarineanul arată şi cu 
fapta sentimentele sale de milostivire şi iubire de aproapele. Mai întâi 
descalecă de pe dobitocul său; se apropie de cel suferind, de care nu 
binevoise să se apropie nici preotul, nici levitul. Îl întreabă, desigur, 
cum a ajuns la acea stare nenorocită; îl încurajează şi îl mângâie. 
Dar îndată, în lipsa unui medic de meserie, face samarineanul lucrul 
de medic şi infirmier. Este desigur un lucru anevoios şi neplăcut 
ingrijirea bolnavilor. Samarineanul i-a legat rănile întrebuinţând în 
acest scop fâşii din propriile sale haine, căci era cu neputinţă să fi 
avut asupra să altă pânză pentru bandaje, dar, mai întâi, le-a spălat 
cu vin şi le-a uns cu untdelemn, pe care le avea cu el ca merinde şi 
intăritoare, în călătoria sa. A spălat rănile cu vin, ca să le curețe şi să 
le dezinfecteze, le-a uns cu untdelemn, ca să calmeze durerile, a făcut 
adică tot ceea ce putea să facă şi un medic deocamdată, ca să-l scape 
de la moarte pe un rănit. 

Sunt vrednice de pomenit îngrijirile pe care samarineanul le-a 
dat celui rănit până aici. Dar mai era lipsă şi de altă jertfă. Evident, 
cel rănit nu putea să meargă. Dar nici nu mai putea să rămână în 
locul acela. Pe de altă parte, samarineanul, ca un călător ce era, ar 
fi putut să se simtă liber de orice îndatorire faţă de cel rănit, după 
tot ce făcuse pentru el. Dar bunul samarinean nu gândeşte aşa, ci îşi 
jertfeşte propria odihnă. Aşază rănitul pe dobitocul său, îl urmează 
pe jos, sprijinindu-l, şi îl duce la o casă de oaspeţi, desigur acest lucru 
i-a păgubit interesele proprii, treburile cu care plecase în călătorie, 
dar ce importanţă au treburile şi chestiunile noastre, când este 
vorba de salvarea unui om? De aceea, orice îndreptăţire a preotului 
sau a levitului, că adică treburile lor îi sileau să nu se oprească ca să 
îngrijească de rănit, le distruge exemplul samarineanului, căci el nu 
cunoştea legea şi era considerat de preot şi de levit ca închinător de 
idoli. Însă fapta milostivă a samarineanului nu s-a oprit nici aici. 
Ajungând la casa de oaspeţi „s-a îngrijit de el”, zice parabola. N-a 

predat pe rănit unui slujitor, care desigur nu s-ar fi îngrijit de el. 
Cititorii, care au petrecut noaptea în hanuri aşezate de-a lungul 
drumurilor îndepărtate, ştiu bine cât de puţine îngrijiri primesc 
acolo pasagerii. Samarineanul a luat asupra să grija celui rănit. S-a 
îngrijit de un pat şi de hrană potrivită. A stat treaz o parte din 
noapte, urmărind starea bolnavului. Însă lucrul cel mai minunat 
şi mai surprinzător al iubirii samarineanului faţă de evreul rănit, 
duşmanul său de veacuri, este fapta pe care o face în ziua următoare. 
Ar fi putut să considere că într-un an evreiesc el, samarineanul, este 
liber de grija faţă de rănit şi că de acum înainte compatrioţii rănitului 
trebuie să ia asupra lor îngrijirea aceluia. Bunul Samarinean nu face 
aşa. El simte că acea compătimire care îl făcuse să înceapă un lucru, 
îl îndatora să-l şi termine. Deci, când a văzut că rănitul este în 
afară de orice primejdie, datorită îngrijirilor lui iubitoare şi că el 
putea să-şi urmeze călătoria, s-a gândit că acel nefericit rănit, căruia 
tâlharii nu-i Lăsaseră niciun bănuţ, avea nevoie de bani, pentru a 
fi îngrijit mai departe, până ce rănile i s-ar fi închis. Samarineanul 
este gata să facă o nouă jertfă. Ca şi cum rănitul i-ar fi fost fiu sau 
frate sau altă persoană iubită, lăsată în îngrijirea lui, samarineanul 
dă ospătarului destui bani, recomandându-i să îngrijească pe rănit, 
până la tămăduire. Ba îi făgăduieşte că orice va cheltui peste cei 
doi dinari, însuşi el va înapoia ospătarului, la intoarcerea sa. 
Samarineanul era desigur cunoscut în acel han, ca un cinstit şi 
vrednic de incredere. — 

Iată o milostivire reală, o dreptate adevărată, dovedită cu faptele 
dragostei. Iată dragostea faţă de aproapele, aşa cum ne-o porunceşte 
Dumnezeu în a doua mare poruncă. Iată aproapele cel adevărat, pe 
care preoţii din Ierusalim nu-l ştiau şi pe care învățătorii de legi ai 
vremii îl dispreţuiau. Aproapele este un străin, om de alt neam, un 
apostat urât de iudei. Acesta a făcut faptele iubirii, acesta s-a dovedit 
implinitor desăvârşit al legii, cu care lege se mândreau învățătorii de 
legi şi compatrioţii săi. Iubite cititor, cu aceasta se încheie parabola. 
Ea este o adevărată capodoperă. Fiecare amănunt al ei descoperă 

un nou sentiment de compătimire gingaşă. Parabola aceasta ne dă 
ideea că din gura unui astfel de învăţător putea ieşi numai acel fel de 
parabole. Căci El este dragoste, este calea, adevărul şi viaţa. 

Însă înțelesurile parabolei nu se mărginesc la cele ce am tâlcuit 
până acum, dacă Domnul ar fi avut ca ţintă să înveţe, printr-o 
povestire frumoasă şi convingătoare, pe învățătorul de lege despre 
aproapele, parabola ar fi fost potrivită cu această împrejurare, fără 
să împlinească şi un alt scop mai înalt. Însă pilda cu samarineanul, 
are un înţeles mai adânc şi mai spiritual. Ea conţine istoria plină 
de învăţătură a unui alt fapt al milostivirii şi al dragostei, mare, 
minunat, universal, veşnic şi de o importanţă nemărginită. Acest 
înţeles îl vom expune în cele ce urmează. 


Ințelesul duhovnicesc al parabolei 


Cel care coboară pe drumul lerihonului. La începutul parabolei, 
Domnul vorbeşte despre un om oarecare, care călătorea pe drumul 
periculos de la Ierusalim la Ierihon şi a căzut în mâinile tâlharilor. În 
persoana acelui om nefericit, Domnul înţelege pe om în general, pe 
noi toţi oamenii, care am coborât din Ierusalimul ceresc căzând de la 
destinul nostru cel mare şi înalt şi ajungând în cărarea pierzătoare a 
păcatului. Precum şi călătorul din parabolă, părăsind cetatea cea înaltă 
şi sfântă a Ierusalimului, a coborât pe drumul cel plin de tâlhari al 
lerihonului. Desigur, ştii, cititorule, că bunul Dumnezeu ne-a creat 
cu o destinaţie mare şi înaltă, ne-a făcut fu ai săi în sufletul cărora a 
intipărit propria Sa icoană. Şi ne-a dat toate mijloacele, cu care să ne 
asemănăm Lui, să ne facem buni şi sfinţi şi să trăim fericiţi impreună 
cu Tatăl nostru Dumnezeu, dar noi ne-am lepădat de Dumnezeu 
şi am vrut să mergem spre izvorul păcatului. Am urmat cărarea 
vieţii celei dure, pline de suferinţe şi osteneli, care duce la moarte şi 
nefericire veşnică. Precum în drumul de la Ierusalim la Ierihon toate 
tufişurile erau pângărite de nelegiuirile tâlharilor, tot aşa aproape 
fiecare perioadă a vieţii acesteia este adăpată cu lacrimi de durere, cu 

suferinţe trupeşti şi sufleteşti. Acestea, după căderea primilor oameni, 
au devenit moştenirea tuturor oamenilor fără excepţie. 


Tâlharii făcători de rele 


În drumul acesta de necazuri stau ascunşi nişte tâlhari rău 
făcători. Tâlharii ies în calea trecătorilor nefericiţi, cu sete de sânge 
şi cu porniri distrugătoare. Îi tâlhăresc, îi dezbracă, îi rănesc de 
moarte. Care sunt aceşti tâlhari? Care alţii, decât patimile păcătoase 
şi diavolul cel ucigaş de oameni. Da; precum tâlharii leagă pe prinşii 
lor şi apoi îi duc oriunde vreau ei sau îi jefuiesc şi îi omoară, tot 
aşa satana îngrozeşte şi tiranizează sufletul cu patimile păcatului, îi 
conduce unde vrea, îi ia orice bun şi virtute şi dar, cu care îl inzestrase 
Dumnezeu, îl răneşte în aşa măsură, încât sufletul nu-şi mai aşteaptă 
decât moartea. Acest lucru nu se întâmplă cuiva, numai unui singur 
om sau la zece sau la o mie? O, nu, vai de noi! Diavolul a robit şi a 
tiranizat întreaga omenire, dezbrăcând-o, rănind-o şi însângerând-o. 
Omul a fost rănit la minte atât de îngrozitor, încât a uitat pe 
Dumnezeu şi s-a închinat la animale şi la statui. Şi-a pierdut raţiunea. 
A fost mânat de patimile păcatului precum sunt mânate cu frâul 
dobitoacele necuvântătoare. O beznă adâncă, minciuna rătăcirii şi a 
necunoştinţei, a acoperit mintea omului, precum învăluie confuzia 
întunecată şi amnezia mintea unui greu rănit. Omul a fost rănit în 
inima lui încât nu mai vrea şi nu mai pofteşte acele bunătăţi care l-ar 
putea face cu adevărat fericit. Ci pofteşte şi se străduieşte spre acele 
lucruri, care îi sporesc nefericirea şi îl duc spre o moarte inevitabilă. 
Precum un om rănit sau grav bolnav, de preferinţă pofteşte acele 
alimente care îi sporesc temperatura şi îi primejduiesc sănătatea, 
tot aşa şi sufletul rănit de păcatul prea rău pofteşte nu slava lui 
Dumnezeu, nici bucuria cerească, nici pacea reală, pe care o dă 
Dumnezeu celor evlavioşi şi virtuoşi. Ci pofteşte slava cea deşartă 
a lumii, caută bucuria şi fericirea în distracţii şi desfătări ruşinoase, 
prin care, la sfârşit, află nefericire, în locul fericirii. Omul a mai fost 

rănit de tâlharul diavol şi în voinţa sa. Păcatul, ca o rană îngrozitoare, 
a slăbit puterea voinţei omului, încât el nu mai poate să-şi conducă 
fiinţa proprie, nici să-şi înfrâneze poftele şi pornirile lui. Ci se lasă 
mânat de ele. Aşadar, păcatul a făcut pe om rob al acelui tâlhar rău, 
care se numeşte satana, şi l-a mânat la tot soiul de nelegiuiri: la mânie 
şi la omor, la ură şi la pizmă, la furt şi la nedreptate, la câştig ruşinos 
şi la răpire, la imoralitate şi la diferite alte fapte ruşinoase, la atâtea şi 
atâtea patimi şi nelegiuiri. Cu multă exactitate descrie dumnezeiescul 
Pavel starea nefericitului păcătos, în epistola către Romani (1, 21-32; 
6, 23-24), dar cu mult mai bine zugrăveşte starea păcătosului însuşi 
Domnul, în chipul celui căzut între tâlhari, gol, rănit, cu sufletul la 
gură, zăcând în mijlocul drumului pustiu şi îngrozitor. Agonia de 
moarte a celui căzut între tâlhari era agonia întregii omeniri, agonia 
fiecăruia dintre noi, fără excepţie. Fiindcă toţi ne aflăm în puterea 
păcatului şi toţi eram osândiţi la depărtarea veşnică, de Dumnezeu, 
şi la nefericire veşnică, dar cine ar fi putut să mântuiască omenirea, 
care era aproape moartă? 


Cei doi trecători 


lată parabola ne prezintă pe doi trecători, care vin aproape 
de locul unde era cel rănit. Dar trec nesimţitori, fără se oprească. 
Aceştia sunt preotul şi levitul. Ce arată aceşti doi trecători? Arată 
legea lui Moise, pe care o personifică ei. Trece legea mozaică pe 
lângă omenirea muribundă, o vede suferindă şi stricându-se de 
povara cea întunecată a păcatului, o vede întinată şi necurată, prin 
idolatrie, prin jertfire de oameni, prin fapte de ruşine, care nici 
nu se pot numi. Dar trece pe lângă ea, fără să poată s-o vindece. 
Căci „sângele de tauri şi țapi nu poate să şteargă păcatele” zice 
dumnezeiescul Pavel. Legea lui Moise nu putea să desăvârşească pe 
cei ce se apropiau de ea, şi care căutau să trăiască în armonie cu ea 
(cf. Evr 1, 1-4). Iar dacă nici legea lui Moise nu putea să mântuiască 
pe om, cu atât mai puţin era capabilă filozofia să-l mântuiască. 

Căci cele câteva adevăruri, pe care le propovăduia filozofia, erau 
amestecate cu foarte multe rătăciri. Filozofia voia să realizeze o 
omenire, împărţită în câţiva fruntaşi liberi şi foarte mulţi robi, 
lipsiţi de demnitatea omenească. Aşadar filozofia, care se prezenta 
ca o vindecătoare a societăţii, era plină de toate răutăţile, pe care le 
avea şi poporul; prin urmare şi filosofii erau grav răniţi de păcat. 
Dacă după trecerea fără folos a preotului şi a levitului, n-ar fi venit 
la timp potrivit samarineanul cel milostiv, desigur că rănitul cel 
căzut între tâlhari ar fi murit prin pierdere de sânge. 

Dacă după încercarea legii lui Moise, a filozofiei greceşti şi în 
general al oricăror filosofii ale popoarelor idolatre, n-ar fi venit, 
la timp, Mântuitorul omenirii, omenirea s-ar fi stricat de tot, dar, 
slavă lui Dumnezeu, a venit bunul Samarinean, ca un mântuitor 
milostiv şi plin de iubire. Cine este acest mântuitor? 


Bunul samarinean 


Samarineanul care a mântuit pe cel aproape mort nu este 
altul decât însuşi Cuvântul lui Dumnezeu, Dumnezeu întrupat, 
Domnul nostru lisus Hristos. El este Mântuitorul. În această 
parabolă preafrumoasă, Hristos se prezintă pe Sine în persoana 
samarineanului, fiindcă fariseii şi cărturarii Îl numeau în batjocură 
samarinean, aşezându-l în rândul oamenilor celor mai urâţi de ei, 
ca să arate cât de mult Îl dispreţuiau. Aşadar, El, pe care atâta Îl 
urau fariseii, este Mântuitorul omenirii. 

Şi acum, cititorule, să admirăm marea şi nemărginita iubire a 
Mântuitorului Hristos, în această prea-iscusită icoană a samarineanului 
milostiv, pe care El însuşi a zugrăvit-o în parabolă. El s-a coborât 
din cer pe pământul plin de nenorociri. A văzut omenirea suferind 
ingrozitor de pe urma păcatului, mergând spre moartea veşnică, 
care este rezultatul firesc al păcatului. A văzut-o şi s-a milostivit spre 
ea. Milostivirea Sa nu are nici margini, nici măsură. Căci, după ce 
s-a milostivit spre noi, cei răzvrătiți, vrăjmaşi ai Săi, care tăgăduiau 

sfinţenia Sa, nu a trimis pe vreun înger de al Său, ca să ne ajute, aşa cum 
facem noi oamenii. Noi trimitem pe subalternii noştri să dea puţină 
pâine unui cerşetor, care bate la uşa noastră. Hristos a venit însuşi la 
noi, cei nefericiţi şi răniţi de moarte, a luat chipul unui călător care 
mergea prin ludeea şi a început lucrarea Sa de vindecare. Ne-a vindecat 
mai întâi mintea, peste care se aşezase atâta întuneric de minciuni şi 
rătăcire, a vindecat-o cu adevărul, a luminat-o cu lumina dumnezeieştii 
Sale învățături, ca omul să-şi găsească drumul către destinaţia lui. 
„Iisus trece prin toate cetăţile şi satele lor, învățând în sinagogile lor şi 
propovăduind Evanghelia împărăției”, zice sfântul Evanghelist (Mt 7, 
35), iar poporul „cel ce şedea în întuneric a văzut lumină mare şi celor 
ce şedeau în latura şi în umbra morţii le-a răsărit lumina” (Mt 4, 16). 
Învățătura Domnului uşurează greutatea sufletului şi înmoaie rănile, 
ca untdelemnul. Domnul-vindecă sufletul şi inima păcătosului de 
vinovăția cea grea a păcatului, prin sângele Său cel sfânt, pe care l-a 
vărsat pe cruce şi care tămăduieşte sufletele credincioşilor Săi, precum 
vinul sau alcoolul tămăduieşte rănile celor răniţi. Samarineanul din 
parabolă este prezentat jertfindu-şi odihna sa şi făcând muncă de 
infirmier şi mergând pe Jos, ca să pună pe rănit pe dobitocul său. Şi 
Hristos, în toată viaţa Sa pământească, s-a ostenit, înconjurând Iudeea 
şi Galileea, ca să-l afle pe cel pierdut şi să-i lege rănile. Iar la sfârşit şi-a 
jertfit sfânta Sa viaţă. A luat asupra Sa povara păcatelor noastre pe 
propriul Său trup şi a chemat pe toţi păcătoşii răniţi şi aproape morţi, 
să se sprijine de umerii Săi cei puternici, ca să fie mântuiţi de osânda 
veşnică. 

A dus EI însuşi omenirea suferindă într-o casă de oaspeţi, ca 
să o vindece şi să o restabilească pe deplin. Care este hanul menit 
să fie o staţiune mântuitoare, primind pe orice trecător nefericit 
al acestei vieţi? Este numai Biserica lui Hristos. Ea este acel spital 
minunat, în care introduce Hristos pe păcătos, ca să-l tămăduiască 
prin sângele Său şi îi leagă rănile, cu legăturile poruncilor Sale, 
ca să oprească hemoragia şi să grăbească vindecarea. În sfânta 
Biserică îngrijeşte Hristos pe bolnavii Săi, adică pe păcătoşii care 

se pocăiesc, Îl întăreşte cu harul dumnezeiesc al tainelor Sale, - 
Şi mai cu seamă cu cea mai mare Taină - a sfintei impărtăşanii. 
Hristos urmăreşte cu multă grijă fazele bolii fiecărui creştin în 
parte, trimite pe Mângâietorul ca să-l învieze şi ca să-l sfinţească. 
Precum cu aerul curat se accelerează vindecarea celor bolnavi şi se 
restabileşte deplin sănătatea, tot astfel, cu suflarea dătătoare de viaţă 
a bunului Mângâietor, a Duhului Sfânt, se desăvârşeşete vindecarea 
sufletului. Şi astfel, medicul cel unic, lisus Hristos, readuce la 
desăvârşită viaţă duhovnicească şi activitate pe acei creştini, care 
erau mai înainte păcătoşi, dar şi-au încredinţat viaţa şi vindecarea 
sufletelor lui Hristos. Este minunată iubirea şi nespuse îngrijirile 
date de Hristos pentru vindecarea şi mântuirea păcătoşilor. 

Urmăriţi-L încă puţin în alegoria parabolei. Deoarece Hristos avea 
să se înalțe la ceruri, de unde se coborâse, a dat poruncă ospătarului să 
ingrijească el pe bolnavul Său, dându-i şi plata deplină a ostenelilor sale. 
Cine este acest ospătar al Bisericii, căruia Hristos îi încredinţează grija 
bolnavilor păcătoşi? Nimeni altul, decât sfinţitul cler, episcopii, preoţii şi 
învățătorii Bisericii. Lor le-a încredinţat Domnul sufletele credincioşilor 
Săi. Lor le-a dat şi doi dinari, legea Vechiului şi a Noului Testament. Lor 
le dă şi plată îndestulătoare pentru slujba lor, căci le dă cinste şi respect şi 
tot ce este nevoie pentru slujba preoțească. Ba le mai făgăduieşte deplină 
satisfacţie şi răsplăture la intoarcerea Sa, când va veni ca să răsplătească 
pe lucrătorii virtuţii cei cinstiţi, iar pe cei răi să-i pedepsească. Şi fericiţi 
sunt acei preoţi care işi săvârşesc lucrul cu credinţă! Căci lucrul lor este 
sfânt şi dumnezeiesc şi Domnul este cel ce le-a dat să facă acel lucru. Însă 
vai de acei preoţi, care nu se îngrijesc de vindecarea sufletelor şi sunt 
indiferenți pentru turma pe care Dumnezeu le-a încredinţat-o. Domnul 
ii înştiinţează că pedeapsa indiferenţei lor va fi înfricoşată: „Sângele lui îl 
voi cere din mâna ta”, zice Domnul prin lezechiel (3, 20). 

lată iubirea nemărginită pe care a arătat-o către om bunul 
Samarinean, Dumnezeul milei şi al milostivirii. Şi-a arătat-o nu 
numai faţă de un anumit popor, ci faţă. de toţi oamenii fără excepţie, 
ba chiar faţă de vrăjmaşii Săi. Faptul că samarineanul din parabolă 

a îngrijit şi a salvat nu pe un consângean de-al său, un samarinean, 
ci pe un iudeu, care era vrăjmaş, are o covârşitoare importanţă. Cu 
aceasta Hristos a vrut să dovedească limpede că dragostea Sa nu 
face nicio deosebire între prieteni şi duşmani, între iudei şi elini, ci 
este oferită fiecărui om, absolut fiecăruia, dacă vrea să fie mântuit, 
primind dragostea lui Hristos. A vrut Domnul să arate că trebuie să 
piară orice prăpastie care despărţea popoarele. Când trăia Hristos 
pe pământ, elinii considerau barbar pe oricine nu era elen; iar iudeii 
socoteau vrăjmaş şi necurat pe oricine nu era tăiat împrejur, şi mai 
ales pe samarineni. "Tot aşa şi musulmanii consideră necredincios pe 
oricine nu mărturiseşte pe Mahomed ca proroc. Hristos, dimpotrivă, 
prin jertfa Sa, a căutat să mântuiască şi să unească cu Sine pe toţi, cei 
ce cred în EL, dar să-i unească şi unul cu altul. Domnul a şters din 
lexiconul creştinismului cuvântul barbar şi l-a înlocuit prin cuvântul 
frate. 'Tot omul care este creştin adevărat, este fiu al lui Dumnezeu şi 
frate al oricărui alt creştin adevărat, de orice neam ar fi ei. „N4 mai 
este iudeu şi elin, nu mai este nici rob, nici slobod, nici parte bărbătească, 
nici femeiască. Ci totul şi în toate Hristos” (Gal 3, 28; col. 3, 11). 
Această mare şi nemărginită iubire a arătat-o Hristos şi faţă 
de noi, iubite cititor. Ne-a cercetat şi ne-a aflat aproape morţi de 
rănile păcatului. A spus către fiecare dintre noi: Nu vreau ca tu să 
nu trăieşti şi să nu fii viu. Îţi pun la îndemână toate mijloacele vieţii. 
Astfel ne-a dat sfântul botez în care ne-am spălat sufletul de osânda 
păcatului strămoşesc. Apoi ne-a dat pocăinţa şi mărturisirea, ca să 
ne spălăm sufletul de necurăţia oricărui păcat în care am căzut după 
botez. Ne-a dat Sfânta Cuminecătură, ca să ne întărim sufletele şi 
să ne unim cu EL, călătorind astfel in siguranţă, spre fericirea vieţii 
veşnice. Ne-a dat lumina învăţăturii Sale, harul Duhului, felurite şi 
nenumărate mijloace de mântuire şi de viaţă duhovnicească şi sfântă. 
După toate acestea, dacă vreun creştin continuă să refuze mântuirea 
şi vindecarea, trăind în păcat fără pocăință, ei, atunci, vina este numai 
a creştinului. El singur îşi pregăteşte osânda şi nefericirea veşnică. 
Ce îndreptăţire va afla atunci cel care nu s-a pocăit. Cum se poate 

indreptăţi un bolnav pe moarte, dacă medicul îi dă un leac sigur de 
vindecare, dar bolnavul refuză să-l primească? 

Nădăjduim că iubitul cititor nu va săvârşi o astfel de crimă impotriva 
lui însuşi. Ci va primi cu bucurie oferta de dragoste a Mântuitorului 
Hristos şi se va supune dietei tămăduitoare, pe care i-o va propune 
Domnul. Va primi să se pocăiască, să se mărturisească, să trăiască de 
aici înainte o viaţă creştinească. Nu se va scârbi, dacă leacurile acestea 
sunt amare la gust şi nu sunt pe placul sufletului său otrăvit de păcat. 
Nu se va împotrivi, dacă vindecarea şi dieta cer un timp îndelungat. Ci 
cu recunoştinţă va răbda, urmând dieta pe care o hotărăşte Evanghelia, 
până ce se va restabili complet, sănătos, virtuos, sfânt. 


Aplicarea parabolei 


Ştim că Domnul a avut prilejul să spună parabola aceasta, 
în urma întrebării învățătorului de lege: cine este aproapele? Din 
parabolă învățătorul de lege a aflat cine este aproapele, pe care 
trebuia să-l iubească ca pe sine însuşi. De aceea Domnul de îndată 
ce a terminat parabola, îl întreabă pe învățătorul de lege: „Deci care 
dintre aceştia trei ţi se pare a fi aproapele celui căzut între tâlhari?” (v. 
36). Deci spune-i care socoteşti că, dintre cei trei care s-au apropiat de 
rănit, s-a dovedit a-i fi aproape? — preotul, levitul sau samarineanul? 


Situaţia învțătorului de lege era neplăcută 


Îi era penibil să devină din învăţător un elev, care este întrebat 
şi trebuie să răspundă. El voise să-L prezinte pe Hristos ca pe un om 
lipsit de cultură, care avea nevoie să mai înveţe. În loc de aceasta, se 
pomeneşte el însuşi dovedit neînvăţat şi necultivat. Parabola era atât 
de meşteşugită, încât îl silea să mărturisească că adevăratul aproape 
este samarineanul. Prin urmare, învățatul legii era trimis să înveţe de 
la un samarinean neînvăţat. Ce să facă un aproape. Lucrul acesta este o 
jignire de moarte pentru un evreu, niai cu seamă când era învăţător de 

lege. Cum? Un răzvrătit cunoaşte şi împlineşte legea? Un samarinean 
idolatru face ale legii; iar preotul şi levitul, farisei amândoi, nu o 
cunosc şi nu o aplică. Tocmai ei, care veşnic au a face cu legea! Un 
samarinean adoră pe Dumnezeu mai bine decât fariseul! Acest lucru 
era cea mai gravă rană adusă mândriei naţionale şi felului de gândire 
al fariseilor, care se sprijineau tocmai pe aşa numita alipire a lor de 
lege şi de predanie, dar învățătorul de lege s-ar fi cuvenit să cunoască 
în sfârşit şi acel cuvânt al proorocului: „groapă a săpat şi a adâncit-o şi 
a căzut în groapa care a făcut-o” (Ps. 7, 16). Învățătorul de lege a săpat 
o groapă lui Hristos, dar a căzut el însuşi în ea. Este silit să fie de 
acord cu Mântuitorul. Este atât de strâmtorat, atât de mare este ura să 
impotriva samarinenilor, încât nu vrea să pomenească numele acelei 
naţiuni, ci răspunde: „Cel ce a făcut milă cu el”. Învățătorul de lege 
nu răspunde direct că samarineanul este aproapele celui căzut între 
tâlhari, ci zice: acela a făcut milă şi dragoste şi a salvat pe rănit, este 
adevăratul aproape. Căci aproapele este acela, care se apropie de noi şi 
vine în raport cu noi, când suntem la nevoie şi ne ajută şi ne scapă. 

Tocmai acest răspuns îl aştepta şi Hristos, ca să-i dea 
învățătorului de lege ultima, dar cea mai serioasă şi mai de preţ 
poruncă, cu care se încheie parabola. Adresându-se învățătorului 
de lege, Domnul spune, cu întreaga Lui autoritate dumnezeiască: 
„Mergi, fă şi tu asemenea” (v. 37). Cu alte cuvinte, Hristos ne învaţă 
că cel ce vrea să afle cine este aproapele, pe care să-l iubească, să fie 
el însuşi binefăcător şi iubitor de oameni, făcându-se el mai întâi 
aproapele altuia. Pentru că omul uscat la inimă niciodată nu va 
prinde înţelesul poruncii despre iubirea către aproapele. 

Prin urmare, şi legiuitorul ar fi putut afla cine este aproapele, 
atunci când ar fi imitat pilda iubirii samarineanului. Ca şi cum 
Domnul i-ar fi spus: dacă tu nu faci unui samarinean nenorocit tot 
ceea ce ţi-am spus în parabolă că a făcut samarineanul unui iudeu 
nenorocit, niciodată nu vei înţelege legea dragostei, oricât ai fi şi te-ai 
numi credincios. Aşadar, mergi şi deschide inima, pentru ca mila să se 
reverse, pentru ca milostivirea să curgă precum a făcut samarineanul. 

Fă acest lucru, pentru tot omul care are nevoie de ajutorul tău, fie el 
rudă, prieten, compatriot al tău, ori un străin oarecare. 

Cu aceasta se sfârşeşte pilda samarineanului milostiv, cea 
minunată. Acelaşi sfat pe care l-a dat Domnul învățătorului de lege, 
cu aceeaşi autoritate cu care a dat Moise legea, nu ştim dacă a făcut 
vreo impresie în sufletul fariseului învăţător de lege. Lucrul pare 
aproape imposibil, pentru că în sufletul egoistului şi al trufaşului, 
nu-şi află loc adevărul, care recomandă aplicarea smerită a dragostei, 
dar această poruncă a Domnului n-a fost dată numai învățătorului 
de lege. Ea a fost dată tuturor neamurilor, de la Hristos şi până 
astăzi, ca să urmeze pilda samarineanului, adică pilda lu: Hristos 
însuşi. Când ar vedea cineva pe orice om suferind, fie cu trupul, fie 
cu sufletul, şi mai cu seamă când sufletul unui om pătimeşte de pe 
urma rănilor păcatului, să-l primească pe acesta ca pe un aproape şi 
să-i ofere tot ce poate oferi dragostea cea mai nobilă. 

Aşadar, şi nouă, cititorule, creştinilor de astăzi, a fost dată 
această poruncă a Domnului: „Mergi fă şi tu asemenea”. În orice 
parte a lumii te-ai afla, după mijloacele şi după capacitatea pe care 
le ai, sileşte-te să ajuţi şi să uşurezi pe omul care are nevoie de tine 
Dovedeşte intotdeauna o dragoste sinceră şi fără particularisme. 
Fără nicio protecţie, ca şi samarineanul care a lucrat dragostea 
intr-un loc pustiu; fără nicio căutare de câştig sau de răsplată, ca şi 
samarineanul care a făcut binele, fără să aştepte plată de la rănitul 
necunoscut. Fără niciun gând egoist, adică să nu faci binele din 
mulţumirea trufaşă că nu te afli în starea nefericită a celui pe care îl 
ajuţi, nici din mulţumirea egoistă, că ai mijloace cu care să ajuţi. Fă 
binele dintr-o sinceră participare la necazul şi durerea aproapelui. 

Dragostea să fie chibzuită, adică să faci binele numai acelora 
care au nevoie reală de ajutor. Căci sunt şi oameni prefăcuţi, care 
exploatează sentimentele de milă ale celor buni. Samarineanul nu 
Şi-a exercitat iubirea asupra unui trecător trândav, care se prefăcea 
bolnav, ci asupra unui om cu adevărat în grea suferinţă. Hristos 
1şi revarsă belşugul Său de milă numai peste acei oameni, care au 

sentimentul adânc al stării rele a sufletului lor. Dar nu-şi revarsă 
mila asupra acelor prefăcuţi, asupra traficanţilor evlaviei. 

Dragostea să-ţi fie deplină, adică pe cât de desăvârşită poţi, aşa 
cum a fost a samarineanului. Căci acela nu s-a mărginit să spele şi 
să lege rănile celui suferind şi apoi să-l lase în plata Domnului. Ci 
prin şirul de binefaceri i-a fost un adevărat salvator. Aşadar, dacă 
poţi, fă binefacerea cea desăvârşită, nu numai în parte, căci altfel se 
poate să pierzi şi ceea ce ai făcut. 

Dragostea să-ţi fie nemărginită şi gata de ajutor. Ajutorul să-l dai 
tu însuţi, personal, apucându-te de fapta bună. Vezi că Hristos nu a 
trimis pe niciun înger al Său, ci a venit El însuşi, personal, pe pământ, să 
caute oaia cea pierdută. „An venit să-Mi dau viaţa răscumpărare pentru 
mulți”, zice El (Mt 20, 28). Este nedesăvârşita dragoste şi binefacerea, 
pe care nu o facem personal. Fireşte, când nu-i cu putinţă, atunci poate 
fi făcută şi prin altul; dar, când este cu putinţă, atunci se cuvine ca 
ajutorul nostru să fie unit cu prezenţa noastră personală şi cu interesul 
nostru faţă de aproapele în felul acesta, dar primim în acelaşi timp 
folosul şi mulţumirea care vin prin binefacerile personale. 

Aşadar, „mergi fă şi tu asemenea”. lată, iubite cititor, ce cuvânt 
trebuie să se adâncească în sufletul nostru, în toate ale noastre. Să 
facem o lucrare, asemenea cu lucrarea lui Hristos. Aceasta este ţinta 
pe care trebuie să o atingem aici, pe pământ. Dacă viaţa noastră trece, 
fără să ne formăm după chipul vieţii binefăcătoare, pe care a trăit-o 
Hristos pe pământ, atunci n-am isprăvit nimic, am bătut numai apa 
in piuă. Ne numim creştini, dar nu suntem creştini. Crede acest 
lucru, cititorule! Căci nu scriu eu aceasta, ci o scrie Duhul Sfânt, 
prin Evanghelistul: „Ce/ ce zice că în el rămâne Hristos, acela trebuie 
să umble precum a umblat Hristos” (| In. 2, 6). Adică cine zice că este 
creştin, trebuie să trăiască şi să se poarte în felul lui Hristos. 

PARABOLA BOGATULUI 
CELUI NEBUN 


(Le 12, 13-21) 


Prilejul parabolei 


ivalitatea dintre doi fraţi pentru împărţirea moştenirii 
părinteşti i-a dat Domnului prilejul ca să spună parabola 
bogatului celui nebun. Rivalitatea dintre fraţi este jalnică 
şi dureroasă şi nu este rară nici în zilele noastre. În parabolă se 
descrie ce amăgire îngrozitoare, ce beţie pierzătoare produce în 
sufletul omului lăcomia. Unul dintre cei doi fraţi, care erau rivali 
şi duşmani, din pricina materiei, a pământului şi a ţarinei, s-a 
prezentat înaintea Domnului, pe când Domnul învăţa mulţimea. 
A venit cu această rugăminte: „Învăţătorule, spune fratelui meu să 
împartă cu mine moştenirea” (v. 13), adică: învăţătorule, porunceşte, 
cu autoritatea şi puterea de profet şi de învăţător al poporului, iar 
fratele meu nu va rămâne indiferent la porunca Ta. 
Caracterul celui care cere - este probabil că cel ce l-a rugat 
pe Hristos să intervină fusese nedreptăţit. Se poate crede că fratele 

aceluia mai mare era un om nedrept şi lacom, care pusese mâna 
pe partea de moştenire a celuilalt frate. Din nefericire, sunt astfel 
de fraţi lacomi şi nemilostivi, care calcă în picioare dragostea 
firească şi legăturile de sânge, care unesc pe fraţi, nesocotind 
fireasca dreptate, care şi între străini pretinde împărţirea echitabilă 
a dreptului. Fraţii nemilostivi sunt gata să răpească orice ar putea 
răpi, dar nu se gândesc, nefericiţii, că este un Dumnezeu care face 
„dreptate celor nedreptăţiţi” (Ps 143, 7). Adică un Dumnezeu care 
răzbună dreptul celui nedreptăţit. 

Cel care cere intervenţia Domnului se pare că era un om 
impulsiv, care voia să se răzbune pe fratele său. El credea că ar 
putea să se slujească şi de Hristos în scopul acesta, deoarece, 
conform dreptului iudaic, fratele mai mare primea o parte de două 
ori mai mare de moştenire, cu îndatorirea să susţină pe mamă şi 
pe surorile nemăritate, dacă avea. Aşadar, acel om a cerut de la 
Hristos să schimbe această dispoziţie a legii, sau să recomande 
fratelui mai mare să împartă moştenirea în părţi egale. Şi astăzi se 
intâmplă de multe ori acelaşi lucru, adică unii oameni interesaţi 
folosesc religiozitatea altora şi le cer desăvârşita retragere, le cer 
să se lase nedreptăţiţi, cu cuvânt că ei sunt credincioşi şi pot să 
rabde. Fratele mai tânăr a cerut intervenţia lui Hristos tot cu 
un astfel de scop, deoarece, după cum veţi vedea mai departe, 
Domnul atrage luarea aminte a lui şi a poporului care asculta 
convorbirea, asupra patimii îngrozitoare a lăcomiei, în virtutea 
căreia omul doreşte să aibă mereu mai mult decât are. Oricum 
ar sta lucrurile, adevărul este că acei doi fraţi puneau materia şi 
banii mai presus de înrudire şi de dragostea frăţească şi nu erau 
porniţi şi pregătiţi să jertfească cele materiale, pentru bunul trai 
al familiei. 

Domnul refuză intervenția. Cât de înţeleaptă şi minunată 
apare atitudinea Domnului, când răspunde: „Jar EI] i-a z:s: 
«omule, cine M-a pus judecător sau împărţitor între voi?»” (v. 14). 
Domnul n-a vrut niciodată să-şi exercite puterea de legiuitor, în 

chestiunile materiale şi în viaţa de lume. N-a vrut să schimbe legile 
existente, privitoare la moştenire. N-a vrut să-şi exercite puterea 
judecătorească, pentru a hotări dreptul de moştenire al fiecăruia. 
Dacă acel om, care-L rugase să-i rânduiască moştenirea, L-ar fi 
rugat să-l ajute la moştenirea cerurilor, atunci desigur că Domnul 
i-ar fi dat încuviinţare şi ajutorul Său. Pe când aşa îi zice: omule, 
omule materialist şi nesocotit, în ceasul când asculţi cuvântul lui 
Dumnezeu, tu ai în mintea ta împărţirea moştenirii? Nu te-au 
mişcat sufleteşte cele ce am spus adineauri despre buna purtare de 
grijă a lui Dumnezeu, care hrăneşte nu numai pe oameni, ci şi pe 
cele mai mici păsărele? Omule lacom, cine M-a pus judecător sau 
impărţitor între voi? 

Răspunsul Domnului către acel om lipit de materie are şi 
înţelesuri mai adânci şi mai importante. Răspunsul acesta ne arată 
care este natura şi constituţia împărăției lui Hristos pe pământ. 
Ne arată că este o împărăție duhovnicească, guvernată de legi 
duhovniceşti. Ca atare, această împărăție nu intervine în puterea 
politică, nu se tocmeşte cu ea, nici nu caută să răpească puterea din 
pâinile stăpânitorilor lumii. Nu intervine în procesele civile. Ea 
indatorează pe toţi credincioşii, judecătorii şi oamenii din popor, 
să se poarte cu desăvârşită dreptate, dar nu sileşte pe nimeni, ci se 
mărgineşte să caute avantaje într-o altă viaţă. Împărăţia lui Hristos 
nu dă nimănui nădejdea că, prin religie, va putea obţine foloase 
materiale. Dacă acel frate necăjit, sau orice alt om, se apropie de 
Hristos, cu nădejdea să-şi asigure foloase materiale, prin mijlocirea 
Domnului, atunci se inşeală. Căci foloasele pe care le făgăduieşte 
Hristos următorilor Săi sunt de altă natură, sunt duhovniceşti şi 
veşnice. Hristos nu aprobă procesele la care ajung oamenii, pentru 
lucruri materiale, ci cere să ne lepădăm până şi de drepturile 
noastre, pentru pace şi dragoste. „Cel ce vrea să-ți ia haina, lasă-i 
şi cămaşa”, zice Domnul (Mt 5, 40). Iată care sunt înțelesurile mai 
adânci ale răspunsului dat de Domnul. 

Porunca dată mulțimii 


Întorcându-Se Domnul către popor, care urmărise convorbirea 
aceasta, a dat următoarea poruncă importantă: „Vedeţi să vă păziţi 
de lăcomie”. Hristos şi Biserica Sa nu intervin în chestiuni civile 
Şi în certuri economice. Dar intervin în omul cel lăuntric, adică 
in sufletul omului, vrând să-l indrepteze, ca să nu fie stăpânit de 
lăcomie, nici să nu dorească să aibă mai multe, decât cele absolut 
necesare pentru întreţinere. 

„Vedeţi şi păziţi-vă”, propovăduieşte Domnul, adică: luaţi bine 
aminte, deschideţi-vă bine ochii, nu neglijaţi să vă luaţi toate măsurile 
impotriva marii primejdii a lăcomiei. Deoarece lăcomia este o boală 
foarte gravă; bagă în sufletul omului rătăcirea şi amăgirea, cu gândul 
că, dacă ai mai mulţi bani, eşti mai fericit. Tocmai din această rătăcire 
izvorăşte puterea cea mare a lăcomiei, tăria ei, care îndeamnă spre 
bani, spre câştig, spre belşug. Care stăpâneşte individ şi grupuri de 
indivizi. De aceea vedem pe omul contemporan că este aruncat în 
lăcomie, nu cu mijloacele pedestre şi încete ale economiei, de demult, 
care se potriveau cu vremile mai vechi, ci pe un drum cu mult mai 
scurt. Ajunge să îşi câştige banii cu agonisirea de ruşine, cu specula, 
cu traficul ilegal, cu minciuna, cu viclenia, cu jocul de bursă, cu 
plastografia, cu abuzurile şi cu nelegiuirile. Lupta cea mare între 
capital şi muncitori, ura dintre muncitori şi capitalişti, lupta făţişă 
dintre clasele sociale, acestea toate arată câtă putere are pofta de bani, 
lăcomia, şi reuşeşte adesea această nebunie a lăcomiei să îngrămădească 
nişte cantităţi uriaşe de avere, în mâinile unor particulari sau ale unor 
societăţi şi întovărăşiri. Dar tocmai prin aceasta se vădeşte marea 
amăgire a lăcomiei, tocmai prin aceasta se vădeşte lăcomia cuvintelor 
pe care Domnul le-a spus cu atâtea veacuri mai înainte, şi care sunt 
atât de actuale, ca şi când le-ar fi rostit astăzi. Şi ce a zis Hristos? Iată: 
„Căci viața omului nu este în prisosul de avuţie” (v. 15). Păziţi-vă de 
lăcomie zice, ca să nu vă înşele satana. Căci viaţa şi lauda şi fericirea 
omului nu constă în prisosul averii. 

Mai cu seamă viaţa sufletului nu depinde de bani, căci averea 
materială nu poate satisface dorinţele şi nevoile vieţii spirituale, nici 
nu poate întreţine, atât cât ar vrea omul, legătura dintre suflet şi 
trup. Dar nici chiar superioritatea vieţii de pe pământ nu depinde 
de bogăţie. Căci mulţi oameni, deşi sunt săraci, trăiesc mulţumiţi 
şi odihniţi, pe când alţii, care au belşug de bogăţie, trăiesc o viaţă 
de frică şi nelinişte. O viaţă amară, din cauza căreia ei îi invidiază 
pe săraci. Un multimilionar american zicea, mai acum vreo câţiva 
ani: De foarte multe ori am dorit ca bogăţia mea să zboare şi să 
devin un simplu cetăţean, posedând numai strictul necesar. Boala şi 
moartea cercetează şi pe cel bogat, nu numai pe cel sărac. Şi atunci, 
banii, desigur, pot procura bogaţilor îngrijire, mâncări rare şi medici 
iscusiţi, dar viaţa nu este în puterea banilor.. Trec cu vederea alte 
primejdii care ameninţă în orice clipă averea şi viaţa celor bogaţi. 
Primejdiile schimbă adesea în cerşetori pe cei mai mari bogătaşi. 

Puţinele cuvinte în care Domnul a cuprins adevărul cel 
mare despre lăcomie n-au făcut, se pare, impresia cuvenită asupra 
poporului şi a fratelui aceluia mâhnit. Şi atunci, după obiceiul pe 
care Îl avea Domnul de a zugrăvi adevăruri mari în nişte pilde 
frumoase, „le-a spus o parabolă”, a adăugat şi o parabolă foarte 
importantă, care dovedeşte în chipul cel mai minunat, că viaţa 
omului nu depinde de avere. 

erati 

Parabola ne înfăţişează viaţa şi moartea unui astfel de bogat, 
lacom şi materialist. Ne cheamă să judecăm dacă, da sau nu, viaţa 
lui, mărirea lui, fericirea lui, depind de bogăţia lui cea mare. 
Parabola începe cu următoarele cuvinte vii, despre care ar putea 
crede oricine că sunt descrierea unui bogat de astăzi: 


Unui om bogat i-a rodit țarina 


Din aceste cuvinte se vede că acel bogat era mare moşier, 
avea pământuri întinse şi bine lucrate. lar pământurile lui au dat 
mult rod. Dumnezeu a dat binecuvântare, a chivernisit vremea şi 

vânturile, încât răsărirea, creşterea şi rodirea feluritelor roade ale 
pământului bine lucrat să se facă îmbelşugat peste orice aşteptare. 
Dumnezeu, cel ce chiverniseşte firea şi Îşi deschide mâna Sa 
şi toate se umplu de bunătăţi (cf. Ps 103, 28), a dat şi bogatului 
acestuia rod îmbelşugat, ca să trezească în sufletul său sentimente 
de recunoştinţă, să-i înmoaie inima şi să-l îndemne spre fapte 
bune. Bogatul avea posibilitatea să facă mult bine. Bogatul putea 
să dobândească un mare câştig pentru sufletul său, dacă se asemăna 
cu Dumnezeu cel bogat în bunătăţi; dacă şi-ar fi deschis mâna şi 
ar fi răspândit din belşug faptele iubirii de oameni şi ale milei, 
dacă ar fi făcut aşezăminte, în care să-şi găsească uşurarea săracul 
şi cel istovit şi sufletele să fie formate, atunci bogatul ar fi fost cu 
adevărat fericit. Sfânta Scriptură şi istoria ne prezintă pilde multe 
de oameni care n-au fost robiţi de avuţia lor, ci au fost devotați lui 
Dumnezeu, precum Avraam, lov şi Iosif din Arimateia şi Marele 
Vasile şi atâţia alţii. Dar de cele mai multe ori se întâmplă pe dos: 
că inima bogatului se lipeşte de bani. Dumnezeu zice prin David: 
„Bogăția de ar curge, nu-ţi lipi inima de ea” (Ps 61, 11), dar omul, 
din nefericire, când avuţia curge, când averea îi sporeşte, îşi lipeşte 
inima de ea, se devotează banului, precum se va vedea în urma 
parabolei. 


Gândurile bogatului 


A fost natural că acea mare bogăţie, rodirea excepţională 
a pământului, să producă bucurie. Dumnezeu dăduse atunci 
bogatului mijloace mai imbelşugate, cu care să se facă cu adevărat 
bogat, bogat în fapte bune. Prin faptele bune ar fi putut să uşureze 
pe mulţi nenorociţi şi să-şi facă bine şi lui însuşi. Căci atunci când 
miluieşti pe alţii şi le faci bine, nu-i foloseşti atât pe ei, cât pe tine 
însuşi. Este de ajuns ca cineva să cugete că „cel ce pe sărac ajută, 
pe Dumnezeu împrumută”. Căci Hristos Se socoteşte îndatorat 
pentru orice binefacere pe care o facem unuia dintre fraţii Săi săraci 

şi mici. Atunci va înţelege cât de mult bine îşi face cel milostiv 
lui însuşi. Aşadar, astfel de sentimente de bucurie şi gânduri de 
mulţumire pentru o întrebuințare cât mai folositoare a bogăției 
nesperate, trebuia să stăpânească inima bogatului. El însă, din 
nefericire, cugeta „în sine: ce voi face, jiindcă nu am unde să-mi adun 
roadele mele” (v. 17). De îndată ce buna rodire i-a fost cunoscută, 
bogatul s-a îmbolnăvit sufleteşte, de boala cea gravă a lăcomiei. 


Neliniștile și grijile lacomului 


Primul simptom al acestei boli sufleteşti îl formează gândurile 
neliniştite şi gândul de moarte, pentru punerea în siguranţă a 
bogăției. Ce voi face? zice săracul, când este strâmtorat de sărăcie şi 
nu are nici pâinea zilnică. Ce voi face? zice şi bogatul cel lacom, care 
nu are unde să-şi adune proviziile cel îmbelşugate şi averea lui cea 
exagerat de mare. Aşadar, gândeşte-te „ce vei face?”. Înțeleptul Sirah 
zice aşa: „închide în bambarele tale milostenia, şi ea te va slobozi de 
toată răutatea” (29, 12). Adică, umple de milostenie hambarele tale, 
dă altora bunătăţile tale din milă şi atunci vei fi slobozit de toată 
grija. Nu ştii în ce fel să-ţi asiguri averea? Ascultă, îţi voi arăta un 
plasament sigur, pe care ţi-l recomandă un sfânt înţelept, ca să nu 
ajungi la strâmtoare: „Dumnezeu, zice sfântul Augustin, nu vrea să 
se piardă averea, ci numai s-o plasezi în altceva. Dacă prietenii tăi ar 
intra în casa ta şi ar vedea că ţi-ai pus grâul într-un bambar cu igrasie, 
unde a putrezit şi i-ar spune: prietene eşti pe cale să pierzi toate câte 
le-ai agonisit cu multă trudă. Mută-ţi bambarul într-un loc mai înalt; 
desigur că te vei supune acestui sfat înţelept. De ce atunci nu asculți şi 
pe Hristos care te sfătuieşte să-ţi strângi comori în ceruri, unde rugina 
şi molia nu le strică, nici furii nu le sapă şi nu le fură”. 

Lacomul insă nu pleacă urechea la aşa un sfat. Observaţi pe 
un lacom din vremea noastră. El este într-o continuă tulburare 
şi nelinişte. Precum oceanul se tulbură şi se mişcă neîncetat aşa 
şi sufletul lacomului. „Ce să fac” se gândeşte el, cum să-mi asigur 

averea? Să o bag în case şi în avere imobiliară, care au astăzi preţ 
mare? S-o dau cu poliţe? S-o bag în diferite întreprinderi? Dar care 
poliţe sunt mai sigure? Care îmi va da un procent mai mare? Dar 
când vede că pierde, ce tulburare şi durere îl aruncă pe lacom! Când 
este în câştig, ce impresie puternică îl tulbură! Dacă mulţimea ar şti 
în ce agonie trăiesc asemenea bogaţi, niciodată nu ar râvni situaţia 
lor. Nopți întregi îşi petrec într-o singură continuă veghe, mai cu 
seamă când schimbările sociale îi ameninţă să-i sărăcească de azi 
pe mâine, cât sunt de nefericiţi atunci! Nemâncaţi, nebăuţi, fără 
somn, îşi distrug sănătatea şi ajung adesea la sinucidere! 

„Ce să fac?”, zice bogatul cel lacom din parabolă, precum 
Şi toţi cei asemenea cu el. Este interesant că bogatul îşi pune 
această întrebare cu mai multă nelinişte, decât un sărac. Fiindcă şi 
bogatul, în adâncul sufletului său, este tot sărac. Să nu vă miraţi. 
Este sărac fiindcă lăcomia deschide în sufletul său un haos de 
neumplut, încât, oricât ar câştiga, doreşte alte câştiguri, tot mai 
mari. Este într-o mucenicie continuă, fiindcă niciodată nu poate 
să zică: ajunge, am destul! Ca un bolnav de hidropică, care pe 
cât bea, pe atât îi creşte setea şi arde de sete, tot aşa şi lacomul. 
Leacul pe care-l întrebuinţează face boala mai mare, după cum 
zice Plutarh. „Ce/ ce iubeşte argintul, nu se satură niciodată de 
argint”, zice Dumnezeu (Ecl 5, 9). Cititorule, trebuie să te gândeşti 
bine la acest fenomen. Pentru că se poate să crezi că dacă cineva 
dobândeşte o cantitate hotărâtă de bani, după aceea se va linişti. 
Din nefericire nu se linişteşte, ci suferă atunci cu mult mai mult. 
Lacomul rămâne sărac în adâncul său, tocmai fiindcă lăcomia lui 
nu se satură. Rămâne ca vacile cele slabe din visul lui: faraon, 
care „au înghiţit pe cele şapte vaci grase, care au intrat în pântecele 
lor” (Facere 41, 8-21), dar nu s-a văzut că au intrat în pântecele 
lor, căci au rămas slabe ca la început. Prin urmare, dacă banul 
produce o astfel de stare, dumnezeiescul Pavel are toată dreptatea 
să scrie: „ Cei care vor să se îmbogăţească, cad în ispite şi în curse şi 
în multe dorinţe nesocotite şi vătămătoare, care cufundă pe oameni 

în moarte şi pierzare; căci iubirea de argint este rădăcina tuturor 
păcatelor; unii mânaţi de ea au rătăcit de la credinţă şi şi-au pregătit 
lor şi multe dureri.” (| Tim 1, 9-10). 


Planurile și hotărârile lacomului 


În sfârşit, după multe gânduri chinuitoare, bogatul din 
parabolă a găsit dezlegarea problemei: „Și4 ce voi face. Voi strica 
hambarele mele, le voi zidi mai mari şi voi aduna în ele toate rodurile 
şi bunătăţile mele” (v. 18). Deoarece hambarele mele sunt mici şi 
neîncăpătoare pentru roadele mele cele îmbelşugate, le voi strica. 
Adică bogatul îşi închipuia că dacă îşi măreşte hambarele, va avea 
linişte, dar cât de mult se înşeală! Cât este de nebun şi de nesocotit! 
Şi iată de ce: fiindcă nici aşa grijile lui nu vor înceta şi nu se va afla 
nicio uşurare, în felul acesta. Ci dimpotrivă, stricarea hambarelor 
şi zidirea unora mai mari îi sporesc bogatului ostenelile şi grijile. Şi 
este natural să fie aşa. Pentru că atunci când omul nu vrea să aplice 
metoda, pe care i-o propune Dumnezeu, ca să fie slobozit de griji, 
omul inventează alte metode, care-i sporesc grijile şi necazurile; 
in cazul acesta, dacă şi în anul viitor moşiile bogatului ar avea un 
rod tot atât de mare, nu s-ar ivi o nouă problemă, de data aceasta 
mult mai grea? Nu va trebui să facă iarăşi alte hambare, încă şi mai 
mari? Nu cumva crezi că atunci se va hotări bogatul să se elibereze 
de povara unei averi atât de mari? Păi am spus şi mai înainte: oare 
prăpastia de neumplut din sufletul lacomului îşi va afla vreodată 
vreo săturare? 

Mai este şi altă dovadă a faptului că lacomul este nebun şi 
nesocotit. Face planuri, se hotărăşte să dărâme, să zidească, să-şi 
adune, fără să adauge un dacă, adică dacă vrea Dumnezeu, dacă voi 
mai trăi. Nu, deloc, le socoteşte pe toate sigure şi ca şi cum ar fi 
reale. Însă planurile hotărâte de el sunt planuri nebune. Că şi viaţa 
noastră este în mâinile lui Dumnezeu. Bine descrie Duhul Sfânt, 
prin Apostolul Iacob, nebunia acestor oameni: „Lipsiţi acum, 


339 


ARHIM. SERAFIM PAPACOSTAS 


voi care ziceţi că astăzi sau mâine vom merge în cutare oraş şi vom 
rămâne acolo un an şi vom face negoț şi vom câştiga. Voi ziceţi acest 
lucru fără să ştiţi dacă mâine veţi fi în viaţă; căci ce este viaţa noastrăs 
Este o suflare, un răsuflet, care se arată câteva clipe apoi piere” (Iacob 
4, 13-14). Aşadar, se vede limpede că omul lacom suferă, se tulbură 
şi se nelinişteşte, până când află vreun mod de a-şi asigura averea. 
În locul odihnei are griji, osteneli şi nelinişti, până să-şi pună în 
aplicare planurile aşa-zisei asigurări. 

Dar trebuie să luăm aminte la un amănunt al cuvintelor cu 
care lacomul îşi exprimă dezlegarea problemei sale: Voi aduna acolo 
toate roadele mele şi toate bunătăţile mele. Adică să luăm aminte la 
cuvintele mele. Ale mele personale, toate sunt ale mele proprii, altul 
nu are nicio parte din ele. Aşadar, în acest cuvânt se zugrăveşte întreg 
egoismul lui materialist, nemilostiv şi uscăciunea lui sufletească. 
Este atât de orbit de lăcomie, încât nu-şi mai dă seama că averea sa 
este pământul, în care au rodit grânele, iar toate comorile sale sunt 
proprietatea lui Dumnezeu. Nu vede că belşugul bogăției sale este 
datorat binecuvântării lui Dumnezeu. Nu se gândeşte că el nu are 
niciun drept să întrebuinţeze bunătăţile acestea, exclusiv în folosul 
său. El nu este decât un simplu mântuitor al bunurilor, răspunzător 
de ele, având să dea socoteală lui Dumnezeu. Din nefericire, tot 
omul lacom este tot atât de orbit, când îşi închipuie că averea asta 
este proprietatea lui absolută. Nu-şi dă seama cât de nestatornici, 
nesiguri şi fugitivi sunt banii. Astăzi îţi vin în mână din belşug, 
mâine fug, fără să te anunţe dinainte, fără să ştii unde s-au dus. Se duc 
oricâtă pază şi măsuri de asigurare ai lua. Banul nu vrez să asculte 
cuvântul lui Dumnezeu, care te înştiinţează că „banul are aripi ca 
de vultur şi sub ochii tăi se duce de la casa ta” (Pilde 23, 5) Cel care 
are grija averii este Dumnezeu care dă fiecăruia o anumită măsură, 
pentru ca nimeni să nu-şi asume stăpânirea absolută pe zveri. 

Această amăgire a egoismului şi alipire la avere fac pe cel 
lacom să fie un închinător al mamonei, un nemilostiv, uscat la 
inimă. Dacă bogatul era atât de alipit de averea pe care o credea că 

este a lui şi a lucrat-o, ca să fie numai pentru el, cu excepţia tuturor 
celorlalţi, el nu poate vedea pe sărac, pe nefericit, pe flămând. Nu îl 
interesează că sunt mulţi săraci, care s-ar fi îndestulat din fărâmiturile 
la masa lui bogată, atâţia orfani, care, dacă i-ar fi sprijinit bogatul, 
ei ar fi simţit mângâiere multă. Sunt atâtea spitale, care adăpostesc 
suferinzi, atâtea azile de bătrâni şi bolnavi. Lacomul nu vrea să 
imite pe Dumnezeu, care i-a dat atâta belşug de bunuri. Nu vrea 
să imite nici pământul şi pomii cei neînsufleţiţi, care i-au dat atâta 
rod, prin binecuvântarea lui Dumnezeu. El, un om cu rațiune şi 
suflet, ar fi trebuit, pentru această binecuvântare, să facă parte din 
roadele sale şi semenilor săi, oamenilor, dar n-a făcut. A rămas 
uscat, nemilostiv, nesimţitor. 


Materialismul și iubirea trupească de sine a lacomului 


Aşadar, lacomul şi nemilostivul bogat a plănuit să-şi strângă 
toate roadele şi bunătăţile în noile hambare mari. Dar şi-a făcut 
dinainte planul şi pentru modul de întrebuințare a belşugului său 
de bunătăţi. lată ce plan îşi făcuse: „vo: spune sufletului meu: suflete, 
ai multe bunătăţi, strânse pentru mulţi ani. Odihneşte-te, mănâncă, 
bea şi te veseleşte” (v. 19). Desigur că bogăţiile mele le voi păstra în 
toată siguranţa, fie că vrea Dumnezeu, fie că nu. Voi spune către 
sufletul meu, suflete, notează bine ce-ţi spun, ai în aceste hambare 
bunătăţi multe, care iţi sunt de ajuns pentru mulţi ani. Aşadar, 
nu mai ai nimic de făcut, decât să te desfătezi, să te odihneşti, să 
mănânci, să bei şi să te veseleşti! 

Aşa gândeşte lacomul. Fiindcă din clipa în care l-a îmbătat 
amăgirea bogăției şi beţia lăcomiei, vorbeşte neîncetat ca un nebun. 
Vorbire de nebun şi vorbe proaste sunt şi cele pe care plănuieşte să le 
spună sufletului său. Deoarece îşi sprijină întreaga odihnă şi fericire 
pe faptul că „are multe bunătăţi”. De fapt, realitatea dovedeşte că 
intervin mii de piedici şi chinuri, care-i fac viaţa amară, chiar dacă 
este susţinută de un mare belşug de bunătăţi. Dacă boala cercetează 

casa unui bogat, la ce-i folosesc multele lui bunătăţi? Oare faptul 
că patul este auzit şi perdelele scumpe împiedică durerea bolii? La 
ce foloseşte cearşaful bogat, când urmează să fie pătat de sânge? 
Dar chiar dacă sănătatea îi rămâne nevătămată, totuşi fericirea 
şi liniştea bogatului nu depind de averea sa. Fiindcă bunărăţile 
materiale se strică, putrezesc, se ofilesc. Iar ceilalţi oameni, cu care 
lacomul trăieşte în societate, îl privesc cu ochi pizmăreţi, ba unii au 
pornirea de a pune mâna pe averea lacomului. Cu toate mijloacele 
de asigurare, pe care omul le-a inventat, hoţii şi tâlharii şi răpitorii 
izbutesc să pună mâna pe averi mari. Şi deseori tâlharii iau şi capul 
proprietarului, odată cu banii furaţi. Tehnica a inventat casele de 
bani, dar şi spărgătorii au o întreagă ştiinţă cu o mare bogăţie de 
mijloace tehnice. Astfel se adevereşte cuvântul Domnului, că acele 
comori pe care omul le adună aici, pe pământ, „le strică rugina şi 
furii le sapă şi le fură” (Mt 6, 19). Dar şi celelalte cuvinte pe care 
le spune lacomul din parabolă sunt cuvinte nesocotite şi nebune. 
Deoarece a exclus din sufletul său orice gând mai înalt, a ucis în 
inima să orice dorinţă şi pornire spre lucrurile înalte şi cereşti, 
mărginindu-şi întregul scop al vieţii sale la cultivarea pântecelui, 
la o viaţă dobitocească în are să mănânce să bea, să se bucure de 
distracţii, fală şi neinfrânare. Ca şi când tot scopul cu care omul a 
venit în lumea aceasta ar fi să mănânce. Ca şi când Dumnezeu i-ar 
fi dat gândire şi acţiune, numai ca să inventeze cele mai bune reţete 
de bucătărie! 

Odihneste-te, mănâncă, bea şi te veseleşte! Iată cele patru 
porunci ale bogatului din parabolă, care arată foarte bine scopul 
pe care şi-l pun vieţii lor lacomii din toate timpurile. La aceasta 
tinde dorinţa, gândul, viaţa celor mai mulţi bogaţi, dar şi a celor 
săraci, care se amărăsc şi se necăjesc, fiindcă încă n-au izbutit şi ei 
să adune comori. 

„Odihnește-te” Să nu lucrezi, ci să te odihneşti. Mulţi vor să 
câştige bani, ca apoi să ajungă mai repede la odihnă, la nelucrare. Să 
poată să trăiască fără să lucreze şi fără să se ostenească. Şi de aceea 

persoane de acest fel vor să dobândească bani, fără să presteze o 
muncă corespunzătoare. Recurg la minciună, la înşelăciune, la furt, 
la agonisire de ruşine, ca să aibă mult şi fără muncă. Nu pregetă să 
predice pe faţă: nu poţi să te pricopseşti, dacă urmezi Evanghelia; fură 
ca să ai şi apucă, pentru ca să stăpâneşti, — zic ei. Unii ca aceştia calcă 
orice lege care li se face piedică. Nu se uită la cinste, la sinceritate, la 
implinirea îndatoririlor. Dacă altul le stă în calea imbogăţirii rapide 
Şi a reuşitei, nimic nu-i împiedică să-l vorbească de rău, să-l acuze, 
să-l pârască, chiar dacă le e frate bun. Nu se dau înapoi să acuze pe 
fratele lor, dacă este medic, că este cioclu, dacă este profesor că nu 
are cultură... Aşa unii îşi părăsesc meseria legală, care aduce prea 
puţin câştig, recurgând la jocurile de bursă, la plastografie, la abuz 
de încredere, la punerea sub scutul legii. Ei găsesc un lucru de nimic 
să dea foc la o casă, pentru a încasa suma de asigurare. Nu se sfiesc să 
pună mâna şi pe lucrurile sfinte şi pe averea Bisericii, ca să poată zice, 
în sfârşit, sufletelor lor: „odihneşte-te”. 

„Măânâncă, bea și odihneşte-te” Lacomului îi place să aibă cât 
mai mulţi bani, cu care să-şi poată procura cât mai multe plăceri 
şi desfătări trupeşti. Dacă nebunia unui câştig mare produce atâta 
foc în sufletele unora, apoi acest lucru se datorează mai cu seamă 
faptului că toată ţinta lor se mărgineşte la pântece. Toată ţinta lor 
este: cum să mănânc, cum să beau, cum să mă distrez în dansuri 
şi în centre mondene, în ce saloane sau în ce teatre să mergem. 
Fiecare bărbat şi femeie din rândul acestor oameni doresc bani din 
belşug, ca să se tăvălească neincetat în plăcerile pântecelui şi ale 
trupului. Le trebuie mulţi bani, ca să-i cheltuiască fără socoteală pe 
mode, pe actualități, pe lux fără măsură. O, ce adunătură de răutăţi 
şi de nedreptăţi, de murdării, ce grămadă de ruşine şi imoralitate, 
de nebunie şi slavă deşartă, conţin aceste trei cuvinte ale bogatului 
din Evanghelie: „Mănâncă, bea, veseleşte-te!” 

Acum, cititorule, ia aminte la un amănunt din cele mai 
caracteristice. Lacomul adresează acest tetralog de porunci, nu către 
trupul său, cum ar fi natural, ci către sufletul său, căci zice: „Su/lete, 

ai multe bunătăţi...” Adică lacomul desparte sufletul său duhovnicesc 
de rădăcina vieţii sale, de Dumnezeu, care este duh, şi îl sileşte să se 
alipească de bunurile materiale. Îşi cheamă sufletul să se îngroape în 
hambare, împreună cu grâul, ca să trăiască o viaţa trupească. Sau, mai 
bine-zis, îşi cheamă sufletul să se îngroape în stomac şi în pântece, care 
este plin cu mâncare, să se scufunde în noroiul necurăţiei, ca să afle acolo 
odihnă şi mulţumire. Se poartă bogatul, ca şi cum sufletul său ar fi un 
porc, care nu vrea decât să se tăvălească în noroiul putreziciunii, pentru 
a se odihni. Din nefericire şi aceasta este un rezultat urât al lăcomiei. 
Sufletul cel nemuritor şi duhovnicesc, care îşi află odihna şi bucuria 
numai în bunătăule duhovniceşti, sufletul care este destinat să se înalțe 
până la Dumnezeu şi să trăiască numai din comuniunea cu Hristos, ei 
bine, lacomul îl rupe de la Hristos, aruncându-l în noroiul material şi 
al necredinţei. Pentru că lacomul a ajuns la sfârşit la necredinţă, fuindcă 
sufletul său şi-a găsit odihna şi bucuria numai în bunătăţile materiale. Ca 
dovadă sunt multe evenimente istorice şi contemporane. Mulţi oameni, 
care aveau bani puţini şi au lucrat cinstit şi cu evlavie, cercetând biserica 
şi îngrijindu-se de mântuirea lor - când au câştigat pe neaşteptate mulți 
bani, au ajuns în categoria marilor îmbogăţiţi. Au căzut în lăcomie şi şi- 
au încredinţat viaţa lor mamonei, s-au îndepărtat de biserică, nu s-au mai 
îngrijit de mântuirea sufletului, s-au despărțit de Dumnezeu şi sufletul 
lor l-au silit să devină trupesc şi materialist. Adică Li s-a întâmplat şi lor 
ceea ce Duhul Sfânt a prevestit prin dumnezeiescul Pavel: „S-zz rătăcit 
de la credință” (| Tim 1, 10). 

Aşadar, iată: lăcomia omoară sentimentele nobile ale iubirii 
de oameni. Schimbă pe cel lacom, făcându-l fără inimă şi fără milă. 
Stinge orice idee luminoasă duhovnicească şi orice proprietate 
a sufletului, făcându-l materialist şi trupesc. Îl îndepărtează de 
Dumnezeu, ca să-şi găsească desfătarea în viaţa cea trupească a 
necredinţei. Dar sfârşitul unei asemenea vieţi va fi trist şi pierzător. 
Amăgirea nu va dura mult, va veni în curând aspra şi ingrozitoarea 
realitate. Pe aceasta o înfăţişează Domnul în urmarea parabolei. 

Hotărârea lui Dumnezeu 


În ciuda tuturor ostenelilor, pe care le cereau dărâmarea 
hambarelor şi zidirea lor din nou, bogatul se pare că şi-a sfârşit 
acest plan, destul de repede. Se pare că a trecut de oboselile şi 
grijile clăditului şi şi-a adunat roadele sale cele îmbelşugate în noile 
hambare. Acum toate erau gata. S-a culcat pe patul său, ca să se 
odihnească, dar în clipa în care era gata să se bucure de belşugul 
său, clipă pe care o râvnea şi pe care i-o pizmuiau concetăţenii 
săi, Dumnezeu a gândit şi a judecat cu totul altfel. Dumnezeu, în 
mâinile căruia se află viaţa noastră, Dumnezeu pe care lacomul 
l-a omis cu totul din socotelile sale, Dumnezeu a luat următoarea 
hotărâre: „Dumnezeu însă i-a zis: nebunule, chiar în această noapte ţi 
se va cere sufletul, iar cele ce le-ai pregătit ale cui vor fi?” (v. 20). Fie prin 
mijlocirea conştiinţei, care este glasul lui Dumnezeu, fie printr-o 
subită vedenie, cel lacom a primit de la Dumnezeu o înştiinţare 
limpede, despre un lucru, la care niciodată nu se gândise: că avea 
să moară. A primit înştiinţarea în timpul nopţii. La ceasul în care 
plutea pe oceanul fericirii sale închipuite şi al viselor trandafirii, 
bogatul a păţit ceva asemănător, cu aceea, despre care povesteşte 
Danul că a păşit împăratul babilonian Baltazar (cf. Daniil 5, 1-6). 
Aşadar, ca fulgerul a căzut din cerul senin hotărârea lui Dumnezeu 
pe capul bogatului. Dar să cercetăm mai bine această hotărâre. 

„Nebunule!”: lată cuvântul cu care Dumnezeu se adresează 
lacomului. Dumnezeu, izvorul înţelepciunii, al înţelegerii şi al 
socotinţei, crede nesocotit şi nebun pe tot omul lacom, materialist 
şi necredincios. Va veni vremea când va înţelege omul însuşi acest 
lucru şi va zice: am fost un nebun şi un nesocotit în toată viaţa 
mea. 

„Chiar în această noapte îţi vor cere sufletul” Nu vei avea mulţi 
ani de trăit, după cum ţi-ai făcut tu socoteala, nu vei avea o viaţă 
lungă, ca să petreci în mijlocul belşugului, al luxului, al ospeţelor 
şi al desfătărilor, ci moartea. Vei muri chiar acum în noaptea 

aceasta. Vei muri de o moarte jalnică, fiindcă iţi vor lua sufletul 
tău. Acel suflet, pe care voiai să-l robeşti pornirilor trupului, 
care îl vor despărţi silnic de trup şi vor întrerupe, în felul acesta, 
alipirea ruşinoasă şi nebună de materie, la care tu ţi-ai silit sufletul. 
Ce durere va fi atunci, pentru lacomul cel necredincios! Omul 
credincios şi devotat lui Dumnezeu îşi dă bucuros sufletul său spre 
moarte, fiindcă „doreşte să se dezlege şi să fie cu Hristos”, precum 
dorea Pavel (F/ 1, 2-3). Dar lacomul cel materialist şi necredincios 
este cuprins de frică şi cutremur, când vede că deodată părăseşte 
lumea, pe care o iubea atât de mult, că se dărâmă planurile lui, pe 
care el işi sprijinise fericirea. Am văzut mulţi oameni care şi-au 
făcut nişte planuri fanteziste, planuri de viaţă şi activitate mare, 
dar a doua zi erau morţi. Câţi au zidit palate măreţe şi n-au ajuns să 
locuiasca în ele! Ce minunat caracterizează lucrurile lumii acesteia 
cântarea slujbei de îngropăciune, care zice: „Toate trec ca o umbră 
şi ca un vis; viaţa este O suflare şi moartea 0 moşteneşte”, 

„Îzi vor lua sufletul tău” Şi fireşte, îl vor lua, ca să dea socoteală 
Judecătorului. Ai dat urmare acelei vorbării a necredinţei, pe care 
o răspândesc vrăjmaşii adevărului. Ai crezut cu uşurinţă că nu 
există judecată şi răsplată şi că totul nu este decât viaţa aceasta. 
După ea omul se pierde şi dispare. Şi totuşi, iată, sufletul trăieşte 
şi va să fie judecat. Trebuie să răspundă acum la această întrebare 
înfricoşată a Judecătorului: Omule, ce ai făcut cu sufletul tău? Cum 
ai întrebuințat această arvună nepreţuită, suflarea Mea proprie, pe 
care ţi-am încredinţat-o, ca să-ţi pregăteşti cu ea fericirea veşnică? 
O), cititorule, oare ne vom afla noi în situaţia nespus de fericită, de 
a răspunde la această întrebare a Judecătorului: Am întrebuințat 
sufletul meu conform cu legea Ta! Sau dimpotrivă, nu cumva vom 
rămâne fără cuvânt, ca bogatul cel nebun din parabolă? Să nu fie! 

„Ţi se va lua sufletul”: Pentru că sufletul tău nu era proprietatea 
ta, ca să faci ce vrei cu el. Ci era un împrumut pe care ţi-l dăduse 
Dumnezeu. Deoarece tu l-ai stricat într-atât, încât nu mai poate 
fi vindecat, deoarece l-ai distrus, nu poţi să ai acum loc lângă 

Dumnezeu. Sufletul tău nu-l vor lua îngerii cei buni, ca să-l aducă 
în sânul lui Avraam, ca pe sufletul lui Lazăr, ci îl vor lua îngerii 
intunericului, viclenii draci, cărora tu le-ai predat, pe pământ, 
sufletul tău. Ei aşază astfel de suflete pentru vecie în locul de 
chinuri. Aşadar, şi tu, pe care vecinii tăi te-au numit, până în clipa 
aceasta, mare, bogat, om însemnat în mediile economice, tu, cel 
putred de bogat, lângă cadavrul căruia linguşitorii şi prefăcuţii vor 
zice atâtea linguşiri şi cuvinte nesocotite, vei fi dus acum de draci şi 
cufundat într-un naufragiu jalnic şi vrednic de plâns. 

Iar nebunule: „Cele ce ai pregătit ale cui vor fi?” 

Împrejurarea care face ca moartea lacomului să fie şi mai 
jalnică, este că el trebuie să se despartă de acele bunuri, de care 
i se alipise sufletul, dorurile, nădejdile şi strădaniile vieţii sale. El 
părăseşte toate câte le-a câştigat prin atâtea osteneli şi nelinişti, 
insomnii, griji, procese, temeri şi primejdii, ca să le aibă pentru 
mulţi ani. lată, acum pierde într-o clipă. Moartea este îngrozitoare 
pentru cel lacom, fiindcă nu poate să le ia cu dânsul, zice proorocul 
David (Ps 48, 17), şi el se va duce din lumea aceasta gol, aşa cum 
intrase în lume, fără acele bunătăţi materiale, pe care le-a adunat 
şi care nu-i vor fi de niciun folos, nici la judecată, nici în viaţa 
cea veşnică, în care are să intre prin moarte. Cât de des ar trebui 
lacomul să se gândească la acea întrebare a Domnului: „Ce-i va 
folosi omului dacă va câştiga lumea întreagă şi îşi va pierde sufletul. 
Sau ce va da omul în schimb pentru sufletul său?” (Mc 8, 36-37). 

„Cele ce ai pregătit ale cui vor fi?” Îşi laşi bogăţiile aici, însă cui le 
laşi? O, şi acest lucru este nespus de trist pentru lacom, când e pe 
patul de moarte. Banii şi moşiile acelea, pe care le-a îngrămădit cu 
sudoarea lui şi le-a dobândit cu osteneli şi sânge, bunurile materiale 
pentru care şi-a vândut sufletul, cui le lasă pe ele? Copiilor? Rudelor? 
Dar el ştie ce întrebuințare vor da aceştia averii sale? Oare le vor 
intrebuinţa în aşa fel încât averea lui să fie binecuvântată, sau 
aşa ca să-şi atragă blesteme? Spre cinste, sau spre stigmatizare şi 
necinste a numelui său? În scopuri bune sau în scopuri rele? Din 

nefericire, aproape toate moştenirile lacomilor se risipesc de obicei 
in desfrânări. Bine descrie lucrul acesta Ecleziastul cel insuflat de 
Dumnezeu: „E am urât nebunia mea cu care m-am ostenit sub soare. 
Căci am lăsat-o pe ea omului, care a fost cu mine. Şi cine ştie dacă este 
înțelept sau nebun” (Ecleziast 2, 18-19). Şi chiar dacă lacomul ştie 
cui lasă averea sa, totuşi nu ştie în mâinile cui va ajunge până la 
sfârşit. „Adună comori şi nu ştie cui le lasă pe ele”, zice Dumnezeu, 
prin David (Ps 38, 7). Averile ajung pe mâini străine, adeseori pe 
mâini duşmănoase. Mulţi bogaţi, dacă ar cunoaşte dinainte la cine 
va ajunge palatul lor cel măreț şi giuvaerurile lor cele de mult 
preţ, în care şi-au pus tot sufletul, mai bucuros le-ar da foc în clipa 
morţii, decât să le lase de izbelişte. 

Aşadar, cititorule, nu vezi cât de nimerită este caracterizarea 
de nebun, pe care o dă Domnul lacomului? Dar să luăm aminte 
la ultimele cuvinte, cu care Domnul pecetluieşte parabola. Ne e 
teamă nu cumva caracterizarea aceasta să se potrivească la mulţi 
alţii. 


Aplicarea parabolei 


„Aşa păteşte cel ce îşi adună comori pentru sineşi nu se îmbogățeşte 
în Dumnezeu” (v. 21). Domnul zice că nu numai bogatul din 
parabolă a fost un nebun. Ci, de asemenea, este nebun orice alt 
om, care îşi adună comori pentru sine, adică işi adună comori 
exclusiv pentru propria sa persoană, pentru eul său, pentru trupul 
său şi pentru poftele lui păcătoase, şi el este nebun şi nesocotit, 
fiindcă deşi îşi adună comoară pentru trupul său şi işi spune: sunt 
bogat, m-am îmbogăţit, nu mai am nevoie de nimic; totuşi, precum 
adevereşte Dumnezeu însuşi, aşa unul va fi „nenorocit, vrednic de 
milă şi sărac şi orb” (Apoc 3, 17). Este nebun, fiindcă îşi cheltuieşte 
zilele vieţii lui adunând comori şi lăcomind. Dar nu se gândeşte 
destul la moarte. Îi e silă când aude vreo discuţie despre moarte, 
consideră nepoliticos pe acela care aduce vorba despre moarte, ca 

nu cumva să se micşoreze trufia vieţii lui. Închinătorii trupului, 
oamenii lumii strigă: Nu, nu, să nu otrăviţi bucuria noastră cu 
gânduri sinistre de moarte. Şi totuşi gândul la moarte ar putea să 
oprească catastrofa desăvârşită, spre care îi mână viaţa lor întreagă; 
numai gândul la moarte ar putea să-l întoarcă pe om de pe drumul 
nebuniei şi al uşurătăţii pe calea înţelegerii şi a logicii. Gândul la 
moarte este cea mai sănătoasă filozofie, capabilă să pună hotare 
vieţii, pe care nebunia, lăcomia şi zădărnicia lumească o strică în 
aşa mare măsură. 

Astfel, ca şi bogatul din parabolă, fără minte este orice om 
care îşi concepe viaţa şi fericirea pe belşugul de bunuri materiale, 
pe bogăţia şi pe rezervele sale. Şi nu se gândeşte că mijloacele 
materiale nu numai că nu pot să-l ţină pe om în viaţă, şi să-i dea 
fericirea, ci adesea fac viaţa de nesuferit, cu ostenelile, cu grijile, cu 
neliniştile, şi cu nebuniile în care se învârteşte şi se vâră bogatul. 
Domnul zice că este nebun orice om care îşi adună aici bogăţie şi 
dintr-odată se duce, lăsându-și toate bunurile sale să se risipească în 
cele patru vânturi, la moştenitori proşti, la hoţi sau la epitropi. 

Aşadar, este nebun „ce/ ce nu se îmbogăţeşte în Dumnezeu”, 
adică tot omul care nu se îngrijeşte să-şi adune comori în cer şi 
să se îmbogăţească cu acele bogății care să fie puse în mâna lui 
Dumnezeu. Nu se îmbogăţeşte în credinţă. Bogat în credinţă 
poate să fie orice sărac, spune dumnezeiescul Iacob (2, 5). Nu se 
imbogăţeşte în fapte bune, în fapte de milă şi de iubire de oameni, 
(cf. 1 Tim 117). Nu se îmbogăţeşte în răbdare, blândeţe, dreptate, 
sfinţenie, morală şi iubire. Mulţi oameni care au bogății mari, 
in această lume, sunt săraci, lipsiţi de fapte de virtute care să le 
adune comori veşnice în cer. lar aceasta este cea mai mare şi mai 
pierzătoare lipsă de minte şi uşurătate. Este mai puţin vrednic de 
plâns acel uşuratic, care şi-a ars casa şi şi-a aruncat banii în mare şi 
a rămas gol şi şi-a rănit trupul său, decât bogatul care nesocoteşte 
comorile cereşti şi nu se îimbogăţeşte-în Dumnezeu, prin fapte de 
virtute. Este cu adevărat o mare nebunie, cititorule, cea pe care o 

arată cei ce încalcă legea lui Dumnezeu, dispreţuiesc virtutea şi îşi 
vând sufletul, ca să se îmbogăţească în bani, în bunuri materiale ale 
lumii acesteia, care în esenţă nu au niciun preţ. 

„Tot aşa cel ce îşi adună comori pentru sine şi nu se îmbogăţeşte 
în Dumnezeu”. Aceste ultime cuvinte ale Domnului sunt şi o 
grozavă ameninţare, adresată oricărui om, care trăieşte şi gândeşte 
ca bogatul cel nebun din parabolă. Ameninţare către orice om care 
nu caută să se îmbogăţească în Dumnezeu, prin virtute, pe acesta 
moartea îl va afla în mijlocul gândurilor şi al grijilor pentru lucrurile 
materiale ale vieţii acesteia. O moarte neaşteptată şi violentă. La fel 
de jalnică şi vrednică de plâns este starea oricărui materialist uscat 
la inimă, nemilostiv, păcătos şi necredincios. Să ne temem, iubite 
cititor, de această stare rea, care ameninţă pe astfel de nebuni. Să 
ne lipim sufletele, nu de bogăţia de bani, şi de desfătările materiale, 
ci de Dumnezeu, care se îngrijeşte părinteşte de cele necesare 
vieţii noastre. Să căutăm împărăţia lui Dumnezeu şi dreptatea Sa; 
să căutăm bogăţia cerească pe care o formează virtutea, credinţa, 
dragostea. 

(Lc 16, 1-13) 


omnul ştia mai bine decât toţi că întrebuinţarea bogăției 

şi în general a bunurilor materiale ale lumii acesteia are o 

strânsă legătură cu viitorul veşnic, deoarece poate să ducă 
pe om la pierzanie şi să-l mântuiască. Şi de aceea, cu orice prilej, 
Domnul a accentuat primejdia bogăției. Prin această parabolă, a 
iconomului nedrept, Domnul vrea să ne trezească din somnul şi 
din letargia pe care o produce în suflet înţelegerea pe dos a scopului 
averii materiale. Domnul caută să ne arate că bunurile lumii acesteia 
nu sunt date de Dumnezeu, ca să fie întrebuințate ca unelte ale 
distrugerii noastre, ci ca mijloace de fericire, nu ne sunt date ca să 
le intrebuinţăm impotriva lui Dumnezeu, ci spre slava Sa. 

În parabola de faţă, toţi oamenii fără excepţie sunt prezentaţi 
ca nişte iconomi şi mântuitori ai oricăror bunuri, pe care le au sau 
pe care le consideră ei ca avere şi proprietate a lor. Ca iconomi 
nicidecum ca proprietari, căci stăpânirea şi proprietatea tuturor 
lucrurilor aparţine lui Dumnezeu; noi avem numai dreptul de 
întrebuințare, dar şi pe acesta numai cu o ţintă anumită, pe care 
ne-a hotărât-o Dumnezeu, ca proprietar absolut. Şi după cum pe 

bună dreptate a spus un scriitor vechi, lumea poate fi asemănată 
unei case foarte mari, al cărui acoperiş este cerul, lămpile sunt 
soarele, luna şi stelele, iar masa este pământul cel întins, cu roadele 
şi bunătăţile lui. Domn şi proprietar al acestei case este Dumnezeu, 
iar omul este un iconom, căruia i s-a dat pe mână administrarea 
bunurilor mesei. Dacă el administrează aceste bunătăţi cu cinste 
şi după voia proprietarului, va primi răsplată bogată. Dar dacă va 
fi prins cu vicleşuguri şi abuzuri, va pierde postul de iconom şi îşi 
va trage asupra capului său mânia Domnului său. Dar tâlcuirea 
parabolei va prezenta şi mai limpede adevărul. 

Iconomul, fiind nevrednic de încredere, îşi pierde locul. 
Domnul a vorbit nu numai celor doisprezece ucenici, ci şi acelora 
care-l primiseră învăţătura şi doreau să-l fie devotați şi a zis: „Un om 
era bogat şi avea un iconom, şi acesta a fost pârât că îi risipeşte averea” 
(v. 1). Stăpânul de casă bogat avea un iconom, care îşi uitase datoria 
şi menirea lui, îşi uitase interesul său adevărat. De aceea risipea 
averea stăpânului său prin lipsă de grijă şi prin indiferența pe care 
O avea în administraţie, ori prin abuzurile şi cheltuielile pe care le 
făcea, pe socoteala averii străine. Tot aşa, din nefericire, s-a dovedit 
că fac şi astăzi nu puţini din administratorii de averi particulare şi 
publice. 

Însă la acest punct, trebuie să luăm aminte noi cei ce nu suntem 
abuzivi cu banii sau cu alte lucruri publice sau particulare, trebuie 
să luăm aminte, fiindcă înţelesul acestei parabole nu este numai 
acela, care reiese nemijlocit la o primă considerare a cuvintelor. 
Adică nu este vorba nu numai de bani sau de alte bunuri materiale 
ale noastre sau străine, ci de abuzul cu orice bunuri, pe care ni le-a 
dat Dumnezeu, marele Stăpân de casă al universului. Meşteşugul, 
serviciul, capacităţile, hărăzirile speciale, sănătatea, vremea vieţii 
prezente, toate acestea sunt lucruri ale lui Dumnezeu, sunt o 
avere, ai cărei administratori ne-a pus Dumnezeu pe noi oamenii. 
Şi o administrare credincioasă a acestor bunuri, pe care ni le-a 
încredinţat Dumnezeu, este întrebuinţarea lor şi spre întreţinerea 


352 


Parabolele Domnului 


noastră şi consacrarea tuturor lucrumlor în slujba lui Dumnezeu 
şi a aproapelui. Abuz şi risipă este cheltuirea acestor mijloace în 
poftele egoiste de desfătare, ori strângerea lor în comori pentru 
noi înşine şi pentru rudele noastre. Dar cine poate să dovedească că 
cineva a administrat până astăzi aceste bunuri cu toată sinceritatea 
şi în conformitate cu scopul pentru care ni le-a dat Dumnezeu? Din 
nefericire, sunt foarte puţini care să facă acest lucru. Aşadar, vezi, 
cititorule, că cine nu ia seama la înţelesul mai adânc al cuvintelor 
Evangheliei va face foarte uşor excepţie cu sine însuşi şi va crede 
că acestea sunt spuse pentru alţii. Pe când ele tocmai sunt spuse 
pentru fiecare din noi, în parte. 

Era firesc ca bogatului să-i fie anunţată risipirea averii sale. 
Fiindcă mincinosul şi hoţul se bucură numai la început, zice un 
proverb, iar apoi nu se poate să nu se afle despre faptele lor. Şi 
acela, „chemându-l pe el, i-a zis: ce am auzit despre tine? socoteala 
iconomiei tale; căci nu mai poți să fii iconom” (v. 2) - bogatul îi zice 
iconomului său: m-am aşteptat să aud întotdeuna veşti bune despre 
administrarea şi cinstea ta. Ce sunt aceste veşti supărătoare, pe care 
le aud acum despre tine? Mi-au fost iînşelate nădejdile cu viclenie. 
Nu-ţi mai poţi păstra locul de iconom, de aceea trebuie să-mi dai 
socoteală de administrarea ta. Veştile despre reaua administrare 
erau atât de grave şi de adevărate, încât iconomul nu putea să le 
tăgăduiască şi prin urmare hotărârea stăpânului, ca să-l dea afară 
din slujba sa, a rămas definitivă. 

Însă, dedesubtul literelor parabolei, se află un înţeles mai 
adânc şi mai instructiv. Acest înţeles este următorul: că Dumnezeu 
cunoaşte deplin toate faptele oamenilor. Iar pe de altă parte, noi nu 
trebuie să ne închipuim că vom stăpâni şi folosi mereu bunurile, pe 
care le administrăm astfel. Căci moartea ne va scoate din iconomatul 
lor şi ne va lua mijloacele şi prilejurile, cu care am fi putut să lucrăm 
spre folosul nostru propriu şi spre folosul altora, pentru că vom 
părăsi administrarea bunurilor din această lume, mult mai curând 
decât ne-am fi închipuit şi noi, precum s-a întâmplat şi cu iconomul 

din parabolă, care a fost destituit într-o vreme, când nu se aştepta la 
aceasta, iar alţii vor lua în primire locul nostru, pentru acelaşi scop. 
Lucru însă şi mai important nu este că pierdem noi administrarea, 
nu că plecăm din lumea aceasta, ci că vom da socoteală, vom fi 
chemaţi să-l dăm socoteală lui Dumnezeu, cel ce ne-a pus să fim aici 
iconomi. Fiecare dintre noi-va auzi după moarte; „Dă-mi socoteala 
iconomiei tale”. Zice iarăşi Dumnezeu, prin dumnezeiescul Pavel: 
„Toţi oamenii trebuie să moară odată, iar după aceea vine judecata” 
(Evr 9, 27). La aceasta trebuie să ne gândim adesea. Precum un 
corespondent, care administrează bani străini şi nu vrea să facă 
abuzuri şi să ajungă în închisoare, aşteaptă mereu o reconsiderare a 
socotelilor sale şi o dare de seamă, tot astfel şi creştinul în tot ceasul 
trebuie să aştepte chemarea morţii şi ceasul socotelilor. Pe pământ, 
cei vinovaţi găsesc adesea mijloace să evite mustrarea şi pedeapsa, dar 
pentru administrarea pe care ne-a încredinţat-o Dumnezeu, „absolut 
toţi va trebui să dăm socoteală” (cf. II Co 5, 10). 


Ințelegerea târzie a iconomului 


Când a auzit iconomul hotărârea stăpânului său, a înţeles 
îndată cât era de critică situaţia sa şi cât de nebună şi de vătămătoare 
fusese purtarea lui de dinainte. Aşadar, a început să se gândească la 
viitor: „Iconomul zise în sine: cesă fac, căci stăpânul meu ia iconomatul 
de la mine? Să sap nu pot, să cerşesc mi-e ruşine” (v. 3) Cu mult mai 
înainte ar fi trebuit să se gândească la urmările administrării lui 
rele şi la situaţia în care va ajunge, dacă-şi va pierde postul. Ar 
trebui de la primii paşi ai vieţii noastre, din prima zi în care am 
fost înştiinţaţi Că va veni moartea să ne ia iconomatul, ar trebui să 
ne gândim de atunci, în ce fel vom avea să administrăm mai bine 
avuţia încredinţată nouă de Dumnezeu, aşa încât să nu avem a ne 
teme de viitor. Cel ce nu a ştiut aceasta de la început, va trebui s-o 
afle până la urmă. Cel puţin acum să indrepte paguba, atâţia ani 
buni, pe care i-a pierdut degeaba. 

Cititorule, ia seamă la modul în care gândeşte iconomul 
din parabolă. Vede că nu este în stare să-şi câştige existenţa cu o 
muncă grea. Nu pot să sap, zice el. De ce nu poate? Nu cumva are 
vreun defect sau vreo boală trupească? Nicidecum, ci fiindcă era 
leneş, uşuratic şi nu voia să se obosească. Deci imposibilitatea de a 
munci nu era fizică, ci morală; oricine nu-şi împlineşte cu credinţă 
datoria la locul în care l-a aşezat Dumnezeu, va deveni incapabil 
să trăiască. 

Iconomul mai vede că nu are nici smerenia care-i trebuie 
omului pentru a cerşi. „Mi-e ruşine să cerşesc”, zice el iarăşi. Adică 
s-a îndreptăţit mai întâi cu lenea, iar acum cu trufia lui. Căci cei 
incapabili trupeşte să lucreze, din pricina vreunei boli sau a vreunui 
defect fizic, nu se ruşinează să ceară altora ajutorul. Aceia sunt 
smeriţi şi din această pricină găsesc mijloace de trai, dar cei ce au 
devenit incapabili din punct de vedere moral, prin lenea şi viclenia 
lor, acelora le este ruşine să ceară milostenie. Nu le este ruşine să fie 
vicleni şi să abuzeze de averea altora, dar se ruşinează să cerşească 
pâine. la aminte, cititorule, la acest lucru, ca să înţelegi în ce măsură 
distruge păcatul pe om. ÎL distruge şi îl orbeşte într-atâta, încât nu 
se ruşinează pentru fapte de ruşine, dar se ruşinează pentru nevoile 
legitime! Nu se ruşinează să fure, dar se ruşinează să ceară o bucata 
de pâine, când îi e foame”. Nu se ruşinează să devină imoral, dar 
se ruşinează să aibă un serviciu inferior! Nu se ruşinează să devină 
necredincios sau să se depărteze de Dumnezeu, dar se ruşinează să 
apară în ochii altora ca un om evlavios şi religios! Ce stricăciune a 
sufletului! 

Să vedem acum ce soluţie a aflat iconomul din parabolă, 
pentru a-şi asigura viitorul. „Știu ce voi face, pentru ca, atunci 
când voi fi schimbat din iconomat, să mă primească în casele lor” 
(v. 4). L-a venit un gând neaşteptat în minte şi s-a transformat în 
hotărâre definitivă. Am înţeles ce trebuie să fac, zice el. Ştiu care 
sunt datornicii stăpânului meu. Eu pot să-i îndatorez, iertându- 
le o parte din datorie, aşa că îmi voi afla refugiul în casele lor. 

Rămânând pe rând în casa fiecăruia dintre ei o vreme oarecare, îmi 
voi petrece astfel restul vieţii mele în belşug. Este clar că felul în 
care îşi făcea el prieteni, care apoi să-i asigure viitorul, este un mare 
abuz al unei părţi de avere a stăpânului său. Se pare că stăpânul 
îi dăduse libertate nelimitată în administrarea averii, datoriilor. 
Aşadar, în confonnitate cu planul lui, „chemând unul câte unul din 
datornicii stăpânului său, a spus celui dintâi: cât datorezi stăpânului 
meu? lar acesta a zis: o sută de măsuri de untdelemn. Şi iconomul i-a 
zis: ia-ți Zapisul şi şezând scrie îndată cincizeci. Apoi a zis altuia: tu 
cât datorezi* Iar el a zis: o sută de măsuri de grâu. Şi iconomul i-a 
zis: ia-ţi zapisul şi scrie optzeci” (v. 6-7). De îndată ce a hotărât acest 
nou abuz, iconomul l-a dus repede la îndeplinire, ca nu cumva să 
fie prins tratând datornicii. A uşurat datoria unuia pe jumătate, a 
altuia la o cincime. A făcut acest lucru cu toţi datornicii stăpânului 
său, în măsura sumei, pe care socotea că o va afla la fiecare din ei. 
Le-a dat înscrisurile înapoi şi a făcut înscrisuri noi, cu cantitatea 
micşorată. lată purtarea cea rea a iconomului nedrept. 


Cercetarea faptei iconomului nedrept 


Noua înşelăciune şi noul abuz al iconomului, care era aproape 
de concediere, au fost anunţate stăpânului său. Însă, în chip paradoxal, 
parabola zice că: „A lăudat stăpânul pe iconomul nedreptăţii, că a 
lucrat înţelept”. Aceste cuvinte surprind pe cel ce nu cunoaşte tâlcul 
parabolei, fiindcă la prima vedere, se pare că stăpânul aprobă abuzul 
şi nedreptatea. Şi mulţi au auzit parabola, şi s-au smintit puţin 
din pricina acestei nelămuriri. Aceste cuvinte au dat duşmanilor 
creştinismului prilejul să acuze pe Hristos, cum că laudă nedreptatea! 
Dar acestora ar trebui Domnul să le spună iarăşi ceea ce le-a spus şi 
saducheilor materialişti: „Rătăciţi, neştiind Scripturile” (Mt 22, 29). 
Mai întâi stăpânul casei din parabolă a lăudat pe iconom, nu pentru 
fapta în sine, nu pentru noua nedreptate. Cum ar fi fost cu putinţă 
să laude noua nedreptate, care se făcea spre paguba lui însuşi, când el 

şi pentru cea dintâi nedreptate voise să îl dea afară din slujba sa? Dar 
stăpânul a lăudat înţelepciunea lui, inteligenţa lui vie şi priceperea 
lui. L-a lăudat ca pe un om prevăzător; ce păcat însă căci cinstea lui 
nu este la fel de mare ca înţelepciunea, a spus desigur stăpânul. În al 
doilea rând, trebuia să avem în vedere pe cine personifică persoanele 
din parabolă, ca să ajungem la tâlcul ei. Bogatul din parabolă 
închipuie pe însuşi Dumnezeu, iar iconomul închipuie pe orice om 
bogat, pe orice administrator de daruri ale lui Dumnezeu. Aşadar, 
dacă un astfel de om imparte bunurile sale materiale săracilor, 
sau face bine altora în vreun mod oarecare, acel om face la fel ca 
iconomul din parabolă. Căci împarte lucruri străine, spre folosul 
său propriu. Fiindcă toate aceste bunuri aparţin lui Dumnezeu. 
Omul nu este decât un iconom provizoriu şi răspunzător. Singura 
deosebire, care face ca fapta aceasta să fie prin excelenţă morală şi 
lăudabilă, este că, procedând astfel, creştinul lucrează conform cu 
voinţa adevăratului proprietar al bunurilor, conform cu voinţa 
lui Dumnezeu. Dimpotrivă, în parabolă, iconomul este prezentat 
lucrând fără aprobarea stăpânului său bogat. Dar deosebirea aceasta 
este numai în aparenţă. Fiindcă bogatul din parabolă închipuie pe 
însuşi Dumnezeu, care doreşte o astfel de administrare a bunătăţilor 
Sale, prin urmare şi fapta de acest fel a oricărui iconom al bunătăţilor 
lui Dumnezeu este inţeleaptă şi lăudată. 

Aşadar parabola nu laudă pe acest iconom că a abuzat 
de bunurile stăpânului său, nici nu dovedeşte că avem voie să 
abuzăm, de bunuri străine, ca să le împărţim săracilor. Ci laudă pe 
iconom, deoarece ca om de lume ştia să se îngrijească de viitorul 
său pământesc, valorificând ocazia prezentă. Şi din acest punct 
de vedere, îl dă ca pildă creştinilor credincioşi, care trebuie să fie 
inţelepţi şi prevăzători în interesele lor duhovniceşti, precum şi 
oamenii lumii în interesele lor lumeşti. Adică să folosească prilejul 
vieţii prezente, ca să-şi asigure viitorul lor veşnic. Cititorul va 
inţelege mai bine acest înţeles al parabolei, din stihul imediat 
următor, pe care îl vom tâlcui acum. 

„Căci fiii veacului acestuia sunt mai înţelepţi decât fiii luminii 
în neamul lor” (v. 8) care sunt fiii veacului acestuia? Sunt oamenii 
acestei lumi trecătoare, întunecoase şi amăgitoare, oamenii care au 
ca scop al vieţii, cum să trăiască mai bine, cum să se desfăteze de 
veacul acesta şi îşi pun viaţa lor numai în veacul de acum. Dar care 
sunt fiii luminii? Sunt cei luminaţi cu lumina Evangheliei, creştinii 
care cunosc adevărul, care au fost chemaţi la viaţa mai înaltă şi au 
fost mai luminaţi, ca să vadă viaţa cea viitoare şi veşnică. Aşadar 
Domnul zice că oamenii lumii arată mai multă grijă pentru interesul 
lor lumesc şi pentru desfătările lor de pe pământ, decât arată oamenii 
duhovniceşti, creştinii credincioşi, pentru interesul lor duhovnicesc 
şi pentru dobândirea bunătăţilor vieţii veşnice. Grijile, prevederile, 
îngrijorarea, inventivitatea, activitatea neadormită, pe care o pun 
oamenii lumii acesteia, ca să-şi dezvolte negoţul, să-şi realizeze 
câştigurile mari, să-şi mărească averea şi să-şi ridice standardul de 
viaţă, acestea toate fac de ruşine pe creştinii credincioşi, care deşi 
au ca scop al vieţii fericirea veşnică, totuşi arată atâta lipsă de grijă, 
lene, îndărătnicie şi neînțelegere! Aşadar oamenii lumii acesteia, 
materialişti şi necredincioşi, slujesc mai bine pe mamona al lor, 
decât slujesc credincioşii creştini pe Hristos. Iată care este adevăratul 
înţeles al versetului opt din parabola iconomului nedrept, verset 
care pare atât de paradoxal, pentru cei ce nu ştiu să citească bine 
adevărul Evangheliei. Cu toate că noi nădăjduim că cititorul a aflat 
desăvârşit adevărul, totuşi mai adăugăm câteva cuvinte despre această 
învăţătură importantă a Domnului. 

Domnul a vrut să ne arate, prin aceste cuvinte, o învăţătură 
nespus de mare: că fiii luminii, cei ce cred în Hristos ca Mântuitor, 
se arată în lucrurile de mântuire mai puţin grijulii, curajoşi şi activi, 
decât fiii neamului acestuia, nu că aceştia din urmă ar fi cu adevărat 
mai înţelepţi, ci fui luminii sunt mai grijulii numai „în neamul 
acesta”, adică numai pentru viaţa prezentă şi în mediul oamenilor 
la fel cu ei, în mediul celor care se desfatează în chip egoist cu 
bunurile lor, până şi le pierd prin moarte. 

Fiii luminii ştiu că moartea trebuie să-i dezlege din iconomat 
şi din administrarea împrejurărilor şi a prilejurilor din viaţa aceasta. 
Totuşi ei nu se îngrijesc şi nu poartă grijă de starea lor viitoare. Da, 
cititorule! Cei mai mulţi dintre noi trăim, ca şi când ar fi vorba să 
rămânem pe veci aici, ca şi când n-ar exista o altă viaţă, în care scop 
ar trebui să facem bine continuu, ca să rămânem mereu în acea 
viaţă viitoare. Deşi nu vrem să urmăm viaţa lumii, ci îmbrăţişăm 
adevărul Evangheliei, deşi lumina Evangheliei ne înfăţişează viaţa 
viitoare foarte limpede şi deschis, şi ne leagă să o vedem limpede, 
totuşi noi nu ne pregătim dinainte pentru viaţa viitoare, nu 
intoarcem spre ea toată râvna dispoziţia, grija şi îngrijirea noastră. 

Aşadar ar trebui să imităm înţelegerea, îngrijorarea şi 
raporturile de interes, pe care le pun în acţiune oamenii lumii, 
pentru a dobândi desfătările trupului şi bunătăţile materiale. 
Înțelegerea şi trezvia lor constă în aceasta: că ei ştiu să deosebească 
şi să folosească prilejurile, prevăd şi se pregătesc din vară pentru 
iarnă, fac târgul ca să aibă dobânzi mari, fac tot ceea ce slujeşte 
scopului lor ţinta de căpetenie a fiecărei zi. Grija şi veghea noastră 
constă, prin asemănare, în următoarele: în aceea că ne ostenim 
şi folosim prilejurile zilnice, pe care le trimite Dumnezeu, să ne 
ingrijim din timpul acestei vieţi, ca să ne asigurăm de cea viitoare 
şi veşnică. Să avem ca ţintă de căpetenie a lucrării noastre zilnice 
ceea ce slujeşte la pregătirea şi fericirea noastră veşnică. Foarte 
nimerit întrebuinţează Domnul aici exemplul oamenilor de lume 
necredincioşi, ca să trezească râvna noastră a credincioşilor. De 
aceea acest verset renumit şi toată parabola aceasta în general este 
o capodoperă a genului. 


Aplicarea parabolei 


Şi Domnul, aplicând indată parabola ascultătorilor Săi de 
atunci, dar şi ascultătorilor şi cititorilor Evangheliei Sale, câţi 
vor fi până la sfârşitul veacului, Se identifică pe Sine cu stăpânul 

din parabolă, ca un proprietar nevăzut al tuturor persoanelor şi 
lucrurilor. Ajunge la concluzia următoare: „Și Eu vă zic vouă: 
faceţi-vă prieteni din mamona nedreptăţii, pentru că atunci când veţi 
fi în lipsă, să vă primească în casele lor cele veşnice” (v. 9). Cu aceste 
cuvinte Domnul ne porunceşte să ne îngrijim dinainte de fericirea 
noastră din viaţa veşnică, întrebuinţând bine toate câte le stăpânim 
în viaţa aceasta. Precum iconomul nedreptăţit şi-a făcut prieteni cu 
bunurile stăpânului său, tot aşa şi noi trebuie să ne facem prieteni 
din bunurile Stăpânului nostru, din bunurile lui Dumnezeu, pe 
care e administrăm. Precum oamenii lumii se îngrijesc în mii de 
feluri cu multă osteneală să-şi câştige capitaluri şi averi, cu care ei 
socotesc să-şi asigure viitorul lor pe pământ, aşa şi noi trebuie să 
intrebuinţăm toată avuţia noastră într-un fel care să ne asigure în 
chip real fericirea viitoare. Deşi tot ce avem noi este proprietatea 
Stăpânului nostru, căruia noi îi suntem iconomi, totuşi avem 
dreptul să trecem din avere asupra datornicilor Stăpânului nostru. 
Acest lucru nu numai că nu va fi socotit o nedreptate împotriva 
lui Dumnezeu, ci, dimpotrivă, va fi socotit ca o măsură înţeleaptă 
Şi prevăzătoare, pentru noi şi pentru fericirea noastră. Acesta este 
conţinutul parabolei. Să examinăm acum mai amănunţit ultimele 
cuvinte ale lui Hristos. 

Observaţi că Domnul numeşte lucrurile materiale ale lumii 
acesteia: bani, moşii, bogății: „mamona nedreptăţii”. Pentru ce le 
numeşte aşa? Unii au zis că Domnul le numeşte astfel, deoarece 
ele sunt câştigate cu vicleşug şi nedreptate. Sunt legate cu păcate. 
Iar alţii au spus că sunt mamona nedreptăţii, fiindcă oricine le are 
şi le întrebuinţează numai pentru sine, nedreptăţeşte şi lipseşte 
pe toţi aceia, care ar fi trebuit să fie ajutaţi din acele bunuri. Da 
incă şi de aceea, fiindcă este o mamonă nedreaptă, mamona care 
amăgeşte şi nedreptăţeşte îngrozitor pe toţi cei ce se încred în ea şi 
în făgăduinţele ei. Este fapt sigur că cel ce s-a încrezut în banii sau 
în bunurile lor, pentru a-şi găsi fericirea şi satisfacerea dorințelor 
lor, s-au înşelat amarnic. Căci averea este nesigură, trecătoare, 

fugitivă, înşeală în chip jalnic nădejdile acelora care s-au sprijinit în 
ea. Şi de cele mai multe ori averile mari lasă în urma lor ruşine şi 
naufragii mari. Însă motivul principal pentru care Domnul a numit 
averea o mamonă nedreaptă, este următorul: ştia Domnul şi auzea 
în fiecare zi cu câtă tărie oamenii ca nebunii zic: „Averile mele, 
banii mei, casa mea, moşia mea”. Nimeni ca Domnul nu putea 
să înţeleagă câtă doză de furtişag, răpire, nedreptate este în aceste 
cuvinte. Fiindcă cel pe care omul le socoteşte averea şi avuţia sa, ba 
chiar omul însuşi cu toate le lui, aparţin lui Dumnezeu, singurul 
proprietar şi stăpân absolut al universului. Ce nedreptate se comite, 
când iconomul tocmit cu plată răpeşte drepturile stăpânului său şi 
se prezintă şi se poartă ca proprietar! Aceeaşi nedreptate o face 
şi creştinul, ba una mult mai mare. Pentru că în cazul lui este o 
răzvrătire directă împotriva lui Dumnezeu, atunci când omul îşi 
insuşeşte şi consideră ale lui, bunurile care îi sunt date în grijă de 
Dumnezeu. Ele i-au fost date ca să le împărţească tuturor copiilor 
lui Dumnezeu. De aceea averile şi banii, care sunt în stăpânirea 
egoistă a unor anumite persoane şi sunt întrebuințate pentru 
propria lor desfătare materială, chiar dacă au fost câştigate pe cale 
legală, sunt „mamona nedreaptă”. Aşadar păcatul cel mare constă 
in următoarele: că oricine are avere şi o foloseşte numai pentru 
sine, uită că este iconom, nimic altceva decât un iconom. 

Dar în ce fel ar putea creştinii să nu mai stăpânească „mamona 
nedreaptă”? Domnul răspunde: „Faceţi-vă prieteni din mamona 
nedreptăţii”. Dacă ni-i facem prieteni pe săraci şi pe suferinzi, pe toţi 
cei ce au nevoie de ajutorul nostru, dându-le din bunurile pe care 
ni le-a încredinţat Dumnezeu; dacă le dăm spre milostivire şi facere 
de bine, fără să ne pară rău după ele. Se ştie că oricine dăruieşte 
lucrurile străine cu multă uşurinţă: Ce-ţi pasă, sunt lucruri străine, 
zic ei, de obicei, despre lucruri care nu sunt ale lor. Aşadar şi noi 
să zicem către propriul nostru suflet: sunt ale lui Dumnezeu, dă-le, 
nu te mâhni, cu ele poţi să-ţi câştigi atâţia şi atâţia prieteni... Cu ele 
poţi să-ţi faci prieten pe însuşi Hristos. Pe Hristos, deoarece chiar El 

a zis: „întrucât ați făcut unuia dintre aceşti fraţi ai mei mai mici, Mie 
Mi-aţi făcut”. Poţi să-ţi faci datornic pe Dumnezeu, deoarece zice 
iarăşi: „Cine pe sărac ajută, pe Dumnezeu împrumută”. O, cum să nu 
admire cineva iubirea înţeleaptă a lui Dumnezeu: Iată o iubire prea 
înţeleaptă: îţi dă bunătăţile Sale şi în acelaşi timp, îţi dă dreptul, ba 
îţi mai impune datoria, să dai aceste bunuri ale Sale materiale, celor 
care au nevoie. Şi prin ele, se socoteşte pe Sine „datornicul tău”. Ţi 
le dă ca să le dai cu împrumut. Şi îţi făgăduieşte să şi le dea înapoi 
mult sporite, să te îmbogăţească cu dobânzi nepreţuite, cu fericirea 
veşnică. 

Pentru că, de fapt, când vei fi lipsit, zice Domnul, când ne 
va lua iconomatul şi administrarea acestei vieţi, atunci prietenii, 
pe care ni i-am făcut prin milostenie şi binefacere, „ne vor primi 
în corturile veşnice”. Ne vor primi şi ne vor îngriji, nu în casele 
provizorii, în care i-au oferit adăpost iconomul nedreptăţii, 
prietenilor lui cei vremelnici. Ci în corturile veşnice, în corturile 
şi în casele acelei cetăţi stătătoare, al căror meşter şi zidar este 
Dumnezeu, zice dumnezeiescul Pavel (Evr 1, 10). Acolo este 
locul pe care l-a pregătit Hristos pentru cei ce s-au supus legii Sale 
şi au întrebuințat averile Sale în mod bun (cf. In 14, 2). Acolo 
Avraam cel bogat aşteaptă pe bogaţii asemenea lui; acolo săracul 
Lazăr aşteaptă pe săracii asemenea lui; acolo toţi sfinţii care şi-au 
petrecut viaţa lor în sărăcie, în lipsuri şi în necazuri, aşteaptă pe 
cei asemenea lor, ca să-i primească şi să-i conducă în sala de oaspeţi 
şi la masa cea pururi aşternută a împărăției Tatălui. lată aşadar în 
ce chip ne asigură mamona nedreptăţii. Iată plasamentul cel mai 
bun şi cel mai aducător de câştiguri al capitalului nostru. Sfântul 
Apostol Pavel sfătuieşte pe bogaţi să-şi plaseze capitalurile lor în 
acest fel (cf. 1 Tim 6, 17-19). 

Dar, ca să admirăm şi mai mult înţelepciunea Domnului şi să 
adeverim faptul că trebuie să cheltuim bunurile lui Dumnezeu în 
astfel de scopuri de milostenie, filantropie, fapte de iubire, Hristos 
a adus şi următoarele sentinţe nestrămutate. El ne arată limpede că, 

dacă un creştin face aşa, nu se împotriveşte voinţei şi intereselor 
Stăpânului său, ci, dimpotrivă, slujeşte scopului proprietarului 
dumnezeiesc. lar acordul deplin al faptelor creştinului, care 
mântuieşte bunurile dumnezeieşti, după voia lui Dumnezeu, cu 
intenţiile Stăpânului, schimbă administrarea lumii, care în parabolă 
se arată nevrednică de încredere într-o iconomie credincioasă şi 
vrednică de toată încrederea. De aceea Domnul, părăsind limbajul 
simbolurilor, adaugă: „Cel credincios în puţin, este credincios şi în 
mult; cel nedrept în puţin, este nedrept şi în mult. Aşadar, dacă nu 
sunteți credincioşi cu mamona cea nedreaptă, cine vă va încredința pe 
cea adevărată?” (v. 10-12). Care este bunul puţin şi care este cel mult, 
pe care ni l-a încredinţat Dumnezeu? Puţinul este averea materială 
şi pământească din această lume. Mult este bunul neasemănat mai 
înalt, harul şi darurile duhovniceşti, virtutea şi slava din ceruri. 
Domnul numeşte bogăţiile pământeşti mamonă nedreaptă, fiindcă 
sunt amăgitoare şi nesigure, nu au statornicie şi se duc repede. Ele 
îşi schimbă caracterul, transformându-se în lucruri rele, când omul 
le apucă cu egoism, ca pe proprietatea lui. Pe când, dimpotrivă, 
bunurile duhovniceşti sunt avuţia cea adevărată şi unică, care 
corespunde în chipul cel mai înalt cu ideea de bine real, esenţial şi 
imuabil. Acest bine este în primul rând Dumnezeu însuşi şi, apoi, 
toate bunătăţile cereşti, pe care le-a pregătit El oamenilor, în marea 
Sa bunătate. Domnul a mai numit averile materiale „străine”, adică 
lucruri aparţinând altuia. Averea materială este străină de firea şi 
esenţa sufletului. Averea este materială; sufletul este spiritual. Prin 
urmare, averea este diametral opusă firii sufletului. Materia este 
străină de dorinţele, nevoile şi fericirea sufletului şi este incapabilă 
să-l satisfacă pe deplin. Da, prietene. Acesta este un mare adevăr, 
că niciunul dintre oamenii bogaţi n-a putut să-şi satisfacă vreodată, 
prin bogăţie, dorinţele sufletului său, ca să ajungă la o ferire reală. 
Ci tou, într-un fel sau altul, au mărturisit ceea ce a scris un scriitor 
de Dumnezeu insuflat, foarte bogat şi învăţat, Solomon: „a7 privit 
eu la toate faptele mele, pe care le-au făcut mâinile mele şi la osteneala 

cu care m-am ostenit ca să le fac, şi iată toate sunt zădărnicie şi 
goană după vânt” (Ecl 2, 11). Domnul numeşte bogăţie şi bunurile 
acestei lumi străine, deoarece nu sunt ale noastre proprii, ci ale lui 
Dumnezeu. Dumnezeu este singurul şi adevăratul proprietar al lor. 
Noi nu avem decât dreptul de uzufruct. Avuţia este străină, căci 
astăzi O ai, iar mâine se află în mâinile altora, care te vor concura 
în negoţul tău sau în jocul de bursă. În mâinile moştenitorilor, 
ba adesea chiar în mâinile duşmanilor tăi. Aşadar averea o ai 
acum, prin alţii, şi în curând vei părăsi-o, împreună cu viaţa ta. 
Dimpotrivă, bunătăţile duhovniceşti provin de la Dumnezeu, dar 
sunt capitalul nostru propriu, care se potriveşte cu firea sufletului 
nostru. Ele sunt făcute pentru suflet. Sufletul suferă, se necăjeşte 
şi se pedepseşte veşnic, când este lipsit de aceste bunătăţi. Şi acum 
Domnul întreabă: Dacă ne dovedim nevrednici de încredere în 
averile şi bunătăţile lumii acesteia, care formează acel puţin, cum 
pot să ne fie încredințate averile cele mai înalte? Dacă le folosim 
pe primele în scopuri străine, nu în scopul pentru care ni le-a dat 
Dumnezeu, nu dăm noi o dovadă că vom întrebuința şi zadarnic 
bunurile cele înalte, harul şi darurile duhovniceşti, care formează 
acel mult? Acest lucru este evident. 

Şi iarăşi, dacă în mamona cea nedreaptă, în bunurile 
nestatornice şi nesigure nu suntem vrednici de încredere, cum să 
ni se încredinţeze mamona cea unică şi adevărată? Dacă cineva îşi 
întrebuinţează un bănuţ mic, un lucru fără importanţă, în chip 
abuziv, cum poţi să-i încredinţezi un capital de mare importanţă? 
Cum poate Dumnezeu, să-i încredinţeze bunătăţile duhovniceşti, 
care sunt adevăratul şi singurul bun? Să luăm un exemplu şi mai 
limpede. Un tată mai înţelept, înainte de a lăsa fiului său întreaga 
avere, îl pune la încercare, dându-i administrarea unei părţi din ea. 
Tot aşa Dumnezeu nu pregetă să expună bunurile Sale pământeşti 
tuturor excentricităţilor oamenilor nevrednici de încrederea Sa, cu 
scopul ca din întrebuinţarea acestor bunuri mici să se dovedească 
cine este apt pentru administrarea bunurilor de mare şi veşnică 

importanţă. Şi acum să rezumăm tot silogismul acesta, în câteva 
cuvinte: faptul că suntem nevrednici de încredere şi administrăm 
rău lucrurile lumii acesteia este o dovadă sigură că suntem 
nevrednici ca Dumnezeu să ne încredinţeze bunătăţile cereşti. Atât 
de strânsă este corelaţia dintre scopul vieţii noastre de pe pământ, 
pe de o parte, şi existenţa materiei şi a bunurilor materiale, pe de 
alta. Iată o logică de necombătut, care poate să convingă pe orice 
om sănătos la minte că are un mare interes să administreze ce are 
în lumea aceasta cu credinţă şi cu sinceritate, conform cu voinţa lui 
Dumnezeu. Atunci şi Dumnezeu îl va considera vrednic să-i dea 
bunătăţile cele adevărate şi veşnice. 

Dar creştinul care vrea să fie un iconom credincios al darurilor 
lui Dumnezeu trebuie să aibă la îndemână o jumătate de măsură, 
cu care să măsoare purtarea lui şi să vadă dacă administrează cu 
adevărat bunurile dumnezeieşti conform cu voia lui Dumnezeu. 
Această unitate de măsură o fixează Hristos în ultimul verset, prin 
care incheie parabola de faţă. Iată ce zice El: „Nici o slugă nu poate să 
slujească la doi stăpâni. Căci sau pe unul îl va uri şi pe celălalt îl va iubi, 
sau de unul se va ţine şi pe celălalt îl va disprețul. Nu puteți să Slujiţi 
lui Dumnezeu şi lui mamona” (v. 15). lconomul din parabolă voia 
să aibă doi stăpâni, a căror slujire nu o putem potrivi: pe bogatul 
care îi încredinţează administrarea averii, şi pe mamona căruia i se 
inchina. Iubirea lui pentru mamona l-a făcut pe iconom să-l urască 
pe bogat şi să-l înşele. Într-un fel asemănător, creştinul este chemat 
să aleagă între doi stăpâni. Aceşti doi stăpâni sunt: Dumnezeu şi 
mamona. Este cu neputinţă să fii rob al amândurora în acelaşi timp, 
căci ei sunt diametral opuşi. Dumnezeu caută lucruri opuse acelora, 
pe care le caută mamona. Dumnezeu caută milă, iubire de oameni, 
dreptate, înfrânare, sfinţenie, dragoste. Mamona caută indiferenţă, 
nemilostivire, lăcomie, nedreptate, plăceri, desfătări, păcat şi iar 
păcat. Aşadar, cum ar fi cu putinţă să se împreuneze acestea? 
Rezultatul cel mai firesc este că supunându-se mamonei omul va 
disprețul şi va ur? religia, virtutea şi pe Dumnezeu. Însă omul va face 

din toate, chiar şi din religie, când va avea prilejul, unelte pentru 
scopurile sale. Şi pe dos, cel ce este supus lui Dumnezeu, urăşte 
păcatul şi lumea, metodele şi faptele mamonei. Dar întrebuinţează 
tot ce are, chiar şi pe mamonă, spre folosul aproapelui şi în slujba 
lui Dumnezeu. lată măsura purtării noastre. 

Aşadar, iubite cititor, nu putem fi robi ai lui Dumnezeu şi ai 
lui mamona; unelte ale lui Dumnezeu şi unelte ale lumii; persoane 
vrednice de numele de creştin şi persoane încărcate cu nedreptăţi şi 
păcate. Una singură este calea mântuirii, deschisă în faţa noastră şi 
calea este aceasta: deşi trăim în mijlocul lumii, în mijlocul societăţii 
şi ne înconjoară tot felul de răutăţi, noi să călătorim pe drumul 
nostru, străini de păcatul care stăpâneşte lumea şi pe care Domnul 
l-a numit mamona. Deşi întrebuinţăm banii şi avuţia câtă ne-a dat-o 
Dumnezeu, să rămânem străini de păcat, care de obicei însoţeşte 
averea, străini de nedreptate, de zgârcenie, de nemilostivire, de lux şi 
desfrânare. Precum vechii creştini trăiau în mijlocul închinătorilor 
de idoli şi al idolilor, dar au rămas curaţi şi neîntinaţi, aşa şi noi în 
mijlocul răutăţii idoleşti din vremea noastră, să rămânem curaţi de 
întinarea ei. Întrebuinţând toate, avere, trup şi suflet, spre slujba 
lui Dumnezeu, cel ce ni le-a încredinţat, punând râvnă, activitate şi 
prevedere pentru viitorul nostru cel veşnic, să trecem în pace zilele 
vieţii noastre şi să avem toată nădejdea că pe această cale noi păşim 
cu siguranţă spre fericirea vieţii veşnice. 

PARABOLA BOGATULUI 
ȘI A LUI LAZĂR 


(Le 16, 19-31) 


rintre cele mai importante scopuri, pe care le are în vedere 

învăţătura Domnului, este şi aceasta; să ne obişnuiască 

cu necazurile, să ne pregătească dinainte ca să nu ne dăm 
ceasului morţii din pricina sărăciei sau a ostenelilor acestei vieţi. 
Tot astfel să ne întărească, ca să putem îndura ispitele bogăției, ale 
modului lumesc de gândire, ale plăcerilor şi desfătărilor. Acest scop 
il realizează foarte bine parabola bogatului şi a lui Lazăr, fiindcă ea 
ridică definitiv perdeaua şi lasă la o parte orice consideraţii, ca să 
ne arate limpede unde duce sărăcia evlavioasă şi care este rezultatul 
bogăției fără evlavie, a adorării propriului trup. 

Dacă parabola fiului risipitor este un giuvaer de mare 
insemnătate şi nepreţuit al comorii evanghelice, fiindcă ne 
infăţişează atât de atrăgător milostivirea cu care Dumnezeu 
primeşte pe păcătoşii care se pocăiesc. lar parabola bogatului şi 
a lui Lazăr este de asemenea importantă, deoarece ne înfaţişează 
foarte limpede starea fericită a celor evlavioşi şi drepţi în cer, dar 

şi nefericirea şi suferinţa păcătoşilor la locul pedepsei. Acelaşi scop 
îl urmăresc amândouă aceste parabole. Însă parabola risipitorului 
vrea să atragă pe cel păcătos la pocăință şi mântuire; pe când 
parabola bogatului şi a lui Lazăr vrea să-l trezească pe păcătos din 
somnul păcatului şi al morţii. Şi de fapt, este adâncit într-un somn 
greu ca într-o letargie îngrozitoare, creştinul care nu se trezeşte 
atunci când adânceşte înţelesul acestor două parabole. 

Toţi fariseii au dat Domnului prilejul să spună parabola 
aceasta, căci ei „fiind iubitori de argint, îl batjocoreau ” (v. 14). Dar 
fariseii, şi cei de atunci, şi cei de astăzi, la fel de zgârciţi, pot să 
afle cum îi priveşte pe ei Dumnezeu şi care va fi situaţia lor după 
moarte. Dacă ei nu vor să fie instruiți, cel puţin iubitul cititor să-şi 
dea osteneala să citească tâlcuirea acestei parabole. Căci într-însa 
creştinul va găsi un chip desăvârşit al stării sale, fie că este sărac şi 
chinuit, fie că este bogat şi sănătos. Prin parabolă va afla din gura 
lui Dumnezeu care va fi viitorul său veşnic. 

Situaţiile diferite ale celor două personaje din parabolă, pe pământ. 

De la primele cuvinte, parabola aceasta prezintă oarecare deo- 
sebiri faţă de alte parabole. Căci ea nu ne dă învățături duhovniceşti, 
prin mijlocirea unui limbaj alegoric, ca celelalte parabole, ci ne în- 
făţişează cât se poate de firesc situaţia personajelor despre care este 
vorba; înfăţişează faptele, ca şi cum s-ar fi întâmplat chiar în viaţa 
noastră. Când n-au fost în lume bogaţi materialişti şi iubitori de tru- 
pul lor? Când n-au existat săraci, suferinzi şi necăjiţi? Acestea sunt 
nişte fapte de experienţă zilnică. Şi, prin urmare, cititorului nu-i va 
fi greu să înţeleagă adevărurile alegorice şi parabolice, ci va asculta 
faptele aşa precum le cunoaşte din viaţa zilnică, dar al căror înţeles 
nu îl poate desprinde limpede singur. Iar tâlcuirea ei conform cu 
adevărul este învăţătura cea mare a parabolei. 


Viața bogatului 


Primul verset al parabolei descrie viaţa luxoasă a bogatului. 
„Era un om bogat şi se îmbrăca în porfiră şi vison, veselindu-se strălucit 

în fiecare zi” (v. 19). Împotriva acestui bogat va fi pronunţată 
O acuzaţie îngrozitoare şi asupra lui va cădea pedeapsa grea a 
dreptăţii dumnezeieşti. Dar de ce? Pentru că era bogat? Şi este 
oare o fărădelege să fie cineva bogat Sau nu cumva banii, moşiile, 
averile sunt un lucru rău şi necurat în faţa lui Dumnezeu? Iată la 
ce se va gândi cititorul. 

Ba nu, prietene. Nu-i niciun păcat să fi bogat. Bogăția şi banii 
nu sunt lucruri necurate. Sunt însă foarte primejdioase. Bogăția 
este un magnet magic care atrage inima omului spre zădărniciile 
lumii, spre plăcere, spre desfrânare, spre adorarea propriului trup, 
spre zgârcenia murdară. Şi atrage inima omului cu atâta putere, 
încât el uită pe Dumnezeu şi se dezinteresează de mântuirea şi 
viitorul sau veşnic. Iată de ce bogăţia este un lucru primejdios. Şi 
iată de ce bogăţia este un lucru primejdios. Şi iată de ce Dumnezeu 
înştiinţează dinainte pe bogat şi îi zice: „Ja seama nu cumva, deoarece 
te îmbraci frumos şi te saturi şi îţi zideşti case frumoase şi mari şi 
locuieşti în ele şi îți sporeşti banii şi aurul tău, să te trufeşti şi să uiţi 
Dumnezeul tău” (Deut 8, 11-14). Şi iarăşi despre cel ce a căzut cursa 
bogăției, zice: „îngroşatu-s-a, îngraşatu-s-a, lăţitu-s-a şi a părăsit pe 
Dumnezeu, făcătorul său, şi s-a depărtat de Dumnezeu, mântuitorul 
său” (Deut 32, 15). 

Tocmai de acest fel era bogatul din parabolă. Dumnezeu, 
care dă adesea bunătăţi din belşug, ca să se mişte unele inimi 
uscate, hărăzise bogatului acestuia toate bunătăţile materiale ale 
dărniciei Sale. Domnul nici nu pomeneşte măcar numele acestui 
bogat, căci îl socoteşte nevrednic de a fi amintit cu numele. În 
cuvintele: „Era bogat”, Domnul a cuprins: casele de marmură şi 
moşii întinse şi grădini extraordinare şi turme nenumărate de 
animale, şi robi şi afluenţa de bani, dar toate aceste dărnicii ale lui 
Dumnezeu nu au avut niciun rezultat în sufletul bogatului. Acel 
om nemulţumitor şi-a pierdut trupul şi sufletul material, nelăsând 
în sufletul său nicio picătură de rouă duhovnicească. În loc să se 
facă un bun administrator al avuţiei, pe care i-o dăduse Dumnezeu; 

în loc să împartă din bunătăţile acelea îmbelşugate şi altor fii ai lui 
Dumnezeu, care sunt unii atât de nenorociţi încât le lipseşte chiar 
şi pâinea zilnică, bogatul a abuzat de bunătatea lui Dumnezeu şi 
a devenit un egoist iubitor de trup, cu totul uscat la inimă. Şi iată 
dovada acestui lucru: „Se îmbrăcau în porfiră şi vison”. Acel bogat 
nici vorbă să fie rege sau cezar al Romei, ca să creadă că trebuie să se 
imbrace atât de somptuos. Doar regii şi împărații purtau haine de 
porfiră, împodobite cu vison. Acel bogat era un simplu particular. 
S-ar fi cuvenit deci să poarte hainele care se obişnuiau pe vremea 
aceea, dar nicidecum. Bogatul îşi închipuia că, datorită banilor săi, 
putea să sfideze pe Dumnezeu şi să pună propria lui fiinţă în locul 
lui Dumnezeu şi să se închine trupului său. Şi se şi închina de fapt. 
Căci purta zilnic veşminte împodobite cu vison de India şi vopsite 
cu porfiră din Fenicia. Purta veşminte somptuoase, scumpe şi rare. 
Închinătorii de idoli din vremea Domnului făceau din aur statui ale 
zeilor lor, le împodobeau cu odoare de mult preţ şi după aceea li 
se închinau. Bogatul din parabolă împodobea idolul trupului său. 
Cheltuia mult timp ca să se împodobească şi să ia seama, nu cumva 
să-i lipsească cel mai mic amănunt în înfăţişarea să exterioară. Era 
dus apoi, ca un idol mobil, în piaţă, parfumat cu parfumuri scumpe, 
lăudându-se şi admirându-se pe sine, arătându-şi marea zădărnicie, 
pe care o mai sporeau uralele linguşitorilor, care îl însoțeau. Ba 
încă: „se veselea strălucit în fiecare zi”. Bogatul nu era numai iubitor 
de slavă deşartă ci şi rob pântecelui. Avea un cult pentru pântecele 
său. Era dintre aceia despre care dumnezeiescul Pavel zice că: „44 
drept dumnezeu pântecele lor” (Fil 3, 19). Aceste puţine cuvinte 
ale Domnului exprimă foarte mult. Ele arată mâncărurile rare şi 
drese, pe care meşteri bucătari speciali le pregăteau cu multă grijă 
pentru gâtlejul bogatului. Câte mirodenii suculente, ce dulciuri 
şi ce deserturi! O mulţime de linguşitori se aşezau zilnic la masa 
bogatului, ciocnind paharele, râzând fără noimă, jucând în sunetul 
instrumentelor de suflat. Aşadar bogatul din parabolă nu era un 
mâncăcios obişnuit ci „se veselea strălucit”. Şi nu se veselea numai 

la ocazii rare, odată pe lună sau în sfârşit odată pe săptămână, ci în 
fiecare zi. Avea distracţii necontenite. Ceilalţi oameni mănâncă ca 
să trăiască el însă trăia ca să mănânce. Gândurile lui, dorinţele lui, 
sufletul lui, ţinta lui pe pământ era concentrată în pântece, în trup, 
in plăcerea pe care o poftea! Dar să zăbovim puţin la aceste cuvinte, 
fiindcă bogatul din parabolă ne-ar putea zice: de ce te străduieşti să 
descrii chefurile şi petrecerile mele, şi nu-ţi întorci ochii la bogaţii 
din timpul tău, ca să vezi pe aţâţi şi atâţia, care mă urmează pas cu 
pas şi poate mă şi întrec în somptuozitate şi în înrobirea faţă de 
pântece? 

Ar avea deplină dreptate bogatul. Care societate a noastră de 
astăzi nu poate să prezinte acest fel de oameni bogaţi? În locurile 
de plimbare ale oraşelor mari, în centre de distracţie, în sălile 
multimilionarilor, bogatul din parabolă îşi află mulţi semeni. Ce 
grămadă imensă de bani se cheltuieşte cu cerinţele modei şi ale 
luxului, ca să se impodobească trupul cât mai mult! Zeci de mii 
se cheltuiesc pe an numai pe podoabe, perle şi diamante. Dacă 
bogatul din parabolă se îmbrăca în vison de India, astăzi şi bogaţii 
se îmbracă cu ţesături la fel de scumpe. Dacă bogatul din parabolă 
petrecea ceasuri întregi ca să se înfrumuseţeze, cât timp petrece 
astăzi în acele temple ale inchinării de idoli din vremea noastră, 
care se numesc institute de frumuseţe şi magazine de cosmetice; şi 
câte ceasuri se petrec în atelierele de modă, unde cu o grijă specială 
şi chinuitoare sunt cercetate modelele feluritelor obiecte ale toaletei 
feminine! Ce să mai spunem despre robia către pântece! Bani, bani 
mulţi şi nesocotiţi se cheltuiesc pe alimentele de diferite feluri, pe 
specialităţile rare şi pe băuturile scumpe. Averi întregi sunt jertfite 
pentru pântece şi pentru alte plăceri ruşinoase, care sunt în relaţie 
atât de strânsă cu mâncarea şi băutura. Fiindcă Bacus şi Afrodita 
erau adoraţi şi încă sunt adoraţi impreună. Iată, pe scurt, imitatorii 
de astăzi ai bogatului din parabolă. 

Dar tu, cititorule, să nu râvneşti starea lor şi să nu-i fericeşti. 
Să nu te ameţească luxul şi mirodeniile lor. Cu ele bogaţii vor să 

ascundă goliciunea şi putoarea sufletului lor exact precum cadavrele 
morţilor le îmbrăcăm în giulgiuri curate şi punem miresme din 
belşug, pentru ca putoarea pe care o împrăştie leşurile să nu se simtă. 
Vezi pe bogatul necredincios şi nemilostiv şi îl fericeşti pentru că 
se închină trupului. Stai însă, să-i vezi şi sfârşitul. Căci sfârşitul 
nu va întârzia să-i vină şi să îngroape întreaga lui autoadorare. 
Acest lucru îl adevereşte Domnul, cu privire la bogatul despre care 
vorbeşte în parabola aceasta. Dar să vedem mai înainte şi pe un alt 
om, care duce o viaţă diametral opusă cu cea a bogatului. 


ate 


Viaţa săracului 


„lar un sărac, anume Lazăr, zăcea înaintea porţii lui, plin de 
bube, poftind să se sature din cele ce cădeau de la masa bogatului, dar 
nimeni nu-i dădea, şi câinii venind îi lingeau bubele” (v. 20-21). Un 
filosof mai nou a dat următoarea definiţie frumoasă vieţii: „Viața 
este un amestec de râsete răsunătoare şi de vaiete de durere ascunse 
ale omenirii”. "Tocmai acest lucru îl înfăţişează prezenta parabolă, 
in persoana bogatului şi a lui Lazăr. Râsete multe şi răsunătoare, 
distracţii zgomotoase şi jocuri se auzeau din tinda bogatului, ca să 
se impreuneze cu vaietele mute şi ascunse ale nefericitului Lazăr. 

Mai întâi să observăm că numai în această parabolă Domnul a 
dat un nume la unul din personajele ei anume săracului. Î/ numeşte 
Lazăr. lar prin acest nume, care inseamnă „Domnul este ajutorul 
meu”, poate a vrut Hristos să arate că, contrar bogatului care şi-a 
pus ca ajutor averea, săracul nu avea ajutor pe nimeni altul, decât 
pe Dumnezeu. Vezi starea săracului? Contrar bogatului, îmbrăcat 
luxos şi veselindu-se în fiecare zi, Lazăr era atât de sărac, încât era 
gol şi flămânzit, dar impreună cu principala să suferinţă, avea de 
suportat şi o altfel de mucenicie. Suferea de o boală, a cărei natură 
producea bube, răni îngrozitoare pe trupul său. Dar durerile lui 
nu se mărgineau numai ia atâta. Aceste două nenorociri, sărăcia şi 

boala, erau de gradul cel mai mare. Căci Lazăr nu era pur şi simplu 
un om sărac. Dacă nu ar fi avut hrană îndestulătoare şi potrivită, 
dar ar fi avut, în sfârşit, o bucată de pâine uscată, ca să-şi susţină cât 
de cât trupul bolnav, ar fi fost un lucru suportabil. Dar nicidecum. 
Lazăr era lipsit de orice hrană. Acest lucru reiese limpede din 
faptul că Lazăr dorea să se sature cu farâmiturile care cădeau de la 
masa bogatului. Adică ar fi fost mulţumit şi recunoscător dacă ar 
fi putut să-şi astâmpere întrucâtva foamea cu acele fărâmituri. Nu 
poftea mâncărurile suculente ale bogatului, al căror miros ajungea 
până la el, ci poftea câteva fărâmiţe. 

Nu era Lazăr pur şi simplu bolnav, precum sunt mulţi 
oameni. Ci era bolnav şi plin de bube, într-un hal cum nu se 
poate mai rău. Acest lucru se vede din cuvintele: „Zăcea la uşa 
bogatului, plin de bube”. Zăcea la uşa sălii bogatului şi nu avea 
putere nici să stea măcar în picioare, era aproape mort. Se pare 
că bubele secretau o materie, sânge şi puroi, pe care nicio mână 
binefăcătoare de infirmier nu o ştergea cu vată şi nu lega bubele, 
ci numai limba câinilor. Pentru că bogatul din parabolă nu hrănea 
numai linguşitorii şi prietenii desfrâului, hrănea şi câinii. Întocmai 
cu mulţi bogaţi din zilele noastre, care hrănesc câini de lux şi 
cheltuiesc cu ei sume însemnate, ca să aduci o jignire mai mare lui 
Dumnezeu. Da, jignire impotriva lui Dumnezeu! Nu doar că un 
câine nu este zidirea lui Dumnezeu, ci fiindcă omul este fiul lui 
Dumnezeu. Şi când cineva părăseşte pe fiul lui Dumnezeu, când 
dispreţuieşte firea omenească, ca să îngrijească şi să hrănească cu 
mii de gingăşii nişte câini de lux, maimuțe, cai de curse sau păsări 
rare, pe când oamenii săraci sunt lipsiţi şi de pâine, iar copiii mici 
suferă, acest lucru este o jignire mare adusă lui Dumnezeu. Aşadar, 
din toată casa bogatului numai câinii s-au purtat cu oarecare 
simpatie faţă de Lazăr şi numai ei îi ţineau tovărăşie şi îi curăţau 
rănile. Cât de mare nefericire, necaz, chin, părăsire! Dacă fiecare 
din aceste feluri de suferinţă, sărăcia, boala, părăsirea, sunt de 
temut şi fac ravagii în suflet, închipuiţi-vă mărimea suferinţei când 

toate sunt împreunate şi au ajuns în asemenea grad, încât Lazăr 
era un cadavru din care încă nu ieşise sufletul. Închipuiţi-vă acum 
ce caracter tare, de diamant, trebuie să fie Lazăr, ca să suporte fără 
cârtire atâta povară de suferinţe. Iubite cititor, poate ai fost şi tu 
bolnav, ba chiar grav bolnav, dar nu ţi-a lipsit medicamentele nu 
ţi-a lipsit hrana cât de cât corespunzătoare, poate ai fost, poate 
eşti şi acum foarte sărac, dar te bucuri de sănătate. În sfârşit, se 
poate să ai parte şi de sărăcie şi de boală, dar ti-a lipsit desăvârşit un 
oarecare ajutor din partea altor oameni. Dar Lazăr?... Lazăr mai 
avea şi altfel de suferinţă. Era singur, fără prieteni, fără ajutor şi 
fără sprijin. Nu avea nici rude, nici prieteni, nici vreun filantrop, 
care să vină vreodată să-l mângâie şi să-l uşureze. Locul în care 
zăcea sporea şi mai mult această nefericire a lui. Dacă săracul ar 
fi fost într-un loc pustiu şi nelocuit, depărtat de alţi oameni, şi- 
ar fi înăbuşit suspinele şi vaietele şi ar fi suportat suferinţa. Dar 
să suporte chinurile foamei la poarta unui bogat, fără să i se dea 
nici cea mai mică bucăţică, acest lucru îi mărea sentimentul de 
insingurare. Acest lucru putea să cufunde sufletul amărât al lui 
Lazăr într-un ocean de suferinţe. Cei care cunosc din experienţă 
astfel de situaţii ştiu că suferinţa devine mai acută şi necazul mai 
aprins, când suntem lângă oameni, care ar fi putut să ne uşureze 
întrucâtva, dar trec pe lângă noi indiferenți şi insensibili. 

Mai adăugaţi încă şi altă amărăciune care, în chip firesc, otrăvea 
sufletul lui Lazăr: faptul că vedea pe bogat că se bucură de sănătate 
desăvârşită, de bogăţie îmbelşugată, de viaţă petrecută în desfătări 
rare. Am spus că era firesc să se amărască, nu fiindcă pizmuia 
pe bogat, ci fiindcă noi atunci observăm mărimea suferinţei şi a 
nefericirii noastre, când trăiesc lângă noi oameni, care sunt fericiţi, 
Şi noi putem face comparații. Luaţi aminte că Lazăr nu vedea numai 
un oarecare bogat, petrecând zilnic şi desfrânându-se, ci vedea şi că 
bogatul, deşi uscat la inimă, rău şi nemilostiv, totuşi îi mergeau 
din plin toate. În casa bogatului erau bogății din belşug, sănătate 
şi desfătări. Pe când, dimpotrivă, toată nefericirea şi pătimirea era 

în trupul lui Lazăr, celui virtuos. Aşadar acesta era motivul care 
îi făcea mult necaz şi deznădejde: să trăiască într-o nefericire şi 
sărăcie atât de mare, lângă un adorator al trupului, nemilostiv şi 
materialist. Gândiţi-vă că Lazăr cel flămând şi suferind vedea pe 
robii şi pe roabele bogatului intrând şi ieşind, aducând fără încetare 
mâncăruri şi băuturi, vedea pe linguşitorii cei nesocotiţi şi pe 
mesenii neruşinaţi şi pe paraziți cum râd, fac zgomot, se distrează, 
se desfrânează. Poate cineva să creadă că văzând bunătăţile străine, 
Lazăr nu le dorea. 

Poate să creadă cineva că după toate aceste chinuri, sufletul 
lui Lazăr rămânea în nefericitul său trup, ca să simtă mai adânc 
suferinţa să şi să se învenineze mai mult în amărăciunea sa. Şi 
zice Sfântul loan Gură de Aur despre Lazăr: „Suferea naufragiul 
în mijlocul țărmului, era ars de sete lângă fântână”. În sfârşit, 
trebuie să adăugăm privirile urâte pe care i le aruncau cei ce nu-l 
cunoşteau. De le este bine oamenii înclină spre rău, ei nu au 
dragoste creştinească, ca să nu pună la socoteală răul, când văd pe 
un nefericit şi flămând, în acelaşi timp şi bolnav, zăcând lipsit de 
prieteni, foarte uşor oamenii trag concluzia că, de vreme ce suferă 
atâtea nenorociri, trebuia că este un mare rău-făcător. Aceasta i 
s-a întâmplat şi lui lov. Când cei trei prieteni ai lui l-au cercetat, 
văzându-i marea nefericire, au fost convinşi lăuntric că lov era un 
om foarte rău, şi de aceea a fost lovit de asemenea pedepse grele. 
Ba i-au şi spus-o în faţă (vezi Jov 4, 7-9). Acest lucru l-a mâhnit şi 
l-a rănit în inimă pe lov. Tot aşa i s-a întâmplat şi lu: Pavel. Când 
locuitorii Maltei au văzut că, după ce a fost salvat din naufragiu, 
l-a muşcat un şarpe foarte veninos, au zis: „Omul acesta este un 
ucigaș, pe care dreptatea nu-l lasă să trăiască, după ce a fost mântuit 
din mare” (Fapte 28, 4). Adesea auzim şi astăzi că se zice despre 
oamenii nefericiţi şi loviți: Oameni blestemaţi. Oameni răi. lată 
oceanul de suferinţă în care trăia Lazăr, de îndată ce se liniştea 
unul din valurile acestei mări, alt val îl cufunda în deznădejde; iar 
când trecea şi acela, un altul şi mai îngrozitor îi scufunda sufletul 

într-un chin şi mai mare. Şi toate împreună conlucrau să cufunde 
în oceanul negru al deznădejdii corabia şubrezită şi putredă a 
existenţei lui Lazăr. 

Nu-mi închipui să existe altă suferinţă mai mare, nici cititorul 
meu n-a auzit despre o suferinţă mai grozavă, ca suferinţa lui Lazăr. 
Lazăr este, împreună cu Hristos, prototipul celor necăjiţi. În acele 
puţine cuvinte ale Domnului, din versetele 20-21, este zugrăvită 
artistic, incomparabil, chipul celei mai mari suferinţe şi părăsiri, 
aşa încât ceilalţi suferinzi să afle în această descriere un grad mai 
mare de suferinţă, decât a lor proprie, şi să nu se supere, că ar 
fi încercaţi cu suferinţe mai presus de puterile lor. Da, cititorule, 
când o suferinţa oarecare apasă şi strâmtorează sufletul tău, când 
o durere sufletească sau trupească te amărăşte şi-ţi otrăveşte viaţa, 
întoarce gândul spre Lazăr, ca să afli mângâiere şi uşurare. Lazăr 
nu este un personaj inventat şi inexistent, nici suferinţa descrisă în 
persoana lui nu este cu neputinţă să fi existat. Căci precum soarele 
radiază numai lumină, tot astfel, din gura Domnului a ieşit numai 
adevăr luminos şi făcător de viaţă. Fiindcă Hristos o spune, este cu 
desăvârşire adevărat că omul poate să suporte şi o astfel de povară 
de suferinţă, cum ne este prezentată în persoana lui Lazăr. 


Purtarea bogatului față de Lazăr 


Mai înainte de a intra în tâlcuirea parabolei, trebuie să ne 
intoarcem la prima persoană a ei, adică la bogat, ca să vedem şi 
o altă mare răutate a lui. Nu era numai iubitor de slavă deşartă, 
închinător al materiei, ci şi nemilostiv şi uscat la inimă. Căci chiar 
şi pe acel judecător nedrept vizitele cele dese şi dorinţele văduvei 
l-au făcut să-i dea, până la sfârşit, dreptul ei (cf. Lc 18, 2-6). Dar 
inima bogatului nu se înmuia, deşi avea zilnic înaintea lui pe 
nefericitul Lazăr. Dacă l-ar fi văzut o singură dată şi ar fi trecut 
indiferent, lucrul n-ar fi fost atât de rău. Dar el, trecând prin poarta 
sălii lui, vedea zilnic starea de plâns a lui Lazăr şi ar fi fost firesc să 

fie întrucâtva mişcat, să-şi deschidă inima şi să-l miluiască, dacă, în 
sfârşit, Lazăr ar fi fost unul din acei cerşetori supărători, care prin 
stăruința şi strigătele lor, uneori chiar prin ocările lor, molestează 
pe trecători, atunci bogatul ar fi avut oarecare îndreptăţire. Lazăr 
însă era un sărac vrednic de simpatie şi liniştit. El întorcea un ochi 
rugător şi mişcător, când trecea bogatul, fără să-l supere vreodată. 
Lazăr dovedea o purtare care era cea mai potrivită pentru a mişca 
un om bogat spre milă. Era o fiinţă, care ar fi simţit o mare 
recunoştinţă, dacă i s-ar fi arătat cea mai mică compătimire. Nu 
era un cerşetor de meserie, îndrăzneţ, care îţi cere iar şi iar un lucru 
sau un bănuţ şi te ocărăşte, când a fost înşelat în aşteptările lui. 
Dar nimic din toate acestea nu mişcă pe bogat. Trece repede 
pe poartă, nu-i place să vadă bubele lui Lazăr, nu-i acordă o privire 
de compătimire, ci cel mult de silă. Bogatul era stăpânit de acea frică 
iraţională, care cuprinde pe mulţi bogaţi. Ei se tem să se apropie de 
sărac, fug repede, ca şi când sărăcia ar fi o boală molipsitoare, bogatul 
din parabolă rămâne uscat, rămâne un simbol al nemilostivirii, pe 
care o produce averea în sufletul bogaţilor materialişti, închinători 
ai trupului lor. Fiindcă ei, obişnuiesc să cheltuiască fără socoteală 
pentru trupul lor, strâng mâna cu zgârcenie, ca să n-o deschidă 
cumva pentru alţii. Îşi fac o inimă de aramă, ca să nu simtă vreodată 
milă şi compătimire faţă de alţii. Un astfel de bogat să arate interes 
şi să cheltuiască ceva pentru un sărac? Dar cum ar putea el să facă 
serate şi baluri, care costă zeci, de ce nu sute de mii de lei? Cum ar 
putea să arunce averi întregi la hipodrom? Cum i-ar ajunge pentru 
călătoriile prin toată lumea, pentru îngrijirea propriului trup, 
pentru ospeţe, pentru peripeţiile dragostei, în centrele desfrânării 
şi ale risipei? Cum vreţi ca doamna bogatului să compătimească pe 
orfani, să cheltuiască vreun ban pentru o biată fată fără sprijin, să 
uşureze pe o biată muncitoare atinsă de ftizie, să jertfească pentru 
aşezăminte filantropice, când moda îi impune sacrificii zilnice. Ea 
are în faţa ei oglinda şi cremele de frumuseţe, afişarea luxului, care 
nu se satură cu cele mai mari comori. La oameni de acest fel, viaţa 

materialistă şi slava deşartă înăbuşe simţământul nobil şi înalt al 
milei, în aşa măsură, încât inima nu mai poate simţi că mila, care 
stoarce lacrimile celor suferinzi, îți dă o demnitate, pe care nu ţi-o 
dau toate distracţiile şi plăcerile lumii. 

Dar repetăm; cititorule, să nu pizmuieşti pe astfel de bogaţi 
nemilostivi şi fără inimă. Corabia vieţii lor, care pluteşte astăzi pe un 
orizont fără vânt, uşoară, încărcată cu bunurile pământului, fericită 
şi fără teamă, pe o mare liniştită şi frumoasă, pluteşte cu siguranţă 
spre naufragiu şi zdrobire. Să nu plângi pe Lazăr şi pe cei asemenea 
lui. Deoarece vezi că luntrea putrezită a vieţii lor este purtată de 
vânt pe o furtună sălbatică şi abia se mai ţine deasupra apei. Acea 
luntre putredă aleargă hotărât spre limanul siguranţei şi al fericirii. 
Parabola ne prezintă acum această schimbare mare şi integrală. 


Moartea celor doi 


Sfârşitul firesc şi inevitabil al oricărui om, care vine în lumea 
aceasta, este moartea, giulgiurile, mormântul, de la care începând, 
urmează O altă viaţă, diametral opusă vieţii prezente. Tocmai acest 
lucru li s-a întâmplat şi celor două personaje ale parabolei: „S-a 
întâmplat de a murit săracul, a murit şi bogatul şi a fost înmormântat”, 
zice Domnul, urmând povestirea Sa. 

Prima şi cea mai importantă realitate, care ne sare îndată în 
ochi, din aceste cuvinte, este că moartea este un eveniment comun, 
Ea nu se întâmplă numai săracilor, ci şi bogaţilor, nu numai celor 
evlavioşi, ci şi celor lipsiţi de evlavie. Moartea impreună pe toţi 
oamenii. În faţa ei nu există categorii sociale de săraci şi de bogaţi, 
de proletari şi de capitalişti, nici nu ţine seama de vârstă, de 
tinereţe sau bătrâneţe. Coasa ei coseşte fără alegere. Se întâmplă 
ca moartea să slobozească pe nefericiţi de povara nefericirii lor, 
iar pe cei cu titluri, cu vază şi slavă în lumea aceasta să-i cufunde şi 
să-i schimbe pe toţi în cadavre, care trebuie să fie îngropate repede, 
ca să nu primejduiască sănătatea celor rămaşi în viaţă. Moartea 

pune capăt necazurilor celor credincioşi şi îi aşază întru bucuria 
Domnului lor. Dar vine şi ca să pună capăt vieţii celor desfrânaţi 
Şi existenţei răufăcătoare a celor necredincioşi, pentru ca ei să-şi 
inceapă viaţa de durere şi de chin. Vine moartea ca să zdrobească 
sceptruri împărăteşti şi cu sapa groparului celui sărac. Aşadar, a 
murit mai întâi Lazăr, în ultimul hal de nefericire şi de durere, şi 
a fost slobozit de durerile şi de lipsurile lui. A murit bogatul, în 
culmea trufiei, a desfătării şi a vieţii lui materialiste. 

Moartea lui Lazăr şi fericirea care i-a urmat. Este sigur că pentru 
Lazăr moartea însemna o vindecare a suferinţei lor şi o binefacere 
adevărată. El nu avea în lumea aceasta nimic care să-i atragă inima. 
Viaţa îi era o mucenicie zilnică, pe când moartea avea să-l facă 
fericit, precum scrie şi Evanghelistul Ioan: „Fericiţi cei morţi în 
Domnul şi care vor mai muri. Da, zice Dubul, pentru cei ce se vor 
odihni de ostenelile lor” (Apoc 14, 13). Domnul nu spune nimic 
despre înmormântarea lui Lazăr, pentru că înţelegem cu uşurinţă 
cum trebuie să fi fost ea. Un om care nu aflase niciodată prieteni 
milostivi, care să-l uşureze cât de puţin, ce înmormântare şi ce 
mormânt ar fi putut să aştepte?! Măturătorii de stradă i-au ridicat 
cadavrul, au săpat o groapă şi l-au aruncat acolo, ca să nu-l mănânce 
câinii, care îi lingeau altă dată rănile. Însă, dacă Domnul nu spune 
nimic despre înmormântarea trupului lui Lazăr, pune accent mult 
pe faptul că sufletul său „a fost dus de îngeri în sânul lui Avraam”. 
Domnul numeşte sufletul „el”, adică sufletul era adevăratul eu al 
lui Lazăr. Să mai luăm aminte că Domnul nu zice că a fost luat 
de un înger, ci a fost luat de îngeri, adică mulţime de îngeri au 
format alaiul glorios care a dus pe Lazăr în sânurile lui Avraam. 
Şi astfel, acela care în lumea pământească nu aflase pe niciun om 
compătimitor, află acum o astfel de pătimire în lumea cerească. 
Ce inseamnă alaiul linguşitorilor care însoțeau înmormântarea 
bogatului, faţă de alaiul de îngeri care au mutat pe Lazăr la cer! 
Ce schimbare! Ce cinste şi ce slavă pentru un dezmoştenit al 
pământului! 

Dar ce înseamnă „sânurile lui Avraam”, la care a fost dus 
Lazăr? Iudeii intrebuinţau trei imagini, pentru ca să prezinte starea 
fericită a drepţilor după moarte. Ziceau că sunt duşi in rai; sau că se 
află la scaunul măririi lui Dumnezeu, sau că se odihnesc în sânurile 
lui Avraam. Domnul întrebuinţează această din urmă imagine în 
prezentarea stării fericite la care a ajuns Lazăr, după moartea lui. 
Fiindcă Avraam este socotit părinte al credincioşilor, adică toţi câţi, 
aici pe pământ, au urmat credinţa şi evlavia mare a lui Avraam, 
aceştia toţi sunt fiii duhovniceşti ai lui Avraam. Iar sufletele acestea 
au scăpat din suferinţa acestei lumi, sufletele obosite de călătoria 
chinuitoare a acestei vieţi, ce alt loc şi-ar fi putut afla, pentru odihnă 
şi bună primire de oaspeţi, decât în sânul cald al lui Avraam? 
Pentru că Avraam în viaţa lui pământească considera o mare 
cinste şi bucurie să primească în găzduire pe orice om cunoscut 
sau necunoscut. Aşadar în cer a fost învrednicit de aceeaşi cinste: 
să primească în găzduire sufletele celor necăjiţi şi să le introducă la 
sărbătoarea cea minunată „la sărbătoarea Bisericii celor întâi născuţi, 
care au fost scrişi în ceruri” (Evr 12, 23). Dar mai este încă un motiv 
pentru care Domnul a spus că sufletul lui Lazăr a fost dus în sânurile 
lui Avraam. În viaţa să pământească, Avraam era bogat, dar avea un 
caracter diametral opus bogatului din parabolă. Avraam era bogat 
primitor de oaspeţi, milostiv şi iubitor de oameni. Aşadar, Domnul 
accentuează că Lazăr a fost dus în sânurile bogatului Avraam, ca 
să audă bogaţii din zilele noastre că bogăţia trebuie să fie cheltuită 
precum şi-a cheltuit-o Avraam. Altfel, bogaţii toţi se vor afla, nu 
în tovărăşia lui Avraam cel milostiv, ci în tovărăşia bogatului cel 
nemilostiv din parabolă. Pe deasupra, Domnul a zis că Lazăr a fost 
dus în sânurile lui Avraam ca să arate că, dacă pe pământ bogaţii 
cei evlavioşi, miloşi şi iubitori de oameni primesc pe săraci şi îi 
consideră ca pe nişte fraţi, cu mult mai mult îi vor primi în cer 
Domnul însuşi a numit pe săraci „fraţi ai Săi” (Mt 25, 45). ar în cer 
bogaţii şi săracii sunt cu desăvârşire egali şi înfrăţiţi pentru că sunt 
fii ai unuia şi aceluiaşi tată, Dumnezeu. 

Aşadar Lazăr cel sărac şi necăjit, iată-l acum în sânurile lui 
Avraam. Lazăr, pe care bogatul nu-l lăsa nici măcar să se apropie de 
pragul măreţului lui palat, şi îi era silă să-l şi vadă, considerându-l 
în rând cu câinii lui, iată-l acum în cereştile lăcaşuri, în mijlocul 
alaiului de îngeri şi sfinţi, fiul lui Avraam, fiu iubit al lui Dumnezeu. 
Ce surprize şi schimbări neaşteptate ne rezervă viaţa viitoare, 
cititorule! Gândurile şi dorinţele, planurile şi strădaniile atâtor 

L] A A Lă . Lă L] 
oameni, sunt întoarse doar spre dobândirea de bani mai mulţi, ca 

să ajungă în rândurile bogaţilor, ca să se bucure de laudele lumii. 
Funcţionarul, care are asigurată o oarecare cantitate de mijloace 
materiale, visează cum să ajungă acolo, ca să poată să dea serate 
dansante, să se găsească şi el în saloane de dans, iar ziarele la 
modă să scrie şi despre toaletele soţiei lui. Se îngrozeşte când vede 

sărăcia, se supără când vede că leafa lui legală şi dreaptă îl lasă tot 
sărac. El se hotărăşte să-şi schimbe felul de muncă, recurgând şi 
el la metode ilegale şi nedrepte. Ar trebui însă să se gândească că 
A A - - A A : a 
încurcând lucrurile se vor schimba în curând radical, că săracul 
cel drept şi virtuos va fi în curând la picioarele trenului slavei lui 
Dumnezeu cel drept şi sfânt; săracul va fi prieten al lui Avraam şi 
al lui Lazăr, pe când bogatul nedrept, lacom, uscat şi nemilostiv se 
va afla în ultimul hal de nefericire. Cât suntem de neajunşi la minte 
şi iubitori de zădărnicii! 


Virtutea lui Lazăr încununată 


Dar acum se naşte o altă intrebare foarte firească; ce mare faptă 
bună şi plăcută lui Dumnezeu, ce virtute excepţională a lucrat Lazăr 
în această viaţă, ca să fie învrednicit de o fericire atât de mare? Ce 
putea să facă un om cu totul sărac, bolnav, fără adăpost şi flămând, 
un cadavru viu? Oare, numai pentru că era sărac a primit Lazăr 
o atât de mare cinste şi fericire? Ori fiindcă era bolnav şi chinuit? 
Nicidecum. Nici numai prin sărăcia lui, nici numai prin boala lui 
a putut Lazăr să ajungă în cer. Singură sărăcia sau singură boala 

nu îi dă omului dreptul şi avantajul să ajungă în rai. Ci răbdarea 
credincioşilor creştini, care suferă desăvârşita răbdare a săracilor 
celor nenorociţi, dar următori ai Domnului, încercaţi cu multe 
chinuri, aceea, da, duce la fericire şi la viaţă veşnică. Dar răbdarea 
are oare atâta vrednicie, încât să pregătească creştinului o fericire 
veşnică? Mai cu seamă ea, cititorule. Când răbdarea este desăvârşită, 
atunci Dumnezeu o răsplăteşte din belşug. Însă poate este nevoie 
să ţi-o prezentăm mai limpede, ca s-o admiri şi s-o îndrăgeşti. 
Aşadar ce este răbdarea? Este acel curaj şi nobleţe sufletească, 
cu care creştinul întâmpină fără excepţie, tot ce este dureros şi 
neplăcut, orice necaz şi încercare a vieţii prezente, trecând prin 
ele fără păcat. Adică fără să păcătuiască în niciun fel. Prin răbdare 
creştinul se îngrijeşte să fie plăcut lui Dumnezeu şi să-L slăvească 
prin suferinţa lui. Am spus că răbdarea este adevărată atunci 
când creştinul primeşte orice fel de suferinţă fără excepţie. Căci 
este nedesăvârşită răbdarea care nu se întinde la toate felurile de 
suferinţă, încât să le cuprindă pe toate. De exemplu, este posibil 
ca un creştin să sufere cu răbdare boala sau chiar moartea unei 
persoane iubite. Dar să nu sufere în niciun fel să fie nedreptăţit, 
ocărât, vorbit de rău. Această răbdare nu cuprinde orice fel de 
ispite şi prin urmare nu este desăvârşită. De asemenea să zicem 
că cel ce rabdă primeşte toată suferinţa, fără să păcătuiască. Adică 
şi atunci când este nedreptăţit, disprețuit, ocărât şi clevetit, când 
este asaltat şi prigonit nu se tulbură, nu urăşte persoana prin care 
1-a venit necazul, nu se răzbună, ci rabdă tot atacul şi uită, tot răul 
ce i s-a făcut. Dar în nenorociri, în boli, în moarte, în lipsuri şi în 
sărăcie nu-şi pierde curajul, ci face faţă primejdiilor şi îngrozirilor 
vieţii, cu bărbăţie şi nobleţe sufletească. Nu se împuţinează la 
suflet, nu se lasă stăpânit de frică şi de chinul de care sunt stăpâniţi 
cei nerăbdători, care văd totdeauna viitorul lor intunecat şi 
rău şi din pricina aceasta recurg la păcat, ca să se asigure în faţa 
primejdiilor viitorului. Da, cititorule. Cele mai multe păcate, 
minciunile, înşelăciunea, lăcomia, le fac oamenii nerăbdători, care 

nu se încred în Dumnezeu, ci se tem nu cumva să sufere pagubă, 
lipsă sau alte rele pătimiri. Aceşti oameni îţi spun: „Ce să fac, imi 
vor flămânzi copiii, dacă nu întrebuinţez şi cutare mijloace. Dacă 
ne va lovi vreo boală? Poţi să n-ai o sumă oarecare de bani pusă 
de-o parte?” Ei nu înţeleg că banii nedreptăţii nu-i fereşte de lipsă 
şi de boală, ci numai faptul că sunt plăcuţi lui Dumnezeu şi rabdă 
fără păcat. Dacă îi spun adevărul, mă aşteaptă lipsa sau voi merge 
la închisoare, îţi zice altul. Şi nu înţelege ca răbdarea l-ar putea 
mântui, chiar dacă ar fi provizoriu deţinut, pe când minciuna îl 
va face să sufere o pedeapsă mai mare. Aşadar, creştinul care are 
virtutea răbdării, nu se împuţinează cu credinţa, nu se supără, nu 
cârteşte împotriva lui Dumnezeu, nu se îndoieşte de făgăduinţele 
pe care le dă Dumnezeu. Nu se deznădăjduieşte, ca atâţia alţii, 
care se cufundă într-o deznădejde atât de mare, încât ajung până 
la ultima nelegiure a sinuciderii. Din această cauză auzim adesea: 
Cutare s-a sinucis, fiindcă suferea de o boală incurabilă, cutare 
altul, din motive economice. 

Răbdarea numai atunci este desăvârşită şi adevărată, când cel 
ce suferă caută să fie plăcut lui Dumnezeu, să-L proslăvească prin 
suferinţa lui. Adică, nu numai să rabde pur şi simplu incercarea, 
ci să facă ceva mai mult: să pună în lucrare toată adâncimea 
răbdării. De exemplu: când este nedreptăţit, ocărât şi batjocorit, 
nu numai că nu trebuie să răsplătească cu aceeaşi măsură, adică, să 
nu Ocărască şi să nu nedreptăţească la rândul lui. Ci dimpotrivă, 
să facă bine duşmanului său, când are prilejul, să răsplătească cu 
bine pentru rău, atunci răbdarea lui este desăvârşită. Acest fel de 
răbdare ni-l recomandă Dumnezeu prin dumnezeiescul Iacob: „ar 
răbdarea să fie un lucru desăvârşit, ca să fiţi desăvârşiți şi întregi, Jără 
lipsă în nimic” (ac 1, 4). Aceste fel de răbdare l-a exercitat Hristos, 
Apostolii şi toţi sfinţii (cf 1 Petru 2, 21-28, Fapte 7, 59-60; I Co 4, 
12-13). 

În persoana lui Lazăr vedem o răbdare desăvârşită. Pentru 
că a suferit în acel cuptor al necazurilor, foamea, durerile, reaua- 

primire a bolii celei grave. Zăcea în faţa porţii bogatului, fără să 
se supere, fără să strige, fără să se tulbure. Ci tăcut şi, cu bună 
rânduială, îşi înăbuşă suspinul şi îşi înghiţea lacrimile, căci Lazăr 
era sărac nu numai de avuţie, ci şi cu duhul, adică era un om smerit. 
El simţea că nimeni nu-l nedreptăţeşte şi că suferinţa lui este pe 
merit. Din nefericire, cei mai mulţi dintre creştinii care suferă, 
îşi dublează suferinţa prin închipuirea care exagerează şi măreşte 
suferinţele şi prin ideea că ei suferă fără să merite. Mulţi îţi zic: De 
ce să sufăr eu asta? Cui i-am făcut eu rău? De ce să mă chinuiască 
Dumnezeu atâţia ani? Nu sunt atâţia alţii mai răi decât mine? Şi 
nu cumva acesta este singurul rău de care sufăr? Prevăd că mi se va 
întâmpla cutare şi cutare (nefericire închipuită). Nu-mi era de-ajuns 
sărăcia, mi-a mai trimis acum şi boală? Altul îţi zice: Ce să mă fac 
eu acum, fără sprijin şi cu atâţia orfani? Aşadar, Lazăr gândea că nu 
suferă pe nedrept, fiindcă niciun om nu este vreodată încercat de 
Dumnezeu fără motiv, numai pentru a fi păgubit sau nedreptăţit. 
De aceea, Lazăr nu zicea niciodată vreun cuvânt impotriva Proniei 
bune şi a dreptăţii lui Dumnezeu. Din gura lui nu lăsa să iasă 
acea nedumerire, care se aude din gura multor creştini: Ce fel de 
dreptate este aceasta? Oameni uscați la inimă şi nedrepţi trăiesc cu 
toată fala, iar eu să sufăr şi să îndur? Lazăr, însă, ca orice creştin 
raţional şi răbdător, avea convingerea nestrămutată că Dumnezeul 
cel bun şi drept le face pe toate cu toată înţelepciunea şi în interesul 
omului. Sf. loan Gură de Aur zice că în aceste împrejurări satana 
aduce mulţime de gânduri şi idei de felul acesta, ca să facă pe om 
să se mânie împotriva lui Dumnezeu, dar când vicleanul vede că, 
creştinul rabdă necazul cu nobleţe, atunci fuge, precum fac acei 
căţei, care latră degeaba şi când văd că trecătorul nu se teme de ei, 
tac şi se îndepărtează. Lazăr nu avea niciun leac, nicio dulceaţă, 
care să-i uşureze întrucâtva nefericirea. Dar avea răbdarea, ca cel 
mai bun balsam. Şi răbdarea este cu adevărat un balsam, nu numai 
pentru sufletul suferindului, ci şi pentru durerile lui trupeşti. 
Ştiinţa medicală dovedeşte iredutabil acest lucru. 

Lazăr nu avea niciun prieten, niciun om înţelegător, care 
să-i spună un cuvânt de mângâiere. Dar avea mereu lângă el pe 
Mângâietorul, pe Duhul cel Sfânt, care îi şoptea în inimă cuvintele 
proorocului: „Precum mama îşi mângâie pe ful ei, şi Eu vă voi 
mângâia pe voi... când veţi vedea, inima voastră se va bucura şi oasele 
voastre vor răsări ca iarba” (Isaia 66, 12-13). Şi iată că acum inima 
lui Lazăr se bucură în sânul lui Avraam. 

Noi vedem în persoana lui Lazăr desăvârşita răbdare, fiindcă el 
n-a pizmuit pe bogatul înaintea porţii căruia zăcea, deşi îl vedea în 
fiecare zi, îmbrăcat cu lux, deşi mirosurile mâncărurilor bogatului 
ajungeau până la el şi răsunetul râsetelor şi ale distracţuilor lui 
zgomotoase erau ispită continuă pentru sărac. Dacă niciodată n-a 
pizmuit pe bogat, Lazăr nici n-a cârtit împotriva lui Dumnezeu. 
Nici n-a ajuns la necunoştinţă şi deznădejde, nici n-a lăsat să-i treacă 
prin minte gândul că starea lui este insuportabilă şi că trebuie să 
se slobozească de povara ei prin sinucidere. Ci tocmai dimpotrivă, 
avea desăvârşita supunere şi ascultare faţă de Dumnezeu, dovedea 
o încredere absolută în făgăduinţele lui Dumnezeu, socotea ca 
„suferinţele vremii prezente nu sunt vrednice de slava viitoare care 
s-a descoperit” (Rom 8, 18; vezi şi Il Tâm 2, 12; lacob 1, 22). Şi Lazăr 
a dobândit din plin această slavă. 

În sfârşit, că săracul din parabolă, care nu avea niciun alt 
mijloc de a face bine celorlalţi oameni, a făcut bine la milioane de 
oameni, căci a devenit un exemplu de răbdare pentru cei ce suferă 
şi o unealtă a slavei lui Dumnezeu. Marele Vasile zice: „Cei ce pot 
să sufere greutăţile până la moarte sunt folosiţi de Dumnezeu, ca 
pilde pentru cei fără răbdare; şi astfel de pildă este Lazăr, care deşi 
avea răni îngrozitoare, totuşi nu ni se spune despre el că ar fi cerşit 
de la bogat, nici că i-ar fi fost silă de propria lui stare. Şi de aceea s-a 
odihnit în sânurile lui Avraam”. 

Iată răbdarea cea desăvârşită a lui Lazăr. Nicicând vreun general, 
dintre cei pe care istoria ni-i prezintă spre admiraţie, pentru noblețea 
lor; niciodată vreun erou, dintre cei mai vestiți, n-a arătat atâta 

stăpânire de sine, aşa nobleţe sufletească, un caracter ca diamantul 
de tare, precum a avut Lazăr. De obicei sunt socotiți curajoşi numai 
acei oameni care au trupuri puternice, se arată neinfricoşaţi la 
primejdiile vieţii şi îşi pun viaţa în joc. Însă, cititorule, curajul cel 
mare sălăşluieşte nu numai în trupurile puternice, nu este numai 
un privilegiu al celor sănătoşi şi al generalilor, al demnitarilor 
armatei; curajul nu-şi are locul numai pe câmpurile de luptă şi pe 
fronturi de război. Curajul aparţine şi săracilor celor neinsemnaţi, 
celor neputincioşi, a acelor schelete paralitice care suferă cu răbdare 
desăvârşită în cuptorul necazurilor. Răbdarea creştinească este 
curajul adevărat. Creştinismul a împlinit şi această mare minune pe 
lume: că a mutat curajul de pe câmpul de luptă şi din războaie, în 
colibe sărace, în adăposturile umede, în spitale, oriunde adevărații 
urmăritori ai lui Hristos în suferinţă trebuie să dovedească o răbdare 
mai presus de orice eroism! În faţa răbdării creştine moraliştii antici 
şi moderni se descoperă cu respect. O admiră, o laudă, o socotesc 
drept singurul mijloc prin care omul se formează, se innobilează, 
se sfinţeşte. O privesc drept cauza din care vine lepădarea de sine, 
până la jertfa propriei vieţi. Dar ce vrem să auzim mai mult despre 
răbdare, când însuşi Dumnezeu declară că răbdarea face pe creştin 
„desăvârşit, întreg şi Jără nicio lipsă” (ac 1, 4). 

Aşadar importanţa răbdării este foarte mare. Şi toţi câţi au 
meditat la importanţa ei în cuvântul lui Dumnezeu, care este scris 
în Sfânta Scriptură, toţi câţi au experienţa ei, nu se miră de acest 
lucru ci consideră cu totul firesc şi logic faptul că Dumnezeu îi duce 
pe oameni şi îngăduie, ca cei ce sunt ai săi proprii, să sufere şi să fie 
Ispitiţi mai mult decât ceilalţi. Ia seama bine la acest punct, cititorule. 
Căci acest lucru este de mult interes şi dezleagă marea nedumerire 
care, poate, s-a stârnit şi în propriul tău suflet: nedumerirea cauzei 
pentru care suferi. Dacă cercetezi cu luare aminte Sfânta Scriptură, 
dar şi experienţa zilnică, vei vedea cât de mult se curăţesc de păcat 
sufletele care rabdă necazurile, precum focul curăţeşte fierul de 
rugină. Câr de mult se întăresc în smerenie, câtă compătimire şi 

blândeţe faţă de ceilalţi câştigă, cât de mult îşi înfrânează limba şi îşi 
omoară pornirile imorale, — cu alte cuvinte, cât de mult işi vindecă 
duhul şi merg statornic pe drumul virtuţii şi al desăvârşirii. Şi apoi 
ce fericire veşnică îşi pregătesc în cealaltă viaţă?! Dacă cercetezi 
acestea cu luare aminte, te vei convinge nestrămutat de scopul cel 
pe care îl are în vedere Dumnezeu, când foloseşte necazul ca mijloc 
de formare a omului. Nimeni nu se miră când vede că grădinarul 
tunde mai cu seamă pomii roditori, căci dacă nu sunt tunşi, nu 
vor da rod. Nici când vede că culegătorul de miresme taie adânc 
cu cuțitul scoarţa copacului de mastică sau a altor copaci purtători 
de esenţă aromată. Fiindcă ştie că din tăietura aceea curge mastică, 
tămâie, smirnă, aloe. Nici când vede pe aurar că trece aurul de mai 
multe ori prin cuptorul său, căci acolo aurul se curăţeşte şi devine 
o podoabă de mult preţ. Tot aşa nu ne mirăm când aruncăm tămâie 
pe foc, fiindcă atunci tămâia devine bine-mirositoare. La fel să nu ne 
mirăm când vedem că Dumnezeu încearcă în cuptorul necazurilor 
pe oamenii care sunt ai Săi şi sapă răni adânci în inimile lor, pentru 
ca de acolo să se reverse răbdarea cea nepreţuită şi să se curețe 
mai mult decât aurul şi virtutea lor să miresmeze mai mult decât 
tămâia şi aloia. „Precum este încercat în foc argintul şi aurul, aşa sunt 
încercate de Domnul inimile alese”, zice Duhul Sfânt (Pilde 16, 3). 
Şi de aceea „toţi sfinţii au fost încercaţi prin batjocuri, biciuiri, au 
fost bătuţi cu pietre, arşi în foc... au suferit lanţuri... strămtoraţi, 
rău-primiţi”. Dumnezeu încearcă pe oamenii Săi prin nenorocirile 
lor, ca să fie părtaşi şi bunătăţii Sale, cum zice dumnezeiescul Pavel 
(Evr 11, 36). Astfel de comoară de mult preţ şi virtute de toată 
cinstea este răbdarea pe care o au cei necăjiţi. 

Iar pentru această răbdare Lazăr a primit ca răsplată să petreacă 
în sânurile lui Avraam. El nu s-a învrednicit de această fericire, 
nici numai din pricina nenorocirii sale, ci din pricina răbdării sale 
desăvârşite. În viaţa lui Lazăr a intervenit o schimbare desăvârşită 
şi deplină, dar să vedem acum şi altă schimbare desăvârşită pe care 
o arată parabola în persoana bogatului. 

Moartea bogatului și starea lui în iad 


Sfântul loan Gură de Aur, într-o preafrumoasă cuvântare a 
sa, aseamănă lumea aceasta cu o scenă de teatru, unde actorii se 
prezintă purtând diferite măşti, interpretând diferite roluri, după 
momentele reprezentării. Unul poartă mască de filozof, cu toate 
că nu are nicio legătură cu filozofia, altul poartă mască de rege, cu 
toate că în realitate este un simplu particular, altul poartă mască 
de general, altul de medic etc. Dar când reprezentaţia se termină 
şi cortina cade, atunci actorii apar aşa cum sunt în realitate. Toate 
funcţiile, bogăţiile sau nenorocirile cu care au apărut pe scenă nu 
mai sunt nimic altceva, decât amăgire. Acelaşi lucru se întâmplă, 
zice Sf. loan Gură de Aur, şi cu lumea aceasta: şi lumea aceasta este 
un fel de teatru, în care bogăţia şi sărăcia, slava şi mediocritatea nu 
sunt decât măşti. Dar când a trecut cortul cel stricăcios al lumii de 
acum, când a căzut cortina morţii, atunci fiecare va apărea aşa cum 
este în realitate. Căci importanţa lui va fi judecată, nu după masca 
pe care a purtat-o aici, ci după faptele lui, după starea lui sufletească 
reală. 

Acelaşi lucru l-am văzut la Lazăr. Cel care vrea să judece 
situaţia lui Lazăr, trecând de la masca nefericirii şi a sărăciei, cu 
care a trăit el în lumea aceasta, s-ar înşela. Căci moartea i-a scos 
masca aceasta şi atunci a strălucit răbdarea lui, atunci el a fost dus 
în sânurile lui Avraam. Să urmărim acum acest lucru şi la bogatul 
din parabolă. Cei care îl lăudau şi îl fericeau, deoarece trăise aici cu 
masca unui gurmand, se înşeală amarnic. Căci iată, a căzut cortina 
Morţii. Ce grozavă privelişte prezintă acum, în realitate, bogatul? 
Să urmărim cuvintele sfinte ale parabolei. 

„A murit şi bogatul şi a fost înmormântat” (v. 22). În aceste 
cuvinte a cuprins Domnul informaţiile despre moartea bogatului. 
însă câte nu ne spun aceste puţine cuvinte! A sosit şi pentru 
bogat ceasul morţii, în sfârşit. Bogăția să n-a avut nicio putere 
ca să împiedice moartea. Bogăția s-a mărginit să ofere cadavrului 

neînsufleţit ultimele îngrijiri, adică o înmormântare pompoasă 
şi măreaţă. Zeci de mii de bocitoare, care au luat asupra lor, cu 
lacrimi prefăcute, să plângă pe acel nelegiuit, cununi ale celor de o 
seamă cu el, pe carul mortuar; oratori funebri, care au întreprins 
să linguşească pentru ultima oară cadavrul bogatului; cioplitori în 
piatră, care au ridicat un monument împodobit şi măreț şi au săpat 
numele bogatului cu litere de aur pe lespedea de marmură. Dar 
toate acestea sunt amăgire, toate sunt minciună. Bogatul „a fost 
înmormântat”, zice Domnul. S-a deschis un mormânt pe măsura 
cadavrului şi l-a înghiţit de tot. 

Filip, regele Macedoniei, când lupta odată pe drumul spre 
Olimpia, a căzut în nisip. Când a fost ridicat de acolo şi a observat 
urma trupului său pe nisip, a strigat: O, ce mică bucăţică de pământ 
va ocupa după moarte timpul celor care doresc să stăpânească 
lumea toată cât trăiesc! Dacă şi bogatul din parabolă, pe când trăia, 
ar fi vrut să vadă mormântul în care a fost apoi pus, dacă s-ar fi 
gândit că trupul său, făcut de Dumnezeu, va fi înmormântat acolo, 
poate că ar fi venit cât de cât în fire. Însă bogatul a trăit mereu în 
amăgire. Şi de aceea a fost înmormântat; şi, cum zice Scriptura, „I-a 
acoperit stricăciunea ” (lov 21, 26). A fost înmormântat şi avuţiile 
lui s-au imprăştiat în cele patru vânturi, la moştenitorii lui cei 
neinfrânaţi, care l-au ingropat în necurăţia plăcerilor. Bogatul a 
fost înmormântat şi prietenii lui cei linguşitori, tovarăşii de chefuri 
şi servitorii care-i formau alaiul s-au împrăştiat. Bogatul a fost 
inmormântat şi casa lui de marmură a rămas pe mâini străine şi a 
fost şi ea înmormântată. A fost înmormântat bogatul şi numele lui 
„a fost scris pe pământul lui”, după cum zice David despre oamenii 
lipsiţi de evlavie. Adică numele lui a fost scris pe mormântul 
lui. El nu a făcut nicio instituţie filantropică, niciun monument 
de binefacere şi de milostenie, nici pe pământ, nici în cer, spre 
pomenirea numelui său. Aşadar bogatul a fost ingropat, şi odată cu 
el, pomenirea numelui lui. Căci numai „pomenirea dreptului este 
in veac”. Mormântul şi moartea este tot ce se întâmplă cu trupul şi 

cu Viaţa aceasta, dar nu cu sufletul şi cu viaţa viitoare. Ar fi fost mai 
bine să fi fost înmormântat şi sufletul păcătos al bogatului, precum 
îşi închipuie cei necredincioşi şi materialişti. Dar sufletul bogatului 
a rămas viu. "Trăieşte, dar ce viaţă de necaz şi de necinste! Ce ocean 
nemărginit, ocean negru şi urât, mereu tulbure şi îngrozitor, ne 
prezintă acum urmarea parabolei! 

„Și în iad, ridicându-şi ochii lui, fiind în chinuri, vede de departe 
pe Avraam şi pe Lazăr în sânurile lui” (v. 25). 

Acel bogat fericit, în iad? În mijlocul oceanului de chinuri, acel 
bogat care aici şi-a petrecut viaţa fără să ştie măcar ce este durerea? 
Da, cititorule, viaţa aceasta trece repede şi face loc celeilalte vieţi, 
care nu se termină aici niciodată. Aşadar, veniţi acum toţi câţi vă 
chinuiţi, vă necăjiţi şi vă luptaţi ca să ajungeţi bogaţi. Veniţi toţi cei 
ce vă supăraţi şi vă mâhniţi pentru că nu sunteţi bogaţi şi pizmuiţi 
pe bogaţii adoratori ai propriului lor trup. Veniţi şi vedeţi care este 
starea descrisă a bogatului nemilostiv. 

Este o stare de mare nefericire. Bogatul se află în iad, în 
mijlocul chinurilor. Desigur, imaginile pe care le luăm din viaţa 
aceasta nu pot să prezinte în întregime realitatea vieţii viitoare. 
Totuşi imaginile prefigurează o stare reală. Aşadar, precum sufletul 
drepţilor, îndată ce sunt despărțite de trup, se află într-o stare de 
bucurie şi fericire, tot aşa şi sufletele celor nepocăiţi şi păcătoşi, 
îndată ce moartea le desparte de plăcerile trupului, se află într-o 
nefericire fără sfârşit şi fără leac. Starea aceasta va fi şi mai rea, după 
a doua venire a Domnului, când vor învia şi trupurile. Căci sufletul 
omului păcătos s-a lipit în întregime de plăcerile trupului, a devenit 
material, trupesc şi nesimţitor la acele desfătări duhovniceşti, de 
care au parte sufletele drepţilor celor evlavioşi şi virtuoşi. Şi de 
aceea un suflet păcătos nu-şi poate găsi locul în sânul lui Avraam, 
care este loc al desfătărilor duhovniceşti. Bogatul din parabolă s-a 
dovedit uscat la inimă, nemilostiv faţă de săracul Lazăr, pe care 
Dumnezeu i l-a trimis la uşă. De aceea, nu numai că a fost exclus 
de la bucuria şi fericirea vieţii celeilalte, ci a fost şi osândit la un 

chin înfricoşător. Pentru că „judecata este fără milă celor ce nu au 
făcut milă” (lac. 2, 13). 

Iată şi alt lucru care sporeşte nefericirea bogatului. Sufletul 
său chinuit vede de departe pe Avraam; ia cunoştinţă deplină de 
acea fericire pe care a dobândit-o bogatul, dar dreptul, evlaviosul 
şi milostivul Avraam. Îl vede de departe. Dacă ar fi fost puţin mai 
aproape, ar fi simţit o oarecare mângâiere, venindu-i de la Avraam. 
aşa, bogatul vede lângă el pe cei nefericiţi, cei asemenea cu el, draci 
şi pe cei osândiţi la suferinţă şi chin. Acest lucru face ca suferinţa 
bogatului să fie şi mai mare. Aşadar, văzând de departe pe Avraam, 
i se trezeşte atunci acea simţire chinuitoare, despre care Domnul 
prevesteşte că vor avea-o lucrătorii nedreptăţii; iată ce zice Hristos: 
„Acolo va fi plângere şi scrâşnirea dinţilor, când veţi vedea pe Avraam, 
pe Isaac şi pe lacob şi pe toți proorocii în împărăţia lui Dumnezeu, iar 
pe voi vă veţi vedea alungaţi” (Lc 13, 28). Dar ceea ce pentru bogat 
este cel mai supărător şi surprinzător este faptul că vede şi pe Lazăr 
în sânurile lui Avraam, odihnindu-se fericit. Pe acel Lazăr, către 
care bogatul nu catadixise să arunce decât o privire de dispreţ şi 
de scârbă, cât era pe pământ, tocmai pe el îl vede acum bogatul şi 
îl pizmuieşte. Îl vede, şi îşi aduce aminte de purtarea lui uscată şi 
nemilostivă. Îl vede, şi înţelege că ar fi fost diametral opusă situaţia 
lui, dacă ar fi fost el în viaţa aceasta milostiv cu Lazăr, evlavios şi 
drept. O, cât de mult îi sporeşte bogatului nefericirea, când vede 
că Lazăr este fericit! | 


Convorbirea dintre bogat și Avraam 


De aici inainte, parabola deschide o convorbire dramatică 
intre bogat şi Avraam. Această convorbire ne permite să înţelegem 
cam ce gândesc cei ce sunt în pedeapsă despre propria lor stare. „Și 
ridicându-şi glasul a zis: părinte Avraame, miluieşte-mă şi trimite pe 
Lazăr să-şi înmoaie vârful degetului său în apă şi să-mi răcorească 
limba, căci mă chinuiesc în această văpaie” (v. 24). 

Prima rugăminte a bogatului 


Bogatul se roagă pentru micşorarea chinurilor. Văzând 
bogatul de departe pe Avraam, i-a adresat o rugăminte tristă, cu 
glas tare, din adâncul sufletului său cel îndurerat şi chinuit. Acela 
care era obişnuit doar să poruncească cu glas tare, acum se roagă, 
imploră cu glas tare. Rugămintea lui este mai tristă decât aceea, 
pe care i-o adresa Lazăr pentru milostenie, când bogatul trecea pe 
poartă cu alai şi măreție. Jocurile acelea de distracţie şi beţii s-au 
transformat acum în rugăminţi jalnice şi chinuite. Ce schimbare! 
Ce surprize cutremurătoare rezervă lumea cealaltă celor care n-au 
vrut să asculte adevărurile Evangheliei în această lume. 

„Părinte Avraame”, strigă bogatul din iad. luţimea care îl 
caracteriza pe pământ, după cum îi caracteriza şi pe fariseii care 
ascultau parabola, persistă şi în iad. Deoarece cu ce drept numeau 
şi bogatul şi fariseii, părinte pe Avraam? L-au avut aici pe pământ 
ca părinte sufletesc? Au imitat credinţa, milostenia, purtarea bună 
a bogatului Avraam, ca să devină fii duhovniceşti ai aceluia? Cu 
totul pe dos, în mijlocul nesocotinţei comesenilor lui îl ironiza 
probabil pe Avraam şi istoria lui, precum şi astăzi mulţi oameni 
asemănători bogatului ironizează şi batjocoresc orice evlavie şi 
credinţă. Dar să ştie că ei sunt ameninţaţi să vadă ziua în care se 
vor ruga să fi avut o legătură cât de mică cu cei credincioşi; ziua în 
care să-şi aducă aminte de rudele lor evlavioase şi drepte, pe care 
in viaţa aceasta le batjocoreau şi dispreţuiau. Acelaşi lucru îl spune 
şi Domnul, despre cei necredincioşi, care se vor folosi la Judecată 
de aşa numitele legături cu El şi Îi vor zice: Doamne, am mâncat 
şi am băut înaintea Ta şi Tu ai predicat la mesele noastre. Dar vor 
primi acest răspuns: „N4 vă ştiu de unde sunteţi, depărtaţi-vă de la 
Mine toți lucrătorii nedreptății” (Lc 13, 25-27). Întrucât pe pământ 
nu L-au recunoscut de Domn şi Dumnezeu pe Hristos şi n-au vrut 

să lege raporturi reale de credinţă şi de supunere cu El, degeaba vor 
face apel în lumea cealaltă la cunoştinţa cu Domnul. 

„Mă chinuiesc în văpaia aceasta”. lată cum zugrăveşte insuşi 
bogatul starea lui jalnică. Poftele bogaţilor, inchinători ai materiei, 
care aici pe pământ sunt îndestulate cu satisfacţii variate şi nesfârşite, 
se prefac în chin, când lipseşte trupul şi realităţile pământeşti în 
care bogaţii îşi căutau satisfacția poftelor. Poftele lor se prefac în 
agonie şi chin, care se prezintă ca foc şi văpaie. Căci precum chinul 
este mai îngrozitor, când trupul omului este ars în foc, tot astfel 
incearcă durere şi chin de nedescris acele suflete, care ard în văpaia 
mâniei lui Dumnezeu (cf. Roz 2, 5). Sufletele care ard în văpaia 
unei uri sălbatice şi a unei răutăţi nevindecate au parte de arsură, 
fiindcă sunt imposibil de îndreptat. 

»Miluieşte-mă”, strigă nefericitul bogat către Avraam, din 
arsura acelei văpăi. Omul care niciodată n-a vrut să aibă vreo 
legătură cu mila, fiindcă niciodată n-a arătat milă faţă de suferinzi, 
mai ales faţă de Lazăr, omul care aici pe pământ nicicând n-a cerut 
milă de la Dumnezeu, ci necontenit a dispreţuit-o, acum a venit 
vremea să ceară milă. Dar cere în zadar. Da, cititorule, acest lucru 
se întâmplă tuturor celor care nu cer mila dumnezeiască aici pe 
pământ. Nu vor să se pocăiască, pentru ca să aibă parte de milă, nici 
nu au milă şi compătimire faţă de ceilalţi oameni. Dar observați 
ce fel de milă cere bogatul de la Avraam: „trimite pe Lazăr” să-şi 
inmoaie vârful degetului în apă şi să-mi răcorească limba, Cere în 
special să-i fie umezită limba, ca şi cum limba ar fi supusă la chinuri 
mai mari decât celelalte mădulare ale trupului său. De ce această 
întâietate dată limbii? Oare nu pentru ca noi să înţelegem cât de 
grave sunt păcatele făcute cu limba? Această presupunere nu ar fi 
fără rost. Căci limba, care ne-a fost dată de Ziditorul ca un organ 
al vorbirii, este întrebuințată adesea spre pierzarea noastră. Noi 
facem din ea un organ al vorbirii de rău, al vorbelor neruşinate, 
al blestemului, al minciunii, al necredinţei, organ al jurămintelor, 

al hulei. Şi nu hulim numai împotriva altor oameni, ci chiar 
impotriva lui Dumnezeu, lucru la care este înspăimântător şi să 
te gândeşti! Da, limba omului huleşte pe Dumnezeu. Iar bogatul 
işi întrebuinţase limba, pe de o parte ca organ al necredinţei şi al 
vorbelor de ruşine, pe de alta, ca organ al desfătărilor gustative din 
felurite mâncări şi băuturi şi dulciuri, în care cei robiţi pântecului 
1şi caută fericirea lor. De aceea limba suferă mai mult în văpaie. 
Evanghelistul Ioan a văzut în Apocalipsă că astfel de păcătoşi: „îşi 
muşcau limbile de durere” (Apoc 16, 10). 

Vrednic de luat aminte este şi faptul că bogatul nu-i cere lui 
Avraam să-l slobozească definitiv din chinuri şi să-l ia în sânurile 
sale, ca pe Lazăr. Ci îi cere să-i umezească puţin limba, ca să-i aline 
provizoriu chinurile. De ce cere numai atât? Pe de o parte fiindcă 
cei ce se află în pedeapsă au pierdut definitiv nădejdea mântuirii, 
ceea ce constituie punctul principal ai nefericirii lor, dar mai 
cu seamă fiindcă doresc să fie sloboziţi de chinuri, dar nu doresc 
să dobândească bunătăţile împărăției lui Dumnezeu. Asemenea 
păcătoşi nu au niciun fel de pornire spre bunătăţile împărăției cereşti 
şi spre viaţa cea după Dumnezeu. Sufletul lor este atât de silnic, încât 
este cu desăvârşire nesimţitor la bunătăţile duhovniceşti, urând 
comuniunea cu Dumnezeu şi cu sfinţii. Observaţi aici pe pământ 
acest fel de oameni. Veţi vedea că le e silă de comuniunea cu cei 
evlavioşi, cât şi de convorbiri despre adevărurile credinţei şi despre 
morala creştină. Le e silă să-L şi numească pe H.ristos şi socotesc 
o cădere de la demnitatea lor să fie consideraţi religioşi. Aşadar, 
sufletele care s-au răzvrătit cum ar putea dori să trăiască împreună 
cu Avraam şi cu sfinţi? Ei nu vor decât atât: să nu sufere, şi nimic 
mai mult. Acesta este motivul principal, pentru care pedeapsa unor 
astfel de suflete este veşnică. Şi-au format un caracter de o stricăciune 
neîndreptată şi cu totul nepotrivit pentru împărăţia lui Dumnezeu. 

Aşadar bogatul astfel de milă cere de la Avraam: vrea să-l 
trimită pe Lazăr să-i ofere această milă. Deoarece ştia că Lazăr era 
un om bun şi nu i-ar fi refuzat o picătură de apă, cu toate că il 

necăjise şi îl nedreptăţise atâta, când bogatul îi refuzase lui Lazăr 
până şi fărâmiturile de la masa sa. Cât de mult s-au schimbat 
lucrurile? Va veni ziua în care cei ce dispreţuiesc, batjocoresc, 
nedreptăţesc şi prigonesc aici pe oamenii devotați lui Dumnezeu, 
îi vor ruga atunci să le dea ajutor şi uşurare ce de surprize ne oferă 
lumea cealaltă! 


Răspunsul lui Avraam 


„lar Avraam a zis: fiule, adu-ţi aminte că tu ai primit cele bune 
în viaţa ta, iar Lazăr de asemenea cele rele; acum acela se mângăie, 
iar tu te chinuieşti” (v. 25). Acest răspuns al lui Avraam este 
negativ. Fiindcă cei ce n-au vrut să arate milă faţă de aproapele şi 
au disprețuit belşugul de milă şi de har, pe care Dumnezeu îl oferea 
până în clipa lor cea din urmă, nu trebuie să aştepte milă în cealaltă 
viaţă. În viaţa aceasta Domnul ne porunceşte să cerem neîncetat, 
fiindcă vom primi cu siguranţă, „cereţi şi vi se va da vouă”, zice El. 
Dar cei ce în lumea aceasta sunt muţi şi nu ştiu să ceară, vor cere 
acolo, dar nu vor primi. Să luăm aminte şi la faptul că bogatul, care 
nu voia să dea o bucată de pâine lui Lazăr, nu primeşte acum, la 
rândul lui, nicio picătură de apă. 1 se plăteşte adică cu propria lui 
monedă. Fiecăruia i se va răsplăti după faptă, zice Domnul (Mt 10, 
27). Dar trebuie să cercetăm mai cu-de-amănuntul răspunsul lui 
Avraam. 

„Fiule”, aşa îl numeşte pe bogat Avraam. Căci sfinţii, care nici 
aici pe pământ nu vorbesc nimănui răstit şi uscat, oricât ar fi acela de 
rău, în cealaltă viaţă se poartă de asemenea cu multă nobleţe. Aşadar 
Avraam nu-i spune bogatului: nemilostivule, răule, iubitorule de trup, 
ci îl numeşte fiule. Dar acest apelativ dulce măreşte durerea bogatului. 
Căci aici pe pământ era fiu al lui Avraam, dar pentru puţină dulceaţă 
s-a lepădat, a părăsit credinţa părintelui său Avraam şi de aceea a fost 
dezmoştenit, pierzând moştenirea duhovnicească a aceluia. Observă 
acum, cititorule, în ce fel îl refuză Avraam. Nu-i spune bogatului: 

„Nu eşti vrednic de a primi nici măcar o picătură de rouă”, ci îi 
aminteşte situaţia pe care o avea pe pământ, precum şi situaţia lui 
Lazăr. „Fiule, adu-ţi aminte”, îi zice Avraam. Aminteşte-ţi. Acest 
cuvânt este cuvântul central al parabolei, deoarece leagă viaţa de pe 
pământ cu cea de dincolo. Şi este un cuvânt înfricoşător. Pentru cei 
osândiţi la pedeapsă, amintirea vieţii lor de pe pământ cauzează multă 
suferinţă. Avraam îi spune bogatului: adu-ţi aminte că tu te-ai bucurat 
de toate bunătăţile în viaţa ta. Căci Făcătorul tău a fost deosebit de 
binevoitor cu tine şi ţi-a dat bunuri atât de imbelşugate pe pământ, ca 
să nu poţi acum să spui că-ţi este dator Dumnezeu, fie şi cu o picătură 
de apă. Ai primit o bogăţie mare, fără ca vreodată să-l mulţumeşti 
lui Dumnezeu, fără ca vreodată să-l mulţumeşti binefăcătorului tău, 
Dumnezeu, dând copiilor Săi săraci fie şi o părticică din cele ce ai 
primit. Sufletul tău a fost un ogor, în care Dumnezeu a semănat atunci 
bunuri din belşug; şi s-ar fi cuvenit să rodeşti şi să creşti, ca să saturi pe 
atâţi fii săraci ai lui Dumnezeu. Dar tu ţi-ai prefăcut sufletul într-un 
mormânt, în care bunurile acestea au putrezit şi s-au făcut un noroi 
plin de stricăciune, din pricina plăcerilor, a desfătărilor şi a luxului la 
masă. Ai întrebuințat bunătăţile lui Dumnezeu, ca şi când ar fi fost 
ale tale proprii, ca şi când nu le-ai fi primit şi nici n-ar fi fost vorba 
că trebuie să dai socoteală, când şi la ce le-ai întrebuințat. Ai mâncat, 
ai băut, te-ai desfrânat, ai purtat veşmintele şi podoabele cele mai 
scumpe. Căutai să găseşti în aceste lucruri întregul capital al fericirii 
tale; pe acestea le socoteai tu bunurile tale; pe acestea le-ai vrut ca plată 
Şi ţintă a existenţei tale; deci acum să nu mai aştepţi nimic altceva. 
„Ai primit cele bune în viaţa ta”. Adică, în acea singură viaţă, la care 
te-ai mărginit şi ţi-ai mărginit existenţa şi fericirea. Ai socotit viaţa 
pământească, provizorie şi scurtă, ca singura ta viaţă. Nu voiai să te 
gândeşti niciodată la viaţa viitoare, cea veşnică şi nesfârşită. N-ai dorit 
niciodată să fi fericit în viaţa viitoare, iar pe cei ce îţi vorbeau despre 
aceasta, îi batjocoreai. Dar iată, acum, acea viaţă de pe pământ, pe 
care ţi-ai închipuit-o fără sfârşit, a trecut ca un vis; a venit vremea 
relelor şi a nenorocirilor, ca plată acelei vieţi rele, pe care ai trăit-o, 


396 


Pavrabolele Domnului 


şi a faptelor tale foarte rele. Pe pământ ai golit şi ultima picătură din 
paharul îngăduinţei şi a îndelungii răbdări a lui Dumnezeu. Acum afli, 
plin şi neînceput, paharul mâniei lui Dumnezeu celei nestăpânite. 

O, prietene, suntem lipsiţi de credinţă, când socotim că 
Dumnezeu nu-şi va realiza propriile cuvinte. Suntem amarnic lipsiţi 
de credinţă, când credem că îndelunga răbdare a lui Dumnezeu nu 
se va sfârşi odată şi că El va îngădui şi ne va lăsa liberi, să călcăm 
legea Lui şi să trăim după pornirile noastre. Ascultaţi ce zice Duhul 
Sfânt prin apostolul Pavel: „Omz/e, crezi că vei scăpa de hotărârea 
osânditoare a lui Dumnezeu? Sau nesocoteşti bunătatea cea îmbelşugată 
şi binefăcătoare a |ui Dumnezeu, îngăduința şi îndelunga Lui răbdare 
Și nu vrei să înţelegi că Dumnezeu Se arată atât de binefăcător şi bun faţă 
de tine, ca să te aducă în simţire şi să te pocăieşti? Dar după uscăciunea 
ta şi după nepocăinţă îţi aduni în suflet comori de mânie, pentru ziua 
în care se va arăta mânia şi dreapta judecată a lui Dumnezeu” (Rom 
2, 3-5). Aşadar, când vezi oameni uscați şi nepocăiţi îimbogăţindu- 
se, adunând comori, chefuind, desfrânându-se, ieşind în lume cu 
veşminte şi podoabe, care preţuiesc cât o avere întreagă, păcătuind 
fără frică, dar care nu au niciun necaz, să-i compătimeşti. Cum ar fi 
de compătimit un om idropic, care bea fără încetare; sau unul bolnav 
de stomac, care mănâncă de toate, fără să se sature. Aşa trebuie să 
compătimeşti şi pe bogatul lipsit de evlavie, dar incă nepedepsit, 
deoarece el aleargă fără oprire spre locul în care va da peste mânia 
lui Dumnezeu. De aceea Domnul îi plânge foarte mult pe unii ca 
aceştia. „Vai de voi cei bogaţi, fiindcă v-aţi luat plata aici pe pământ; 
vai de voi cei sătui, căci veți flămânzi; vai de voi care râdeți nestăpânit, 
căci vă veți jeli şi veți plânge” (Lc 6, 24-25). 

„Adu-ţi aminte... că Lazăr a primit cele vele”, zice Avraam către 
bogat. Lazăr a cărui fericire o râvneşti acum, în viaţa pământească 
a cunoscut numai nefericire, durere şi rele pătimiri. Nicio zi n-a 
cunoscut vreo uşurare. Totuşi a avut răbdare, a primit necazurile şi 
încercările din mâna Domnului său, ca şi acel fericit lov. „În tot ce i 
se întâmplase, n-a greşit înaintea Domnului cu buzele lui” (lov 2, 10). 

A renăscut şi s-a sfârşit în cuptorul necazurilor. Din amărăciune şi 
din durere a înţeles cât de îngrozitoare şi de amară este starea omului 
păcătos. De aceea a urât păcatul şi a îndrăgit răbdarea şi virtutea. 

Dar aducându-i aminte bogatului că Lazăr a cunoscut pe pământ 
numai nefericirea, Avraam îi dovedeşte în acelaşi timp cât a fost de 
uscat la inimă şi nemilostiv faţă de Lazăr. Ca şi cum i-ar fi zis: ar fi 
fost posibil ca Lazăr să nu sufere atât, dacă tu ai fi arătat un pic de 
milostivire. Aşadar, cum de aştepţi acum uşurare de la Lazăr? O, cât 
de mult ar trebui să mediteze la aceste cuvinte ale lui Avraam bogaţii 
din timpul nostru, ca să nu ajungă şi ei în aceeaşi pedeapsă ca bogatul 
din parabolă! Însă din nefericire, unii nici nu vor măcar să creadă că 
există pedeapsă şi rai. Ei socotesc aceste două ca pe nişte sperietori. Au 
inventat, conform dorinţele lor, ideea aceasta, care îi înfăţişează lumii 
ca pe nişte persoane aşa zicând avansate şi în spiritul vremii. Aşadar, ei 
neagă cu multă uşurinţă raiul şi iadul. însă, acesta este cel mai îngrozitor 
indiciu al nebuniei şi al prostiei lor distrugătoare. Medicii, când văd la 
cineva anumite simptome de nebunie, recunosc că boala este incurabilă. 
Acelaşi lucru s-ar putea zice şi despre nebunia acelora, care nu numai 
că nu vor să trăiască după legea lui Dumnezeu, ci nici nu vor măcar să 
creadă că există viaţa viitoare, iad, rai. Dacă ar crede, ar mai fi puţină 
nădejde, că se vor pocăi şi se vor mântui. Dar, deoarece sunt nemilostivi, 
inchinători ai materiei, necredincioşi, atunci s-a sfârşit cu ei! 

Zice Avraam: „rezultatul firesc al vieţii, pe care ai trăit-o tu 
pe pământ, şi al vieţii pe care a trăit-o Lazăr, este situaţia de astăzi: 
El se mângâie, tu te chinuieşti”. Cu alte cuvinte, Dumnezeu îşi 
ţine făgăduinţele Sale cu credincioşie, aplică legea Sa cu stricteţe. El 
făgăduieşte că va da necazuri acelora care aici pe pământ necăjesc pe 
adevărații Lui credincioşi, iar celor necăjiţi le va da uşurare şi bucurie 
(cf. II Tes 1, 6-7). Ci iată acum Dumnezeu îşi împlineşte cuvintele: 
căci acum Lazăr este mângâiat, adică are parte de multă mângâiere şi 
fericire. În timpul vieţii lui de necaz, de pe pământ, nu şi-a aflat niciun 
om şi niciun lucru care să-l mângâie. Dar acum, are toată fericirea de 

se pocăiesc, suferă cu răbdare şi lucrează în mijlocul necazurilor. Să 
audă acest lucru toţi care suferă aici şi caută mângâierea fără să o afle. 
Dacă acum nu-i nimeni care să-i mângâie, dacă acum varsă neincetat 
lacrimi, va veni curând vremea când vor primi belşug de mângâieri. Va 
veni vremea, zice Duhul Sfânt, când „Dumnezeu va şterge lacrima din 
ochii lor şi nu va mai fi moarte nici jale, nici strigăt, nici durere, căci cele 
dintâi s-au dus” (Apoc 21, 4). „Iar tu te chinuieşti”, zice Avraam către 
bogat. Tu suferi şi ai dureri îngrozitoare, căci din mijlocul desfătărilor 
trupeşti, al distracţiilor, al chinurilor, te-ai aflat deodată în mijlocul 
flăcărilor celor mai înspăimântătoare. Acelea erau provizorii, acestea 
sunt veşnice, iar pedeapsa şi iadul nu sunt o fantomă pieritoare, cum 
credeai tu, ci o realitate, pe care poţi s-o pipăi cu mâna. Este chin, 
durere, scrâşnirea dinulor, vierme neadormit, foc nestins! 

Avraam mai adaugă aici un adevăr important la răspunsul 
său: „Și peste toate acestea între noi şi voi s-a întărit prăpastie mare, 
încât cei ce ar vrea să treacă de aici la voi, să nu poată, nici de acolo la 
noi” (v. 26). Pe lângă faptul că tu ai lăsat în viaţă cele bune şi te-ai 
arătat nemilostiv faţă de Lazăr, iar acum eşti pedepsit, este şi o altă 
pricină, care face imposibil orice ajutor din partea noastră, între 
NOI Şi voi este o prăpastie de netrecut, o despărţire desăvârşită, o 
intrerupere de relaţii şi de comunicaţii totală. O, cât de îngrozitoare 
este această despărțire dintre sfinţii cei slăviţi şi păcătoşii cei 
osândiţi! Aici pe pământ trăiesc împreună drepţii şi păcătoşii; se 
întâlnesc unii cu alţii, în casele lor, în drumurile şi la locurile de 
muncă ale lor. Dar va veni vremea, când pleava se va despărţi de 
grâu. Şi atunci, rudeniile cele mai apropiate, prietenii cei mai iubiţi 
nu vor putea să cerceteze pe rudele şi pe prietenii cei osândiţi, ca 
să le spună un cuvânt de mângâiere şi să le dea cel mai mic ajutor. 
Nu-şi vor putea părăsi locul fericirii lor de lângă scaunul de mărire 
al lui Dumnezeu, ca să cerceteze pe rudele lor din locul pedepsei. 
O mare prăpastie s-a întărit, s-a făcut o despărţire veşnică. 

Unui vor întreba: cum va fi posibil ca drepţii să fie mulţumiţi 
şi fericiţi în rai, ştiind că nişte persoane cu care au avut legăturile 

cele mai strânse de rudenie sunt în pedeapsă? Când o mamă ştie 
că fiul ei suferă, soţia ştie că soţul este în chin? Răspundem că acea 
are prăpastie nu este numai o lipsă de comunicare între cele două 
părţi, ci ruperea definitivă a oricăror relaţii, care uneau pe oameni în 
viaţa aceasta. Adică acolo, în viaţa veşnică, rămân în picioare numai 
legăturile duhovniceşti, pe care le creează iubirea creştină. Dragostea 
creştină are puterea să lege legăturile mai strânse, decât legăturile de 
rudenie sau ale căsniciei, nişte legături nedezlegate şi veşnice. 

Aceste legături rămân în veşnicie, unind pe fiii lui Dumnezeu 
in împărăţia Părintelui lor. Acolo vor dispărea sentimentele 
de rudenie, de sânge, şi vor fi valabile, în gradul cel mai înalt, 
sentimentele duhovniceşti, sentimentele sublime, sfinte, veşnice. 
Toţi câţi vor fi în rai, ca nişte fii iubiţi ai lui Dumnezeu, ca nişte 
frați buni vor afla adevărata fericire în această rudenie. Vor uita 
de rude, pe care le-au avut pe pământ. În măsura în care rudeniile 
celor drepţi au urmat o cale păcătoasă, legătura drepţilor cu ele s-a 
rupt. Nu vedeţi că şi în viaţa aceasta, păcatul distruge legăturile de 
rudenie şi ridică o mână ucigaşă împotriva fratelui, a tatălui sau a 
soţiei? Nimeni altul nu iubeşte pe om, în măsura în care îl iubeşte 
Dumnezeu. Dumnezeu iubeşte pe fiul tău neasemănat mai mult 
decât tine, care-i eşti mamă. Dar când păcatul a distrus legătura cu 
Dumnezeu şi l-a înstrăinat pe fiul tău de dragostea lui Dumnezeu, 
în acelaşi timp l-a înstrăinat şi de dragostea ta, când tu vei fi în rai; 
căci atunci tu nu vei mai dori nicio legătură cu un păcătos, fie el 
chiar fiul tău. De aceea, cei ce nu vor niciodată să se despartă de 
rudele lor, mamele care vor să fie împreună cu fiii lor, soţii care 
vor să fie veşnic împreună, să se îngrijească de aici, de pe pământ, 
ca legătura lor să nu fie numai legătura provizorie de sânge, ci mai 
cu seamă legătura sublimă, sfântă şi veşnică, a dragostei creştineşti. 
Să se îngrijească de a se înfăţişa la Judecată ca nişte buni creştini, şi 
atunci nu vor fi despărțiți niciodată. 

După răspunsul la această nedumerire, să ne întoarcem la firul 
parabolei. „Nici cei de acolo să nu poată trece la noi”, adaugă Avraam. 

Adică, cei ce sunt în pedeapsă să nu se aştepte să scape de acolo, nici să- 
şi schimbe situaţia, nici să afle milă, deoarece uşa milei le este închisă. 
Câtă vreme trăim aici, avem, slavă Domnului, posibilitatea şi trecem 
într-o clipită de la păcat şi pierzanie, la pocăință şi mântuire. Dar când 
se va sfârşi această viaţă, când moartea va despărți sufletul de trup, 
când marele Judecător va da sentinţa cea îinfricoşătoare, atunci nu mai 
este nicio speranţă să trecem de la locul de pedeapsă cel arzător în 
alt loc. Căci acestea cu propria voinţă şi din convingere s-au predat 
la acea grozava nefericire. Sentința Judecătorului a întărit o prăpastie 
mare, peste care nicio putere nu poate să construiască vreun pod. 
Aceasta prăpastie dovedeşte că sentinţa este definitivă, neschimbată, 
veşnica poate cuvântul acesta te va îngrozi, cititorule. Dar anume 
pentru aceasta a venit Hristos în lume, pentru aceasta lucrează acum 
Biserica lui Hristos, îngerii, arhanghelii, însăşi Sfânta "Treime, cât timp 
ne găsim pe pământ, pentru că vrem să nu fim loviți de acea sentinţă 
cu osândă veşnică. Dar cei ce nu vor, cei ce dispreţuiesc chemarea lui 
Hristos, la pocăință şi mântuire, cei ce rămân uscați şi nepocăiţi, — vai 
lor — vor trebui să facă cunoştinţă cu acea îngrozitoare prăpastie. 


A doua rugăminte a bogatului 


Cu dorinţa de a afla pretexte ca toţi cei nepocăiţi, care caută 
să treacă asupra altora vina osândirii lor, bogatul face acum altă 
propunere lui Avraam. 

Această propunere nu-l privea pe el personal, căci inţelesese în 
sfârşit că nu mai avea nimic de nădăjduit. Ci privea pe rudele lui de pe 
pământ: „Jar a zisel: te rog, deci, părinte, să-l trimiţi în casa tatălui meu, căci 
am acolo cinci fraţi, să le dea mărturie ca să nu vină şi ei în acest loc de chin ” 
(v. 27-28). Bogatul zice: te rog să nu refuzi a-mi împlini noua rugăminte, 
deoarece între noi există o prăpastie mare şi de netrecut, trimite pe 
Lazăr cel puţin în casa mea părintească, deoarece între tine şi pământ 
nu este nicio prăpastie.„ e rog”. Când era pe pământ, bogatul nu se 
ruga niciodată la vreun sfânt, nu adresa vreo cerere sau vreo rugăciune 

lui Dumnezeu. E] considera rugăciunea ca o pierdere de timp, precum 
ZIC şi astăzi cei necredincioşi. Te duci la biserică?... Te rogi? Ce ironie 
şi batjocoră vine după aceste cuvinte, în cercurile oamenilor vremii 
noastre! Acum bogatul se roagă şi imploră pe un sfânt, pe Avraam, însă 
in zadar. Dar să vedem ce cere. Zice: trimite-l pe Lazăr în casa mea, pe 
care o cunoaşte bine, căci a fost în pragul ei atâţia ani de zile, nemâncat şi 
însetat. Lazăr ştie că am acolo cinci fraţi. Dacă el va apărea pe neaşteptate 
în faţa lor, ei îl vor recunoaşte, îi vor respecta vorbele, fuindcă ştiu că 
a fost un om cucernic. Trimite-l deci să se coboare în casa mea, ca să 
mărturisească şi să le spună starea nenorocită în care m-a dus iubirea 
de trup, desfrâul, luxul, nemilostivirea şi uscăciunea faţă de săraci. Să-i 
înştiinţeze, pentru ca să nu urmeze pilda mea păcătoasă şi pierzătoare, 
ca să nu vie şi ei a acest loc de chin. Iată ce cere bogatul. Dar cei cinci 
fraţi, pentru care se roagă bogatul din chin, personifică pe fariseii cei 
bogaţi. Când bogatul se roagă ca Avraam să trimită pe Lazăr la fraţii săi, 
subinţelege o idee greşită: că mijloacele de mântuire şi pocăință pe care 
Dumnezeu le pune la îndemâna omului, sunt neindestulătoare. Totuşi, 
prin aceste cuvinte ale bogatului se cuprinde şi un adevăr: că prin viaţa 
lui cea păcătoasă şi neînfrânată s-a făcut o pildă folositoare pentru ceilalți 
fraţi ai săi. 

Este un lucru care trebuie să fie observat: fraţii mai tineri 
urmează de obicei exemplul fratelui mai mare. ÎI urmează, nu numai 
fraţii, ci şi cunoscuţi şi prietenii săi. În societatea în care trăiesc bogaţii 
desfrânaţi, iubitori de trup, ei devin un model de neinfrânare, care 
otrăveşte şi amăreşte pe atâţia alţi oameni, lipsiţi de sprijin. Bogatul 
se roagă acum fiindcă se teme că fraţii săi vor ajunge în acelaşi loc de 
chin, vor face cunoştinţă cu aceleaşi dureri. 

O, această rugăminte a bogatului din chinuri ar trebuie să 
audă toţi aceia, care pornesc şi îndeamnă pe fraţii şi prietenii lor la 
păcat. Căci câţi trăiesc în păcat au acest obicei înfricoşător, acest chip 
de nebunie, vor în orice chip să-i împingă şi pe alţii, se luptă ca să 
convingă pe un prieten, care nu e obişnuit să bea sau să desfrâneze, 
să facă la fel cu ei, ştiţi acest lucru, cititorilor, că cele mai mari păcate, 

mai ales imoralitatea, se propagă prin exemplu. Fiecare tânăr şi tânără 
are mania de a învăţa pe prieten sau pe prietenă să facă păcatul pe 
care l-au învăţat ei. Dar să afle, că în iad chinul lor va fi indoit. Căci ei 
vor vedea chinuindu-se pe aproapele lor şi pe persoana pe care ei au 
impins-o la păcat. Să afle acest lucru şi cei ce au ca ţintă a vieţii cum 
să se îmbogăţească, cum să se desfăteze cu lumea şi cu distracţiile ei, 
cu luxul şi cu făloşenia. Să audă aceasta din gura unui bogat, care le-a 
posedat pe toate. Acum se roagă să fie mărtune pentru cei asemenea 
lui, ca să-şi schimbe viaţa şi să nu ajungă şi ei în acel loc de chin. Şi 
mărturia s-a făcut. Sfânta Biserică este mărturie, ori de câte ori se 
citeşte din Evanghelie pilda aceasta. Mărturie dă amvonul şi predica. 
Câţi din ei au pe acestea, să le asculte. Dar să vedem ce răspunde 
Avraam la a doua rugăminte a bogatului. 


Al doilea răspuns al lui Avraam 


Avraam îi zise: „44 Moise şi pe prooroci; să asculte de ei” (v. 29). 
Avraam răspunde: cuvintele pe care le-a spus Dumnezeu prin Moise 
şi pe care le-a scris în Sfânta Scriptură sunt cele mai potrivite mijloace, 
care să ducă pe om la pocăință şi mântuire. Sunt de ajuns mijloacele de 
mântuire pe care Dumnezeu le pune la dispoziţia omului pe pământ. 
Prin urmare, este zadarnică şi fără rost orice îndreptăţire, care 
incearcă să prezinte lipsa de astfel de mijloace, ca pricină a osândirii 
celor păcătoşi. Nicidecum, zice Avraam, pentru că au cuvântul scris 
al lui Dumnezeu, Vechiul Testament, pe care trebuie să-l citească în 
particular şi să-l asculte în sinagogă. Să nu ceară să le grăiască Dumnezeu 
in alt chip. Acolo, în legea lui Dumnezeu, vor vedea că îi aşteaptă o 
altă viaţă, în care fiecare va primi plata după faptă. Dacă Lazăr s-ar 
cobori la ei, nu le-ar putea spune nimic altceva, decât ceea ce zice 
Scriptura. Aşadar, ei trebuie să considere o favoare că au legea. Şi dacă 
nu ascultă de lege, atunci pierirea lor este inevitabilă. Da, cititorule. 
Vine şi rândul nostru. 'Trebuie să privim ca o mare favoare moştenirea 
noastră a creştinilor. Am moştenit, nu numai vechiul Testament, ci 

şi pe cel Nou, mai desăvârşit, Evanghelia pe care ne-a predat-o însuşi 
Dumnezeu întrupat. Aşa că şi nouă ne-ar putea, cu atât mai mult, zice 
astăzi Avraam: aveţi pe Moise şi pe Prorooci, aveţi sfintele Evanghelii, 
Testamentul Nou întreg, ascultaţi-le pe acestea. 


Răbdarea bogatului 


Dar bogatul nu s-a mulţumit cu acest răspuns al lui Avraam. 
Îşi păstrează şi în iad neschimbată îndărătnicia lui, pe care o au 
pe pământ cei ce nu vor să se pocăiască. Bogatul are obrăznicia să 
pretindă că ştie mai bine decât Dumnezeu, în ce fel pot fi mântuiţi 
oamenii. „Jar acela a zis: nu, părinte Avraame; dar dacă se va duce la ei 
unul dintre morţi, se vor pocăi” (v. 30). Bogatul parcă ar vrea să zică: 
fraţii mei nu dau Sfintei Scripturi, Evangheliei, nicio importanţă, 
s-au obişnuit cu ele. Dar dacă s-ar ivi ceva nou şi neobişnuit, dacă 
ar învia un mort, atunci ei s-ar pocăi şi şi-ar schimba viaţa. Aşa zice 
bogatul. Din nefericire însă experienţa ne dovedeşte că creştinul care 
nu vrea să se conformeze învăţăturii lui Hristos, aşa cum o predau 
Evangheliile şi Biserica, caută lucruri noi şi lăturalnice, din care să afle 
adevărul. Aleargă la spiritism, la mesele rotitoare şi la hipnotism, cască 
gura în faţa proorocilor care se ung ei singuri ca prooroci, ca să afle 
viitorul şi să audă noutăţi din lumea cealaltă. Dar toate aceste mijloace 
satisfac curiozitatea copilărească şi bolnăvicioasă a unora, dar nu duc 
la mântuire. Dimpotrivă, ele deschid uşa rătăcirilor. Căci cine nu vrea 
să fie luminat de soare desigur n-o să primească lumina de la un opaiţ 
afumat, care îl va lăsa într-un întuneric şi mai mare. Însă chestiunea 
aceasta o dezleagă minunat Domnul, în parabolă, prin răspunsul de 
mare însemnătate pe care îl pune în gura lui Avraam. 

Refuzul categoric şi definitiv al lui Avraam. 

„Avraam îi zise: dacă nu vor asculta de Moise şi de prooroci nu 
se vor convinge nici dacă ar învia cineva din morţi” (v. 31). Dacă 
nu ascultă şi nu cred în cuvintele pe care le-a grăit Dumnezeu 
prin Moise şi prooroci - dacă noi creştinii nu ascultăm cuvintele 

Evangheliei — dacă ele nu sunt suficiente, ca să trezească conştiinţa 
omului din somnul păcatului, este sigur că atunci, chiar dacă ar 
învia cineva din morţi nu l-ar asculta. Căci un înviat din morţi n-ar 
putea spune mai mult şi nici altceva, decât cele pe care le-a spus 
Hristos. N-ar avea mai multă autoritate decât Hristos. Acesta este 
răspunsul definitiv la rugăminţile bogatului din iad. 


e ee 


Însă acest răspuns al lui Avraam se potriveşte minunat în 
epoca actuală. Auzim adesea pe unii, care cred că ştiu foarte bine 
realitatea, zicând că religia lui Hristos nu se potriveşte cu evoluţia 
lumii şi, vezi bine, trebuie acum o nouă forţă, o descoperire mai nouă 
şi mai puternică. Spiritiştii aşteaptă de la spiritism şi de la vorbirea 
cu morţii această nouă descoperire; alţii o aşteaptă de la ştiinţă; alţii 
rămân în nelucrare. Însă spiritismul nu este nici pe departe ceva nou, 
ci o metodă foarte veche, pe care o întrebuinţează satana, încă din 
epoca idolatrilor, dar întotdeauna o întrebuinţează ca să rătăcească pe 
oameni, nu ca să-i mântuiască, ştiinţa fără Hristos, cu toate progresele 
ei, nu numai că nu-i capabilă să mântuiască pe om, dar produce mai 
mult mijloace de distrugere şi de moarte. Gura celor mai mari oameni 
de ştiinţă mărturiseşte că lucrarea ştiinţei este insuficientă şi limitată. 
Aşadar, nu există altă cale de mântuire, afară de calea creştinească. 
„Căci nu este niciun alt nume sub cer dat omului, în care trebuie să 
fim mântuiţi, în ajară de numele lui Hristos” (Fapt 4, 12). Acestea le 
proclamă Dumnezeu prin Petru, acum douăzeci de veacuri, le repetă 
Şi astăzi şi le va repeta până la sfârşitul lui. Nu este vreo invenţie nouă 
faptul că oamenii consideră învăţătura lui Hristos ca neindestulătoare 
pentru mântuire. Este o rătăcire foarte veche. Este o metodă pe care o 
întrebuinţează satana tocmai din clipa în care a vârât în sufletul Evei 
indoiala, cu privire la cuvintele lui Dumnezeu. De atunci diavolul 
incearcă mereu, fie prin oamenii de azi şi înţelepţi, fie prin alte 
mijloace, să convingă popoarele să nu dea deplină ascultare adevărului 
lui Hristos, şi astfel să rămână în păcat şi pierzanie. 

Ma: mult, răspunsul lui Avraam se potriveşte şi acelora care 
cer semne şi minuni ca să creadă. Deci să afle ei că minunile nu 
vor schimba deloc inimile celor care nu se mulţumesc cu adevărul 
Evangheliei. Moise a făcut atâtea şi atâtea minuni, ca să convingă 
pe faraon să se supună poruncii lui Dumnezeu. Dar faraon a rămas 
nesimţitor şi nesupus şi de aceea a fost pedepsit în mod îngrozitor. 
Hristos a făcut atâtea minuni mari şi nemaivăzute în faţa cărturarilor 
şi a fariseilor, dar ei nici n-au crezut, nici nu s-au schimbat. Însă cei 
ce primesc învăţătura Evangheliei, fără să vadă minuni în natură, 
văd ei înşişi şi cea mai mare din toate minunile: că renasc prin Duhul 
Sfânt, că învie din moarte la viaţa cea nouă, duhovnicească şi sfântă, 
că se transformă din rădăcină. Cei lacomi şi zgârciţi se fac milostivi 
şi darnici, cei imorali şi necuraţi se fac sfinţi şi curaţi. Fiecare dintre 
noi poate să simtă o astfel de minune în sufletul său. 

Bogatul din parabolă a cerut în special o înviere din morţi ca 
să creadă fraţii lui. Poate şi astăzi mulţi îşi închipuie că dacă ar învia 
din morţi vreun cunoscut de al lor, atunci şi-ar schimba şi ei viaţa. Să 
zicem că Dumnezeu ar face o înviere din morţi şi le-ar prezenta la 
un moment dat pe vreun prieten sau pe vrea rudă care a murit mai 
de mult. Închipuiţi-vă acum că mortul înviat ar asigura pe cei de pe 
pământ că există Dumnezeu, că există o împărăție slăvită, dar şi un 
iad îngrozitor şi urât. Închipuiţi-vă că cel înviat ar chema pe rudele 
lui la credinţă, la pocăință, la Hristos. Care credeţi că ar fi rezultatul? 
Cuvintele celor înviaţi din morţi ar produce groază, ar face impresie 
şi le-ar schimba întrucâtva viaţa celor care Li s-a arătat el. Dar aceasta 
numai pentru puţin timp; apoi, după ce ar slăbi impresia, ei s-ar 
intoarce iarăşi la viaţa lor de păcat. Iar prietenii şi cunoscuţii, cărora 
le-ar povesti cum a înviat cutare şi ne-a spus asta şi asta, nu ar crede 
întâmplarea; ar ironiza fanteziile lor; ar crede că suferă de ipohondrie 
Şi că se lasă amăgiţi de năluciri. Acesta ar fi rezultatul. Căci, dacă inima 
nu este atrasă de adevărul Evangheliei, impresia lăsată de minuni se 
şterge şi omul devine şi mai rău. Iar dovada clară a acestui fapt este 
învierea lui Lazăr făcută de Domnul. După această minune foarte 

vădită şi de netăgăduit, fariseii nu numai că nu şi-au schimbat viaţa, ci 
s-au gândit că „omul acesta face multe semne; dacă îl lăsăm aşa, toți vor 
crede în El... Din ziua aceea au hotărât să-l omoare” (In 11, 46-48). 

Adică au hotărât să-L omoare pe Hristos, ba şi pe Lazăr. O 
minune şi mai mare este învierea lui Hristos însuşi. Dar nici ea 
nu a schimbat pe conducătorii evreilor. Când au fost inştiinţaţi 
că a înviat Hristos, au cumpărat cu bani pe ostaşi şi i-au învăţat să 
transmită minciuna că apostolii au furat trupul lui Hristos; iar pe 
apostol i-au ameninţat şi i-au strâmtorat şi i-au îngrozit ca să nu 
propovăduiască învierea lui Hristos. 


Concluzia 


Aceasta este parabola bogatului nemilostiv şi a lui Lazăr. Ea 
a fost un răspuns dat de Domnul fariseilor celor trufaşi şi iubitori 
de bani, iar ei au aflat atunci în ce fel îi vedea Hristos şi ce îi aştepta 
după moarte. Dar noi trebuie să culegem învăţăturile şi concluziile 
cele mântuitoare ale parabolei. Aşadar, să închinăm câteva 
cuvinte, ca un buchet, din care cititorul va mirosi buna mireasmă 
duhovnicească a învățăturilor lui Hristos. 

Mai întâi parabola ne învaţă marele adevăr, că cei bogaţi nu 
trebuie să se trufească cu bunurile lor materiale, nici să-şi pună 
nădejdea în ele, ca să nu fie lipsiţi de orice nădejde. Căci bogăţia 
amăgeşte cu uşurinţă pe om şi îl duce la abuzul de bogăţie şi 
desfătările păcătoase. Bogăția stinge cu uşurinţă din sufletul şi din 
amintirea omului numele lui Dumnezeu, ca să pună în loc numele 
materiei. În acelaşi timp, bogăţia usucă inima, stinge simţirea de 
compătimire şi de milostivire către săraci şi suferinzi, şi astfel aţâţa 
mânia lui Dumnezeu asupra bogaţilor şi îi osândeşte veşnic. 

În al doilea rând, parabola ne arată că săracii nu trebuie să 
se tulbure în necazurile lor, nici să se supere, nici să cârtească 
impotriva purtării de grijă a lui Dumnezeu, pentru suferinţele 
lor. Ei nu trebuie să judece faptele lui Dumnezeu, când văd că 

cei uscați la inimă şi nemilostivi sunt fericiţi, iar cei drepţi suferă. 
Nicidecum. Fiindcă toate acestea se întâmplă cu desăvârşită 
înţelepciune şi dreptate. Toate acestea îşi vor afla răsplata cuvenită. 
Săracii să rabde cu convingerea deplină că necazurile sunt pentru 
ei cel mai bun mijloc de educaţie creştinească şi că răbdarea lor are 
atâta importanţă, încât poate să-i facă fericiţi pe vecie. 

În al treilea rând, parabola aceasta, care arată limpede că scopul 
acestei vieţi este mai cu seamă viaţa de după moarte, dovedeşte pe 
deplin că după moarte sufletul există, simte, se bucură sau suferă. 
Noi semnalăm anume acest adevăr, fiindcă este vrednic de o 
atenţie specială. Sunt mulţi necredincioşi şi rătăciţi, mai vechi şi 
contemporani, care uimesc pe oameni, zicând că sufletele mor odată 
cu trupurile, iar în acest fel întăresc pe oameni în viaţa de păcat. 

În al patrulea rând, felul în care trăieşte omul în lumea aceasta 
îl va judeca definitiv în viitorul său veşnic. Adică: dacă omul 
trăieşte cu credinţa în Hristos, dacă se supune cuvintelor Lui, dacă 
trăieşte cu dreptate şi cu dragoste, atunci în chip sigur, va dobândi 
fericirea vieţii veşnice. Dar dacă omul trăieşte în păcat şi s-a dus 
nepocăit nu trebuie să mai aştepte vreo schimbare după moarte. Să 
ne aducem aminte întotdeauna că Avraam a refuzat şi o picătură 
de apă bogatului care se chinuia. 

În sfârșit, să înţelegem că adevărul lui Hristos care se află în 
Sfânta Scriptură şi pe care îl aplică Biserica este călăuza cea sigură 
şi neschimbată spre mântuire. Să nu aştepte, alte descoperiri. Să 
nu ne ostenim zadarnic, căutând alte izvoare de adevăr. Acele alte 
izvoare sunt murdare şi otrăvite cu minciuna şi cu rătăcirea. 

Să medităm și să ne silim să aflăm legea lui Dumnezeu. 

Să-L rugăm pe Dumnezeu să ne lumineze cu Duhul Sfânt, ca să 
înţelegem legea Sa, ca ea să-şi facă loc în inima noastră, ca să veselească şi 
să fericească sufletele noastre şi să trezească un dor aprins de mântuire. 
Să nu dăm niciodată nicio importanţă sofisticărilor şi minciunilor 
celor necredincioşi, căci ei, zice Domnul, au iubit întunericul mai 
mult decât lumina, fiindcă faptele lor sunt (In 3, 19). 

(Mz 21, 45-51; Le 12, 42-48) 


ltimele zile ale vieţii pământeşti a Domnului, de după 

intrarea Sa triumfală în Ierusalim, sunt zilele de cel mai 

mare interes. Atât pentru că atunci a adus jertfa cea 
nepreţuită a sfintei Sale vieţi, cât şi fiindcă aceste zile sunt foarte pline 
de învăţătură, adevărată comoară de înţelepciune dumnezeiască, 
pe care sfinţii Evanghelişti ne-au păstrat-o cu credinţă. 

În învăţătura ultimelor zile ale lui Hristos pe pământ, locul cel 
mai însemnat îl ocupă cuvântarea Sa despre a doua venire şi despre 
judecata viitoare. Iar punctul esenţial al acestei cuvântări este că 
„despre ziua sau ceasul acela nimeni nu ştie, nici îngerii din cer, nici 
Fiul, numai Tată” (v. 36). Va fi o zi neaşteptată venită dintr-o dată, 
şi de aceea credincioşii din toate veacurile trebuie să fie pregătiţi, 
atenţi, neadormiţi, aşteptând în toată clipa să se infăţişeze înaintea 
Judecătorului. Câtă importanţă dă Domnul acestei pregătiri ne-o 
arată toate acele porunci ale Lui, dese, accentuate: „Fiţi treji, că nu 

ştiţi în ce ceas va veni Domnul vostru” şi iarăşi: „Pregătiţi-vă, căci în 
ceasul în care nu ştiţi, va veni Fiul Omului” (v. 42-44). 

Dar pentru ca aceste porunci ale Sale despre luarea aminte şi 
pregătire să se întipărească în chip neşters în sufletele credincioşilor, 
Domnul a spus trei frumoase parabole: a robului credincios, a celor 
zece fecioare şi a talanţilor, pe care le şi tâlcuim pe rând, începând 
cu parabola robului credincios. 


Robul credincios 


În această parabolă, care se mai numeşte şi a iconomului 
credincios, Domnul vrea să ne înveţe cum trebuie să fie creştinul 
in viaţa aceasta, întrucât elaşteaptă în fiecare clipă să se afle în faţa 
Judecătorului. Ne mai arată ce răsplată sau ce pedeapsă va primi, 
după felul credincios în care îşi împlineşte datoria, sau ce pedeapsă, 
după indiferența să şi călcarea îndatoririlor sale. Această parabolă se 
potriveşte fiecăruia creştin. Dar ea a fost spusă mai cu seamă despre 
conducătorii bisericeşti, despre păstorii şi învățătorii Bisericii, care 
sunt „iconomii tainelor lui Dumnezeu” (| Co 4, 1; Tit. 1, 7)- Către 
aceştia îşi adresează Domnul cuvântul, zice sfântul loan Gură de 
Aur, vorbind despre pedeapsă şi cinste. Dar, continuă tot Sf. loan 
Gură de Aur, Domnul se adresează şi conducătorilor politici, căci 
fiecare dintre ei trebuie să slujească pentru interesul comun. 

În primele două versete ale parabolei, Domnul defineşte 
poziţia şi datoria robului sau a iconomului. Aşadar zice că pe 
acesta „I-a pus domnul său peste toți slujitorii săi, ca să le dea brană la 
vreme” (v. 46). Adică l-a pus supraveghetor şi ingrijitor al robilor 
săi, cu scop de a se îngriji de nevoile lor şi a le da hrana la timp 
potrivit. 

E limpede că acea casă sau familie sau muncă, la care toţi 
aceşti slujitori iau parte, este Biserica lui Hristos. Fiindcă Biserica 
este o familie, al cărei tată şi cap şi conducător este Hristos, iar 
mădulare sunt toţi credincioşii Săi. Conducătorii bisericeşti sunt 

robii destinaţi de Hristos şi sfinţiţi, ca să conducă această familie. 
Să o conducă, nu în calitate de stăpâni absoluţi, ci ca iconomi, ca 
supuşi şi dependenţi de Hristos, nu ca stăpâni, ci ca povăţuitori. 
Nu ca să deschidă drumuri noi, fie pentru învăţătură fie pentru 
purtarea şi viaţa credincioşilor, ci ca să-i conducă în drumul cel 
unul şi sigur, pe care l-a deschis Hristos. De altfel, şi numirile 
speciale pe care le dă Duhul cel Sfânt în Sfânta Scriptură acelor 
robi, au acest înţeles. îi numeşte episcopi, prezbiteri, egumeni, 
păstori, învăţători (cf. Tit 1, 7; Petru 5, 1-4; Evr 13, 17; Ef4, 11). 
Iar ei, fiind destinaţi de Hristos pentru o anumită lucrare, au de 
la El toată autoritatea şi puterea de care au nevoie, pe care nimeni 
nu poate să le-o ia sau să le-o limiteze, câtă vreme ei n-au căzut de 
la treapta lor şi câtă vreme sunt supuşi ca nişte robi lui Hristos. 
Deşi fiecare a luat un nume special, care arată rangul său între 
ceilalţi robi, ei nu încetează să fie numai nişte robi, pe care i-a pus 
domnul lor peste casa sa. Ei trebuie să lucreze numai în ascultare 
de Hristos, să conducă în numele lui Hristos şi pentru progresul 
Bisericii. 

Prin cuvintele: „Ca să le dea lor hrană”, Domnul a definit 
mai amănunţit care este munca şi datoria acestor robi, destinaţi 
să fie conducători bisericeşti. Lucrul pe care îl au de făcut este 
să dea hrană membrilor familiei, nu să o ia de la gura lor. Căci 
dacă altfel fac, vor fi asemenea cu acei păstori ai lui Israil, despre 
care Dumnezeu zice prin proorocul Iezechiel, că „au lăsat oile 
fără de hrană, mai mult decât toate fiarele câmpului şi au păscut 
ei, iar oile n-au păscut” (Ezechiel 34, 8). lar hrana aceasta este 
formată din adevărurile Evangheliei, pe care le-a învăţat Hristos 
şi pe care Biserica le-a tâlcuit şi le păstrează, ca într-o comoară, 
pentru ca iconomii să împartă fiilor lui Dumnezeu din ele. Tot 
hrană este harul dumnezeiesc, care se împărtăşeşte prin sfintele 
Taine ale Bisericii. Prin urmare, aceşti robi au ca lucrare, să 
impărtăşească poporului lui Dumnezeu din adevărul Evangheliei 
in modul cel mai util şi mai plăcut cu putinţă, nu din otrava 

rătăcirii şi a ereziei, nici din teoriile de neinţeles ale filozofiei 
şi ale înţelepciunii zadarnice. Aceşti robi trebuie să pornească 
sufletul ca să prelucreze cu uşurinţă această hrană, şi ea să se 
transforme în fapte de virtute. Ei mai trebuie să săvârşească 
sfintele Taine şi prin ele să împartă harul sfinţitor în aşa fel, încât 
sfinţenia capului familiei, sfinţenia lui Hristos, să fie împărtăşită 
tuturor mădularelor. Domnul mai adaugă că i-a hotărât ca să 
dea această hrană „la timp potrivit”, la vremea cuvenită, cât ţine 
ziua acestei vieţi, mai înainte de a veni întunericul nopţii, când 
asemenea hrană nu mai poate fi împărtăşită. Aşadar, iconomii 
trebuie să urmărească cu luare aminte ce nevoie de hrană au fiii 
lui Dumnezeu, ca să le ofere hrană duhovnicească potrivită, cu 
orice prilej. Prin această hrană ei urmează să crească „la măsura 
de bărbat desăvârşit” (Ef 4, 13). 

Iată lucrarea şi datoria conducătorilor bisericeşti, ba şi a celor 
politici. Căci şi conducătorii politici au o chemare asemănătoare: 
să slujească nevoilor poporului, să-l conducă spre un progres 
adevărat, nu să-l impiedice şi să-l tiranizeze, ca să-şi satisfacă pofta 
lor de slavă pe spusele poporului. 


Credinţa și răsplata ei 


Însă ce fel de rob corespunde acestei munci şi o poate împlini, 
conform cu voinţa domnului său? La această întrebare răspunde 
iarăşi Hristos, zicând: „Robul cel credincios”. Adică: cel sincer şi 
cinstit, cel care nu abuzează de nimic în folosul său, care nu risipeşte 
nimic, ci administrează toate cu deplină credincioşie şi sinceritate. 
Mare este depozitul pe care îl încredinţează Hristos păstorilor şi 
învăţătorilor din Biserica Sa. Le încredinţează comoara harului 
dumnezeiesc, mărgăritarul de mult preţ al Evangheliei. De aceea 
pavel, care avea simţământul adânc al acestei cinstiri mari, scrie: 
„Multumesc lui Hristos Iisus, Domnul nostru, care m-a întărit, că m-a 

socotit credincios şi m-a pus să-L slujesc” (| Tim 1, 12). Şi tot el zice: 
„Mie celui mai mic dintre toţi sfinţii s-a dat barul acesta de a binevesti 
la neamuri bogăţia fără de margini a lui Hristos” (Ef 3, 2). 

Prin urmare, numai acela va corespunde la această cinste şi 
datorie, care se îngrijeşte cu sinceritate ca Hristos să fie preaslăvit 
nu omul. Va corespunde ijiuncii acesteia numai cel care, ca şi 
dumnezeiescul Pavel, nu se sfiieşte şi nu se teme să vestească voia 
lui Dumnezeu (vezi Fapte 20, 27). Ci cu credinţă şi cu îndrăzneală 
propovăduieşte adevărul la mici şi la mari, fără să caute la faţă şi 
fără acea nebună teamă şi fereală, nu cumva oamenii să-l considere 
regresist şi înapoiat, pentru că vesteşte adevărul Evangheliei cel 
nobil şi nesupus timpului. 

În al doilea rând, la această muncă va corespunde robul „cel 
înţelept”. Adică cel cu mintea întreagă şi cu judecată, care ştie 
să administreze după cuviinţă averea care i-a fost dată în seamă, 
zice Sf. loan Gură de Aur. Căci cinstea singură este o calitate 
indestulătoare pentru un rob, adică pentru un credincios oarecare. 
Dar pentru un păstor al Bisericii, pentru un conducător bisericesc 
sau politic, pe lângă cinste este neapărat trebuitoare înţelepciunea 
şi discernământul. Prin acestea două el va înţelege datoria sa şi işi 
va povăţui turma în felul cel mai bun şi mai potrivit, către ţinta pe 
care i-a pus-o în faţă Domnul său. 

În al treilea rând, Domnul zice că la munca aceasta va cores- 
punde „acel rob pe care, când va veni domnul său, îl va găsi făcând 
aşa”. Tocmai aceasta din urmă condiţie este cea mai importantă. 
Adică datorită lui că răspunde cu măsură acel conducător bisericesc, 
care nu se dă lenevirii şi neglijenţei, nu lasă lucrul neterminat, nici 
nu îl lasă în seama altora, care n-au nici în clin, nici în mânecă cu 
acel lucru. Ci în mod statornic, cu înţelepciune şi cu grijă, lucrează 
aşa precum pretinde lucrul însuşi, pe care Domnul li l-a hotărât, 
precum pretind nevoile turmelor Sale. În acest caz, în orice ceas va 
veni Domnul, îl va afla făcând aşa, îl va afla făcându-şi datoria cu 

credinţă, cu înţelepciune, cu trezvie. Aşa face şi căpitanul unui vas 
care trece prin ocean. Fiecare oră îl află la cârmă şi la hartă. 

Tocmai acest lucru îl spune şi Pavel către episcopul Efesului 
Timotei: „îţi poruncesc înaintea lui Dumnezeu, să păzeşti porunca 
neabătut, nelipsit, până la venirea Domnului nostru lisus Hristos” (| 
Tim 6, 13-14). Acelaşi lucru îl porunceşte Hristos prin loan „ceea 
ce aveți păstraţi până voi veni eu” (Apoc 6, 25). Aşadar, deoarece 
vremea în care va veni Judecătorul este cu totul necunoscută şi 
nearătată, slujitorul bisericesc trebuie să aştepte neadormit la 
datoria la care l-a pus Hristos. Aşa încât Domnul său să-l afle 
„Jăcând aşa” 

Ciutorul va zice că munca păstorilor şi a învăţătorilor Bisericii 
este foarte grea, obositoare şi plină de prilejuri de cădere. Da, este 
adevărat. Dar există vreo muncă fără greutăţi şi răspunderi? Însă 
ia seama cititorule ca să afle ce răsplată mare pregăteşte Domnul 
pentru cel ce săvârşeşte datoria sa cu credinţă, cu înţelepciune până 
la capăt. În cazul acesta nu se va petrece acea mare nedreptate, care 
adeseori se întâmplă în lumea aceasta, unde cinstea şi devotamentul 
către datorie nu sunt recunoscute, iar cei în drept trec cu vederea 
pe lucrătorul cinstit şi bun al Evangheliei sau pe funcţionarul 
cel potrivit cu munca şi avansează pe unul prefăcut, viclean şi 
abuziv. Nu! Hristos în ziua cea mare a Judecăţii va discerne, va 
cinsti, va proslăvi pe robul cel sincer şi bun, înaintea a nenumărate 
milioane de îngeri şi de oameni. Căci acel rob s-a distins de ceilalţi 
in săvârşirea cu smerenie, grijă şi sinceritate a muncii sale. „Fericit 
robul acela pe care, când va veni Domnul său, îl va găsi Jăcând aşa” 
(v. 46). 

Este adevărat că vor fi fericiţi „toți cei morţi în Domnul” 
(Apoc 14, 13), toţi creştinii care au trăit creştineşte şi au murit 
credincioşi şi devotați Domnului. Totuşi Hristos a hotărât o 
cinste specială şi publică, o răsplată mai slăvită şi mai fericită, 
acelor păstori şi învăţători care au lucrat cu credinţă şi au murit 

la datorie, împreună cu mucenicii pentru Hristos, îi va aşeza şi pe 
cei ce au murit făcându-şi datoria de însămânţare duhovnicească 
şi de cultivare a sufletelor în Hristos. Că acest lucru este mai 
presus de orice îndoială o dovedesc cuvintele, pe care le-a adăugat 
Domnul în stihul următor: „Amin zic vouă, că îl va pune peste 
toată avuţia sa” (v. 47). Precum aici pe pământ bogaţii cei drepţi, 
când un rob al lor dovedeşte purtare cinstită, îl avansează într- 
un post mai înalt, (aşa a făcut Putifar cu Iosif, aşa fac şi statele 
cu legi bune şi drepte pentru supuşii lor). Aşa va face şi Hristos. 
Cu această singură deosebire: ca cea mai mare avansare şi cinste 
pe care o poate da unui supus încercat un om drept şi darnic, 
aici pe pământ, este o nimica toată, faţă de mărimea slavei şi a 
fericirii, la care îi va avansa Hristos, în viata viitoare, pe tot robul 
Său, păstor şi învăţător, credincios şi devotat Lui. Însă mărimea 
acestei slave va stabili-o tot Hristos însuşi, care zice: „Unde sunt 
Eu, acolo va fi slujitorul meu. Dacă cumva Îmi slujeşte Mie, Tatăl 
Meu îl va slăvi pe el” (În 12, 26). Aşadar, va fi împreună şezător 
cu Hristos şi va împărăţi împreună cu El! Şi acum, cititorule, 
urmează să vezi dacă datoria păstorului şi a învățătorului este 
grea, când îl aşteaptă o răsplată atât de mare. O, cu adevărat cel 
mai fericit şi mai de pizmuit dintre oameni este acela, care va lua 
asupra sa şi va duce până la capăt cu credinţă această muncă mare 
şi datorie sfântă! 

Dar pe cât este de fericit acesta, pe atât de nefericit şi vrednic 
de plâns este robul cel rău despre care vorbeşte Domnul în 
continuarea parabolei. 


Robul cel rău și lipsa lui de conștiință 


În culori vii descrie Domnul răutatea şi viclenia robului celui 
rău, care s-a arătat cu totul nevrednic.să ocupe locul pentru care 
fusese hotărât. 

Căci - în adevăr este trist ceea ce vom spune acum, dar este 
real — cel mai rău animal este omul stricat şi cu năravuri rele. 
Cel mai rău este creştinul cel rău şi stricat, iar cel mai rău creştin 
este slujitorul bisericesc cel rău şi nărăvit. Ceva asemănător 
zice Dumnezeu prin leremia, despre conducătorii religioşi ai 
Ierusalimului (cf. Ier 23, 14). Dar să vedem descrierea caracterului 
robului celui rău. 

Cea dintâi pricină a lipsei de conştiinţă şi a răutăţii 
conducătorului bisericesc o arată Domnul prin neincrederea în 
a doua venire a Sa. Căci: „dacă acel rob rău ar zice în inima sa: 
domnul meu zăboveşte să vină... ” (v. 48). Adică gândeşte că Hristos 
întârzie venirea ca să judece lumea, că a părăsit Biserica Sa; dacă 
zice cine ştie când va veni şi dacă va veni vreodată, atunci a şi 
încetat să mai creadă în a doua venire a Domnului. Nenorocitul 
de el, nu înţelege că amânarea şi întârzierea celei de a doua veniri a 
lui Hristos nu sunt decât dovada îndelungii Lui răbdări, prin care 
dă prilej de pocăință şi mântuire păcătoşilor (cf. Ron 2, 3-6; II Ptr 
3, 3-10). Robul cel rău abuzează de îndelunga răbdare a lu: Hristos 
şi se usucă şi mai mult în răutate şi păcat. Întârzierea celei de a 
doua veniri a lui Hristos şi necunoaşterea vremii în care va veni nu 
împiedică venirea, ci împiedică pierzania multor suflete. Necredinţa 
în a doua venire, ideea că va sta departe veacuri îndelungate, aceste 
două gânduri întăresc pe om în răutate şi în păcat. Aceasta se poate 
dovedi limpede din purtarea israelienilor, care, când au văzut că 
Moise zăboveşte pe muntele Sinai, unde Dumnezeu i-a dat legea, 
îndată au început să-şi facă vițel de aur şi să i se închine. Tot aşa s-a 
întâmplat în vremea lui lezechiel, care zice: „Iată casa lui Israil se 
amărăşte, zicând: vedenia pe care o vede acesta este ceva peste multe 
zile şi el prooroceşte ceva ce se va împlini peste mulți ani” (lezechiel 12, 
27). La fel se întâmplă şi astăzi: cei ce nu cred în judecata viitoare, 
cei ce îndrăznesc să-şi închipuie că nu există pedeapsă şi rai, aceia 
au de Dumnezeu plăcerile lumii, au „Dumnezeu pântecele lor”, 

precum zice dumnezeiescul Pavel şi ajung la tot felul de răutate şi 
viclenie. 

De aceea: ca a doua pricină a răutăţii conducătorului biseri- 
cesc Domnul numeşte înrobirea lui către patimile şi poftele rele. 
Dominat de egoism, de mânie şi despotism, robul acela va incepe 
să bată pe tovarăşii săi de robie; adică va deveni tiranic către ceilalți 
robi şi va lăsa fără grijă conducerea turmei sale, arătând indiferenţă 
pentru munca lui pastorală. Conducătorul bisericesc cel rău nu se 
gândeşte că el este creştin, ca şi ceilalți, este şi el rob al lui Hristos, 
ales ca să slujească pentru suflete; el întrebuinţează vrednicia să 
ca mijloc de a tiraniza sufletele. Îngerul zice către loan: „Sunt rob 
împreună cu tine şi Cu fraţii tăi, care au mărturia lui Iisus Hristos” 
(Apoc 19, 10). Şi apostolul Ioan scrie creştinilor din Asia: „E, loan, 
şi fratele vostru” (Apoc 1, 9). Dimpotrivă, conducătorul bisericesc 
cel rău se consideră pe sine mult mai presus de toată turma sa şi în- 
drăzneşte să prigonească şi să chinuiască pe egalii săi. A fost pus de 
Hristos să hrănească şi să îngrijească pe ceilalţi robi ai lui Dumne- 
zeu, dar el îi chinuieşte! Dacă este o nelegiuire să lipseşti pe cineva 
de hrana duhovnicească, ce iertare va avea această tiranie? zice Sf. 
loan Gură de Aur. 

Dar din ce pricină păstorul bisericesc cel rău chinuieşte pe 
ceilalţi robi şi cum îi chinuieşte? Trebuie să răspundem şi la această 
întrebare. Îi chinuieşte, fie fiindcă ei nu vor să se supună voilor lui 
nelegiuite şi să aprobe faptele lui rele; fie fiindcă este mustrat în 
cuget de viaţa şi de pilda lor; fie fiindcă este rob de pizmă pentru 
virtutea lor şi a pierdut orice urmă de dragoste creştinească, îi 
tiranizează şi îi violentează, ca să-i dea mijloace pentru desfătările 
in care se complace el; ca să stoarcă bani prin camătă cu lucruri 
sfinte şi prin simonie. Sunt multe feluri în care îi „bate”. Căci îi 
intărâtă şi îi vorbeşte de rău cu limba lui otrăvită, îi împiedică în 
intâmpinarea îndatoririlor creştineşti şi îi sminteşte cu viaţa cea 
nelegiuită şi le impovărează conştiinţa celor mai puţin întăriţi. 

Foloseşte autoritatea vredniciei sale bisericeşti, ca să-i constrângă, 
să-i înlănţuie şi să-i vatăme în fel şi chip; „î] vom bate cu limba”, 
ziceau preoţii cei răi lui Ieremia. Iar preotul pashur „/-a bătut 
şi l-a aruncat în groapă”, abuzând de autoritatea lui preoțească. 
Neasemănat mai mari şi mai îngrozitoare rele - până la moartea 
pe cruce - au îndrăznit arhiereii şi cărturarii cei răi şi necuraţi 
impotriva lui Hristos. Arhiereii şi împărații arieni au mucenicit în 
chip înspăimântător pe Marele Atanasie şi pe creştinii ortodocşi. 
Tot aşa papii din Apus, în timpul cruciadelor, au muncit şi chinuit 
pe creştinii ortodocşi din Răsărit. Lucrul cel mai rău este că ei, 
prin această purtare a lor, nu-şi vatămă numai propria turmă, ci 
defaimă creştinismul în faţa necredincioşilor şi fac să fie ocărât 
numele lui Hristos, a Cărui autoritate bisericească o exercită ei şi 
de la care susţin că şi-au primit vrednicia preoțească. 

Aşadar este oare o răutate şi o stricăciune mai mare decât 
aceasta? Din nefericire este; robul cel rău nu s-a mărginit numai 
la acestea. 

E] se face rău şi necurat, se dedă poftelor pântecelui până la 
a „bea şi mânca împreună cu beţivii” (v. 49). Îşi alege ca prieteni 
şi comeseni pe cei în afară de Biserică, pe oamenii păcatului. 
Cu ei împreună mănâncă, bea, vorbeşte nebunii şi cuvinte de 
ruşine, se îmbată, cheltuind în plăceri şi în faptele întunericului 
bani sfinţi. Şi astfel coboară slujba să la cea din urmă înjosire şi 
întăreşte, prin pilda lui, pe cei robiţi pântecelui, pe beţivi, pe 
desfrânaţi, în viaţa lor cea fără Dumnezeu. Căci răutatea celor 
răi creşte şi culminează când ei nu văd vreun exemplu bun de la 
alţii, ba mai mult, văd că şi cei mai presus de ei, conducătorii lor 
bisericeşti şi politici, sunt supuşi pântecelui şi neînfrânaţi. Acest 
lucru este îngrozitor până şi de spus. Chiar dacă presupuneau 
că ei nu mănâncă şi nu beau cu beţivii la ospeţe, totuşi incep 
să mănânce şi să bea şi să se îmbete, cum zice Evanghelistul 
Luca (Lc 12, 45). Adică atunci când conducătorul bisericesc se 

robeşte pântecelui şi se împătimeşte de plăceri, este în stare să 
ajungă la orice răutate şi viclenie. Căci acela care nu se poate 
stăpâni la mâncare şi băutură nu mai este stăpân pe sine însuşi 
şi se face rob a toată patima şi a toată fapta rea. Dovada acestui 
lucru o face viaţa prigonitorilor creştinismului. Toţi prigonitorii 
creştinismului au fost cu totul neînfrânaţi şi stricaţi: mâncând, 
bând şi desfrânându-se, doreau să mănânce trupurile sfinţilor şi 
să bea sângele mucenicilor. Iată aşadar la ce stare jalnică ajunge 
acel creştin — şi cu atât mai mult slujitorul bisericesc - care nu 
aşteaptă în fiecare clipă să dea socoteală Domnului de felul cum 
a administrat aici pe pământ harismele şi autoritatea sfântă. Însă 
nu ajunge această stare jalnică. Mai este o consecinţă şi mai rea, 
pe care ne-o prezintă Domnul în urmarea parabolei. 


Osândirea robului rău 


Poziţia şi slujba bisericească sau politică nu numai că nu va 
slobozi pe robul cel rău de judecată şi osândă, la a doua venire 
a lui Hristos; ci dimpotrivă va mări şi mai mult osânda lui, care 
va fi mai mare decât a tuturor celorlalți. Fiindcă: „mai întâi 
Domnul acelui rob va veni în ziua în care nu-l aşteaptă şi în ceasul 
în care nu ştie” (v. 50). Cu toate că îşi scoate din minte gândul că 
Domnul său va veni, aceasta nu va putea impiedica pe Domnul 
să vină. Venirea Domnului se tâlcuieşte prin a doua venire a lui 
Hristos dar şi prin moartea neprevăzută şi prin judecata numită 
particulară. Cu ori câte zile de necredinţă şi-ar înşela omul 
propriul lui cuget, în privinţa morţii şi a judecății este sigur că 
Domnul îl va cerceta prin moarte şi îl va chema la judecată. Va 
veni acea îngrozitoare cercetare, foarte pe neprevăzute, într-o 
Zi pe care n-o ştim şi într-un ceas în care n-o aşteptăm. Această 
cercetare va fi o surpriză tristă pentru păcătoşii fără de grijă, 
pentru conducătorii cei răi. Fiindcă ei au disprețuit prevestirile pe 

care Dumnezeu le face fiecărui creştin, prin cuvintele Evangheliei 
Sale, ei nu vor primi alte înştiinţări. Căci toţi, dar mai cu seamă 
preoţii şi slujitorii bisericeşti, au auzit şi au parcurs de multe 
ori cuvintele Evangheliei; ba le-au şi propovăduit altora. Toate 
chemările legiuite şi toate oracolele de chemare, pe care legea le 
face la judecăţile dinaintea curților de judecată, au fost făcute, 
după cum se cuvenea. 

De aceea creştinul va merge dintr-o dată şi fără nicio înştiinţare 
să plătească contribuţia conştiinţei lui conform cu judecata 
şi conştiinţa sa. Va mărturisi atunci că a auzit adesea că va sosi 
ceasul judecății, însă el n-a dat atenţie celor auzite. O, ce nefericire 
îngrozitoare şi de neindreptat aşteaptă acum robul cel rău! 

Fiindcă, în al doilea rând, stăpânul său „î] va tăia pe el şi va 
pune partea ui cu cei fățarnici; acolo va fi plângerea şi scrâşnirea 
dinților” (v. 51). Când Domnul va veni pe neaşteptate, îl va tăia, 
adică îl va împărţi în două după moarte, despărţind sufletul de 
trup. ÎL va despărţi de comunitatea oamenilor de pe pământ. Este 
adevărat că moartea desparte de viaţa aceasta şi pe omul bun şi 
virtuos. Însă îl desparte pe cel bun cu alt scop: ca să-l mute din 
viaţa ostenelilor, a necazurilor şi a primejdulor, în viaţa bucuriei 
Şi a siguranţei şi a păcii. Pe cel rău şi viclean şi nepocăit moartea 
il va despărţi, precum copacii uscați sunt tăiaţi, ca să fie aruncaţi 
în foc. Mai cu seamă acesta este rezultatul cel mai îngrozitor şi 
mai rău al unei vieţi în necredinţă: că păcătosul nepocăit nu moare 
pur şi simplu, precum mor toţi oamenii; sufletul nu se desparte 
pur şi simplu de trup, ci omul rău suferă şi o altă moarte, moarte 
duhovnicească şi veşnică. De unde ştim acest lucru? ÎI afirmă însuşi 
Domnul, prin cuvintele: „Şi va pune partea lui cu făţărnicii; acolo 
va fi plângere şi scrâşnirea dinţilor”. Locul şi starea în care se va 
afla sufletul celui rău îndată după despărţirea de trup va fi locul 
făţarnicilor celor osândiţi, adică pedeapsa cea veşnică, plângerea şi 
scrâşnirea dinţilor. Ei vor fi osândiţi la nefericire şi la starea rea, 

unde nu va mai fi nici uşurare, nici mângâiere, ci jale, plângere, 
groază, frică, agonie, întrucât ei în această viaţă şi-au ales, ca parte 
a lor, păcatul şi desfătările lumii, în cealaltă viaţă vor lua ca parte 
pedeapsa. 

Atragem atenţia în mod special că durerea cea veşnică este 
prezentată de Domnul ca o stare specială a „făţarnicilor”. Ei sunt 
oarecum locuitorii fireşti ai acestui loc, iar ceilalţi păcătoşi sunt 
numai împreună locuitori şi părtaşi ai-făţarnicilor. Adică, dacă în 
locul de pedeapsă sunt grade şi locuri mai puţin rele şi mai rele, 
cel mai îngrozitor loc îl vor ocupa făţărnicii. Dar pentru ce vor 
ocupa ei locul cel mai rău? Fiindcă ei păcătuiesc în cunoştinţă, 
din propria voie şi după matură chibzuinţă, pe când pe din 
afară se arată în acelaşi timp virtuoşi şi râvnitori. Ei au chipul 
şi aparenţa omului drept şi virtuos, dar neagă, dispreţuiesc şi 
calcă în picioare puterea evlaviei. Cu aceşti făţarnici, adică cu 
păcătoşii cei înrăiţi, vor fi puşi conducătorii bisericeşti cei răi. 
Este îngrozitor şi numai să se gândească cineva la un astfel de 
lucru. Vor fi puşi cu făţărnicii, fiindcă aici ei au trăit ca cei mai răi 
făţarnici. Această caracterizare să nu fie considerată o exagerare. 
Căci conducătorii bisericeşti nu sunt nişte funcţionari oarecare, 
n-au trăit departe de Biserică, în întunericul neştiinţei, aşa cum 
trăiesc cei mai mulţi oameni. 

Ei au fost organe speciale ale lui Hristos. Au purtat numele 
Său şi au avut puterea Sa. Dar s-au răzvrătit impotriva Domnului şi 
L-au mâniat îngrozitor. Au fost păstori ai turmei, dar s-au dovedit 
a fi lupi distrugători de oi, căci au purtat numai haina de păstori. 
Au fost slujitori ai cuvântului dumnezeiesc, dar s-au dovedit cei 
mai răi hulitori ai adevărului. Au fost slujitori ai tainelor, dar 
s-au dovedit nişte cămătari lipsiţi de conştiinţă ai tainelor. Sângele 
Testamentului celui Nou, sângele lui Hristos, pe care ei l-au socotit 
un lucru fără valoare şi l-au călcat în picioare; Duhul harului, pe 
care ei l-au pângărit prin viaţa lor, îi va face vrednici de cea mai rea 

pedeapsă, aşa cum a prezis Domnul prin dumnezeiescul Pavel (cf. 
Evr 10, 29). 

Iubite cititor, dacă eşti preot şi confrate al meu, dacă eşti 
slujitor bisericesc, păstor, învăţător, monah sau cântăreţ, citeşte 
incă odată această parabolă a robului credincios, căci se poate ca 
altă dată să nu-ţi fi trezit luarea aminte corespunzătoare şi să nu-i fi 
dat atenţia cuvenită. Mai bine s-o citim adesea, să devină parabola 
aceasta o parte nelipsită a hranei noastre sufleteşti, o pagină de 
meditaţie zilnică. Căci suntem în mare primejdie - o primejdie 
care reiese din întrebarea melancolică prin care îşi începe Domnul 
această parabolă şi prin care vrea să ne arate că robul credincios 
este rar şi de mult preţ, zice Sf. loan Gură de Aur - suntem în 
primejdie ca nu cumva noi „propovăduind altora, să rămânem 
neînvăţaţi ” (| Co 9, 27). Nu cumva noi, din mâna cărora atâţia şi 
atâţia oameni au primit harul Tainelor şi mântuirea, să pierdem 
atât harul, cât şi mântuirea. 

PARABOLA CELOR ZECE 
FECIOARE 


(M425, 1-15) 


omnul a spus parabola celor zece fecioare, ca să întipă- 

rească mai adânc în sufletul creştinilor ideea că ei trebuie 

să aştepte neadormit, atent-şi pregătiţi cu fapte bune, 
a doua venire a Sa şi judecata de obşte. De aceea în parabola de 
faţă „impărăţia Cerurilor”, adică Biserica pe care a intemelat-o 
Domnul pe pământ, este prezentată aşa cum va fi în starea ei de 
pe urmă, când se va face judecata cea dreaptă şi definitivă şi când 
va deveni una cu Biserica triumfătoare din ceruri a drepţilor şi a 
sfinţilor. 

Parabola aceasta, precum şi cea următoare a talanţilor, este de 
cel mai mare interes. În parabola dinainte, a fost vorba că Domnul 
va veni ca să judece pe păstorii şi slujitorii bisericeşti, pe cei buni şi 
pe cei răi. Dar în cele două următoare ni se spune că va judeca pe 
toţi credincioşii şi îndeobşte pe toţi oamenii. 

Personajele nunții 


Când Domnul va veni să judece lumea, „ztznci împărăţia 
cerurilor se va asemăna cu zece fecioare, care luându-și candelele lor, 
au ieșit în întâmpinarea mirelui” (v. 1). Împărăţia Cerurilor este 
înfăţişată aici ca săvârşirea unei nunţi. lar nunta aceasta se săvârşeşte 
după datinile evreieşti ale timpului, în care Hristos propovăduia 
această parabolă. Din aceste obiceiuri o bună parte se păstrează 
până astăzi în Răsărit. După datinile evreieşti, mirele, însoţit de 
prietenii lui, de „fiii nunţii” (M:9, 15), vin la casa miresei, de unde se 
intoarce la casa să în timpul nopţii, împreună cu mireasa şi însoţiţi 
de un alai cât mai frumos. Pentru primirea mirelui în casa miresei 
erau rânduite fecioare, care la apropierea mirelui erau înştiinţate 
şi se grăbeau să-l întâmpine pe mire, îmbrăcate cât mai frumos şi 
purtând candele, ca să-i lumineze calea. Şi astfel cu lumini aprinse 
insoţeau pe noii căsătoriţi la casa mirelui; unde avea loc ospăţul 
de nuntă, bucuria şi sărbătorirea. Dar în parabolă aceste cuvinte şi 
imagini au nevoie de o tâlcuire mai precisă. 

Mirele din parabolă este insuşi Domnul nostru lisus Hristos. 
Este Fiul şi Cuvântul lui Dumnezeu, pe care harfa lui David L-a 
cântat în chip proorocesc „mai frumos decât toţi fiii oamenilor”. 
La dreapta Lui, David a văzut că „stă împărăteasa în haină aurită, 
prea infrumuseţată” şi că „44 fost aduse împăratului fecioare în urma 
ei şi în bucurie şi veselie vor intra în biserica împăratului” (Ps 44). 
Hristos este Mirele cel mult cântat al Bisericii, pe care cu atâta 
iubire L-a prezentat Solomon în Cântarea cântărilor, iar loan 
Cuvântătorul de Dumnezeu Îl cântă în Apocalipsă. Despre Hristos 
ca Mire spune şi dumnezeiescul Pavel în epistolele sale. 

Aşadar, Domnul Se prezintă pe Sine în această parabolă, 
precum şi în parabola nunţii fiului de împărat, ca Mire, trebuind 
să facă o nuntă duhovnicească şi dumnezeiască şi să schimbe inelul 
şi coroana cu sufletul creştinilor sfinţi şi drepţi. Se prezintă pe Sine 

ca Mire, ca să descopere iubirea Sa cea deosebită, nespusă, sfântă 
şi dumnezeiască faţă de mireasa Sa Biserica, adică faţă de sufletul 
creştinilor adevăraţi, care păstrează credinţa. Domnul a lăsat să 
se împlinească unirea desăvârşită, fericită şi sfântă cu mireasa Sa 
Biserica, în ziua cea mare a celei de a doua veniri. Sfântul loan zice 
că atunci se va împlini „nunta mielului şi soția Lui s-a pregătit şi î s-a 
dat să se îmbrace cu haină de in curată şi strălucitoare; baina de în se 
cuvine numai sfinților” (Apoc 11, 7-9). O, cu adevărat „fericiţi cei 
chemaţi la ospăţul de nuntă al Mielului...”. 

Iar fecioarele care vor avea să întâmpine pe Mirele Hristos 
sunt pe de o parte cei care mărturisesc fecioria şi s-au consacrat 
vieţii feciorelnice, nevinovate, nepătate. Acestea, „îngrijindu-se de 
ale Domnului, cum să placă Domnului” (| Co 7, 32-34), formează 
alaiul de cinste al lui Hristos, după cum zice David în Psa/mul 44. 
Despre acestea zice şi sfântul Ioan teologul în Apocalipsă, că sunt 
„cei răscumpăraţi de pe pământ, care nu sunt întinaţi cu femei; căci 
sunt feciorelnici; ei sunt cei care însoțesc pe Miel oriunde s-ar duce; 
acestea sunt cei răscumpăraţi de Dumnezeu şi de Miel de la domnia 
oamenilor şi în gura lor nu s-a aflat vicleșug, căci sunt neîntinaţi 
înaintea scaunului lui Dumnezeu” (Apoc 14, 4-6). Pe de altă parte, 
fecioarele din parabolă simbolizează mai cu seamă pe creştini în 
general, pe fiii Bisericii, care au fost curăţiţi de păcatul strămoşesc 
şi de orice alt păcat, prin credinţa în Hristos, prin sfântul botez şi 
pocăință. Simbolizează pe creştinii care rămân credincioşi şi curaţi 
de desfrâul spiritual, adică nu se leapădă, nici nu se îndepărtează 
de Mirele lor Hristos. Aceasta o subinţelege şi dumnezeiescul 
Pavel, când scrie către Corinteni: „V-am logodit cu un bărbat, ca 
pe o fecioară curată, v-am pus înaintea lui Hristos” (Ul Co 11, 2). lar 
numărul de zece, o decadă întreagă, închipuie o mulţime mare, 
simbolizând pe toţi credincioşii. 

Însă, precum fecioarele nunţii au datoria să aştepte pregătite, 
până va veni mirele şi să-l însoţească, aşa şi fecioarele lui Hristos şi în 
general adevărații creştini, au datoria să formeze întotdeauna alai lui 

Hristos. Să se arate în toată viaţa lor însoțitori şi următori cu fapta 
ai lui Hristos, prin comportarea lor cu adevărat curată şi sfântă. Tot 
aşa şi cei din alaiul împăraţilor poartă pe dinafară haine şi semne 
deosebitoare ale slujbei lor. Creştinii adevăraţi au datoria să aştepte 
pregătiţi a doua venire a lui Hristos, când Mirele Bisericii va veni 
„să Se preaslăvească întru sfinții Săi şi să fue primit cu lumini de către 
toți cei ce au crezut” (| Tes 1, 11). Căci în aşteptarea celei de a doua 
veniri, sunt concentrate toate adevărurile credinţei noastre şi toate 
nădejdile creştinilor, care vor avea parte atunci de toată bucuria şi 
slava. Fecioarele mai au datoria să aştepte ceasul morţii, care pentru 
creştini este plecarea la o întâlnire de dragoste cu mirele Hristos. 


Situaţia diferită a fecioarelor 


Cum vor corespunde fecioarele în chip real, lucrului mare şi 
însemnat pe care l-au luat asupra lor? Iată cum: dacă vor aştepta 
pe mire cu candelele pregătite şi cu ulei în ele, precum fecioarele 
nunţii vor putea însoţi pe mire numai dacă şi-au luat candelele şi 
ulei îndeajuns. Dar ce sunt candelele şi ce este uleiul pentru creştin? 
Sfântul loan Gură de Aur care înţelege prin fecioare numai pe cei 
ce sunt feciorelnici, trăind în curăţie, zice că acele candele sunt 
„harul fecioriei, curăţenia sfinţeniei, iar untdelemnul este iubirea de 
oameni”. Dar înţelesul mai general al parabolei pretinde şi o tâlcuire 
mai generală. Şi, deoarece prin candelă trebuie să se înţeleagă credinţa 
în Hristos, care luminează ca o candelă adevărată şi străluceşte, când 
are untdelemn, adică atunci când este exprimată prin fapte de virtute, 
de sfinţenie şi de dragoste, această tâlcuire se potriveşte oricărui 
creştin. Faptele virtuţii şi ale dragostei, care izvorăsc din credinţa 
cea vie, sunt lumini care-i fac pe creştini „ca nişte făclii în lume” (Fil 2, 
15). Din nefericire însă parabola ne prezintă în persoana fecioarelor 
un lucru foarte trist, care se poate observa la creştini. 

„Cinci dintre ele erau înțelepte şi cinci nebune” (v. 2). Deşi 
toate erau fecioare nu toate erau înțelepte, ci numai cinci dintre 

ele. Înţelepciunea şi înţelegerea lor consta în faptul că ştiau care 
erau mijloacele de trebuinţă ca să poată corespunde datoriei lor 
duhovniceşti. De obicei lumea consideră veghetor şi inţelepţi pe 
cei care ştiu să-şi procure cele necesare intereselor lor materiale: 
funcţii, slavă lumească, succese pământeşti. Lumea îşi închipuie 
că sunt proşti cei care nu izbutesc să-şi dobândească astfel de 
câştiguri. Şi totuşi judecata aceasta a lumii este rea şi greşită. Cu 
adevărat înţelept şi cuminte este cel care ştie să slujească intereselor 
lui sufleteşti şi doreşte să afle adevărata slavă, bucurie şi fericirea 
veşnică. Şi de acest fel este adevăratul creştin. Dimpotrivă, nebun 
şi neînţelegător, nefericit şi vrednic de plâns este cel care nu s-a 
îngrijit de sufletul său, nu s-a făcut cu adevărat creştin, chiar dacă 
aici pe pământ este cel mai bogat şi mai slăvit om. Cititorule, 
pe care bogat îl crezi tu adevărat supraveghetor? Pe acela care a 
avut în mâinile sale multe milioane, dar le-a ţinut numai o zi şi 
după aceea le-a pierdut? Ori pe acela care le are pentru veşnicie? 
Evident că veghetor este al doilea. Aşadar, mereu bogaţi pe vecie şi 
în adevăr fericiţi sunt cei care şi-au asigurat viitorul lor cel veşnic. 
Prin urmare aceştia sunt cei cu adevărat înţelepţi. 'Toţi ceilalți, care 
au avut averi şi desfătări numai în viaţa aceasta trecătoare, însă au 
tratat cu indiferenţă viitorul lor veşnic, sunt nebuni şi proşti. Să 
vedem acum, în parabolă, descrierea mai amănunţită a caracterului 
fecioarelor. 

„Cele nebune, luând candelele lor, nu au luat cu ele untdelemn” 
(v. 3). Aşadar nebunia lor s-a dovedit în această greşeală a lor 
esenţială. Că au luat candelele cu ele, dar n-au luat untdelemn 
destul în candele. Iar candela fără untdelemn este nefolositoare. 
Adică acei creştini pe care îi preinchipuie fecioarele cele nebune, 
au credinţă şi în special au harul fecioriei, dar nu se îngrijesc să dea 
viaţă credinţei lor, prin untdelemnul dragostei, ca să strălucească 
prin faptele bune de milostenie, iubire de oameni şi sfinţenie. Au 
o credinţă în teorie sau un dar de feciorie neroditor, însă credinţa 
lor este moartă. Un timp au lucrat ca nişte creştini credincioşi şi 

luminaţi, dar nu s-au îngrijit cu prevedere să facă faptele bune de 
dragoste şi virtute, până la sfârşitul vieţii lor. De aceea, după puţin 
timp, candela lor fumegă şi se stinge; rămân creştini fără rod şi fără 
folos. Şi sunt mulţi creştini din aceştia, care o vreme petrec bine şi 
după aceea se opresc în mijlocul drumului, nevrând să-l însoţească 
pe mire în cămara de nuntă cea strălucită cu bucurie şi fericire. 

„lar cele înțelepte au luat untdelemn în vasele lor împreună cu 
candelele lor” (v. 4). Înţelepciunea acestor fecioare se arată în aceea că, 
împreună cu candelele lor, au luat şi vase speciale, pline de untdelemn, 
pentru ca în caz că nu le-ar ajunge untdelemnul din candele să-l poată 
inmulţi cu cel din vase. Cu alte cuvinte, acest fel de creştini se îngrijesc 
să aibă, nu numai într-o anumită perioadă a vieţii lor, virtute luminată, 
pentru ca apoi să rămână fără grijă de mântuire, în încăpățânare şi 
nelucrare. Acest fel de creştini nu se îngrijesc să placă oamenilor, cu 
strălucirea trecătoare a unor virtuţi sau a feciorei lor, cu entuziasm 
de o clipă şi cu o râvnă trecătoare. Ci ei se îngrijesc cum să placă 
neîncetat lui Dumnezeu şi cum să nu piardă faptele dragostei, cu care 
îşi înviorează mereu candelele cele luminate ale credinţei lor. Acest 
lucru îl recomandă şi dumnezeiescul Pavel, zicând: „Să n4 încetăm 
de a face binele, căci vom secera la timp, dacă nu ne vom lenevi” (Gal 
6, 9). Aşadar, fecioarele cele înțelepte - fie că e vorba despre cei ce 
s-au consacrat vieţii feciorelnice, fie îndeobşte despre cei credincioşi în 
Hristos - închipuie pe cei care, prevăzând că vor avea un drum lung 
de parcurs în lumea aceasta, până ce Hristos îi va chema lângă Sine, 
se îngrijesc să-şi înnoiască mereu flacăra inimii lor, prin rugăciune, 
luare aminte, fapte de dragoste, silinţă continuă spre o curăţie mai 
desăvârşită. lată cele două stări deosebite ale fecioarelor şi acestea s-au 
dat pe faţă în următoarea împrejurare critică. 


Zăbovirea mirelui și întâmpinarea lui 


„Zăbovind mirele, au dormitat toate şi au adormit” (v. 5). Prin 
cuvintele „zăbovind mirele”, Domnul a vrut să arate ucenicilor 

Săi că a doua Sa venire nu se va întâmpla atât de curând, pe cât 
îşi închipuiau ei, ci va zăbovi, precum şi de fapt a şi zăbovit. 
lar zăbovirea aceasta are motive multe şi importante. Mai întâi, 
trebuie să se împlinească toate planurile lui Dumnezeu, pentru 
perioada dintre cea dintâi apariţie a Domnului pe pământ şi a doua 
venire a Sa. Trebuie să fie chemaţi la credinţă şi mântuire toţi cei 
aleşi, pe care „i-a ales înainte de a fi lumea” (Ef 1, 4); să se descopere 
apoi îndelunga răbdare a lui Dumnezeu şi să fie pusă la încercare 
răbdarea adevăraţilor creştini. În general trebuie să se coacă grâul, 
ca apoi să vină îngerii secerători. Această împrejurare, nu numai că 
nu vatămă pe creştinii cei înţelepţi şi atenţi, ci le este de un folos 
nepreţuit. Fiindcă faptul că nu cunosc vremea venirii Domnului şi 
nu ştiu ora propriei lor morţi, le trezeşte râvna şi luarea aminte, 
ca să fie în tot ceasul gata să iasă întru întâmpinarea Mirelui. Iar 
somnul, în care au căzut atât fecioarele cele înțelepte, cât şi cele 
nebune, este moartea, în mod firesc, sunt supuşi morţii, atât sfinţii 
cei pregătiţi, cât şi păcătoşii cei neglijenţi şi leneşi. Deoarece a doua 
venire a Domnului întârzie şi trec veacurile, este firesc să moară 
creştinii. Dar în moartea lor este o deosebire esenţială: cei înţelepţi 
mor, având întreaga pregătire a faptelor virtuţii şi ale dragostei, 
pentru a primi pe Mire; iar cei nebuni au adormit cu somnul 
lipsei de griji şi al lenevirii, cu mult înainte de a muri cu trupul. 
Credinţa lor murise, iar dragostea lor se răcise, cu mult înainte de 
moartea lor firească. De aceea nici nu s-au îngrijit în toată viaţa lor 
să aibă fapte de dragoste şi de virtute; nici n-au băgat de seamă că 
|i s-au stins candelele. Da, cititorule, acesta este lucrul cel mai trist, 
rezultatul cel mai trist al lipsei de credinţă vie: că un creştin lipsit 
de grijă, nici nu înţelege că s-a stins duhovniceşte, că a adormit cu 
sufletul. Şi vine moartea şi adoarme cu totul nepregătit, ca să aibă - 
vai! — cea mai ingrozitoare surpriză la a doua venire a Domnului. 
Căci Hristos, deşi zăboveşte mult, totuşi va veni până la urmă. 
Multe veacuri au trecut după căderea în păcat a strămoşilor noştri, 
lumea aştepta pe Mântuitorul, care totuşi nu apărea nicăieri. Dar 

când „a venit plinirea vremii”, atunci a venit şi Mântuitorul. La 
fel şi a doua venire a Sa, deşi trec veacuri multe, nu va fi uitată, ci 
se va întâmpla la timpul cuvenit. Se va produce atunci o surpriză 
dureroasă celor care nu s-au îngrijit să o aştepte şi de aceea au păcătuit 
fără frică; dar creştinilor credincioşi le va produce mângâiere şi 
bucurie. Iată în ce chip afirma Domnul acest lucru în parabolă: 
„La miezul nopții s-a Jăcut strigare: iată mirele vine, ieşiţi întru 
întâmpinarea lui” (v. 6). Miezul nopţii, când va fi auzită chemarea, 
inseamnă că a doua venire a Domnului se va întâmpla deodată, 
în ceasul în care oamenii nu-L aşteaptă. „Zina Domnului va veni 
ca un fur în timpul nopții”, afirmă dumnezeiescul Pavel (II Tes 5, 
2). Acest mare eveniment, venirea Domnului, va fi anunţat lumii 
printr-o strigare. După cum afirmă tot apostolul, poruncă şi glas 
de arhangbel şi „trâmbiţa lui Dumnezeu” vor fi auzite. Această 
strigare şi trâmbiţele îngerilor vor chema lumea întreagă, să iasă 
în întâmpinarea Domnului. Desigur, şi moartea este o asemenea 
chemare, adesea nevăzută, care cheamă sufletul creştinului să iasă 
din trup, să se ducă din lume şi să meargă spre locul, în care va 
aştepta venirea Domnului. De aceea creştinul trebuie să aştepte 
această chemare a morţii în orice clipă a vieţii sale. Însă când se 
va întâmpla venirea a doua a Domnului, când va răsuna chemarea 
şi trâmbiţa arhanghelului, atunci „cei morţi în Hristos vor învia 
întâi”, adaugă apostolul. Atunci sufletele se vor intoarce spre acele 
trupuri, care rămaseră închise în mormânt vreme de multe veacuri, 
însă acum vor învia nestricate şi nemuritoare. Toate nenumăratele 
miliarde de oameni, care au trăit pe pământ de la Adam până în 
ziua aceea înfricoşată, vor ieşi în întâmpinarea Domnului. În acest 
verset al parabolei Domnul adevereşte această mare învăţătură a 
credinţei noastre. Dar urmarea parabolei arată că toţi vor învia, 
dar nu toţi se vor afla pregătiţi ca să primească cu bucurie pe 
Mire. Căci Domnul notează: „Atunci toate acele fecioare s-au trezit 
şi şi-au împodobit candelele lor” (v. 7). 'Toate fecioarele s-au trezit 
din somnul în care căzuseră şi şi-au potrivit candelele lor. Adică 

cele înțelepte au luat untdelemn şi fitil şi au gătit candelele, ca să 
primească pe mire cu lumină. lar cuvântul acesta din parabolă 
inseamnă că, atunci când va veni ceasul morţii, care ne va chema 
în întâmpinarea Mirelui, atunci fiecare se va sili să fie cât mai 
bine pregătit, îşi va da tot interesul deplin ca să apară inaintea 
lui Hristos, cât mai bine plăcut. Chiar şi credincioşii cei plini de 
evlavie şi bine pregătiţi îşi vor cerceta atunci starea lor, în cele 
mai mici amănunte, aruncând o privire asupra întregii lor vieţi, 
indreptându-şi printr-un moment de pocăință orice scăpare cât de 
mică. Zice despre ei sfântul apostol Pavel: „Se vor sil: să se afle în 
pace, nevinovaţi şi neîntinaţi” (| Ptr 3,4). 


Situaţia dificilă a fecioarelor nebune 


Atunci îndată ce nenorocitele au înţeles că uleiul din candelele 
lor s-a consumat şi lumina s-a stins, iar alt ulei nu mai aveau cu ele, 
„cele nebune au zis celor înțelepte: daţi-ne din untdelemnul vostru, 
căci se sting candelele noastre” (v. 8). O, ce adevăruri triste conţin 
aceste cuvinte ale parabolei! Va veni o vreme în care cei asemenea 
cu fecioarele nebune din parabolă vor înţelege cu mult necaz, starea 
lor realmente nenorocită. Întrucât aici au trăit şi au lăsat să se stingă 
harul din sufletele lor, ei s-au înăbuşit, mărginindu-se la o religiozitate 
moartă şi neglijentă. Dar când moartea îi va muta la judecată, vor 
inţelege că de fapt candelele lor se sting. Vor vedea atunci că fecioria 
lor se dovedeşte a fi o podoabă zadarnică, un frunziş uscat, pe care 
il risipeşte vântul; credinţa li s-a veştejit şi nădejdea le-a pierit, ca o 
floare care se ofileşte, pe care vântul o împrăştie. Zice Duhul Sfânt 
prin lov că atunci „făclia celor neevlavioşi se va stinge şi va veni asupra 
lor nenorocirea, chinul îi va apuca de la început, din pricina mâniei, vor 
Ji ca nişte spice în bătaia vântului... ” (lov 21, 17-18). Cititorule, multe 
sunt afirmaţiile, mărturiile, prevestirile pe care le face Dumnezeu 
prin sfinţii scriitori insuflaţi ai sfintei Scripturi despre faptul că atunci 
va fi grea situaţia, chiar şi a acelora care au crezut, dar n-au lucrat 

faptele dragostei, în tot timpul vieţii lor. Iar parabola adaugă că, 
atunci când vor vedea că li se sting candelele, fecioarele cele nebune 
cer untdelemn de la cele înțelepte. Adică cei ce s-au mulţumit cu 
harul fecioriei şi nu s-au îngrijit să devină adevărat virtuoşi, prin 
dragoste; cei care s-au mărginit la o credinţă uscată sau la forme goale, 
va veni o vreme când vor cere harul şi virtutea împrumut de la alţii. 
Cât timp au fost pe pământ ei au privit adevărata viaţă religioasă ca 
O exagerare şi un frâu insuportabil; iar smerenia dragostei şi faptele 
iubirii ca umilitoare, dăunătoare sănătăţii şi averii lor. Când li se 
spunea, pe pământ, că ar fi trebuit să se conformeze Evangheliei 
mai în amănunt, erau gata să-ţi răspundă: nu te dau înapoi, sunt 
bune şi astea, dar trăim şi în lume şi nu putem mai mult. Ei au 
rămas fără încetare într-o credinţă de feciorie aleasă din fală. Încă 
atunci, vremea judecății, vor simţi că acel puţin untdelemn a ars 
şi că ar fi fost nevoie de toată cantitatea de untdelemn al virtuţi şi 
al dragostei, pe care a fixat-o Evanghelia. Atunci ei se vor întoarce 
către cei cu adevărat evlavioşi şi virtuoşi, pe care aici îi dispreţuiau 
şi îi osândeau pentru evlavia lor, aşa zicând exagerată. Le vor cere, 
intărire, mângâiere, ajutor. Cât timp durase viaţa aceasta, ei n-au 
vrut să-şi formeze un suflet iubitor şi de aceea cred că vor putea să 
afle acolo, dacă nu virtutea dragostei, pe care n-au dorit-o, măcar un 
mijloc la îndemână, ca să scape de nenorocirea îngrozitoare, care se 
deschide înaintea lor. Dar acum este prea târziu şi cu totul zadarnic. 
Fiindcă: „Au răspuns cele înțelepte zicând: nu cumva să nu ne ajungă 
nici nouă, nici vouă; mergeţi mai bine la cei ce vând şi vă cumpăraţi” 
(v. 9). Fecioarele cele înțelepte, care şi-au aflat o inimă milostivă, 
sunt totuşi în situaţia de a refuza, dar o fac fără stângăcie, fără ironie, 
dând şi motivele refuzului lor. Ele zic: nu putem să vă facem hatârul 
acesta, nu îndrăznim să împărţim uleiul, că suntem în primejdie să 
nu ne ajungă nici nouă, nici vouă. 

Un proverb din lume zice: „În război armele nu se împrumută”. 
Aceasta înseamnă că sunt lucruri care nu se pot face, oricâtă bună 
dispoziţie ar avea cel rugat să le facă. Aşa se întâmplă şi cu credinţa 

mântuitoare şi cu dragostea lucrătoare. Ele nu se împrumută de la 
alţi oameni, ci fiecare trebuie să şi le dobândească pentru sine. Cei 
evlavioşi şi virtuoşi pot şi chiar sunt datori să dea altora bunurile, 
care nu-i vor face mai săraci, nu vor împuţina untdelemnul virtuţii 
lor, ba chiar îl vor spori. Aceste bunuri sunt adevărurile Evangheliei, 
cu care creştinul adevărat trebuie să hrănească şi să lumineze pe 
aproapele său; sfaturile şi îndemnurile spre pocăință, rugăciunea 
pentru alţii, exemplul bun, viaţa evlavioasă, cu care creştinul poate 
să ajute cel mai bine pe altul ca să afle calea mântuirii. Dar nu 
poate decât să-l ajute, nu să-l şi mântuiască. Mântuirea, formarea 
unui caracter creştinesc şi sfânt, trebuie neapărat să le ceară fiecare 
pentru sine însuşi de la Dumnezeu. Trebuie să şi le facă ale lui, 
prin propria voinţă, prin osteneli şi nevoinţe proprii. Acest bun de 
mult preţ nu se dă împrumut; este personal şi nu se poate înstrăina. 
Omul cel bun împrumută mântuirea şi sfinţenia de la Hristos, dar 
nu-i prisoseşte nicio picătură, ca s-o dăruiască vecinului său, care 
n-a vrut să primească el de la Hristos, când ar fi putut să primească 
mântuirea întreagă şi desăvârşită. 

Iar fecioarele cele înțelepte, în loc să mustre şi să osândească 
sau să ducă la deznădejde pe cele nebune, din pricina lipsei lor 
de grijă şi de prevedere, se hotărăsc, pline de bunătate, să facă 
singurul lucru posibil în această împrejurare; le sfătuiesc să se 
ducă la vânzătorii de untdelemn şi să-şi cumpere pentru ele. Care 
sunt vânzătorii? Sfântul loan Gură de Aur le răspunde: Cei săraci, 
şi unde îi vor afla? Tot Sfântul loan Gură de Aur zice că aici în 
această viaţă, nu atunci, în ziua Judecăţii. Aici ar fi putut şi ar fi 
trebuit să primească de la păstorii Bisericii harul şi să facă faptele 
dragostei şi ale credinţei vii. Numai viaţa de aici, cu exclusivitate, 
este timpul potrivit pentru ca să pregătim sufletele noastre, să 
pregătim sufletelor noastre o comoară a dragostei. Dacă o vom 
pregăti, vom avea în veşnicie roadele dulci ale dragostei. 

Cât de adeseori se află unii creştini, de altfel evlavioşi, în 
situaţia grea a fecioarelor înțelepte din parabolă? În ceasurile 

dinainte de moarte, mulţi creştini care au trăit fără grijă, indiferenți 
faţă de sufletul lor şi faţă de situaţia aproapelui, derutaţi de 
zădărnicia lumii, înţeleg situaţia lor şi cer ajutor de la rudele lor 
cele evlavioase. Şi rudele lor cele evlavioase îi sfătuiesc cu multă 
compătimire: „Mergeţi la cei ce vând mântuirea şi vă cumpăraţi” 
Adică pocăiţi-vă, cereţi preotului să vă mărturisească şi să vă dea 
canon. Dar din nefericire, pocăinţa din aceste ultime clipe este 
neadevărată. Poate este şi zadarnică. Şi poarta milei s-a închis, mai 
inainte ca ei să se gândească la pocăință. Acest lucru îl arată în 
continuare şi parabola. 


Sosirea mirelui și excluderea fecioarelor nebune 


„Ducându-se ele să cumpere, a venit Mirele; şi cele care erau 
gata, au intrat cu el la nuntă şi uşa a fost închisă” (v. 10). Fecioarele 
nebune s-au îngrijit să se pregătească, tocmai atunci când trebuiau 
să se grăbească să-l primească pe mire. Dar era în zadar căci după 
plecarea lor a venit mirele şi uşa s-a închis. Lipsa de grijă pentru 
sufletul nostru este o greşeală pierzătoare. Ia bine seama la acest 
lucru, cititorule. Lucrul mântuirii şi al educaţiei sufleteşti este 
cel mai mare şi mai important lucru, pe care îl avem de făcut pe 
pământ. Dacă lucrul acesta nu se face la vreme; dacă creştinul 
amână împlinirea acestui lucru pentru cele din urmă clipe ale vieţii 
sale, când el ar trebui făcut în cursul vieţii întregi, nu în ultimele 
clipe, când omul este tulburat şi confuz, atunci creştinul este în 
primejdie imediată să piardă mântuirea şi să cadă într-o nefericire 
veşnică. Mai cu seamă când creştinii cunosc adevărul, când 
Dumnezeu le-a zis o dată, de două ori şi de multe ori, iar ei nu se 
îngrijesc, amânând mântuirea pentru sfârşitul vieţii lor, dovedesc 
în acest fel că nu dau nicio importanţă chemărilor lui Dumnezeu 
Şi nu-i interesează fericirea lor veşnică. 

Atunci este evident că în ceasurile morţii lor, ei nu vor afla 
prilej de mântuire şi de pocăință. Uşa milei, pe care au dispreţuit-o 

prin purtarea lor, le va fi închisă. „Pe cel ce vine la Mine nu-l voi 
scoate afară”, zice Domnul (In 6, 37). Sunt însă unii creştini care, 
prin lipsa lor de grijă, prin indiferența şi zăbava în păcate, s-au scos 
singuri pe ei înşişi afară şi găsesc închisă uşa de la intrare. 

Acest lucru va putea fi înţeles mai bine, dacă cititorul va lua 
aminte la cuvintele: „cele gata au intrat cu el la nuntă”. Numai 
fecioarele care erau gata au intrat în sala nunţii. Numai cele care 
aveau ulei în candele şi primiseră pe mire cu candelele luminate. 
Adică, cu alte cuvinte, numai acelea care se pregătiseră în viaţa 
prezentă cu fapte de dragoste şi sfinţenie. Acelea care îşi fac sufletul 
strălucitor şi luminos, numai acelea sunt vrednice să primească pe 
Hristos, mirele cel preastrălucit şi preaslăvit. Creştinii pe care îi 
inchipuie fecioarele înțelepte nu au nimic de pierdut, dacă moartea 
vine pe neprevăzute şi dacă a doua venire a Domnului vine pe 
neaşteptate. Căci ei sunt pregătiţi. Şi de îndată ce va apare Domnul 
ei îl vor primi cu bucurie şi îl vor urma în cămara bucuriei şi al 
fericirii veşnice. 

După ce mirele împreună cu fecioarele cele înțelepte şi 
pregătite au intrat, „uşa s-a închis”. Cât timp ne aflăm în această 
viaţă uşa spre cer rămâne deschisă, ca să intre toţi cei ce doresc 
fericirea împărăției Cereşti. Dar după ce trece această viaţă, când 
va veni Hristos şi va face judecată şi va intra împreună cu sfinţii 
Săi în împărăţia Cerească, atunci uşa va fi închisă definitiv. Va fi 
inchisă, pe de o parte ca să asigure pe vecie pe cei drepţi şi sfinţi, 
iar pe de alta ca să închidă pe dinafară pe cei osândiţi. „Pe cel ce va 
birui, îl voi face stâlp în Biserica Dumnezeului Meu şi el nu va mai 
ieşi afară”, zice Duhul Sfânt (Apoc 3, 12). Se va face o alegere pe 
veci neschimbată. Cât de des ar trebui să ne gândim că pregătirea 
de aici va pricinui o stare veşnică de slavă şi fericire, iar indiferența 
va pricinui stare de nefericire şi jale veşnică. Ce îngrozitoare 
nelegiuire comite împotriva lui însuşi omul, prin necredinţă, lipsă 
de grijă, trăirea în păcat a vieţii prezente. Să nu crezi, cititorule, că 
numai eu singur am ajuns la această concluzie. Căci şi Domnul mai 

adaugă la parabolă câteva cuvinte, care dovedesc definitiv aceste 
adevăruri. lată acele cuvinte: „Iar apoi au venit şi celelalte fecioare 
zicând: Doamne, Doamne, deschide-ne nouă. Iar el răspunzând a zis: 
amin, Zic vouă, nu vă cunosc pe voi” (v. 11-12). Cât suntem în viaţa 
aceasta, Hristos ne zice: „bateți şi vi se va deschide” (Mt 7, 2). Bateţi 
adică la uşa milei şi vă voi deschide; cereţi ajutorul Meu ca să vă 
curăţiţi de păcate. Pregătiţi-vă cu faptele virtuţii şi Eu vă voi da tot 
harul, ca să-l dobândiu. Dar dacă aici suntem indiferenți, dacă aici 
nu simţim nevoia să recurgem la Domnul cu credinţă fierbinte, va 
veni o vreme în care El va zice: vă încredinţez că nu vă cunosc pe 
voi, pentru Că nici voi n-aţi vrut să mă cunoaşteţi pe Mine! 
Trebuie să mai amintim odată că acest răspuns al Domnului 
este adresat creştinilor, care au crezut, au fost botezați şi au dat toate 
semnele exterioare de evlavie, ba au urmat şi viaţa feciorelnică, dar 
au rămas fără grijă, şi leneşi, nepregătiţi, neroditori, nefolositori, 
atât lor înşişi cât şi aproapelui. Sfântul loan Gură de Aur zice: 
„După multe osteneli, după zeci de mii de sudori şi după o luptă mare, 
pe care au dus-o împotriva pornirii fireşti, ca să rămână feciorelnici, 
acum pleacă ruşinaţi şi cu capul plecat, fiindcă au lăsat să li se stingă 
candelele. Nu este nicio faptă bună care să sufere atât de mult de pe 
urma lipsei de dragoste de oameni. Deci, ce folos de feciorie, dacă n-a 
văzut pe Mirele şi n-a reuşit să intre, când a bătut la uşă, ci a auzit acel 
cuvânt înspăimântător: Nu vă ştiu pe voi? Acest răspuns al Domnului 
va mai fi dat — lucru însă şi mai surprinzător şi de temut — şi acelora 
care aici nu s-au arătat numai ca simpli credincioşi şi plini de râvnă 
la aparență, ba chiar şi făcători de minuni, dar care în realitate au 
fost lucrători ai păcatului şi ai neleginirii. Hristos Însuşi zice: în ziua 
judecății, mulți Îmi vor zice: Doamne, Doamne, n-am învăţat noi 
adevărul Tău şi n-am propovăduit numele Tău şi n-am izgonit pe draci 
şi n-am făcut atâtea minuni în numele Tău?” Oare nu orice preot 
este o unealtă, prin care se săvârşesc minunile tainelor Bisericii? Şi 
atunci, zice Domnul, le voi spune: niciodată nu v-am cunoscut pe 
voi, mergeţi de la Mine, lucrători ai fărădelegii (cf. Mt 7, 22-23). 

Iubite cititor, este sigur şi dovedit că nici credinţa, nici botezul, nici 
evlavia pe dinafară, nici fecioria, nici vrednicia preoțească, ba încă 
nici harul făcător de minuni, nu sunt în stare să ne mântuiască şi să 
ne ducă în împărăţia Cerească a lui Hristos. Numai dacă credinţa 
noastră este înviorată de faptele dragostei; dacă fecioria şi preoţia 
sunt unite cu toate celelalte virtuţi, care fac pe creştin „desăvârşit şi 
întreg şi Jără nicio lipsă, luminat şi strălucitor şi gata până la sfârşitul 
vieţii să primească pe Hristos”. 'Tocmai de aceea Domnul repetă 
iarăşi această poruncă a Sa, de cea mai mare însemnătate. 

„Deci privegheaţi, fiindcă nu ştiţi ziua, nici ceasul, în care 
Fiul Omului va veni” (v. 13). Adică: treziţi-vă din somnul lipsei 
păcătoase de grijă, rămâneţi neadormiţi şi atenţi. Cu toată luarea 
aminte, să vă pregătiţi fundcă ziua şi ceasul în care va veni Domnul 
sunt cu totul necunoscute. Este cu totul neştiută de noi ora morţii 
noastre, care are să ne cheme, să ieşim din lumea aceasta, întru 
întâmpinarea Domnului. 

„Privegheaţi”, zice Domnul. Adică ridicaţi-vă din somn şi 
rămâneţi treji. Căci precum omul în somn nici nu gândeşte, nici 
nu simte, nici nu lucrează, tot aşa şi în starea de păcat, de lipsă de 
grijă şi de lenevie. Omul în această stare nu se gândeşte la viaţa 
sa duhovnicească, nici nu presimte nefericirea spre care merge, 
nici nu lucrează pentru mântuirea sa. Numai dacă se trezeşte prin 
pocăință, şi rămâne de acum încolo neadormit, activ, neobosit în 
lucrul pregătirii sufleteşti, creştinul poate aştepta cu bucurie să fie 
chemat, ca să-L primească pe Hristos. 

Deci: privegherea, luarea aminte, pregătirea şi acţiunea sunt 
datoria cea dintâi a fiecărui creştin, care şi-a petrecut viaţa de până 
acum în păcat, în lipsă de grijă şi neroditoare. Această datorie este 
de cea mai mare însemnătate şi împlinirea ei nu suferă amânare, 
Trezvie, luare aminte, grijă şi lucrare mereu sporită pentru 
indreptarea sufletului, acestea sunt datoria fiecărui creştin, care a 
trăit O viaţă evlavioasă şi virtuoasă, dar trebuie să fie pregătit până 
la ultima suflare. Aşa a zis şi fericitul Augustin: „Chiar şi dacă acum 

lucrăm, totuşi candelele noastre se clatină în mijlocul vânturilor şi al 
ispitelor acestei lumi. Şi de aceea trebuie să luăm aminte şi să punem 
mereu început bun lucrării noastre, pentru ca flacăra credinţei şi a 
virtuţii noastre să ardă cu atâta putere, încât vânturile lumii acesteia, 
nu numai să nu O stingă, ci să 0 aţâţe şi să o facă să ardă şi mai tare”. 
Noi ne rugăm din inimă ca iubitul cititor să fie într-o astfel de 
stare, încât, atunci când va veni mult îndrăgitul şi preaiubitul 
Mire al sufletelor noastre, să-L poată întâmpina şi însoţi, fiind 
gata pregătit, şi să intre în cămara Lui de nuntă, ca şi fecioarele 
înțelepte. Acolo „este cântarea celor ce prăznuiesc curat şi strigă 
neîncetat: Doamne, slavă Tie”. 

(Mr 25, 14-30) 


otuşi în aceeaşi vreme, în care Domnul a spus cele două 

parabole, pe care le-a tâlcuit, a adăugat şi parabola talanţilor, 

ca să întipărească şi mai mult în sufletele ascultătorilor Săi 
aceeaşi învăţătură. Domnul vrea să ne înveţe, în parabola talanulor, 
că El se va duce, va înceta să fie prezent cu trupul în lume, dar va 
încredința creştinilor nişte bunuri şi daruri, pe care ei trebuie să le 
administreze printr-o muncă grijulie, pentru folosul aproapelui şi 
spre slava lui Dumnezeu. Fiindcă apoi, după o vreme — nu se ştie cât 
— Se va întoarce iarăşi ca să ceară socoteală şi dare de seamă, despre 
întrebuinţarea darurilor. De aceea este de mare interes să aflăm de ce 
esenţă sunt darurile cu care ne face bine şi ne impodobeşte Domnul 
cel mărinimos, dar şi ce este darea de seamă pe care El ne-o va cere 
despre întrebuinţarea bună sau rea a acestor daruri. 


Averea încredinţată robilor și administrarea acestei averi 


Starea bogaţilor din vremea Domnului, care erau adesea siliţi 
v v1v vA v “A w bi . e. . .de . 
să călătorească în ţări îndepărtate - precum regii din familia Irozilor 

- a dat Domnului prilej de temelie pentru parabola talanuilor. De 
aceea El işi începe o povestire precum urmează: 

„Precum omul bogat, care pleacă departe, cheamă pe robii săi 
şi le predă lor averea sa” (v. 14). Adică precum face un om bogat, 
- Sfântul Evanghelist Luca spune limpede că acel om bogat este 
rege — când e vorba să plece într-o ţară îndepărtată, cheamă pe 
robi şi le predă lor averea sa, aşa fac şi Eu. Aceste din urmă cuvinte 
„aşa Jac şi Eu” se subinţeleg, căci omul bogat din parabolă nu este 
altul decât însuşi Domnul nostru Iisus Hristos, care este singurul 
impărat, proprietar al persoanelor şi lucrurilor din toată zidirea, 
dar mai cu seamă din Biserica Sa. Robu Săi sunt creştinii. Ca să 
se înţeleagă mai bine, în ce fel creştinii sunt robii cărora Hristos 
le-a dat talanţi, cititorul trebuie să ştie ce erau robii în antichitate. 
Robul era o fiinţă pe care stăpânul său o cumpăra cu bani şi o avea 
ca proprietate a sa. 

O întrebuința după cum voia, cu drepturi superioare acelora, 
pe care le are astăzi un gospodar faţă de animalele din curtea sa. De 
aceea robii nu puteau avea nicio avere proprie. Cei ce erau harnici 
şi cunoşteau vreun meşteşug, puteau să lucreze în meşteşugul lor, 
cu învoirea stăpânului, dar câştigul aparţinea stăpânului. Dacă 
acesta voia, le dădea şi robilor o mică parte din acel câştig. Aşadar, 
creştinii sunt robii lui Hristos, fiindcă i-a răscumpărat din osânda 
veşnică, prin scumpul sânge al jertfei Sale. Dumnezeiescul Pavel 
zice către creştinii din Corint: „N/ mai sunteţi ai voştri, căci Hristos 
v-a răscumpărat cu preț mare” (| Co 6, 19-20). Şi de aceea apostolul 
insuşi se numeşte pe sine adesea „rob al lui Hristos”, 

Însă, cititorule, să iei aminte la un amănunt important. Când 
este cineva rob al lui Hristos, când este un creştin adevărat, atunci 
se bucură de o reală libertate. Dimpotrivă, când este rob şi sclav 
nefericit al unui stăpân tiran şi sălbatic, când este rob al păcatului 
nu mai este liber. Acest lucru îl dovedeşte şi experienţa, dar îl arată 
însuşi Apostolul, când scrie creştinilor din Roma: din clipa în care 
omul a fost eliberat de păcat şi a ales în libertate pe Dumnezeu să-i 

fie Domn şi se supune voii Sale, are de aici inainte câştig şi folos şi 
se face sfânt. Rezultatul acestei supuneri şi sfinţenii este desfătarea 
vieţii veşnice şi fericite. 

Aşadar, acestor robi ai Săi, creştinilor, mai înainte ca 
Domnul să plece de pe pământ, le încredinţează o avere de mare 
însemnătate, nişte talanţi de mare preţ, ca să lucreze cu ei. Fiindcă 
lenea şi nelucrarea sunt cele mai directe mijloace care duc la răutate. 
Dar, încotro trebuie să plece Domnul, şi ce fel de avere avea să 
încredinţeze robilor Săi? 


Plecarea Domnului și talanții 


Plecarea şi îndepărtarea Domnului este înălţarea Sa la cer, de 
unde are să vină iarăşi în lume, la a doua venire a Sa. „Înălrându-se 
mai presus de ceruri, a dat daruri oamenilor” (Ef 4, 8). Adică a dat 
Bisericii toate darurile trebuitoare pentru continuarea marii lucrări 
de mântuire a oamenilor. În mod special însă, şi fiecărui rob în 
parte i-a dat talanţi. 

De aceea şi zice parabola: „Unuia i-a dat cinci talanți, altuia 
doi, altuia unu, fiecăruia după puterea lui şi a plecat îndată” (v. 15). 
Aceşti talanţi sunt harismele şi darurile, care au fost numite talanţi. 
Talanţii erau bani cu o valoare foarte mare de cumpărare. Darurile 
au fost numite aşa, fiindcă nu sunt sume mici, ci un capital de 
foarte mare importanţă. Iar când acest capital este întrebuințat în 
mod corespunzător, poate să dea câştiguri mari. Unuia Dumnezeu 
ii dă ca talant bogăţia, altuia funcţia, altuia arta, altuia noblețea şi 
dreptul de a guverna poporul, altuia darul preoţiei, ca să slujească 
mântuirii oamenilor, altuia puterea cuvântului, altuia posibilităţi 
literare sau ştiinţifice. În general toate cunoştinţele şi activităţile 
pe care le are omul sunt talanţi. Iar Sf. loan Gură de Aur adaugă: 
„pentru aceasta ne-a dat Dumnezeu şi cuvânt şi picioare şi mâini şi 
putere trupească şi minte şi înţelegere, ca să le folosim pe toate acestea 
spre mântuirea noastră şi spre folosul aproapelui”. Vrednic de luare 


441 


ARHIM. SERAFIM PAPACOSTAS 


aminte este faptul că Dumnezeu ne-a dat talanţi, dar nu tuturor 
robilor aceeaşi cantitate de talanţi; ci fiecăruia i-a dat o cantitate 
potrivită cu puterea şi capacitatea pe care o are de a înmulţi talantul 
şi a-l întrebuința spre folosul său şi al altora. Căci precum vom vedea 
mai departe, Dumnezeu va cere o amănunţită dare de seamă despre 
întrebuinţarea talanţilor. Şi de aceea, cel ce a primit cinci talanţi, 
deşi avea putere să lucreze numai cu doi talanţi, ar fi nedreptăţit, 
când i s-ar cere socoteală pentru cinci talanţi. Dumnezeu nu dă 
talanţi de un singur fel la toţi oamenii. Acest lucru îl face, pentru ca 
oamenii să trăiască în armonie unii cu alţii. Ar fi desigur imposibil 
să dureze o societate de oameni dacă toţi ar avea aceleaşi feluri de 
capacităţi şi daruri, în acelaşi grad. Tot astfel n-ar fi posibil ca tot 
trupul să fie ochi sau numai mâini, nici armata nu poate fi alcătuită 
numai din comandanţi. Sfântul Ignatie 'Teoforul zice: „Precum 
chitara, numai dacă are coarde de diferite lungimi şi grosimi, poate să 
dea sunete armonioase îmbinate într-o melodie, tot aşa şi în Biserică 
ori în societate. Numai atunci rezultă o armonie folositoare şi de un 
gând, când există mai multe slujiri armonizate ca notele înalte şi joase 
într-o melodie”. 

Depozitul pe care îl primeşte fiecare rob este inegal, dar 
niciun rob nu rămâne fără să primească măcar un talant. Adică 
primeşte talanţi şi dăruire de la Dumnezeu nu numai cel bogat, 
înţelept, ştiutor, demnitar mare, ci şi cel sărac, simplu la minte, 
neînsemnat. De aceea poate fi acesta folositor pentru altul ca şi 
bogatul. Ajunge să transmită altuia, cu curaj şi bunăvoință, mica 
bogăţie pentru care este el capabil. Un pahar cu apă rece, zice 
Domnul, nu va rămâne fără plată, când îl oferi cu bunăvoință. 
Să-i arăţi calea unui trecător necunoscut; să spui două cuvinte de 
mângâiere unui om în necaz; să vizitezi pe un bolnav sau nefericit; 
toate acestea sunt averi însemnate. De obicei noi oamenii rămânem 
muţi de admiraţie numai în faţa avantajelor mari şi a capacităţilor 
extraordinare. De aceea credem că numai acestea au însemnătate. 
Însă această părere a noastră nu este dreaptă. Dumnezeu cercetează 

lucrurile mai adânc, şi dacă află în inima omului celui mai sărac 
şi mai neînsemnat o dispoziţie bună şi gata pentru orice jertfă 
posibilă. El pe aceasta o judecă cu mult mai de preţ decât toată 
ştiinţa strategică a unui Napoleon sau diplomaţia unui Cavour. 
Pentru acest motiv Domnul a considerat bănuţii văduvei, mai 
de preţ decât sumele mari de bani, pe care le aruncau în cutia 
templului cei bogaţi. Fiindcă „bogaţi: au dat din prinosul lor, ea 
însă a dat tot ce a avut” (Mc 12, 41-44). Aşadar, nimeni nu rămâne 
fără talant. Oricât ar socoti vreun creştin că nu are nimic, totuşi 
a primit un suflet nemuritor, care s-a născut din nou prin sfântul 
Botez şi preţuieşte mai mult decât toată lumea. Sufletul este un 
talant de mare preţ; talanţi sunt şi mijloacele de mântuire, pe 
care Dumnezeu le pune la îndemâna fiecărui creştin. Dacă el le 
întrebuinţează în mod corespunzător şi îşi formează un caracter 
virtuos şi sfânt, va fi de folos nu numai lui însuşi, ci şi la mulţi 
alţii, prin exemplul său bun. Există oare vreun om într-o stare mai 
rea decât a fost săracul Lazăr? Şi totuşi el, fiindcă şi-a împodobit 
sufletul său cu răbdare desăvârşită, s-a făcut pildă veşnică, din care 
iau mângâiere şi nădejde atâtea şi atâtea suflete necăjite. 


Cum au administrat talanţii primii doi robi 


Acum Domnul expune, în continuare, în ce fel au administrat 
talanţii primii doi robi şi zice: „mergând cel ce a luat cinci talanți 
a lucrat cu ei şi a făcut alţi cinci taldhţi. De asemenea şi cel ce a 
primit doi, a câştigat şi el alţi doi” (v. 16-17). Cei doi robi au lucrat 
cu talanţii. Adică cu banii pe care i-au primit de la stăpânul lor, 
au început îndată să lucreze conform cu scopul în care au primit 
banii. I-au neguţătorit, cum zice Sfântul Evanghelist Luca, şi au 
realizat câştiguri mari în urma lor. Aceşti doi robi reprezintă pe 
toţi cei care fructifică, cu credinţă şi cu grijă, ca nişte negustori 
duhovniceşti cinstiţi şi harnici, banii pe care li i-a încredinţat 
Dumnezeu. Căci viaţa creştinului este viaţă de muncă grijulie şi 


443 


ARHIM. SERAFIM PAPACOSTAS 


de neguţătorie duhovnicească, prin care el dezvoltă şi înmulţeşte 
darurile lui Dumnezeu. Şi precum neguţătorul se osteneşte ca să 
afle cât mai exact ramura şi felul negoţului său, capitalul material, 
posibilităţile pe care le are, ca să-şi facă întreprinderea lui prosperă, 
tot aşa şi adevăratul creştin. El mai întâi caută să afle bine ce 
fel de talant a primit de la Dumnezeu şi să înţeleagă importanţa 
depozitului. Iar apoi depunând în chip de capital propriu voinţa 
şi hărnicia sa, lucrează neîncetat, ca să dezvolte şi să valorifice 
acest capital în aşa fel, încât să aducă dobânzi duhovniceşti. Şi 
cu ele să poată folosi cât mai mult pe alţii şi să lucreze spre slava 
lui Dumnezeu. Cu adevărat angrosist şi economist duhovnicesc 
inţelept este creştinul care fructifică darurile lui Dumnezeu 
conform cu legea Sa. De aceea Duhul Sfânt îl fericeşte: „Fericit 
este omul care a.aflat înţelepciunea; este mai bine s-o cumperi pe 
ea, decât comori de aur şi de argint” (Pilde 3, 13-14). Primii doi 
robi, prin munca şi îndemnarea lor, au dublat capitalul pe care 
îl primiseră, zice parabola, pe când în neguţătoriile lumeşti, cu 
toate prognosticurile amănunțite, cu toate revistele economice, 
cu tot spiritul comercial, neguţătorii adesea suferă pierderi şi 
falimente. În neguţătoriile duhovniceşti, tocmai dimpotrivă. 
Creştinul care fructifică capitalurile sale duhovniceşti, lucrând 
după legea lui Dumnezeu, cu hărnicie şi grijă, nu poate decât să 
câştige. Creştinul care lucrează şi se luptă impotriva păcatului, 
nu se poate să nu se slobozească de sub puterea păcatului, nu se 
poate să nu înainteze în virtute. Creştinul care ajută şi sprijină pe 
aproapele, cu hotărâre, lepădare de sine şi din toate puterile, nu 
se poate să nu primească binecuvântare de la Dumnezeu. Nu se 
poate ca un astfel de creştin să nu câştige dobânzi de valoare egală 
acelora pe care Dumnezeu i le încredinţase la inceput. Ia seama 
la Sfânta Scriptură şi la istoria bisericească şi politică a lumii şi 
vei vedea că întotdeauna cei ce au lucrat fără interes propriu, cei 
ce au făcut bine ostenindu-se şi lucrând talanţii lor întotdeauna 
au realizat roade multe. Nu şi-au pierdut ostenelile nici Pavel, 

nici Marele Atanasie, dar nici ultimul dintre sfinţi. La fel nu s-au 
pierdut, ci au adus roade mari în omenire, ostenelile şi jertfele 
pe care le-au făcut inventatori de mijloace terapeutice şi operaţii 
medicale şi în general lucrătorii ştiinţelor folositoare. 

În acelaşi fel cel ce lucrează, după lege şi după voia lui 
Dumnezeu, talantul său, este imposibil să nu se folosească atât 
pe sine, cât şi pe alţii, mulţi sau puţini. Folosul este în raport cu 
capacitatea şi cu puterea lui de lucru. Aşadar, iată ce folos şi rod au 
avut talanţii celor doi primi robi, care au lucrat cu grijă. Dar am 
ajuns şi la al treilea rob. 


Cum și-a administrat robul al treilea talantul 


„lar cel ce a luat un talant, ducându-se a săpat în pământ şi a 
ascuns banii stăpânului său” (v. 18). Al treilea rob, în loc să lucreze 
cu talantul domnului său, ca să realizeze un câştig, s-a apucat să 
sape în pământ şi să-l ascundă acolo fără folos. Prin această imagine. 
Domnul arată că printre creştinii care au primit talanţi, sunt şi 
robi nevrednici. Aceştia nici nu preţuiesc darurile lui Dumnezeu, 
nici nu se interesează să le sporească şi să tragă folos din ele, ci 
le îngroapă în putreziciunea şi rugina lumii celei zadarnice. Şi 
parabola arată că, dintre cei trei robi, numai acela care a primit un 
singur talant s-a arătat nevrednic de încredințarea stăpânului său, 
s-a arătat rob rău şi leneş. Dar istoria omenirii, care corespunde 
parabolei, stă mărturie că, din nefericire, foarte mulți chiar dintre 
cei ce au primit doi sau cinci talanţi, îi îngroapă în pământ. Foarte 
multe capacităţi şi calităţi sunt îngropate sub un munte de rugină 
fără folos, ba de multe ori chiar primejdios. Da, primejdios. Mai 
cu seamă în societatea de astăzi, acela care prin naştere, capacitate, 
cunoştinţe, funcţie, stare socială şi influenţă, ar fi putut să indrepte 
poporul spre adevăr, spre virtute, spre adevărata viaţă cetăţenească, 
tocmai ei îl fac să înainteze în răutate. Aceia care ar fi trebuit să fie 
lumină şi pildă de cinste şi de muncă sinceră pentru bine, tocmai 

ei sunt pilde de inconştienţă şi de toată răutatea. Stricăciunea 
caracterelor care atinge ca o boală îngrozitoare pe particulari şi 
societăţi întregi vin de obicei de la straturile superioare şi de la 
persoanele sus-puse, către treptele inferioare ale poporului. Dar să 
ne intoarcem la conţinutul parabolei. 

Al treilea rob avea un singur talant şi prin urmare îndatoririle 
pe care le primise erau mai mici. Totuşi nu s-a îngrijit să corespundă 
măcar acestor îndatoriri mici. Vedem că tot aşa cei care au datoria 
să slujească mai puţin pe alţii spre slava lui Dumnezeu de obicei nu 
au grijă să facă nici acel puţin. Şi e important că ei îşi închipuie că 
ar face fapte mari, dacă ar avea cinci talanţi! Dacă aş avea eu banii 
miliardarului cutare ai vedea ce aş face!... Auzim de obicei de la astfel 
de oameni. Să am eu cultura lui cutare, şi ai vedea, zice altul. Dacă 
m-ar pune preşedinte sau deputat sau director, atunci să vezi... zice 
al treilea. Ce nebunie! Dar amice, dacă acum ai îndatoriri mai mici 
şi nu te mişti, cum ai putea lucra când ai lua asupra-ţi îndatoriri 
mai mari? Dacă nu poţi să duci sarcina cea mică, cum să poţi duce 
răspunderile mari, ostenelile mari, jertfele mari? Nu este mai curând 
aceasta o îndreptăţire pentru lipsa ta de grijă şi pentru lenea, care nu 
te lasă să lucrezi cu îndatoririle tale mici? 

„A săpat în pământ şi a ascuns banii domnului său” robul al 
treilea. Sunt creştini care nici nu cheltuiesc banii stăpânului lor în 
neînfrânare, nici nu abuzează de ei, ci îi ascund şi îi ţin fără folos. 
Banii ascunşi în case de fier sau îngropaţi în pământ, precum şi 
calităţile neîntrebuinţate, sunt asemenea cu alimentele care stau 
închise şi putrezesc într-un bufet. Când ele au drept scop hrănirea 
şi susţinerea oamenilor, sunt lăsate să putrezească. „Înţelepciunea 
ascunsă şi comoara îngropată, ce folos au acestea amândouă?”, zice 
înțeleptul Sirah (20, 30). Din nefericire, acest lucru se întâmplă 
tuturor celor care având harul capacităţii, servicii ecleziastice 
sau politice, le întrebuinţează exclusiv numai pentru propria lor 
înălţare şi desfătare, fără interes pentru binele public şi slava lui 
Dumnezeu. Şi nu se gândesc - precum nu se gândea nici robul 

din parabolă - că talantul pe care îl ascund este al Domnului lor; 
serviciul, banii, arta, capacitatea, sănătatea, nu sunt proprietăţile 
noastre, ci numai depozite pe care ni le-a încredinţat Domnul. 
Noi suntem robi, având datoria să le administrăm, fiindcă avem să 
dăm socoteală de întrebuinţarea lor. În urmarea parabolei Domnul 
arată pe faţă această socoteală. Şi aceasta este partea ei cea mai 
importantă, pe care urmează să o medităm acum. 


Intoarcerea stăpânului și darea de seamă 


În următoarele versete ale parabolei, Domnul descrie a doua 
venire a sa, judecarea oamenilor, robii Săi, darea de seamă, răsplata 
sau pedeapsa pe care ei o vor primi. Adică prezintă în cuvintele vii 
ale imaginilor marea dramă universală a judecății viitoare, spre care 
lumea merge neîncetat. lată descrierea: „După multă vreme, a venit 
stăpânul acelor robi şi a făcut socoteală cu ei” (v. 19). Este adevărat 
că a trecut multă vreme, de când s-a dus Domnul, înălţându-Se la 
cer. Iată se implinesc aproape douăzeci de veacuri şi numai Domnul 
ştie câte vor mai trece. Totuşi oricâte veacuri vor mai trece, odată 
şi odată El va veni. Domnul lasă să treacă vreme multă, nu fiindcă 
este indiferent, după cum îşi închipuie unii, ci fiindcă are indelunga 
răbdare şi aşteaptă să se pocăiască păcătoşii, ca să fie mântuiţi câţi mai 
mulţi oameni (cf. 2 Ptr. 3, 9). Aşadar a venit stăpânul robilor „şi z 
făcut socoteala cu ei”, adică a cerut dare de seamă despre administrarea 
banilor săi. Da, va veni ceasul în care vom fi chemaţi să dăm socoteală 
de modul în care am administrat darurile lui Dumnezeu, cum am 
fructificat acea comoară, care se numeşte suflet, şi darurile pe care 
le-a primit sufletul şi viaţa noastră. 


Darea de seamă a robilor credincioși 


„Şi venind cel ce primise cinci talanţi, a adus alți cinci talanţi 
zicând: Doamne, cinci talanți mi-ai dat; iată am câştigat cu ei alți 

cinci talanți” (v. 20). „Venind şi cel care primise doi talanţi a zis: 
Doamne, doi talanţi mi-ai dat, iată am câştigat cu ei alţi doi talanți” 
(v. 22). Mai întâi trebuie să luăm aminte la faptul că în darea 
lor de seamă cei doi robi credincioşi recunosc şi mărturisesc cu 
recunoştinţă şi mulţumire, că stăpânul lor le dăduse talanţii, că 
acel capital era al stăpânului lor. Este de mare importanţă această 
recunoaştere. Fiindcă acel creştin care îşi aduce aminte mereu 
de binefacerile lui Dumnezeu şi este recunoscător pentru ele nu 
numai că Îi mulţumeşte din inimă lui Dumnezeu, ci se va îngriji 
să dea în schimbul bunătăţii dăruitoare a lui Dumnezeu, un rod de 
supunere, de închinare creştinească, de dragoste adevărată. În felul 
acesta creştinul tot pe sine se foloseşte. Căci Dumnezeu nu are 
nicio nevoie de recunoştinţa noastră, nici nu-i trebuie ceea ce noi 
îi putem oferi. Dar recunoştinţa înnobilează sufletul creştinului şi 
il arată vrednic de daruri şi răsplătiri mari. 

Primii doi robi, pe lângă că recunosc că au primit capitalul de 
la Dumnezeu, au de arătat şi câştiguri, ca dovadă că au administrat 
talanţii stăpânului lor cu credinţă şi că erau vrednici de ce li se 
incredinţase în depozit. Doamne, zice unul, mi-ai dat cinci 
talanţi; iată am câştigat încă cinci talanţi. Şi la fel şi al doilea, a 
ofent stăpânului său doi talanţi pe deasupra. Desigur, capitalul îl 
primiseră ei de la Domnul lor, dar şi ei au lucrat şi au dat muncă, 
grijă şi perseverenţă. Când Duhul Sfânt, prin dumnezeiescul Iacob 
porunceşte: „Arată-mi credinţa din fapte” (2, 18), este ca şi cum ar 
zice: credinţa în Hristos este un talent pe care Dumnezeu l-a dat 
creştinilor. Şi în realitate este o mare binefacere faptul că Dumnezeu 
a binevoit să ne cheme la credinţa ortodoxă, pe câtă vreme s-ar 
fi putut să ne sufle şi pe noi vânturile în valurile necredinţei, 
cititorule. Acest talant al credinţei ne impune îndatorirea să arătăm 
şi fapte potrivite cu credinţa. Ne cere să ne punem la osteneli ca 
să fim sloboziţi de păcat şi să ascultăm de legea lui Dumnezeu. 
Ne cere jertfe în vederea faptelor de iubire. Dumnezeu a dat celor 
mai mulţi creştini, împreună cu credinţa în Hristos, şi alte daruri: 

ştiinţă, artă, bogăţie, slujbe, înţelepciune şi frumuseţe fizică, daruri 
care sunt potrivite pentru un mod sau altul de viaţă. Dar Duhul 
întreabă: „Cine este înţelept şi ştiutor între voi? Să arate Japtele lui, 
făcute întru blândeţea înţelepciunii, din purtarea lui bună” (ac 3, 
13). Adică din fapte bune, pe care le face, netulburat, cu blândeţe şi 
smerenie, se va dovedi flecare dacă a fost vrednic de înţelepciunea, 
de arta, de ştiinţa, de slujba pe care i-a hotărât-o Dumnezeu. 

Pe deasupra trebuie să băgăm de seamă că aceşti doi robi au adus 
stăpânului lor un câştig care dubla capitalul. Cel dintâi n-a câştigat 
trei talanţi, ci cinci, atât cât era capitalul. Celălalt care primise doi 
talanţi, a câştigat tot doi talanţi, dublând capitalul. Prin aceasta 
Domnul arată limpede că Dumnezeu pretinde de la no: faptele, pe 
măsura darurilor pe care ni le-a dat şi a împrejurărilor pe care ni 
le hărăzeşte, ca să le folosim. O, cât este de mare dreptatea, dar şi 
bunătatea lui Dumnezeu! Dreptatea, fiindcă de la acela căruia i-a 
dat mai mult, pretinde mai mult, pe când de la sărac pretinde mai 
puţin. 

Bunătatea, precum vom vedea, îi răsplăteşte pe robii credin- 
CiOŞI şi harnici cu o răsplată minunată. Aşadar, creştine, vezi cât de 
mult te înşeli, când te superi că Dumnezeu nu te-a făcut şi pe tine 
savant, bogat, mare funcţionar? Vezi că acela care a primit mai 
mult, trebuie să se şi ostenească mai mult, ca să aducă un câştig mai 
mare. Corăbiile mari au şi încărcătură mare, zice pe drept cuvânt 
poporul. Vezi, dacă ţie ţi-ar fi dat mai mult, ai fi fost pierdut. Pier- 
dut cu desăvârşire. Căci talanţii ar fi fost mai presus de puterile tale 
şi tu n-ai fi putut să-i dublezi. Pe când aşa, cu aceste puţine posibi- 
lităţ, ai cel puţin siguranţa că, dacă vei lucra cu grijă, după voia lui 
Dumnezeu, vei aduce şi roade pe măsură şi vei corespunde îndato- 
ririlor pe care ţi le-a încredinţat Domnul tău. Fii deci încredinţat 
că dreptul şi bunul Dumnezeu îţi dă acele daruri care se potrivesc 
cel mai bine cu caracterul tău; îţi dă talanţii cutare, poţi să ajungi la 
mântuirea şi la fericirea ta. 

Primirea dării de seamă a robilor și răsplătirea lor 


După ce stăpânul a ascultat darea de seamă a celor doi robi 
grijulii şi muncitori, nu numai că a primit-o şi a aprobat-o, dar 
i-a şi răsplătit pe robi. Iată ce le-a zis fiecăruia: „Bine rob bun şi 
credincios, peste puţin ai fost credincios, peste multe te voi pune; 
întră întru bucuria Domnului tău” (v. 21, 23). Adică: robule iubit 
şi credincios, ai lucrat foarte bine. Fiindcă te-ai arătat vrednic de 
incredere în puţine daruri, te voi avansa dându-ţi daruri. 

Cititorul înţelege cu uşurinţă că aceste cuvinte ale parabolei 
se potrivesc creştinilor credincioşi, care s-au dovedit vrednici de 
darurile lui Dumnezeu, fiindcă au lucrat cu grijă şi cu plăcere de 
Dumnezeu. Dar îi vom aminti aici un lucru despre care am mai 
vorbit şi înainte: că Dumnezeu priveşte mai mult la voinţa şi la 
hotărârea şi la grija cu care lucrează fiecare. Fiindcă şi celui care a 
primit doi talanţi i-a dat exact aceeaşi răsplată ca şi celui care luase 
cinci talanţi. Căci râvna şi bunăvoința pe care au pus-o amândoi 
era la fel de mare. De aceea şi răsplata primită este la fel. Diferenţa 
de câştig, adică faptul că unul a câştigat cinci talanţi, iar altul doi, 
provine din diferenţa sumei pe care o primiseră, precum şi din 
diferenţa posibilităţilor lor deosebite, pe care le aveau. Dar râvna lor 
intru slujirea Domnului lor era aceeaşi. Vedem limpede de aici că 
Dumnezeu va lua în considerare mijloacele, limitele şi împrejurările 
pe care le-a dat fiecăruia, iar pe baza lor va preţui virtutea pe care tot 
creştinul virtuos o va prezenta la ziua judecății. De aceea oamenii, 
care la prima vedere păreau harnici şi ostenitori, mai mult decât 
alţii, este posibil să primească o răsplată a fel cu alţii, care nu păreau 
atât de harnici, neavând nici atâta putere şi nici daruri atât de mari. 
Aşadar, creştine, dacă eşti un biet om, care munceşti în muncile cele 
mai grele, încă ai grijă ca să-ţi formezi sufletul creştineşte, conform 
cu mijloacele câte ţi le-a dat Dumnezeu, îngrijeşte-te în cercul tău 
de activitate să fi folositor şi altora, atunci vei primi aceeaşi răsplată 
cu creştinul care are funcţiile cele mai înalte şi a făcut fapte mari 

cu credinţă şi cu sinceritate. Dumnezeu judecă cu o dreptate foarte 
scrupuloasă, dar şi cu cea mai mare bunătate. Să cercetăm acum mai 
bine cuvintele Domnului, care descriu răsplătirea celor doi robi. 

Mai întâi, îi slăveşte şi îi cinsteşte, căci îi numeşte „robi buni 
şi credincioşi”. Sinceritatea, grija, curajul, bunătatea caracterului, 
credinţa cea dovedită prin fapte, a creştinilor nu va fi pierdută, 
ci „se va afla în laudă şi cinste şi slavă”, în ziua judecății (1 Ptr 1, 
7). Noi oamenii luăm asupra noastră atâtea osteneli şi jertfe, ca să 
auzim câteva cuvinte de laudă sau să vedem tipărite în ziare laude, 
nu întotdeauna sincere, ci de multe ori falsificate cu prefăcătorii şi 
linguşeală. Sunt şi oameni care nu pregetă să întrebuinţeze mijloace 
ilegale şi criminale, ba chiar să primejduiască, ca să primească o 
funcţie în urma căreia să audă cuvinte de laudă şi admiraţie de la 
compatrioţii lor. Dar câţi vor fi cei ce îi vor lăuda şi îi vor slăvi? O 
sută, o mie, o sută de mii, în sfârşit, toţi locuitorii pământului; fie şi 
aşa. După un timp oarecare însă nimeni nu-şi vor mai aduce aminte 
de ei. După ce.va fi trecut generaţia lor, se va stinge şi numele şi 
amintirea lor. Dar gândeşte-te, creştine, la lauda şi la slava pe care o 
va da Hristos creştinilor celor drepţi şi virtuoşi, care în viaţa aceasta 
poate că au trăit adeseori nerecunoscuţi, dar au trăit lucrând binele 
cu credinţă şi cu grijă. Îi va slăvi şi îi va înălța în faţa a nenumărate mii 
de oameni din toate neamurile, zicând: „Bine rob bun şi credincios”, 
Îi vor admira zeci de mii de îngeri. Dumnezeu 'Tatăl va întări slava 
lor, slavă netrecătoare, statornică şi veşnică. Aşadar, ce este slava 
cea adevărată? Cine este cu adevărat slăvit? Oare nu este acel creştin 
pe care nu l-au slăvit oamenii de pe pământ cu o slavă trecătoare, 
care piere ca fumul, dar îl slăveşte veşnic mulţimea îngerilor şi a 
sfinţilor? Iar slava lui o binecuvântează Dumnezeu. Aceasta este 
slava cea reală, pe care trebuie s-o dobândească un creştin. Şi dacă 
a dobândit-o ce importanţă mai are că aici pe pământ oamenii n-au 
recunoscut vrednicia lui, l-au trecut cu vederea ori l-au osândit? 

În al doilea rând, acea slavă pe care o dă Hristos nu e vorbă 
goală, ci o avansare la o vrednicie mai mare. Fiindcă El zice către 

fiecare dintre cei doi robi: „Peste puţin ai fost credincios, peste multe 
te voi pune”. "Ţi-am dat pe pământ o capacitate, cu care te-ai arătat 
ştiutor, ai întrebuințat ştiinţa spre propria mântuire şi spre folosul 
altora. Ţi-am dat pe pământ bani şi tu i-ai întrebuințat ca să uşurezi 
pe cei nefericiţi, să hrăneşti pe cei flămânzi, să-i foloseşti şi să 
faci bine. Acum primeşti şi tu deplina înălţare, hrană, şi bucuria 
cerească. Ai dispus de averea ta în chip drept „şi Eu îți dau moştenire 
împărăţia Mea ca să mănânci şi să bei la masa Mea, în împărăția 
Părintelui Meu” (Lc 22, 29-30). Şi în general, pentru toţi cei ce au 
întrebuințat harul lor conform cu voia lui Dumnezeu, Domnul a 
pregătit „cunună” (Il Tim 4, 8), „tron” (Apoc 3, 21), „împărăţie” (Mt 
25, 34). lar vrednicia şi fericirea la care vor fi avansați robii cei buni 
şi credincioşi ai lui Dumnezeu este neasemănat mai mare decât 
slujbele, pe care ei le-au făcut aici pe pământ. Adică cele mai mari 
osteneli, cele mai mari suferinţe, cele mai însemnate jertfe, pe care 
le poate face cineva aici pentru alţii, nu pot fi comparate nici pe 
departe cu marea slavă şi vrednicie pe care o va primi în cer. 

Ba încă şi slava aceasta este o pricină de bucurie adevărată. 
Căci Domnul zice fiecăruia dintre robii credincioşi: „Intră întru 
bucuria Domnului tău”. Adică pe acei creştini care şi-au implinit 
menirea aici pe pământ, Dumnezeu îi va învrednici să intre în 
împărăţia bucuriei, unde „va fi ştearsă toată lacrima de la ochii lor 
şi moartea nu va mai fi, nici jale, nici strigăt, nici osteneală” (Apoc 
21, 4). Şi acolo se vor deschide fântânile bucuriei nesfârşite, ca 
să se bucure veşnic sufletele robilor credincioşi. Ei vor intra în 
bucuria Domnului lor, care în locul „buczriei care era pregătită, a 
suferit crucea” (Evr 12, 20). Şi-a vărsat sângele ca să asigure bucuria 
pentru toţi cei ce cred în El şi lucrează aici ca iconomi credincioşi 
şi buni ai harului, ca negustori harnici şi prevăzători ai negoţului 
duhovnicesc, ca sprijinitori şi ajutători ai aproapelui, curajoşi şi 
binefăcători. 

Darea de seamă a robului leneș 


Pe cât de plăcută la auz este darea de seamă cea plină de 
recunoştinţă a robilor celor buni, pe atât de neplăcută şi de tristă 
la auz este darea de seamă a robului celui rău. Trebuie însă să o 
medităm şi pe aceasta cu luare aminte, ca să nu ne aflăm şi noi în 
situaţia lui. Iată darea lui de seamă: „Venind şi cel ce a luat un talant 
a zis: stăpâne, am ştiut că eşti om rău, seceri de unde n-ai semănat şi 
aduni de unde nu ai risipit; şi temându-mă, m-am dus şi am ascuns 
talantul tău în pământ; iată ai ce este al tău” (v. 24-25). Va să zică 
robul acesta care primise un singur talant nu s-a silit cu curaj să 
dea socoteală ca şi ceilalți şi a venit la urmă. A crezut că deoarece 
primise în grija lui să nu piardă talantul; deoarece îl intoarce întreg 
stăpânului său; deoarece n-a făcut abuz şi nu l-a cheltuit pentru 
sine, nu datorează nimic, ci este cu totul în rânduială. Cât priveşte 
porunca pe care o primise de la stăpânul său, să muncească şi să 
câştige cu acel talant, işi închipuia că-şi poate îndreptăţi lenea lui 
cu pretextul că îl ştia pe stăpânul său om rău, care seceră unde n-a 
semănat şi adună unde n-a risipit; şi că temându-se de răutatea şi de 
asprimea stăpânului, s-a dus şi a îngropat talantul în pământ. 

Apărarea aceasta a robului leneş înfăţişează cel mai bine 
purtarea acelor oameni, interesându-se numai de binele lor propriu, 
îngroapă harurile pe care le-au primit de la Dumnezeu, în lucrări 
materiale şi pământeşti, fără să se îngrijească de folosul aproapelui. 
Fiindcă observă că lucrarea duhovnicească este obositoare, aceştia 
preferă o viaţă uşoară şi plăcută. Călătoresc spre ziua Judecăţii, 
bazaţi pe îndreptăţiri nevalabile şi zadarnice, precum a fost şi 
indreptăţirea robului leneş din parabolă. Adică zic: eu nu sunt nici 
desfrânat, nici hoţ, nici nu combat religia; şi prin urmare cred că 
Dumnezeu nu pretinde nimic mai mult de la mine. 

Ei însă nu înţeleg că, chiar dacă n-au păgubit pe nimeni, 
sunt vinovaţi fiindcă n-au adus nimănui folos, nici lor înşişi, nici 

altora, întocmai ca bondarii cei nefolositori. Spui că n-ai batjocorit 
pe nimeni? Foarte bine. Dar ai văzut pe altul apăsat de sărăcie şi 
lipsuri, de tuberculoză şi de alte boli molipsitoare, şi l-ai lăsat în 
voia sorții, când îţi sta în putinţă să-l ajuţi. Nu eşti răspunzător de 
aceasta? Zici că n-ai furat. Te cred. Adăugăm că niciodată n-ai făcut 
nedreptate în serviciul tău. Dar te-ai arătat cu totul indiferent, când 
ai văzut pe altul suferind o nedreptate, deşi ai fi putut să-l ajuţi. 
Te-ai mărginit la casa ta şi te-ai desfătat cu familia ta şi de bunurile 
tale, fără a te interesa că alţii flămânzesc. Ţi-ai împodobit casa cu 
mobile de ultima modă, pe când vecinul tău n-avea un acoperiş 
pentru copiii săi. Ţi-ai atârnat podoabe scumpe de grumazi, de 
urechi, de degete, în timp ce altul nu avea o zdreanţă să o poarte. 
Te-ai îngrijit să ai servitori, guvernante, profesori de două şi de trei 
ori cât îţi trebuia pentru fiul şi pentru fiica ta; pe când fata săracă 
şi orfană a vecinului tău cădea în necinste, fiindcă n-a găsit la timp 
niciun ajutor, niciun sfat, niciun sprijin. 

Crezi deci că dreptatea este numai în faptul că cugetul tău 
nu te-a lăsat să furi? Nu ştii că tot dreptate este să nu laşi să sufere 
pe altul, care este şi el om ca tine, creştin, frate al tău? Zici că n-ai 
fost duşman al religiei. Admit. Dar n-ai spus niciodată vreo vorbă 
în sprijinul religiei, n-ai făcut pe nimeni să-şi schimbe viaţa, asta 
păcătoasă, să fie mântuit. Ba încă, prin indiferența ta faţă de religie, 
prin viaţa ta lumească, ai devenit pildă de indiferenţă şi pentru 
ceilalţi şi i-ai pornit spre aceeaşi viaţă, pe care o trăieşti tu. Crezi 
că nu combaţi viaţa creştină, prin felul tău de viaţă? „Cine nu este 
cu mine, este împotriva Mea”, zice Domnul (Lc 11, 23). Iar tu, care 
ai primit cel mai mare talant, slujirea preoțească, făcându-te păstor 
al turmei lui Hristos, crezi că este de-ajuns faptul că nu expui 
această vrednicie mare batjocoritorilor şi nu o înjoseşti printr-o 
viaţă de sminteală anticreştinească, nici nu te arăţi pe faţă apostat 
şi dispreţuitor al legii dumnezeieşti? Dar te dezinteresezi complet 
de starea creştinilor care ţi=au fost încredinţaţi, cu învățături, cu 

mărturii şi exemple. Taci şi nu faci nimic, te îngrijeşti numai de 
binele tău şi laşi poporul să-şi închipuie că drumul pierzării, pe 
care merge el, în realitate nu este pierzător. Căci tu, care ai fost 
rânduit să împiedici poporul de la pierzanie, taci şi-l laşi să meargă 
mai departe. Vezi oile tale şi vezi cum vine lupul păcatelor şi le 
răpeşte, prin erezie, necredinţă şi ateism, iar tu rămâi indiferent. 
Aşadar nu este vătămător acel demnitar al Bisericii sau al statului, 
care dă dovadă de o neglijenţă şi indiferenţă atât de criminală? Şi 
nu vezi tu, cititorule, că este vătămător şi rău-facător faţă de starea 
ta acela care nu fură, nu cheltuieşte rău lucrurile sale, dar rămâne 
inactiv şi leneş, indiferent dacă ele putrezesc, se strică, sunt prădate 
de hoţi? Vezi aşadar cât de rea şi nebună este îndreptăţirea cu care 
unii apar la marea judecată? 

Însă pledoaria robului leneş al parabolei arată şi alte urâciuni 
ale purtării unora din creştini. Şi trebuie să le cercetăm. Acest rob 
era nemulţumitor faţă de stăpânul său, care îi făcuse bine. Era 
leneş şi nu voia să muncească. Ba încă a îndrăznit să clevetească, 
numindu-l aspru şi nedrept. Căci zice el: „Doamre, am ştiut că eşti 
rău, care seceri unde n-ai semănat şi aduni unde n-ai risipit”. Din 
aceste cuvinte, putem vedea limpede că acel creştin, care nu simte 
dragoste şi recunoştinţă faţă de Dumnezeu, pentru darurile Sale, 
nici nu vrea să ia asupră-şi faptele cele obositoare ale vieţii creştine, 
ci prefera uşurinţa vieţii de lume, pune pe seama lui Dumnezeu 
răutate şi asprime. Îl numeşte aspru, fiindcă i-a dat omului o 
destinaţie mai înaltă. Un astfel de om îndrăzneşte să considere pe 
Dumnezeu duşman şi să-L acuze că împarte răspunderi prea mari. 
Cu alte cuvinte, cleveteşte neincetat pe Dumnezeu. E adevărat 
că Dumnezeu i-a dat omului capitaluri, adică daruri şi capacităţi 
diferite, cu care omul trebuie să lucreze, dar Dumnezeu este 
gata să-i dea omului şi ajutor, dacă acesta vrea să lucreze şi să se 
ostenească. „O, viclenia robului!”, exclama Sfântul loan Gură de 
Aur. „O, nerecunoştinţă mare! Nu numai că n-a lucrat cu talantul 

pe care l-a primit, dar în loc de încă un talant, a adus câştig o 
acuzaţie”. Aşa este răutatea: „întunecă mintea şi duce la pierzare pe 
acel ce a alunecat de la calea cea dreaptă”. 

Mintea creştinului nemulţumitor şi leneş se întunecă. Între 
Dumnezeu şi el se deschide o prăpastie. Închipuirea lui cea 
stricată i-L prezintă pe Dumnezeu ca pe un duşman. Precum acei 
nefericiţi, care suferă de mania persecuției, socotesc că şi rudele 
cele mai apropiate şi dragi îl duşmănesc, tot aşa şi omul rău şi 
leneş îl consideră pe Dumnezeu duşman al său şi îl acuză. Fiindcă 
nu vrea să lucreze virtutea, dar vrea să-şi îndreptăţească viaţa 
păcătoasă, omul rău este gata să osândească faptele lui Dumnezeu 
şi dreptatea Sa. Un asemenea om zice: Este oare drept şi potrivit cu 
bunătatea dumnezeiască să mă judece Dumnezeu, osândindu-mă 
la o pedeapsă veşnică, pentru o viaţă de şaizeci ori optzeci de ani, 
trăită în păcat? Dar dacă cel care face această afirmaţie, s-ar îngriji 
să afle gravitatea păcatului, dacă s-ar hotări să-şi schimbe viaţa, 
să lucreze pentru virtute şi să cunoască însemnătatea şi dulceaţa 
ei, atunci niciodată nu şi-ar mai forma astfel de judecăţi strâmbe 
şi rele în capul lor. Căci ar vedea foarte bine, în lumina virtuţii, 
minunata dreptate şi bunătate a lui Dumnezeu. Luaţi aminte la 
viaţa socială şi veţi vedea-că leneşii şi trântorii au cele mai multe 
pretenţii de la alţii, care lucrează şi se ostenesc, dar impotriva 
binefăcătorilor, trântorii au judecăţi rele şi osânde îngrozitoare. 
La fel i se întâmplă oricui nu vrea să lucreze virtutea. Deoarece 
virtutea pretinde muncă, osteneală, jertfă, aşa unul incearcă să se 
elibereze de răspundere şi să arunce răspunderea în capul altora, ba 
chiar în capul lui Dumnezeu! 

Mai trebuie să luăm aminte şi faptul că al treilea rob al parabolei 
manifestă o frică servilă. „Temnându-mă, am ascuns talantul tău în 
pământ”, zice el. Orice lucru ar face omul, dacă nu-l face cu simţirea 
că este de datoria lui, ci cu impresia că este un lucru de prisos, ori îl 
face din frică, omul nu poate lucra cu credincioşie şi grijă. Numai 

când îşi iubeşte talentul, munca, preţuieşte şi folosul, numai 
atunci lucrează cu mare râvnă. 'Tot aşa se întâmplă, cititorule, şi 
în lucrarea virtuţii. Cei ce nu izbutesc să înţeleagă că Dumnezeu 
este dragoste şi are iubire nemărginită pentru om; cu toată datoria 
pe care o pune asupra noastră, o pune numai fiindcă vrea să ne 
facă într-adevăr fericiţi; că Dumnezeu prezice pedepse, nu fuindcă 
este aspru şi rău — departe de la noi hula aceasta! — ci fiindcă este 
drept şi ar vrea să nu fim niciodată osândiţi; că lepădarea de păcat 
şi dobândirea virtuţii ne-o cere, fiindcă păcatul aduce necaz şi 
nefericire, pe când virtutea este elementul în care sufletul îşi află 
bucuria şi pacea sa adevărată. 'Toţi cei ce nu înţeleg acestea, ci fug 
de păcatele mari de frica de pedeapsă, aceia au un mod de gândire 
servilă, îşi formează un caracter de sclav. Precum sclavii din epoca 
antică munceau când era stăpânul lor de faţă, fiindcă se temeau de 
pedeapsă şi de moarte; dar îndată ce stăpânul se ducea, lăsau munca 
şi la primul prilej o luau la fugă; tot aşa şi creştinul care nu şi-a 
format o idee adevărată despre bunătatea lui Dumnezeu şi despre 
importanţa virtuţii nu poate fi un creştin adevărat. Cu primul 
prilej el se va depărta de Dumnezeu, se poate chiar să se lepede de 
religie şi s-o urască, precum urăsc sclavii pe proprietarii lor. Aşadar 
cititorule, trebuie să iubim pe Dumnezeu şi atunci vom înţelege ce 
rai adevărat va înflori în sufletul nostru. „În iubire nu este frică, ci 
iubirea scoate afară frica”, zice Duhul Sfânt, prin apostolul iubirii (| 
In 4, 18). Religia creştină, ca o religie a dragostei, scoate afară frica 
de sclav, pretinde un devotament din inimă şi sincer, o dragoste care 
aduce în suflet un nemărginit respect faţă de Dumnezeu, bucură, 
luminează şi aduce pace. Iată care a fost darea de seamă a robului 
leneş: ura nesocotită, acuzatoare şi vrednică numai de un sclav. La 
fel este orice îndreptăţire care vrea să acopere neimplinirea vreunei 
datorii. Dar să vedem acum, care a fost răspunsul stăpânului la 
indreptăţirea robului celui leneş. 

Răspunzând la îndreptăţirile robului celui viclean, Domnul 
arată că ele sunt neîntemeiate şi fără nicio bază reală, că sunt nişte 
simple pretexte. În acelaşi timp, îi dă răsplata cuvenită pentru 
viclenia lui. 

„Răspunzând stăpânul, i-a zis: robule viclean şi leneş, ai ştiut 
că secer de unde n-am semănat şi adun de unde n-am risipit. Trebuia 
să dai banii mei cămătarilor şi eu, venind, aş fi luat ce a al meu cu 
dobândă ” (v. 26-27). Prin acest răspuns al stăpânului care nu este 
altul decât Hristos judecând pe oameni, robii Săi, Domnul arată 
limpede două mari greşeli ale acelui rob. Mai întâi lenea lui. Este 
un rob viclean şi leneş. Domnul leagă împreună aceste două mari 
greşeli, lenea cu răutatea. Fiindcă lipsa de griji şi lenea sunt drumul 
cel mai lesnicios care duce la înşelăciune, amăgire şi minciună, adică 
la acele fapte păcătoase, care oferă omului mijloace de nelucrare şi 
alte desfătări fără osteneală. În acele fapte vrednice de dispreţ şi 
in îndeletnicirea necinstită a plastografiei, a tâlhăriei, a furtului, 
a faptelor ruşinoase, ajung mai cu seamă cei care stau degeaba, cei 
leneşi, cei ce nu vor să se ostenească spre a deveni virtuoşi. Cei din 
trecut spuneau foarte bine: „Ne/ucrarea este maica tuturor relelor”, 
este pricina oricărei crime, cum zice şi marele Vasile. 

Iubitul cititor să ia aminte la un amănunt important pe care 
il vom semnala acum: Biserica Ortodoxă a pus lenea, nelucrarea, 
lipsa de grijă, printre păcatele de moarte, adică printre acele păcate 
care îmbolvăvesc sufletul grav şi îndepărtează harul lui Dumnezeu 
ducând la moartea veşnică. Aşadar lipsa de grijă şi lenea pot fi 
păcate de moarte? La prima vedere lucrul pare un paradox. Dacă te 
gândeşti că lenea este maica tuturor răutăţilor, înţelegi numaidecât 
pentru ce Biserica Ortodoxă a socotit-o păcat de moarte. Creştinul 
care nu se îngrijeşte şi nu lucrează pentru formarea lui spre virtute, 
îşi lasă sufletul fără pază, aşa că toată pofta cea rea intră în el. Apoi 

pofta cea rea „după ce a fost primită naşte păcatul, iar păcatul săvârşit 
naşte moartea”, zice Dumnezeu prin Iacob (1, 15). Lipsa de grijă şi 
trândăvia deschide larg uşa sufletului în faţa diavolului, care intră 
în astfel de suflete trândave şi ia cu el alte duhuri mai rele decât el 
(cf Mr 12, 44-45). În felul acesta starea acelui suflet se face şi mai 
rea. 

Altfel, fie că omul se sinucide cu o otravă puternică, fie că nu 
se îngrijeşte de hrană şi moare de foame, rezultatul este acelaşi: că 
moare. La fel, fie că cineva face o crimă mare, fie că este neglijent 
cu hrana şi creşterea duhovnicească a sufletului său, ajunge la 
acelaşi rezultat: stricarea vieţii duhovniceşti, putrezirea şi moartea 
duhovnicească. Aşadar, este foarte firesc să considerăm trândăvia 
şi neglijenţa în lucruri duhovniceşti ca nişte păcate de moarte, în 
stare să ducă la osândă, dacă creştinul nu se reculege la timp, nu se 
pocăieşte şi nu se supune ostenelilor, cu o hotărâre statornică. 

În al doilea rând, faptul că robul contrazice pe stăpân. 
În răspunsul pe care stăpânul îl dă robului viclean, arată cât de 
impotrivitoare şi nesocotită este îndreptăţirea acestuia. Vorbind în 
felul oamenilor, Domnul zice: Ştiai că sunt rău şi aspru, că secer de 
unde n-am semănat cu atât mai mult să lucrezi, ca să eviţi asprimea 
Mea? În ce fel se potriveşte teama ta de asprimea Mea cu neglijenţa 
şi indiferența pe care le-ai dovedit? Domnul vrea să ne arate că 
credinţa noastră în dreptatea Lui şi în socoteala amănunţită pe care 
ne-o va cere despre lucrarea noastră duhovnicească, face neglijenţa 
noastră de neîndreptăţit şi de neiertat. De aceea nu trebuie să 
ingăduim în lucrul nostru nicio neglijenţă. 

Ştiau că sunt aspru, urmează să zică Domnul către rob, şi de 
aceea nu te-ai hotărât să negustoreşti talantul tău; dar cel puţin de 
ce nu l-ai pus la o bancă? Cu această faptă, nu ţi-ai fi împlinit toată 
datoria, dar şi Eu aş fi câştigat ceva, dar nu atât cât aş fi câştigat, 
dacă ai fi lucrat tu cu el. Aş avea cel puţin o dobândă cât de mică. 
Când pe de o parte te temi de asprimea Mea, iar pe de altă parte 

uiţi chiar şi acea lucrare care nu cerea osteneli şi primejdii, nu este 
oare aceasta o împotrivire iraţională? Banca la care robul putea să 
fi depus talantul lui este comoara milei creştine. Acolo robul, care 
se consideră pe sine incapabil să lucreze pentru Hristos, poate să-şi 
depună talanţii rugăciunii şi prin rugăciune să dovedească că este 
rob credincios. Ba se mai poate înţelege că banca şi schimbătorii 
de bani sunt alţi oameni credincioşi şi activi, care sunt împiedicaţi 
în împlinirea îndatoririlor lor de robii cei vicleni. Prin urmare, 
înţelesul acestor cuvinte ale Domnului ar putea fi şi următorul: 
Creştine, dacă tu nu ai curajul şi hărnicia, ca să poţi face un lucru 
mare şi important, nu crezi că trebuie să faci un lucru mai mic şi 
mai uşor? Fiindcă acel lucru mic este mai presus de orice. Dacă tu 
nu vrei să lucrezi şi să te osteneşti cu poziţia ta socială, cu funcţia, 
cu darurile pe care ţi le-a dat Dumnezeu, ca să fi de folos altora, cel 
puţin ia-ţi colaboratori, care vor lucra fără ca tu să te osteneşti. Lasă 
pe alţii să facă ceea ce tu nu faci şi nu împiedica binele, care decurge 
din situaţia ta. Cărturarii şi fariseii, nu numai că nu lucrau ei înşişi 
spre folosul altora, dar chiar împiedicau fapta prin care alţii puteau 
deveni folositori, şi de aceea Domnul a strigat impotriva lor acel 
înspăimântător: „Vai vouă cărturari şi farisei Jătarnici, că închideți 
împărăţia Cerurilor înaintea oamenilor; căci nici voi nu intraţi, nici 
pe cei ce vor să intre nu-i lăsaţi” (Mt 23, 13). 

Zici pe de o parte că Eu secer unde n-am semănat şi adun pe 
aria unde n-am risipit grâul. Dar pe de altă parte imi spui: a-ţi 
talantul Tău. Prin urmare, am semănat şi Eu în tine. Ţi-am dat şi ţie 
un talant. Nu este asta o contrazicere? Faptul că tu ai astăzi haruri, 
capacităţi, bani, meşteşug, dovedeşte că Eu semăn şi împart, zice 
Dumnezeu către toţi creştinii. Fiindcă toate acestea le-ai primit de 
la Mine. Şi pe câtă vreme semăn şi impart, am şi eu dreptul să secer, 
să adun, să pretind un câştig din cele ce am dat. Vezi, cititorule, cu 
câtă înţelepciune amuţeşte Hristos pe om, folosindu-se de propriile 
îndreptăţiri ale omului. 

Este trist că mulţi creştini dintre cei care n-au pierdut definitiv 
credinţa şi nu vorbesc despre religie cu dispreţ, găsesc totdeauna 
îndreptăţire, ca să acopere neindeplinirea îndatoririlor lor, 
neglijenţa şi indiferența lor faţă de lucrul duhovnicesc. Când unul 
din aceştia nu merge la biserică, se va îndreptăţi prin vremea care 
nu-l lasă sau prin depărtarea mare a bisericii. Când nu se pocăeşte 
şi nu se mărturiseşte, preotul este de vină; poate e păcătos altul, 
care deşi a fost mărturisit, nu s-a făcut sfânt îndată. Când nu-şi face 
milostenia, când nu se roagă, are la îndemână numaidecât câte o 
îndreptăţire. Dar totdeauna acest fel de indreptăţire vine de la acei 
creştini, care n-au gustat din dulceaţa harului dumnezeiesc, şi n-au 
prețuit viaţa creştină. Şi de aceea ei cred că Evanghelia are numai 
acuzări şi pretenţii, iar Dumnezeu este prea mulţumit dacă ne 
abţinem de la rele mari. Însă toate acestea nu sunt decât pretexte. 
Va trece însă vremea pretextelor şi a îndreptăţirilor, va veni o zi în 
care, vai, vor pieri ca fumul toate îndreptăţirile cele serioase, cele 
nebune, cele copilăreşti. Iar cei ce au în gura lor câte o îndreptăţire 
pentru orice neglijenţă, nu vor găsi cuvânt de răspuns la dovezile 
Domnului foarte logice şi de necontrazis. Se vor afla fără nicio 
apărare dreaptă, amuţiţi, osândiţi, ca şi robul din parabolă, a cărui 
osândire o vom vedea acum, în urmare. 


Osândirea robului celui viclean 


Osânda robului celui viclean are două puncte de vedere. Unul 
este lipsirea de talanţi: „/zaţi deci de la el talantul şi daţi-l celui care are 
cei zece talanţi”, zice Domnul (v. 28). El porunceşte să i se ia robului 
celui viclean şi leneş talantul. Şi astfel slava pe care ar fi avut-o de 
pe urma talantului se schimbă în ruşinea lipsirii pe veci de talant. 
Domnul mai adaugă că talantul trebuie să fie dat ca răsplată celui 
grijuliu şi făcător de bine şi explică motivul acestei noi răsplăţi, dă 
robului celui harnic: „Căci celui ce are, i se va mai da şi îi va prisosi”, 

adică aceluia care a făcut multe fapte bune, i se va da putere, har 
şi bucurie, aşa încât să-i prisosească. Vedem că acest lucru îl aplică 
Dumnezeu mai întâi la lucrurile vieţii prezente. „Sznt unii care 
risipind averile lor, le înmulțesc; dar sunt şi alţii care, adunându-le, 
le împuţinează”, zice Dumnezeu prin înțeleptul Solomon (P:/de 
11, 24). Adică oamenii care seamănă şi răspândesc averea, roadele, 
avantajele, câştigul meseriei lor, în fapte de milostenie şi iubire 
de oameni, nu numai că nu sărăcesc, ci primesc de la Dumnezeu 
mai mult; căci ei imită pe însuşi Dumnezeu cel Care răspândeşte 
bunătăţile Sale peste toţi şi peste toate. Dimpotrivă, cel zgârcit 
şi iubitor de argint, care şi-a înmormântat sufletul său în avere, 
este atât de lipsit, încât inima i se frânge când trebuie să dea o 
milostenie. Acela în curând îşi va pierde toată averea lui. 

Dar cuvântul acesta al Domnului se poate aplica mai cu seamă 
la darurile duhovniceşti. Adică: acel creştin care întrebuinţează 
mijloacele, împrejurările şi harismele pe care i le-a dat Dumnezeu, 
spre folosul său propriu şi al altora, primeşte har şi mai îmbelşugat, 
aşa încât înaintează spre treptele superioare de viaţă duhovnicească, 
realizează rezultate mari şi se face unealtă de mântuire a sufletelor. 
Sfinţii Vasile cel Mare, loan Gură de Aur şi alţi mari păstori şi 
învăţători ai Bisericii au primit desigur de la Dumnezeu haruri şi 
avantaje trupeşti şi sufleteşti. Dar dacă ei le-ar fi ascuns, dacă s-ar 
fi îngrijit numai de propria lor înălţare sau de o faimă provizorie, 
atât numele lor, cât şi avantajele primite s-ar fi stins. Dar fiindcă 
ei le-au întrebuințat spre binele multora, spre slava lui Dumnezeu, 
de aceea au primit de la Domnul un har şi mai mare, arătându-se 
cu adevărat mari Părinţi şi învăţători a toată lumea. Şi, cu toate 
că sufletele care au fost călăuzite spre mântuire de ei aparţin lui 
Hristos, totuşi pot să zică şi ei, şi orice următor al lor, impreună cu 
Pavel: „Vo: sunteţi slava şi bucuria mea” (| Tes 2, 20; Fil 4, 1). 

Şi pe dos: „De /a cel ce nu are, se va lua şi ceea ce are”, zice 
Domnul în parabolă (v. 29). Este foarte firesc ca Dumnezeu să 

ridice darul de la aceia care nu-l întrebuinţează. Şi în natură este o 
lege, conform cu care acel mădular al trupului, pe care nu-l mişcăm 
şi nu-l întrebuinţăm, îşi pierde, pe încetul, puterea, se atrofiază şi 
se strică. Dimpotrivă, organele care se mişcă şi sunt în activitate 
mereu nu se strică din pricina oboselii, ci se întăresc şi se dezvoltă 
şi mai mult. Este foarte firesc ca focul, de care nu ne îngrijim, să 
se stingă; ca apa, care nu se mişcă, să înceapă a mirosi; ca unealta, 
care rămâne neîntrebuinţată, să ruginească şi să se strice. Această 
lege are valabilitate şi în viaţa duhovnicească. Bucuria de pe 
urma rodului lucrării duhovniceşti sfârşite se măreşte şi sporeşte 
puterea duhovnicească în vederea unei lucrări viitoare. Şi harul pe 
care creştinul şi-l apropie prin osteneală sporeşte capacitatea lui 
de a primi haruri, mai mari. Pe când, dimpotrivă, un dar al lui 
Dumnezeu neintrebuinţat se distruge şi în acelaşi timp distruge 
puterea de a primi alte daruri. Aşa încât, omul neglijent şi nevrednic 
dacă ar primi şi alte daruri s-ar face şi mai rău. De aceea vedem 
de multe ori oameni cu avantaje fizice mari; dar ei nu înţeleg să 
se mişte, ca să-şi formeze un caracter cu adevărat creştinesc, să 
devină de folos şi altora. Aşadar, în virtutea acestei legi, după un 
timp mai scurt sau mai indelungat, unii cad in păcate mari, care 
surprind pe cunoscuţii lor şi îi silesc să zică: tocmai el să ajungă în 
halul acesta! Dar era atât de bun!... Trebuie să ne lămurim: oricine 
nu se îngrijeşte să lucreze bine, pierde şi ce brumă avea. Şi ajunge 
în situaţia ca toţi talanţii şi toate darurile lui sunt concentrate în 
mâinile robilor harnici şi credincioşi ai lui Dumnezeu. 

Mărturie a acestora stă osânda pe care o va suferi robul viclean 
şi leneş în viaţa viitoare. Acolo va fi auzit din gura Judecătorului 
acest cuvânt cutremurător: „Luaţi de la el talantul şi dați-l celui 
ce are zece talanți”. Adică va fi lipsit şi despuiat de slujba, de 
capacitatea, de meşteşugul, de harurile pe care le-a avut şi cu care 
nu a lucrat spre folosul aproapelui şi spre slava lui Dumnezeu. Şi 
dimpotrivă, va fi înălţat cu mărire şi strălucire cel care a lucrat 

aici conform cu voia lui Dumnezeu; vor străluci virtuțile şi faptele 
bune ale credincioşilor, care au lucrat aici cu hărnicie, dar au rămas 
necunoscuţi Şi neştiuţi. 

Mai este şi un alt punct de vedere al osândirii. Acesta 
este aruncarea în chinul veşnic. „Și pe robul cel rău aruncaţi-l 
în întunericul cel mai dinafară. Acolo va fi plângere şi scrâşnirea 
dinţilor”, adaugă Domnul (v. 30). În aceste cuvinte ale sentinţei de 
osândă Domnul îl caracterizează pe rob ca rău. Adică nefolositor 
bun de nimic. Căci în adevăr, cei vicleni, neglijenţi şi leneşi, care 
nu lucrează conform cu destinaţia cea înaltă a creştinului, sunt 
robi ai răului. Sunt copaci neroditori şi uscați, care nu îşi au locul 
într-o livadă de pomi roditori. Sunt nişte trântori nefolositori 
într-un stup de albine harnice, trântori care trebuie să piară. 
Este adevărat că şi creştinii cei harnici şi grijulii în toate datoriile 
lor trebuie să creadă că ei sunt „robi netrebnici”, după cum zice 
Domnul (Lc 17, 10). Pentru că nici ei nu aduc vreun folos lui 
Dumnezeu, nu-l dau lui Dumnezeu niciun câştig, nici nu sporesc 
slava şi fericirea dumnezeiască prin supunerea lor către voia lui 
Dumnezeu. Totuşi este absolută nevoie ca ei să lucreze binele şi 
să-şi împlinească întreaga datorie cu toată grija şi hărnicia. Căci 
în felul acesta îşi vor pregăti propria lor fericire, vor fi de folos la 
mulţi alţii şi vor fi consideraţi ca nişte fii vrednici ai Tatălui celui 
bun. Prin acţiunea lor binefăcătoare, prin virtute şi sfinţenia lor, 
vor răspândi şi vor spori faima numelui lui Dumnezeu printre 
oameni. Fiindcă oamenii care nu cunosc pe adevăratul Dumnezeu 
işi vor forma o părere despre El, din purtarea acestor creştini 
buni. Cei ce nu cunosc pe Dumnezeu vor vedea cât de bun şi 
sfânt este Dumnezeu, care are astfel de robi buni şi credincioşi. În 
felul acesta se vor porni şi ei spre credinţă. Dimpotrivă, creştinul 
cel viclean şi leneş este nefolositor şi vătămător. Cu purtarea 
lui face religiei şi lui Dumnezeu un nume rău şi defăimat, pe 
câtă vreme el zice că crede în Dumnezeu. De aceea va fi aruncat 

în întunericul cel mai din afară. Va fi aruncat afară din lumina 
împărăției lui Dumnezeu, lipsit de bucuria pe care o gusta 
creştinul grijuliu şi binefăcător, care sunt împreună cu Hristos. 
Va fi aruncat departe de Dumnezeu, departe de izvorul vieţii şi al 
fericirii, în întunericul cel îngrozitor şi veşnic, unde vor avea ca 
moştenire „plângerea şi scrâşnirea dinților”. 


3302 


Iată, iubite cititor, rezultatul la care ajung acei creştini care 
îşi petrec viaţa lor în neglijenţă şi indiferenţă; acei creştini, care 
nu se gândesc că viitorul veşnic depinde de viaţa prezentă, nici 
nu lucrează ca să dezvolte harurile şi prilejurile, pe care li le dă 
Dumnezeu spre folosul lor şi al aproapelui. Rezultatul la care ajung 
ei este „plângere şi scrâşnire a dinților”, o stare de groază şi de chin 
aspru, o agonie fără speranţă. Să luăm bine seama la lucrul acesta: 
se pedepseşte cu pedeapsa de apoi, nu numai acela care face rele, 
Ci şi acela care nu face binele, zice, pe drept cuvânt, Sfântul Ioan 
Gură de Aur. lar dacă cel ce a ascuns un singur talant a fost osândit 
cu o osândă atât de mare, este uşor de înţeles ce pedeapsă vor primi 
acei creştini care au ascuns cinci talanţi şi au ingropat în zădărnicia 
acestei lumi avantaje mari şi posibilităţi nebănuite. 

Încheierea parabolei, pe care trebuie s-o întipărim în sufletele 
noastre în aşa fel încât să nu se şteargă niciodată, este următoarea: 
va fi pedepsit ca răufăcător oricine n-a lucrat ca să fie făcător de 
bine. Am spus că nu trebuie să se şteargă niciodată din sufletul 
nostru întipărirea acestor cuvinte, căci în împrejurarea specială, în 
care Domnul a spus această parabolă, a văzut mai dinainte că vor fi 
în viitor creştini, care se vor îndoi de cuvintele sale, şi a accentuat 
anume: „Cerul şi pământul vor trece, iar cuvintele Mele nu vor trece” 
(Mt 24, 35). Adică, cerul şi pământul pe care noi le socotim ca nişte 
elemente sigure şi pe veci nemişcate, vor trece; dar cuvintele Mele 

nu se poate să fie anulate şi să nu se împlinească. Aşadar, să nu 
cheltuim zilele noastre în lene şi neglijenţă pentru faptele virtuţii, 
ci să lucrăm, să ne ostenim, să ne luptăm, ca să ne slobozim de 
păcat. Să ne desfăşurăm toată râvna şi activitatea noastră, spre 
formarea unui caracter cu adevărat creştinesc. Să alergăm în tot 
locul, unde este vorba să putem fi de folos oarecum, fie cu banii, 
fie cu munca, fie cu cuvântul sau cu sfaturile noastre, fie cu felul 
nostru de viaţă şi cu pilda noastră bună, fie cu arta, fie cu starea şi 
cu funcţia noastră. Să împărţim darurile bunătăţii şi ale dragostei, 
mereu neoprit şi în orice loc. Fiecare dintre noi să-şi înmulțească 
talantul, pe care l-a primit. Căci nu există creştin care să nu fi primit 
nimic. Să lucrăm în aşa fel încât, în ceasul acela binecuvântat, în 
care vom da socoteală să auzim şi noi din gura Domnului aceste 
cuvinte: bine, rob bun şi credincios, peste puţine ai fost credincios, 
peste multe te voi pune - intră întru bucuria Domnului tău. 

PARABOLA CU SMOCHINUL 
NERODITOR 


(Lc 13, 6-9) 


n timpul lucrării Sale de învăţătură, Domnul a propovăduit 

mult despre necesitatea pocăinţei. Cu pocăinţa Şi-a inceput 

propovăduirea Sa (cf. Mt 4, 17). Tot pocăinţa a zugrăvit-o cu 
dumnezeiască artă în parabola risipitorului. Necesitatea absolută a 
pocăinţei a accentuat-o Domnul, în chip special, în împrejurarea 
in care I s-a vestit o crimă îngrozitoare a lui Pilat, despre care vom 
vorbi acum. 

Se întâmplase o răzvrătire, dintre cele ce se intâmplau 
adesea pe vremea procuraturii lui Pilat, şi pe care acest proconsul 
sângeros le ineca în sânge. Dar evenimentul, care făcuse atunci o 
impresie ingrozitoare, era că armata romană nimicise pe galileeni 
in apropiere de templul din Ierusalim şi sângele lor se amestecase 
cu sângele animalelor de jertfă. Această întâmplare fără precedent 
punea următoarea întrebare: Ce să fie? Oare din pricina păcatelor 
mari galileenii aceia îşi găsiseră o moarte atât de tragică? Răspunzând 

Domnul la această nedumerire a zis: credeţi că aceşti galileeni 
erau mai păcătoşi decât alţii galileeni şi de aceea au aflat un sfârşit 
atât de groaznic? Nicidecum. Dar dacă nu vă pocăiţi veţi avea cu 
toţii o astfel de moarte jalnică (cf. Lc 13, 1-5) Ca să accentueze 
încă şi mai mult în sufletele lor această prevestire a Sa, Domnul 
a întrebuințat acest prilej, ca să spună o parabolă foarte concisă, 
dar şi foarte limpede. În această parabolă El înfăţişează necesitatea 
imediată a pocăinţei. Parabola o expune Sfântul Evanghelist Luca 
în următoarele cuvinte: „A spus această parabolă: cineva sădise un 
smochin în via sa; şi a venit să caute rod în el şi n-a găsit. Atunci a Zis 
vierului: iată de trei ani vin să caut rod în acest smochin şi nu găsesc. 
Taie-l! De ce să ocupe locul degeaba. lar acela, răspunzând, i-a zis: 
Doamne, mai lasă-l şi anul acesta, până ce voi săpa împrejurul lui şi-i 
voi pune gunoi. Poate că va face rod. lar dacă nu, îl vei tăia în anul 
viitor” (v. 6-9) 


Prima aplicare a parabolei este la poporul evreiesc 


Pe evrei Dumnezeu îi alesese ca popor al Său ales şi iubit. 
Lor le dăduse legea Sa şi lor le făcuse bine în multe şi mari feluri. 
Desigur, se cuvenea să aştepte mai cu seamă de la ei, ca un rod 
firesc al bunătăţii Sale atât de mare, o supunere recunoscătoare şi o 
deplină conformare la legea dată. Însă din păcate, iudeii s-au arătat 
a fi un popor nemulţumitor, un popor care nu numai că nu s-a 
făcut pildă de urmat pentru alte popoare, ci a dat prilej ca numele 
lui Dumnezeu să fie defăimat, printre închinătorii de idoli, precum 
zicea cu durere dumnezeiescul Pavel (cf. Rom 2, 24). De aceea 
Dumnezeu cel drept a hotărât să întrerupă relaţiile de bunăvoință 
specială cu ei, să le ia avantajele excepţionale, pe care le deţineau, 
să-i pedepsească în mod exemplar. Dar, precum odinioară în pustie, 
prin mijlocirea şi rugăciunea lui Moise, nu i-a nimicit, aşa şi acum, 
prin mijlocirea lui Hristos, le-a dat iudeilor favoarea de a se pocăi 
şi de a se îndrepta în ultimul moment. 

I-a mai îngăduit câteva decenii, ca să audă mai întâi pe Hristos, 
apoi şi pe Apostoli, care i-au chemat la pocăință şi la mântuire, in 
numele lui Hristos. Şi unii din ei în adevăr s-au pocăit şi au dat 
roade vrednice de pocăință. Aceştia sunt creştinii cei din evrei, 
care au format prima Biserică, recruţii, cei dintâi aleşi şi sfinţi ai 
armatei creştine. Însă ei formau numai o parte infimă din poporul 
intreg. Cea mai mare parte a poporului evreu a rămas nepocăită, 
de aceea au atras asupra lor mânia lui Dumnezeu şi s-au prăbuşit 
in catastrofa lor cea groaznică. Patruzeci de ani după răstignirea 
lui Hristos, Dumnezeu a tăiat din rădăcini acest popor nepocăit 
al răstignitorilor şi l-a aruncat în foc, precum proorocise loan 
Botezătorul, când le zicea: „Iată securea este la rădăcina pomilor, deci 
tot pomul, care nu face roadă bună, se taie şi se aruncă în foc (Mt 3, 
10). Dumnezeu şi-a ridicat sprijinul de deasupra poporului evreiesc 
şi armatele romane, sub conducerea lui Titus, au nimicit poporul 
intr-un fel care rămâne pildă în istorie. Suferinţa galileenilor, 
pe care Pilat i-a omorât în templu s-a repetat mărită de mii de 
ori. Şi, în adevăr, poporul a fost aproape exterminat, după cum 
spusese în chip proorocesc Domnul. Iată înţelesul acelor trei ani 
din parabolă, în care stăpânul viei caută rod în smochin. Sunt cei 
trei ani al vieţii pământeşti ai lui Hristos, după care li s-au mai dat 
câţiva ani evreilor, chemându-i la pocăință prin sfinţii Apostoli. lar 
apoi a urmat tăierea. 

Parabola are însă, desigur, şi o aplicare mai largă. Ea se referă 
la oamenii din toate veacurile şi în special încearcă să trezească pe 
cei ce se bucură cel mai mult de bunăvoința, darurile, îndelunga 
răbdare a lui Dumnezeu - şi aceştia sunt creştinii. Vrea să-i trezească 
să-şi cerceteze conştiinţa, dacă trăiesc în pocăință, dacă corespund 
in chip real credinţei pe care o mărturisesc şi dacă au roade de 
virtute şi sfinţenie. De aceea trebuie să expunem mai pe larg 
inţelesul parabolei, care ne priveşte, îndeosebi, pe noi creştinii. 

Avantajele de care se bucura smochinul. Smochinul din parabolă 
nu era dintre acei smochini, care în ţările calde cresc de la sine în 

colţurile drumurilor şi rămân necultivaţi şi sunt expuşi la rele, fiind 
la dispoziţia trecătorilor şi a animalelor. Smochinul despre care 
povesteşte parabola era sădit de însuşi proprietarul viei, într-un 
loc ales, în via să îngrădită. Şi de aceea se bucura de toată îngrijirea 
Şi avea toată siguranţa. Dar, ca şi în toate parabolele Domnului, şi 
aici, sub aparenţa simplă a povestirii, se află un important înţeles 
spiritual. 

Via este Biserica lui Hristos, despărțită de celelalte confesiuni 
şi îngrădită prin credinţă. Ea este lucrată cu grijă specială de către 
Dumnezeu "Tatăl şi de către Domnul nostru lisus Hristos. Via este 
adăpată din belşug de râul apei celei vii a Duhului Sfânt. Fiecare 
dintre noi, creştinii, suntem smochini sădiţi în Biserica lui Hristos, 
prin Sfântul Botez. Şi de aceea avem un loc excepţional şi avantaje 
speciale faţă de alte confesiuni şi popoare, care nu sunt creştine. 
Noi am primit numele de creştin. Acesta este un har special şi o 
bunăvoință a lui Dumnezeu faţă de noi. 

Da, iubite cititor, faptul că suntem creştini este o mare fericire. 
Căci ar fi fost posibil să ne fi născut, şi tu, şi eu, în China sau în 
India, din părinţi închinători de idoli şi să fi rămas în întunericul 
închinării de idoli. Ar fi fost cu putină să ne aflăm într-un loc şi 
într-un mediu cu desăvârşire străin de adevărul cufundat în păcat. 
Dar Dumnezeu a făcut cu noi binefaceri din belşug. Ne-am născut 
din părinţi creştini, am fost botezați, am primit ungerea cu sfântul 
mir, am devenit copii ai lui Dumnezeu şi mădulare ale Bisericii lui 
Hristos. Avem oarecare cunoştinţă de starea noastră în Biserică 
şi prin harul sfintelor 'Taine şi atâtea altele, adeseori prin minuni 
primim tot felul de daruri şi de binefaceri. Te-ai gândit vreodată, 
dragă creştine, ce dar nepreţuit al lui Dumnezeu este chemarea 
şi bunăvoința specială de a fi creştin, care îţi deschide fericirea 
veşnică? Dacă un bogat te-ar face în dar tovarăş la o întreprindere 
foarte importantă, dacă te-ar adopta ca fiul şi te-ar pune moştenitor, 
nu ai considera acest lucru o fericire nesperată? 

Însă în calitatea de creştin ai primit o binefacere neasemănat şi 
nemărginit mai mare, te-ai făcut „părtaş chemării celei cereşti” (Evr 
3, 1). Eşti moştenitor al bunătăţilor celor veşnice. Aşadar, se poate 
compara cu lucruri lumeşti bunăvoința specială a lui Dumnezeu? 
Însă necunoaşterea realităţii şi alipirea de zădărniciile lumii nu-i 
lasă pe unii creştini să se gândească la starea lor excepţională în 
lumea aceasta. 

Aşteptările proprietarului înșelate. Era foarte firesc ca 
proprietarul viei să aştepte roade de la un smochin, pe care îl 
ingrijise atât de mult şi să vină în persoană „ca să caute rod”. Aşadar 
Dumnezeu aşteaptă de la fiecare dintre creştini roadele virtuţii. 
Deoarece Dumnezeu dă toate mijloacele de rodire, este foarte drept 
ca El să ceară de la noi o viaţă conformă cu Evanghelia Sa. Nu sunt 
de ajuns frunzele şi florile; acestea sunt o podoabă, însă o podoabă 
nefolositoare. Nu ajunge să ne numim creştini, nici pur şi simplu 
să arătăm pe din afară o aparenţă de religiozitate. Ni se cere mai cu 
seamă roadele virtuţii, adică gânduri şi dispoziţii şi cuvinte şi fapte, 
care să poarte pecetea virtuţii şi a sfinţeniei creştine. Atunci vom fi 
asemenea cu pomii cei purtători de roade bune, vom fi cu adevărat 
bucurie şi desfătare şi minunare în mijlocul lumii. 

Dar din nefericire, parabola arată că proprietarul viei a fost 
inşelat în nădejdile sale. N-a găsit rod în pomul, pe care îl îngrijise 
cu atât de multă luare aminte. Iar realitatea întăreşte adevărul din 
parabolă. Este un fapt foarte trist, că printre sutele de milioane 
care poartă numele de creştini şi se bucură de atâtea avantaje, mulţi 
sunt cei care nu aduc nicio roadă vrednică de cinstea cea mare a 
numelui creştinesc, nicio roadă spre slava lui Dumnezeu. Şi iată 
acum proprietarul viei işi exprimă necazul său pentru înşelarea 
nădejdii sale. O exprimă către grădinarul proprietăţii sale. Îşi arată 
mânia sa dreaptă că a suferit atâta vreme nerodire, şi din nou a 
aflat smochinul fără rod. „Iată, de trei ani vin căutând rod în acest 
smochin şi nu aflu”, zice el. Dumnezeu a cerut roade bune de la 

iudei, în trei mari perioade ale istoriei lor, şi n-a găsit. În perioada 
dinaintea robiei, în cea de după robie, şi pe timpul propovăduirii 
lui loan Botezătorul, a căutat Dumnezeu să afle roade de la evrei 
şi n-a găsit. Însă în acelaşi fel Dumnezeu rabdă îndelung şi aşteaptă 
pe mulţi creştini să se pocăiască în sfârşit şi să dea roade ale virtuţii. 
Îl aşteaptă în vremea tinereţii, a maturității şi a bătrâneţii. Dar ei 
urmează aceeaşi purtare de plâns. Întrebuinţează îndelunga răbdare 
a lui Dumnezeu, nu spre pocăință şi mântuire, ci ca să progreseze 
în răutate şi să-şi îngreuneze şi mai mult situaţia lor în veşnicie. 

lar mânia proprietarului este şi mai îndreptăţită, prin faptul că 
smochinul acela nu numai că rămâne neroditor, dar şi „ocupă locul 
degeaba”; adică face nefolositor şi zadarnic locul pe care îl ocupă el 
şi umbra lui. Prin urmare, nu numai că nu aduce folos, ci face şi 
pagubă. Însă, precum pomul neroditor este cu atât mai păgubitor 
viei, cu cât este mai mare şi ocupă loc mai bun, tot aşa creştinul 
neroditor nu rămâne neutru, ci de-a dreptul se face vătămător. 
Dacă să zicem că nu face nedreptate altora, totuşi îi vatămă prin 
exemplul lui cel rău. Căci un creştin rău descurajează pe cei ce 
doresc să facă binele, dar au nevoie să fie întăriţi de exemplul bun 
al altora. Un creştin rău dă curaj celor răi şi îi usucă şi mai mult. 
Este un fapt dovedit că răutatea celor răi sporeşte înspăimântător, 
când în jurul lor sunt tot exemple rele, fără niciun exemplu bun. 
Când cei răi sunt mai mulţi şi se întăresc prin exemplul luat unul 
de la altul, răutatea lor sporeşte. Atunci şi obiceiul cel mai ciudat, 
vorbele cele mai trăsnite şi faptele cele mai deşănţate devin obişnuite 
şi comune. Mărturie pentru acest fapt stă vremea noastră, în care 
atâtea şi atâtea fapte rele şi vătămătoare devin fenomene obişnuite. 
Prin urmare, nimeni să nu Zică: eu nu păgubesc pe nimeni, dacă nu 
trăiesc creştineşte. Din contră vatămi, prin pildă. Cu cât situaţia ta 
este mai înaltă, cu cât eşti mai cunoscut, cu cât trăieşti mai mult, cu 
atât este mai mare şi paguba pe care o faci celorlalţi oameni. 

Dar să vedem ce hotărâre ia proprietarul viei în privinţa 
smochinului neroditor. „7aie-/”, zice el către îngrijitorul viei. 

Exact aceeaşi hotărâre o ia Dumnezeu cu privire la cei neroditori 
şi nepocăiţi. Căci chiar şi îndelunga Lui răbdare are margine. Şi 
când ajunge la margini, atunci urmează osânda. Adică: Dumnezeu 
taie şi dezrădăcinează pe omul nepocăit, scoţându-l din viaţă şi din 
Biserica Sa. Şi precum pomul cel neroditor - a fost ales smochinul 
in parabolă, fiindcă lemnul lui nu este bun la nimic, - îl va arunca 
în foc, tot aşa şi pe omul cel rău şi nepocăit până la sfârşit, îl va 
arunca în focul pedepsei. 

Mijlocireavierului. Dar acum, iată că se aude un glas de mijlocire: 
vierul roagă pe proprietarul viei să lase smochinul „şi în anul 
acesta”. Vierul sau grădinarul acesta închipuie pe Domnul nostru 
lisus Hristos. Aşadar, Hristos, ca veşnic arhiereu şi mijlocitor al 
nostru către Dumnezeu Tatăl, va mijloci pentru iertarea păcatelor 
celor ce se pocăiesc, dar şi pentru prelungirea vieţii celor ce nu s-au 
pocăit încă. Şi preoţii lui Hristos, care aduc jertfa Sfintei Euharistii, 
săvârşesc exact aceeaşi slujbă, în numele lui Hristos, pentru ei înşişi 
şi pentru tot poporul. Ei roagă pe Părintele ceresc să dea iertare şi 
amânare, prin sângele jertfei lui Hristos. 

Am spus că Domnul cere de la Părintele ceresc numai 
prelungirea vieţii, nicidecum anularea hotărârii. Vierul din parabolă 
nu zice: să nu tai niciodată smochinul neroditor, ci cere o amânare în 
executarea hotărârii. Căci anularea hotărârii ar fi cu totul potrivnică 
dreptăţii lui Dumnezeu şi prin urmare este imposibil ca Domnul 
să ceară o asemenea anulare. Aşadar, Domnul cere o amânare, care 
să fie folosită pentru pocăință şi mântuire. O asemenea amânare, 
este o mare binefacere. Ei i se datorează faptul că neamul omenesc 
n-a fost încă tăiat spre moarte veşnică prin păcat, ci toţi câţi au vrut 
să se mântuiască, au găsit mijloacele mântuirii. Acestei amânări 
Ii datorează mântuirea o mulţime de oameni, care şi-au petrecut 
viaţa lor în păcat şi n-au vrut nici măcar să audă despre mântuire, 
insă nu au murit în păcate. Fiindcă la sfârşit a venit o vreme în 
care ei s-au pocăit şi astfel s-au mântuit. Acest fapt ne învaţă să nu 
ne pierdem niciodată nădejdea în mântuirea unui creştin, oricât 

de păcătos ar fi el. Dimpotrivă, să ne rugăm pentru el şi să zicem: 
Doamne, mai lasă-l încă şi dă-i lumină şi duh de pocăință. Însă 
trebuie să luăm aminte că această amânare este eliminată pentru 
o perioadă de timp — „Lasă. pe el şi anul acesta”, zice vierul despre 
smochin, — dar este totuşi suficient de lungă, pentru ca omul căruia 
i-a fost dată să se poată mântui. Şi de aceea trebuie să ne îngrijim şi 
mai mult ca să ajungem la rezultat. De alfel tocmai acest lucru îl 
arată şi parabola în continuare. 

Adică, vierul nu cere numai amânare, ci făgăduieşte să îngrijească 
în mod excepţional pomul, că doar, doar la sfârşit va da roade. „Până 
ce voi săpa împrejurul lui şi voi pune gunoi”, zice vierul. Aşadar, este 
o mare faptă bună şi o datorie să ne rugăm pentru mântuirea altor 
persoane, pentru ca Dumnezeu să atragă sufletele lor spre mântuire. 
Însă trebuie ca rugăciunile noastre să fie unite cu grija smerită 
pentru îmbunătăţirea lor. Fiindcă, dacă nu ne îngrijim să facem tot 
ce depinde de noi, asta înseamnă că nu avem niciun interes pentru 
binele celorlalţi, nici rugăciunea noastră nu este sinceră. Multe dintre 
rudele noastre, mulţi dintre creştini în general, pe care îi vedem 
stăruind într-o viaţă păcătoasă, s-ar fi întors mai curând spre calea 
mântuirii, dacă noi, cei care am cunoscut legea lui Dumnezeu, am 
fi fost mai cu grijă să facem unele fapte care ar fi putut să le inmoaie 
inimile lor. Cu mult mai mult păstorii Bisericii, care se roagă pentru 
cei necredincioşi în rugăciunile slujbei lor preoţeşti, dacă şi-ar fi unit 
rugăciunile cu o activitate potrivită ar fi putut să atragă pe mulţi. 
Precum Hristos, arhiereul şi mijlocitorul cel mare, nu s-a mărginit 
numai la cuvinte şi rugăciuni, ci s-a pogorât pe pământ, a ostenit 
şi a suferit, până la adăparea smochinului neroditor cu sângele Său 
cel dătător de viaţă, tot aşa orice păstor al Bisericii trebuie să se 
ostenească pentru a plugări sufletele creştinilor din turma sa, până 
ce se vor pocăi cumva şi cei neroditori. Ştim că lucrarea binelui este 
grea, putem afla acest lucru din viaţa pământească a Domnului, care 
a suferit mult şi greu. Dar următorii Săi trebuie să ia asupra lor şi 
această suferinţă pentru a aduce la mântuire pe alţii. 

Cuvintele ultimului verset al parabolei arată încă mai limpede 
că vierul n-a mijlocit, pentru ca smochinul să rămână mai departe 
neroditor şi nepedepsit, ci, dimpotrivă, pentru ca să 1 se dea prilej 
de rodire. De aceea vierul zice: „Poate va face rod, iar de nu va 
face, îl voi tăia în anul viitor”. Să-l punem la încercare, zice vierul 
supunându-se la noi osteneli. Vierul vrea să facă smochinul să dea 
roade, îngrijindu-l în chip excepţional. Dacă încercarea aceasta dă 
rezultatul dorit, faptul va fi îmbucurător şi bun pentru amândoi. 
Dacă acei creştini care au rămas în via Bisericii neroditori vreme 
îndelungată se vor pocăi şi vor deveni rodnici cu statornicie, ei 
vor face o mare bucurie, nu numai lor înşişi, ci şi în cer. Vor face 
o mare binefacere şi o faptă bună, nu numai pentru familia lor, ci 
şi pentru sfanta Biserică, fiindcă schimbarea unor oameni care au 
fost nişte păcătoşi notorii va atrage admiraţia altora şi îi va porni şi 
pe aceştia spre pocăință, precum zice David în psalmul pocăinţei: 
„învăţa-voi pe cei fărădelege căile Tale şi cei necredincioşi la Tine se vor 
întoarce” (Ps 50, 14). Aşa unii nu vor mai ocupa locul degeaba, ci îl 
vor face folositor. Nu vor vătăma via, ci o vor împodobi, întărind 
în pocăință pe cei păcătoşi, iar pe cei evlavioşi chemându-i spre mai 
multă evlavie, pentru slava lui Dumnezeu. Dar propriul lor folos 
va fi foarte mare: fiindcă nu vor mai tremura de frica tăierii, ci vor 
avea nădejdea întărită că vor fi răsădiţi din via pământească, în via 
cerească. 

Dar, dacă în ciuda amânării şi a noilor îngrijiri, creştinii rămân 
nepocăiţi şi definitiv neroditori, - atunci, vai, — chiar şi mijlocitorul 
Hristos va fi de acord ca ei să fie tăiaţi şi pedepsiţi. Cu toate că 
de pe tronul harului Hristos mijloceşte mereu pentru noi, totuşi 
pentru cei definitiv neroditori, nici chiar El nu va pronunţa vreun 
cuvânt de apărare, ci, dimpotrivă, de pe scaunul de judecată, va 
porunci însuşi să fie daţi la pedeapsa cea temută. Cele mai iubitoare 
rude, cei mai buni prieteni, nu vor găsi atunci niciun cuvânt de 
acoperire. Fiindcă dreptatea va fi aţât de evidentă iar starea lor 
atât de neîndreptată, încât chiar şi cei din dreapta Judecătorului, 

acum luminaţi prin adevăr şi dreptate, vor aproba cu tot sufletul 
hotărârea de osândă şi vor zice: „Drepte şi adevărate sunt toate căile 
Tale, împărate al sfhnţilor” (Apoc 15, 3). 

lată iubite cititor, înţelesul acestei concise parabole cu 
smochinul neroditor. Repetăm că această parabolă, care se 
potriveşte în cele mai mici amănunte poporului evreu, rămâne 
ca o necontenita aducere aminte pentru noi creştinii, şi ne mişcă 
spre pocăință şi întoarcere şi viaţă roditoare de fapte ale virtuţii 
şi ale dragostei. Dar ne şi ameninţă necontenit arătându-ne cât de 
inspăimântătoare va fi starea celor nedrepţi şi nepocăiţi. Ce fericire, 
dacă noi cei până astăzi neroditori, am deveni pomi roditori şi am 
fi răsădiţi în raiul împărăției cereşti. 

(Lc 14, 16-24) ai 


n timpul acelei cine, la care Domnul a avut prilejul să spună 

pilda cu locurile cele de sus şi a dat o învăţătură de bună-purtare 

şi modestie fariseilor celor trufaşi, tocmai cu acest prilej a spus 
şi parabola cu cina cea mare. În ea ne prezintă, prin cuvinte şi 
lucruri cunoscute şi comune, bunătăţile cereşti şi binecuvântarea 
dumnezeiască de care vor avea parte adevărații creştini. Prilej 
pentru această parabolă i l-a dat Domnului unul din cei ce şedeau 
la masă la acea cină. Acesta, când a auzit învăţăturile minunate 
ale Domnului, pe care le spunea comesenilor şi stăpânului casei 
şi mai ales despre răsplata de la Dumnezeu, a vrut să-L pornească 
pe Domnul să spună şi alte sfaturi de acest fel şi a zis: „fericit cel 
care mănâncă pâine în împărăția lui Dumnezeu” (v. 15). Adică 
este fericit cel ce va fi învrednicit să şadă impreună cu Mesia, cu 
proorocii şi cu patriarhii la masa de taină a lui Dumnezeu. Acela se 
va împărtăşi de bucurie şi veselia dumnezeiască. Domnul a aprobat 

această idee, fiindcă de fapt sunt fericiţi cei ce vor fi învredniciţi să 
dobândească bunătăţile duhovniceşti şi dumnezeieşti ale împărăției 
lui Dumnezeu. Dar cine sunt cei ce vor dobândi această imensă 
fericire? O vor dobândi oare evreii, care îşi închipuiau că numai lor 
li se cuvine, pe drept, împărăţia lui Dumnezeu? O vor dobândi toţi 
câţi se numesc creştini? Oare nu respinge nimeni această fericire de 
mult preţ? În clipa în care este exceptat de la măreţia ei? lată marea 
întrebare, pe care Domnul o dezleagă în această parabolă. 


Cina și invitaţia la cină 


Deoarece Domnul împreună cu ascultătorii Săi se aflau la 
cină, îşi împleteşte minunata parabolă tot în jurul cinei: „Un om 
oarecare a făcut o cină mare şi a chemat pe mulţi” (v. 16). Cine este 
omul bogat şi darnic care a făcut cina şi de ce se spune despre cină 
că este mare? 

Nu este un rege pământesc, care oferă o cină materială şi 
pământească, ci însuşi Dumnezeul cel mare şi nemărginit, care 
a pregătit, de la întemeierea lumii, o împărăție de bucurie şi 
desfătare. Este Fiul lui Dumnezeu cel întrupat, care a venit în 
lume şi „Întemeiează o împărăție ca mulți să mănânce şi să bea la 
masa Lui” (Lc 22, 29-30). Şi în chip firesc este „mare” cina aceea, 
deoarece a pregătit-o însuşi Dumnezeu, care este mare. Dar este 
mare şi minunată cina, şi din pricina bunătăţilor care se pot mânca 
la ea. Căci acolo este mana cea tainică şi dumnezeiască a sfintei 
Cuminecături. Acolo se dau din belşug haruri şi binecuvântări, 
acolo sunt desfătări duhovniceşti şi parfumuri de bună mireasmă ale 
Duhului Sfânt. Acolo cete de îngeri cântă imnuri cu dumnezeiască 
armonie. Acolo toate sunt sublime şi dumnezeieşti. 

Da, cititorule, este mare acea cină, este excepţională cinstea şi 
fericirea oferită celor care participă la cina aceasta. Deoarece la ea 
nu sunt oferite mâncăruri obişnuite, care îndulcesc pentru o clipă 
şi aţâţă în mod plăcut nervii gustativi, iar apoi răzvrătesc trupul 

impotriva sufletului. Ci acolo este „pâinez cea vie care s-a coborât 
din cer” (In 6, 51), adică însuşi trupul şi sângele Domnului nostru 
lisus Hristos. E] a binevoit să ne lase sfânta împărtăşanie, această 
cea mai mare a Lui binefacere şi dăruire, ca prin ea să intrăm într-o 
legătură strânsă şi continuă cu El. „În sfânta Eubaristie nu luăm o 
pâine obişnuită şi o băutură obişnuită, ci însuşi trupul şi sângele lui 
Iisus cel înviat”, zice sfântul Iustin martirul şi filozoful. Şi astfel: 
„IHristos este în noi şi mamă şi brană; căci ne-a născut spre o viaţă nouă 
şi ne hrăneşte cu trupul şi cu sângele Său”, zice Sfântul loan Gură de 
Aur. Această hrană a cinei celei mari nu are în vedere plăcerea 
şi creşterea trupului, ci progresul şi desăvârşirea duhovnicească. 
Hrana aceasta împărtăşeşte din belşug darul Duhului Sfânt acelora 
care gustă cu vrednicie din ea, îi întăreşte în lupta împotriva 
păcatului, îi sfinţeşte, îi face cu adevărat „purtători de Dumnezeu”, în 
stare să umble cu statornicie şi neclintiţi în călătoria vieţii acesteia, 
pe drumul virtuţii, până când vor ajunge la cina dumnezeiască din 
cer, în împărăţia bucuriei negrăite şi a fericirii. Fiindcă cina cea 
mare se începe din viaţa aceasta, dar se continuă în cea viitoare, ca 
O stare de necontenită şi nemărginită bucurie şi veselie. 

Aşadar o astfel de cină ne-a pregătit împăratul cerului din 
dragoste către noi. Trebuie să admirăm mai cu seamă iubirea Sa, 
căci la această cină „a chemat pe mulţi”. A chemat mai întâi poporul 
evreu, care numai el în mijlocul popoarelor pământului a cunoscut 
şi a adorat pe unul Dumnezeu adevărat: Apoi a chemat orice neam 
şi orice popor de pe pământ. A deschis larg uşile împărăției Sale 
şi cheamă toate popoarele să intre şi să se bucure de desfătare şi 
binecuvântare (cf. Is 25, 6-8). 

Invitaţia specială. Când a venit ceasul cinei, Dumnezeu a făcut 
şi o chemare finală: „Și a trimis pe robul său la ceasul cinei să zică 
celor chemaţi: veniţi căci toate sunt pregătite” (v. 17). Propovăduirea 
lui loan Botezătorul şi mai cu seamă chemările lui Hristos însuşi 
erau desigur cea mai de seamă dovadă că toate sunt pregătite şi harul 
mântuitor este oferit din belşug tuturor celor chemaţi. „Veniţi”, 

repetau apoi apostolii, veniţi căci Mântuitorul a venit în lume, a 
săvârşit jertfa cea mare şi a atins masa în altarele sfintelor biserici, 
pentru cina cea mare a dumnezeieştii cuminecături. Adevărul 
Evangheliei este împărţit ca o apă rourată şi curăţitoare. Duhul 
Sfânt vă oferă harul prin tainele Bisericii. Veniţi dar, popor al lui 
Israel, ca să primiţi bogăţia harului lui Mesia, pe care l-au aşteptat 
părinţii voştri atâtea veacuri la rând. Aceasta a fost chemarea 
adresată evreilor. 

Grăbiţi-vă, repetă apoi Biserica prin predicarea Evangheliei, 
către toate neamurile: „Jată acum vreme potrivită, iată acum zi de 
mântuire” (IL Co 6, 2). Pocăiţi-vă, schimbaţi-vă, îmbrăcaţi haina 
serioasă şi sfântă a virtuţii, ca să primiţi binecuvântarea cinei. „Cu 
frica lui Dumnezeu, cu credinţă şi cu dragoste să vă apropiaţi”, ca să 
vă bucuraţi la masa cea sfântă, împărtăşindu-vă cu pâinea vieţii. 
Din ziua de importanţă mondială a Cincizecimii şi până azi, aceste 
chemări se repetă mereu de oameni. Dar să vedem în ce chip au 
răspuns evreii şi ce răspundem şi noi astăzi la chemarea aceasta de 
foarte mare cinste. 


Motivaţiile celor chemați 


Este firesc ca fiecare să se aştepte ca cei chemaţi la o cină atât de 
aducătoare de bucurie să se grăbească cu râvnă, ca să se impărtăşească 
de cinste şi de fericire. Dar, din păcate, „toți au început să se scuze, 
unul câte unul”, zice parabola. Atât evreii, cât şi unii creştini, rămân 
surzi şi nesimţitori la chemarea aceasta aducătoare de atâta cinste şi 
de mântuire. Amăgiţi de vraja şi de plăcerile lumii, cu care diavolul 
otrăveşte inimile oamenilor, se scuză într-un glas şi într-un cuget că 
nu pot lua parte la bunătăţile cereşti şi veşnice, din pricină că umblă 
să dobândească pe cele pământeşti şi trecătoare. Adevărata pricină 
a refuzului este cea arătată de Domnul, care zice: „M-au urât şi pe 
Mine şi pe Tatăl Meu” (In 15, 24); au urât religia şi viaţa virtuoasă, 

insă nu au nici sinceritatea de a mărturisi această ură. Ci găsesc tot 
felul de pretexte şi îndreptăţiri, cu care încearcă să se convingă pe 
sine şi pe alţii, că sunt în rânduială. Domnul raportează în parabolă 
câteva îndreptăţiri de acest fel, care sunt nedrepte şi neadevărate. 
Pe acestea le dezvoltăm în continuare. 

Cel dintâi îi zise: „Am cumpărat un ogor şi am nevoie să mă 
duc să-l văd, te rog să mă ierţi” (v. 18). Cel dintâi aparţine acelor 
categorii de oameni iubitori de avuţie, care neîncetat cumpără, 
vând, clădesc case, adună averi şi fac agricultură. Ei socotesc că 
prin mijlocirea acestor lucruri îşi vor sătura sufletele flămânde. Dar 
inimile lor s-au lipit de aceste averi. Iar când glasul Evangheliei îi 
cheamă, să se îngrijească de un alt ogor, neasemănat mai scump, de 
ogorul sufletului lor celui veşnic, ei răspund: consideră-mă scuzat 
şi îndreptăţit, căci am de implinit o datorie mai grabnică: să văd 
şi să mă bucur de ogorul meu. Poţi să vezi şi mâine ogorul. El 
nu dispare din locul lui. Pe când prilejul şi darul mântuirii nu-l 
vei mai afla niciodată, dacă îl laşi să-ţi scape. Cu alte cuvinte, grija 
şi îngrijorarea pentru mântuirea noastră, pregătirea sufletească 
pentru dumnezeiasca împărtăşanie nu sunt o piedică în munca 
cu care ne susţinem viaţa. Dar grija şi ingrijorarea, pentru a ne 
mări averea, nu sunt şi nu trebuie să fie mai mari decât nevoia de 
mântuire. Aşadar, să nu pretextăm că avem nevoie să ne îngrijim 
de averea noastră. De altfel, atât câştigul, cât şi averea rămân aici 
pe pământ. Dar dacă vom pierde prilejul de mântuire, dacă suntem 
indiferenţi la chemarea lui Dumnezeu şi pierdem viitorul nostru 
veşnic, atunci vai de noi! 

„Şi altul a zis: mi-am cumpărat cinci perechi de boi şi duc să-i 
încerc; rogu-te să mă ierți” (v. 19). Acest al doilea din cei chemaţi la 
cina cea mare este încurcat în grijile negoţului, în întreprinderile 
neterminate, în care l-a aruncat datoria de bogăţie şi dorul de 
plăceri şi de desfătări trupeşti, care însoțesc bogăţia. Deci el vrea să 
incerce acum dacă boii pe care îi cumpără sunt buni de plug, deşi 

este ceasul în care el trebuia să meargă la cină, unde fusese chemat. 
Dar chiar dacă cina ar fi fost a doua zi, nici atunci n-ar fi fost vreo 
nădejde să-şi facă timp să se ducă. Pentru că a doua zi ar avea griji 
noi în privinţa negoţului, alte îngrijorări şi nelinişti. Dacă omul nu 
dă mai mult preţ sufletului său, decât boilor şi banilor, atunci el nu 
va afla niciodată vreme şi mijloace, ca să se îngrijească de sufletul 
său. 

Cât de adeseori se întâmplă acest lucru trist! Mulţi dintre cei 
care au funcţii, cei ocupați în întreprinderi şi în meşteşuguri, când 
aud că se cuvine să se îngrijească şi de mântuirea lor, să se pocăiască, 
să se roage, să meargă regulat la sfânta Biserică, să mediteze la legea 
lui Dumnezeu, să se pregătească pentru cina sfintei împărtăşanii 
şi pentru cina împărăției Cereşti, au la îndemână îndreptăţirea 
următoare: „Unde ne lasă pe noi treburile! Sunt atât de ocupat... 
Când voi termina, atunci voi merge şi la biserică”... Dar, oare se 
termină vreodată aceste treburi? Ele nu au sfârşit niciodată. Cu 
cât are cineva mai multă râvnă pentru aceste treburi, cu atât ele 
se înmulţesc. Dacă ar vrea să înţeleagă care este preţul sufletului 
său, desigur n-ar aduce niciodată astfel de îndreptăţiri. Pentru că în 
viaţa lui de negustor şi de afaceri, când se prezintă o ocazie sigură 
de a realiza mult câştig, el nu va prefera niciodată câştigurile mici, 
lăsându-le pe cele mai mari. Dacă ar vrea să ştie că lumea întreagă cu 
toate ale ei nu preţuieşte cât preţuieşte sufletul său, el n-ar prefera 
niciodată acele puţine nimicuri ale plăcerilor lumii. 

Şi apoi, cum îndrăzmeşti, creştine, să te îndreptăţeşti cu 
munca ta, că nu te lasă să te ocupi de sufletul tău, întrucât numai o 
singură zi a săptămânii este duminica? Anul are cincizeci şi două de 
duminici şi cam tot pe atâtea sărbători mari, în care ar trebui să-ţi 
incetezi lucrul tău. Nu poţi să mergi duminica la biserică, să asculţi 
şi să înveţi ceva de folos pentru suflet? Ba desigur poţi. Dar te 
încurci în cele materiale, nu ţi-a mai rămas nici cel mai mic interes 
pentru mântuirea sufletului tău; şi de aceea îţi este foarte uşor să 
calci în picioare odihna duminicii. O foloseşti şi pe aceasta, fie în 


484 


Parabolele Domnului 


lucruri trebuitoare trupului, fie în distracţii. Acele ore preţioase 
ale duminicii, care ar trebui să fie închinate faptelor de virtute, ca 
acestea apoi să rânduiască bine şi să aducă folos şi în celelalte zile 
ale săptămânii, sunt cheltuite în fapte de pierzanie. Sunt petrecute 
în baruri, în centre de distracţii, în dansuri, în jocuri de cărţi, în 
Jocuri unde se spun şi se fac acele lucruri, care strică mintea, inima 
şi sănătatea omului. Statisticile dovedesc că cele mai mari şi multe 
crime se întâmplă în intervalul dintre seara de sâmbătă până în 
dimineaţa de marţi. În timpul ceasurilor preţioase ale duminicilor 
şi ale sărbătorilor, ce îndreptăţire vei avea, dacă le petreci fără folos 
sufletesc? Vai de tine! Cea mai sfântă zi, duminica, cea consacrată 
adorării lui Dumnezeu, este închinată de tine adorării lui satana. 

„Și altul a zis: mi-am luat femeie şi de aceea nu pot să vin ” (v. 20). 
În cazul acesta, avem de a face cu o credinţă deşartă, o superstiție 
populară, după care nu este îngăduit unui om căsătorit să meargă la 
biserică, la cina cea mare. El zice că nu poate să meargă la cină din 
pricina că este necurat, fiind căsătorit. Dar adevărul este că şi el, 
ca şi cel dinaintea lui, nu vrea. Vrednic de semnalat este faptul că 
acesta nu adaugă la refuzul său nicio formulă de politeţe, precum 
făcuseră cei dinaintea lui: „te rog să mă ierți”. Ci, ca şi cum ar fi 
vorba de un lucru inevitabil, în urma unei căsătorii, răspunde de-a 
dreptul: nu pot să merg. Este o rătăcire îngrozitoare, să-şi închipuie 
cel căsătoriţi că viaţa familială nu se potriveşte cu viaţa religioasă. 
Dimpotrivă, o adevărată familie nu poate fi întemeiată şi sporită 
fără religie. Este imposibil să existe o viaţă conjugală frumoasă, 
paşnică, fără certuri şi gelozie, fără atâtea alte nenorociri care 
intinează astăzi familia; este imposibil să-şi vadă părinţii pe copiii 
lor cinstiţi şi înţelepţi devenind mâine sprijinul bătrâneţilor, dacă 
in casa lor nu împărăţeşte Hristos, dacă viaţa lor nu este conformă 
cu religia, daca toate mădularele familiei nu se grăbesc împreună 
spre dumnezeiasca cină a sfintei împărtăşanii. 

Soţi şi părinţi!, înţelegeţi bine şi propovăduiţi pretutindeni 
că, dacă soţii nu iubesc religia, dacă după căsătorie nu lasă la o 

parte obiceiul lor din tinereţe, ci urmează să trăiască în petreceri 
şi distracţii, dacă nu îşi educă copiii în frica de Dumnezeu, casa 
şi familia lor se va preface curând într-un morman de ruine. Însă 
nu socotiți că îndreptăţirea celui de al treilea invitat la cină se 
aseamănă cu îndreptăţirea lui Adam, după ce a căzut în păcat? Ba 
se aseamănă. „Femeia pe care mi-ai dat-o ca să fie cu mine, să mănânc 
din pom şi am mâncat”, zice Adam. (Facere 3, 12) „Mi-am luat soție 
şi nu pot să vin”, zice cel chemat la cina cea mare. Dar soţia ţi-a fost 
dată de Dumnezeu, nu ca să te împiedice de la mântuire, ci ca să te 
ajute. Dacă însă soţia nu-şi află plăcerea în viaţa religioasă, soţul nu 
este dator să se supună, făcând neascultare faţă de Dumnezeu. Căci 
dragostea către Hristos trebuie pusă mai presus de orice altă dragoste 
faţă de orice persoană sau lucru din lumea aceasta. Domnul spune 
în chip limpede: „Cel ce imbeşte pe tată sau pe mamă sau pe fiu sau 
pe fiică sau pe soție mai mult decât pe Mine, nu este vrednic de Mine” 
(Mt 10, 37; Lc 14, 26). Iubirea către Hristos trebuie să fie măsura, 
etalonul iubirii noastre către orice altă persoană dragă. Numai în 
caz că un creştin iubeşte pe Hristos va ajunge să iubească şi pe soţie 
şi pe celelalte persoane din familia sa, într-un mod aducător de 
mântuire. 

lată, aşadar, că nişte lucruri şi nişte relaţii foarte ingăduite şi 
legale, cum sunt ogorul, comerţul, afacerile, viaţa conjugală, când 
ele duc la îngrijorări şi la plăceri trupeşti, când împiedică viaţa 
duhovnicească şi virtutea, atunci se prefac în nelegiuiri şi fapte 
rele. Căci toate acestea nu pot îndreptăţi pe creştini pentru refuzul 
şi indiferența la chemarea lui Dumnezeu. În parabolă, Domnul se 
referă numai la aceste câteva îndreptăţiri. Dar aceste indreptăţiri 
reprezintă mulţimea altor indreptăţiri, cu care oamenii socotesc 
că sunt în ordine. Câţi nu se îndreptăţesc cu pretextul că viaţa 
religioasă este dificil de împlinit! Şi câţi cred că sunt îndreptăţiţi 
să rămână departe de religie, fiindcă cutare sau cutare, care duc 
o viaţă religioasă, sunt nişte ipocriţi! Sau fiindcă cutare preot nu 
este vrednic de chemarea lui! Ei fac ca şi cum Hristos le-ar fi spus 


486 


Parabolele Domnului 


să urmeze pe unul sau pe altul dintre aceşti ipocriţi. Dar Hristos îi 
cheamă pe oameni să-L urmeze numai pe El. Câţi nu-şi duc viaţa în 
răzvrătire şi vor să aibă parte la lucrurile lumii, ca să se îngrijească, 
chipurile, de mântuire, când vor mai imbătrâni! O mulyime de 
indreptăţiri, de care David voia să fie izbăvit. „Să nu abaţi inima 
mea spre cuvinte de vicleșug, ca să mă îndreptăţesc pentru păcatele 
mele” (Ps 140, 4). Aşadar pentru astfel de îndreptăţiri şi pretexte, 
oamenii rămân departe de cina dumnezeieştii impărtăşanii, departe 
de viaţa evlavioasă. Ani întregi trec şi ei nu se apropie de Biserică 
ca să se împărtăşească. Şi chiar dacă vin la biserică, cei mai mulţi 
intorc spatele şi pleacă, în clipa în care preotul îi cheamă să se 
apropie la masa cinei dumnezeieşti: „Cu frica lui Dumnezeu, cu 
credinţă şi cu dragoste să vă apropiaţi”. Dar vai de ei! Viaţa aceasta 
va trece şi moartea îi va afla nepregătiţi, cufundaţi în grijile 
Jăcomiei şi în desfătările lumii. Când se întâmplă unui creştin acest 
lucru, rudeniile lui aleargă la preot ca să-l impărtăşească cu sfânta 
Euharistie, când e aproape mort. Dar atunci este în zadar. Sfintele 
Taine nu se dau cadavrelor. Chiar dacă el trăieşte mai departe, 
rămâne mort cu sufletul. Întrucât nu s-a pocăit, nu s-a mărturisit, 
nu şi-a dovedit căinţa vie, sfânta Cuminecătură, pe care o ia într-un 
moment în care nu mai simte nimic, nu-l poate mântui. El pleacă 
din viaţă fără merinde, fără să se fi împrietenit cu Dumnezeu, 
impotriva Căruia s-a răzvrătit, pentru că n-a primit chemarea la 
cină, ci a dispreţuit-o. Întrucât nu s-a născut din nou, n-a gustat din 
cină, n-a trăit o viaţă nouă şi sfântă, va primi ca moştenire veşnică 
a doua moarte, moartea sufletească. 


Chemarea unor noi oaspeți 


Era imposibil să nu i se anunţe stăpânului celui bun purtarea 
jalnică a celor chemaţi, care au refuzat să ia parte la cina să cea 
mare. Domnul adaugă în parabolă că: „întorcându-se, sluga a spus 
stăpânului său acestea”. După ce a implinit cu credinţă porunca 

stăpânului său, robul i-a dat seamă de răspunsurile prietenilor, 
care au fost chemaţi la cină şi au refuzat invitaţia. În această dare 
de seamă putem să auzini Cu toţii ecoul mâhnirii Domnului în 
timpul rugăciunilor Sale de noapte, mâhnire pe care I-o pricinuia 
împotrivirea uscată a evreilor. Căci ei n-au primit chemarea lui 
Hristos şi au rămas în afara cinei Bisericii Sale, însă o asemenea 
purtare urmează întocmai mersul vremurilor şi al evenimentelor 
istorice. Şi de aceea cei trimişi de Domnul ca să vestească mântuirea 
şi să cheme pe oameni la pocăință, apostolii, propovăduitorii, 
păstorii Bisericii, vor da seama în faţa Domnului de felul cum şi-au 
îndeplinit slujba, cu care au fost trimişi. Dacă ei şi-au făcut datoria 
cu credinţă, iar ostenelile lor au avut rezultate, atunci în ziua 
Judecăţii, ei se vor prezenta cu bucurie înaintea lui Dumnezeu, 
vor raporta că slujirea a avut rezultate şi vor veni impreună cu 
acei fericiţi prieteni invitaţi, care au primit chemarea la cină, s-au 
pocăit, au intrat în Biserică, s-au hrănit cu cina dumnezeiască de pe 
pământ şi s-au pregătit să ia parte şi la cina cea cerească. Dar dacă 
chemările şi ostenelile celor care cheamă au fost zadarnice, oricât 
ar fi lucrat ei cu credinţă, atunci cei care cheamă vor fi folosiţi 
ca martori ai acuzării, împotriva acelora care s-au lepădat de 
chemarea lui Dumnezeu şi au dispreţuit-o, fiind ei alipiţi de lume. 
De aceea sfântul loan Gură de Aur, adresându-se ascultătorilor săi, 
spunea: „De aceea noi spunem acestea şi stăm mărturie, pentru ca în 
ziua Judecăţii să nu aveţi îndreptăţire şi să nu puteți spune că nimeni 
nu v-a învățat, nimeni nu v-a mărturisit, că n-aţi ştiut că asta este 
păcat. 

O astfel de purtare, plină de indiferenţă şi uscăciune a 
invitaţilor, era imposibil să nu trezească supărarea celui care îi 
invitase: „Mâniindu-se atunci stăpânul casei, a zis...” Stăpânul casei 
este Dumnezeu. Refuzul nerecunoscător pe care l-au adresat Evreu 
la chemarea lui Hristos înseamnă răzvrătire şi dispreţ impotriva 
lui Dumnezeu însuşi. Răzvrătirea aceasta a trezit mânia lui 
Dumnezeu împotriva evreilor, pricinuind întreruperea relaţiilor 

Sale cu ei şi înstrăinarea lor de El. Dar în orice vreme, în acelaşi fel, 
dispreţuirea îndrăzneață cu care întâmpină uneori chiar şi creştinii 
botezați mila lui Dumnezeu, pocăinţa, sfânta impărtăşanie, 
inseamnă dispreţ şi nemulţumire faţă de însuşi Dumnezeu, care 
cheamă pe oameni la această cinste şi fericire. Iar disprețul acesta 
va stârni la sfârşit mânia lui Dumnezeu, care va face să se despartă 
total de Dânsul aceşti creştini răi. Va veni o vreme în care cei ce au 
refuzat cina vor dori s-o guste, dar atunci va fi cu totul zadarnic. 
Vor păţi şi ei cum a păţit Isav, care a disprețuit dreptul său de întâi- 
născut schimbându-l pe o farfurie de linte. „Și apoi, când a vrut să 
moştenească binecuvântarea, a fost nebăgat în seamă; deşi a căutat-o 
cu lacrimi, nu a avut cum să schimbe hotărârea”, zice dumnezeiescul 
Pavel (Evr 12, 17). O, de ar vrea să se gândească ce crimă fac 
impotriva lor înşişi, ce sinucidere duhovnicească săvârşesc cei ce 
preferă să câştige farfuria de linte, adică desfătarea vremelnică a 
acestei lumi, dar leapădă şi dispreţuiesc chemarea lui Hristos la 
mântuire, desigur ar fi cuprinşi de teamă şi groază. 


Felul noilor invitaţi 


Însă cina nu trebuia să se strice, prin faptul că cei întâi chemaţi 
au refuzat să vină. Muly comeseni trebuiau să se desfăteze cu ea. 
De aceea stăpânul casei „a zss slugii sale: ieşi îndată în pieţele şi ulițele 
cetăţii şi pe săraci, pe neputincioşi, pe orbi şi pe şchiopi adu-i aici ”(v. 21). 
Adică a poruncit robului să se adreseze ultimei trepte a societăţii, 
să iasă în pieţele şi în ulițele cetăţii şi să cheme pe săraci, pe şchiopi 
şi pe orbi. Auzind porunca stăpânului, robul nu s-a mirat. N-a fost 
de părere că prin acest lucru ar cădea demnitatea stăpânului său. 
Căci robul înţelegea deplin scopul cel bun al stăpânului său. De 
aceea a împlinit cu exactitate porunca. Şi întorcându-se, a anunţat: 
„Stăpâne, s-a făcut cum ai poruncit”. Adică Hristos, după ce cei 
dintâi chemaţi, conducătorii poporului evreu, au lepădat chemarea 
şi n-au vrut Să vină, a atras spre credinţă prin propovăduirea Sa pe 

iudeii simpli, pe vameşii şi păcătoşii cei smeriţi şi cu inima zdrobită. 
Aceştia au primit chemarea lui Hristos cu bucurie şi recunoştinţă 
ŞI „se apropiau de el cu toţii” (Lc 15, 1). Aceştia, smeriţi şi necăjiţi, 
se pocăiau, intrau la cina cea mare. Ei au format cea dintâi Biserică 
creştină, cea din lerusalim. Însă în parabolă, robul adaugă că „ma: 
este încă loc” (v. 22). La cină mai era loc, pentru cât mai mulţi, 
pentru toată omenirea. Era prevăzut să se împărtăşească cât mai 
mulți din mâncarea cerească. Nu trebuia să rămână gol niciunul 
din locurile pregătite la masă. Nu era după voia, după planul lui 
Dumnezeu, să se mărginească Biserica Sa numai cu creştinii cei 
din evrei, care primiseră chemarea. De aceea stăpânul casei, din 
parabolă, dă această nouă poruncă: „Și a zis stăpânul slugii: ieşi la 
drumuri şi la garduri şi sileşte-i să intre, ca să se umple casa mea” 
(v. 23). Du-te iarăşi, zice Domnul casei către rob, la cei din afara 
cetăţii, la cei de pe moşii, unde călătorii şi cei lipsiţi de adăpost 
aşteaptă. Pe aceştia sileşte-i să vină, ca să se umple casa mea. Aceste 
cuvinte prooroceşti ale parabolei s-au împlinit întocmai. Căci, după 
chemarea adresată evreilor, apostolii şi păstorii Bisericii s-au întors 
către cei dinafara sinagogii. S-au grăbit spre drumurile şi gardurile 
inchinărilor de idoli şi au chemat neamurile. Faptul acesta, prin 
care se arată belşugul negrăit al milostivirii lui Dumnezeu, trebuie 
să ne aducă în inimă, şi mie şi ţie, cititorule, o vie mulţumire către 
Dumnezeu. Căci, prin mijlocirea robilor Săi apropiaţi, a chemat 
de la inchinarea de idoli şi pe proprii noştri strămoşi. Prin ei ne-a 
chemat şi pe noi, căci de atunci creştinismul a fost moştenit din 
neam în neam, şi va fi moştenit până ce „se va umple casa Mea”. 
Prin chemarea aceasta şi prin dezvoltarea creştinismului în patria 
noastră, ne-am învrednicit şi noi să fim mădulare ale Bisericii lui 
Hristos. 

Ne-am învrednicit să umblăm în adevărul autentic, să primim 
hrana cea sufletească de viaţă făcătoare, însuşi Trupul şi Sângele lui 
Hristos, în cina sfintei Euharistii. Am găsit de-a gata mijloacele de 
mântuire şi asigurat drumul care duce la cina cea cerească a fericirii 

dumnezeieşti. Acum aşadar depinde numai de noi să nu urmăm 
pilda cărturarilor şi fariseilor, care au disprețuit cina pregătită, ci 
să ne grăbim cu dor şi cu bucurie ca să luăm parte la ea. 

Este vrednic de luat aminte faptul că stăpânul casei dând 
robului porunca să cheme oamenii de pe drumuri şi de la graduri, 
zice: „Sileşte-i să intre”. Dar cum să-i silească? Să întrebuinţeze 
violenţa, armele asasine? Evident că nu! Ci să facă o presiune 
răbdătoare, până ce îi vor convinge. Cu alte cuvinte, apostolii şi 
păstorii Bisericii niciodată n-au propovăduit adevărul Evangheliei 
prin forţă şi arme, precum a propovăduit Mohamed rătăcirea 
lui între credincioşii lui. Din nefericire şi unii papi ai Apusului 
au întrebuințat cruciadele şi inchiziţia. Trimişii lui Dumnezeu 
trebuiau să ducă lupta împotriva necredinţei numai prin arme 
duhovniceşti. Ei trebuie să le mânuiască cu cea mai mare stăruinţă 
şi răbdare. „Armele luptei noastre nu sunt trupeşti, ci puternice 
înaintea lui Dumnezeu să dărâme întăriturile”, zice Sf. Apostol 
Pavel (II Co 11, 4). Aşadar, ca şi cum Domnul ar fi zis către apostolii 
Săi: puneţi cu stăruinţă hotărârea şi convingeţi pe închinătorii de 
idoli să primească adevărul. Convingeţi-i că în adevăr Dumnezeu 
4 cheamă spre adevărata fericire; că această chemare nu este o 
amăgire şi o bătaie de joc spre nefericirea lor, ci este o serioasă 
descoperire spre fericirea lor. Ei se tem să se apropie, dar voi 
intăriţi-i. Precum un sărac cerşetor nu poate să fie cu uşurinţă 
încredinţat că un boier foarte bogat îl cheamă în palatul său ca să-l 
adopte ca fiu; precum risipitorul nu-şi închipuia că tatăl său îl va 
primi cu atâta bunătate, tot aşa şi marii păcătoşi, care nu cunosc 
incă bunătatea nemărginită a lui Dumnezeu, se poartă la fel. Ei 
doresc să se apropie de Dumnezeu, dar nu îndrăznesc. Se tem. Au 
mustrări de conştiinţă, nu le vină să creadă că Dumnezeu îi poate 
primi şi pe ei cu bucurie şi îi poate aşeza cu drepţii şi cu sfinţii. 
Aşadar iată de ce Domnul a dat poruncă păstorilor Bisericii Sale 
să intrebuinţeze toate mijloacele de convingere, până ce păcătoşii 
se vor încredința şi vor alerga cu bucurie la cina cea mare, aproape 

de Dumnezeu. O, cât de mare este bunătatea şi milostivirea lui 
Dumnezeu. 

Observaţii la chemarea cea nouă. „leşi Ja drumuri şi la garduri 
şi sileşte-i să intre, ca să se umple casa mea”. Trebuie să mai stăruim 
asupra acestor cuvinte ale Domnului, căci ele au o foarte mare 
insemnătate. Şi mai întâi observăm că împărăţia Cerurilor, pe care 
Dumnezeu Tatăl a pregătit-o mai înainte de întemeierea lumii, 
n-a fost pregătită în zadar. Căci dacă evreii, care au fost cei dintâi 
chemaţi, au lepădat chemarea şi nu s-au încreştinat, mulți creştini 
au dovedit lipsă de grijă şi indiferenţă faţă de mântuirea sufletului 
lor şi de dobândirea cinei cereşti, totuşi sunt mulţi alţi creştini, 
care şi atunci şi astăzi primesc cu mulţumire şi cu recunoştinţă 
chemarea la cină. Căci ei au înţeles nădejdea pe care o dă chemarea 
şi slava pe care o vor moşteni, după cum zice Sf. Apostol Pavel (cf. 
EF1, 18). 

În al doilea rând, cei săraci, umiliţi şi neînsemnaţi în faţa 
lumii, care nu ocupă slujbe şi situaţii sociale înalte, ci sunt smeriţi, 
dar cu dispoziţii bune, sunt primiţi în Biserică şi în împărăţia 
lui Dumnezeu, la fel de bine ca şi bogaţii şi înalții demnitari. 
Este adevărat că niciodată nu au lipsit din Biserică şi persoane 
care ocupau o poziţie însemnată în societate, prin bogăţia, prin 
slujba sau prin ştiinţa lor. Însă mai cu seamă cei săraci, umiliţi 
şi neînsemnaţi în faţa lumii au format majoritatea mădularelor 
Bisericii. Atât în vremea Mântuitorului, cât şi după aceea, până 
în zilele noastre, necredincioşii şi duşmanii adevărului creştin 
au folosit acest fapt ca argument ca să îndepărteze pe cei răi de 
pocăință şi ca să facă plăcere duhului lumii. „Nz czmva a crezut 
în El vreunul dintre fruntaşii sau dintre farisei? Dar poporul 
acesta, care nu cunoaşte legea, este blestemat”, ziceau arhiereii 
şi fariseii către ascultătorii lor (n 7, 48-49). Tot aşa şi astăzi, 
noii farisei repetă: „Astea toate sunt bune pentru popor, nu sunt 
pentru oameni culți. Cum se poate în secolul al donăzecelea, tu, 
om cult, să te îndeletniceşti cu religia?” lată cum se face că mulţi 

bărbaţi şi multe femei se ruşinează să-şi manifeste dispoziţiile 
religioase, să meargă la Sfânta Biserică, să pară şi pe dinafară 
creştini, ca să nu se zică despre ei că nu sunt în pas cu vremea, 
că sunt nişte înapoiaţi. Însă Dumnezeu, cel ce nu judecă după 
aparenţe, după aspectele exterioare ale bogăției stricăcioase şi ale 
educaţiei lumeşti, Dumnezeu cel ce cercetează adâncurile inimii, 
îi socoteşte neasemănat mai mari pe săracii cei evlavioşi, decât pe 
toţi bogaţii şi boierii lumii, care trăiesc în necredinţă şi lipsă de 
evlavie. Dumnezeu pe cei săraci, dar smeriţi şi buni, îi consideră 
vrednici să împodobească împărăţia Sa cea cerească şi să alcătuiască 
familia numeroasă şi fericită a fiilor Săi, care vor primi fericirea şi 
slava cea de la Dumnezeu. Deci, cititorule, să nu fi neliniştit dacă 
eşti sărac şi neînsemnat şi aparţii rândurilor poporului. Întrucât 
ai primit cu inimă bună chemarea lui Dumnezeu a cină şi doreşti 
să fi creştin adevărat, în faţa lui Dumnezeu eşti vrednic de multă 
cinste şi respect. Dar să nu se laude nici creştinul care are avere, 
poziţie socială, cunoştinţe ştiinţifice sau neam mare, căci toate 
acestea vor trece ca visele, care în câteva clipe ne înalţă pe tronuri 
regale sau în turnuri de sticlă. Să nu dispreţuiască creştinii pe 
săracii pe care îi cinsteşte Dumnezeu şi îi cheamă la cina Sa. 
Hristos nu se ruşinează să-i numească pe săraci „frați ai Săi”. lar 
dacă creştinii bogaţi nu-i consideră şi ei fraţi, nu pot avea nicio 
legătură cu Hristos. 

În al treilea rând, din faptul că gruparea cărturarilor şi 
fariseilor, care părea dintre evrei cea mai evlavioasă şi părea că are 
cele mai multe posibilităţi să intre la cina împărăției lui Dumnezeu, 
această grupare n-a primit loc la chemare şi a fost exclusă de la cină. 
lar vameşii şi păcătoşii, care păreau străini şi lepădaţi, s-au pocăit 
Şi s-au grăbit să ia parte la cina cea dumnezeiască. Din toate aceste 
fapte putem trage o învăţătură de mare însemnătate pentru noi. 
Cei ce astăzi sunt credincioşi şi urmează O viaţă creştinească, să nu 
se încreadă în virtuțile şi în vrednicia lor, închipuindu-şi că şi-au 
asigurat raiul prin dreptate, să nu dispreţuiască şi să nu osândească 


493 


ARHIM. SERAFIM PAPACOSTAS 

pe cei ce trăiesc încă în păcat, fiindcă situaţia ar putea uşor să se 
inverseze. Precum i s-a întâmplat odinioară fariseilor, la fel li se 
va întâmpla şi celor care se poartă ca fariseii, în orice vreme ar 
trăi el. „Ce dintâi vor fi cei de pe urmă şi cei de pe urmă dintâi”, 
de aceea: „Celui ce î se pare că stă, să ia aminte să nu cadă”, zice Sf. 
Apostol Pavel, (I Cor 10, 12), Cei ce s-au învrednicit să cunoască 
adevărul Evangheliei şi să meargă pe drumul cel bun trebuie să 
trăiască în desăvârşită smerenie, „să-şi lucreze mântuirea cu frică şi 
cu cutremur”, adaugă tot apostolul (Fi/ 2, 12). 

În al patrulea rând, să observăm ce deşi au fost chemaţi foarte 
mulţi, şi sute de mii au intrat în împărăţia Cerurilor, „încă mai este 
loc”. Fără limită este belşugul milei şi al harului lui Dumnezeu. 
Pâinea vieţii nu are sfârşit, din ea mănâncă mereu sufletele, dar 
niciodată nu se termină. Fără sfârşit sunt bunătăuile duhovniceşti, 
aşa că nimeni nu va rămâne lipsit de ele, dacă va vrea să le primească, 
ci ele sunt gata să satisfacă orice suflet, până la completa îndestulare. 
Bunurile pământeşti, averile, desfătările lumii acesteia, deşi mulţi îşi 
inchipuie că sunt îmbelşugate, sunt neindestulătoare şi incapabile 
să mulţumească sufletul omului. Căci sunt foarte mulţi care ard de 
setea lor, dar nu le au. Cei ce însă le au nu sunt îndestulaţi şi nu se 
satură niciodată. Dimpotrivă, bunurile duhovniceşti pe care le dă 
Dumnezeu părtaşilor la cina Sa sunt mai mult decât îmbelşugate. 
Ele sunt de ajuns, nu numai pentru invitaţii de până astăzi, ci şi 
pentru cei ce vor fi chemaţi până la sfârşitul veacurilor. Bunătăţile 
duhovniceşti satisfac pe deplin dorinţele sufleteşti şi ne dau o 
fericire fără sfârşit. 

În sfârșit, explicând ce am spus mai sus, că bunurile 
duhovniceşti sunt prea îndestulate şi pentru cei ce vor fi chemaţi 
pănă la sfârşitul veacurilor, adăugăm că la sfârşit „se va umple casa” 
lui Dumnezeu. Şi se va umple, nu fiindcă împărăţia Cerurilor nu 
poate cuprinde şi pe alţii. Că de acolo încăperea nu este un spaţiu, 
precum aici, unde adesea se ajunge la suprapopularea unei ţări sau 

se ajunge ca oamenii să nu mai au în ţara lor mijloace de existenţă 
şi ajung să ducă lipsă. Oamenii în cazul acesta trebuie să se mute, 
ca să se poată trăi, cum a fost pe timpul migraţiilor popoarelor. 
Casa Tatălui se va umple, fiindcă se vor împlini numărul celor 
aleşi de Dumnezeu şi nu vor mai fi alţii care să vrea să intre. Se 
va umple, fiindcă toţi ceilalţi vor fi nevrednici să ia parte la cina 
cea cerească. Aceştia „au iubit slava de la oameni mai mult decât 
slava |ui Dumnezeu (In 12, 43). Au disprețuit pe Dumnezeu, care 
i-a chemat la cină şi şi-au făcut „pântecele dumnezeu” (Fil 3, 19). 
În loc de Dumnezeu, l-au adorat pe mamona. Şi-au format un 
caracter cu totul trupesc, cu dorinţe, porniri şi plăceri trupeşti. 
Prin urmare ei nu pot să afle loc la o cină cu bunătăţi duhovniceşti, 
pentru care ei nu simt nicio pornire. Cei ce au fost chemaţi şi au 
disprețuit pe Dumnezeu şi bunătăţile Lui vor auzi următoarea 
hotărâre, cu care Domnul încheie parabola. 


e XX 


Osânda celor ce refuză chemarea 


„Zic vouă că niciunul din bărbaţii aceia nu vor gusta din cina 
mea” (v. 26). Stăpânul casei privindu-i pe comeseni le-a adresat 
această ameninţare îngrozitoare: vă încredinţez că niciunul din 
oamenii care au primit o invitaţie, dar nu s-a plecat, ci a disprețuit 
pe cel ce îi chema, nu va gusta din cină. Iată hotărârea Domnului. 
Această hotărâre se potrivea întocmai iudeilor, comesenii de 
atunci ai Domnului. Dar vai! Se potriveşte bine şi acelor creştini, 
care au fost chemaţi şi botezați şi au mărturisit credinţa în Hristos, 
dar n-au vrut, în restul vieţii lor, să guste din harul dumnezeiesc, 
să progreseze duhovniceşte şi să se apropie de dumnezeiasca 
Cuminecătură, să se apropie prin fapte bune de cina cea cerească. 
Această hotărâre se potriveşte şi mai bine acelor creştini care „fiind 
luminaţi şi gustând din darul cel ceresc şi fiind părtaşi ai Duhului 

Sfânt...”, în urmă „zu uitat de curățirea lor cea dintâi de păcate şi 
au căzut, ca şi cum n-ar ji fost posibil să se pocăiască din nou...” (Evr 
6, 4-6; 1 Ptr 1, 9). Aşa au păţit Iuda, Nicolae din Antiohia, Arie, 
Nestorie, Sabelie, atâţia şi atâţia alţii. 

Cititorule, suntem şi noi dintre cei chemaţi la cina 
dumnezeiască. Pentru numele lui Dumnezeu! Să nu fim indiferenți 
faţă de această chemare, să nu ne îndărătnicim şi să nu ajungem în 
acel grad jalnic, încât să dispreţuim şi cina şi pe Dumnezeu, cel ce 
ne-a chemat. Nu cumva să ni se spună şi nouă „nici tu nu vei gusta 
din cina Mea”. Ci să punem toată grija şi râvna ca să „umblăm cu 
vrednicie, după chemarea cn-eare am fost chemaţi, cu toată smerenia 
şi blândeţea şi îndelunga răbdare, îngăduindu-ne unii pe alţii cu 
iubire, silindu-ne să păzim unitatea duhului întru legătura dragostei” 
(Ef 4, 1-3). Şi aşa bucurându-ne să ne silim spre dobândirea cinei 
din Sfânta Euharistie, până ce vom ajunge să luăm loc la cina 
dumnezeiască a fericirii veşnice. 

(M4 21, 28-31) 


arabola celor doi fii, precum şi cele două care urmează, 

adică a lucrătorilor viei şi a nunţii fiului de împărat, au fost 

spuse de Domnul în ultimele zile ale vieţii Sale pământeşti. 
În special în marţea din săptămâna patimilor, zi care se numeşte 
a parabolelor, Domnul a spus o serie de parabole, prin care a 
arătat iudeilor ce crimă îngrozitoare făceau, fiindcă se lepădau de 
mântuire şi hotărau să ucidă pe Mântuitorul. 

În dimineaţa acelei zile, Domnul învăţa în templu. Atunci 
s-au apropiat de El o solie grăbită de arhierei şi cărturari, cei mai 
însemnați învăţători ai poporului evreu, şi L-au întrebat pe un ton 
aspru de unde are puterea să fie învăţător şi prooroc, să intre cu 
triumf în Ierusalim, să gonească din templu pe cei ce vindeau şi 
cumpărau, pe câtă vreme doar ei, arhiereii şi bătrânii, nu îi dăduseră 
această putere. Domnul cu acea pregătire duhovnicească, al cărei 
egal nu se găseşte nicăieri în toată istoria omenirii, a răspuns că El 
le va spune îndată „cz ce putere fac acestea”, dacă ei îi vor răspunde, 
mai întâi, despre loan Botezătorul: era acesta un trimis al lui 
Dumnezeu, pentru lucrarea lui Dumnezeu, sau lucra din îndemn 

propriu? La această întrebare a Domnului arhiereii şi bătrânii 
evreilor au fost siliţi să răspundă că nu ştiu, cu tot necazul lor. De 
acest prilej s-a folosit Domnul, ca să spună parabola cu cei doi fii, 
în care arată că arhiereii şi bătrânii înfăţişându-se ca nişte învăţători 
plini de importanţă ai poporului, de la care decurgea toată puterea 
ŞI autoritatea, nu voiau să înţeleagă chemarea dumnezeiască a lui 
Ioan, pe care oamenii din popor o înşelaseră. Ei care, aşa zicând, 
erau povăţuitorii duhovniceşti ai poporului şi se socoteau a fi pe 
cea mai înaltă treaptă de sfinţenie, au dat lui Dumnezeu făgăduinţe 
mincinoase, pe care nu le-au împlinit, pe când păcătoşii se pocăiesc 
şi împlinesc voia lui Dumnezeu. De aceea, arhiereii şi bătrânii 
vor fi socotiți mai orbi decât oamenii din popor, vor fi făcuţi de 
ruşine în faţa vameşilor şi a marilor păcătoşi, care se grăbesc să afle 
mântuirea prin pocăință. 


Porunca dată celor doi fii 


Mai înainte de a-şi începe parabola, Domnul adresează 
arhiereilor şi bătrânilor poporului o întrebare, ca să-i silească să-şi 
mărturisească ei înşişi concluzia parabolei, spre paguba lor. „Ce vi 
se pare”, întreabă Domnul. Adică în ce fel judecaţi lucrul, despre 
ceea ce vă voi vorbi? Răspundeţi-mi la întrebarea următoare: „Un 
om avea doi fii şi ducându-se la primul i-a zis: fiule du-te astăzi şi 
lucrează în via mea” (v. 28). Tatăl acestor doi fii este Dumnezeu 
însuşi, tatăl tuturor oamenilor. „Un Dumnezeu şi tată al tuturora”, 
zice Duhul Sfânt prin Sf apostol Pavel (£/ 4, 6). Deşi oamenii au o 
origine comună, şi primesc aceleaşi porunci şi făgăduinţe, ca să le 
împlinească, totuşi ei prezintă cea mai mare variaţie de caractere, 
îndeobşte oamenii se prezintă împărţiţi în două categorii. Cei din 
prima categorie corespund fiului celui dintâi, care face mai mult 
decât a făgăduit, iar cei din a doua categorie corespund fiului al 
doilea, care nu face nimic din câte a făgăduit. 

„Fiule, du-te şi lucrează... ” este porunca pe care o dă Dumnezeu 
fiilor Săi. Dumnezeu prin toate acţiunile Sale către oameni, dă 
părinţilor cel mai bun exemplu de educare a copiilor lor. De aceea 
Şi aici, cea dintâi învăţătură pe care pot să o scoată părinţii din aceste 
cuvinte ale parabolei, este că trebuia să-şi crească fiii în hărnicie, nu în 
lene şi pierdere de vreme. Căci lenea este pierzătoare de suflet pentru 
tineret. Vrednic de luat aminte este faptul că Dumnezeu porunceşte 
fiilor Săi —- adică oamenilor - să muncească, deşi au moştenit 
bunătăule cereşti. Ne învaţă Dumnezeu că trebuie să muncească, nu 
numai copiii săracilor, care sunt lipsiţi de cele necesare, ci şi copiii 
bogaţilor, care au moştenit averea părinţilor lor. 

„Munceşte în via mea” este porunca lui Dumnezeu către fiecare 
dintre fiii Săi, dar ce este această lucrare a viei, la care trebuie să 
lucreze toţi oamenii? Este cultivarea evlaviei, formarea creştinească 
a sufletului nostru. Este lucrarea de neapărată trebuinţă pentru a ne 
slobozi de patimile păcatului, care usucă sufletul, precum filoxera 
strică via, precum viermii strică plantele. Este progresul nostru în 
virtute şi rodirea de fapte bune. Această lucrare o prezintă Domnul 
în chipul viticulturii, fiindcă printre agricultori, viticultorii sunt cei 
mai bine situaţi, căci viticultura este plăcută, cinstită, aducătoare 
de câştig, deşi cere foarte multe osteneli. La fel şi lucrarea virtuţii 
este cea mai cinstită şi roditoare şi aducătoare de câştig lucrare a 
omului. Însă această lucrare nu oferă nicio amânare. „Mergi astăzi 
şi lucrează”, porunceşte tatăl. Mâine va fi poate în zadar. Astăzi cât 
este ziuă, cât ţine viaţa aceasta, căci va veni întunericul morţii, când 
nimeni nu va mai putea lucra pentru mântuirea sa. „Cât durează ziua 
de astăzi, ca nu cumva amăgirea păcatului să-l usuce pe unul din voi”, 
zice Sf. Apostol Pavel (Evr 3, 13). Adică: dacă nu vei lucra acum, 
Ci vei amâna, eşti în primejdie să ţi se usuce sufletul din pricina 
păcatului celui rău şi amăgitor, aşa incât să-ţi fie apoi cu neputinţă 
să mai lucrezi pentru mântuirea ta. Da, cititorule, amânarea este 
mare primejdie. Deci ia asupră-ţi ostenelile, ia asupră-ţi nevoinţele 

formării tale. Nu te teme, ostenelile sunt trecătoare, căci cuvântul 
astăzi înseamnă un interval scurt de timp. Dar să ştii că de aceste 
osteneli trecătoare atârnă fericirea ta veşnică. 

În sfârşit, cuvântul „fiule” cu care Dumnezeu ne numeşte 
aici pe noi oamenii are o mare însemnătate. Pe de o parte arată 
autoritatea şi puterea cu care Tatăl porunceşte fulor Săi, iar pe de 
altă parte arată gingăşia şi bunătatea Tatălui, care ştie bine limitele 
puterii noastre, ale fiilor Săi, şi nu ne cere niciodată lucruri mai 
presus de puterile noastre. „Precum miluieşte tatăl pe fi, aşa a miluit 
Domnul pe cei ce se tem de EL”, zice Duhul Sfânt prin David (Ps 102, 
13). Dumnezeu este atât de bun încât ne porunceşte să lucrăm o 
muncă din care El nu are niciun folos, pe când noi câştigăm de pe 
urma ei cea mai înaltă fericire. 

Purtarea fiilor. Dar care a fost răspunsul şi purtarea fiilor către 
tatăl lor, când au primit porunca să lucreze? „Cel dintâi răspunzând 
a zis: nu vreau”. lată un răspuns obraznic, când vine din partea unui 
fiu către tatăl său. Nu vreau! Este trist că această vorbă nepotrivită o 
auzim adesea spusă de copiii neascultători către părinţii lor. Tot aşa 
zic Şi mulţi oameni, adresându-se lui Dumnezeu. Această răsturnare 
Şi răutate a adus în om păcatul, incât omului nu-i este greu să-i zică 
lui Dumnezeu: nu vreau să mă supun legii Tale, vreau să ies de sub 
ascultarea Ta, poruncile Tale îmi sunt indiferente. Sunt oameni, care 
îndată ce aud că le vorbeşti despre îndatoriri religioase se grăbesc să 
te întrerupă fără sfială şi să-ţi spună: lasă asta, nu vreau nicio religie! 
Ei fac aşa fie fiindcă sunt de părere că Dumnezeu trebuie să-i bage 
în rai, şi fără ca ei să se supună legii dumnezeieşti şi să muncească în 
vederea mântuirii; fie fiindcă au îndrăgit mai mult lumea şi plăcerile 
trupului. Fapt este că mulţi repetă fără nicio reţinere, pe faţă, că nu 
vor să lucreze pentru mântuirea lor. 

Dar parabola arată un fapt foarte important care s-a petrecut 
cu acest fiu neascultător. Adică „Apoi părându-i rău, s-a dus” (v. 
2). După răspunsul neascultător, s-a căit şi de aceea s-a grăbit să 
meargă la vie şi a muncit. Adică mulţi dintre oameni, la începutul 


500 


Pavabolele Domnului 


vieţii lor, trăiesc în păcat şi din pricina lipsei de înţelepciune, 
a tinereţii, se arată indiferenți faţă de poruncile lui Dumnezeu 
lepădând orice progres în lucrarea mântuirii. Însă pe urmă se 
schimbă cu totul. Înaintarea în vârstă, încetarea neînţelepciunii 
din tinereţe, întâmplările diferite ale vieţii îi duc pe aceşti oameni 
la gânduri mai înțelepte, îi duc la pocăință şi la indreptarea vieţii 
lor. Precum primul fiu nu numai că s-a căit pentru refuzul lui 
obraznic, ci a alergat la vie şi a lucrat, tot aşa o parte din oameni 
îşi dovedesc pocăinţa prin fapte, printr-o viaţă de muncă la care se 
supun, ca să se îndrepteze şi să slujească voii lui Dumnezeu. Omul 
dă cea mai bună dovadă de pocăință adevărată când se supune de 
aici înainte lui Dumnezeu şi lucrează pentru mântuirea lui cu tot 
atâta hotărâre, pe cât a fost de mare indiferența de mai înainte 
faţă de voia lui Dumnezeu. Dacă omul se pocăieşte în felul acesta, 
atunci şi Dumnezeu uită purtarea lui cea dinainte, urâtă şi nebună. 
Refuzul acesta şi nesupunerea îndrăzneață a fiului celui mare vine 
aşa, ca şi când noi I-am zice lui Dumnezeu: închide uşa milei Tale 
şi dezmoşteneşte-mă, căci nu mai vreau să fiu un fiu al Tău. Dar 
milostivirea şi dragostea fără margini a lui Dumnezeu a lăsat uşa 
mile: deschisă, pentru ca atunci când păcătosul se va intoarce, să 
găsească iarăşi milă şi să fie pus din nou în drepturile sale de fiu. 
Aşadar, primul fiu a lucrat contrar vorbelor lui. Purtarea lui în 
urmă s-a arătat pe dos decât la început. Răspunsul cel dintâi către 
tatăl său a fost urât, dar după aceea purtarea să a fost lăudabilă. 
Când a primit de la tatăl porunca să lucreze, al doilea fiu „a 
răspuns: Da, Doamne”. Adică el afirmă cu toată tăria, da, voi merge 
să lucrez. Prin răspunsul acesta el manifestă un respect profund 
către tatăl său, căci îl numeşte domn şi îi făgăduieşte supunere 
desăvârşită la porunca tatălui. Dar „nu s-a dus”. Adică în urmă s-a 
purtat cu totul impotriva făgăduinţei lui celei dintâi. De acest fel 
a fost purtarea evreilor, care afirmau: „Orice ne va zice Dumnezeu, 
vom Jace şi vom asculta” (leş 19, 8), dar prin faptele lor nu s-au 
supus. De aceea i-a mustrat Domnul chiar în ziua în care a spus 

şi parabola de faţă, că „zic dar nu fac” (Mt 23, 3). Este trist să ne 
gândim că în purtarea aceasta a celui de al doilea fiu este înfăţişată 
şi comportarea multor creştini. Aceştia în cuvânt şi cu gura arată 
multă preţuire pentru adevărul Evangheliei. Admiră de departe 
frumuseţea moralei şi a vieţii creştine. Făgăduiesc cu curaj că se 
vor supune lui Hristos, dar inima lor rămâne departe de Hristos 
şi făgăduinţele lor nu ajung l-a împlinire. Căci unii sunt prefăcuţi, 
alui sunt nestatornici şi schimbători. Şi de aceea îşi schimbă 
uşor părerile sau nu au puterea şi voinţa să se depărteze şi să se 
debaraseze de obiceiurile lor îndrăgite. Aşadar, să nu credem că 
toţi bobocii şi toate florile unui pom devin roade. Fiindcă între 
floare şi rod intervin mii de piedici. Aşadar, al doilea fiu şi toţi cei 
ca el făgăduiesc, dar nu împlinesc nimic. Răspunsul lor dintâi către 
Tatăl este bun, dar purtarea lor din urmă este rea. 


Intrebarea Domnului cu privire la parabolă și aplicarea ei 


Şi acum, ca să silească pe arhierei şi pe bătrâni să mărturisească 
propria lor osândă, care venea după purtarea lor, Domnul îi 
întreabă: „Care dintre cei doi fii a făcut voia tatălui?” Vedem că 
amândoi au greşit părintelui lor. Primul a greşit prin răspunsul lui 
obraznic. Al doilea a greşit prin purtarea lui rea. Dar primul s-a 
supus prin faptă voinţei părintelui său. Celălalt s-a supus numai 
cu vorba. Aşadar, care s-a arătat mai bun implinitor al datoriei de 
ascultare? Arhiereii şi bătrânii au răspuns Domnului: „Şi i-au zis: 
cel dintâi”. Ei au fost siliţi să mărturisească cum că cel dintâi fiu a 
implinit voinţa tatălui său. Ei ştiau că această judecată este chiar 
judecata lui Dumnezeu, care zice, prin proorocul lezechiel: „dacă 
cel rău se întoarce de la neleginirile sale, pe care le-a făcut şi păzeşte 
toate legile Mele şi face ceea ce e bun şi drept, el va trăi şi nu va muri. 
Nu se vor pomeni nici cum nelegiuirile pe care el le va fi Jăcut, ci va 
trăi, pentru dreptatea pe care o va fi făcut-o... Dar şi dreptul dacă se 
abate de la dreptatea ui şi se va purta cu nedreptate şi va Jace acele 

ticăloşii pe care le face neleginitul, va fi el oare viu? Toate faptele lui 
bune, pe care le va fi făcut, nu se vor pomeni, ci pentru nelegiuirea pe 
care va fi făcut-o şi pentru păcatele pe care le va fi săvârşit, va muri” 
(ez 16, 21-24). 

Acest răspuns al arhiereilor şi al bătrânilor este drept. Domnul 
Il aştepta, tocmai ca să aplice îndată parabola, zicând: „Amin grăesc 
vouă, că vameşii şi desfrânatele vor intra înaintea voastră în împărăția 
lui Dumnezeu” (v. 31). Păcătoşii cei mari şi notorii, care sunt vameşii 
şi desfrânatele de meserie, vor lua-o înainte şi vor intra în împărăţia 
lui Dumnezeu înaintea arhiereilor, a cărturarilor şi a bătrânilor 
poporului evreiesc. Deoarece ei au ascultat propovăduirea pocăinţei 
prin loan Botezătorul iar când a venit Hristos L-au primit cu 
braţele deschise, pe când ceilalţi, care sunt râvnitori ai legii, drepţi 
Şi evlavioşi, aşa zicând, aşteaptă să vină Mesia, ca să-i pună întâi pe 
ei de-a dreapta Sa. Ei dispreţuiau propovăduirea pocăinţei pe care 
a vestit-o loan Botezătorul. Ei refuzau prin faptele şi purtările 
lor, să intre în împărăţia lui Dumnezeu, la care îi cheamă Hristos. 
Închinătorii de idoli „care erau odinioară neîncredinţaţi, rătăciţi, 
robiţi poftelor şi plăcerilor felurite”, precum zice Sf. Apostol Pavel, au 
crezut în Hristos şi au implinit până la sfârşit voia lui Dumnezeu. Pe 
când evreii, care au făgăduit în gura mare, că vor împlini legea, s-au 
arătat la sfârşit nesupuşi şi necredincioşi. 

Acest lucru l-au mărturisit cu propria lor gură arhiereii şi 
bătrânii iudeilor, şi ar fi trebuit să se ruşineze măcar atunci şi să 
alerge, fie ei şi impreună cu vameşii şi cu păcătoşii, la pocăință şi 
mântuire. Căci atunci când Hristos a zis că vameşii şi desfrânatele 
intră înaintea evreilor în ceruri, a dovedit cu aceasta că pot şi ei să 
urmeze pe vameşi şi păcătoşi. Dar, din nefericire, un mare făţarnic 
este cu mult mai greu să se supună şi să se pocăiască, decât un mare 
păcătos. 

Iată, iubite cititor, parabola cu cei doi fu, prin care Hristos a 
dat încă un ultim prilej arhiereilor şi bătrânilor să se pocăiască şi să 
se mântuiască. Însă ei au rămas nepocăiţi. Iar păţania lor să ne fie 

de învăţătură spre instruirea noastră. Dacă până astăzi am refuzat 
ca şi fiul mai mare din parabolă, să ne supunem Tatălui ceresc şi am 
trăit departe de El, nesupuşi, obraznici şi neascultători, să urmăm 
de aici înainte purtarea celui dintâi fiu. Să ne pocăim şi să lucrăm 
lucrul mântuirii, până la sfârşitul vieţii. Dacă până acum ne-am 
purtat ca fiul al doilea, să aducem mulţumire lui Dumnezeu că nu 
ne-a luat din viaţă până acum şi nu ne-a închis uşa milei Sale. Să ne 
hotărâm ca de aici înainte să trăim conform cu făgăduinţele pe care 
le-am făcut în Sfântul Botez, ca să nu stârnim la sfârşit mânia lui 
Dumnezeu, precum au stâmit-o fariseii şi cărturarii, prin purtarea 
lor cea nepocăită. Nu cumva să cădem şi noi sub osânda care ne 
ameninţă parabola lucrătorilor celor răi, pe care Domnul a spus-o 
imediat după această parabolă şi la a cărei tâlcuire trecem acum. 

CEI RÂI 


(Mr 21, 33-44; Mc 12, 1-8; Lc 20, 9-18) 


arabola cu lucrătorii cei răi a fost spusă îndată după cea cu 
cei doi fii, şi de aceea ea începe cu cuvintele: Ascultaţi şi altă 
parabolă. Prin această parabolă Domnul arată şi mai viu păcatul 
cel mare al evreilor, care au disprețuit bunăvoința lui Dumnezeu şi 
au lepădat binecuvântarea şi mântuirea pe care le-o oferea Hristos. 
În chip special însă această parabolă pune accentul pe vinovăția 
conducătorilor evrei, care au întrebuințat starea lor înaltă, numai că 
să facă fapte rele. Mai pune accentul şi pe pedeapsa înfricoşătoare de 
care au avut parte fariseii şi cărturarii pentru abuzurile lor. 
Parabola aceasta însă se aplică şi oricărui om sau oricărui 
popor, care se bucură de sprijinul şi bunăvoința lui Dumnezeu. Ea 
anunţă că şi soarta lor va fi întocmai cu a evreilor, dacă se vor purta 
tot atât de rău ca aceştia. 

Avantajele sinagogii 


„Un om oarecare era stăpân de casă şi a sădit o vie şi a pus 
împrejurul ei un gard şi a săpat un teasc şi a zidit un turn. Apoi a 
predat-o lucrătorilor şi a plecat departe” (v. 33). Marele Dumnezeu, 
stăpânul de casă al universului, este cel ce a sădit via, adică cel 
ce a instituit cea dintâi biserică de pe pământ, cea a Vechiului 
Testament, pe care o forma poporul israelit. Dumnezeu a eliberat 
în chip minunat pe omul acesta din robia Egiptului şi l-a răsădit 
în pământul Canaan. „E4 te-am sădit ca pe o vie care să rodească 
tot adevărul”, zice către poporul acesta Domnul, prin proorocul 
Ieremia (2, 2). L-a pus acolo, ca să crească ca o vie de soi bun, o vie 
adevărată şi să rodească fapte bune, nu spini şi pălămidă, aşa cum 
rodeau celelalte popoare de pe pământ. Dumnezeu a dat poporului 
evreiesc, în acest scop, toate mijloacele care, folosite bine, l-ar fi 
putut face cucernic, evlavios şi sfânt. Fiindcă zice: „A înconjurat-o 
cu gard”. lar un astfel de gard şi zid de apărare al poporului evreiesc 
era legea lui Moise, prin care Dumnezeu a despărţit pe Israel de 
orice comunicare cu celelalte popoare idolatre şi l-a ferit de 
influenţa lor cea rea. Pe deasupra, a pregătit Dumnezeu poporului 
şi un teasc, adică altarul, şi un turn, adică templul în care să se 
inchine lui Dumnezeu şi prin cultul cel adevărat să înainteze în 
virtute. Domnul zice în parabolă despre această vie că stăpânul a 
predat-o la nişte muncitori de pământ, tocmiţi cu plată. Adică a 
incredinţat conducerea şi creşterea poporului israelit fariseilor şi 
cărturarilor iudei, pe care i-a cinstit şi i-a ridicat la această treaptă 
inaltă. Iar ei trebuiau să lucreze pentru poporul lor şi să dea slavă şi 
recunoştinţă lui Dumnezeu pentru această mare cinste. Aşadar, după 
ce Dumnezeu a dat, pe muntele Sinai, legea şi a rânduit cele pentru 
zidirea bisericii israelite „s-z dus departe”, zice parabola. Adică a 
incetat să lucreze nemijlocit, pentru ca să lase poporului libertatea 
să-şi dezvolte capacităţile, să întrebuinţeze în mod nesilit darurile 
dumnezeieşti şi pe conducători să-i lase să conducă poporul, după 

sfânta Sa voie. Dumnezeu s-a îndepărtat şi din pricina nelegiuirilor 
conducătorilor poporului, pentru care nu i-a pedepsit imediat pe 
Joc. Şi aceasta le spunem despre sinagogă, despre biserica pe care o 
forma poporul iudeu. 

Nu trebuie însă să uităm că atunci când Dumnezeu a încercat 
acest popor, după cum vom vedea în continuare, şi când a instituit 
noua Biserică, cea creştină, toate avantajele şi bunăvoința Lui le-a 
hărăzit acestei biserici şi popoarelor creştine. Căci le-a dat cea mai 
desăvârşită lege, legea Evangheliei; a întemeiat şi un jertfelnic, 
neasemănat mai mare decât al evreilor, jertfelnic destinat, nu 
jertfelor de animale, ca cel din templul lui Solomon, ci jertfei celei 
fără de sânge, a trupului şi a sângelui celui sfânt al lui Hristos. Prin 
urmare noi creştinii avem acum toate mijloacele şi avantajele, prin 
care să dobândim o viaţă virtuoasă şi fapte bune. 


Stăpânul își cere parte de roade 


Dar, precum era şi firesc, la timpul potrivit, poporul Israel 
ar fi trebuit să dea roade, în urma îngrijirilor speciale de care s-a 
bucurat. De aceea „când a venit vremea roadelor, a trimis pe slugile 
sale la muncitori să ia roadele” (v. 34). Adică Dumnezeu a trimis 
in diferite epoci pe prooroci, slugile Sale, şi la sfârşit, pe cel mai 
mare dintre prooroci pe loan Botezătorul. Vrednic de luat aminte 
este faptul că, după ce Dumnezeu a trimis pe aceşti robi ai Săi, nu 
a procedat imediat la anularea plăţii şi la ridicarea sprijinului Său 
de la iudeii cei neroditori, ci le-a amintit datoria lor şi i-a ajutat pe 
prooroci ca să dea roade de pocăință, fapte bune. Nici n-a cerut de la 
ei nimic mai presus de drepturile Sale, ci numai „roadele Lui”. Bunul 
Dumnezeu nu pretinde niciodată mai-mult decât poate şi trebuie 
fiecare să facă. Nu numai că nu cere prea mult, dar tot El ne ajută 
şi ne întăreşte, ca să dăm roade după puterea noastră. Aşadar, este 
rea şi nebună indreptăţirea unor oameni, că virtuțile Evangheliei şi 
morala creştină nu sunt practicabile în vremea de faţă. 

Care a fost purtarea lucrătorilor viei faţă de trimişii stăpânului 
lor? A fost absolut criminală! Căci parabola zice: „Lpcrătorii prinzând 
pe robii Săi, pe unul l-au bătut, pe altul l-au omorât, pe altul l-au lovit cu 
pietre” (v. 35). În cuvintele acestui verset, Domnul rezumă purtarea 
criminală pe care au avut-o, timp de veacuri, conducătorii evreilor 
faţă de proorocii trimişi de Dumnezeu. 'Toţi proorocii, dar absolut 
toţi, au fost urâţi şi dispreţuiţi, pârâţi, omorâţi ca nişte oameni 
nelegiuiţi. Ieremia a fost aruncat într-o groapă cu noroi; Isaia a 
fost omorât prin tăiere cu fierestrăul; Zaharia a fost ucis cu pietre; 
Joan Înaintemergătoml nu a fost recunoscut de arhiereii şi bătrânii 
poporului, a fost întemnițat de Irod şi apoi i s-a tăiat capul. Adică: 
tocmai cei ce trebuiau să fi fost primiţi cu bucurie, ca nişte trimişi ai 
Srăpânului, au fost primiţi ca nişte duşmani de moarte de aceia care 
trebuiau să fie cei mai credincioşi prieteni ai proorocilor. 

Şi totuşi, în faţa acestei răutăţi fără seamăn, Dumnezeu rabdă 
indelung. Căci, în loc să pedepsească crima vierilor, dimpotrivă 
„Iarăşi a trimis alți robi, mai mulți decât cei dintâi; şi le-au Jăcut 
şi acestora la fel” (v. 36). În prima perioadă, între anii 1000 şi 800 
inainte de Hristos, a trimis Dumnezeu pe proorocii cei de la Samuel 
până la Isaia. lar în perioada a doua, de la anul 800 încoace, a trimis 
pe cei mai mulţi şi mai mari dintre prooroci. Dar conducătorii 
evreilor s-au purtat şi cu aceştia la fel. Căci dacă omul face un prim 
păcat şi nu-l şterge prin pocăință, păcatul acela îl duce la al doilea, la 
al treilea şi la o serie de nelegiuiri, încât cei ce încep cu vărsarea de 
sânge se transformă la sfârşit în fiare carnivore şi băutoare de sânge. 
Dar totuşi îndelunga răbdare a lui Dumnezeu a mai durat incă. Pe 
deasupra a pregătit pentru lucrătorii cei răi o nouă binefacere mare 
şi un nou prilej de mântuire. 


Trimiterea fiului și cea mai mare crimă a vierilor 


„La Sfârşit, a trimis la ei pe fiul său zicând: se vor ruşina de fiul 
meu” (v. 37). În timpul veacurilor de până la Hristos, Dumnezeu 

Şi-a arătat milostivirea faţă de oameni în mii de feluri şi mai cu 
seamă şi-a manifestat o specială bunăvoință faţă de evrei. Dar 
niciodată nu S-a arătat în lume mărirea milostivirii lui Dumnezeu 
în aşa măsură, ca atunci când a trimis în lume pe Fiul Său. „Aşa 
a iubit Dumnezeu lumea, încât pe Fiul Său cel Unul-Născut L-a 
dat”, zice însuşi Domnul către Nicodim (In 3, 16). Observaţi 
acum, cititorilor, în cuvintele acestui verset al parabolei cu câtă 
înţelepciune prezintă Domnul bunătatea lui Dumnezeu. Prin felul 
de prezentare, Domnul vrea să atragă pe iudei la pocăință. Căci 
zice: „La sfârşit a trimis pe Fiul său”, adică, după ce a folosit toate 
mijloacele, după ce evreii în loc să se pocăiască au trecut din crimă 
în crimă, la urmă Dumnezeu le-a trimis pe Fiul Său. Şi stăpânul 
viei, privit ca om, era firesc să-şi zică: cu toată răutatea pe care au 
dovedit-o faţă de robii mei, când vor vedea pe fiul şi moştenitorul 
meu, se vor ruşina, îi vor da cinstea cuvenită şi i se vor supune. 
Dumnezeu pe care Îl subînţelege parabola în persoana stăpânului 
viei, ştia desigur mai dinainte caracterul cel criminal al evreilor, 
precum cunoştea dinainte şi purtarea pe care aveau ei s-o aibă faţă 
de Hristos. Totuşi, din culmea bunătăţii, a trimis pe Fiul Său în 
lume, căci lumea trebuia să fie mântuită. De El trebuia în chip 
firesc să se ruşineze conducătorii evreilor şi să-L cinstească, atunci 
când avea să apară în faţa lor. Pentru că o enormă distanţă despărţea 
pe Fiul de prooroci, care erau simpli robi ai lui Dumnezeu. Fiul 
a venit cu 0 autoritate şi cu o putere neasemănat mai mare decât 
a proorocilor. A făcut minuni atât de mari şi neasemănate, încât 
prin ele evreii trebuia să-L recunoască şi să I se supună. Şi atunci ar 
fi văzut ei că trimiterea Fiului era semnul celei mai înalte binefaceri 
şi milostiviri a lui Dumnezeu, faţă de poporul lor. Iar credinţa şi 
supunerea faţă de Hristos ar fi îndreptat purtarea criminală pe care 
au avut-o mai înainte evreii. 

Dar faţă de o dragoste atât de mare, nu se află o răutate mai 
ingrozitoare, decât aceea pe care trebuia să o comită numai după trei 
zile evreii impotriva Fiului. Vedeţi-i cum plănuiesc crima: „/zcrătorii 

văzând pe fiul, au zis între ei: acesta este moștenitorul veniţi să-l omorâm 
şi să stăpânim noi moştenirea lui” (v. 38). Ei zic: „Să-l omorâm”. Si. 
loan Gură de Aur întreabă: „dar de ce să-l omoare? Ce acuzaţie mare 
sau mică îi poţi aduce? Pentru că ne-a cinstit, şi fiind Dumnezeu S-a 
făcut om pentru noi şi a Jăcut acele mii de minuni: Sau fiindcă ne iartă 
păcatele şi ne cheamă în împărăția Sa? Observaţi cu câtă nelegiuire şi 
cu câtă nebunie dau ei motivul omorului cu totul ieşit din fire. Trebuie 
să-l omoare, ca să ia ei moştenirea!” Conducătorii evreilor vedeau că 
poporul se întoarce către El şi îl însoţeşte în triumf. În Ierusalim 
vedeau că El a izgonit din templu pe cei ce vindeau şi cumpărau, 
ca unul care are puterea s-o facă; că i-a vădit pe faţă de prefăcătorie, 
vrând să-i izgonească din vie şi să le ia autoritatea, pe care o aveau în 
faţa poporului. Galileanul acesta, adversar al lor, devenise primejdios. 
Aşadar hotărâseră să-L omoare, ca să stăpânească ei nestingheriţi 
moştenirea, speculând şi îndreptând conştiinţa poporului, după 
pornirile şi interesele lor (cf. Ps 2, 2-3). 

Acum Domnul prooroceşte cu o răceală surprinzătoare 
şi prezintă în chip sigur şi definitiv crima pe care o plănuiau 
conducătorii evreilor: „Şi prinzându-L L-au scos afară din vie şi 
L-au omorât”. Desigur, este păcat să faci o crimă premeditată şi 
hotărâtă de mai înainte. Arhierii şi cărturarii, în conformitate 
cu planul pe care şi-l făcuseră, L-au condus pe Hristos „afară din 
vie”, adică afară din cetate, afară din capitala poporului evreu. 
lerusalimul, şi L-au răstignit pe Golgota. Şi astfel prigonitorii şi 
ucigaşii proorocilor s-au dovedit a fi personificarea în întruchiparea 
crimei, omorând pe însuşi Fiul lui Dumnezeu. Este cea mai mare 
crimă pe care a văzut-o lumea. În această fărădelege răutatea a ajuns 
la cel mai înalt punct, pentru ca să nu se mâhnească şi să nu fie 
surprins niciunul dintre următorii lui Hristos, dacă suferă şi este 
prigonit. Căci culmea cea mai înaltă a nedreptăţii a suferit-o însuşi 
Fiul lui Dumnezeu cel fără de păcate şi sfânt. 

Aşadar, orice crimă s-ar mai face împotriva oricui n-o poate 
egala pe aceasta. 

Osânditorii înșiși își mărturisesc osânda 


După ce Domnul a sfârşit de povestit parabola, a intrebat pe 
arhiereii înşişi, care plănuiau şi hotărau crima cea mare, punându-i 
pe ei să judece propria lor purtare. Aşa încât în ziua osândirii lor, 
dreptatea lui Dumnezeu să apară neprihănită şi desăvârşită, iar ei 
să rămână muţi, fără cuvânt de îndreptăţire. Domnul îi întreabă: 
„Aşadar, când va veni stăpânul viei, ce le va face acelor lucrători? L-au 
zis Lui: pe cei răi cu rău îi va pierde, iar via 0 va da altor lucrători, 
care îi vor da roadele la vremea lor” (v. 40-41). 

Din această întrebare se observă că stăpânul viei nu va lăsa 
neacuzaţi pe lucrătorii cei răi, după uciderea Fiului Său, ci va veni 
să le ceară socoteală. Da, Dumnezeu, în răbdarea Lui: cea mare, a 
lăsat pe evrei să-i ucidă pe proorocii Săi şi să-L răstignească pe Fiul 
Său. Au trecut cam patruzeci de ani după răstignirea Domnului, 
iar mai marii iudeilor îşi închipuiau, poate, că acum şi-au atins 
scopul. Dar când s-a umplut măsura răbdării indelungi a lui 
Dumnezeu, El a cercetat pe evrei cu mânia. Aşadar, Dumnezeu 
rabdă îndelung, îngăduie şi aşteaptă pe păcătoşi, însă nu-i uită. Va 
veni în mod absolut sigur, ca să răsplătească fiecăruia după faptele 
lui. Mulţi rătăcesc, închipuindu-şi că vor putea scăpa de judecata 
lui Dumnezeu, precum îşi închipuiau şi răstignitorii Domnului. 
Dar Judecătorul va veni. Iar când va veni „ce va face acelor lucrători 
răi”, întreabă Hristos pe arhiereii şi bătrânii poporului evreu. 

lar ei cu toată graba, fără să înţeleagă că-şi rostesc propria 
osândă, răspund că pe acei lucrători răi şi stricaţi îi va pierde cu o 
moarte rea. Fără să vrea şi fără să ştie, ei proorocesc că Dumnezeu 
va lua via de la ei şi o va da altor lucrători care vor da roadele viei 
la vremea cuvenită. Precum facem noi toţi oamenii, aşa au făcut 
şi arhiereii: au înţeles uşor vina altora, şi ca şi cum ar fi fost cine 
ştie cât de iubitori de dreptate, pronunţară cu grabă hotărârea de 
condamnare. Însă toţi suntem mai zăbavnici la înţelegere şi mai 


ŞII 


ARHIM. SERAFIM PAPACOSIAS 


părtinitori când e vorba să judecăm propria noastră vină, chiar 
dacă este întocmai cu vina pe care am osândit-o la altul. 

S-a întâmplat aşa cum au proorocit şi ei, hotărârea de osândire 
dată cu propria gură a arhiereilor, s-a împlinit literă cu literă asupra 
capului lor. Dumnezeu i-a cercetat la sfârşit prin legiunile romane, 
pe care le-a folosit ca pe un bici de pedeapsă împotriva evreilor 
criminali. Iar catastrofa, care a avut loc atunci nu-şi are seamăn în 
toată istoria. Ajunge să spunem că în timpul asediului Ierusalimului, 
se stârnise o foamete atât de-mare şi moralul poporului era atât de 
scăzut, încât mame şi-au omorât şi şi-au mâncat pruncii. Mii de 
evrei au fost răstigniţi. Au fost înălțate atâtea cruci încât lemnul 
incepea să lipsească. Vestitul templu a fost ars şi dărâmat din 
temelie. Oraşul a fost distrus şi locul arat cu plugul. Peste o sută de 
mii de evrei au fost omorâţi ori vânduți ca robi în pieţele Romei 
şi ale Alexandriei. „Pe cei răi cu rău i-a pierdut”. Căci şi pe ei, care 
rămaseră, şi pe urmaşii lor i-a răspândit Dumnezeu la marginile 
pământului, fără patrie, fără templu, fără preoţie, fără proorocie şi 
fără nădejde. Sângele lui Hristos a căzut în adevăr pe capetele lor şi 
ale copiilor lor, după cum au cerut ei înşişi înaintea lui Pilat: „a-/, 
ia-l văstigneşte-l”. 


„Pe cei răi cu rău îi va pierde” 


Această hotărâre îngrozitoare atârnă ca sabia lui Damocles 
asupra capetelor celor răi. Da, cititorule, catastrofa poporului 
evreu este începătura care înştiinţează pe oameni că marea osândă 
a tuturor păcătoşilor nepocăiţi va fi împlinită inevitabil la a doua 
venire a lui Hristos. Atunci, toţi cei ce au abuzat de darul lui 
Dumnezeu au disprețuit harul şi mântuirea, pe care El o dă în dar 
prin pocăință şi mărturisire; toţi câţi au rămas răi, cu bună ştiinţă şi 
fără îndreptare, înverşunaţi duşmani ai adevărului, vor fi pierduţi 
cu rău. 

„Și via va fi dată altor lucrători” 


S-a împlinit exact şi această parte a osândei. Biserica, această 
vie a lui Dumnezeu, nu s-a sfârşit după distrugerea poporului evreu. 
Alcătuită din alte popoare, a fost dată altor locuitori, apostolilor 
şi urmaşilor lor. Acum este o Biserică neasemănat mai desăvârşită 
decât cea dintâi, care cuprinde comoara harului mântuitor din 
belşug. Era imposibil ca răutatea evreilor să zădărnicească sfatul lui 
Dumnezeu, cel ce voia să aibă întotdeauna pe pământ o Biserică, 
pentru ca ea să povăţuiască pe fiii lui Dumnezeu la Biserica cea 
cerească. Nici nu vor putea să zădărnicească planul lui Dumnezeu şi 
să piardă pe pământ Biserica Sa necredincioşii cei lipsiţi de evlavie, 
care se luptă împotriva lui Dumnezeu şi încearcă să-l distrugă 
Biserica. Oricâte succese ar avea ei, oricâtă pagubă ar aduce ei 
Bisericii, totuşi nu vor ajunge la rezultatul dorit de ei. Biserica lui 
Hristos va rămâne neclintită în toţi fiii ei. Dacă unii nu vor să fie 
mădulare ale ei, iar dacă alţii nu vor să fie vrednici de numele de 
creştin, Dumnezeu are pe alţii gata să dea roadele la timpul lor. 
Dacă în ziua de astăzi Biserica lui Hristos, în totalitatea ei, nu are 
ramuri aducătoare de roade bogate, dacă nu are creştini adevăraţi 
şi binecrescuţi, vrednici de numele şi de sângele lui Hristos, va 
avea mâine neapărat. Aşadar, nu te nelinişti, cititorule, de această 
nerodnicie provizorie, dimpotrivă, să ne îngrijim şi eu şi tu, să fim 
creştini aducători de roade şi să rodim virtutea, cu convingerea că 
sfatul lui Dumnezeu trebuie neapărat să se împlinească. 


Aplicarea parabolei 


„Iisus le zise: niciodată nu aţi citit în Scripturi: piatra pe care n-au 
socotit-o ziditorii, aceea s-a făcut în capătul unghiului; de la Domnul 
s-a făcut aceasta şi este minunată în ochii noştri” (v. 42). Cuvintele din 
Sfânta Scriptură, la care se referă Domnul, întrebându-i pe arhierei 
dacă le-au citit, sunt din psalmii lui David (Ps 116, 22-23). Arhiereii 

şi cărturarii adesea le spuneau poporului, dar nu voiau să le înţeleagă 
in adevăratul lor înţeles. Domnul le aminteşte acestea pentru ca 
ei să afle că nu numai dreptatea pe care o recunoşteau ei pretinde 
pedepsirea lor, ci şi Dumnezeu a prezis fapta lor prin proorocul. 

Ziditorii n-au socotit piatra şi au aruncat-o ca nevrednică şi 
nepotrivită la zidire. Acestea sunt tot aceleaşi persoane care sunt 
indicate ca şi lucrătorii răi ai viei. Căci Biserica lui Dumnezeu 
se numeşte şi zidire a lui Dumnezeu. lar piatra pe care au 
aruncat-o ziditorii este Hristos (cf. 1 Co 3, 9; 10, 4). Deci arhiereii 
şi conducătorii evreilor, care au fost puşi ca ziditori ai Bisericii 
israelite, au disprețuit şi au prigonit pe Hristos, zicând că nu 
este trimis de la Dumnezeu, că duce poporul în rătăcire, că este 
samaritean şi îndrăcit. Ei n-au dat lui Hristos nici cel mai mic loc 
in zidire, ba împiedicau şi poporul să primească învăţătura Sa şi la 
sfârşit L-au omorât, ca să le piară frica, pe care o aveau, nu cumva 
Hristos să Se facă capul zidirii. Au făcut ca un meşter zidar, care 
sfărâmă o piatră nefolositoare, ca să nu se tot împiedice de ea. 

Însă, iată, acea piatră pe care evreii au lepădat-o „s-a făcut în 
capul unghiului”. Adică Hristos a devenit piatra unghiulară (£f 2, 
20), capul şi conducătorul noii Biserici creştine. Iar faptul acesta, 
că Hristos este piatra unghiulară a Bisericii celei noi, „s-a făcut de 
la Domnul”. Adică s-a făcut conform cu planul şi cu preştiinţa lui 
Dumnezeu, care a preainălţat pe Hristos şi I-a dat un nume mai 
presus de tot numele (F4/ 2, 9-14). Dar iată că această piatră unghiulară 
„este minunată în ochii noştri”, prin strălucirea şi tăria ei. 

Hristos, pe care arhiereii şi cărturarii L-au lepădat, nu numai 
că n-a fost lepădat de ceilalţi oameni, ci este minunat în ochii 
credincioşilor Bisericii Sale şi închinat din neam în neam. Cu toate 
prigonirile pe care duşmanii le-au stârnit împotriva lui Hristos şi a 
Bisericii Sale; cu toate râurile de sânge în care prigonitorii împărați 
ai Romei au vrut să înece sfânta Biserică; cu tot războiul subteran, 
pe care îl duce de atunci încoace necredinţa, voia lui Dumnezeu nu 
se poate anula. 

Biserica lui Hristos va rămâne o instituţie minunată şi 
veşnică. 

Şi acum, aplicând toată parabola şi hotărârea pe care au dat-o 
ei înşişi, Domnul adaugă: „de aceea zic vouă că se va lua de la voi 
împărăția lui Dumnezeu şi se va da poporului care va face roadele 
ei” (v. 43). Fiindcă voi, ca ziditori, aţi nesocotit piatra cea aleasă, 
iar ca lucrători ai viei aveţi de gând să omorâţi pe fiul stăpânului 
viei, de aceea vă prezic, limpede, că se va lua de la voi împărăţia lui 
Dumnezeu, adică Biserica şi avantajele speciale pe care vi le hărăzise 
printre toate popoarele pământului. Veţi fi lipsiţi de bunăvoința şi 
de sprijinul special al lui Dumnezeu. Căci voi, nu numai că n-aţi 
adus roade, ci v-aţi răzvrătit împotriva bunătăţii şi a voinţei lui 
Dumnezeu. 

Fariseii şi în general iudeii din acea epocă îşi inchipuiau că 
Dumnezeu are nevoie de ei, ca să menţină pe pământ numele Său. 
Ei nu voiau să înţeleagă că „Dumnezeu poate şi din pietrele acestea 
să ridice fiii lui Avraam” (Mt 3, 9), precum prea bine zicea loan 
Botezătorul. Poate Dumnezeu să ridice fiii lui Avraam din cei 
păcătoşi, din închinătorii de idoli, pe care fariseii îi considerau nişte 
pietre neinsufleţite şi uscate. Tot aşa şi astăzi, este de compătimit 
cel groaznic care are oarecare evlavie şi îşi închipuie că Hristos 
işi sprijină numele Său numai pe evlavia lui. Hristos este în stare 
să facă din aceia, pe care astăzi îi considerăm cu totul străini de 
E], nişte creştini buni. Aşadar de aceea zice Domnul către arhierei 
că Biserica lui Dumnezeu şi avantajele ei speciale se vor da unui 
popor ales, care va fi format din multe neamuri. 

Va fi format din evrei şi din închinătorii la idoli, care, prin 
necredinţa în Hristos, se vor unii într-un popor, înfrățit în dragoste 
creştinească şi rodind fapte bune ale unei vieţi creştine şi sfinte. Doar 
câteva zile au trecut de la spunerea acestei parabole, şi minunea pe 
care o prooroceşte aici Domnul înaintea arhiereilor şi a bătrânilor, 
s-a împlinit literă cu literă. Îndată după ziua Cincizecimii, după 
chemarea apostolilor, cei mai mulţi evrei leapădă biserica lor şi se 

depărtează de ea formând un popor nou, chemat să ia locul celui 
vechi. Şi iată, în decurs de câţiva ani, s-a împlinit hotărârea lui 
Dumnezeu, care uimea pe Pavel şi îl facea să strige cu mirare: „O, 
adâncimea bogăției, a înţelepciunii şi a cunoaşterii ui Dumnezeul” 
(Rom 11, 33). O nouă Biserică, una sobornicească şi sfântă, Biserica 
lui Hristos, a fost întemeiată pe pământ şi continuă de atunci 
lucrarea ei, prin mijlocul veacurilor, până ce vor lua loc în sânul ei 
toţi fiii lui Dumnezeu, pe care El a ştiut din veac că-i va avea. 

La sfârşit Domnul, ca să întrebuinţeze şi ultimul mijloc care 
putea să-i împiedice pe evrei de la crima lor cea mare, înştiinţează 
limpede pe cărturari că urmările faptelor lor vor fi îngrozitoare: 
„Şi cel ce va cădea peste piatra aceasta, se va sfărâma; iar cel peste care 
va cădea piatra, îl va spulbera” (v. 44). Adică, acela care va cădea 
pe piatra pe care n-au socotit-o ziditorii; adică cel care va arăta 
răzvrătirea impotriva lui Hristos, acela va fi sfărâmat, oasele lui 
vor fi zdrobite, carnea lui va fi sfâşiată şi el va deveni o grămadă 
amorfă, căci cine duşmăneşte pe Domnul se distruge pe sine, dar pe 
Hristos nu-L vatămă în niciun fel. Iar cel peste care va cădea piatra, 
Hristos privit ca judecător şi pedepsitor, atât în viaţa aceasta, cât 
şi la a doua venire a Sa, acela se va preface în cenuşă şi ţărână şi 
va fi spulberat. Acest lucru li s-a întâmplat evreilor, care au căzut 
peste Hristos, orbiţi de egoism, otrăviţi de pizmă, înnebuniţi de 
ură, şi de aceea au fost nimiciţi. La fel li se întâmplă tuturor celor 
necredincioşi şi vrăjmaşi ai lui Hristos. Pierirea este poarta lor. 


Concluzii 


Aceasta este aplicarea acestei parabole la evrei. Însă parabolele 
Domnului au şi o aplicare veşnică. Mai cu seamă aceasta de faţă, 
este de o importanţă mondială şi de un interes general. Căci ea arată 
foarte lămurit viitorul neamurilor şi afirmă că însuşi Dumnezeu 
povăţuieşte popoarele spre slavă sau spre pierzare, după purtarea 
lor. De aceea, această parabolă ar trebui să fie un subiect de meditaţie 

şi de râvna pentru toate popoarele, în special pentru cele creştine. 
Puterile guvernante, atât cele politice, cât şi cele diplomatice, ar trebui 
să se ocupe cu învăţăturile din această parabolă. Istoricii şi tâlcuitorii 
mersului popoarelor ar trebui să citească şi să adâncească înţelesul ei. 
Conducătorii Bisericii, clerul şi învățătorii ei ar trebui s-o mediteze 
în chip special. Căci ne arată lămurit că lucrătorii viei închipuie 
pe arhiereii şi pe conducătorii iudeilor în via lui Dumnezeu. Iar 
dacă şi păstorii şi conducătorii Bisericii creştine vor urma purtarea 
acelora, ei au să se aştepte la aceeaşi pedeapsă. Ar trebui să citească 
această parabolă de cât mai multe ori toţi creştinii şi să-şi organizeze 
purtarea lor faţă de Dumnezeu, în conformitate cu învăţătura 
acestei parabole. Trebuie să mai semnalăm faptul că mulţi creştini 
se îndeamnă să creadă că poporul căruia i-a fost dată împărăţia lui 
Dumnezeu, luată de la iudei, sunt ei înşişi. Dacă acest lucru ar fi 
adevărat, ei ar trebui mai mult să se teamă, decât să se bucure. Căci, 
dacă ei nu vor da lui Dumnezeu roadele cuvenite, atunci vor stârni 
asupră-le o pedeapsă la fel ca aceea, pe care şi-au atras-o evreii. Acest 
lucru nu este nicidecum o prorocire a aceluia care scrie această carte. 
Este o învăţătură de neinlăturat a parabolei. Neamul şi poporul, care 
se va dovedi nevrednic de darurile lui Dumnezeu, care nu va preţui 
slava, binecuvântarea şi avantajele adoptării şi ale moştenirii veşnice, 
acel neam şi popor îşi va atrage pedeapsa lui Dumnezeu, atât pe 
pământ, cât şi la a doua venire a lui Hristos. 

Acelaşi lucru se poate spune şi în particular, despre fiecare 
persoană, care s-a născut în creştinism şi după aceea a devenit 
necredincioasă şi a căzut pe Piatra din capul unghiului, cu nebunie 
şi fanatism. Hristos este un adversar de temut. El zdrobeşte şi 
nimiceşte pe vrăjmaşii Săi. Desigur, rabdă indelung şi îi lasă să se 
inalţe astăzi până la cer, dar mâine negreşit va fi dată şi îndeplinită 
sentinţa de osândă. 

Aşadar, cititorule, să nu te iei după valul acelora, care trăiesc 
O viaţă cu desăvârşire străină de adevărul Evangheliei, dispreţuiesc 
darul lui Dumnezeu şi batjocoresc lucrarea de mântuire. Să nu te laşi 

străpuns de săgețile de hârtie, cu care necredincioşii luptă împotriva 
adevărului. Căci toate acestea se vor zdrobi de piatra din capul 
unghiului, toate lucrările sofistice şi ale filozofiei necredinţei vor 
pieri, precum au pierit şi lucrările de care se foloseau conducătorii 
iudeilor, ca să acopere cu întuneric adevărul lui Hristos. Noi să 
rămânem mereu în credinţă, neclintită, faţă de Hristos, lucrători 
cinstiţi şi harnici în via Lui, lucrând în smerenie, fiindcă pe evrei 
i-a orbit dorinţa de întâietate, slava deşartă, alipirea către cele 
vremelnice, zice Sf. loan Gură de Aur, şi de aceea au lepădat pe 
Hristos. Să aducem roade de evlavie şi dragoste, ca să aparţinem şi 
noi acelui popor ales, care face roade bune şi de aceea se va bucura 
în veşnicie de binecuvântarea lui Dumnezeu. 

PARABOLA CU NUNTA 
FIULUI DE ÎMPĂRAT 


(Mr 22, 1-14) 


ot în aceeaşi zi, vorbind aceloraşi persoane, Domnul a 

spus şi parabola cu nunta împărătească. Această parabolă, 

datorită planului şi ideii ei fundamentale, are multă 
asemănare cu parabola cinei celei mari, pe care am tâlcuit-o mai 
inainte. Dar în amănuntele ei şi în concluziile la care ajungem, 
după ce o citim, este cu totul diferită faţă de aceea. De asemenea 
are o oarecare înrudire cu parabola lucrătorilor viei, căci arată 
tot indelunga răbdare a lui Dumnezeu, respingerea iudeilor şi 
chemarea neamurilor. Însă are şi multe deosebiri. Căci în parabola 
pe care urmează s-o tâlcuim, Hristos arată şi mai lămurit propria 
Sa persoană ca centru al Împărăției Cerurilor. Aici se prezintă pe 
Sine nu numai ca pe Fiul Unul-Născut al stăpânului casei, ci ca un 
fiu de împărat. Pe deasupra, aici expune în imagini pline de cel mai 
adânc înţeles cum trebuie să fie viaţa celor chemaţi la Împărăţia 
Cerurilor, după distrugerea iudeilor. Iar acest lucru interesează în 
cel mai înalt grad pe orice creştin, care citeşte parabola. 

Parabola cu lucrătorii viei, în loc să înţelepţească pe arhierei şi 
cărturari, le-a mărit nebunia. Au hotărât să prindă îndată pe Hristos, 
dar „se temeau de popor, fiindcă Îl avea ca pe un prooroc”, zice 
Sfântul Evanghelist. Şi Domnul, cunoscând în amănunte ca unul 
ce era cunoscător de inimi, gândurile lor, răspunde la hotărârea lor 
cea vicleană, prin această a treia şi ultima parabolă din ziua aceea. 
Evanghelistul îşi începe povestirea cu cuvintele: „Şi răspunzând 
Hristos, le-a zis iarăşi în pilde, spunând: «Împărăţia cerurilor este 
asemenea unui împărat, care a făcut nunta fiului său»” (v. 12). 


Nunta 


Toată seria de parabole, care au fost tâlcuite în această carte, 
dovedesc că cele mai multe întâmplări din fire sau din viaţa de toate 
zilele a oamenilor, au fost întrebuințate de Domnul ca asemănări 
potrivite pentru învăţătura Sa dată prin pilde. Între evenimentele de 
toate zilele, nunta ocupă un loc important. Din asemănarea cu nunta, 
înţelegem foarte uşor mila-specială a lui Dumnezeu pentru noi, 
dorul şi dragostea, gingăşia şi bucuria de care se va împărtăşi omul în 
Împărăţia lui Dumnezeu, cum zice Sfântul loan Gură de Aur. Căci la 
nuntă nu este nimic trist, nimic rău, ci toate sunt pline de bucurie şi 
veselie. 

Proorocii şi scriitorii Vechiului Testament au întrebuințat şi 
ei O imagine a nunţii, pentru ca legătura strânsă pe care nunta o 
leagă intre soţi să prezinte legătura duhovnicească foarte strânsă 
dintre Dumnezeu şi poporul Israel. Proorocii au stigmatizat cu 
multă asprime îndepărtarea poporului de Dumnezeu, pe care o 
prezintă în asemănarea cu trădarea şi necinstea comisă de soţie, când 
işi părăseşte bărbatul şi întinează patul conjugal în chip ruşinos. 
Dintre toate cărţile revelate ale Vechiului testament, mai cu seamă 
in „Cântarea Cântărilor” este prezentată dragostea statornică pe 
care ar fi trebuit s-o aibă poporul lui Israel către Dumnezeu şi că 
poporul n-ar fi trebuit să fie atras de închinarea de idoli, nici să se 

îndrăgostească de idoli, ca o femeie care îndrăgeşte pe alţi bărbaţi, 
în afară de soţul ei. 

Aşadar şi Domnul a întrebuințat această imagine a nunţii, 
atât în pilda cu cele zece fecioare, cât şi în aceasta de faţă. 

Împăratul care a luat hotărârea să logodească pe fiul său nu 
este altul decât impăratul împăraţilor. Dumnezeu cel Prea-inalt. 
De aceea a pregătit în cer bucurie mare şi neîncetată, fără sfârşit; 
bucurie pe care nu o poate prezenta, decât doar ca umbră, acea 
bucurie care însoţeşte aici pe pământ nunta cea mai fericită, făcută 
de persoanele care s-au însoţit din dragostea cea mai curată, cu cele 
mai bune intenţii. 


Mirele și mireasa 


Iar fiul de împărat, mirele, este însuşi Fiul Unul-Născut al lui 
Dumnezeu, lisus Hristos. El S-a coborât din cer pe pământ, pentru 
această unire tainică, sfântă, duhovnicească şi dumnezeiască, cu 
mireasa Lui. lar mireasa care se uneşte cu Hristos în această unire 
duhovnicească şi sfântă este, pe de o parte, tot sufletul creştinesc, 
care doreşte cu tărie şi iubeşte cele dumnezeieşti, se devotează şi 
se supune lui Hristos cu râvnă, ca să se bucure şi să se veselească 
în ceruri impreună cu El; iar pe de altă parte, mireasa este Biserica 
lui Hristos cea alcătuită din astfel de suflete, acea preaiubită „soţie 
a Mielului”, precum o numeşte Evanghelistul loan în Apocalipsă 
(21, 9-10). Arvuna dragostei şi a legăturii nedezlegate cu mireasa Sa 
Biserica, a plătit-o Hristos, când S-a dat pe Sine la moarte pentru 
ea ca s-o sfinţească şi să o pună înainte, ca Biserică slăvită, fără pată 
sau zbârcitură sau altceva de acest fel; ci să fie sfântă şi neîntinată” 
(Ef 5, 25-27), precum zice Sf. Apostol Pavel. lar săvârşirea nunţii 
Şi a unirii tainice a început în ziua Cincizecimii, când S-a coborât 
Duhul Sfânt şi a înfiinţat Biserica. Însă nunta continuă să se facă 
în fiecare generaţie, când se predică cuvântul Evangheliei şi prin 
Sfântul Botez şi tainele Bisericii, credincioşii se devotează lui 


521 


ARHIM. SERAFIM PAPACOSTAS 


Hristos. Nunta se va desăvârşi la a doua venire a lui Hristos şi de 
atunci încolo va fi o stare de comuniune desăvârşită a lui Hristos 
cu „cei dintâi născuţi dintre cei scrişi în ceruri” (Evr 12, 23), adică 
nunta lui Hristos cu cei drepţi şi sfinţi, care se vor învrednici să 
intre în împărăţia sa. 

Fără îndoială că acest lucru este o taină mare, după cum spune 
Sf. Apostol Pavel (£f 5, 32), această nuntă a lui Hristos cu Biserica este 
tainică, putem însă să ne facem o oarecare idee despre această nuntă 
luând ca punct de plecare nunta omenească şi pământească. Precum 
inţelegerea şi hotărârea celor două persoane care se vor uni prin nuntă 
este liberă şi nesilită, tot aşa în chip liber şi fără silă, cu dor viu şi 
cu dragoste fierbinte, creştinul adevărat se devotează lui Hristos şi 
1 se supune. Precum nunta realizează între cele două persoane care 
se cunună o legătură mai strânsă decât orice legătură de rudenie 
după trup, tot astfel unirea sufletelor cu Hristos este mai înaltă, mai 
dumnezeiască şi mai strânsă decât orice dragoste şi relaţii de rudenie. 
Precum rezultatul firesc al nunţii este naşterea de copii, moştenirea 
neprihănită a vieţii, care înalţă pe soţi la mare cinste, deoarece îi face 
unelte şi colaboratori ai lui Dumnezeu la crearea oamenilor, tot aşa şi 
din unirea sufletelor cu Hristos se nasc din nou fiii lui Dumnezeu, şi 
sufletele se prefac în asemănări ale Sale, prin virtute şi sfinţenie. 

Dar nu putem duce mai departe această comparaţie, deoarece 
cu toată sfinţenia pe care o are nunta legitimă şi făcută cu 
binecuvântarea lui Dumnezeu, care uneşte două existenţe sfinte 
şi feciorelnice, totuşi nunta este cu totul incapabilă să ne arate 
unirea sfântă şi tainică a sufletului nematerial cu Dumnezeu cel 
nemărginit. 

Un chip nu poate egala persoana pe care o reprezintă, iar 
umbra nu poate egala trupul care o proiectează. Nu poate „trupul 
şi sângele” care, precum zice şi Evanghelistul, este un element al 
nunţii şi al naşterii de oameni, să fie comparat cu sufletul, născut 
a doua oară din Dumnezeu, prin Hristos. Nici inelele de logodnă 
şi cununiile de nuntă nu pot fi asemănate cu logodna şi cununa 

Duhului Sfânt, care uneşte cu Hristos sufletele creştinilor. Imaginile 
şi exemplele luate din lumea aceasta, oricât de vii şi de bine alese 
ar fi, nu pot nici pe departe să prezinte în amănunt unirea tainică 
şi nespusă dintre Dumnezeu şi suflet. De aceea trebuie să trecem la 
tâlcuirea celorlalte versete ale parabolei. 


Sărbătoarea 


Pentru această nuntă preafrumoasă şi dumnezeiască a fost 
pregătită o mare sărbătoare. „lată am pregătit ce a fost mai bun, 
am tăiat juncii mei şi vitele cele îngrăşate şi toate sunt gata”, afirmă 
impăratul. Dacă se fac pregătiri, ospeţe- şi serbări frumoase la orice 
nuntă, îşi inchipuie iubitul cititor ce fel de pregătire extraordinară şi 
impărătească, potrivită cu rangul înalt şi cu majestatea împăratului 
cerurilor, este pregătirea pe care ne-o evocă aceste cuvinte: „iată am 
pregătit ce am avut mai bun. Ospăţul, viţeii şi jertfirea animalelor 
ingrăşate, care aveau să veselească pe participanţii la nuntă, sunt 
avantajele mari, darurile harului dumnezeiesc, binecuvântările 
Duhului Sfânt, tainele Bisericii, hrana cea cerească şi sfântă a 
Euharistiei, pe care Mirele o oferă sufletelor care s-au legat în unire 
cu El. "Toate acestea le au pregătite, spre desfătarea lor, creştinii 
credincioşi, încă din viaţa aceasta. Când se va săvârşi definitiv 
nunta, la a doua venire a lui Hristos, şi se va face unirea veşnică 
şi deplină a lui Hristos cu drepţii şi sfinţii — atunci pregătirea va 
fi neasemănat mai înaltă. Căci va conţine masa de bunuri „pe care 
ochiul nu le-a văzut şi urechea nu le-a auzit şi la inima omului nu S-au 


suit, pe acelea le-a pregătit Dumnezeu pentru cei ce-l iubesc pe EL”, zice 
Sf. Apostol Pavel (I Co 2, 9). 


Cei dintâi chemaţi 


Dacă la orice sărbătoare care se face după rânduială trebuie să 
fie invitaţi şi comeseni, dacă la nunțile oamenilor „prietenii mirelui” 

şi vornicul sunt elemente de absolută trebuinţă pentru bucuria şi 
frumuseţea evenimentului, cu mult mai mult la acea unire slăvită 
şi dumnezeiască a lui Hristos cu Biserica, este nevoie de invitaţi, 
comeseni şi părtaşi ai bucuriei cât mai mulţi, dacă s-ar putea lumea 
întreagă. De aceea Dumnezeu a chemat la nuntă pe foarte mulţi, şi 
mai întâi de toţi pe evrei. Aceştia cei dintâi s-au învrednicit de marea 
cinste, să fie chemaţi la nuntă, prin proorocii Vechiului Testament, 
ca să fie oaspeţi şi participanţi la ospăț, fiindcă ei cunoscuseră pe 
adevăratul Dumnezeu şi crezuseră în El într-o vreme în care toate 
celelalte popoare se închinau la idoli. Din poporul lor se trăgea 
după trup şi Hristos. În ţara lor se întâmplase marele eveniment 
al naşterii lui Hristos. Acum minunaţi-vă de marea bunătate a lui 
Dumnezeu, descrisă în continuarea parabolei. 


Chemarea finală și repetarea ei 


„Și a trimis împăratul pe robii săi, să cheme pe cei invitaţi la 
nuntă” (v. 3). Adică atunci când a venit vremea potrivită, când „s-a 
apropiat împărăţia Cerurilor”, evreii cei chemaţi prin prooroci au fost 
chemaţi din nou de Ioan Botezătorul, precum şi de ucenicii pe care 
i-a trimis Domnul, pe când Se afla încă pe pământ. Au fost chemaţi 
să se grăbească la nuntă, fără amânare. După datinile orientale, se fac 
două chemări la nuntă. Însă aici bunătatea lui Dumnezeu, care întrece 
orice închipuire, repetă chemarea şi a treia oară, căci zice: „iarăşi a 
trimis pe alți robi, zicând: spuneți celor chemaţi: iată am pregătit tot ce 
am avut mai bun, veniţi la nuntă” (v. 4). Adică, atunci când fusese 
oferită jertfa lui Hristos şi făgăduinţa lui Dumnezeu către evrei se 
împlinise şi Duhul Sfânt se coborâse în ziua Cincizecimii, Dumnezeu 
a trimis la evrei iarăşi, pe alţi robi, pe apostoli, pe cei doisprezece 
şi pe cei şaptezeci. Pe deasupra a mai trimis pe Ştefan, pe Pavel, pe 
Varnava şi pe alţii. În ziua Cincizecimii apostolul Petru striga cu glas 
de tunet: „Bărbaţi ludei şi locuitori ai lerusalimului, ascultați cuvintele 
Mele, pocăiţi-vă şi botezaţi-vă fiecare din voi în numele lui lisus Hristos 

spre iertarea păcatelor şi veți lua darul Duhului Sfânt” (Fapte 2, 14, 38). 
Apoi apostolii s-au grăbit să meargă în toată Palestina şi Asia Mică să 
cheme la nunta cerească mai întâi pe evrei. 

„Veniţi la nuntă”, aceasta este chemarea pe care o trimite 
Dumnezeu şi acum, prin mijlocirea trimişilor Săi. Nu vă măcinaţi 
în cele vremelnice, zadarnice şi amăgitoare, în lucrurile lumii 
acesteia, zice şi acum Dumnezeu către noi, toţi creştinii. Veniţi la 
nunta bucuriei şi a fericirii dumnezeieşti. Duhul Sfânt ne sfătuieşte 
ce fel de răspuns dăm noi la această invitaţie. lată ce zice: „Dubul şi 
mireasa zic: vino! Şi cel ce aude să zică: vin. Şi cel însetat să vie şi cel ce 
vrea să primească fără plată apa cea vie” (Apoc 22, 17). În chip firesc, 
după atâtea chemări la ospăţul de nuntă şi la bucuria adevărată, s-ar 
aştepta oricine ca invitaţii să se grăbească cu râvnă şi să se laude 
pentru cinstirea şi fericirea de a lua parte la o astfel de nuntă. Însă 
parabola urmează să ne înfăţişeze acum un lucru foarte trist. 


Refuzul invitaţilor și pedepsirea lor 


Din nefericire omul care este atât de gata să ia parte la orice 
altă plăcere şi distracţie, vremelnică, nefolositoare, ba chiar 
vătămătoare, se arată din cale afară de zăbavnic şi nedoritor când 
este vorba să ia parte la bucuria mântuirii şi a împărăției veşnice. 
Această purtare au avut-o mai întâi mulţi dintre evrei, care atunci 
când au fost chemaţi de trimişii Domnului „n-au vrut să vină” (v. 3). 
N-au vrut să creadă în Hristos şi să fie mântuiţi. S-au împotrivit cu 
refuz şi s-au lepădat de chemarea la nuntă. Din păcate, mulţi creştini 
se poartă la fel. Deşi au fost botezați şi chemaţi la mântuire, nu vor 
mai târziu să-L urmeze pe Hristos. Sunt mulţi oameni îndrăzneţi, 
care din convingere şi cu obrăznicie răspund că nu vreau să aibă 
nicio legătură cu cele religioase. Gândeşte-te, cititorule, cât este de 
mare bunătatea şi pogorământul lui Dumnezeu celui Prea-înalt! 
Căci EI binevoieşte să ne cheme şi să se ocupe de noi, nişte viermi, 
nişte nimicuri. La ce cinste ne înalţă şi cât de mare este îndrăzneala, 

nepoliteţea şi nerecunoştinţa acelui nimic, care se numeşte om, 
când răspunde cu dispreţ lui Dumnezeu „nu vreau”. 


„N-au vrut să vină” 


Vrednic de luat aminte este faptul că cei chemaţi ar fi putut să 
meargă la nuntă, dar n-au vrut. Acest lucru l-a spus pe faţă Domnul 
către evrei: „N4 vreți să veniţi la Mine, ca să aveţi viață” (In 5, 40). 
Acesta este cu adevărat un lucru îngrozitor, că omul poate să-şi afle 
fericirea, dar nu vrea s-o primească. Sunt şi alţii, care, „fără să ţină 
socoteală, s-au dus unul la țarina lui, altul la negustoria lui” (v. 5). Aceştia 
n-au refuzat, nici n-au disprețuit cu totul chemarea, dar n-au ţinut 
socoteală, n-au considerat invitaţia ca vrednică de luat aminte, adică 
n-au considerat subiectul mântuirii lor de importanţă capitală. Da, 
astfel de oameni întâlneşti şi astăzi foarte mulţi. Ei nu refuză în chip 
lămurit, nu sunt necredincioşi, ci se dezinteresează de mântuire. Nu 
dau nicio importanţă problemelor mântuirii sufletului lor şi viitorului 
lor veşnic. Dau mai multă importanţă celor mai mici necesităţi ale 
trupului. Socotesc de mai mare însemnătate să se coafeze, de pildă, 
decât să meargă la biserică, spre a se ruga, ca să afle acolo legea lui 
Dumnezeu. Însă Dumnezeu a spus odată pentru totdeauna: „B/estemat 
cel ce face lucrul Domnului fără de grijă” (ler 31, 10). 

Dar motivul pentru care ei au neglijat să vină la nuntă era că 
au dat toată prețuirea lor la alte obiecte. Unul a dat-o ogorului său, 
adică bunurilor, pe care le avea în stăpânirea sa. Iar altul a prețuit 
mai mult negustoria sa, adică lupta pentru dobândirea bogăției, 
pe care incă nu o avea. Aceştia doi dădeau preţuire prea mare 
ocupaţiei, pe care fiecare trebuie s-o aibă, țarina, negoţul, serviciul, 
etc., nu acestea le condamnă Domnul, ci alipirea către ele, faptul 
că ele înghit toate gândurile şi toate grijile omului, îndreptându-se 
spre chestiunea, cum să ia în stăpânire averea pe care o are, sau 
cum să câştige alte bunuri. Grija aceasta întunecă şi distruge râvna 
pentru mântuire şi pentru bunurile duhovniceşti. Cel ce se alipeşte 

de bunuri materiale ajunge să considere că grija pentru sufletul său, 
pentru educaţia lui creştinească, pentru viitorul său veşnic este o 
pierdere de vreme şi o problemă care priveşte doar pe cei bătrâni! 
Şi astfel se adevereşte anecdota cu acel fierar sărac, pe care l-au 
chemat să fie rege, ci el când a trecut pe lângă un desiş şi a văzut 
în el copaci buni pentru cărbuni de fierărie, a preferat coşul cu 
cărbuni nu regatul! 

Dar, în afară de aceşti iubitori de avere, pe care grija lumească 
îi împiedică să vină la nunta lui Dumnezeu, există şi o altă 
categorie de oameni, cu instincte criminale. Aceştia, nu numai că 
se dezinteresează de chemarea lui Dumnezeu, ci în ei se trezesc 
porniri impotriva propovăduitorilor adevărului, încât se prefac în 
vrăjmaşi ai lui Dumnezeu şi în criminali răi. De aceea, Domnul 
adaugă, în parabolă, că: „ceilalţi prinzând pe robii lui i-au batjocorit 
şi i-au ucis” (v. 6). Asta ar veni cam aşa: să vină trimişii unui stăpân 
de mare neam şi darnic şi să te cheme la un ospăț cinstit, iat tu 
să-i prinzi pe trimişi, ca pe nişte răufacători, să-i batjocoreşti şi 
să-i omori. Asta ar fi nemaiauzit, ar fi o barbarie de nedescris. Dar 
această purtare criminală au avut-o adesea, în cursurile veacurilor, 
iudeii. Faptele Apostolilor mărturisesc aceasta cu multe întâmplări. 
Apostolii şi vestitorii Evangheliei au fost întemnițați, batjocoriţi, 
prigoniţi, omorâţi de cei pe care ei îi chemau la mântuire şi la 
fericirea cerească. În toate vremurile au fost prigonitori, care au 
căutat să scape de acei oameni evlavioşi şi sfinţi, al căror cuvânt, 
purtare şi viaţă este o chemare la mântuire. La chemarea aceasta, 
cei răi răspund cu batjocoră, cu mândrie, cu dispreţ şi cu tot felul 
de rele. 

Însă dispreţuirea trimişilor lui Dumnezeu şi purtarea criminală 
faţă de ei trebuia să aducă pedepsirea celor nelegiuiţi. „Auzind 
împăratul, s-a mâniat şi, trimiţându-şi oştirile, a pierdut pe ucigașii 
aceia şi cetatea lor a ars-o” (v. 7). Arhiereii şi fariseii care au făcut 
rău trimişilor lui Dumnezeu şi, în. general, toţi cei ce prigonesc pe 
robii lui Dumnezeu sunt convinşi că nu vor da niciodată socoteală 

de purtarea lor. Ei se îndreptăţesc întotdeauna zicând că aceşti 
trimişi ai lui Dumnezeu propovăduiesc idei noi şi, prin urmare, 
ies din cadrul disciplinei. Dar Acela care a trimis pe robii Săi ca 
să cheme pe oameni la nuntă nu este un simplu om, pe care poţi 
să-l treci cu vederea, ci este împăratul cel preaputernic. De aceea 
orice act de nesupunere la chemarea Lui este o obrăznicie şi orice 
facere de rău către robii Săi chemători este o nelegiuire, care va fi 
pedepsită neapărat. Şi iată: oştile cele pământeşti, legiunile lui Titus 
s-au făcut în această împrejurare organele executive ale sentinţei lui 
Dumnezeu, precum au fost odinioară armatele lui Nabucodonosor. 
Peste câţiva ani după ce a spus această parabolă, Domnul a împlinit 
în fapt proorocia Sa. Romanii au distrus lerusalimul şi au făcut un 
măcel îngrozitor printre evrei. 


Implinirea numărului celor întâi chemați 


Refuzul şi purtarea nelegiuită a primilor invitaţi a lăsat desigur 
un gol. Dar acest gol a fost împlinit îndată cu alţi chemaţi. Căci 
refuzul oamenilor şi disprețul celor necredincioşi nu sunt în stare 
să zădărnicească planul lui Dumnezeu. El a deschis o împărăție de 
bucurie şi de veselie, care trebuie să se umple în orice chip cu mul 
supuşi. Aşadar, iată: „împăratul a zis robilor său: nunta este gata, 
dar cei chemaţi n-au fost vrednici. Aşadar, duceți-vă la răspântiile 
drumurilor şi pe câţi îi veţi afla, chemaţi-i la nuntă” (v. 8-9). Domnul 
numeşte nevrednici pe cei dintâi chemaţi. El zice: Eu am pregătit 
toate câte se cer pentru o nuntă împărătească şi câte le pretinde 
bunăstarea şi fericirea invitaţilor. Am făcut tot ceea ce se cuvenea, 
pentru ca ei să se învrednicească să fie părtaşi ai nunţii. Dacă ei 
se leapădă, atunci se dovedesc a fi cu totul nevrednic: de cinste şi 
vrednici de osândă. Dar, creştine, ori de câre ori omul este indiferent 
faţă de cinstea mare pe care i-o face Dumnezeu când îl cheamă în 
împărăţia Sa cea mare, se dovedeşte a fi nevrednic de cinstea aceea 
şi se aruncă propria fiinţă în ruşinea şi osânda pieririi. Proorocind 


528 


Parabolele Domnului 


Domnul că neascultarea evreilor la chemare şi răutatea lor faţă de 
cei care i-au chemat va avea ca urmare chemarea închinătorilor 
de la idoli în împărăţia Sa, adaugă că împăratul a trimis pe robi 
săi să cheme la nuntă pe trecătorii de la răspântii. Să cheme la 
nuntă pe toţi cei din afara cetăţii şi a sinagogii evreilor, pe toţi 
câţi rătăceau în căile minciunii şi ale închinării de idoli, ca să intre 
ei la bucuria împărăției lui Dumnezeu, nu evreii cei nevrednici. 
Să intre neamurile în lumina sălii de nuntă, în lumina adevărului. 
Căci Hristos s-a jertfit, nu numai pentru poporul evreu, ci pentru 
ca să adune laolaltă pe fiii lui Dumnezeu cei răspândiţi. Domnul 
însuşi a afirmat că, în afară de iudei, „am şi alte oi... şi pe acelea 
trebuie să le aduc” (În 10, 16). 

Porunca cea nouă a marelui împărat a fost împlinită cu 
credinţă. 

Căci „ieşind acei robi la drumuri, au adunat pe toţi câți i-au 
găsit, răi şi buni, şi s-a umplut nunta de oaspeţi” (v. 10). Adică, 
apostolii şi urmaşii lor s-au grăbit să iasă din Palestina şi să meargă 
in ţările închinătorilor la idoli şi au chemat la nuntă pe toţi câţi i-au 
aflat. N-au chemat numai un anumit număr, sau oameni numai 
dintr-o anumită categorie socială, ci pe toţi, buni şi răi. Unii erau 
răi, fiindcă purtau încă păcatul strămoşesc, iar mulţi dintre ei se 
tăvăliseră prin tot felul de răutăţi, după cum scrie şi Sf. Apostol 
Pavel. Omeneşte era cu neputinţă ca aceştia să se mântuiască. lar 
cei buni erau cei ce păstrau o oarecare bunătate firească, pe lângă 
toată stricăciunea firii omeneşti, şi aveau în ei seminţele virtuţii. 
Aşa a fost sutaşul Corneliu şi mulţimea respectoasă a grecilor din 
Tesalonic. Dar în general aşa sunt în toate vremurile cei buni din 
fire şi primitori de progres duhovnicesc. Biserica, o infirmerie a 
sufletelor, îi primeşte pe toţi. Cei ce întrebuinţează mijloacele 
mântuirii şi ale vindecării sufleteşti, puse la îndemână de Biserică, se 
fac buni, dobândesc o deplină sănătate, putere şi har duhovnicesc. 
Cei ce nu vor să fie vindecaţi, s-a zis cu ei! Vor suferi moartea şi 
pedepse înspăimântătoare. 

„Și s-a umplut nunta de oaspeţi” 


S-a umplut sala de nuntă şi palatul de o mulţime de invitaţi, 
pregătiţi să guste bunătăţile sărbătorii. Când cuvintele acestea au 
ieşit din gura Domnului, ele erau o proorocire. Dar pentru noi 
astăzi, ele sunt un fapt istoric, la care luăm parte şi noi, ca nişte 
coborâtori din strămoşii cei chemaţi de demult. În douăzeci de 
veacuri au fost chemate de pe drumul rătăcirii şi al păcatului multe 
milioane de suflete, care au devenit mădulare ale Bisericii. Dar nici 
dintre ei, nu toţi au rămas să ia parte la nunta cerească a bucuriei. 
Oare toţi vor avea parte de bucuria şi de fericirea nunţii, care va fi 
la a doua venire a lui Hristos? Căci Biserica îi primeşte absolut pe 
toţi, numai cu mărturisirea credinţei, îi botează şi le dă dreptul să 
se numească creştini. Dar oare numele acesta le va da dreptul să se 
facă mădulare ale Bisericii celei cereşti, acelor care au fost scrişi în 
ceruri? Nicidecum! Ca să nu se mărginească numai la credinţă, de 
aceea „Domnul vorbeşte în parabolă despre judecarea Japtelor celor 
rele ale credincioşilor, ca să prilejuiască viața şi purtarea lor”, zice 
sfântul loan Gură de Aur. 


Cel nevrednic este dat pe față 


Această din urmă parte a parabolei nu se mai adresează către 
arhiereii şi fariseii din vremea Domnului şi către poporul evreu cel 
neascultător, sau către cei care nu primesc evanghelia mântuirii; ci 
se adresează creştinilor care au crezut şi trebuie să se arate vrednici 
de chemarea cea mare cu care au fost chemaţi. Dar iată ce zice 
Domnul: „eşind împăratul să vadă pe oaspeţi, a văzut acolo pe un 
om care nu era îmbrăcat cu baină de nuntă” (v. 11). Precum printre 
cei doisprezece apostoli ai Domnului a fost şi unul care avea nume 
de ucenic, dar suflet de vânzător, aşa sunt şi creştinii, care se află cu 
totul nevrednici de acest nume mare, pe aceştia îi personifică acel 


530 


Parabolele Domnului 


invitat care a intrat în sala de oaspeţi fără haină de nuntă. Acest fel 
de creştini, cu toate că sunt curăţiţi prin Sfântul Botez şi au primit 
haina cea albă şi curată a nepăcătuirii-nu şi-au păstrat-o curată, ci 
s-au întors la viaţa de necurăţie, devenind iarăşi închinători la idoli, 
slujitori păcatului, creştini numai cu numele. 

Dar acest fel de oameni nu vor putea să rămână ascunşi şi 
necunoscuţi. Căci împăratul care intră „ca să vadă pe oaspeţi”, îi va 
vedea şi îi va recunoaşte dintre toţi ceilalți. Adică Dumnezeu, nu 
numai că nu este indiferent faţă de calitatea vieţii creştinilor, ci face 
chiar anume reconsiderări şi descoperă foarte uşor pe cei prefăcuţi 
creştini mincinoşi, care, prin numele de creştin şi prin avantajele 
foarte mari ale unei evlavii mincinoase, fac de ruşine şi de ocară 
religia lui Hristos. Chiar dacă nimeni altul nu poate să-i deosebească, 
chiar dacă ei au puterea să înşele pe alţii, este imposibil ca ei să evite 
ochiul lui Dumnezeu. Uitaţi-vă la purtarea împăratului. Abia a 
intrat în sală, că imediat a şi văzut, în mijlocul mulţimii, pe cel ce 
nu era îmbrăcat în haină de nuntă. Trebuie să facem aici observaţia 
că din vremea Domnului şi până astăzi, în unele ţări din Orient, cei 
chemaţi la nuntă îmbracă pe deasupra un fel de manta specială, din 
care să se vadă că fac parte dintr-un alai de nuntă. Aşadar, împăratul 
a recunoscut cu uşurinţă pe cel ce nu avea „haină de nuntă”. Va veni 
ziua Judecăţii, în care Domnul, Cel ce este ştiutor al inimilor, va 
lumina cele ascunse în întuneric şi „le va descoperi sfaturile inimii 
lor” (I Co 4, 5). Şi atunci fiecare va apărea aşa precum este în realitate, 
nu aşa cum vrea să pară. Acest lucru trebuie să trezească frica în acei 
oameni, care trăiesc în păcat şi socotesc că vor rămâne mereu ascunşi. 
Fiindcă Dumnezeu îi vede şi foarte curând îi va da pe faţă, dacă nu 
se vor curăţi şi nu se vor îngriji să se îmbrace în haina nevinovăţiei şi 
a sincerităţii. Şi pe dos, acest lucru trebuie să încurajeze şi să bucure 
pe creştinii sinceri, căci ochiul cel pătrunzător al lui Dumnezeu vede 
dreptatea lor şi, la vremea potrivită, le va da răsplată mare. 

Dar ar trebui să arătăm mai accentuat ce fel de haină este 
haina de nuntă, cea neapărat trebuitoare unui creştin, ca să intre 

la ospăţul nunţii cereşti. Cu un singur cuvânt, este întreaga virtute 
cea în Hristos. Haina nu este o anume virtute, ci totalitatea 
virtuţilor. Adică şi credinţa şi viaţa creştinească, vrednică pentru 
chemarea cea înaltă, şi curăţia inimii, şi dreptatea şi dragostea şi 
sfinţenia. Adică virtutea este aceea, care formează haina şi podoaba 
sufletului, cu care el se va învrednici să intre în cămara cea cerească 
de nuntă a lui Hristos. 


Mustrarea făcută celui nevrednic 


Adresându-se acum împăratul acelui om, care îndrăznise să 
intre în sala nunţii fără haină de nuntă, „îi zice /ui: prietene, cum 
ai intrat aici neavând haină de nuntăs lar acela a amuţit” (v. 12). 
Adică: prietene, cu ce drept ai intrat aici, pe câtă vreme nu ai haină 
de nuntă? Această întrebare a împăratului a pricinuit desigur o 
surpriză foarte neplăcută acelui îndrăzneţ, care era mândru de 
locul său şi îşi închipuia că va rămâne acolo în toată siguranţa. 
Aceeaşi surpriză o vor simţi de asemenea toţi câţi fac pe creştinii, 
dar poartă haina răutăţii cea zdrenţăroasă şi murdară. 

„Prietene”, aşa numeşte Domnul pe acel prefăcut îndrăzneţ. 
Căci botezul creştin l-a învrednicit să aibă relaţii strânse cu 
Dumnezeu, l-a învrednicit să fie chemat la fericirea veşnică. Dar 
din nefericire el a întinat această legătură, a stricat-o prin păcat, dar 
îndrăzneşte să facă pe prietenul, şi să se prezinte la nuntă. Şi de aceea 
apelativul prietene conţine o mare mustrare. El inseamnă: faci pe 
prietenul, dar eşti un mincinos şi un viclean. Cu gura zici că eşti 
creştin, dar inima ta este cu totul departe de Hristos. Aşadar, cum 
ai îndrăznit să intri aici? Ai avut obrăznicia să intri în organizaţii 
omeneşti, în slujbe, în demnități, fără să ai cele cuviincioase. Ai 
reuşit să înşeli pe oameni, ca să îţi lase intrare la orice loc aducător 
de progres şi la orice adunare aducătoare de cinste. Şi prin urmare, 
ţi-ai închipuit că vei reuşi să fi mereu considerat un creştin adevărat 
vrednic să ocupe în Biserică un loc de cinste, când tu te ştiai cum 

eşti? Aşadar cum îndrăzneşti să intri în sala de nuntă, ştiindu-te că 
eşti răzvrătit împotriva mirelui Hristos şi faci sminteală celorlalți 
oaspeţi? Ori necredinţa ta te-a informat că nu va veni niciodată 
ziua în care vei da socoteală pentru această purtare obraznică şi 
pentru încălcarea favorurilor creştineşti? 

„Cum ai intrat aici?” deoarece tu ai aflat deschisă uşa Botezului 
Şi ai intrat de copil în Biserică, ai socotit că şi după aceea, intrarea 
la orice taină este la dispoziţia ta, chiar dacă eşti cu totul nevrednic. 
Aşadar, fără nicio ruşine, te-ai grăbit spre taina cea mare a sfintei 
Cuminecături, te-ai înghesuit ca să ajungi îndată la uşa sfântului 
altar şi să te împărtăşeşti din masa cea sfântă, pe când tu duceai cu 
tine întreaga povară a păcatului. Cu tot egoismul, lipsa de teamă 
şi zădărnicia făţăriei îndrăzneşti să te apropii de Hristos în Sfânta 
Cuminecătură, în faţa căreia stau cu frică şi cu cutremur chiar 
îngerii. 'Tu vii fără pocăință şi fără mărturisire sinceră, prin care 
ţi-ai fi putut curăţi sufletul tău de întinăciunea păcatului. 

„Cum ai intrat aici?” Oricât de îmbunătăţită ar fi purtarea 
noastră, cititorule, şi oricât ne-am închipui că suntem îmbrăcaţi 
in haina cea serioasă şi strălucitoare a virtuţii, totuşi nu vom putea 
să scăpăm de întrebarea aceasta: cum ai intrat aici? Fiecare dintre 
noi, nu vom putea găsi nicio îndreptăţire, dacă rămânem fără 
haina de nuntă. Căci marele împărat, care ne cheamă la nunta cea 
cerească a Fiului Său, ne oferă în fiecare clipă a vieţii noastre, să ne 
dea bucuros mijloacele, țesătura şi materialul cu care noi, lucrând 
cu hărnicie, să ne facem haine şi să ne impodobim cu podoaba 
nestricăciunii. Aşadar să ne cercetăm adesea pe noi înşine, ca să 
vedem dacă avem cu adevărat haina de nuntă, podoaba virtuţii 
cea neapărat trebuitoare adevăratului creştin, ca să fie vrednic de 
Împărăţia Cerească. Căci dacă ne judecăm şi ne cercetăm pe noi 
înşine, nu vom fi osândiţi, zice Sf. Apostol Pavel (cf. I Co 11, 31). 

Ce ar fi putut să răspundă acel invitat necuviincios, la mustrarea 
impăratului? Vina lui era limpede şi sărea în ochii oricui. De aceea 
a amuţit, zice Domnul în parabolă, a rămas fără niciun cuvânt de 

îndreptăţire. Într-adevăr, cei ce au trăit aici o viaţă anticreştinească, 
cu toate că au nume de creştini şi au murit în păcate, nu vor găsi în 
ziua Judecăţii niciun cuvânt de îndreptăţire, nicio scuză. Starea lor 
va fi mult mai rea decât starea acelora care nici n-au auzit vreodată 
de vreo nuntă a fiului împăratului. 


Sentința 


Împotriva acestui om, care a abuzat de mărinimia împărătească 
şi nu se poate nicidecum apăra, a fost dată următoarea sentinţă: 
„Atunci a zis împăratul slugilor sale: legându-l de mâini şi de 
picioare, luaţi-l şi aruncaţi-l în întunericul cel mai dinafară; acolo 
va fi plângerea şi scrâşnirea dinților” (v. 13). Slugile împăratului, 
adică îngerii, organele executive ale puterii lui Dumnezeu, primesc 
porunca să lege de mâni şi de picioare pe falşii creştini, pe care îi 
personifică acel oaspete obraznic şi necurat din sala de nuntă. Adică 
să înlănţuiască acele mădulare care pe pământ au avut libertatea 
de a face răul. Să distrugă de tot puterea răufăcătoare şi libertatea 
acelor mădulare şi să pună pe falşii creştini în imposibilitatea de 
a fugi şi de a se slobozi de pedeapsa la care au fost osândiţi. Pe 
când aici, pe pământ, ei reuşesc să evite pedeapsa şi lanţul prin 
prefăcătorie, ba chiar să pară plini de râvnă în cele bune, acolo 
în lumea cealaltă, ei pierd definitiv orice îndemnare de acest fel şi 
rămân pe veci înlănţuiţi prin sentinţa fără de apel a Domnului. 

Li se porunceşte slugilor să-i ia şi să-i arunce „în întunericul 
cel mai dinafară”. Adică pe aceşti osândiţi să-i taie ca pe nişte 
ramuri uscate şi nefolositoare, despărţindu-i de orice comuniune 
cu Dumnezeu şi de orice legătură cu familia dumnezeiască, în 
care vor intra adevărații creştini. Să-i arunce afară de cămara de 
nuntă, cea cu totul luminoasă, afară de la masă, afară din împărăţia 
lui Dumnezeu cea slăvită şi preafericită, în care îşi vor avea locul 
numai cei împodobiţi cu strălucirea virtuţii şi a sfinţenie. Pe falşii 
creştini să-i aşeze departe, în „întunericul cel mai din afară”. 

Dar ce înseamnă întunericul cel mai din afară? Este locul 
pedepsirii, care se află cu totul în afară de orice loc, despărţit de 
impărăţia bucuriei, a luminii, a strălucirii. Este cea de pe urmă 
treaptă a întunericului şi a deznădejdii. Este acea stare pe care nu 
poate s-o lumineze niciodată vreo rază de nădejde. Cei care, în viaţa 
pământească, au disprețuit lumina Evangheliei fără frică şi fără sfială 
şi au preferat întunericul păcatului, vor fi cu toţii osândiţi la acel 
întuneric, în care neîncetat va fi: „Plângere şi scrâşnire a dinţilor”, 
adică necaz, chin, deznădejde şi tulburare necontenită. O, chiar 
şi numai gândul la acea îngrozitoare osândă produce cutremur şi 
strângere de inimă. 

La sfârșitul parabolei. Mântuitorul pecetluieşte învăţătura cu o 
frază încărcată cu înţeles mare: „Căci mulţi sunt chemaţi, dar puțini 
aleşi” (v. 14). Cu această frază se sfârşeşte parabola cu lucrătorii viei. 
Fraza aceasta arată că mulţi au auzit şi aud şi acum chemarea lui 
Dumnezeu şi parcă au primit-o, de vreme ce au fost botezați în legea 
creştină şi aşa au intrat în sala de nuntă a Mirelui, însă, din nefericire, 
sunt puţini cei care umblă „vrednic de chemare”. Fiindcă viaţa lor 
lăuntrică, viaţa lor particulară, precum şi cea publică nu prezintă 
nicio deosebire faţă de viaţa acelora care n-au primit chemarea, a 
necredincioşilor şi a celor de alte religii. Aceştia desigur nu sunt aleşi. 
Aleşi şi vrednici să intre în împărăţia lui Dumnezeu sunt numai acei 
creştini care, odată cu primirea chemării înalte şi slăvite, se luptă 
să se îndrepteze prin harul lui Dumnezeu şi să-şi îmbunătăţească 
caracterul, să-şi curăţească viaţa, să devină virtuoşi. Fiindcă „la ce 
foloseşte dacă cineva zice că are credinţă, dar nu are fapte?” zice Sf. 
Apostol Iacob (2, 14). Este nevoie de acestea amândouă unite: 
credinţă dreaptă şi viaţă curată. „Unindu-se într-o unitate”, zice 
sfântul Ignatie purtătorul de Dutimezeu, ca să facă pe creştin alesul 
lui Dumnezeu. Aşadar nu ajunge să fim numiţi creştini, ci trebuie 
să fim cu adevărat creştini, să trăim ca nişte creştini adevăraţi, ca să 
intrăm în cămara de nuntă a Mirelui Hristos şi să dobândim bucuria 
şi fericirea dumnezeiască, care se va afla acolo. 

Încheiem tâlcuirea acestei parabole cu o minunată explicare 
a Sfântului loan Gură de Aur, pe care o redăm în cele ce urmează. 
„Ascultaţi toţi cei ce, în loc să veniţi la nuntă şi să câştigaţi Tainele, 
aveţi sufletul îmbrăcat cu fapte necurate. Ascultaţi de unde aţi fost 
chemaţi. Aţi fost chemaţi de la răspântia a trei drumuri. Eraţi mai 
inainte răi şi neindurători împotriva sufletului vostru. Plecaţi-vă 
iubirii de oameni a lui Dumnezeu care v-a chemat, şi nimeni să nu 
rămână cu haina sufletului necurată. Ci fiecare să-şi cerceteze haina 
sa. Ascultaţi femei, ascultați bărbaţi, nu avem nevoie de acest port 
impodobit cu aur, care înfrumuseţează pe om din afară, ci avem 
nevoie de haine care să ne impodobească pe dinăuntru. Dacă dăm 
întâietate celor din afară, este greu să ajungem să purtăm haine care 
să ne împodobească sufletul pe dinăuntru. Căci este imposibil să-şi 
impodobească cineva simultan sufletul şi trupul. Nu este cu putinţa 
să slujească cineva lui mamona şi în acelaşi timp să se supună precum 
trebuie lui Hristos. Să lepădăm de la noi această tiranie grea. Tu 
desigur n-ai îngădui ca un bogat să vină să-ţi impodobească casa 
cu tapete de aur, iar pe tine să te lase gol şi zdrenţăros. Însă iată 
acum tu faci chiar aşa. Îţi înfrumuseţezi casa sufletului tău, adică 
tmpul, cu feluri şi feluri de podoabe, iar sufletul şi-l laşi gol. Nu 
pricepi, că eşti chemat la nuntă, ba încă la o nuntă dumnezeiască? 
Nu te gândeşti în ce fel se cuvine să intre sufletul impodobit şi 
înfrumusețat cu podoabe de aur în această sală de nuntă?” Iată ce 
zice acest mare învăţător al Bisericii. Cititorule, ce răspuns dai 
acestor întrebări ale Sf. loan Gură de Aur? 

PARABOLA CU VIȚA CEA 
ADEVĂRATĂ 


(In 15, 1-8) 


omnulaspus pilda cu viţa de vie în timpul serii celei neuitate 

şi preaînsemnate a Cinei de Taină. În timpul acelei seri, 

El a lăsat ucenicilor Săi învățături preainalte, făgăduieli 
nemuritoare, dar şi porunci de implinit. Domnul tocmai săvârşise 
marea taină a Sfintei Cuminecături, dăduse ucenicilor Săi Cina cea 
Sfântă şi ei s-au împărtăşit prima oară. Iar prin Sfânta Împărtăşanie 
Domnul a creat o legătură şi mai strânsă şi o unire a lor cu El. Dar 
se poate că ucenicii nu înţeleseseră prea bine însemnătatea acestei 
taine, pe care a săvârşit-o atunci personal Domnul, în calitate de 
Arhiereu mare şi a predat-o Bisericii Sale. Poate că ei n-au înţeles 
că prin această taină vor păzi nedezlegată legătura lor cu Iisus şi 
vor primi putere de rodire, atât ucenicii de atunci ai Domnului, 
Cât şi toţi cei ce au crezut pe urmă. Aşadar, ca să se înţeleagă şi 
mai bine, că este nevoie obligatoriu de o legătură neîntreruptă 
Şi strânsă şi de o comuniune şi unitate cu Domnul şi cu Biserica 

Sa, pentru ca omul să devină cu adevărat creştin, a spus lisus prea 
frumoasa parabolă cu viţa de vie. Prilejul de a întrebuința viţa ca 
chip al legăturii acesteia, I l-a dat Domnului poate vinului care 
fusese întrebuințat la sfânta Euharistie, şi pe care îl preschimbase 
în sângele Său. Este mai sigur că a luat motivul parabolei de la 
ramurile de viţă cu frunziş bogat, care creştea în tinda foişorului, 
unde s-a săvârşit Cina cea de Taină. Sau poate a luat prilejul şi de la 
ramurile de viţă lucrate în aur, care împodobeau poarta de răsărit 
a templului lui Solomon. 


Asemănările 


„Eu sunt vița cea adevărată” lată cele dintâi cuvinte cu care îşi 
incepe Domnul învăţătura cea minunată despre unirea cu Dânsul. 
Vie se numeşte şi ramura, apoi toate viţele şi apoi tot locul unde 
cresc viţe de vie. Aici prin cuvântul viţă Domnul înţelege mai cu 
seamă acel soi de viţă care se suie pe copaci şi are multe ramuri. 
Căci şi Sfânta Scriptură întrebuinţează de obicei cuvântul viţă în 
înţelesul de viţă cu multe ramuri. Acest înţeles îl cere de altfel şi 
întregul duh al parabolei. Domnul zice: Eu sunt viţa, care am fost 
sădită din cer pe pământ, fiindcă Dumnezeu-Cuvântul a luat trup 
omenesc din Pururea Fecioară Maria şi a unit trupul acesta cu 
dumnezeirea Lui şi s-a născut pe pământ Dumnezeu şi om, Domnul 
nostru lisus Hristos. Aşadar, El este viţa cea unică în lume. Viţa şi 
rodul ei sunt cunoscute în toată lumea. Hristos şi rodul Lui sunt şi 
vor fi cunoscuţi în toată lumea. Rodul viței, strugurii şi vinul, sunt 
rod de bucurie şi veselie, însă cu mult mai frumos şi mai înveselitor 
este pentru sufletul omului adevărul lui Hristos pe care Sfânta 
Scriptură îl numeşte vin. „Vinul care veseleşte inima omului”. Tot 
aşa şi Sfânta Cuminecătură, prin care vinul viței se preschimbă în 
sângele lui Hristos, este dătătoare de viaţă, bucurie şi veselie. 

Domnul se numeşte pe Sine viţă adevărată, pentru că exista 
până atunci şi o altă vie a lui Dumnezeu, care devenise mincinoasă 

se sălbăticise şi îşi pierduse soiul ei cel bun. Această vie era poporul 
evreu, despre care zice proorocul David: „Via din Egipt ai mutat-o; 
izgonit-ai neamuri şi ai răsădit-o pe ea... Umbra ei a acoperit munţii şi 
mlădiţele ei au acoperit cedrii lui Dumnezeu. Întinsu-şi-a vițele până 
la mare până la râu lăstarele ei” (Ps 79, 9-12). Din nefericire însă 
poporul acesta care se bucurase de atâta bunăvoință şi sprijin din 
partea lui Dumnezeu a fost nemulţumitor şi nerecunoscător. S-a 
arătat neroditor în faptele ascultării şi ale dreptăţii, dar roditor din 
belşug, în neascultare, nelegiuire şi păcat. De aceea, Dumnezeu a 
hotărât să smulgă din rădăcină şi să distrugă această vie mincinoasă 
şi neroditoare. În locul ei a sădit o vie nouă, pe Hristos. A sădit 
Biserica lui Hristos, care este trupul Său, cuprinzând veacurile. 
„Eu sunt viţa cea adevărată” Adică: sunt viţa cea reală, de cel mai 
bun soi, nestricăcioasă, duhovnicească, unică, cu care nu poate fi 
comparat nici poporul evreu, nici vreun alt lucru sau altă persoană 
din lumea aceasta, oricât ar fi ea considerată excelentă şi de preţ 
mare. Hristos şi Biserica Sa sunt bunătăţi neasemănate. Toate 
celelalte bunuri sunt o umbră, un chip, o plăsmuire provizorie şi 
pieritoare. De aceea Hristos însuşi zice prin înțeleptul Solomon: 
„Rodul Meu e mai bun decât aurul şi decât argintul cel mai curat şi 
celor ce vin la Mine, le e mai de preț decât argintul lămurit. Eu merg 
pe calea dreptăţii, în mijlocul căilor judecății, ca să dau celor ce Mă 
iubesc bogății şi să umplu de bunătăţi comorile lor” (Pilde 8, 19-21). 
„Eu sunt vița, voi sunteți mlădițele” (v. 5). Precum din viţă 
odrăslesc mlădiţe, tot aşa din Hristos au odrăslit ucenicii Săi mai 
întâi, apoi toţi creştinii, ca nişte mlădiţe şi ramificații. Dar precum 
butucul şi rădăcina viei rămuroase poartă mlădiţele şi împărtăşeşte 
acestora hrana, şi de butuc atârnă înflorirea şi rodirea lor, tot aşa 
şi Hristos. EI ţine la olaltă pe cei ce cred în EI, care dacă ar fi lăsaţi 
la puterile lor, ar fi incapabili de statornicie morală. Ca rădăcină 
aducătoare de viaţă, Hristos împărtăşeşte harul Duhului Sfânt, 
hrana sfântă a Tainelor, la toţi cei ce s-au lipit de Dânsul şi I s-au 
devotat prin credinţă adevărată, în aşa fel încât viaţa lui Hristos 

devine şi viaţa lor. Şi iarăşi sunt multe mlădiţe ale viței rămuroase 
şi spre toate se întind sfaturi de îndreptare. 'Toate sunt unite cu 
rădăcina şi formează o singură vie rămuroasă, şi nu mai multe. În 
acelaşi fel, şi adevărații creştini, deşi sunt mulţi, şi se deosebesc după 
loc, muncă, caracterul firesc şi importanţa lor, totuşi sunt uniţi cu 
Hristos, uniţi şi între ei prin dragoste, într-o unitate desăvârşită 
formând astfel Biserica, ale cărei rădăcini şi cap este Hristos. 

Dar Domnul nu a omis să arate prin minunata parabolă a 
viței şi relaţiile strânse dintre Dumnezeu Tatăl şi noi, precum şi 
lucrarea "Tatălui în sfânta Biserică. Căci Domnul adaugă: „Și Tată] 
Meu este vierul” (v. 1). Mulţi dintre cititorii mei ştiu câte osteneli 
Şi griji, în tot timpul anului, suportă vierul, pentru cultivarea viei 
lui. Cu câtă grijă urmăreşte el înmugurirea, înflorirea, coacerea 
rodului, până la cules. Această muncă a vierului este o metaforă 
neîndestulătoare, când e vorba să arate munca, grija şi mijloacele 
înțelepte întrebuințate de Dumnezeu Tatăl, pentru ca credincioşii, 
care alcătuiesc via Sa duhovnicească, să se coacă. Dumnezeu- Tatăl, 
prin mijlocirea lui Hristos, a sădit această vie; El o stăpâneşte ca pe 
o proprietate a Sa particulară şi o cultivă prin Duhul Său cel Sfânt, 
intr-un fel atât de înţelept, grijuliu şi iubitor, incât chiar şi îngerii 
primesc învăţătură prin această lucrare (cf Ef 3, 10; I Prr 1, 12). 

Niciun viticultor harnic nu şi-a lucrat vreodată via cu atâta 
interes şi grijă, ci câtă grijă lucrează Sfânta Treime pentru noi, cei ce 
alcătuim Biserica lui Hristos. La prima vedere, se pare că ostenelile 
pentru cultivarea viei vine din partea apostolilor, a păstorilor şi a 
învăţătorilor Bisericii. Totuşi să nu uităm că Dumnezeu este Acela, 
care lucrează prin mijlocirea lor şi care duce lucrul la bun sfârşit. 
De aceea şi Sf. apostol Pavel scrie: „E4 am sădit, Apolo a udat, dar 
Dumnezeu a făcut să crească; aşa că nici cel ce a sădit, nici cel ce a udat 
nu sunt nimic, ci Dumnezeu este cel care face să crească ” (| Co 3, 6-7). 
Iar Dumnezeu pune în slujba acestei mari lucrări duhovniceşti chiar 
şi puterile îngerilor. De aceea tot Pavel zice „despre îngeri că sunt 
duburi slujitoare, care sunt trimise de la Dumnezeu, ca să slujească 

dubovniceşte credincioşilor” (Evr 1, 14). Dacă ar reuşi cumva cineva 
să-şi facă o cât de mică idee despre lucrurile minunate şi iubitoare 
ale lui Dumnezeu-Tatăl pentru noi creştinii, ar fi uimit şi ar 
întreba cu nelămurire: oare mântuirea noastră este un lucru atât 
de important, avem noi oamenii o vrednicie atât de mare, încât nu 
numai oameni ca noi, unelte ale lui Dumnezeu, să se ocupe de noi, 
ci şi chiar îngerii, ba însăşi Sfânta Treime? 

Da, cititorule. Iubirea lui Dumnezeu ne înalţă pe noi toţi 
oamenii, la o importanţă cu mult mai mare, decât poţi tu să-ţi 
închipui. Dar din nefericire, noi nu vrem să înţelegem această 
mare însemnătate a noastră, de aceea, în loc să ne supunem, ne 
impotrivim şi intrăm în neascultare faţă de grija cea înţeleaptă şi 
părintească a lui Dumnezeu. Şi tocmai de aceea este foarte mare 
vinovăția creştinilor, care rămân neroditori, precum de altfel arată 
şi urmarea parabolei. 


Osânda mlădiţelor neroditoare și cultivarea 
celor roditoare 


Este firesc ca viticultorul să aştepte rod de la via lui, iar în caz 
de nerodire să taie mlădiţele cele neroditoare. Într-un fel asemănător 
şi vierul cel ceresc al viei duhovniceşti aşteaptă rodul. De la fiecare 
dintre noi, creştinii, Dumnezeu aşteaptă predispoziţii creştineşti, 
inimi creştineşti, viaţă şi purtare creştinească, închinăciune şi 
facere de bine creştinească. Dumnezeu aşteaptă să-L proslăvim 
prin viaţa noastră şi să-L propovăduim prin pilda noastră, arătând 
desăvârşirea morală şi puterea religiei creştine, cea vrednică de a 
fi iubită, pe care noi o credem şi o mărturisim. Acesta este rodul 
pe care îl aşteaptă Dumnezeu, în măsura marelui dar pe care ni l-a 
dat: jertfa lui Hristos şi grija cea neîncetată a lui Dumnezeu Tatăl 
pentru noi. Şi de aceea: „Toată mlădiţa care nu face rod întru Mine, o 
taie pe ea”, zice Domnul în parabolă. Şi aceste cuvinte ale Sale sunt 
vrednice de specială luare aminte, căci ele arată mai întâi un lucru, 

care a fost spus şi în parabola cu nunta fiului de împărat: adică 
precum în vie sunt şi mlădiţe care înmuguresc şi dau frunze, dar nu 
leagă rod şi rămân neroditoare şi nefolositoare, tot aşa şi în Biserica 
lu: Hristos, sunt unii creştini, care se arată pe dinafară cu unele 
semne de creştini, mărturisesc o credinţă teoretică şi generală, dar 
nu au niciun rod de virtute şi de dragoste. Şi de aceea ei sunt morţi 
din punct de vedere duhovnicesc. Dar cum? Nu sunt şi eu creştin?, 
sunt gata să-ţi spună ei, când le arăţi pe ce poziţie stau. Ba eşti 
creştin. Însă precum trupul, fără duh este mort, tot aşa şi credinţa 
fără fapte moartă este, răspunde Duhul Sfânt prin apostolul Iacob. 
Şi precum un trup mort, un cadavru, nu mai poate să rămână în 
casă şi nu poate să fie socotit de aici înainte un membru al familiei, 
tot aşa şi cel mort duhovniceşte, nu poate rămâne în Biserică. De 
aceea cuvintele Domnului arată în al doilea rând că va veni vremea 
în care cel neroditor va fi tăiat de pe trupul Bisericii, precum este 
tăiată de viticultor toată mlădiţa care nu aduce roadă. O pildă de 
astfel de mlădiţe, pe care peste puţin timp Domnul avea să o taie 
de la El, este Iuda Iscarioteanul. Precum acei ucenici, care s-au 
despărţit de Hristos când au auzit în Capernaum, că trebuiau să 
se hrănească cu pâinea vieţii, cu Sfânta Împărtăşanie (In 6, 60-66), 
tot aşa orice creştin care după un interval de zel duhovnicesc 
se răceşte, îşi condamnă propriul suflet. El se face nefolositor şi 
ajunge un mădular mort al Bisericii, aşa că va fi tăiat de pe trupul 
ei. Domnul prooroceşte în această parabolă despre situaţia viitoare 
a creştinătăţii. Va interveni cosorul viticultorului; căci el îngăduie 
un timp şi mădularele cele moarte ale Bisericii, dar după aceea 
le taie. Fie printr-o încercare oarecare, care va da unor astfel de 
creştini prilejul să se lepede, să ajungă cu totul necredincioşi, să nu 
se mai numească creştini, fie prin moarte, îi va despărți Dumnezeu 
în văzul tuturor, de Biserica credincioşilor. 

Dimpotrivă însă. Domnul dă mult curaj şi făgăduinţe 
îmbucurătoare acelor oameni, care se luptă ca să devină cu adevărat 
creştini roditori. Este posibil ca ei să fie cuprinşi de deznădejde, pentru 

că faptele virtuţii sunt grele, de aceea Domnul le făgăduieşte că nu-i 
va lăsa numai în propriile lor puteri. Iată fagăduiala: „Și toată mlădița 
care are rod o curăţeşte, ca să aducă şi mai mult rod” (v. 2). Lubite cititor, 
în aceste cuvinte ale Mântuitorului sunt multe înţelesuri minunate. 
Dă-ţi osteneala să le urmăreşti. Mai întâi, precum cu drept cuvânt 
observă sfântul loan Gură de Aur, la mlădiţele propriu-zise rădăcina 
are mai întâi nevoie să fie cultivată şi apoi apar mlădiţele. Dar despre 
rădăcină, despre butuc, nu se vorbeşte aici, căci rădăcina este însuşi 
Hristos, care, ca Dumnezeu, nu are nevoie de nicio îngrijire din 
partea 'Tatălui. Deci toată grija Tatălui se întoarce către mlădiţe, către 
creştini în general. Dacă viticultorul întrebuinţează atâtea şi atâtea 
mijloace, ca să facă şi mai roditoare mlădiţa, care a prins rod - la 
inceput o taie, o curăţă, îi taie mugurii când înmugureşte, o stropeşte 
ca să distrugă microbii filoxerei, o afumă cu pucioasă, ca s-o scape de 
paraziţii cei vătămători, o sprijină cu pari şi cu araci, — cu mult mai 
mult Dumnezeu Tatăl, ca un viticultor preainţelept, lucrează ca să 
ajute şi să facă să progreseze rodirea mlădiţelor Sale celor insufleţite. 
Când vede că un creştin are predispoziţii bune şi râvnă spre lucrarea 
virtuţii, trimite la dânsul harul Sfântului Duh, care lucrează în 
multe feluri: curăţă sufletul de păcat şi se impotriveşte înclinărilor 
celor rele, care au rămas ca o moştenire a păcatului, acel parazit 
urât al sufletului. Harul slobozeşte sufletul de minciună şi rătăcire, 
il luminează cu lumina adevărului evanghelic. Sprijină sufletul cel 
neputincios, îl însufleţeşte, îl inviorează, îi dă putere să rodească 
„bucuria, pacea, îndelunga răbdare, bunătatea, Jacerea de bine, credinţa, 
blândețea, înfrânarea” (Gal 3, 22). Dar repetăm că acest har special se 
dă numai acelor creştini, care au pus hotărâre bună şi se luptă ca să 
aducă roade în virtute. Li se dă lor, ca o răsplată a primei lor roade 
şi ca o întărire spre aducere de roade mai îmbelşugate, adică spre a 
deveni un creştin bun, cu fapte de virtute mari. 

Cuvintele „o curăţă” înseamnă o taie, o tunde, zice Sf. loan Gură 
de Aur, adică atunci când mijloacele pomenite mai sus nu sunt destul 
de tari, Dumnezeu pune în acţiune şi alte mijloace mai dureroase. 

Întrebuinţează cosorul cel ascuţit şi tăios al oboselii şi al necazurilor, 
prin care taie de pe sufletul creştinului obiceiurile lumeşti, alipirea 
de lume, voile şi urmările trupeşti. Dacă mlădiţele când li se taie 
vârful lor în luna martie sau când li se taie acele frumoase rămurele 
inverzite, în luna mai, ar avea simţire şi grai, ar striga cu amar şi ar 
preface în lacrimi acea sevă, care pică din mlădiţele tăiate şi ar zice 
către vier: Pentru ce ne pricinuieşti durere şi ne răneşti pe noi, care 
iţi dăm roadele noastre dulci? Dar vierul ar răspunde: dacă nu vă tai, 
dacă nu vă tund rămurelele care au crescut prea îmbelşugat, atunci 
toată puterea voastră vitală, toată seva voastră se va preschimba în 
frunze şi ramuri şi vă veţi pierde şi rodul pe care l-aţi legat acum. 
Nu vă împotriviţi, aşteptaţi să vedeţi câtă roadă vă va aduce această 
tăiere dureroasă, care vi se pare o mare pierdere, şi atunci vă veţi 
convinge cât de înţeleaptă şi iubitoare este munca mea. Tocmai acest 
lucru, iubite cititor, îl face şi Dumnezeu cu creştinii cei evlavioşi şi 
roditori. Fiindcă ei sunt în primejdie să piardă şi acel puţin rod pe 
care îl au astăzi. Să odrăslească numai frunzele, care mâine se vor 
ofili şi vor fi luate de vânt, de aceea îi tunde adesea prin necazuri şi 
încercări, ca să nu-i lase neîngrijiţi. 

Aşa este, trupul cel sănătos şi tare poate să fie întrebuințat 
nu pentru progresul în virtute, ci pentru dobândirea plăcerilor 
păcătoase, aşa că şi trupul şi sufletul se pierd. Dar acum vine Vierul 
cel ceresc şi taie sănătatea, dă boala, care ia atunci trupul, dar 
vindecă şi întăreşte sufletul. „Chiar dacă omul nostru cel dinajară se 
strică, dar cel dinăuntru se întăreşte zi în zi”, scrie Sf. Apostol Pavel 
către creştinii din Corint (II Co 4, 16). Te tunde Vierul, răpindu-ţi 
prin moarte rămurica cea gingaşă, pe fiul sau pe fiica ta, căci tu prin 
dragostea ta oarbă îi pierzi şi pe ei şi te pierzi şi pe tine impreună cu 
ei; Dumnezeu îl duce pe copil în siguranţă, iar pe tine te întăreşte 
ca Să-ţi întorci dragostea către Dânsul. Şi lângă El îţi vei afla şi pe 
copilul tău şi propria ta fericire. Eşti în primejdie ca averea ta cea 
multă să-ţi împodobească trupul cu veşminte felurite şi arătoase, 
precum se împodobeşte şi mlădiţa netunsă cu frunze arătoase, late 

şi stufoase, însă averea ţi-ar lăsa sufletul dezgolit de râvnă şi de 
evlavie şi ţi l-ar lipi de mamona. Avem multe exemple de acest fel de 
oameni, care au multă râvnă pentru viaţa creştinească, dar când din 
starea binecuvântată de sărăcie trec într-o stare de nou îmbogăţiţi, 
atunci uită şi de suflet, şi de Dumnezeu, şi se dedau desfătărilor 
lumii. Rămân nişte mlădiţe cu ramificații multe, dar fără rod. 
Rămân nişte trupuri îmbrăcate şi inmiresmate cu lux, dar suflete 
fără rod. De multe ori aşa unii Îşi pierd şi credinţa cu totul. Însă 
vine preabunul Vier şi iţi ia averea ta de prisos, sau îţi dă o lovitură 
bună, prin care îţi pierzi averea materială, care te primejduieşte. În 
schimb Dumnezeu te face să câştigi o comoară duhovnicească. Şi 
îndeobşte orice necaz, pe care îl trimite Dumnezeu, este un mijloc 
de curăţire a sufletului, este tunderea viței şi o trezire, amară şi 
dureroasă e drept, dar de neapărată trebuinţă pentru întărirea 
sufletului şi pentru progresul în virtute. Zice Sfântul loan Gură 
de Aur: „Tăiatul viței face mlădiţele mai roditoare şi ispitele fac pe 
creştini mai puternici”. Aşadar, să nu fi nelămurit, cititorule, de 
motivul pentru care ai necazuri, ci să-l mulţumeşti lui Dumnezeu 
că te lucrează cu multă dragoste şi grijă, precum îşi lucrează vierul 
cel bun via sa. 

Să nu crezi cumva că Dumnezeu îşi mărgineşte această lucrare 
a Sa la un număr restrâns de oameni. „Toată mlădiţa care aduce rod”, 
va fi supusă neincetat la această curăţire. Fiindcă chiar şi creştinul 
cel sfânt, întrucât este în această lume, are nevoie să fie prelucrat 
sufleteşte. Unele nedesăvârşiri, unele neputinţe, unele scăderi 
ascunse, unele lipsuri de formare creştinească impun o prelucrare 
ŞI O ispitire a credinciosului, necontenită. De aceea preainţeleptul 
Vier nu încetează să ne prelucreze, până la moartea noastră. 
Astăzi curăţă, mâine ridică viţele pe araci, poimâine le tunde, 
mereu pliveşte via... Potrivit cu vârsta, potrivit cu necesitatea şi cu 
primejdia sufletească ivită sau cu virtutea care lipseşte, Dumnezeu 
întrebuinţează mijloace diferite, de cultivare dureroasă, ca să se 
sfinţească sufletul. Şi când va veni vremea culesului, când moartea 

sau a doua venire a Domnului va cere rodul, atunci acel suflet va 
avea struguri frumoşi şi îimbucurători de virtute şi de sfinţenie. Aşa 
sunt acei creştini care primesc asupra lor minunata şi iubitoarea 
lucrare a lui Dumnezeu-Tatăl. 


Acţiunea binefăcătoare a cuvântului Domnului și a 
comuniunii neîncetate cu Dânsul 


Domnul a spus minunata parabolă a viei ucenicilor Săi, 
după Cina cea de Taină. Aşadar, după ce vorbise de mlădiţele 
neroditoare, pe care Tatăl le va tăia de la butuc, ca să nu tulbure 
pe cei unsprezece ucenici, care ar fi putut bănui că printre ei sunt 
ŞI unii neroditori, care vor fi dezrădăcinaţi. Domnul continuă şi 
zice: „Acum voi sunteţi curaţi, pentru cuvântul pe care vi l-am spus” 
(v. 3). 

luda cel stricat şi necurat fusese dezrădăcinat şi plecase din 
foişorul cinei, ca să se întâlnească cu arhiereii şi să ducă până 
la sfârşit lucrarea cea rea de trădare a Domnului. Prin urmare 
rămăseseră cu Domnul numai cei unsprezece ucenici curaţi. Dar 
cum se făcuseră ei curaţi? Prin cuvântul, pe care Domnul îl spusese 
către ei; prin adevărul pe-eare i-l descoperise Hristos şi pe care 
ei îl crezuseră pentru că adevărul Evangheliei rămâne un cuvânt 
simplu şi nelucrător pentru cei ce nu cred, dar pentm cei ce îl cred, 
cuvântul este urmat de lucrarea Duhului Sfânt cea atotputernică 
şi făcătoare de minuni. Cuvântul şi Duhul Sfânt curăţesc sufletele 
de păcat, precum curăţeşte focul fierul de rugină. Căci cuvântul lui 
Dumnezeu este organul Său, prin care lucrează o curăţire zilnică 
în sufletele credincioşilor, care i se devotează. De aceea avem o 
mare datorie să ascultăm şi să citim cu râvnă şi cu bucurie cuvântul 
lui Dumnezeu. Să ne luminăm din belşug sufletele cu adevărul 
Evangheliei şi să-i dăm desăvârşită credinţă şi încredere. Şi atunci 
harul Duhului: Sfânt care urmează cuvântul dumnezeiesc ne va 
curăţi de păcate. 

Trebuie să atragem atenţia asupra faptului că Domnul zicând 
către ucenicii Săi că cuvântul Său i-a curăţit, „Se introduce pe Sine 
în rol şi zice că El este cel care se îngrijeşte de viţe”, zice Sfântul Ioan 
Gură de Aur. Adică arată că El nu este numai rădăcină a viei, ci şi 
lucrătorul ei, care curăţă şi îngrijeşte mlădiţele. El, ca rădăcină, nu 
are nevoie de îngrijire. Dar în unire cu Tatăl ingrijeşte mlădiţele. 
Căci lucrarea de cultivare a mlădiţelor este comună Tatălui, Fiului 
şi Duhului Sfânt. Toate trei persoanele lucrează pentru mântuirea 
şi desăvârşirea omului. Câtă bunătate! 

Curăţirea făcută de Domnul asupra ucenicilor Săi, prin 
cuvântul Său, trebuia să rămână neîntreruptă şi unică. Acest lucru 
insă depindea de ei. De aceea Domnul accentuează că trebuie să 
lucreze şi ei, ca să rămână credincioşi şi devotați Lui, adăugând 
imediat: „Rămâneţi în Mine”. Nu este greu să primească omul 
cuvântul lui Hristos şi să creadă în el. Toată greutatea este pentru 
om „să rămână în Hristos” Adică să rămână mereu statornic şi 
neabătut în credinţă şi în viaţă creştinească. Căci această stăruinţă 
cere osteneli, jertfe, lepădare de sine. Dar şi câtă fericire aduce! 
Domnul Se grăbeşte să preintâmpine orice frică şi descurajare, 
printr-o făgăduinţă foarte importantă, pe care ne-o face în această 
clipă supremă, după Cina cea de Taină, cu puţin înainte de a păşi 
spre marea jertfă a crucii. Ne făgăduieşte: „Și Eu voi rămâne cu voi”. 
Iată făgăduiala Mântuitorului. Înţelesul poruncii şi al făgăduinţei 
Lui este următorul: dacă voi veniţi la Mine şi doriţi să vă lipiţi 
sufletul de Mine, printr-o credinţă statornică şi neabătută, dacă 
voiţi să vă supuneşi voinţei Mele, să nu vă îndoiţi nicio clipă că 
nu veţi reuşi s-o faceţi, sau că Eu vă voi părăsi, depărtându-Mă de 
voi. Nicidecum. Eu voi fi unit cu voi prin Duhul Meu, dându-vă 
putere, acoperindu-vă şi susţinându-vă pe voi. Mai înainte Domnul 
spusese că El este butucul, rădăcina mlădiţelor, iar ucenicii sunt 
mlădiţele. Sf. loan Gură de Aur adaugă: „Rădăcina rămâne, iar 
ramurilor le este dat să fie smulse şi nimicite”. Prin urmare, dacă 
creştinul (mlădiţele) rămâne în chip liber şi nesilit alipit de Hristos 

(rădăcina), atunci primeşte făgăduinţă că Hristos niciodată nu Se 
va depărta de el, ci va forma cu el o desăvârşită unitate spirituală. 
Aceasta este o mare comoară de dragoste. 

De alfel, este nevoie de credinţă statornică în Hristos şi 
de neîntreruptă legătură cu El şi pentru rodirea sufletească a 
creştinului. De aceea Domnul urmează, zicând: „Precum mlădiţa 
nu poate să aducă rod de la sine, dacă nu rămâne în viţă, tot astfel 
nici voi, dacă nu rămâneţi, în Mine. Cel ce rămâne în Mine şi Eu în 
el, duce roadă multă; căci Jără de Mine nu puteţi face nimic” (v. 4-5). 
Sfântul loan Gură de Aurzice: ramura care nu este curăţită, dar 
rămâne alipită de butuc, nu aduce rod cât s-ar cuveni, dar aduce 
totuşi rod. Dar în mod firesc este cu neputinţă să înflorească şi 
să rodească o mlădiţă, dacă este tăiată de la trunchi şi de la butuc. 
Viaţa şi rodnicia mlădiţelor depind în mod absolut de unirea cu 
rădăcina. Tocmai din această pricină şi creştinul, care a tăiat orice 
legătură cu Hristos, nu poate aduce rod de virtute. Şi prin urmare 
nu poate să cunoască sensul adevărat al vieţii, să ajungă la fericirea, 
pe care o doreşte atât de mult şi în vederea căreia a fost creat omul. 
Pentru că fericirea omului este numai în virtute. În aceasta constă 
taina vieţii, pe care mulţimea n-o cunoaşte şi nici nu vrea s-o afle, 
că numai cel ce crede în Hristos şi se supune legii lui Hristos prin 
credinţă rămâne desăvârşit unit cu Dânsul, numai acela are puterea 
lui Hristos prin care trăieşte viaţa cea adevărată, aduce multă roadă 
de dreptate şi sfinţenie, ba chiar roadă de fericire pentru el. 

Dar, observați pe un astfel de creştin, ca să vă încredinţaţi că 
el, chiar din viaţa aceasta, are o fericire, de care nu pot avea parte 
cei ce sunt depărtaţi de Hristos. Adevăratul creştin duce o viaţă 
liniştită şi rânduită, în cumpătare şi înfrânare. Nu-şi cheltuieşte 
sănătatea şi banii în plăceri păcătoase şi în distracţii lumeşti, care 
prefac în cadavre putregăite chiar şi trupurile cele mai sănătoase. 
Adevăratul creştin nu este robul obiceiurilor zadarnice şi al poftelor 
lumii: ostentaţia, iubirea de slavă, acele patimi care produc atâtea 
tulburări, griji, cheltuieli, primejdii şi peripeții, ba chiar duc pe om 


550 


Parabolele Domnului 


la cele mai mari nelegiuiri. Creştinul cel bun este drept în relaţiile 
de afaceri şi în socotelile sale financiare, este o persoană spre care se 
uită chiar şi necredincioşii cu multă încredere. Este un om necesar 
şi folositor întregii societăţi. Trăieşte cu pace multă, fiindcă şi în 
necazurile şi încercările, de care niciun om nu este scutit, are cu 
sine pe Hristos, ca pe cel mai puternic sprijinitor şi mântuitor. Pe 
deasupra se bucură de bucuria cea adevărată, pe care o dă nădejdea 
cea adevărată, că înaintea lui se deschide viitorul veşnic, cel cu 
adevărat fericit. Dimpotrivă, cei ce au întrerupt legătura credinţei 
vii şi a comunicării cu Hristos nu pot nici să lucreze virtutea, nici 
să afle fericirea reală, în drumul lat al păcatului. Fiindcă nimeni 
din cei ce au dus o viaţă lumească de plăceri şi de desfătări n-au 
aflat niciodată o pace adevărată. După plăcerea provizorie urmează 
totdeauna amărăciunea, scârba, setea de alte plăceri noi, ba adesea 
dezgustarea şi sinuciderea. 


Nu poate exista morală fără Hristos 


Punând accentul pe nevoia unei credinţe statornice şi devotate 
către El, Domnul a adăugat o maximă foarte scurtă, dar adâncă şi 
plină de înţeles, pe care ar trebui s-o aibă mereu în minte creştinii 
tuturor veacurilor: „Fără de Mine nu puteţi face nimic”. Cu Mine 
aduceţi rod imbelşugat. Fără Mine sunteţi neroditori şi sterili. Fără 
puterea şi conlucrarea Mea nu puteţi să isprăviţi absolut niciun 
lucru important. Nu numai acele minuni mari, despre care v-am 
spus că le veţi face în numele Meu, precum sunt vindecări de 
boli şi învieri de morţi, nu le puteţi face fără de Mine, dar niciun 
lucru bun şi mântuitor nu puteţi face fără Mine. Şi acesta este un 
lucru foarte firesc. Pentru că, precum lumea materială, pământul, 
soarele, stelele în general, rămân neclintite în drumul lor şi păzesc 
legile veşnice ale rânduielii şi ale armoniei, numai prin puterea lui 
Dumnezeu, iar în clipa când ar lipsi această putere conducătoare, 
s-ar face o amestecare şi o confuzie îngrozitoare şi toate s-ar distruge 

in lumea aceasta, care se mişcă cu un ritm regulat şi minunat, tot aşa 
s-ar întâmpla şi în lumea duhovnicească a făpturilor cuvântătoare. 
Din nenorocire, s-a şi întâmplat acest lucru într-un grad oarecare. 
Intervenţia lui Satana, care vrea să fie el singur, fără Hristos, 
independent de orice ascultare faţă de Dumnezeu, căderea omului 
şi mizeria morală în care a ajuns el, fiindcă a căutat să trăiască 
fără să ţină seama de legea lui Dumnezeu, sunt dovezi clare ale 
acestui mare adevăr. Precum în natură nu poate exista viaţă, fără 
pronia lui Dumnezeu, care susţine şi creşte viaţa, iar în clipa în 
care Dumnezeu ar lua aerul din atmosferă sau ar stinge soarele, 
viaţa ar înceta şi pământul s-ar preface într-un mare cimitir, într-o 
sferă îngheţată şi scufundată, tot aşa şi în viaţa duhovnicească, 
viaţa morală şi virtuoasă. Dacă Hristos nu ajută, dacă harul Lui 
nu încălzeşte şi nu mişcă sufletul, încât să vrea să trăiască o viaţă 
duhovnicească, omul nu poate singur s-o dobândească. Departe de 
Hristos, omul nu poate dobândi îndreptare şi mântuire, nu poate 
deveni moral, virtuos, binefăcător, iubitor adevărat de oameni. 
„Fără de Mine nu puteţi Jace nimic”, a zis Domnul. Şi de fapt, 
vedem oameni care au înclinări fireşti pentru cutare sau cutare fel 
de virtute. Sunt din fire blânzi, de pildă, sau miloşi sau înfrânaţi, 
sau au o altă bunătate firească. Ei insă nu se apropie de Hristos, nu 
intră în relaţii strânse cu El. Rezultatul este că acele virtuţi fireşti 
ale lor rămân atrofiate şi se adună în mijlocul atâtor alte răutăţi, 
pe care viaţa cea depărtată de Hristos le pretinde şi le dezvoltă. 
Despre astfel de oameni, poporul zice, „au inimă bună, dar ce să 
faci...” sau încă Li se potriveşte zicătoarea atât de expresivă: „Brânză 
bună în burduf de câine”. Precum floarea cea mai bine mirositoare, 
pomul cel mai de soi şi mai roditor, dacă nu-i sădit în pământ 
potrivit, dacă după aceea nu este îngrijit, ca să aibă din pământ 
sevele potrivite, va pieri în mijlocul spinilor care vor creşte de jur 
imprejur, îşi va pierde bunul soi şi se va sălbătici, tot aşa şi omul 
care are oarecare virtuţi fireşti, dacă nu se alipeşte de Hristos prin 
credinţă statornică şi vie, dacă harul Duhului Sfânt nu-i va cultiva 

sufletul, nu va ajunge la niciun rezultat moral. Sunt în istorie şi 
în generaţiile contemporane pilde de oameni, care ar fi putut să 
ajungă mari, adevăraţi uriaşi din punct de vedere moral, dar au fost 
reduşi la nimic şi au vătămat pe mulţi alţii, pentru că n-au vrut să 
alipească sufletul lor de Hristos, ca să primească puterea Lui cea 
lucrătoare şi mare. Dimpotrivă, sunt multe pilde de alţi oameni, 
care nu erau puternici şi importanţi, dar au făcut lucruri mari, prin 
puterea lui Hristos. Iar unii ca aceştia propovăduiesc impreună cu 
marele Pavel: „N4 suntem în stare de la noi să socotim ceva, ca de la 
noi, ci toată puterea noastră vine de la Dumnezeu” (Il Co 3, 5). Toţi 
oamenii sfmţi, care sunt daţi ca pildă pentru virtutea şi sfinţenia 
lor, adeveresc că puterea lui Hristos i-a făcut capabili să ajungă la 
viaţa morală. Aşadar, este un adevăr de necontestat, că departe de 
Hristos nu există morală sau virtute întreagă şi desăvârşită. Este 
drept că şi cei necredincioşi pot să aibă oarecare virtute, dar aceasta 
nu-i desăvârşită, ci numai în parte, bucățele de virtute care nu duc 
la nimic. Virtutea deplină şi desăvârşită se lucrează numai prin 
aceia, care au legătură strânsă şi desăvârşită cu Hristos. 

„Fără de Mine nu puteți face nimic”, a zis Domnul. Şi acest 
cuvânt al Său, adânc ca oceanul, explică şi un alt fenomen pe care 
trebuie în sfârşit să-l semnalăm. Sunt creştini care s-au pocăit şi 
prin pocăinţa lor s-au alipit de rădăcina cea firească a sufletului 
lor, adică de Hristos. Ei au hotărât să dezrădăcineze răul din ei 
şi să înceapă o viaţă cu adevărat creştinească. Au început aşadar 
să şteargă patimile şi scăderile, au pus adesea început, dar n-au 
Isprăvit nimic. Şi de aceea ajung la acest rezultat deznădăjduit: Nu 
pot să mă indrept nicidecum. Care este explicaţia acestui fenomen? 
Se pare că ei au început fără Hristos, deşi părerea lor este că sunt 
aproape de Hristos. Se pare că ei n-au întrebuințat mijloacele 
prin care Hristos împărtăşeşte oamenilor harul şi puterea Sa. Ori 
există un motiv în ei, care împiedică această împărtăşire. Este de 
ajuns să fie o gaură cât de mică în tubul care leagă rezervorul de 
apă cu robinetul, pentru ca apa din rezervor să nu mai ajungă la 

robinet. Aceşti oameni n-au întrebuințat rugăciunea cu răbdare şi 
cu credinţă fierbinte. Ori nu cunosc modul în care trebuie să lupte 
cel ce vrea să obţină cununa virtuţii. „Dacă nu se luptă după lege, 
nu este încununat”, zice Sf. Apostol Pavel (II Tim 2, 5). Ori este în 
ei o altă piedică oarecare, precum egoismul, sau o idee strâmbă, 
sau o încredere de sine, din care pricină omul face să depindă 
îndreptarea sa de propriile lui puteri, şi nu de Hristos. Fireşte, dacă 
gândul acela mincinos persistă, dacă omul nu se smereşte şi nu 
ajunge la convingerea că fără Hristos nu poate face nimic, atunci 
cu adevărat nici nu va face ceva. De aceea să apelăm la Hristos cu 
toată smerenia şi să-l spunem aşa: „Doamne, fără Tine eu nu pot să 
fac niciun lucru cu adevărat drept şi bine-plăcut înaintea Ta. Toate 
ale mele sunt strâmbe şi întinate cu o mare doză de răntate. În grija 
Ta îmi pun propria mea fiinţă de aici înainte, ca să mă chiverniseşti 
Tu prin mâna Ta cea atotputernică, spre adevăr, virtute şi sfinţenie”. 

Sfârşitul la care ajung cei despărțiți de Hristos. Însă paguba 
acelora care nu păstrează legătura strânsă cu Hristos nu este numai 
faptul că nu aduc niciun fel de rod. Aceştia merg spre un sfârşit şi 
mai trist. Domnul arată mai limpede acest lucru în cele ce urmează: 
„Dacă cineva nu rămâne în Mine, va fi aruncat ajară ca mlădița ce se 
va usca şi le vor strânge pe ele şi le va arunca în foc şi vor arde” (v. 6). 
Mlădiţa de vie care este tăiată de la butuc nu poate să mai rămână 
acolo, căci este nefolositoare şi împiedică dezvoltarea celorlalte 
mlădiţe. 'Tot aşa creştinii care au rupt legătura duhovnicească cu 
Hristos, cred că nu au nicio nevoie de religie. Ei zic: când ai bani, 
nu mai ai nevoie de nimic. Adu-mi bani mulţi şi nu-mi mai trebuie 
NIMIC, îi auzi mereu că zic. Ei întorc spatele vieţii creştine şi se 
sfiesc să se numească creştini. Aceştia în chip firesc s-au despărţit 
de Biserică şi Hristos îi va arunca, îi va părăsi. Aşa încât, chiar dacă 
mai înainte au avut vreun dar, vor rămâne goi de acel dar, precum 
zice Sfântul loan Gură de Aur. 

„Este aruncat afară și se usucă“ 


Mlădiţa care este de curând tăiată, o vezi încă verde. Apoi, 
după câteva zile, se usucă şi îşi pierde frunzele. La fel şi creştinii 
de acest fel, se poate să înflorească şi să meargă bine, să inverzească 
astăzi, să se desfăteze în libertate de bunurile lumii. Căci tăierea 
lor de la butuc este încă recentă. Urmăriţi-i şi în urmă. După o 
bucată de timp veţi vedea că au ajuns nişte dărâmături şi nişte 
ruine morale. Ascultă ce zice Duhul Sfânt prin Iov: „Ozre papura 
înfloreşte fără apă şi rogozul creşte fără baltă? Pe când este încă în 
floare şi nu este tăiat, el se usucă mai înainte de orice buruiană. Tot 
aşa se întâmplă cu toţi aceia care uită pe Dumnezeu şi aşa se veştejeşte 
nădejdea celui nelegiuit. Încrederea lui se spulberă şi biruinţa Lui este o 
pânză de păianjen. Casa Sa va rămâne pustie” (lov 8, 11-14). Aşadar 
se înşeală în privinţa aparenţelor. Cei câţiva ani de fericire aparentă 
a celui nelegiuit i se par veşnicie. Dar dacă vei urmări cu oarecare 
răbdare sfârşitul la care ajung cei nelegiuiţi, vei vedea că este trist şi 
urât. Nu numai că se usucă, adică pierd orice sevă duhovnicească, 
işi pierd adică bunătăţile pe care ei şi-au sprijinit nădejdea lor, dar 
Îi aşteaptă o altă nenorocire şi mai mare. 

„Le adună pe ele și le aruncă în foc”, zice Domnul. 

Precum mlădiţele cele uscate nu mai sunt folositoare la nicio 
treabă şi nu rămâne decât să fie rupte şi aruncate în foc, tot astfel 
şi acei oameni, care s-au despărţit de Hristos. Păcatul îi distruge în 
intregime, le ia orice avantaj şi har; îi preface în oameni neroditori 
şi nefolositori, atât pentru ei înşişi, cât şi pentru ceilalţi. Ba încă 
devin primejdioşi şi vătămători, din pricina răutăţilor mari, care 
s-au înstăpânit în sufletele lor. Şi nu este cu putinţă să se sfârşească 
în alt fel, decât să fie adunaţi şi aruncaţi în focul pedepsei. 

„Și vor fi arşi” 


Iată ultima consecinţă, cât este de îngrozitoare! Nu numai că cei 
răi vor fi adunaţi împreună, în orice loc ar fi trăit; nu numai că vor 
fi aruncaţi în focul pedepsei, ci vor şi arde. Aşa zice Domnul. Este 
ingrozitoare această spusă a Domnului. Căci nu este vorba de o ardere 
de câteva ore sau de câţiva ani, iar apoi să urmeze o pierire definitivă. 
Ci vor arde neincetat, fără sfârşit, veşnic, într-o suferinţă fără capăt. 

Vezi cititorule, cât de adesea prezice Domnul, în învăţătura 
Sa, sfârşitul îngrozitor al acelora care se îndepărtează de Dânsul şi 
se dedau la păcat şi la pierzania din viaţa anticreştină. Noi, creştinii, 
trebuie să ne gândim mereu la acest adevăr mare. Căci nu este vorba 
aici de o nenorocire, care poate fi îndreptată, ori trece cu vremea, ci 
de o nenorocire de neindreptat. Dacă cineva nu se pleacă la sfaturile 
oamenilor, care ştiu câtă durere provoacă o arsură pe trup, să se 
ardă el însuşi, şi atunci va afla din experienţă durerea. Dacă cineva 
nu este convins din ştiinţa chimică despre vitriol, care provoacă 
arsuri ingrozitoare, va crede după ce va păţi acest lucru. Dar dacă 
omul nu se lasă convins de afirmaţia, pe care Domnul o face de 
atâtea ori în Evanghelia Sa, că pe cei îndepărtați de El îi aşteaptă o 
pedeapsă veşnică, ci va vrea să experieze singur pedeapsa, atunci s-a 
sfârşit! Nu se va mai întoarce în lumea aceasta, ca să se pocăiască, şi 
să indrepteze nefericirea, pe care însuşi şi-a făcut-o. O singură dată 
venim pe viaţa aceasta şi o singură dată oamenii răi sunt aruncaţi 
in osânda suferinţei fără sfârşit. Căci sunt despărțiți de Hristos şi 
amestecați cu păcatul. Aşadar, pentru numele lui Dumnezeu! Să 
nu ne îndepărtăm de Hristos, ca să nu fim supuşi la dubla osândă: 
a uscării duhovniceşti şi a pedepsei veşnice. Ci dimpotrivă, să ne 
hotărâm să rămânem uniţi cu Hristos, să adâncim cât mai mult 
legătura unirii cu E], ca să ne bucurăm de acel dar preafericit, pe 
care Domnul ni-l făgăduieşte în versetul următor al parabolei. 

„Dacă rămâneţi în Mine şi dacă cuvintele Mele rămân întru voi, 
orice veţi vrea să cereţi, va fi vouă” (v. 7). larăşi şi iarăşi Domnul 
pune accentul pe necesitatea absolută a unirii ucenicilor cu Dânsul, 
printr-o credinţă statornică. larăşi şi iarăşi afirmă că citirea şi 
depănarea în inimă a cuvintelor Sale este o condiţie esenţială, cu 
care E] îşi împărtăşeşte puterea Sa. Dar cuvintele Sale să nu fie în 
noi ca un simplu obiect de cunoaştere, ci trebuie păstrate şi puse 
în lucrare şi transformate în fapte creştineşti de virtute. Acesta este 
mai cu seamă înţelesul cuvintelor: „Dacă cuvintele Mele rămân întru 
voi”. Dacă noi împlinim această condiţie nu numai că vom progresa 
în legătura şi unitatea noastră cu Domnul, ci mai primim, încă din 
viaţa aceasta, următoarea mare binefacere. Care este binefacerea? Că 
vom cere orice, orice vom vrea, orice doreşte sufletul nostru, şi vom 
primi acel lucru. Să luăm aminte însă bine că un adevărat creştin, 
unit duhovniceşte cu Hristos şi lucrând legea Sa, niciodată nu va 
cere ceva nedemn, necuviincios, vătămător. Nu va cere bani, slavă 
pământească, distracţii lumeşti, bunuri zadarnice şi vătămătoare. Ci 
va cere acele bunuri, pe care lumina adevărului evanghelic i le arată 
ca pe nişte bunuri reale şi veşnice, producătoare de adevărata fericire. 
Va cere curăţia inimii, înaintarea în virtute, harismele cele mai mari, 
precum recomandă Sf. Apostol Pavel. Cea mai mare harismă este 
dragostea. Iar aceste bunătăţi Hristos făgăduieşte că le va da celor ce 
le cer. lar când făgăduieşte Hristos ceva, poţi să ai deplină siguranţă că 
Îşi va împlini făgăduinţa. Şi astfel creştinul cel adevărat va trece prin 
viaţa asta cu desăvârşită pace, bucurie şi nădejde. Va ajunge ucenic 
desăvârşit al lui Hristos şi va dobândi slava lui Dumnezeu. Prin 
viaţa Sa va face să fie slăvit numele lui Dumnezeu. Fiindcă Domnul 
adaugă: „în aceasta va fi slăvit Tatăl Meu că aduceţi rod mult şi vă 
faceți ucenici ai Mei” (v. 8). Adică: dacă aduceţi rod mult, nu numai 
că veţi fi numiţi ucenici ai Mei, ci-Mi veţi deveni cu adevărat ucenici. 

Căci acela care trăieşte o viaţă cu adevărat creştină, acela este ucenic 
adevărat al lui Hristos, acela este adevărat creştin. De la acesta poate 
lumea afla ce este creştinismul. Acesta este fericitul sfârşit al vieţii 
sale, căci se face unealtă a slavei Părintelui ceresc. Pentru că văzând 
ceilalţi oameni că a reuşit să se elibereze de patimile şi scăderile, 
pe care ei le socotesc deneîndreptat, văzând minunea schimbării 
sale sufleteşti şi virtuțile sale, este firesc să se întrebe şi să afle cum 
s-au petrecut toate acestea. Şi, după ce lumea se va încredința, că 
Dumnezeu- Tatăl şi Hristos prin Duhul Sfânt fac împreună această 
lucrare, va admira pe Dumnezeu, va căuta să-L cunoască mai bine, 
ca să creadă în El. Şi iată, aceasta este slava adusă Tatălui, precum 
afirmă Domnul şi în alte prilejuri (Mt 5, 16). 

Şi când spunea aceste cuvinte către ucenicii Săi, în acea seară 
fără seamăn a cinei, Domnul simţea o deosebită satisfacție, fiindcă 
ştia dinainte că ucenicii vor slăvi pe 'Tatăl. Căci ei vor primi cuvântul 
adevărului, care curăţă sufletele. În adevăr, ucenicii au primit lucrarea 
Tatălui, supunându-se la toate încercările, răutăţile şi prigoanele, până 
la moarte. Prin credinţă, prin devotament, ei au rămas indestructibili 
şi în continuu uniţi cu Hristos. Au adus roade bogate, fapte de virtute. 
Au desăvârşit prin cuvântul şi viaţa lor lucrarea de mântuire, aşa incât 
multe mii de oameni au părăsit ateismul idolilor, au crezut în Hristos 
şi s-au închinat adevăratului Dumnezeu. Însă Domnul simte şi astăzi 
aceeaşi satisfacţie pentru noi creştinii botezați? Astăzi noi suntem 
mlădiţele viei celei dumnezeieşti. Este o mare fericire, este un nepreţuit 
har al lui Dumnezeu către noi. Dacă membrii unei dinastii domnitoare 
poartă cu multă mândrie titlul înaintaşilor lor, dacă fui unui tată slăvit 
sunt şi ei slăviţi, fiindcă au avut un astfel de tată, neasemănat mai mult 
suntem slăviţi noi creştinii, căci suntem uniţi cu Hristos, precum 
mlădiţele cu butucul. Nu ne mai rămâne acum decât să păstrăm unirea 
cu Hristos, să ne supunem cuvintelor Lui, să rodim faptele virtuţii, să 
ne facem buni creştini, ca să-l oferim Domnului satisfacția unei rodiri 
dulci şi bune. Şi aşa să preaslăvim şi noi pe Tatăl, iar Tatăl făgăduieşte 
că pe cei ce îl preaslăvesc pe El, îi va preaslăvi cu slavă veşnică. 

PARABOLA CU PĂSTORUL 
CEL BUN 


(In 10, 11-16) 


u multe veacuri mai înainte ca Hristos să vină pe pământ, 
ca să ia asupra Sa înfăţişarea şi lucrarea de păstor, Duhul 
Sfânt a prezis aceasta prin proorocii Vechiului Testament. 
Prin Isaia a zis: „lată Domnul vine cu putere... ca un păstor, să 
păstorească turma Sa şi să adune berbecii cu braţul Său” (40, 10-11). 
Iar prin lezechiel a zis: „Vo: ridica peste ei un păstor şi îi va păstori pe 
ei... şi voi mântui oile Mele” (34, 22-23). ar când Hristos a venit în 
lume şi a făcut lucrarea de păstor, atunci toţi apostolii şi scriitorii 
Noului Testament au văzut limpede în persoana lui Hristos „pe 
păstorul cel mare al oilor” (Evr 13, 20). Au văzut pe „arhipăstorul 
şi episcopul sufletelor, care întoarce oile cele rătăcite” (| Ptr 2, 25; 5, 
4). Însă caracterul particular al lucrării Sale de păstor îl descrie 
minunat însuşi Domnul în parabola cu păstorul cel bun, în care Se 
prezintă pe Sine, şi ca păstor şi ca uşă a oilor. Această parabolă este 
ultima, pe care o tâlcuim. Nădăjduim că iubitul cititor, care a avut 
răbdarea să citească intreaga serie a parabolelor Domnului, nu se 

va lenevi să citească şi pe aceasta. Este adevărat că, cu cât cunoaşte 
şi meditează creştinul mai amănunţit la Hristos Domnul şi relaţiile 
Lui cu noi, care sunt descrise în această parabolă, cu multă gingăşie 
şi într-un fel foarte mişcător, cu atât mai mult se leagă el de Hristos 
Şi înaintează pe calea mântuirii. 


Păstorul == 


Domnul îşi începe parabola cu această afirmaţie, făcută pe un 
ton grav: „Amin, amin zic vouă”. Aceasta înseamnă: vă încredinţez 
desăvârşit, vă propovăduiesc un adevăr a cărui încredințare este 
definitivă. Iar acest adevăr arată semnul de recunoaştere al păstorului 
adevărat şi legiuit, Domn al oilor sale. Mai arată şi semnalmentele 
tâlharului, care intră să fure oile. „Cel ce nu intră prin uşă în staulul 
oilor, ci intră pe altundeva, acela este boţ şi tâlbar”. Vă încredinţez, zice 
Domnul, că cel mai sigur semn al hoţului şi al tâlharului, care intră 
in staulul oilor, ca să le fure şi să le prade, este faptul că intră nu prin 
uşă, Ci se strecoară pe ascuns prin crăpături sau intră cu forţa prin 
altă parte. Cu alte cuvinte, răpitorii de autoritate răpesc vredniciile şi 
conducerea oilor cuvântătoare ale lui Dumnezeu. Astfel de oi sunt mai 
întâi evreii. Hoţii iau vrednicia de păstor, nu pe faţă, nici din chemarea 
dumnezeiască, nici pe cale legală, ci prin metodele înşelăciunii, 
prin forţă, prin intrigi şi prin alte mijloace ilegale. Iar aceşti hoţi şi 
tâlhari, care răpesc autoritatea, sunt nu numai luda sau 'Theuda care 
se prezentau ca Mesia, ci şi fariseii care, în virtutea legii, nu aveau 
niciun drept să exercite o putere tiranică asupra poporului. "Tot aşa 
şi în Biserica lui Hristos s-au introdus multe elemente răufăcătoare, 
prin metode tâlhăreşti, şi s-a produs astfel multă pagubă. Dar şi în 
guvernarea politică a popoarelor, precum şi în funcţiile publice, este 
destul de obişnuit faptul că astfel de caractere, - hoţi şi tâlhari ai averii 
şi ai banului public - pun mâna pe putere şi pe funcţii. 

Însă ar trebui să luăm seama cu orice prilej şi să nu ne ruşinăm 
de următorul lucru: că pe când hoţul şi tâlharul de funcţii publice 

desfăşoară atâta îndrăzneală şi activitate pentru scopul lor cel rău, 
noi creştinii nu avem nicio grijă pentru datoria noastră, pentru 
interesul nostru adevărat, pentru faptele legale, care implinesc 
voia lui Dumnezeu. Prea suntem noi zăbavnici şi leneşi! Hoţul nu 
doarme ca să poată fura bani; altul veghează, ca să pună mâna pe 
putere; dar câţi sunt acei creştini, care veghează în rugăciune sau în 
binefacere? Unul sare zidul, sau face nişte salturi periculoase, altul 
face conjuraţii, ca să dobândească un câştig material şi vremelnic; 
însă câţi creştini se supun la primejdii, pentru faptele cele bune, 
folositoare şi mântuitoare? 

„Darcelce intrăpe uşă este păstoruleilor” (v. 2). lată semnalmentul 
păstorului: că intră în staulul oilor pe uşă. Iată semnalmentul 
omului, căruia i se cuvine poziţia pe care o ocupă. Căci a ajuns la 
acea poziţie prin mijloace legale şi n-a folosit niciodată mijloace 
nelegiuite şi forţa. Aşadar putem să discernem cu uşurinţă cine 
este vrednic de slujba sa, şi cine nu-i vrednic, fie el om al Bisericii 
sau om politic. După felul în care a ajuns în acea slujbă, se vede 
vrednicia lui. Însă iată şi alt semnalment al păstorului: „Acestuia 
portarul îi deschide”, zice Domnul. Adică are o intrare liberă şi fără 
piedică, fiindcă este cu adevărat păstor. Dacă avem în vedere că 
adevăratul păstor al lui Israil este însuşi Hristos, atunci portarul 
rânduit de Dumnezeu, ca să arate poporului pe păstor şi să 
pregătească începutul lucrării, este Ioan Înaintemergătorul. Şi de 
aceea Evanghelistul scrie: „A fost un om trimis de la Dumnezeu, 
numele lui loan; Acesta a venit spre mărturie, ca să mărturisească 
despre lumină... pentru ca toți să creadă prin El” (In 1, 6-7). 

Însă nu numai felul de a intra în staul deosebeşte pe adevărații 
păstori de hoţi. Îi mai deosebeşte şi felul de a se purta cu turma, 
după ce au intrat în staul. Hoţul intră pe ascuns, fură din oi, iar pe 
altele le omoară. Dimpotrivă, păstorul le cheamă şi ele îl urmează: 
„Şi ele aud glasul lui. lar el îşi cheamă oile pe nume şi le scoate pe ele” 
(v. 3). Glasul păstorului este foarte binecunoscut de oile sale. Ele 
ştiu că acel glas este al aceluia care le iubeşte şi le poartă interesul, 

căci, de fapt, adevăratul păstor îşi iubeşte oile atât de mult şi se 
leagă atât de mult sufleteşte de ele, incât are pentru fiecare oaie câte 
un nume deosebit şi le cheamă pe nume, ca să-l urmeze. Iar ele, de 
indată ce aud glasul păstorului, se despart de oile unui alt păstor, şi 
il urmează pe propriul lor păstor. 

Cine nu ar recunoaşte, după semnalmentele acestea, pe 
adevăratul păstor sufletesc, pe Hristos? Din clipa în care creştinul, 
prin credinţa cea adevărată, întră în turma lui Hristos, nu numai 
că aude glasul lui Hristos şi I se supune, ci şi distinge învăţătura 
adevărată a lui Hristos, printre multele şi feluritele învățături 
mincinoase ale altora. Iar Hristos poate insufla în conştiinţa 
credinciosului siguranţa că îl iubeşte şi că are pentru creştini o 
bunăvoință personală. Când apostolul Andrei a adus la Hristos pe 
fratele său Simon, atunci: „Privind Iisus spre el a zis: tu eşti Simon 
fiul Iui lona, tu vei fi numit Petru”. lar când în dimineaţa învierii 
lui Hristos S-a apropiat de Maria, care plângea în grădină, şi i-a 
zis: Marie! a arătat, pronunţându-le numele, întreaga iubire şi 
duioşie faţă de Petru şi de Maria. Iar ei, din partea lor, numai la 
auzul numelui lor pronunţat de acea sfântă gură, s-au încredinţat 
desăvârşit de dragostea dumnezeiescului lor păstor. Exact acelaşi 
lucru se întâmplă mereu între Hristos şi fiecare creştin adevărat. 
Cât suntem noi de mulţumiţi, când o persoană mai presus de noi, 
pe care o stimăm, nu numai că ne cunoaşte, dar ne şi iubeşte, iar ca 
dovadă a dragostei, ne cheamă pe nume. 

Însă, cititorule, este vreo persoană mai venerată, mai înaltă 
şi mai sfântă decât Dumnezeu cel Preainalt, decât lisus Hristos? 
Aşadar Hristos fiind cu adevărat păstor, dovedeşte pentru fiecare 
oaie devotată a Sa atâta gingăşie şi dragoste, încât fiecare în parte 
ar putea să creadă că numai el singur deţine toată comoara de 
dragoste a lui Hristos. Numele omului, în Sfânta Scriptură, este 
întotdeauna întrebuințat, ca să arate întreaga personalitate a acelui 
om. Domnul cheamă pe oile Sale cu numele lor propriu, cu care 
le-a deosebit pe fiecare de celelalte oi ale Lui şi le-a născut din nou, 

in ceasul Sfântului Botez. Dintr-un fiu trupesc al unuia, al alteia, 
face pe om fiu al Tatălui ceresc şi îi dă un nou nume, un nume 
de adopţie, Ioan, Gheorghe sau altul. Prin acest nume Domnul 
insuflă în inima oilor calitatea prin care ele îl ascultă şi îl urmează. 
Pe lângă aceasta, păstorul: Când scoate oile Sale, când le duce la 
păscut, nu le împiedică, nu le strâmtorează, cum ar face cel ce se 
ingrijeşte numai de binele lui şi se dezinteresează de oi. Dimpotrivă, 
le ajută să iasă din staul. Cât timp erau în staul, păstorul rămâne în 
urmă, ca să le îndrume să iasă şi să nu rămână niciuna în staul. lar 
după ce au ieşit oile, atunci „merge înaintea oilor”. Adică păstorul 
păşeşte înainte ca povăţuitor al lor, mai întâi ca să preintâmpine 
orice primejdie care ar putea ameninţa siguranţa turmei şi apoi ca 
să le conducă în locuri cu păşune imbelşugată şi cu izvoare de apă 
limpede. „Și oile îl urmează, căci îi cunosc glasul lui” (v. 4). Adică: 
oile nu sunt împotrivitoare şi nesupuse, nu se despart şi nu aleargă 
de capul lor, ci urmează pe păstorul lor, ca şi cum ar simţi că au 
nevoie de un conducător, ca să fie în siguranţă. 

Dar ele nu se simt în siguranţă cu orice conducător, ci numai 
cu păstorul lor, al cărui glas îl cunosc bine din relaţiile zilnice şi au 
toată încrederea în el. Iar dovada acestui lucru este că: „Na urmează 
pe străin, ci fug de dânsul, fiindcă nu cunosc glasul străinilor” (v. 5). 
Deşi oaia nu poate să trăiască fără un conducător, totuşi ea nu 
urmează un conducător străin şi necunoscut. Bănuieşte primejdia, 
la care este supusă din partea străinului. Nu urmează pe străin, ci 
fuge, fiindcă nu cunoaşte glasul lui, dar înţelege că nu este glasul 
păstorului ei obişnuit. Este foarte adevărat că oile lui Hristos, 
credincioşii Săi adevăraţi, nu pot să urmeze alţi păstori şi învăţători, 
fiindcă pricep foarte bine că orice altă învăţătură este mincinoasă 
şi interesul arătat de păstorul străin este prefăcut, căci acesta vrea 
să le atragă la pierzare. Oile lui Hristos înţeleg că păstorul cel 
străin are în sufletul său predispoziţii negustoreşti şi ucigătoare de 
suflet. Aşadar, în felul acesta, Domnul a arătat pe faţă şi amănunţit, 
semnele care îl deosebesc pe El, şi pe orice păstor legiuit şi 

adevărat, de hoţii şi de tâlharii oilor. Faptul că a venit trimis de la 
Dumnezeu, că oile se supun la glasul Său şi Îl urmează, faptul că 
le iubeşte şi Se îngrijeşte de ele, fără niciun interes particular, arată 
limpede că Hristos este adevăratul păstor. Şi toţi adevărații păstori 
ai popoarelor au întotdeauna aceste semnalmente neschimbate. 

„Această asemănare le-a spus-o lor Iisus; dar ei nu ştiau ce sunt 
cele ce le spunea lor” (v. 6). Fariseii nu au înţeles întreaga frumuseţe a 
parabolei păstorului şi a oilor, fiindcă n-au vrut s-o înţeleagă. Erau 
orbi la minte şi de aceea nu puteau să vadă adevărul. Fariseismul le 
intuneca mintea, încât nu puteau să prindă înţelesul duhovnicesc al 
parabolelor Domnului. Dar dacă fariseii de bunăvoia lor au rămas 
orbi, noi avem tot motivul să luăm aminte la înţelesul parabolelor. 
Şi mai cu seamă la parabola bunului păstor, în care se proorocesc 
multe adevăruri despre Sfânta Biserică. Mai înainte de a înainta în 
partea a doua a parabolei, se cuvine să arăt în câteva cuvinte, de ce 
dintre toate animalele Domnul a socotit oaia cea mai potrivită, ca 
să infăţişeze legăturile de dragoste strânsă şi de grijă iubitoare care 
Îl leagă pe Domnul de adevărații credincioşi ai Bisericii. 


Asemănările dintre oile necuvântătoare 
și cele cuvântătoare 


Se ştie că Dumnezeu a înzestrat multe animale cu proprietăţi 
atât de minunate, încât şi omul raţional poate învăţa multe de la ele. 
Însuşi Dumnezeu recomandă să luăm pildă de la animale: „Leneşu/e, 
du-te la furnică şi râuneşte, văzând căile ei” (Pilde 6, 6). lar Sf. Apostol 
Pavel prezintă întreaga natură, cea însufleţită şi cea neinsufleţită, ca 
pe o învăţătură dumnezeiască, din care omul poate să cunoască pe 
însuşi Dumnezeu: „ce/e nevăzute ale lui Dumnezeu se văd din Jacerea 
lumii, înţelegându-se din făpturi şi puterea şi dumnezeirea, care sunt 
nevăzute se pot cunoaşte din cele văzute” (Rom 1, 20). În special însă pe 
Oaia cea supusă şi plină de râvnă Dumnezeu a înzestrat-o cu însuşiri 
atât de didactice încât Duhul Sfânt L-a numit pe Hristos însuşi 

„Mielul lui Dumnezeu”, şi oaia este întrebuințată ca chip al oamenilor 
credincioşi lui Dumnezeu. Căci E] zice prin lezechiel: „Po: sunteți 
oile Mele şi oile turmei Mele, şi Eu sunt Domnul Dumnezeul vostru” 
(Jez 34, 31). Iată chipul acesta: Oaia este un animal nevătămător, 
nevinovat, fără răutate, îi vezi nevinovăția întipărită în privire, în 
stare şi în toată viaţa ei. La fel şi adevăratul creştin, prin credinţă şi 
ascultare de Hristos, dobândeşte nerăutatea şi nevinovăția, pe care 
oaia o are de la fire. Mieii sunt râvnitori, iar berbecii mici sunt fără 
mânie. Oile trăiesc fără zarvă, dar mai de râvnit şi mai de admirat 
sunt creştinii cei blânzi, lipsiţi de acea patimă îngrozitoare a mâniei 
şi a furiei, creştinii care trăiesc şi muncesc fără zarvă, fără pretenţii, 
fără strigăt şi fără fală. O, câţi dintre iubiții mei cititori suferă din 
pricina caracterelor mânioase şi furioase, ale unor oameni care 
provoacă tulburări şi necazuri. Ei ar socoti o mare fericire să poată 
fi înconjurați numai de oameni blânzi şi liniştiţi. Şi apoi, câţi dintre 
cititori suportă greutatea unor oameni obraznici, care provoacă 
tulburare cu pretenţiile lor, şi de aceea aceşti oameni râvnesc la oile 
cele liniştite şi fără de grijă. Dar caractere blânde, lipsite de mânie şi 
de pretenţii nu formează decât singură religia lui Hristos. 

Mulţi au văzut cu câtă răbdare primeşte oaia s-o tunzi, ba chiar 
s-o tai. Iar proorocul ca să arate răbdarea cea minunată a lui Hristos 
în timpul patimilor Sale, zice: „ca oaia a fost dus la junghiere şi ca 
un miel înaintea celui ce-l tunde pe el, nu şi-a deschis gura sa” (Is 53, 
7). Şi creştinii adevăraţi trebuie să fie tot atât de răbdători, primind 
fără murmur, fără cârtire, orice încercare şi orice necaz. Precum 
oaia ascultătoare şi supusă urmează pe păstorul ei cu capul plecat, 
aşa şi creştinii adevăraţi, ascultători şi smeriţi, urmează pe Hristos, 
păstorul lor. Fiindcă ştiu din experienţă câtă putere are El. Au gustat 
din dulceaţa adevărului Lui şi sunt în stare să discernă înşelăciunile 
şi meşteşugirile marelui amăgitor, care este diavolul, precum şi 
a oricărui alt înşelător. Adevăraţii creştini cunosc şi atracțiile 
inşelătoare, şi amăgirea de multe feluri, cu care acel vrăjitor, care se 
numeşte lume, trage pe mulţi departe de turma lui Hristos. 

Oaia este un animal producător, izvor de bogăţie pentru om. 
Laptele, lâna, carnea, coarnele sunt un venit necontenit. Dar şi 
adevărații creştini sunt la fel de binefăcători, aducători de progres 
şi folos pentru societate, fiind gata de orice jertfe. Prin creştinism, 
societatea omenească a făcut un mare pas pe drumul progresului, 
despovărându-se de multe rele şi învăţându-se să considere lucrurile 
spirituale mai presus de cele materiale. 

Oilor le place să trăiască împreună cu alte oi, în viaţa turmei. 
La fel adevărații creştini nu sunt singuratici şi egoişti, ci membri ai 
unei unităţi şi doritori de egalitate. Ei se simt bine în viaţa Bisericii, 
în viaţa turmei lui Hristos. Ba încă, ca să ducem mai departe 
asemănarea, turma de oi este icoană şi simbol al Bisericii lui Hristos, 
prin care „Fiii lui Dumnezeu cei risipiţi se vor aduna împreună ” (În 
2, 52). Tot aşa şi păstorii: adună oi din diferite părţi, de la diferiţi 
negustori, şi alcătuiesc o turmă. Biserica este o turmă, pe care o paşte 
într-o păşune bogată şi o hrăneşte cu hrană plăcută (cf. Jez 43, 14), 
dându-i hrana cea duhovnicească şi desfătările sufleteşti, Păstorul 
ei, Hristos. Iar desfătările sufleteşti nu se pot niciodată asemăna cu 
cele mai alese desfătări ale lumii. În cuvintele Domnului mai sus 
citate „când scoate oile, merge înaintea lor”, se arată nu numai grija 
Şi gingăşia nespusă a Domnului pentru fiii Săi cei credincioşi, ci şi 
satisfacerea prin Domnul a tuturor dorințelor lor şi îndrumarea 
cea sigură spre fericire. Ei sunt îndrumați spre fericire, întrucât 
îndrumător al lor este însuşi Dumnezeu. Da, cititorule, ţi se par 
poate paradoxale lucrurile pe care le citeşti aici, fiindcă poate nu 
te-ai făcut încă oaie a turmei celei mari a lui Hristos. Dar, după ce 
vei deveni un fiu adevărat-at Bisericii Sale, atunci vei vedea că cele 
scrise aici rămân cu mult în urma realităţii. 

Turma de oi trece pe drumuri, prin crânguri şi tufişuri, 
trece prin multe primejdii din partea tâlharilor şi a animalelor 
răpitoare, însă şi oile Bisericii lui Hristos sunt primejduite de 
amăgitori şi de învăţători mincinoşi şi rătăciţi, care „vin în haine 
de oaie, şi pe dinăuntru sunt lupi răpitori”, precum îi caracterizează 

Domnul (Mt 7, 15). Turma lui Hristos mai este primejduită şi de 
prigonitori răi care doresc s-o distrugă; de diferiţi vrăjmaşi, care 
plănuiesc să fure oile ca să le ofere ca jertfă diavolului. Singura 
deosebire este aceasta: că oile necuvântătoare sunt expuse la aceste 
primejdii, nu fiindcă ele doresc moartea, sau fiindcă ele işi părăsesc 
păstorul, ci fiindcă adesea păstorul lor nu este în stare să le apere 
şi să le mântuiască. Însă nu se întâmplă la fel cu creştinii. Ei au 
un păstor, cel mai bun din toţi, atotputernic, din mâinile căruia 
absolut nimeni nu are puterea să răpească o oaie. Numai că oile 
lui Hristos sunt cuvântătoare şi au voinţa liberă. Din nefericire, 
oile lui Hristos întrebuinţează libertatea aceasta de cele mai multe 
ori spre a se îndepărta de păstorul Hristos şi a se supune de bună 
voie la primejdia pieririi. Cei ce rămân ascultători, supuşi, smeriţi, 
lângă păstorul lor, neîncrezători şi neprimitori faţă de oricine îi 
este străin lui Hristos, fie persoană, fie lucru „4 vor pieri în veac şi 
nimeni nu îi va smulge din mâna Mea”, zice Domnul (In 10, 28). 


Ușa 


După ce Domnul a descris, în versetele anterioare, modul în 
care El, ca adevărat păstor, se poartă cu turma Sa, în contrast cu 
răpitorii cei tâlhăreşti ai autorităţii, acum prezintă, printr-o nouă 
alegorie, fericirea la care duce turma alcătuită de El în imaginea de 
mai inainte. Domnul a prezentat tabloul ieşirii din staul a turmei, 
adică scena de dimineaţă a muncii păstoreşti. În imaginea de acum, 
urmează să prezinte viaţa turmei cea deplină şi plăcută, în mijlocul 
unei păşuni bogate, adică scena din timpul zilei la păşune. 

„Deci iarăşi le-a zis lor lisus: Amin, amin, vă zic vouă, că Eu 
sunt uşa oilor” (v. 7). La prima vedere pare un lucru tare ciudat, 
că aceeaşi persoană, Hristos, este în acelaşi timp păstor care intră 
prin uşă şi uşă prin care intră păstorul şi oile. Însă cele ce pentru 
noi oamenii sunt ciudate şi cu neputinţă, la Dumnezeu toate sunt 
foarte fireşti. Hristos este şi uşă şi păstor în acelaşi timp, fiindcă 

are de la sine şi vrednicia şi autoritatea păstorului. Nimeni altul 
nu s-a făcut uşă, prin care să intre Hristos la turmă, nimeni nu 
L-a destinat pe Hristos pentru aceasta, nimeni nu I-a dat puterea 
aceasta. El însuşi, cu de la Sine putere, a deschis drumul prin 
sângele jertfei Sale şi S-a rânduit pe Sine păstor al Bisericii. Precum 
are în Sine viaţa, nu a primit-o de la altul, după cum are şi slujba 
de Păstor, să-L fi pus altul Păstor, tot aşa El însuşi este uşa. El este 
păstorul, EI este arhiereul care aduce jertfa, El este animalul de 
jertfă şi jertfa. „A intrat în cele sfinte ca arhiereu mare prin sângele 
Său” (Evr 9, 12). 


„Eu sunt ușa oilor” 


Adresându-Se Domnul fariseilor, care erau conducătorii 
poporului evreu şi socoteau că sunt singurii păstori ai turmei lui 
Dumnezeu, le spune pe faţă că El este uşa oilor. Este o uşă de 
siguranţă, care se închide, ca să asigure oile sale faţă de hoţi şi de lupi. 
Mai este singura uşă pe care păstorii cei adevăraţi intră la turma de 
Oi. Şi de aceea Domnul adaugă: „Toţi câți au venit înainte de Mine”, 
nu numai că n-au asigurat oile în privinţa tâlharilor şi nu le-au 
adus la Tatăl, ci ei sunt „hoţi şi tâlhari”. Iar prin cuvintele acestea 
Domnul înţelege pe fariseii de atunci, care se aflau la conducere, 
înainte ca Hristos să-şi fi început lucrarea. Ei erau nişte hoţi şi 
tâlhari, care, cu multă îndrăzneală şi obrăznicie, caracteristice 
tâlharilor, se rânduiseră pe ei înşişi, în ciuda legii, conducători aleşi 
prin autochemare în mijlocul poporului. Ei prigoneau poporul în 
mod despotic şi tiranic, cu singurul scop de a-şi satisface egoismul, 
iubirea de slavă deşartă şi lăcomia. Aceşti conducători ilegali 
care răpiseră autoritatea aveau atâta neobrăzare, încât nu numai 
că n-au recunoscut în Hristos pe Mesia şi Mântuitorul trimis de 
Dumnezeu de la care decurgea toată puterea asupra poporului, ci 
au întrebuințat toate mijloacele posibile pentru ca poporul să nu 
afle uşa şi pe călăuza, care să-l povăţuiască la Tatăl şi la fericire. 

Ei au făcut uz de viclenie, pâră, răutate şi uneltire, pentru a-şi 
păstra autoritatea în faţa poporului. De altfel, se poate observa că 
tocmai cei care nu intră în slujbele bisericeşti prin Hristos, tocmai 
ei pun în lucrare toate mijloacele, ca să ţină poporul departe de 
Hristos. Aceştia nu vor ca poporul să cunoască adevărul, nici să-l 
afle pe păstor. Căci răpitorii de putere ştiu bine că dacă poporul 
îşi va cunoaşte păstorul, ei sunt daţi pe faţă, ca răpitori şi hoţi de 
autoritate şi în mod firesc îşi pierd locul pe care-l ocupau. Ba încă 
fariseii şi cărturarii, răpitori ai puterii, ajunseseră până acolo încat 
au osândit pe Hristos, ca un răpitor de putere. Închipuiţi-vă pe un 
tâlhar care să intre într-o casă străină; iar după el să intre stăpânul 
casei şi tâlharul, nu numai că nu-l recunoaşte ca stăpân, ci chiar să-l 
ucidă, pe motiv că a intrat în casă, în pofida legii. 

Însă este un noroc, că: „oile nu-i ascultă pe ei” (v. 8). Oile 
cele adevărate, care aşteaptă pe adevăratul păstor, nu-i ascultă pe 
aceşti hoţi şi răpitori de autoritate. Un exemplu tipic al silei pe 
care o simțeau adevărații israeliţi, faţă de astfel de răpitori, este 
orbul din naştere. Cei doisprezece apostoli, apoi cei şaptezeci şi cei 
cinci sute, care urmau pe Hristos înainte de răstignire, cei trei mii, 
care au crezut în Hristos în ziua Cincizecimii, şi toţi iudeii care au 
crezut după aceea în Hristos, nu au ascultat glasul arhiereilor şi al 
fariseilor, păstori mincinoşi. Şi de atunci încoace, oile lui Hristos 
nu vor să asculte glasul păstorilor mincinoşi, al ereticilor, glasul 
lui Arie, al lui Apolinarie, al lu: Nestorie şi al atâtor alţi rătăciţi, 
hoţi vechi şi noi ai autorităţii bisericeşti. Pe aceştia îi ascultă şi îi 
urmează numai cei ce nu au inimă dreaptă şi dispoziţia sinceră, să 
afle adevărul şi mântuirea. 


Ușa mântuirii și a fericirii 


„Eu sunt uşa”, zice iarăşi Domnul, accentuând. Şi adaugă: „Dacă 
va intra cineva prin Mine, se va mântui şi va intra şi va ieşi şi pășune va 
afla” (v. 9). Acela care intră în Biserică prin credinţa în Hristos, va fi 

mântuit. Prin păcat, omul era osândit la moarte, însă crezând în Hristos 
ca Mântuitor, primeşte în dar mântuirea, este izbăvit de osândă şi se face 
fiu al lui Dumnezeu. Dacă însă el rămâne mădular credincios al Bisericii, 
dacă ascultă legile Evangheliei şi se supune lor, atunci va dobândi şi alte 
daruri nepreţuite. Adică: ua intra şi va ieşi şi pășune va afla”. Adică va 
dobândi libertatea, pe care o au numai fiii lui Dumnezeu, în casa Tatălui 
lor. Şi nimeni nu va avea puterea să-i izgonească din casă. Vor dobândi, 
fii lui Dumnezeu, siguranţă din partea vrăjmaşilor păcatului şi păşune, 
adică hrană, hrană dumnezeiască şi foarte desfătătoare. Iar hrana aceasta 
este harul Duhului Sfânt, care satisface dorinţele cele duhovniceşti 
ale omului, este cuvântul adevărului, este Sfânta Împărtășanie, care îl 
impreună pe om cu Hristos, este fericita nădejde a unei veşnicii norocite, 
spre care Hristos va chema oile Sale, la a doua venire a Sa, ca să fie veşnic 
fericit în împărăţia Sa. 

Vom înţelege şi mai bine siguranţa mântuirii şi a fericirii pe care o 
dobândesc oile când intră în staulul lui Hristos, dacă considerăm scopul 
criminal al hoţilor şi tâlharilor, precum şi starea de plâns a oilor, care 
au avut nefericirea să fie în stăpânirea unor asemenea răpitori. De aceea 
Domnul adaugă imediat. „Floţul nu vine decât ca să fure şi să junghie şi 
să piardă” (v. 10). Fariseu şi semenii lor din toate timpurile vin la turma 
lui Dumnezeu, nu ca să îi fie ei de folos, ci ca să fure, să prade şi să aibă 
cât mai mult câştig, în dauna sufletelor. Vin, ca să atragă pe oameni la 
minciună, la rătăcire, la erezie, pentru folosul lor. Vin, ca să junghie 
şi să piardă, adică să ucidă sufleteşte turma şi astfel să ducă pe oameni 
la pierzanie. Căci minciuna şi rătăcirea sunt o otravă puternică, care 
distruge sufletele şi duce pe oameni la pierire. Răpitorii de putere îşi pun 
in gând să-i junghie şi să-i piardă trupeşte pe cei ce nu izbutesc să-i atragă 
spre minciunile lor, ca apoi să profite de ei. Ii chinuiesc, îi prigonesc, 
ii torturează, îi omoară! Câţi hoți şi răpitori de acest fel au intrat şi în 
Biserica lui Hristos şi în guvernele politice ale popoarelor! 

În contrast cu acest fel de hoţi şi răpitori ai puterii, care au ca 
scop să fure, să junghie, să piardă „E am venit cu oile Mele să aibă 

viaţă”, zice iarăşi Domnul (v. 10). Precum fac păstorii de oi, când 
in turmă se iveşte o boală, care ameninţă să distrugă turma, precum 
ei se supun la atâtea osteneli şi drumuri şi se agită în continuu 
şi sunt plini de compătimire pentru viaţa turmei, ca şi cum s-ar 
fi îmbolnăvit propriii lor copii, tot aşa face Domnul. O! dar El 
face neasemănat mai mult! Când omenirea era supusă păcatului, 
care este o boală deosebit de molipsitoare, urâtă şi mortală, şi care 
umpluse pământul cu cadavre, atunci Marele Păstor S-a coborât 
din ceruri, ca să dea viaţă acelor cadavre. Şi într-adevăr, din turma 
cea moartă, a alcătuit o turmă nouă cu multă sevă şi putere de 
viaţă duhovnicească, turmă care a alcătuit Biserica oilor celor 
credincioase ale Domnului. El de atunci încoace continuă lucrarea 
de înviorare. Pentru fiecare din noi, vine să facă ceea ce a făgăduit 
prin proorocul lezechiel, înainte de venirea Sa în lume: „Vo: căuta 
pe cel pierdut şi voi întoarce pe cel rătăcit, voi lega pe cel rănit, voi 
întări pe cel slăbit, voi păzi pe cel tare” (34, 16). 

Domnul vine la fiecare din noi, să ne învioreze, să ne 
slobozească de osânda morţii veşnice. Când rătăcim în pustiurile 
cele primejdioase ale păcatului, ne caută, ne întoarce din rătăcire, 
ne întăreşte şi ne vindecă prin pocăință şi mărturisire. Pe toţi cei ce 
am suferit tulburări şi furtuni de pe urma păcatului, ne întăreşte şi 
ne mângâie. Ne dă tărie când suntem îndureraţi şi ne întăreşte în 
lupta cu păcatul, aşa încât să se restabilească în sufletele noastre, pe 
deplin, viaţa duhovnicească. 

Mai e un lucru şi mai important. Domnul a venit nu numai ca 
oile Lui să aibă pur şi simplu viaţă, ci şi ca „s-o zibă din belşug” (v. 
10). A venit ca să dăruiască oilor Sale viaţă duhovniceasă, hrană şi 
fericire, cu mult mai presus de fericirea pe care pot ele s-o aştepte. 
„Neasemănat mai mult decât credem sau aşteptăm noi acum”, cum 
scrie Sf. Apostol Pavel (£/ 3, 20). Viaţa pe care ne-o dă Domnul 
„din belşug” este neasemănat mai fericită decât cea pe care lumea 
cea depărtată de Hristos o socoteşte desfătare şi fericire. Este cu 

mult mai înaltă, decât cea pe care au pierdut-o oile prin păcatul 
lor: este o viaţă veşnică, în bucurie, liberă de moarte şi de frica de 
moarte. 


Păstorul cel bun 


După ce a făcut comparaţia dintre păstori şi furii şi tâlharii 
turmei, Domnul prezintă acum în antiteză pe păstorul cel bun şi 
pe păzitorul plătit. Iar în acest chip al păstorului bun, cea mai vie 
caracteristică a sa este iubirea faţă de turmă, fără nicio dorinţă de 
câştig. Iubirea aceasta Îl arată pe Hristos, nu numai în calitate de 
Păstor, ci încă de Păstor bun. 

„Eu sunt păstorul cel bun”, zice Domnul. Şi repetă această 
afirmaţie de două ori (v. 14 şi v. 11). Venind din gura oricărei alte 
persoane, această afirmaţie ar fi o vorbă de laudă deşartă, care ar 
dovedi că persoana nu se cunoaşte pe sine. Însă Hristos, cel ce S-a 
mărit mai mult decât toţi cei smeriţi şi a spus numai adevărul, a 
spus numai ceea ce corespunde pe deplin cu realitatea, face această 
afirmaţie cu toată cunoaşterea de Sine. „E4 sunt păstorul cel bun”, 
zice E]. Adică: cel mai bun păstor, păstorul desăvârşit, care-şi 
cunoaşte cel mai bine turma şi o poate povăţui cel mai bine spre cel 
mai bun scop. Dovedeşte că este păstorul cel bun, prin cuvintele pe 
care le adaugă nemijlocit. 


Semnele de recunoaștere ale păstorului celui bun 


„Păstorul cel bun îşi pune sufletul său pentru oi” (v. 1). Este 
adevărat că păstorii oilor se ostenesc şi suferă, în arşiţa verii, în 
gerul iernii, în bezna nopţii, ca să păzească în siguranţă oile lor 
şi să le pască cu grijă. Dar ei nu-şi jertfesc viaţa pentru oi. Cu atât 
mai mult, cu cât scopul pentru care ei cresc turma, este să câştige 
de pe urma ei, nu să păgubească, să Jertfească ei turma, nu să fie 
jertfiți pentru turmă. Însă „păstorul cel bun”, Hristos, atât de mult 

îşi iubeşte turma cuvântătoare, încât a ajuns la desăvârşita lepădare 
de Sine şi a jertfit şi sfânta Sa viaţă pentru oameni. Dar pentru ce 
fel de oameni? Pentru nişte oameni păcătoşi! „Şi-a arătat Dumnezeu 
dragostea Lui faţă de noi, căci pe când eram noi încă păcătoşi, Hristos 
a murit pentru noi”, zice Sf. Apostol Pavel (Rom 5, 8). Orice păstor 
îşi cumpără oile cu bani sau cu alte obiecte, care au valoare de 
bani, Hristos este singurul păstor care şi-a răscumpărat oile Sale cu 
nepreţuitul Său sânge. Asupra acestui lucru atrage atenţia preoţilor 
Bisericii din Efes, Sf. Apostol Pavel. lar Petru scrie în cea dintâi 
epistolă despre aceasta (Fapte 20, 28; I Ptr 1, 18-19). Se cuvine să 
semnalăm un lucru aducător de bucurie; de când Hristos a arătat 
dragostea Sa atât de minunată, care întrece orice măsură, de atunci 
fiecare păstor pe care l-a rânduit Domnul să păstorească oile sale 
urmează şi imită pe Arhipăstor. Adică atât apostolii, cât şi urmaşii 
lor, Părinţii Apostolici, şi de atunci incoace, toţi marii Părinţi ai 
Bisericii şi-au jertfit şi ei viaţa pentru turma Domnului. În felul 
acesta ei l-au oferit lui Hristos recunoştinţa lor, pentru că i-a curăţit 
şi i-a înălţat prin sângele Său şi i-a făcut păstori ai oilor Sale. Dar 
dragostea lui Hristos pentru turma Sa o vom vedea mai bine din 
antiteza cu păzitorul plătit. 

„Cel plătit, care nu este păstor, ale cărui oi nu sunt ale sale, vede 
lupul venind şi lasă oile şi fuge, şi lupul le răpeşte şi risipeşte oile. 
Cel plătit fage, căci este plătit şi nu-i este lui grijă de oi” (v. 12-13). 
Lupul, care distruge turma, este orice duşman al adevărului şi al 
Bisericii lui Hristos. Aşa erau odinioară fariseii. Apoi au urmat 
diferiţi vrăjmaşi ai Bisericii, văzuţi şi nevăzuţi. Iar păzitorii plătiţi 
nu sunt desigur cei care îşi implinesc datoria cu credinţă şi primesc 
din munca lor întreţinerea vieţii. Fiindcă însuşi Domnul le-a spus 
ucenicilor Săi în această chestiune: „Vrednic este lucrătorul de plata 
sa” (Lc 10, 7). Păzitori plătiţi sunt acei slujbaşi care, atât în vremea 
Mântuitorului, cât şi în toate vremurile, au ajuns la slujbele lor 
pe cale legală, dar neguţătoresc acele slujbe. De aceea la vreme de 
nevoie şi de primejdie trădează turma şi bunăstarea ei. Despre acest 

păzitor cu plata zice proorocul Zaharia: „Cei care cumpără oile, le 
junghie şi nu au nicio vină, iar vânzătorul îşi zice: binecuvântat să 
fie Domnul că m-am îmbogățit. Însă păstorii lor nu le cruță. Păstorul 
nebun nu umblă după oaia cea pierdută, nu caută pe cea rătăcită, pe 
cea rănită nu o vindecă, pe cea sănătoasă nu 0 hrăneşte, şi pe cea grasă 
o taie” (Zab 11,6 şi 16). 

„Ale cărui oi nu sunt ale lui” Cel plătit nu deţine proprietatea 
oilor şi de aceea nu le poartă interesul. Este adevărat că niciun păstor 
in Biserica lui Hristos, niciun conducător de popoare nu poate să 
spună că oamenii de sub autoritatea lui sunt proprietatea lui. Numai 
unul singur este Stăpânul absolut al persoanelor şi al lucrurilor, 
Dumnezeu. Şi numai unul singur este păstor şi proprietarul oilor 
cuvântătoare ale Bisericii, Hristos. Dar acel conducător care crede 
în Hristos şi este devotat Lui, că a primit ca răsplată dragostea 
lui, darul de a păstori oile lui Hristos, le consideră ale lui proprii. 
Deci orice împrejurare privitoare la binele turmei o consideră că îl 
atinge şi pe el personal. Ca dovadă ajunge să ne referim la cuvintele 
a doi păstori de acest fel. Sf. Apostol Pavel numeşte pe creştinii 
de sub autoritatea lui pastorală: „frați iubiţi şi doriți... fii iubiţi” 
(Fi/ 4, 1; | Co 4, 14). Iar loan Gură de Aur adresându-se turmei 
sale, creştinilor din Constantinopol, zicea: „Vo: sunteţi concetăţenii 
mei, îmi sunteţi părinţi, îmi sunteţi fraţi, îmi sunteţi fii, îmi sunteți 
mădulare, îmi sunteți trup, îmi sunteţi lumină şi mai dulci decât 
lumina... De aceea vă şi port pe toți în mintea mea, nu numai aici, 
ci şi acasă. Căci dacă poporul este numeros, iar inima mea strâmtă, 
dragostea mea este largă şi vă cuprinde pe toți, având în ea loc cu 
toții” 

„Iar cel plătit, care nu este păstor”, nu are altă legătură cu turma 
şi cu munca lui, decât doar plata. Salariul este scopul pentru care a 
căutat să ia în primire locul şi slujba de păstor. Mai mult, salariul 
este şi motivul pentru care a transformat slujba de păstor într- 
un mijloc negustoresc de îmbogăţire, într-un prilej de a avansa 
prin această slujbă la o cinste şi la o situaţie mai înaltă. Niciodată 

scopul unui astfel de păzitor plătit nu este să slujească la munca 
lui Hristos, şi să lucreze pentru binele comunităţii. Şi fiindcă nu 
are nicio legătură sufletească cu oamenii de sub autoritatea lui, se 
întâmplă că: „Vede lupul venind şi lasă oile şi fuge”. Îşi părăseşte şi 
işi trădează datoria faţă de turmă, pentru că este plătit şi „nu-i este 
grijă de oi” 

Este un adevăr foarte trist că s-au strecurat adesea în Biserica 
lui Hristos astfel de conducători plătiţi. Ei văd pe proorocii 
mincinoşi ai ereziei, care vin ca nişte lupi răpitori; văd pe 
vrăjmaşul cel rău al turmei lor, pe satana, ca „umblă ca un leu 
răcnind, căutând pe cine să înghită”, după cum afirmă Apostolul 
Petru (| Ptr 5, 8), văd păcatul, care otrăveşte şi strică turma, dar nu 
au nicio grijă, nu se obosesc pentru apărarea şi mântuirea oilor. 
Dacă luăm în considerare că şi conducătorii politici, ba şi capii 
de familie şi învățătorii, precum şi toţi care au sub oblăduirea lor 
oameni, sunt păstori de oameni, vedem că ei adesea consideră 
numai câştigul şi folosul de pe urma serviciului lor, dar nicidecum 
nu se interesează de slujirea şi folosul oamenilor de sub oblăduirea 
lor. Vrăjmaşi de multe feluri ai sufletului şi ai trupului intră în 
turma lor şi pricinuieşte acea stare decăzută, pe care o descrie 
Domnul în următoarele cuvinte: „Lupul le răpeşte şi risipeşte oile”. 
De fapt când lupul intră într-un staul, mai cu seamă într-un staul 
nepăzit, face distrugere mare. Lupul este un animal foarte crud. 
Ar putea să-şi astâmpere foamea cu o singură oaie, dar el ucide 
zeci de oi, le risipeşte, distruge întreaga turmă, aşa incât paguba 
este foarte mare. Absolut la fel, aceeaşi distrugere o pricinuieşte 
in sufletul creştinilor, care rămân „risipiţi şi singuratici, ca oile 
care nu au păstor” (Mt 9, 36), lupul cel sufletesc şi tot aceleaşi 
nenorociri le provoacă în viaţa de stat conducătorii plătiţi, când 
părăsesc pe oamenii lor, lăsându-i la dispoziţia vrăjmaşilor interni 
sau externi. La fel se întâmplă şi în familiile şi în toate grupările 
omeneşti, care se află sub autoritatea unor conducători plătiţi. 

Descrierea mai amplă a păstorului bun 


Când altă dată Dumnezeu a prevestit, prin proorocul lezechiel, 
ce stricăciune vor pricinui poporului lui Israil păstorii cei răi, care 
in loc să îngrijească oile, „cu tunsoare le tund şi părăsindu-le le 
părăsesc” a adăugat imediat: „Și voi mântui pe oile mele şi nu vor 
mai fi în pagubă, ci voi ridica peste ele un păstor şi le va paşte pe ele... 
şi voi distruge fiarele cele rele de pe pământ” (34, 21; 20, u.). Iată acel 
păstor unic a venit în lume şi a propovăduit: „Eu sunt păstorul cel 
bun”. El prezintă şi dovezile de necombătut că El este păstorul 
desăvârşitei bunătăţi şi al dragostei celei mai gingaşe faţă de oile 
Sale. 

Cea dintâi dovadă este că El cunoaşte pe deplin pe oile Sale. „Și 
cunosc pe ale mele”, zice El. Ochiul ştiutorului de inimi pătrunde în 
adâncul inimilor oilor Sale şi vede care creştini sunt ai Săi proprii. 

Desigur neputinţele şi nedesăvârşirile care se arată pe din 
afară, să dea impresia că nu sunt oi adevărate ale lui Hristos. Însă 
Domnul, cel ce cunoaşte desăvârşit tot lăuntrul lor, îi primeşte ca 
pe ai Săi proprii şi pe dos, alţii care prin prefăcătorie prezintă o 
înfăţişare de oi, sunt pe dinăuntru nişte berbeci sălbatici şi nişte 
animale stricătoare. Domnul îi cunoaşte pe de-a-ntregul şi pe ei. 
Noi, oamenii, care judecăm cu o judecată după ochi, ne amăgim 
adesea. Dar Hristos niciodată nu se înşală în discernerea oilor Sale 
proprii de cele care nu sunt ale Sale proprii. Acest lucru este plin 
de mângâiere pentru acei creştini pe care lumea nu-i cunoaşte şi îi 
trece cu vederea, ba adesea îi pârăşte şi îi prezintă ca pe cei mai răi 
dintre oameni. Dacă ei sunt oi ale lui Hristos, şi dacă lumea întreagă 
ar crede în acuzaţiile ce li se aduc, există totuşi şi un ochi care 
pătrunde în adâncul inimii lor şi se încredinţează de nevinovăția 
lor. Acest ochi este ochiul lui Hristos. Dacă însă lumea întreagă 
îi priveşte ca pe cei mai răi, ce importanţă are faptul acesta, câtă 
vreme Hristos îi consideră ca pe ai Săi proprii? Va veni ziua în 
care nevinovăția lor va fi vădită înaintea tuturor oamenilor şi a 

îngerilor. Şi atunci cei trecuţi cu vederea şi nearătaţi vor deveni 
slăviţ şi vădiţi. 

„Și cunosc pe ale Mele: Domnul nu numai cunoaşte şi discerne 
pe cei ce sunt ai Săi, ci din toate punctele de vedere are deplina 
cunoştinţă de situaţia lor. Dacă ei sunt săraci şi suferă, ştie Hristos, 
cel ce a sărăcit pentru noi, fiind bogat şi îi fericeşte pe ei, dacă 
primesc sărăcia lor cu răbdare şi cu credinţă. Sunt bolnavi şi necăjiţi, 
îşi duc viaţa cu osteneală şi chin şi au povară grea de necazuri şi de 
nenorociri în această viaţă? Păstorul cel bun ştie bine situaţia aceasta 
a lor. Dacă păstorul oilor celor necuvântătoare observă îndată oaia 
care a păţit ceva, fie şi dacă are mii de oi în turma sa, cu atât mai mult 
observă îndată Păstorul sufletelor, cel atoateştiutor. Şi prin urmare, 
dacă toţi prietenii, rudele şi familia ta se dezinteresează de necazurile 
tale, o, creştine, bucură-te atunci, fiindcă eşti oaie a lui Hristos. El 
ştie că eşti singur în necaz. El işi aminteşte de tine în rugăciunile 
Sale de arhiereu. El te cercetează prin Duhul Său cu multă duioşie 
şi dragoste, în casa ta, sub acoperişul tău cel necăjit, în care tu stai 
bolnav şi zaci, cu febră mare, pe când alţi oameni nu vor să-ţi calce 
pragul. Nu numai că te cercetează Păstorul cel bun, ci ţi Se oferă 
intreg, dându-ţi spre impărtăşire trupul şi sângele Său. 

„Și cunosc pe ale Mele”, zice Domnul. De aceea Se şi ingrijeşte 
de ele, poartă de grijă pentru susţinerea lor trupească şi le oferă 
tot ce este necesar. Se îngrijeşte de creşterea şi de desăvârşirea lor 
sufletească şi, prin mijlocirea Bisericii, le dă tot ce sporeşte această 
viaţă. De ce aşadar te împuţinezi cu credinţa, te nelinişteşti şi te 
chinuieşti, creştine, temându-te nu cumva să ajungi la lipsă, nu 
cumva să-ţi flămânzească familia? De ce tremuri în faţa viitorului? 
Care Păstor te-a părăsit vreodată în trecut, încât te temi că poate o 
să te părăsească în viitor? Dar se pare că nu eşti încă cu adevărat o 
oaie a lui Hristos şi de aceea nu te încrezi desăvârşit în dragostea şi 
în grija Păstorului. 

„Și sunt cunoscut de ale mele” (v. 14). Cunoaşterea aceasta 
este reciprocă. Hristos îi cunoaşte ca oi ale Sale şi Se uneşte cu 

ei prin dragoste, dar şi adevărații creştini ÎL cunosc ca Păstor şi 
Mântuitor al lor şi se unesc cu El prin credinţă desăvârşită, prin 
multa lor ascultate de voia Sa. Desigur n-ar fi cu putinţă ca noi să-L 
cunoaştem şi să-L iubim, dacă El mai întâi nu ni s-ar fi descoperit 
nouă şi nu ne-ar fi arătat dragostea Sa faţă de noi: „Noi Î] iubim pe 
EI, fiindcă şi El mai înainte ne-a iubit pe noi”, zice Evanghelistul 
loan (I In 4, 19). Acesta este principalul semn de recunoaştere al 
adevăraţilor creştini, că ei cunosc bine pe Hristos. Cunosc duhul 
creştin, discern care sunt adevăratele învățături ale lui Hristos 
cunosc dragostea Lui, au cunoştinţa şi experienţa vieţii Lui, fiindcă 
ŞI ei trăiesc viaţa lui Hristos. 

Însă Hristos cunoaşte pe creştinii Săi nu numai în măsura 
în care aceştia Îl cunosc pe-El. Cunoaşterea şi iubirea lui Hristos 
sunt neasemănat mai înalte. De aceea dă ca exemplu al dragostei 
Sale către creştini, dragostea către Tatăl Său cel ceresc, dă ca pildă 
relaţiile Sale cu El, care sunt izvorul oricăror relaţii ale lui Hristos 
cu lumea. Aşa cunosc oile Mele, zice El „precum Mă cunoaşte pe 
Mine Tatăl şi Eu cunosc pe Tatăl” (v. 15). Acest exemplu arată în 
chip foarte înţelept legătura strânsă, iubirea desăvârşită care uneşte 
pe Hristos cu adevărații Săi credincioşi. Căci Tatăl şi cu Fiul nu au 
numai O desăvârşită cunoaştere a esenței şi a firii lor reciproce, nu au 
numai cea mai strânsă legătură şi familiaritate, ci alcătuiesc o unitate 
desăvârşită: „Eu şi Tatăl una suntem ”, a zis Domnul (În 10, 30). Într- 
un fel asemănător şi Hristos nu numai că îi cunoaşte pe creştinii Săi 
cei adevăraţi, ci Se uneşte cu ei sufleteşte în mod desăvârşit. Şi de 
aceea Sf. Apostol Pavel arată că următorii Domnului cei credincioşi 
formează un singur trup, al cărui cap este Hristos (I Co 2, 27; Rom 
12, 5). De altfel Domnul Însuşi a spus în rugăciunea Sa arhierească: 
„Precum Tu Tată în Mine şi Eu în Tine, ca şi aceştia să je una cu noi” 
(In 17, 21). Inimile cele unite prin dragostea Tatălui şi a Fiului au 
fost lărgite ca să se întâlnească în ele inima lui Iisus cu inima oilor 
Sale, precum zice foarte plastic un tâlcuitor mai nou. Şi dacă poate să 
existe vreodată despărţire între Tatăl şi Fiul, apoi atunci numai va fi 

posibil să se despartă şi Hristos de astfel de oi ale Sale, care alcătuiesc 
Biserica Sa cea adevărată. O, cât sunt de fericiţi aceia care au ajuns la 
O asemenea cunoaştere şi unire cu Hristos! 

A doua dovadă a iubirii nespuse şi a bunătăţii Păstorului este 
că El îşi jertfeşte viaţa pentru oi. „Şi-sufletul meu îl pun pentru oi” 
zice EI (v. 15). În aceasta mai cu seamă se arată cât de strânsă este 
legătura Păstorului celui bun cu oile Sale; că Şi-a dat viaţa Lui la 
moarte pentru a răscumpăra viaţa oilor din osândă. Şi de aceea El 
repetă de mai multe ori, ca un refren, această afirmaţie (v. 11; 17, 
18). În tâlcuirea la versetul 11 am arătat că oile sunt jertfite pentru 
păstor, şi nicidecum păstorii pentru oi. Adăugăm aici că acest lucru 
nu se întâmplă numai cu oile necuvântătoare, ci şi cu oamenii. 
Adică adesea mii de oameni au fost jertfiți, ca să asigure puterea şi 
tronul stăpânitorilor lor. Istoria popoarelor închinătoare de idoli 
are foarte multe exemple de jertfe omeneşti, care se făceau pentru 
ca să îmbuneze pe zeii lor. Ba încă şi istoria poporului evreu are o 
întâmplare în care pentru păcatul lui David au fost omorâţi optzeci 
de mii de bărbaţi din poporul lui. „Iată eu am făcut nedreptate şi aceste 
oi ce au făcut? Să fe deci mila Ta asupra mea şi asupra casei tatălui meu”, 
zice David către Dumnezeu (II Reg; 24, 17). Dar în turma lui Hristos 
se întâmplă un lucru tocmai pe dos şi neobişnuit: adică păstorul, 
urmaş al lui David, Hristos este cu totul sfânt şi fără păcat, iar oile 
Lui, oamenii, sunt păcătoşi şi nelegiuiţi. Şi totuşi, pentru ca să le 
mântuiască, Păstorul se jertfeşte! Nu te uimeşte, cititorule, dragostea 
cea unică şi fără seamăn a lui Hristos? Şi nu vezi că niciodată nu 
trebuie să ne îndepărtăm de un Păstor atât de bun? 


Păstorul unei turme mai numeroase 
A treia dovadă a dragostei Sale o dă acum Păstorul cel desăvârşit, 
dragoste atât de largă, încât să cuprindă mulţimi nenumărate. Căci nu 
se poate ca o lucrare de dragoste nemaivăzută să se mărginească la cei 
A. . Di . vA Ă Lă E] A A 
câţiva credincioşi care crezuseră în Hristos atunci când EI spunea în 

Ierusalim cuvintele prezentei parabole, vorbind către iudei. „A7n şi 
alte oi, zice Domnul, care nt Sunt din staulul acesta; şi pe acelea trebuie 
să le aduc şi ele vor auzi glasul Meu şi va fi o turmă şi un păstor” (V. 
16). Moartea Fiului lui Dumnezeu celui întrupat trebuia să aibă o 
răsplată nemărginită. Iar celelalte oi, pe care le-a primit ca despăgubire 
a morţii Sale nedrepte, la care L-au osândit iudeii, sunt în primul rând 
inchinătorii de idoli. Sunt oile din neamuri, cele care rătăceau, şi pe 
care apoi apostolii le-au chemat. Ele au format pretutindeni turma 
lui Hristos cea aleasă, Biserici sfinte, în Efes, în Filipi, în 'Tesalonic, în 
Veria, în Corint, în Roma. Sunt mulțimile de creştini, care au crezut 
apoi în decursul anilor de prigoană, dintre care mai mult de un milion 
au fost nimicite, ca nişte oi nevinovate, de către prigonitorii cei însetaţi 
de sânge ai creştinismului. Sunt adevărații următori ai Păstorului celui 
bun, care vor fi până la sfârşitul veacurilor. 

Deşi toţi aceştia încă nu fuseseră chemaţi, dar urmau apoi 
după mulţi ani şi după veacuri să vină la viaţă, totuşi Hristos îi 
avea de pe acum sub puterea Lui şi de aceea a zis: „47 şi alte oi”. 
Şi nu îi avea numai atunci când zicea acestea către iudei, ci îi avea 
dinainte de a fi lumea. Căci Duhul Sfânt afirma prin Sf. Apostol 
Pavel că „v-am ales înainte de întemeierea lumii” (Ef 1, 4). 

Aşadar, va zice cititorul, avem noi un preţ atât de mare 
incât Dumnezeu cel mare şi nemărginit ne-a ales pe noi înainte de 
intemeierea lumii? V-a ales oameni pe care de multe ori îl ignoră şi 
vecinii lor şi îi dispreţuiesc cei ce par că sunt mai marii lumii? Da, la 
atâta preţ ne-a ridicat iubirea nemărginită a Păstorului celui bun, încât 
suntem oile cele alese ale turmei Sale, dinainte de întemeierea lumii. 
Noi încă nu înţelegem preţul nostru. Dumnezeu cel preainalt ne-a 
ales, în felul în care metalurgiştii aleg metalele preţioase din mijlocul 
metalelor obişnuite sau din ţărână. Ce slavă, şi cât suntem noi de 
nesocotiţi când facem pe miopii şi nu vedem această slavă adevărată, 
ci dorim şi căutăm slava cea mincinoasă şi înşelătoare a lumii. 

„Am și alte oi, care nu sunt din staulul acesta”, cel evreiesc. Este 
ca şi cum Domnul ar fi zis către evrei, să nu credeţi că sunt păstor 

numai al acestei mici turme, adică al celor doisprezece ucenici sau 
ai celor şaptezeci sau al celor câţiva credincioşi din Galileia. Nu! 
Am şi alte zeci de mii de oi, pe care iată, în decursul veacurilor, vor 
urma paşii Mei ca să ajungă în staulul cel din ceruri, de la care voi 
veţi fi lăsaţi pe din afară, tocmai voi, care credeţi că aveţi favoarea 
exclusivă de a vă numi oi ale lui Dumnezeu. 

„Pe acelea trebuie să le aduc” Trebuie să chem la mântuire şi 
pe acele oi, care sunt în drumul pierzaniei, pe care merg rătăcind. 
Trebuie să le călăuzesc către 'Tatăl. Eu trebuie să le călăuzesc, zice 
Domnul, căci, dacă oaia se depărtează de păstorul ei şi ajunge 
în locuri necunoscute, nu poate să se întoarcă la păstor singură, 
ci este nevoie să alerge păstorul însuşi să o caute şi să o salveze. 
Tot aşa nici omul nu poate să cunoască pe Dumnezeu şi să afle 
calea mântuirii ca să se apropie de Dumnezeu, până ce Hristos 
nu-l mântuieşte şi nu-l călăuzeşte către Tatăl. Tot creştinul care a 
cunoscut pe Mântuitorul şi păşeşte pe calea mântuirii ştie bine din 
întâmplările propriei sale vieţi acest lucru. Ştie bine că, precum 
Hristos l-a căutat şi l-a atras de la rătăcire şi necunoştinţă şi păcat, 
astfel atrage şi pe oricare altul care doreşte mântuirea. 

„Și ei vor auzi glasul meu”. Vor auzi glasul lui Dumnezeu, care 
îi cheamă la mântuire şi fericire. Acest lucru îl afirmă mai în urmă 
din experienţă proprie dumnezeiescul Pavel, scriind creştinilor din 
Roma: „Neamurilor le-a trimis mântuirea lui Dumnezeu şi ele vor 
auzi” (Fapte 28, 28). Mai înainte erau în rătăcirea păcatului şi a 
pierzării, că nu auziseră glasul Păstorului; dar de îndată ce au auzit 
adevărul Evangheliei Sale, prin gura apostolilor, au crezut şi au 
urmat pe Păstor. 

„Și va fi o turmă şi un Păstor: Domnul prezice prin aceste 
ultime cuvinte pe care le adaugă pe un ton special, serios şi festiv, 
că despărţirea care era între iudei şi închinătorii de idoli va înceta 
să existe. Căci aceia dintre iudei care vor crede în Hristos şi vor 
deveni oi ale lui Hristos nu vor mai privi cu duşmănie şi cu ură 
pe cei din neamuri, care vor crede în Hristos mai apoi. Ci îi vor 

considera ca fraţi şi mădulare ale aceleaşi Biserici sfinte a lui Hristos. 
Această proorocire a Domnului s-a dovedit a fi un eveniment 
implinit de importanţă mondială, după câţiva ani, după ce a fost 
spusă. Şi Sf. Apostol Pavel, după mulţi ani, aminteşte aceste cuvinte 
ale Domnului, creştinilor din Efes, cei din neamuri (2, 11-22). 

Această proorocire a Domnului este încă şi mai luminat 
împlinită înaintea ochilor noştri. În împlinirea aceasta noi putem 
să avem siguranţă că va veni o vreme, în care lumea întreagă va 
deveni o turmă creştină sub oblăduirea unuia şi singurului Păstor, 
Hristos. 

„Și va fi o turmă şi un Păstor”. Mulţi din iudeii care auziseră 
această parabolă n-au vrut să aparţină turmei lui Hristos. Într-atât 
erau de orbiţi şi de îngroşaţi la suflet, nefericiţii, încât, când au auzit 
această minunată învăţătură, au zis despre Hristos „Are drac şi este 
nebun. Ce-L ascultaţi=” (v. 20). Dar faptul că ei n-au crezut, nu a 
împiedicat împlinirea proorociei Domnului despre o turmă şi un 
Păstor, pe când lor le-a pricinuit osândă veşnică. Acest lucru este 
valabil şi astăzi. Dacă mulţi dintre cei ce au fost botezați şi se numesc 
creştini nu vor să asculte glasul lui Hristos şi să urmeze pe Păstor, ei 
se complac să rătăcească în codrii păcatelor şi să rămână nepocăiţi pe 
drumul pierzării, ei îşi vor afla, în chip inevitabil şi sigur, pierzania 
pe care au îndrăgit-o, însă lucrarea lui Hristos nu va fi păgubită; 
deoarece la sfârşit tot va fi „o turmă şi un Păstor”. Omenirea nu va 
rămâne mereu despărțită şi învrăjbită în o mie de părţi. Va veni 
o vreme în care va fi o singură turmă, după cum unul singur este 
Păstorul. lar Biserica Sa va fi un staul a toată lumea şi-i va cuprinde 
pe toţi câţi vor să fie oi ale Domnului, ca „ung, sfântă, sobornicească 
şi apostolească Biserică”, având un singur cap, pe Hristos, o credinţă, 
cea dreaptă, insuflată de un Duh şi călăuzită într-un singur fel, având 
într-un singur trup pe mădularele ei unite prin credinţă şi dragoste. 

lubite cititorule! 


m fost aleşi, şi eu şi tu, ca să fim oi ale unicei turme a lui 

Hristos. Am fost sloboziţi de osândă prin sângele jertfei 

bunului Păstor, în ceasul botezului. Am primit arvuna 
Duhului Sfânt prin miruire. Dar suntem în primejdie mare, nu 
cumva îndepărtându-ne de Biserică, de iubita turmă de oi a lui 
Hristos, şi părăsind pe Păstorul, să ne aflăm afară, rătăciţi în pustiul 
păcatului care este un teren pregătit pentru lupii aceia sălbatici, 
care se numesc diavoli. 

Toate parabolele Domnului, care au fost tâlcuite în această 
carte, au în vedere acest scop: cum să ne prevină asupra acelei 
stări jalnice, cum să ne scape de acea nenorocire de neindreptat, 
la care ajung toţi câţi părăsesc pe Hristos Păstorul şi urmează pe 
furii şi tâlharii fericirii lor, cum să ne-facă credincioşi, supuşi din 
convingere şi următori nedespărţiţi ai singurului Păstor bun. Şi 
E], revărsându-Şi mereu comorile acelei dragoste, care L-a dus spre 
moartea de cruce pentru oile Sale, ne va călăuzi la fericirea cea 
cerească. Ne va considera mereu ca oi ale dragostei Sale pline de 
grijă. Ne va face în stare de a ne împlini rostul nostru înalt. Ne 

va muta de pe pământul necazurilor şi al morţii, la cer şi la viaţa 
veşnică, fericită şi norocită, ca pe nişte oi ale acelei turme care este 
una singură şi sub conducerea acelui singur Păstor. Amin. 

